
PREFAŢĂ 

Volumele de faţă se dator esc gândului pios al Majestăţii Sale 
Regelui Carol al II-lea care a voit să comemoreze fi în acest fel îm¬ 
plinirea a o sută de ani dela nafterea marelui Său înaintaf (20 Aprilie 
1839). E un dar ales pe care Suveranul nostru îl face Naţiunei ; e, 
în acelaşi timp, un prilej de reculegere şi de recunoscătoare aducere 
aminte pentru orice Român. 

Căci nu poţi să nu fii adânc impresionat citind aceste cuvântări, 
care corespund la tot atâtea momente importante în desvoltarea Ro¬ 
mâniei contemporane. Vezi desfăşurându-se în faţa ochilor actele mari 
ale vieţii noastre politice : venirea în ţară a tânărului Principe, chemat 
de încrederea întregului popor, războiul pentru independenţă, în care 
Domn şi armată fi-au făcut pe deplin datoria, încoronarea ca Rege 
cu o coroană făurită din oţelul stropit de sângele vitejilor, stabilirea 
succesiunii la tron prin adopţiunea Principelui Ferdmand, în sfârşit, 
a doua campanie în Bulgaria şi pacea dela Bucureşti (1913), mo¬ 
mentul culminant al unei lungi domnii glorioase. 

Vezi, de asemeni, desfăşurându-se şi crescând necontenit vieaţa 
noastră economică : crearea reţelei de căi ferate şi de şosele, desvol- 
ţarea agriculturii, înfiinţarea Băncii Naţionale şi a Institutelor de 
Credit, utilarea porturilor noastre, în special a Constanţei, construirea 
podului peste Dunăre, şi atâtea altele. 

Urmăreşti, în sfârşit, înflorirea culturală şi artistică : înmulţirea 
şcolilor de tot felul, dela cele primare până la Universităţi care-şi 
capătă acum alcătuirea deplină, transformarea Societăţii Academice 
în Academia Română, înfiinţarea Societăţii Regale de Geografie, ri¬ 
dicarea şi restaurarea monumentelor de artă, înflorirea literaturii şi 
a ştiinţei. 

Dar, odată cu această continuă desfăşurare de imagini, asemenea 
unui film pasionant, vezi cum se desprinde şi cum creşte, pe fondul 
istoric, figura unui mare monarh, aceea a Domnului, apoi a Regelui 
Car ol I, ctitorul României contemporane. Rând pe rând ies în evi¬ 
denţă însuşirile care explică însemnătatea şi frumuseţea acestei domnii. 

Mai întâi, un puternic sentiment religios. Carol 1 a fost un 
credincios şi aceasta L-a ajutat nespus în încercările prin care a tre¬ 
buit să treacă. Spre Cel Atotputernic îşi îndreaptă tânărul Principe 
gândul în clipa în care păşeşte pe pământul românesc ; pe El îl 
roagă, adânc smerit, să-l ajute <i a împlini cu demnitate marea şi 
frumoasa misiune ce Providenţa I-a impus >}. Religia este pentru 
tânărul Domn « legătură sublimă a omului cu Dumnezeu,.. . temelie 
statornică a familiei şi a moralei,... perpetuă mângâiere a durerilor 
lumii ». In cuvântările Sale către tineret, nu lipseşte niciodată îndem¬ 
nul : « cinstiţi pe Dumnezeu, iubiţi Patria»; iar la- sfârşitul vieţii, 
în emoţionantul Său testament, bătrânul Monarh spune: « M’am silit 
ca simţimântul religios să fie ridicat şi desvoltat în toate straturile 
societăţii ». Carol I continuă astfel tradiţia binecredincioşilor noştri 
voievozi, a lui Ştefan cel Mare şi Sfânt, a lui Neagoe Basarab şi a 
lui Constantin Brâncoveanu. 

Strâns legat de sentimentul religios e acela al datoriei. întemeie¬ 
torul dinastiei noastre Şi-a făcut din împlinirea datoriei o regulă inflexi¬ 
bilă de viaţă. Acest sentiment I-a dat putinţa să se identifice dela în¬ 
ceput cu interesele şi cu aspiraţiunile româneşti, să apere pe cele dintâi, 
să lupte pentru realizarea celor din urmă. Declaraţia rostită în Adu¬ 
narea Deputaţilor, la 10 Mai 1866: «Punând piciorul pe acest 
pământ sacru, am şi devenit Român », exprimă deci o puternică 
hotărîre; ea se va verifica necontenit de-a-lungul celor 48 de ani 
de domnie. 

împlinirea datoriei cere însă muncă şi probitate. Regele Carol 1 
le-a ridicat pe amândouă la rangul de principii normative în vieaţâ. 
Munca e pentru El raţiunea însăşi a existenţei şi frumuseţea ei. De 
aceea, spune în 1876, la o serbare de fine de an, următoarele cuvinte 
caracteristice: <t Omul se onorează numai prin muncă, prin probitate, 
prin iubirea de Dumnezeu şi de patrie ». Credea atât de mult în rostul 
şi efectele binefăcătoare ale muncii, încât Regina Maria îl prezintă 
ca pe un om în ochii căruia « orice nu era muncă era de prisos, nevrednic 
şi aproape fără înţeles » (Povestea vieţii mele, voi. II, p. 254). 

Dar aceste cuvântări mai pun în evidenţă şi însuşirile de gospodar 
ale primului nostru Rege. Atent la cel mai mic amănunt, El urmă¬ 
reşte în acelaşi timp liniile mari ale desvoltării economiei româneşti. 
Vede cel dintâi foloasele introducerii drumului de fier şi stăruie ne¬ 
contenit pentru realizarea acestei însemnate opere. Atrage atenţia 
asupra importanţei irigaţiilor, asupra primejdiei despăduririlor, arată, 
încă în 1868, necesitatea lucrărilor pentru navigabilitatea Prutului, 
iar în 1872 aceea a construirii unui pod de fier peste Dunăre, la 
Giurgiu. Insistă asupra nevoii explorării bogăţiilor minerale şi e 
necontenit preocupat de problema finanţelor. Cu o legitimă mândrie 
relevă El îmbunătăţirea creditului, creşterea rentelor, restabilirea echili¬ 
brului financiar şi existenţa excedentelor, după o lungă perioadă de 
nesiguranţă, de deficite. 

In sfârşit, din aceste cuvântări apare luminoasă figura de ostaş 
a Regelui Carol I. Dela început, se simte afecţiunea pe care o poartă 
armatei, grija cu care îi urmăreşte desvoltarea, bucuria pe care o re¬ 
simte când îi constată progresele. După cum însuşi o declară, e « soldat 
cu inima şi cu sufletul. . . învăţat a cunoaşte şi a respecta ordinea, 
regularitatea şi spiritul de corp ». Iar rezultatele stăruinţei Sale con¬ 
tinui nu întârzie să se arate : la 1877, această armată, creata de El, 
câştigă independenţa ţârii şi făureşte coroana de oţel a primului ei Rege. 

Drept credincios, gospodar şi ostaş, Regele Carol I este un mare 
educator al poporului nostru. Opera Lui va trăi veşnic, iar amintirea 
li va fi binecuvântată, câtă vreme va sta neam românesc sub soare. 

CONSTANTIN C. GICRESCU 

La întâmpinarea dela Piteşti. 

Piteşti, 9/21 Mai 1866. 

Generalul Nic. Golescu, Locotenent Domnesc şi Ion Ghica, Preşedintele Con-* 
siliului, întâmpină pe Principele Carol şi îi urează bună venire, domnie înde¬ 
lungată pentru mărirea şi fericirea acestui popor, la care Principele mulţumeşte, 
accentuând că îşi consacră viaţa realizării aspiraţiunilor şi fericirii Românilor. 

Vă mulţumesc că aţi venit întru întâmpinarea Mea; primiţi 
expresiunea întregii mele gratitudini pentru membrii Locotenenţei 
şi ai guvernului, care, printre atâtea încercări grele, au ştiut men¬ 
ţine ordinea şi unirea. 

Prin fermitatea şi prudenţa domniilor-voastre Mi-aţi înlesnit 
greaua sarcină ce Mi s’a încredinţat; cu ajutorul d-voastre sper 
să realizez aspiraţiunile Românilor; viaţa Mea întreagă va fi consa¬ 
crată fericirii lor. 

(M. O., 1866, nr. 103, p. 455). 


2 . 

Principele câtre deputaţiunea oraşului Piteşti. 

Piteşti, 9/21 Mai 1866. 

Reprezentanţii oraşului Piteşti prezintă urări şi devotamentul lor, la care 
Prinţul spune că punând piciorul pe pământul nouăi patrii a devenit Român 
şi îşi închină viaţa fericirii şi prosperităţii Românilor. 

Sunt fericit de a Mă afla în mijlocul locuitorilor unei urbe care 
a susţinut cu atât de inteligentă energie spiritul naţionalităţii şi 
al unirii. 


www.dacoromanica.ro 


6 


REGELE CAROL I 


Din minutul în care am păşit pe pământul nouăi Mele patrii, 
am devenit Român; viaţa Mea întreagă o voiu consacra pentru 
fericirea Românilor şi pentru prosperitatea lor, care de acum înainte 
au devenit compatrioţii Mei. 

(M. O., 1866, nr. 103, p. 455). 


3. 

Jurământul. 

10/22 Mai 1866. 

Jurământul Prinţului Carol in Adunarea Deputaţilor. 

Jur a fi credincios legilor ţării, a păzi religiunea României, 
precum şi integritatea teritorului ei şi a domni ca Domn consti¬ 
tuţional. 

(M. O., 1866, nr. 102, p. 451). 


4. 

Declaraţia solemnă a Domnului Carol I. 

10/22 Mai 1866. 

După depunerea jurământului, Domnul Carol I face o declaraţie so¬ 
lemnă: «vă aduc o inimă leală, cugetări drepte, o voinţă tare de a face binele, 
un devotament fără margini către noua Mea patrie şi acel neînvins respect 
către lege, pe care l-am cules în exemplul alor Mei» ş. â. 

Ales de către naţiune, cu spontaneitate, Domn al Românilor, 
Mi-am părăsit, fără a sta la îndoială şi ţară şi familie, spre a răs¬ 
punde la chemarea acestui popor care Mi-a încredinţat destinele sale. 

Punând piciorul pe acest pământ sacru, am şi devenit Român. 
Primirea plebiscitului îmi impune, o ştiu, mari datorii; sper că îmi 
va fi dat a le îndeplini. Eu vă aduc o inimă leală, cugetări drepte, 
o voinţă tare de a face binele, un devotament fără margini către 
noua Mea patrie şi acel neînvins respect către lege, pe care l-am 
cules în exemplul alor Mei. 

Cetăţean astăzi, mâne, de va fi nevoie, soldat, Eu voiu împărtăşi 
cu d-voastre soarta cea bună ca şi pe cea rea. Din acest moment, 
totul este comun între noi; credeţi în Mine, precum cred Eu în 
d-voastre! 

Singur numai Dumnezeu poate şti ceea ce viitorul păstrează 
patriei noastre! Din parte-ne să ne mulţumim întru a ne face datoria. 
Să ne întărim prin concordie! Să unim puterile noastre spre a fi 
la înălţimea evenimentelor! 

Providenţa care a condus pe Alesul d-voastre până aci şi care 
a înlăturat toate piedecile din calea Mea, nu va lăsa neîndeplinită 
opera sa. 

Trăiască România! 

(M. O., 1866, nr. 102, p. 451). 


5. 

Proclamaţia Domnului către Români. 

11/23 Mai 1866. 

Proclamaţie prin care accentuând însemnata misiune ce Ii revine ca Domn, 
cere întregul devotament al tuturor pentru asigurarea unei existenţe fericite 
şi demne patriei. 

Români, 

In destinurile omeneşti nu este o datorie mai nobilă decât aceea 
de a fi chemat a menţine drepturile unei naţiuni şi a consolida 
libertăţile ei. 

O misiune aşa de însemnată M’a decis să părăsesc fără preget 
o poziţiune independentă, familia şi ţara, de care am fost legat 
prin legămintele şi suvenirile cele mai sacre, pentru a urma apelului 
vostru. 

Primirea plebiscitului, care a pus pe capul meu Coroana lui 
Ştefan cel Mare şi a lui Mihai Viteazul, îmi impune o mare răspun¬ 
dere. Sper însă că-Mi va fi dat, cu ajutorul lui Dumnezeu şi cu 
un întreg devotament, a asigura nouăi mele patrii o existenţă feri¬ 
cită şi demnă de trecutul ei. 

Români! Sunt al vostru din toată inima şi din tot sufletul. 
Puteţi să vă întemeiaţi pe Mine în orice timp, precum Eu Mă înte¬ 
meiez pe voi. 

Dată în capitala Noastră Bucureşti, în 11 Mai 1866. 

CAROL. 

(M. O., 1866, nr. 103, p. 455). 

6 . 

Domnul către Mitropolitul Primat. 

11/23 Mai 1866. 

Mitropolitul Primat, în numele clerului, prezintă omagii de fidelitate şi feli¬ 
citări la care Domnul mulţumeşte. 

Mulţumesc Eminenţei Voastre de cuvintele asigurătoare ce 
Mi-a[ţi exprimat şi cer binecuvântarea clerului român, ca Dumnezeu 
să-Mi dea puterea de a împlini cu dignitate datoriile ce Mi-a 
impus. 

(M. O., 1866i nr. 103, p. 455). 


7. 

Domnul către Episcopul catolic. 

11/23 Mai 1866. 

Episcopul catolic prezintă omagii, ca şef spiritual al catolicilor; va înălţa 
rugăciuni ca domnia să fie lungă, paşnică şi prosperă. 

Cer binecuvântarea Bisericii, pentru ca cel Atotputinte să acorde 
realizarea dorinţelor Noastre pentru fericirea acestei ţări. 

(M. O., 1866, nr. 103, p. 455). 


8 . 

Domnitorul către deputăţia Bis. Evanghelice. 

11/23 Mai 1866. 

La oda de felicitare a deputaţiunii Bisericii Evanghelice, Domnul mul¬ 
ţumeşte. 

Vă mulţumesc, domnilor, de urările ce faceţi pentru Domnia- 
Mea şi pentru ţara Mea şi vă rog a servi ca organ pe lângă coreli¬ 
gionarii d-voastre spre a le mărturisi gratitudinea Mea. 

(M. O., 1866, nr. 103, p. 455). 

9. 

Domnul către Adunarea Deputaţilor. 

11/23 Mai 1866. 

Preşedintele Camerei arată adânca recunoştinţă a Adunării Deputaţilor 
pentru tăria şi devotamentul cu care Măria Sa a răspuns la chemarea naţiei 
române, iar Domnul asigură că se devotează misiunii încredinţate. 

Domnilor, 

Mulţumesc prea mult de sincera şi călduroasa primire -ce am 
găsit ieri în Cameră. Am fost prea mult atins de această primire 
din partea reprezentanţilor întregii naţiuni române. Astăzi nu pot 
decât să repet cuvintele ce v’am adresat ieri, asigurându-vă că Mă 
voiu devota cu inima şi cu sufletul Ia frumoasa misiune care Mi 
s’a încredinţat şi în toate împrejurările Mă voiu sprijini pe d-voastre. 

(M. O., 1866, nr. 103, p. 455). 


10 . 

Domnul către Curtea de Casaţiune. 

11/23 Mai 1866. 

Preşedintele Curţii de Casaţiune prezintă omagii şi urări pentru realizarea 
generoaselor intenţiuni, la care Domnul exprimă devotamentul său pentru 
ţară şi respectul legilor ei. 

Domnilor, 

Sunt foarte mulţumit de cuvintele ce-Mi sunt exprimate de acest 
mare Corp al Statului. Vă repet domniilor voastre asemenea, domnilor, 
asigurarea devotamentului ce am pentru această ţară, de aci înainte 
a Mea şi de respectul ce voiu profesa totdeauna pentru legile sale. 

(M. O., 1866, nr. 103, p. 455). 

11 . 

Domnul către Curtea de Conturi. 

11/23 Mai 1866. 

Preşedintele Curţii de Conturi aduce respectuoase şi sincere omagii, felici¬ 
tări de bunăvenire, devotament şi zel pentru împlinirea misiunii, iar Domnul 
mulţumeşte. 

Vă mulţumesc sinceT, domnilor, pentru devotamentul şi zelul 
ce-Mi exprimaţi. 

(M. O., 1866, nr. 105, p. 465). 

12 . 

Domnul către Consiliul de Stat. 

11/23 Mai 1866. 

Vice-Preşedmtele Consiliului de Stat aduce omagii şi asigurări de devo¬ 
tament-, Domnul mulţumeşte. 

Vă mulţumesc sincer, domnilor, pentru devotamentul ce-Mi 
exprimaţi. 

(M. O., 1866, nr. 103, p. 455) 


13. 

Domnul către Primarul Capitalei. 

11/23 Mai 1866. 

Primarul Capitalei, D. Brătianu, prezintă omagiile Consiliului Comunal şi 
devotamentul locuitorilor, iar Domnul exprimă mulţumiri pentru primirea 
ce I s’a făcut. 

Am fost prea mişcat de primirea simpatică şi unanimă ce Mi 
s’a făcut de locuitorii Capitalei. Vă rog, d-le primar, a fi organul 
Meu pe lângă locuitori, spuindu-le că de aci înainte sunt al lor şi 
că Mă consider ca cel întâiu cetăţean. 

(M. O., 1866, nr. 103, p. 455). 


14. 

Domnul către Ministrul de Războiu. 

11/23 Mai 1866. 

Ministrul de Războiu, în numele armatei, interpret al sentimentelor de devo¬ 
tament şi fidelitate, felicită pe Domn, prezintă respectuoase omagii şi urează 
domnie fericită şi glorioasă, iar Domnul spune că e convins că armata va 
apăra totdeauna drepturile ţării. 

Camarazi, 

Sunt fericit a Mă afla în mijlocul reprezentanţilor armatei. 
Sunt convins că sunteţi decişi a apăra totdeauna drepturile acestei 
ţări j fiecare din voi, ca şi Mine, îşi ya vărsa cea din urmă picătură 
de sânge pentru apărarea drepturilor sale. 

(M. O., 1866, nr. 103, p. 455). 

15. 

Domnul către Inspectorul Gărzii Naţionale. 

11/23 Mai 1866. 

Inspectorul general al Gărzii Naţionale prezintă omagiile acestui corp, 
iar Domnul arată mulţumirile sale pentru primirea ce I s’a făcut şi pen¬ 
tru că a cunoscut pe inspector. 

Domnilor, 

Sunt încântat de primirea călduroasă a Gărzii Naţionale şi 
fericit a o vedea prosperând şi am cea mai mare plăcere că am 
făcut cunoştinţa d-voastre. 

(M. O., 1866, nr. 103, p. 455). 


16. 

Domnul către Consiliul comunal din Ploieşti. 

11/23 Mai 1866. 

Delegaţia Consiliului Comunal dm Ploeşti exprimă devotamentul pentru 
întărirea Tronului şi asigură de concursul său pe Domn; Acesta mulţumeşte. 

Vă mulţumesc, domnilor, de felicitările ce-Mi adresaţi în numele 
oraşului Ploeşti şi vă însărcinez a anunţa pe concetăţenii d-voastre 
că sper a veni să-i vizitez peste puţin. 

(M. O., 1866, nr. 103, p. 455). 


17. 

Domnul către Comunitatea Israelită. 

11/23 Mai 1866. 

Comunitatea Israelită, prin delegaţii săi, depune omagiul devotamentului 
şi fidelităţii ei, iar Domnul o asigură în ce priveşte toleranţa religioasă. 

Vă mulţumesc de asigurările de devotament ce veniţi să-Mi 
aduceţi în numele comunităţii israelite. Spuneţi coreligionarilor 
d-voastre că toleranţa religioasă va fi considerată de Mine ca o 
datorie sacră a oricărei naţii civilizate. 

(M. O., 1866, nr. 103, p. 455). 

18. 

Domnul către armată. 

Cotroceni, 12/24: Mai 1866. 

După depunerea jurământului de credinţă al armatei, Domnul îi amin¬ 
teşte datoria de a asculta şi a se jertfi pentru drepturile naţiunii. 

Ofiţeri , subofiţeri, caporali şi soldaţi! 

Cea mai sacră a voastră datorie este a servi patria cu ascultare 
nemărginită şi devotament plin de credinţă. Jurământul ce aţi 
făcut astăzi vă va aduce totdeauna aminte despre aceasta. 

Sunt deplin convins că fiecare dintre voi se va jertfi cu bucurie 
pentru patria sa şi, când va trebui, veţi şti, dimpreună cu Mine, 
apăra drepturile naţiunii până la cea de pe urmă picătură de sânge. 

(M. O., 1866, nr. 105, p. 465). 

19. 

Domnul către Români. 

21 Mai/2 Iunie 1866. 

Mulţumeşte pentru toate adresele de felicitare primite; cere ajutorul tutu¬ 
ror, iubire şi încredere pentru a crea o patrie mare şi fericită. 

Români! 

Dela sosirea Mea între voi, am primit din toate părţile nouăi 
Mele patrii adrese de felicitare şi de bună venire, care Mă asigură 
că voinţa la care am răspuns era voinţa întregii naţiuni. 

Un mare număr Mi-au fost trimise pe când eram la căminul 
Meu şi v’aţi gândit încă chiar la ziua naşterii Mele, spre a-Mi trans¬ 
mite urările voastre. 

Aş fi voit a răspunde fiecăruia în parte şi atunci accentele Mele 
v’ar fi spus că vă dau inimă pentru inimă; aceasta însă fiind peste 
putinţă, primiţi aceste câteva cuvinte ca expresiunea cugetării 
Mele pentru toţi. 

Români! La chemarea voastră Mi-am lăsat patria şi familia 
şi am urmat astfel, căci cunosc istoria voastră, aspiraţiunile voastre, 
suferinţele voastre. Am venit, pentrucă vocea unei naţiuni îmi 
este sacră; şi când acea naţiune are un trecut glorios, cum este al 
vostru, un trecut care i-a dat puterea a lupta, precum aţi luptat 
voi, spre a vă face un viitor demn de dânsul, vocea acelei naţiuni 
este pentru Mine vocea lui Dumnezeu. 

Iată pentru ce am lăsat pe cei ce-i iubiam^. Redaţi-Mi voi toate 
aceste afecţiuni, căci Mi-am lăsat patria, cu speranţa şi voinţa nestră¬ 
mutată de a vă asigura una mare şi fericită. N’am făcut-o oare 
leagănul fiilor Mei? 

Români! Căldura cu care M’aţi primit Mi-a dovedit că sunt 
într’adevăr între voi Binevenitul. Voiu lucra necontenit spre a 
păstra acest titlu. Ajutaţi-Mă prin iubirea şi încrederea voastră. 

Nimic fără Dumnezeu! este deviza familiei Mele. 

Dumnezeu a zis^ Ajută-te şi te voiu ajuta. 

Să ne ajutăm dară, Români şi Dumnezeu ne va ajuta. 

CAROL. 

(M. O., 1866, nr. 110, p. 487). 


20 . 

Domnul la adresa colectivă a ofiţerilor. 

24 Mai/5 Iunie 1866. 

Cu ocazia prezentării unei adrese colective a ofiţerilor către Domn, 
pentru a cere demisionarea din armată a ofiţerilor care luaseră parte la miş¬ 
carea din 11/23 Februarie, Domnul întruneşte pe toţi ofiţerii în sala Tro¬ 
nului şi le atrage atenţia că datoria unui soldat e supunere absolută şi apărarea 
Suveranului şi a Patriei contra oricărui inamic. Şeful armatei şi actele sale nu 
pot fi supuse criticei. A venit să creeze un viitor, iar nu să se ocupe de trecut. 

Am primit adresa voastră, mai întâiu pentrucă respect simţi- 
mântul care v’a dictat acest pas şi apoi pentru ca să am prilejul 
de a vă arăta în ce mod înţeleg Eu onoarea militară şi datoria 
soldatului. 

O rugăminte colectivă capătă uşor aparenţa unei presiuni mo¬ 
rale şi unui militar nu-i este permis să o exercite asupra Şefului 
suprem al armatei. 

Jurământul obligă pe soldat la supunerea absolută. Nici actele 
Şefului armatei, nici motivele care-L conduc să le facă, nu pot fi 
supuse criticii: politica trebue să rămână departe de soldat; singura 
lui misiune este să-şi apere până Ia cea din urmă suflare Suveranul 
şi patria în contra oricărui inamic. 

Sunt pe deplin convins că împărtăşiţi cu toţii modul Meu de 
a vedea şi că prin urmare recunoaşteţi că pasul vostru nu este 
îndreptăţit din punctul de privire al soldatului. De aceea vă cer ca. 

încrezători în sijnţimintele Mele ostăşeşti, să lăsaţi asupră-Mi grija 
de a lucra, în tot ce priveşte armata, după convingerile Mele proprii 
şi după datoria Mea. 

Totuşi, repet, ştiu să apreciez simţimântul onorabil care a servit 
ca bază adresei; dar repet de asemenea, că cer întotdeauna şi dela 
toţi devotament şi supunere fără rezervă. 

Am fost şi sunt soldat din înclinaţiune şi din acest motiv, 
precum şi din consideraţiunea importanţei pentru ţaţă de a avea 
o armată bine disciplinată, unul din ţelurile Mele cele dintâi va 
fi să-i asigur poziţiunea la care are tot dreptul să aspire. Mă voiu 
sili să fac cunoştinţa armatei şi a căpeteniilor ei, pentru ca să-Mi 
pot da hotărîrile numai conform cu meritul şi cu dreptatea, înlă¬ 
turând cu desăvârşire orice interes de partid sau de persoană. 

Aveţi toată încrederea într’această făgăduială şi nu uitaţi că 
am venit să creez un viitor, iar nu ca să fac dintr’un trecut, pe care 
nu-1 cunosc şi nici nu voesc a-1 cunoaşte, baza activităţii Mele. 

(Regele C«rol I, Cuv. ţi Sens., I, p. 24—6). 

21 . 

înalt Ordin de zi către Garda Naţională. 

21 Iunie/ 3 Iulie 1866. 

Constituanta discută drepturile Evreilor. Unii agitatori, pentru a face pre¬ 
siune, ridică pe neaşteptate, la 20 Iunie, poporul dm Bucureşti şi dărîmă sina¬ 
goga. Domnul dăruieşte 6000 galbeni pentru reedificarea ei şi adresează 
Gărzii Naţionale un ordin de zi cu mulţumiri pentru restabilirea ordineî In 
Capitală. 

Cetăţeni, 

Cu mare satisfacţiune văd astăzi Garda Naţională reunită împre¬ 
jurul Meu şi cu bucurie iau această ocaziune pentru a vă mulţumi 
de zelul ce aţi pus în menţinerea ordinei în Capitală. Aţi dovedit 
că pot conta chiar de acum pe această tânără instituţiune şi că în 
orice împrejurări grave Mă pot sprijini pe d-voastre. Am deplină 
încredere în d-voastre, că veţi veghia totdeauna la menţinerea 
ordinei şi a libertăţilor publice. Cu fericire văd Garda Naţională 
ocupând toate posturile. Cu toate că nu am nevoie de vreo gardă 
specială, nu pot fi mai bine păzit decât prin înşişi concetăţenii Mei. 

CAROL. 

(M. O., 1866, nr. 134, p. 597). 

22 . 

Jurământul Domnului pe Constituţie. 

30 Iunie/12 Iulie 1866. 

Constituţia fusese votată în unanimitate la 29 Iunie şi în ziua următoare 
Domnul a depus jurământul pe ea. înainte de jurământ, Preşedintele 
Adunării prezintă Constituţia Suveranului şi între altele spune că Domnul a 
devenit simbolul naţionalităţii. 

Jur a păzi Constituţiunea şi legile poporului român, a menţine 
drepturile lui naţionale şi integritatea teritoriului. 

CAROL. 

Preşedintele Consiliului Miniştrilor şi Ministrul de Interne, L. Catargiu; 
Ministrul Finanţelor, I. C. Brătianu; Ministrul Justiţiei, I. Cantacuzm; Mi¬ 
nistrul Cultelor şi Instrucţiunii Publice, C. A. Roselti; Ministrul de Resbel, 
I. Ghica; Ministrul Lucrărilor Publice şi ad-interim la Externe, D. A. Sturdza. 

(M. O., 1866, nr. 142, p. 637). 


23. 

Domnul către Adunarea Constituantă. 

30 Iunie/12 Iulie 1866. 

După depunerea jurământului pe Constituţie, Domnul relevă impor¬ 
tanţa acesteia pentru naţiune şi pentru Sine ca Suveran în deosebi. Elogiază 
naţiunea română care a luptat pentru principiul unirii şi al prinţului străin 
şi trasează un program de activitate în chestiunile interne şi externe ale Ro¬ 
mâniei, cerând în acelaşi timp unirea tuturor pentru propăşirea patriei. 

Domnule Preşedinte , Domnilor Deputaţi! 

Actul ce s’a îndeplinit este cel mai însemnat în viaţa unui popor. 
Prin Constituţiunea ce dăm astăzi Statului român realizăm aspi- 
raţiunile legitime ale naţiunii, garantând interesele tuturor stărilor, 
precum şi toate drepturile ce cetăţeanul trebue să găsească într’o 
societate civilizată. 

Acest act pentru Mine în parte este cel mai solemn al vieţii 
Mele, căci el este pactul definitiv, care Mă leagă pentru totdeauna 
cu destinele nouai Mele patrii, cu România. 

Dacă naţiunea română a putut trece peste atâtea secole de 
suferinţe şi încercări grele, fără a-şi pierde existenţa ei, aceasta o 
datoreşte nu numai valorii braţului strămoşilor noştri, dar şi înţe¬ 
lepciunii şi răbdării, care au caracterizat în toate timpurile pe acest 
popor. El a ştiut să-şi apere ţara şi drepturile, menţinându-şi aspi- 

raţiunile sale în cercul putinţei şi în limitele însemnate de poziţiunea 
sa geografică. 

Sdruncinată prin luptele interioare, naţiunea română a alergat 
la principiul Unirii şi al Principelui străin, ca la singurul liman 
de scăpare, ca la singurul mijloc de consolidare şi prosperitate. 
Astăzi, când această dorinţă este îndeplinită, prin abnegarea, persis¬ 
tenţa şi prudenţa Românilor, precum şi prin solicitudinea Curţii 
suzerane şi a înaltelor Puteri garante; astăzi, în sfârşit, când prin 
Constituţiune bazele legilor noastre sunt fixate şi statornicite, 
trebue să ne dăm mâna cu toţii şi, strâns uniţi, să menţinem, să 
desvoltăm şi să întărim aceea ce am dobândit. 

Urmând cu linişte şi demnitate pe această cale, vom fi respectaţi 
din afară şi ne vom atrage bunăvoinţa înaltei Porţi şi a înaltelor 
Puteri garante. 

In afară, ca şi înăuntru, linia noastră de purtare e simplă. 

Avem un lucru sfânt de păzit, neutralitatea noastră, garantată 
de Puterile cele mari ale Europei. Această neutralitate ne impune 
datorii, ce trebue să îndeplinim cu lealitate şi sinceritate. 

Legămintele seculare, ce unesc România cu Curtea suzerană şi 
care au fost pentru Români totdeauna un scut puternic în timpurile 
cele mai grele, trebuesc respectate şi menţinute. Dovezile necon¬ 
testabile ale simţimintelor noastre în această privire vor fi, nu Mă 
îndoesc, primite de înalta Poartă ca o garanţie pentru viitor. 

Nu suntem aliatul nici unei Puteri şi vom pune toate silinţele 
noastre a nu crea nicio dificultate Puterilor învecinate. Interesul 
nostru cere a trăi în cea mai bună armonie cu dânsele. 

Ţinta preocupaţiunilor şi a lucrărilor naţiunii trebue să fie 
desvoltarea puterilor ei morale şi materiale. 

Ridicarea Bisericii române, restabilind-o pe bazele canoanelor 
şi întărirea simţimântului religios în inimile noastre, răspândirea 
învăţământului în toate clasele, o justiţie şi o administraţiune bună, 
care să stârpească, prin urmărirea şi pedepsirea culpabililor, toate 
abuzurile, o ordine şi o economie în finanţe, pentru a face să înceteze 
strâmtoarea de care sufere astăzi societatea şi pentru a da un nou 
sbor înavuţirii naţionale, îmbunătăţirea agriculturii, izvorul cel mai 
mare al bogăţiei noastre, înmulţirea căilor de comunicaţiune şi 
înfiinţarea institutelor de credit, ca singurele mijloace pentru a da 
o impulsiune comerţului: iată probleme ce trebue să rezolvăm. 

Ţara a intrat într’o stare normală. Un guvern monarhic consti¬ 
tuţional este aşezat. Să stăruim dar cu toţii, ca prin leala şi sincera 
aplicare a principiilor aceştei Constituţiuni, ea să poată produce 
binefăcătoarele ei roade. 

Domnilor Deputaţi! Străin la orice lupte, trecutul pentru Mine 
nu consistă decât în faptele cele frumoase ale acestei naţiuni. Cu 
această sacră avere, toţi întruniţi, vom putea merge cu înlesnire 
şi siguranţă pe calea ce este deschisă înainte-ne. 

Bucureşti, în 30 Iunie 1866. CAROL. 

(M. O., 1866, nr. 142, p. 637). 


24. 

Mesaj pentru dizolvarea Constituantei. 

6/18 Iulie 1866. 

Camera, devenită în urmă Adunare Constituantă, fusese deschisă prin me¬ 
sajul Locotenenţei Domneşti la 28 Aprilie; Domnul, socotind misiunea 
Constituantei săvârşită, o dizolvă. 

Domnilor Deputaţi, 

Prin Constituţiunea prelucrată de d-voastre aţi deschis pentru 
România o eră nouă. 

Astăzi când, după o sesiune atât de laborioasă, aţi făcut lucrări, 
care vor avea un loc însemnat în istorie, astăzi când misiunea, 
pentru care ţara v’a trimis, este săvârşită, vă mulţumesc pentru 
toată silinţa ce aţi pus la îndeplinirea unei opere aşa de mari şi 
pentru concursul ce aţi dat guvernului la regularea chestiunilor finan¬ 
ciare, atât de grele şi de importante în momentul de faţă. 

în virtutea dar a articolului 95 din Constituţiune, Adunarea 
este şi rămâne dizolvată. 

Noua reprezentaţiune naţională se va convoca în termenii 
proscrişi de lege. 

Dumnezeu, care protege patria noastră, să ne lumineze şi să 
ne conducă pe toţi într’un singur gând spre binele ţării. 

Dat în Bucureşti, la 6 Iulie, anul 1866. CAROL. 

Preşedintele Consiliului Miniştrilor şi Ministrul de Interne, L. Catargiu ; 
Ministrul de Externe, P. Mavroghcni; Ministrul Finanţelor, I. Brătianu.; 
Ministrul Cultelor, C. A. Rosetti; Ministrul Justiţiei, I. Cantacuzin; Ministrul 
Lucrărilor Publice, J O. A. Sturdza ; Ministrul de Resbel, I. G. Ghica. 

(M. O., 1866, nr. 148, p. 667). 

25. 

Domnul către membrii Adunării Constituante. 

7/19 Iulie 1866. 

După disolvare, membrii Adunării Constituante, dorind să mai vadă pe 
Domn, se întruniră în sala Tronului din Bucureşti. Costaforu adresă M. S. 
Domnului o cuvântare, spre a-I exprima omagiile întregii Adunări, devo¬ 
tamentul şi Încrederea naţiunii în alesul ei. Domnul mulţumeşte Adunării 
care a creat baza unui viitor şi cere unirea tuturor pentru învingerea greu¬ 
tăţilor. 

Domnilor Deputaţi, 

Sunt foarte simţitor văzându-vă astăzi încă odată adunaţi 
împrejurul Meu şi profit cu plăcere de această ocaziune, spre a vă 
exprima mulţumirile Mele cele mai sincere pentru concursul ce 
Mi-aţi dat într’o epocă atât de grea. 

Văd cu o vie părere de rău această Adunare plecând; însă fiţi 
convinşi, domnilor Deputaţi, că voiu păstra pentru ea o preţioasă 
aducere aminte, căci ea este Adunarea care a creat cea dintâi bază 
a unui mare viitor. Nu voiu uita niciodată întâia Mea intrare în 
mijlocul acestei Adunări. Atunci vă ziceam în discursul Meu: 
Incredeţi-vă în Mine, precum Eu Mă încred în domniile voastre. 
Mi-aţi dat dovezi de devotamentul şi patriotismul domniilor voastre. 
Fiţi încredinţaţi că, uniţi fiind cu toţii, patria va propăşi şi vom 
învinge toate greutăţile ce se prezintă dinaintea noastră. 

(M. O., 1866, nr. 151, p. 679). 


26. 

Domnul către Ieşeni. 

17j29 August 1866. 

Domnul motivează întârzierea vizitei Sale la Iaşi din cauza evenimentelor 
politice. Greutăţile financiare ale Statului şi foametea ce ameninţă preo¬ 
cupă în deosebi guvernul, care face toate economiile posibile. Va îngriji de or¬ 
ganizarea justiţiei, administraţiei şi a instrucţiei publice şi o deosebită atenţie 
va acorda oraşului Iaşi, pe care îl va socoti ca a doua Capitală. Mulţumeşte 
tuturor pentru primirea călduroasă ce I-au făcut. 

Domnilor, 

Dela sosirea Mea în România aveam cea mai vie dorinţă a 
veni la Iaşi, a vizita această frumoasă parte a nouăi Mele patrii. 

Evenimentele politice care s’au succedat şi grelele preocupaţiuni 
ale afacerilor generale ale ţării M’au împiedicat până acum de a 
veni în mijlocul d-voastre. Astăzi această dorinţă a inimii Mele 
s’a îndeplinit. Mi-aţi făcut o recepţiune de care vă voi păstra cea 
mai plăcută aducere aminte. 

Vă mulţumesc, domnilor, cu sinceritate. 

Am văzut şi am trecut în aceste din urmă zile una din părţile 
cele mai frumoase ale ţării Mele, care a fost încercată de doi ani 
de atâtea nenorociri, pe care nu este dat puterii omeneşti a le înlă¬ 
tura ; ea nu poate decât numai a le alina. Să implorăm dela Dumnezeu 
mila Sa, pentru ca să se îndure a ocroti patria noastră şi poporul 
nostru în aceste grele momente şi tot El să depărteze nenorocirile 
epidemiei care o bântue încă, precum şi ameninţările unei recolte 
n eîndestulătoare. 

Guvernul Meu va face tot ce este prin putinţă pentru a uşura 
aceste suferinţe; însă pentru aceasta concursul tuturor cetăţenilor 
este indispensabil. 

Cu plăcere am văzut că obşteasca d-voastre caritate a uşurat 
multe din aceste calamităţi. 

Chestiunea financiară este aceea care absoarbe în acest moment 
toate preocupaţiunile guvernului Meu. 

Situaţiunea care vă este cunoscută se află mai îngreuiată prin 
foametea ce ne ameninţă. Guvernul Meu s’a grăbit, mai înainte de 
toate, a uşura sarcinile tezaurului prin economie; reducerile însem¬ 
nate, care s’au făcut asupra cheltuelilor acestor cinci luni din urmă, 
sunt cea mai vie dovadă, precum şi nestrămutata hotărîre de a 
aşeza echilibrul în finanţele noastre şi de a înlătura prin toate mij¬ 
loacele noi impozite asupra contribuabililor. 

Prin economie şi bună chibzuire, sper că finanţele noastre vor 
fi peste puţin regulate. 

Organizaţiunea justiţiei şi a administraţiunii este, o ştiu, impe¬ 
rios reclamată; voiu avea asupra ei o mare îngrijire; voiu căuta 
a ajunge asemenea la descentralizaţiunea şi la desvoltarea graduală 
a instrucţiunii publice şi a căilor de comunicaţiune. 

In ceeace priveşte oraşul Iaşi, care a fost unul din centrele 
principale ale marilor şi frumoaselor idei naţionale şi care a sacri¬ 
ficat tot pentru a da naţiunii române cea mai mare putere, Unirea, 
Eu îl consider ca a doua capitală a României şi sunt decis a rezida 

in el regulat, dacă voiu putea/, o parte a anului, îndată ce chestiunile 
generale de organizaţiune interioară Mi-ar permite. Strămutarea 
şcoalei militare aici, deşi de un folos secundar, este totuşi o dovadă 
despre sincera îngrijire a guvernului Meu şi dacă permutarea Curţii 
de Casaţiune n’a putut încă să se îndeplinească, sper totuşi că 
viitoarea reprezentaţiune naţională va ţine samă de dorinţele 
d-voastre. 

Providenţa, care pururea a ocrotit scumpa noastră patrie, ne 
va ocroti cu atât mai mult astăzi. Să avem credinţă în ea, să ne 
întărim prin concordie şi România va ieşi biruitoare din această 
din urmă încercare. 

Sosind în noua Mea patrie, am declarat că voi împărţi cu 
d-voastre atât soarta cea bună cât şi cea rea; astăzi este rândul 
Meu de a o dovedi. Puneţi toată confienţa voastră în Dumnezeu 
şi încredeţi-vă în Mine la orice împrejurare. 

In fine, pe lângă norocirea ce simţ de a Mă afla în mijlocul 
d-voastre, este şi aceea de a vă cunoaşte mai de aproape. Fiţi, vă 
TOg, interpretul simţimintelor şi dorinţelor Mele de a vedea înflo¬ 
rind în particular oraşul Iaşi, care M’a primit cu atâta căldură. 

(M. O., 1866, nr. 182, p. 903). 


27 . 

Toastul Domnului pentru Ieşeni. 

21 Aug./2 Sept. 1866. 

Seara, în sala Teatrului din Iaşi, Domnul dă un banchet la care Invită 
notabili şi delegaţi ai tuturor categoriilor sociale şi religioase. Măria Sa Închină 
In sănătatea locuitorilor dm Iaşi, iar Primarul Iaşilor închină pentru fericirea 
ţării şi a familiei Domnului. 

Domnilor, 

Este pentru Mine o serbare de a vă vedea pe toţi adunaţi astăzi 
in jurul Meu. Intrarea şi şederea Mea în Iaşi va lua loc între cele 
mai plăcute aduceri aminte. 

Cu cea mai vie părere de rău Mă voiu depărta de d-voastre şi 
de acest oraş, care Mi-a arătat într’un chip atât de strălucit afec¬ 
ţiunea şi devotamentul său. Fiţi convinşi, domnilor, că voiu purta 
întotdeauna cel mai mare interes pentru oraşul Iaşi, care a arătat 

atâta abnegaţiune. Făcând dar urările cele mai sincer* pentru 
prosperitatea celei de a doua capitale a României şi a doua reşedinţă 
a Noastră, închin acest pahar în sănătatea locuitorilor din Iaşi. 

(M. O., 1866, nr. 184, p. 911). 

28. 

Proclamaţia Domnului către Ieşeni. 

23 Aug./I Sept. 1866. 

Promite sprijinul Său pentru prosperitatea Iaşilor. 

Cetăţeni Ieşeni! 

Adânc pătruns de primirea voastră entuziastă, Eu vin a vă 
reînnoi încredinţarea că simţimintele voastre cele afectuoase au 
străbătut puternic în inima Mea şi nu se vor şterge niciodată din 
amintirea Mea. 

Realizarea promisiunilor ce Eu v’am făcut va fi una din cele 
mai stăruitoare ale Mele preocupaţiuni. 

Să sperăm că la viitoarea Mea călătorie, când Eu voiu şedea mai 
îndelung timp între voi, parte mare din suferinţele voastre vor fi 
uşurate şi că, cu ajutorul celui Atotputinte şi prin stăruinţele 
comune, noi vom putea face a reînvia în curând antica prosperi¬ 
tate a patriei noastre. Descentralizarea administrativă va satisface 
a doua a Mea capitală şi contopirea intereselor materiale va cimenta 
marele act al Unirii politice cu generoasele voastre dorinţe. 

Dat în a doua a Mea reşedinţă, Iaşi, în 23 August 1866. 

CAROL. 

(Regele Careţi I, Cuv. şi Scris., I, p. 42). 

29. 

Proclamaţia Domnului către Ţară. 

9/21 Octombrie 1866. 

In ajunul plecării la Constantinopol, Domnul anunţă Românilor că Su¬ 
blima Poartă L-a recunoscut şi merge si dea prin viu graiu Sultanului asigu¬ 
rarea respectării tratatelor ce regulează relaţiile dintre România şi Turcia. 

Români, 

Patriotismul ce aţi arătat în toate epocile cele mari ale istoriei 
voastre v’a păstrat neatinsă sacra moştenire a străbunilor voştri, 
patria română. Şi de astă dată tot acest patriotism v’a dat 

conştiinţa despre adevăratele voastre interese şi v’a făcut să voiţi 
şi să aclamaţi în unanimitate ereditatea Principilor voştri şi forma 
guvernului constituţional. Printr’aceasta aţi împăcat libertatea cu 
stabilitatea şi aţi asigurat astfel desvoltarea repede şi necurmată a 
tuturor puterilor vitale ale ţării. Români, astăzi dorinţele voastre 
s’au împlinit. Alesul vostru a fost înştiinţat oficial că Sublima 
Poartă îl recunoaşte şi, fără îndoială, celelate Puteri vor recunoaşte, 
la rândul lor, opera răbdării şi a moderaţiunii voastre. Constatăm 
cu fericire că Sublima Poartă, recunoscând sinceritatea intenţiu- 
nilor şi înţelepciunea faptelor voastre, priveşte puterea noastră 
naţională şi legămintele ce ne alătură de dânsa ca o garanţie puter¬ 
nică de ordine şi de stabilitate. 

Mergând la Constantinopole, dorinţa Mea este a da prin viu 
graiu Maiestăţii Sale Sultanului asigurarea profundului nostru 
respect pentru tratatele care regulează relaţiunile ţării noastre 
cd Turcia şi a primi dela Maiestatea Sa o nouă dovadă de înalta 
Sa solicitudine pentru drepturile şi prosperitatea României. Plec cu 
încredere în viitor, căci ştiu că urările voastre Mă vor însoţi pretu¬ 
tindeni. Din parte-Mi, vă las cugetarea Mea, inima Mea. M’aţi 
aclamat Suveranul vostru şi, vocea poporului fiind vocea lui Dum¬ 
nezeu, am încredere că Atotputintele Mă va susţine în silinţele 
ce nu voiu înceta de a pune împreună cu voi pentru progresul şi 
mărirea patriei noastre. 

Bucureşti, 9 Octomvrie, anul 1866. CAROL. 

(M. O., 1866, nr. 223, p. 1077). 

30. 

Domnul către Consulii Puterilor streine. 

9/21 Octomvrie 1866. 

La orele 2, Consulii Puterilor streine, afară de consulul general al Rusiei, 
veniseră, pentru întâia oară în uniformă oficială, să felicite pe Domn că a 
fost recunoscut de Sublima Poartă. Domnul, mişcat de aceste felicitări, 
socoteşte că prin sprijinul Puterilor garante România va începe o desvoltare 
sănătoasă, bazându-se pe ordine şi stabilitate. 

Domnilor, 

Sunt foarte mişcat de mărturisirea simpatiilor ce-Mi arătaţi, 
venind a-Mi oferi felicitările d-voastre înaintea plecării Mele la 
Constantinopole. Totdeauna am apreciat cu tărie viul şi simpaticul 

interes ce guvernele străine au avut neîntrerupt pentru România, 
şi sper că, cu ajutorul lui Dumnezeu şi cu sprijinul Puterilor garante, 
vom putea în curând da o desvoltare salutară şi de progres tuturor 
intereselor acestei ţări şi a-i garanta viitorul prin principiile de ordine 
şi de stabilitate ce ne silim a inaugura. 

(M. O., 1866, nr. 223, p. 1077). 

31. 

Toastul Domnului la Rusciuc. 

20 Oct./l Noemvric 1866. 

La întoarcerea dela Constantmopol, Midhat Paşa a oferit o masă Domnului, 
Care a închinat în sănătatea Sultanului. 

înainte de a părăsi teritoriul împărăţiei Turceşti, privesc ca 
o datorie de a reînnoi călduroasele Mele mulţumiri pentru strălu¬ 
cita primire ce Mi s’a făcut, închinând acest pahar în sănătatea 
Maiestăţii Sale Sultanului. 

(Regele Carol I, Cuv. şi Scris., I, p. 52). 

32. 

Domnul către Primarul Capitalei. 

21 Oct./2 Noemvrie 1866. 

La întoarcerea dela Constantinopol, Primarul şi locuitorii Capitalei fac o 
deosebită primire Domnului, exprimând încredere în dinastie pentru viitorul 
României. 

Vă mulţumesc, domnilor, pentru călduroasa primire ce-Mi 
faceţi şi fiţi încredinţaţi că, dacă am lipsit puţine zile, inima şi 
gândul Meu au fost necontenit între voi. 

(M. O., 4866, nr. 232, p. 1113). 

33. 

Domnul către Mitropolitul Primat. 

21 Oct./2 Notmvrie 1866. 

Mitropolitul Primat, în numele clerului, aduce binecuvântări Domnului în 
care Românii văd pe şeful legitim ce deschide o eră de prosperitate, de mărire. 

Mulţumesc clerului pentru binecuvântările sale. In călătoria Mea la 
Constantinopole am mers în biserica mamă, ca să rog pe Dumnezeu 
să-Mi dea puterea ca să continui misiunea ce Providenţa Mi-a impus. 

(M. O., 1866, nr. 232, p. 1113). 

34. 

Domnul către comercianţii şi poporul Capitalei. 

21 Oct./2 Noemvric 1866. 

In seara întoarcerii dela Constantinopole, comercianţii ţi poporul Capi¬ 
talei fac o mare manifestaţie la Palat. Domnul însărcinează pe C. A. Rosetti, 
directorul ziarului « Românul >>, să publice această comunicare de mulţumire. 

Spune comercianţilor şi poporului Capitalei, din parte-Mi, că 
am iubit această naţiune din momentul când am aflat purtarea ei 
în toate ocaziunile. Spune-le că, devotat tuturor intereselor celor 
mari ale naţiunii, nu voiu cruţa niciun moment pentru a le satisface. 
Spune-le că, deşi puţin timp am lipsit din mijlocul lor, inima Mea 
a fost necontenit aci. Spune poporului că-i mulţumesc pentru mani¬ 
festarea aceasta şi că acum îl iubesc şi mai mult. 

(Românul, 21—22 Oct., 1866). 

35. 

Mesaj pentru deschiderea Corpurilor Legiuitoare. 

15/27 Noemvrie 1866. 

Domnul trece în revistă, toate actele mari întâmplate cât şi greutăţile 
întâmpinate pentru asigurarea viitorului României. Misiunea ce I s’a încre¬ 
dinţat va împhm-o cu demmtate, fermitate şi cu concursul tuturor. 

Domnilor Senatori, 

Domnilor Deputaţi, 

Sunt fericit a Mă afla în mijlocul reprezentaţiunii naţionale. 

Poporul român ne-a încredinţat regenerarea lui; dela împlinirea 
misiunii noastre cu credinţă şi cu devotament depinde soarta pa¬ 
triei. Guvern şi Corpuri Legiuitoare să ne ridicăm la înălţimea dato¬ 
riei noastre şi să ne facem demni de măreaţa menire ce Providenţa 
ne păstrează. 

Astăzi Statul român, constituit pe baze stabile, jpoate privi cu 
încredere viitorul său asigurat în contra fluctuaţiunilor politice 
din afară. 

Români! Fiţi mândri şi geloşi de acest viitor, care de acum 
înainte este în mânile voastre. încredinţat simţimintelor, cugetă¬ 
rilor şi faptelor voastre patriotice, el poate deveni atât de mare şi 
de strălucit, pe cât vom voi şi vom şti cu toţii să-l facem. In cât 

Mă priveşte, credincios tradiţiunilor strămoşilor Mei, îmi voiu pune 
toate puterile, pentru a-Mi împlini cu demnitate misiunea. Nimic 
nu Mă va putea abate din această Oale şi păstrez credinţa neclintită, 
că Dumnezeu îmi va ajuta şi va încorona cu succes silinţele Mele. 
Niciodată mâna Providenţei nu s’a arătat mai vederat în destinele 
omeneşti, ca în tot cursul grelelor împrejurări prin care am trecut 
în timp de nouă luni. 

Constituţiunea ce avem este lucrarea a însăşi naţiunii. Ea trebue 
menţinută sacră şi neviolabilă. 

Recunoaşterea Mea şi a Dinastiei Mele de înalta Poartă şi de 
Puterile garante s’a suit la mărimea unui eveniment politic şi a 
fost considerată de către toate Cabinetele europene ca o garanţie 
de pace şi de siguranţă pentru viitor. 

Mulţumită inteligentei prudenţe şi energicei stăruinţe, ce po¬ 
porul român a desvoltat dela 11 Februarie şi până astăzi, noua 
stare politică a României s’a recunoscut fără a se jigni câtuşi de 
puţin vreunul din drepturile ţării. A fost îndestul să preschimb 
procedări de politeţă cu înalta Poartă şi să declar Maiestăţii Sale 
Sultanului că dorinţa Mea fermă e de a se respecta suzeranitatea 
Sa pe baza vechilor noastre tratate cu Imperiul Otoman. Românii, 
care au simţirea adevăratului patriotism şi care doresc ca naţiunea 
lor jună şi viguroasă să se ridice la rangul ce i se cuvine între cele¬ 
lalte naţiuni, au salutat cu bucurie călătoria Mea la Constantinopole, 
în care ei au văzut confirmarea dorinţelor şi speranţelor lor. 

Fericita soluţiune ce au dobândit dificultăţile exterioare a 
asigurat într’un mod definitiv deplina noastră autonomie şi drep¬ 
turile noastre. Amiciţia şi concursul înaltei Porţi şi ale Puterilor 
garante ne adigură pacea şi deplina libertate, necesare pentru a 
ne ocupa de organizaţiunea interioară a ţării noastre. Vă pot încre¬ 
dinţa de simţimintele de simpatie şi de interes ale înaltelor Puteri 
pentru Români. Mai mult decât oricând ne putem rezema, în oca- 
ziunile dificile ce vom mai avea a străbate, pe sprijinul Lor, care 
nu ne va lipsi, pe cât timp ne vom ţinea cu înţelepciune în cercul 
drepturilor şi al aspiraţiunilor noastre celor legitime. 

Temeliile sunt aşezate cu tărie j ne rămâne acum să ridicăm 
edificiul ce am început cu atâta vigoare şi succes. La lucru, Români! 
La lucru, cu probitate şi cu zel! Uitaţi acele lupte şi rivalităţi, care, 
pentru satisfacerea intereselor personale, pot compromite securi- 

tatea ţării întregi. Adunaţi-vă cu încredere împrejurul Meu şi nu 
aveţi altă cugetare decât aceea de a stârpi prejudiciile şi relele 
obiceiuri- Veniţi să punem în aplicare principiile salutare de probi¬ 
tate, de moralitate, de muncă şi de economie, care duc naţiunile 
la civilizaţiune, la bogăţie şi la tărie. 

Guvernul Meu, în credinţa sa că condiţiunea principală de 
stabilitate şi de progres este respectul Constituţiunii şi stricta 
executare a legilor, cere concursul activ al tuturor cetăţenilor, 
pentru a stârpi viciurile, atât de adânc înrădăcinate în administra- 
ţiune şi în justiţie. Numai cu acest preţ vom putea ridica prestigiul 
autorităţii, vom introduce sincera şi leala respectare a instituţiu- 
nilor, a libertăţii bine înţelese, a legalităţii şi a drepturilor tuturor. 

Seceta care a bântuit ţara şi a ameninţat-o de foamete şi 
epidemia holerei, două biciuri grozave, au venit să lovească ţara 
noastră şi au adus în sânul familiilor dezolaţiunea, descurajarea 
şi îngrijirea. Recomand la solicitudinea domniilor voastre măsurile 
ce s’ar putea lua, pentru a preveni pe viitor asemenea calamităţi. 
Sperăm în generozitatea publică, care în anul trecut a dat cele 
mai necontestabile dovezi de caritate creştină. 

Principiul de căpetenie, care ridică un Stat ca şi pe un individ, 
este paza îndatoririlor contractate. Guvernul Meu s’a aflat din cea 
dintâiu zi în faţă cu contracte încheiate de guvernul trecut, contracte 
împovărătoare. El şi-a dat toată silinţa pentru a vă propune modifi- 
caţiuni, care să le facă mai puţin oneroase pentru Stat. Naţiunile 
trebue să respecteze, pe cât se poate, contractele lor, căci numai 
astfel ele îşi pot întemeia creditul şi trage spre dânsele capitalurile, 
necesitate vitală pentru desvoltarea bogăţiei naţionale. 

Cu o criză financiară ca aceea prin care am trecut şi care s’a 
mărit şi mai mult prin reaua recoltă din cei din urmă doi ani, cu 
o datorie flotantă grozavă, cu un buget ce nu era cu putinţă a se 
echilibra, discreditul ajunsese la culme. Bonurile de tezaur venite 
la scadenţă şi mandatele se scontau cu o pierdere de 30 la sută; nu 
puteam face nici măcar faţă la cele mai indispensabile necesităţi de 
hrană a soldaţilor şi de salariu al impiegaţilor. Aceste împrejurări 
au impus guvernului Meu imperioasa necesitate de a avea recurs 
la un împrumut cu condiţiuni grele, dar indispensabil, al cărui 
rezultat a fost de a ridica creditul public şi de a pune în circulaţiune 
numerarul necesar transacţiunilor agricole şi comerciale. 

In toate ramurile administraţiunii, miniştrii Mei au încercat a 
aduce, prin reducţiuni însemnate, economii, care să facă cât mai 
puţin simţitoare lipsa de mijloace, şi bugetul anului viitor va fi 
echilibrat, fără de a împiedica serviciul administraţiunii. 

S’a făcut României la Expoziţia universală o poziţiune avanta¬ 
joasă în toate privirile. Această participaţiune, fiind “de natură a 
face cunoscute productele ţării, va asigura târguri noi industriei 
noastre agricole. Cu toată strâmtoarea financiară şi cheltuelile ce 
trage după sine această participaţiune, am crezut că trebue să ne 
impunem acest sacrificiu şi să facem tot ce va fi cu putinţă, ca să 
figurăm cu demnitate la această luptă a muncii şi a civilizaţiunii. 

Să nu ne facem iluziuni. Avem să lucrăm foarte mult, ca să 
ajungem a pune lucrurile pe adevărata cale de progres. Am ferma 
credinţă că, uitând cu desăvârşire animozităţile şi patimile perso¬ 
nale, deliberaţiunile domniilor voastre se vor apăra de discuţiuni 
infructuoase şi vor fi bogate în rezultate folositoare patriei noastre. 
Cât pentru Mine, Mă veţi găsi totdeauna nestrămutat pe calea 
datoriei. Voiu împlini cu mândrie misiunea ce mi s’a încredinţat, 
pentru a ajunge la mărirea şi desvoltarea patriei Mele. Voiu lovi 
cu justiţie, însă fără cruţare, răul, pretutindeni şi veţi găsi în 
guvernul Meu un concurs asigurat în deciziunile ce veţi lua pentru 
binele adevărat al ţării. Lăsând de o parte orice ambiţiune, să nu 
avem altă voinţă decât pe aceea de a lucra neîntrerupt la progresul 
şi la desvoltarea României. 

Sesiunea ordinară a Corpurilor legiuitoare pentru anul 1866 
spre 1867 este deschisă. 

CÂROL. 

Ion Ghica, I. Cantacuzino, N. Haralamb, P. Mavrogheni, D. A. Sturdza, 
I. Strat. 

(M. O., 1866, nr. 251, p. 1189). 


36, 

Domnul la Adresa Camerei. 

15/27 Decemvrie 1866. 

Lascăr Catargul, Preşedintele Adunării Deputaţilor, citeşte adresa prin 
care se spune că s’a împlinit dorinţa Unirii Principatelor sub un Principe ere¬ 
ditar. Felicită pe Domn care e fundatorul stării politice pe care a dorit-o 
România. Vor lucra de aci înainte cu toţii pentru progresul ţării şi exprimă 

recunoştinţa M. S. că a primit a împărtăşi soarta patriei noastre. Domnul 
mulţumeşte pentru sentimentele Adunării ; va lucra ziua şi noaptea pentru 
împlinirea misiunii ce l-a încredinţat ţara. 

Domnilor, 

Vă mulţumesc din toată inima pentru urările şi pentru simţi- 
mintele sincere ce-Mi exprimaţi ca reprezentanţi ai naţiunii. Pri¬ 
mesc cu fericire această Adresă, care-Mi este o dovadă despre 
bunele dispoziţii de care este animat Corpul legiuitor şi care-Mi 
afirmă că nu veţi întârzia a realiza aceste cuvinte în fapte. 

Cât pentru Mine, Mă veţi găsi ziua şi noaptea la lucru şi voi 
jertfi totul, pentru ca să împlinesc cu mândrie şi conştiinţă fru¬ 
moasa misiune ce ţara Mi-a încredinţat şi să-i asigur fericirea şi 
prosperitatea. 

(M. O., 1866, nr 275, p. 1307). 


37. 

Domnul la Adresa Senatului. 

18/30 Decemvrie 1866. 

Mitropolitul Primat, Preşedintele Senatului, salută pe fundatorul Dinas¬ 
tiei. Misiunea primită de Domn îi dă dreptul la o mai mare iubire din 
partea patriei. Domnia pune capăt nestabilităţii politice a ţării, asigură 
ordine în finanţe ş. a., iar Senatul va da tot concursul guvernului. Măna Sa 
mulţumeşte Senatului pentru sentimentele exprimate faţă de persoana şi familia 
Sa, ale cărei interese sunt interesele ţării. 

Domnilor Senatori, 

Cu cea mai vie satisfacţiune primesc această Adresă, care-Mi 
dovedeşte zelul şi devotamentul ce aveţi pentru interesele ţării. 
Vă mulţumesc asemenea cu sinceritate pentru dorinţele şi simţi- 
mintele ce-Mi exprimaţi într’un chip aşa de graţios. Concursul 
activ, ce promiteţi guvernului Meu în diferitele chestiuni, ne va 
înlesni prea mult marea operă ce avem de împlinit şi nu Mă în- 
doesc că astfel vom învinge toate dificultăţile. Am ferma convine- 
ţiune că lucrările Senatului vor produce cele mai bune rezultate 
şi că în curând vom vedea renăscând avuţia şi prosperitatea în 
scumpa noastră patrie. Am aflat cu mare plăcere că aţi votat ieri 
naturalizaţiunea tatălui Meu. Vă pot încredinţa că el este mândru 

a face parte dintr’această frumoasă şi viguroasă naţiune, pentru 
care are cele mai vii simpatii. De acum înainte interesele ţării sunt 
strâns legate cu interesele familiei Mele. 

(M. O., 1866, nr. 278, p. 1322). 


38. 

Domnul către Preşedintele Senatului. 

25 Dec. 1866/6 Ian. 1867. 

Iu ziua de 17 Decemvrie, Senatul, în unanimitate şi prin aclamaţiune, ofe¬ 
rise A. S. Regale Principele Carol-Anton-Ioachim-Zefirin-Frederic-Mainrad de 
Hohenzollern marea naturalizare de Român. O delegaţie a Senatului în frunte 
cu Mitropolitul Primat, a prezentat Domnului actul de naturalizare, iar M S. 
a mulţumit în numele tatălui Său. 

Domnilor, vă mulţumesc în numele Părintelui Meu. Domniile- 
voastre cunoaşteţi că El este legat de ţară cu cele mai vii simpatii. 
De acum înainte, El va fi mai intim legat cu interesele României. 

(M. O., 1866, nr. 283, p. 1342). 


39. 

Domnul către Consiliul Miniştrilor. 

1/13 Ianuarie 1Ş67. 

Consiliul de Miniştri prezintă felicitări şi urări, cu prilejul Anului Nqu, 
Domnului, Care răspunde. 

Domnilor, vă mulţumesc pentru felicitările ce-Mi faceţi. Am 
pentru d-voastre dorinţele cele mai sincere şi sunt fericit a vă ex¬ 
prima simţimintele Mele de recunoştinţă. Anul care a trecut, Mi-aţi 
uşurat sarcina prin concursul şi consiliile d-voastre; sper că vom 
lucra împreună încă mult timp pentru prosperitatea ţării. 

(M. O., 1867, nr. 2, p. 5). 


40. 

Domnul către Mitropolitul Primat. 

1/13 Ianuarie 1867. 

Mitropolitul Primat, în numele clerului, aduce omagii şi felicitări, cu prilejul 
Anului Nou, Domnului, Care, mulţumind, face urări pentru, ridicarea bisericii 
şi prosperitatea clerului. 

Mulţumesc clerului pentru urările ce-Mi aduce prin organul 
Eminenţei Voastre. Din parte-Mi, vă rog să fiţi încredinţaţi că fac 

urările cele mai sincere pentru ridicarea Bisericii române şi pentru 
prosperitatea clerului ei, în care văd garanţia cea mai preţioasă 
pentru moralitatea poporului. 


(M. O., 1867, nr. 2, p. 5). 


41. 

Domnul către delegaţia Adunării Deputaţilor. 

1/13 Ianuarie 1867. 

Delegaţia Adunării Deputaţilor, prezentând urări cu prilejul Anului Nou, 
spune că principiul de stabilitate 11 posedă România în persoana Domnului, 
pe care 11 asigură de un devotament profund şi leal, iar Domnitorul socotind 
urările ca venite din partea întregii ţări, asigură delegaţia de devotamentul 
Său, pentru toate interesele româneşti. 

Domnilor, 

Primesc cu atât mai multă bucurie urările ce-Mi exprimaţi 
într’un mod aşa de graţios, cu cât le consider ca urările ţării întregi, 
căreia sunteţi reprezentanţi. Sunt ferice a vă încredinţa încă odată 
despre devotamentul Meu fără margine la toate interesele române. 
Anul 1867 începe sub auspicii favorabile. Ordinea începe a se sta¬ 
bili în administraţie şi zelul ce aduceţi la lucrările d-voastre, precum 
şi înţeleptele măsuri ce veţi şti a lua, vor izbuti, am speranţa, a 
face să se uite suferinţele trecute. 

Am statornică încredere că Cerul va binecuvânta ostenelele 
d-voastre şi că va apăra anul acesta de lipsa grozavă, care a lovit 
atât de dureros patria noastră. 

(M. O., -1867, nr. 2, p. 5). 


42. 

Domnul către Rectorul Universităţii din Bucureşti. 

1/13 Ianuarie 1867. 

Rectorul, felicitând pe Domn, spune că prin instrucţie se face viitorul 
unui popor. Suveranii sunt protectorii ştiinţelor şi artelor şi M. S. să fie astfel 
protector pentru gloria Domniei Sale şi a Statului ce conduce. Măria Sa, mul¬ 
ţumind pentru felicitări, mărturiseşte interesul ce poartă openi profesorilor 
pentru desvoltarea spiritului şi formarea moravurilor tinerimii. 

Mulţumesc corpului învăţător pentru felicitările ce-Mi aduce şi 
profit cu plăcere de această ocazie, ca să mărturisesc tot interesul 
ce port lucrărilor sale. Dau cea mai mare importanţă instrucţiunii 

publice şi sper că profesorii vor pune toate stăruinţele lor pentru 
desvoltarea spiritului şi formarea moravurilor tinerimii noastre pe 
calea urmată în toate ţările civilizate. 

(M. O., 1867, nr. 2, p. 5). 


43. 

Domnul către Ministrul de Războiu. 

1/13 Ianuarie 1867. 

Ministrul de Rizboiu a prezentat pe ofiţerii care au venit a depune oma¬ 
giile lor la picioarele Tronului şi, prin organul său, a ura M. S. fericire şi glorie. 
Domnul, manifestând bucuria de a avea în jurul Său pe reprezentanţii ar¬ 
matei, exprimă speranţa că anul ce vine nu va mai prezenta atâtea dificultăţi 
financiare ţi armata se va reorganiza, ţinând seamă şi de experienţa altora. 

Camarazi, 

Sunt fericit a vă vedea adunaţi împrejurul Meu la începutul 
acestui an. Nu vă puteţi îndoi, de ardoarea şi sinceritatea urărilor 
ce fac pentru voi, căci hrănesc în fundul inimii Mele aceleaşi simţi- 
minte pentru armata Mea, ca şi pentru poporul Meu întreg, din 
care ea este eşită. Astăzi o eră nouă se deschide înaintea noastră. 
Să nu ne mai gândim la timpii care sunt departe de noi. In anul 
care s’a sfârşit, am avut a lupta contra multor dificultăţi: economiile 
ce a trebuit să facem în toate ramurile administraţiei, reducţiile 
care au fost o consecvenţă, au desorganizat în parte unele corpuri 
ale armatei şi în timpul acesta a trebuit să judec serviciul cu mare 
indulgenţă. Acum vom pune toate silinţele noastre pentru a opera, 
fără întârziere, toate amelioraţiunile recunoscute de trebuinţă. Sper 
că bugetul acestui an ne va pune în stare a introduce inovaţii 
folositoare. Marele resbel din urmă a dovedit cât este de mare 
importanţa a tot ce priveşte organizaţia serviciului, armamentul 
şi îmbrăcămintea soldatului şi mai ales instrucţiunea şi disciplina 
şefilor. Nu trebue să fim cei din urmă a profita, după puterile noastre, 
de experienţele dobândite şi sunt încredinţat că veţi primi cu 
bucurie toate dispoziţiunile care pot spori resursele militare ale 
ţării. 

Cât pentru Mine, o ştiţi, sunt soldat cu inima şi cu sufletul. 
Am petrecut viaţa în tabără şi am învăţat a cunoaşte şi a respecta 
ordinea, regularitatea şi spiritul de corp. Ştiu, camarazi, că pot 

conta pe voi şi veţi avea totdeauna în Mine un judecător impar¬ 
ţial şi un şef devotat. Să ne facem fiecare datoria; sarcina noastră 
va deveni uşoară. Este frumos a se consacra pentru a apăra onoarea 
patriei. 

(M. O , 1867, nr. 2, p. 5). 


44. 

Domnul către membrii Corpului diplomatic. 

1/13 Ianuarie 1867. 

Corpul diplomatic şi consular prezintă M. S. urări pentru fericirea şi 
prosperitatea Principatelor, iar Domnul, mulţumind, promite că va. căuta să 
strângă legăturile de prietenie cu puterile străine. 

Domnilor Consuli, 

Vă mulţumesc pentru urările ce-Mi faceţi. Sunt fericit de bunele 
relaţii ce guvernul Meu întreţine cu celelalte ţări şi Mă voiu sili 
din toate puterile a mai strânge încă legămintele de amicie ce 
există între România şi Puterile streine. 

(M. O , 1867, nr. 2, p. 5). 


45. 

Domnul către corniţele Tecchio de Bayo. 

4/16 Ianuarie 1867. 

Corniţele Tecchio de Bayo prezintă scrisorile prin care e acreditat agent şi 
consul genera] al Italiei în România, Domnul ia notă de sentimentele bine¬ 
voitoare ale Regelui Italiei şi-Şi exprimă părerea că legăturile cu Italia se vor 
strânge mai mult. 

Domnule Agent <şi Consul general, 

Primesc dela d-voastră, cu o vie satisfacţiune, noua încredinţare 
despre simţimintele binevoitoare ale M. S. Regelui Italiei, simţi- 
minte care-Mi sunt atât de preţioase. Prezenţa d-tale în Bucureşti 
va strânge şi mai mult legăturile care ne unesc cu marea naţiune 
italiană. 

(M. O., 1867, nr. 4, p. 15). 

46. 

Domnul către Agentul Prusiei. 

15/27 Ianuarie 1867. 

Agentul şi consul general al Prusiei, de Saint Pierre, prezintă scrisorile de 
acreditare şi adaugă că guvernul regal e însufleţit de o vie dorinţă de a cul¬ 
tiva şi întinde relaţiile ce există între Prusia şi Principate; formulează urări 
de prosperitate guvernului şi fericire ţării. Măria Sa e mulţumit de interesul 
ce guvernul prusian arată României. 

Vă mulţumesc de nouile încredinţări ce-Mi daţi despre simţimin- 
tele binevoitoare ce însufleţesc pe M. S. Regele în privinţa Mea. 
Interesul ce guvernul Regelui are pentru afacerile României strânge 
şi mai mult legămintele ce Mă ţin de familia Regală a Prusiei. Sunt 
fericit, d-le Consul, că Prusia este reprezentată la noi de o persoană 
care are toată stima Mea. 

(M. O., 1867, nr. 13, p. 57). 


47. 

Domnul către Agentul Angliei. 

15/27 Ianuarie 1867. 

John Green, agent şi consul general al Marii Britanii şi Irlandei, prezintă 
scrisorile de acreditare şi completează că guvernul britanic vrea să dea semnele 
cele mai convingătoare de amiciţie şi confienţă, la care Domnul asigură 
pe consul de sprijinul Său, dorind în acelaş timp să rămâie cât mai mult în 
ţară. 


Domnule Consul General, 

Mă simt cu deosebire fericit de simpatia despre care-Mi daţi 
dovadă. Puteţi în orice ocazie fi sigur de sprijinul Meu şi doresc 
să îndepliniţi ani îndelungaţi înaltele funcţiuni ce vă sunt încredinţate. 
(M. O , 1867, nr. 13, p. 57). 


48. 

Domnul către Preşedintele Camerii. 

29 Ianuarie/10 Februarie 1867. 

Preşedintele Adunării Deputaţilor, L. Catargiu, prezintă felicitări Domnu¬ 
lui, Carol I, pentru sosirea în ţară a fratelui M. S., Principele Fndenc ţi 

pentru căsătoria Principesei Maria, sora Alteţelor Lor, cu Corniţele de Flandra. 
Măria Sa mulţumeşte pentru felicitări şi interesul ce arată familiei Sale. 

Vă mulţumesc, d-lor, de felicitările ce-Mi adresaţi pentru sosirea 
fratelui Meu şi pentru fericitul eveniment ce se pregăteşte în familia 
Mea, prin însoţirea surorii Mele cu A. S. R. Corniţele de Flandra. 
Aceste felicitări sunt o nouă dovadă de afecţiunea şi interesul ce 
are Reprezentaţiunea Naţională pentru Mine şi familia Mea. 

(M. O., 1867, nr. 27, p. 183). 


49. 

Domnul către Mitropolitul Primat. 

3/15 Febr. 1867. 

La urările ce Mitropolitul Primat, în numele clerului, exprimă Domnului 
pentru căsătoria Principesei Maria cu Corniţele de Flandra, M. S. mulţu¬ 
meşte. 


Prea Sfinţite, 

Primesc cu bucurie urările ce-Mi exprimaţi în numele clerului 
român. Sunt încredinţat că rugăciunile Eminenţei Voastre şi acele 
ale clerului român nu vor lipsi de a atrage binecuvântarea cerească 
asupra uniunii ce sporeşte prosperitatea familiei Noastre. 

(M. O., 1867, nr. 27, p. 183). 


50. 

Domnul către Preşedintele Senatului. 

5/17 Febr. 1867. 

Domnul mulţumeşte Senatului pentru felicitările ce-i adresează cu prilejul 
căsătoriei sorei "Sale. 

Mulţumesc membrilor Senatului pentru felicitările ce-Mi adre¬ 
sează prin organul Eminenţei Voastre. 

Cu bucurie văd, d-lor, că, împreună cu ţara întreagă, nu încetaţi 
de a vă interesa de tot ce se atinge de familia Noastră. 

(M. O., 1867, nr. 29, p. 197). 

51. 

Domnul către Primarul Capitalei. 

5/17 Febr. 1867. 

Domnul mulţumeşte pentru felicitările adresate în numele oraşului Bu¬ 
cureşti cu ocazia sosirii Principelui Fndenc şi a căsătoriei Principesei Maria. 

Domnilor, 

Vă mulţumesc din adâncul inimii pentru felicitările ce-Mi adre¬ 
saţi cu ocazia sosirii fratelui Meu şi pentru căsătoria surorii Mele. 
Cunosc îndestul oraşul Bucureşti, încât să Mă mai pot îndoi de sim- 
ţimintele ce are pentru Mine. Fiţi încredinţaţi, domnilor, că fratele 
Meu nu va părăsi ţara noastră cu gândul de a nu se mai înturna 
şi cu atât va veni aici mai des, cu cât el a primit deja îndestule 
probe învederate de devotamentul ce aveţi pentru familia Noastră- 

(M. O., 1867, nr. 29, p- 197). 

52. 

Domnul către Comisiunea de binefaceri. 

6/18 Febr. 1867. 

Având în vedere scopul uman şi naţional pe care îl urmăreşte această co¬ 
misie, prin împărţirea de ajutoare în judeţele lipsite de hrană, pentru a-i da 
un impuls mai mare, Domnul anunţă că va prezida comisiunea. 

Domnilor, 

In ultima Mea călătorie, am putut judeca prin Mine însumi 
starea districtelor bântuite de lipsă. Văzând marea urgenţă ce se 
simte de a se da ajutor nenorociţilor care suferă de foame, am îm¬ 
părţit oarecare ajutoare, pentru ca să se întâmpine primele trebuinţe. 
Camera însă a înţeles că era neapărat a recurge la măsuri extra¬ 
ordinare. Sunteţi însărcinaţi, d-lor, a priveghia la dreapta împărţire 
a sumelor votate de Corpul Legislativ şi a subscripţiunilor voluntare, 
care sper că nu vor lipsi. Pentru ca să dau comisiunii o impulsiune 
mai mare, am ţinut să o prezidez Eu însumi. Trebue, fără întâr¬ 
ziere, să ne punem pe lucru şi să uşurăm aceste mizerii prin toate 
mijloacele de care vom putea dispune. Nu Mă îndoesc, d-lor, că 
veţi consacra toată activitatea d-voastrâ Ia această operă de devo¬ 
tament şi de caritate ce vi s’a încredinţat. 

(M. O., 1867, nr. 29, p. 157). 

53 . 

Domnul către Agentul Austriei. 

21 Febr./5 Martie 1867. 

Baronul Eder, agent şi consul general al Austriei, prezintă scrisorile de 
acreditare şi spune că împăratul pune mult preţ ca raporturile de bună veci¬ 
nătate să fie şi mai strânse cu România; iar Domnul exprimă aceleaşi 
dorinţe. 

Domnule Agent ţi Consul General, 

Sunt fericit a primi prin mijlocirea d-voastră asigurarea sim- 
ţimintelor binevoitoare, care insuflă pe Maiestatea Sa Apostolică 
pentru România. 

Sper că legăturile de amiciţie, care au existat totdeauna între 
amândouă ţările, se vor strânge mai mult în viitor şi că Austria 
va vedea o garanţie de securitate în. ordinea de lucruri stabilită şi 
regulată de acum înainte pe ţărmurile Dunării-de-jos. 

(M. O , 1867, nr. 43, p. 311) 


54. 

Domnul către Agentul Italiei. 

7/19 Martie 1867, 

Susinno, agent şi consul general al Italiei, prezintă scrisorile de acreditare 
şi comunică M. S. Domnului că Regele şi guvernul Italiei sunt însufleţiţi 
< de amiciţie sinceră şi scopul său e să contribue la strângerea relaţiilor. Dom¬ 
nul relevă bunăvoinţa şi solicitudinea Regelui Italiei pentru Români de când 
M. S. e în fruntea ţăm. 

Domnule Consul General, 

Primesc cu o vie satisfacţie scrisorile ce vă acreditează în cali¬ 
tate de Agent şi Consul General al M. S. Regelui Italiei. 

încă de mult timp Maiestatea S^ a dat dovezi de a Sa bună¬ 
voinţă şi solicitudine Românilor şi sunt fericit a vedea că simpa¬ 
tiile Sale cresc de când mă aflu în fruntea ţării. 

Puteţi conta, d-le Consul, pe sprijinul Meu în exerciţiul înaltelor 
funcţiuni ce vă sunt încredinţate. 

(M. O., 1867, nr. 54, p. 367). 

55. 

Domnul către Agentul Italiei. 

7/19 Martie 1867. 

Susinno, odată cu scrisorile de acreditare, prezintă Domnului marele 
Cordon al ordinului S-ţilor Mauriciu şi Lazăr. Domnul mulţumeşte. 

Domnule Consul General , 

Sunt fericit a primi acest nou semn de binevoitoarea amiciţie 
a Maiestăţii Sale, despre care am avut atâtea dovezi. Purtând aceste 
insemne, nu voiu înceta a gândi la toată bunătatea ce Regele a 
avut pentru România şi pentru Mine. 

(k. O., 1867, nr. 54, p. 367). 

56. 

Domnul către Consulul Rusiei. 

21 Martie/2 Aprilie 1867. 

Baronul de Offenberg, consul general al Rusiei, prezintă scrisorile de acre¬ 
ditare şi spune că se va strădui să strângă legăturile de amiciţie fce există Intre 
cele două popoare vecine şi coreligionare. Domnul, satisfăcut de persoana 
ce reprezintă pe Ţar, crede că bunele relaţiuni se vor strânge mai mult în viitor. 

Domnule Consul General, 

Cu o vie satisfacţiune şi cu o osebită plăcere primesc scrisorile 
prin care sunteţi acreditat pe lângă persoana Mea în calitate de 
Agent şi Consul general al Maiestăţii Sale împăratului Rusiei. 
Sunt fericit a gândi la legămintele de amiciţie şi de bune relaţiuni, 
care au existat în tot timpul între ambele ţări. Ele se vor strânge 
încă mai mult în viitor şi mă felicit că Maiestatea Sa împăratul 
a ales, pentru a-L reprezenta, pe un bărbat de meritul d-voastră. 

(M. O., 1867, nr. 72, p. 429). 

57. 

Domnul către Mihail III Obrenovici. 

1/13 Aprilie 1867. 

Mihaiţ III Obrenovici al Serbiei, însoţit de o numeroasă suită, vine în vizită 
la Bucureşti. La masa ce I s’a dat, Domnul ridică un toast exprimând bu¬ 
curia pentru această vizită şi legăturile de prietenie ce au existat şi există Intre 
Români şi Sârbi. 

Salutăm cu vie bucurie venirea Alteţei Voastre. Românii cu 
plăcere au să-şi aducă aminte ziua în care Suveranul bunilor noştri 
vecini a venit printre noi. 

Sper că legămintele de amicie, ce au existat în totdeauna între 
ambele noastre popoare, vor deveni acum şi mai intime. 

Fac urările cele mai sincere pentru fericirea Alteţei Voastre şi 
pentru prosperitatea vitezei naţiuni a Sârbilor. Ridic acest pabar 
în sănătatea bunului Meu frate şi vecin, Alteţa Sa Principele Serbiei. 

(M. O., 1867, nr. 76, p. 457). 


58. 

Domnul către Adunarea Deputaţilor. 

8/20 Aprilie 1867. 

Cu prilejul aniversării proclamării rezultatului plebiscitului pentru alegerea 
M. S. ca Domn ţi în acelaţi timp aniversarea naţterii Sale, Adunarea Depu¬ 
taţilor prezintă urări prmtr’o delegaţie. Domnul mulţumeşte, relevând coin¬ 
cidenţa între ziua naşterii Sale ţi proclamarea plebiscitului. 

Domnilor, 

Urările ce Mi-aţi exprimat îmi sunt cu atât, mai scumpe, cu cât 
ele sunt expresiunea simţimintelor ţării întregi. Astăzi este aniver¬ 
sarea zilei naşterii Mele şi a zilei în care plebiscitul M’a chemat în 
capul unei naţiuni, pe care voiu fi totdeauna mândru de a o guverna. 
Această fericită coincidenţă a fost pentru Mine ca un semn bun. 
şi M’a făcut să am credinţă în viitor. 

(M. O., 1867, nr. 81, p. 491). 


59. 

Domnul către Ion C. Brătianu. 

8/20 Aprilie 1867 . 

Ion Brătianu, Ministrul de Interne, în numele Corpului administrativ, sa¬ 
lută naşterea M. S. ţi urează îndelungă ţi fericită viaţă Domnului, care e tânăr, 
crede în bine şi eroismul îi este moştenire ca ţi poporului român. Domnul, 
mişcat, mulţumeşte. 

Domnilor, 

Vă mulţumesc pentru aceste cuvinte, ce vin din inimă şi care 
merg iarăşi într’o inimă. 

(M. 0„ 1867, nr. 81, p. 491)l 

60 . 

Mesaj de închiderea Corpurilor Legiuitoare. 

13/25 Aprilie 1867. 

Mai întâiu Domnul mulţumeşte Corpurilor Legiuitoare pentru concuriul 
dat guvernului la votarea unor legi noui şi la modificarea altora vechi, apoi 
atrage atenţia fiecărui corp în parte asupra legilor ce n’au votat şi asupra 
greutăţilor ce apasă guvernul din această cauză. 

Domnilor Senatori, 

Domnilor Deputaţi, 

Yă mulţumesc pentru concursul ce aţi dat guvernului Meu, spre 
a-i face posibilă conducerea afacerilor Statului. 

Vă mulţumesc iară pentru legile cele noui şi pentru modifică¬ 
rile legilor celor în fiinţă, ce aţi votat. Cerute şi unele şi celelalte 
de o necesitate absolută, ele nu vor lipsi de a aduce înlesniri simţi¬ 
toare în serviciul interesului public. 

Domnilor Deputaţi, 

Este de regretat că v’â lipsit timpul de a mai vota un mic număr 
de legi importante şi de credite nedispensabile, precum şi pensiunile 
unor vechi servitori civili şi militari ai Statului. Prin aceea aţi fi 
uşurat un mare număr de suferinţe de tot felul. 

Domnilor Senatori, 

Am simţit o vie mâhnire, căci nu aţi găsit de cuviinţă a vă uni 
cu Camera Deputaţilor în privinţa proectului de lege pentru trans¬ 
latarea provizorie a Curţii de Casaţiune la Iaşi, măsură recâman- 
dată de consideraţiuni destul de înalte. Am însă încrederea, că, în 
sesiunea viitoare, veţi recunoaşte că ar fi înţelept a acorda acelui 
oraş o satisfacţiune dorită cu atâta căldură. 

îmi pare asemenea rău că viţiurile ce aţi putut găsi în bugetul 
comunei Bucureştilor v’au făcut a refuza autorităţii municipale 
a acestui oraş resursele necesare trebuinţelor sale şi astfel aţi pus 
guvernul Meu în cel mai mare imbaraţiu chiar la finitul sesiunii. 

Este asemenea regretabil că nu v’aţi putut ocupa şi de legea 
pensiunilor; prin aceasta aţi fi asigurat eu o oră mai înainte viitorul 
în contra consecvenţelor dezastruoase pentru averea publică, ce 
prezintă legea cea astăzi în vigoare. 

Domnilor Senatori, 

Domnilor Deputaţi, 

Constat cu fericire, că din partea Puterilor străine guvernământul 
Meu primeşte neîntrerupt semne de simţimintele cele mai bine¬ 
voitoare şi că relaţiunile noastre cu Statele vecine urmează a se afla 
în starea cea mai satisfăcătoare. 

Nu sunt multe zile de când am avut fericirea a primi între noi, 
ca oaspete, pe Principele iubit al uneia din naţiunile vecine, cu care 
sunt secole de când trăim într’o frăţie neîntreruptă. 

In întru Providenţa nu a încununat cu atâta desăvârşire dorin¬ 
ţele Mele. Mijloacele ce aţi putut vota sprfe întâmpinarea lipsei, 
care a bântuit părţi considerabile ale ţării, au fost de neajuns şi 
suferinţele unei părţi a populaţiunilor rurale nu au putut fi cu totul 
uşurate. 

Rog pe Atotputernicul să binecuvânteze cel puţin în viitor 
munca plugarului; căci sper că recolte îmbelşugate vor şterge 
repede până la ţinerea de minte a suferinţelor anilor trecuţi. 

Inturnându-vă în sânul poporului, ai cărui sunteţi reprezentanţi, 
aduceţi-i, d-lor Mei, urările Mele- cele mai fierbinţi pentru pros¬ 
peritatea lui cea mai perfectă. 

Dat în Bucureşti, la 13 Aprilie 1867. CAROL. 

Constantin A. Kretzulescu, Ştefan Golescu, Dimitne Brătianu, Ion Brătianu, 
Al. Văsescu, General Tobias Gherghel. 

(M. O., 1867, nr. 84, p. 503). 


61. 

Domnul către Consulul Statelor-Unite. 

19 Aprilie/1 Mai 1867. 

Czapkay, consulul general al Statelor-Unite din America, prezintă scri¬ 
sorile de acreditare şi asigură pe Domn de stima şi amiciţia Preşedintelui Sta¬ 
telor-Unite. Domnul exprimă speranţa că legăturile de prietenie şi amiciţie 
se vol consolida mai mult cu vremea. 

Domnule Agent, 

Sunt cu deosebire fericit a vedea, potrivit dorinţei Mele, Statele- 
Unite reprezentate în România. îmi place a recunoaşte interesul 

ce ţara domniei voastre poartă junei naţiuni române şi sper sincer 
că timpul va consolida din ce în ce mai mult legămintele de amicie, 
ce s’au stabilit între ambele guverne. 

(M. O., 1867, nr. 87, p. 515). 


62 . 

Domnul către delegaţii judeţelor şi Capitalei. 

10/22 Mai 1867. 

M. Kogălmceanu, din partea delegaţilpr judeţelor şi Primarul Capitalei, 
în sala Tronului, prezintă felicitări şi omagii fidelitate şi devotament din partea 
ţării, urează participarea Intru mulţi ani la această serbare. Domnul răs¬ 
punde amânduror vorbitorilor că iubirea poporului o datoreşte iubirii Sale 
faţă de popor, nu faptelor deosebite pe care n’a avut vreme să le facă. A vi¬ 
zitat toate ţinuturile României şi le cunoaşte păsurile. Mulţumeşte pentru 
felicitări şi face urări pentru prosperitatea ţării. 

Domnilor reprezentanţi ai Capitalei şi ai diferitelor ţinuturi 
ale României, 

Mă simt ferice văzându-Mă încunjurat de voi într’această zi 
scumpă inimii Mele. La vederea voastră, care veniţi să-Mi amintiţi 
ziua sacră în care am pus pentru prima oară piciorul pe pământul 
României, Mă cuprinde o emoţiune pe care inimile voastre române 
singure o pot măsura. Marea iubire cu care poporul, pe tot hiinutul 
şi în tot locul, mângâie şi bucură inima Mea, o ştiu, n’o datoresc 
faptelor ce n’am putut încă împlini; sunt iubit, căci iubesc. 

De am făcut foarte puţin până acum, mulţumesc Cerului pentru 
preţiosul material de lucru ce Mi-a fost permis a aduna. înaintea 
finitului întâiului an al Domniei Mele am avut fericirea a parcurge 
şi a vizita toate ţinuturile României; cunosc prin Mine însumi 
păsurile, dorinţele şi puterea fiecărei localităţi. Pretutindenea, pe 
lângă nevoile momentane, am găsit resurse perpetue. 

Domnilor delegaţi ai districtelor şi domnilor membri ai 
municipalităţii Capitalei, 

Primiţi sincerele Mele mulţumiri pentru călduroasele voastre 
urări şi CQmunicaţi, vă rog, fraţilor voştri, cuvintele Mele de încre- 

dere şi de iubire, precum şi urările Mele pentrif prosperitatea scumpei 
noastre ţări. 

Să trăiască România! 

(M. O., 1867, nr, 105, p. 643). 


63. 

Domnul către trimisul Muntenegrului. 

1/13 Iunie 1867. 

Principele Nicolae al Muntenegrului, pentru a strânge relaţii amicale cu 
România şi în semn de amiciţie şi înaltă stimă pentru Domn, trimite pe vărul 
Său Stancu Radonici, să aducă M. S. însemnele Ordinului Danilo clasa 1. Dom¬ 
nul mulţumeşte pentru graţioasa atenţie asigurând de' sincera sa simpatie 
pentru Muntenegreni şi Principele Nicolae. 

Mă simt mişcat de graţioasa atenţiune a Principelui Nicolae. 
Purtând această decoraţiune, îmi voiu aduce aminte totdeauna 
de amicia ce are pentru Mine, amicie ce-Mi este scumpă. Sunt fericit 
a strânge tot mai mult legămintele ce există între ambele ţări. Vă 
rog exprimaţi Principelui deplina Mea recunoştinţă şi asiguraţi pe 
Alteţa Sa despre sincera Mea simpatie pentru înalta Sa persoană 
şi naţiunea ce conduce. 

Am aflat cu vie plăcere primirea binevoitoare ce Principele â 
făcut trimisului Nostru, d-1 Cantacuzin, la Cetinie. 

(M. O., 1867, nr. 123, p. 729). 


64. 

Domnul toastează pentru Prinţul Nicolae. 

1/13 Iunie 1867. 

La cina dela Palat în onoarea lui Radonici, Domnul ridică un toast 
pentru Prinţul Nicolae al Muntenegrului şi pentru naţiunea muntenegreană. 

Sunt fericit să port astăzi un toast în sănătatea Alteţei Sale 
Principelui Nicolae, care în mai multe ocaziuni a probat un interes 
foarte viu pentru România şi a provocat din partea Noastră sim¬ 
patiile cele mai călduroase pentru brava naţiune muntenegreană. 
Urând Muntenegrului toată fericirea, beau în sănătatea bunului 
Meu frate şi sincerului Meu amic, Alteţa Sa Principele Nicolae. 

(M. O., 1867, nr. 123, p. 729). 

65. 

înalt Ordin de zi către garnizoana din Iaşi. 

19 Iunie/l Iulie 1867. 

Domnul, inspectând trupele din garnizoana laţi, a râmat mulţumit de 
instrucţia lor. Atrage atenţia asupra câtorva nereguli ţi asupra datoriei sol¬ 
datului de a pâstra ordinea şi legalitatea. 

Ofiţeri, subofiţeri, caporali fi soldaţi ai garnizoanei Iaşi, 

Sunt mulţumit de voi. La revista ce v’am făcut astăzi pe tărâm, 
am constatat cu plăcere frumoasa ţinută, exactitatea şi iuţeala 
cu care s’au executat mişcările ce am ordonat; am fost cu atât mai 
mulţumit, cu cât micul vostru număr, în proporţie cu greutăţile 
garnizoanei, nu v’a lăsat îndestul timp pentru instrucţie. 

Şcoala militară, vânătorii, regimentul al 7-lea şi artileria au 
manevrat bine; nu mai puţin bine a manevrat cavaleria, ale cărei 
şarje au fost executate cu un adevărat elan şi o precizie precum 
am dorit totdeauna să văd cavaleria. 

Dacă astăzi am avut ocazia a vă arăta deplina Mea mulţumire, 
trebue a vă arăta şi oarecare imperfecţii, provenite din greşelile 
unora din ofiţerii subalterni, care n’au dat comanda subdiviziunilor 
lor cu destulă energie şi n’au păstrat locurile lor cu destulă precizie. 
Domnii şefi de corpuri, sunt siguri că vor pune toată atenţia lor 
asupra acestui punct, care odată înlăturat, nu-Mi rămâne decât 
a le mulţumi pentru silinţele ce au pus de a aduce corpurile lor în 
aşa plăcută stare. 

Ofiţeri, subofiţeri, caporali şi soldaţi! Dacă instrucţia şi împli¬ 
nirea datoriilor voastre sunt mulţumitoare, doresc asemenea ca şr 
purtarea voastră afară din serviciu să fie exemplară. Câteva con¬ 
flicte ivite între locuitori şi militari~.au dat> loc J,a mai multe plân¬ 
geri; sunt convins că pe viitor ele nu se vor ivi. Aduceţi-vă aminte 
totdeauna că întâia datorie a soldatului este de a păstra ordinea 
şi legalitatea, că disciplina este sufletul armatei şi că, prin respectul 
reciproc între cetăţean şi soldat, acesta atrage asupră-i stima, 
iubirea şi încrederea concetăţenilor săi şi cu acest chip asigură 
ordinea publică, cea dintâi ţintă a guvernului. 

CAROL. 

(M. O., 1867, ar. 149, p. 833). 

66 . 

Domnul către Agentul Prusiei. 

21 Iulie/2 August 1867. 

Agentul şi consulul general al Prusiei, de Saint-Pierre, prezintă Domnului 
scrisorile de rechemare. Domnitorul regretă plecarea Consulului. 

Văd cu mare părere de rău plecarea d-voastre de aci. Mulţu- 
mindu-vă încă odată pentru viul interes ce n’aţi încetat a purta 
României, vă rog a conserva şi în noua d-voastre poziţie o bună 
aducere aminte de o ţară, care era fericită a vă poseda şi a lua cu 
d-voastre convicţiunea întregii Mele stime şi recunoştinţe. 

(M. O., 1867, nr. 164, p. 903). 

67 . 

Domnul către membrii Soc. Literare. 

27 Aug./8 Sept. 1867. 

Ministrul Instrucţiunii, D. Guşti, prezintă Domnului pe membrii Soc. 
Literare Române, care supun Statutele constitutive ale Societăţii spre înaltă 
aprobare. Domnul aprobă statutele exprimând mulţumirea Sa. 

Domnilor , 

Am primit cu o vie plăcere statutele lucrate de d-voastre şi, 
considerându-le ca pactul definitiv ce constitue Societatea Lite-» 
rară, le-am aprobat cu cea mai mare mulţumire. Eu sunt convins 
că frumoasa operă, demna lucrare^ ce aţi înţreprins, nu va întârzia 
de a fi încoronată cu cel mai bun succes. 

(M O., 1867, nr. 194, p. 1025). 

68 . 

Domnul către Garda Civică. 

10/22 Septemvrie 1867. 

Pe câmpul dela Cotrocem se face distribuirea steagurilor Gărzii Cetăţeneşti. 
Domnul, în româneşte, se simte mândru de favoarea de a oferi steaguri 
Gărzii Cetăţeneşti şi relevând deviza « Patria şi dreptul meu », îndeamnă pe 
membrii gărzii să fie apărătorii ordinei publice, ai Tronului şi ai drepturilor 
câştigate. 

Cetăţeni Guarzi, 

Pentru voi, ca şi pentru Mine, ziua de astăzi este o adevărată 
sărbătoare. Simt o vie mulţumire a fi cel dintâiu Domriitor, căruia 

a fost rezervată favoarea de a conferi steagul Gardei Naţionale 
române. Acest simbol sacru, care poartă deviza « Patria şi dreptul 
meu d, vă va aduce totdeauna aminte datoria da a menţine drep¬ 
turile câştigate. Am ferma convingere că vă veţi arăta demni de 
încrederea ce pune patria în voi şi veţi apăra acest depozit în toate 
împrejurările, cu curajul şi perseverenţa tradiţională â Românilor. 

Ţara priveşte în voi, cetăţeni guarzi, pe cei mai călduroşi apărători 
ai ordinei publice şi ai Tronului. 

Adunaţi-vă împrejurul Meu şi vă încredeţi în iubirea şi solici¬ 
tudinea Mea, precum şi Eu Mă încred în devotamentul vostru. 
Astfel, înconjurat de voi şi de fraţii voştri din armată, Tronul Meu 
va fi ceea ce, ridicându-1, aţi voit să fie: mărirea şi tăria naţională. 

Trăiască România! Trăiască Garda Naţională! 

(M. O., 1867, nr. 205, p. 1069). 

69 . 

Mesaj la deschiderea Adunării Deputaţilor. 

25 Oct./6 Nov. 1867. 

Domnul arată Camem, convocate în sesiune extraordinară, că are să se 
ocupe de votarea unor credite cerute de guvern pentru nevoi urgente şi de 
proiectele de legi de poliţie rurală, îmbunătăţirea armelor, remonta armatei 
şi concesiunea construirii căilor ferate în Moldova. 

Domnilor Deputaţi, 

Resursele extraordinare votate guvernului Meu pentru exerciţiul 
curent fiind foarte restrânse, nu s’au putut acoperi cheltuieli nepre¬ 
văzute, însă de o neapărată trebuinţă. 

Guvernul Meu, pus astfel în alternativa de a lăsa administraţia 
în paralizie, prin lipsa de credite îndestulătoare pentru unele ser¬ 
vicii publice, care nu suferiau amânare, sau de a trece peste margi¬ 
nile cifrei acordate de Cameră, a fost nevoit, în însuşi interesul 
ordinei publice, a-şi deschide oarecare credite de strictă necesitate, 
până la finele lui Octomvrie, rezervându-şi a cere pentru acestea 
un bil de indemnitate, precum şi creditele trebuincioase până la 
finele acestui an. 

Convocându-vă astăzi în sesiune extraordinară, pentru ca să 
daţi guvernului Meu mijloacele, necesare, spre a putea satisface 
cerinţele diferitelor servicii publice până la finele anului, vă invit, 

domnilor deputaţi, a vă ocupa totdeodată şi de urgenţă cu urmă¬ 
toarele proiecte de legi, privitoare la poliţia rurală, la îmbunătăţirea 
-armelor, la completarea şi la remonta armatei noastre, la conce¬ 
siunea unui rezou de căi ferate între Suceava, Iaşi, Galaţi, Focşani 
şi Bucureşti, menite a da o satisfacţiune reală intereselor mai cu 
seamă ale României de dincolo de Milcov, pentru care concesiune 
guvernul Meu a şi încheiat d convenţiune provizorie, precum şi la 
diferitele concesiuni acordate sub regimul trecut, care reclamă o 
soluţiune cât mai neîntârziată. 

Dumnezeu să binecuvânteze lucrările d-voastre. 

Sesiunea extraordinară a Adunării Deputaţilor este deschisă. 

Dat în Bucureşti, la 25 Octomvrie 1867. CAROL. 

Ştefan Golescu„J). Brălianu, D Guşti, Colonel Adrian, Al. Teriachiu, Gr. 
Arghiropolu. 

(M. O., 1867, nr. 241, p. 1207), 

70- 

Mesaj la deschiderea Senatului. 

25 Oct.J6 Nov. 1867. 

Domnul Araţi Senatului de ce proiecte de legi are să se ocupe. 

Domnilor Senatori, 

V’am convocat în sesiune extraordinară, spre a vă ocupa de 
urgenţă cu următoarele proiecte de legi ce guvernul Meu va prezenta 
la deliberările d-voastre. 

Aceste proiecte sunt privitoare la poliţia rurală, la îmbunătă¬ 
ţirea armelor, la completarea şi Ia remonta armatei noastre, la con¬ 
cesiunea unui rezou de căi ferate între Suceava, Iaşi, Galaţi, Foc¬ 
şani şi Bucureşti, menite a da satisfacţie reală intereselor mai cu 
seamă ale României de dincolo de Milcov, pentru care concesiune 
guvernul Meu a şi încheiat o convenţiune provizorie, precum şi 
la diferitele concesiuni acordate sub regimul trecut, care reclamă 
o soluţiune cât mai neîntârziată. 

Dumnezeu să binecuvânteze lucrările d-voastre. 

Sesiunea extraordinară a Senatului este deschisă. 

Dat în Bucureşti, la 25 Octomvrie 1867. CAROL. 

Ştefan Golescu, D. Brălianu, D. Guşti, Colonel Adrian, Al. Teriachiu, Gr. 
Arghiropolu. 

(M. O., 1867, nr. 241, p. 1207). 

71. 

Domnul către Mitropolitul Primat. 

26 Oct./7 Nov. 1867. 

Domnul ia parte la slujba dela Mitropolie, de Sf. Dumitru, care e pa¬ 
tronul Mitropoliei şi al ţării. După slujbă, în palatul Mitropoliei, la urările 
Mitropolitului Primat răspunde Domnul. 

Intru gloria Bisericii Române. 

(M. O., 1867, nr. 245, p. 1223). 

72. 

Domnul către Consulul Ţărilor-de-Jos. 

26 Oct./7 Nov. 1867. 

Keun, Consulul general al Ţărtlor-dc-Jos, prezintă scrisorile de acreditare, 
afirmând interesul sincer ce Regele Ţărilor-de-Jos poartă propăşirei şi pros¬ 
perităţii României. Domnul exprimă dorinţa de a-1 vedea pe Consul înde¬ 
plinind multă ‘vreme funcţiunile ce-i Sunt încredinţate. 

Domnule Consul, 

Mă simt fericit văzându-vă acreditat pe lângă guvernul Meu. 
Numirea d-voastre este o nouă dovadă de interesul ce JV1. J 3 . Regele 
Ţărilor-de-Jos poartă României. Caracterul d-voastre, ce am avut 
ocazia a-1 aprecia prin îndelungata şedere a d-voastră în ţară, Mă face 
să exprim via dorinţă, să urmaţi a împlini mult timp înaltele func¬ 
ţiuni ce vă sunt încredinţate. 

(M. O., 1867, nr. 242, p. liii). 


73. 

Domnul către Consulul Prusiei. 

7/19 Noemvrie 1867. 

Corniţele Keyserling-Rautenburg, Consul general al Prusiei, prezintă scri¬ 
sorile de acreditare şi spune că va pune toată inima sa pentru împlinirea mi¬ 
siunii cu care ţ însărcinat. Domnul îşi exprimă o vie recunoştinţă pentru 
interesul ţe Regele Prusiei poartă României şl Domnului căruia I-a con¬ 
ferit Colanul Ordinului de Hohenzollern. 

Domnule Comite, 

Primesc cu o plăcere deosebită scrisorile ce vă acreditează în 
calitate de Consul general în România. Simt o adevărata fericire 
şi o vie recunoştinţă, văzând în numirea d-voastre, domnule Comite 
şi în încredinţările ce-Mi daţi într’un chip aşa de graţios, o nouă 

dovadă a simţimintelor binevoitoare ce animează pe Augustul 
d-voastre Suveran pentru Mine şi pentru sincerul şi constantul 
interes ce Maiestatea Sa şi guvernul Său, precum şi vechii Mei 
compatrioţi au pentru desvoltarea, prosperitatea şi fericirea ţării Mele. 

Nu e mult de când Maiestatea Sa Regele a binevoit a-Mi da o 
preţioasa mărturie a înaltei Sale amiciţii binevoitoare, CQnferindu-Mi 
colanul ordinului Său de Hohenzollern, ce sunt fericit a purta astăzi 
pentru prima oară. Pot adăuga că toată România se simte mândră 
şi măgulită de această distincţiune. 

Guvernul Meu, domnule Comite, se va sili să vă facă cât se 
poate mai uşoară şi mai plăcută misiunea încredinţată d-voastre, 
şi sper că o veţi îndeplini îndelungaţi ani pe lângă Mine. 

(M. O., 1867, nr. 251, p. 1247). 


74. 

Domnul către profesorii Şcoalei Normale Carol I. 

30 Nov./12 Dec. 1867. 

Domnul vizitează Şcoala Normală Carol I, cu care prilej unul dintre 
profesori rosteşte între altele, următoarele cuvinte: «Noi lucrăm cu tot devo¬ 
tamentul ce ne inspiră augustele virtuţi ale Măriei-Tale, amorul cel sincer ce-L 
aveţi pentru popor şi nesfârşitele sacrificii ce le faceţi pentru bună starea lui... 
Ne vom sili, Prea înălţate Doamne, profesori şi elevi, a justifica sacrificiile ce 
faceţi pentru instrucţiunea poporului; vom lucra, Măria-Ta, spre a ne face 
vrednici de înaltele dorinţe, de scopul ce V’aţi propus şi care este a asigura, 
fiecăruia buna stare materială şi morală ». Carol I afirmă din nou dorinţa lu¬ 
minăm poporului. 

Da, doresc din inimă luminarea şi cultura iubitului meu popor 
român. Şcoala aceasta, ajutată de concursul d-nilor profesori, ne 
garantează doritul rezultat. 

(Românul, 2 Decemvrie, 1867). 


75. 

înalt Ordin de zi către armată. 

1/13 Ianuarie 1868. 

Domnul Carol I felicită armata de Anul Nou, mulţumindu-i pentru 
serviciile ce a făcut. 

Ofiţeri, subofiţeri, caporali şi soldaţi! 

Felipitându-vă de anul nou şi urându-vă ani îndelungaţi şi 
fericiţi, vă mulţumesc în acelaş timp de serviciile ce aţi făcut. 

Cunosc greutăţile voastre şi Mă ocup a le uşura. 

Militar însă cu inima şi cu sufletul, nu vâ pot ura mai mult 
decât toate acele calităţi ce disting pe adevăraţii soldaţi. 

CAROL. 

(V. O., 1868, nr. 3, p. 13). 


76 . 

Mesaj la deschiderea Corpurilor Legiuitoare. 

3/15 Ianuarie 1868. 

Situaţia României tn Europa. Asigurarea liniştei şi stabilităţii. Jurisdicţia 
consulară, patentele şi poştele streine în România. Chestia israelită e o chestie 
de siguranţă internă. Programul viitor privitor la asigurarea vitelor contra 
epizootiei, poliţia rurală, reorganizarea finanţelor, a grănicerilor şi doroban¬ 
ţilor, a instrucţiei publice şi bisericii, a justiţiei şi construirea căilor ferate. 

Domnilor Senatori, 

Domnilor Deputaţi, 

Dorinţa ce am avut de a Mă @fla în mijlocul reprezentanţilor 
naţiunii în cele dintâi zile ale anului, M’a îpdemnat să vă cer sacri¬ 
ficiul de a părăsi căminurile d-voastre în acele zile în care fiecare 
doreşte să fie înconjurat de familia sa. Graba cu care aţi răspuns 
la chemarea Mea este o dovadă despre zelul de care sunteţi inspiraţi, 
pentru binele patriei; prin aceasta, aţi dovedit că sunteţi pătrunşi 
de datoriile d-voastre, că înţelegeţi că în timpul de faţă este o nece¬ 
sitate ca puterile Statului să se constituească cu o oră mai curând, 
spre a putea da satisfacefe cerinţelor imperioase ale intereselor 
naţionale. 

Sunt dar fericit domnilor senatori şi domnilor deputaţi, ca cele 
dintâi cuvinte ce vă îndreptez să fie urările Mele ardinţi pentru 
prosperitatea şi desvoltarea iubitei noastre ţări, căreia am consa¬ 
crat cu fericire viaţa Mea şi pentru cate nu este niciun sacrificiu 
ce Mi s’ar părea prea mare. 

Datoria de inimă îndeplinită către ţară şi d-voastre, Ne rămâne 
o altă datorie imperioasă, aceea de a vă da seamă de situaţiunea 
ţării în genere şi de administraţiunea guvernului Meu în parte. 
Numai atunci când naţiunea şi reprezentanţii săi vor cunoaşte 
bine starea lucrurilor în prezinte, vom putea păşi cu siguranţă spre 
viitor ţ numai când veţi cunoaşte bine procedările, intenţiunile 

guvernului Meu, căile pe care înţelege a merge, veţi şti de trpbue 
să-l sprijiniţi cu. tărie, sau trebue să-i desemnaţi altele. 

Desacordul manifestat între Camerele trecute şi guvernul Meu 
neputându-se prelungi fără prejudiciul intereselor celor mai vitale 
ale naţiunii, am uzat de prerogativa ce-Mi este dată de Constitu- 
ţiune făcând apel la naţiune. 

Chemat Ia Tronul României prin sufragiul liber al întregii 
naţiuni, nu voiu uita niciodată sorgintea puterii Mele. La orice 
împrejurare gravă, Mă voiu adresa iarăşi la naţiune şi totdeauna 
prin mijloacele legale, căci de îîncercări hazardoase şi impuitoare 
cred că ea este sătulă, după experienţele trecutului. Mă voiu adresa 
Ir dânsa cu atât mai sigur, cu cât istoria ne arată că de câteori 
guvernul s’a adresat cu lealitate şi încredere la naţiunea română, 
ea a ştiut a se ridica la înălţimea împrejurărilor, oricât de grele ar 
fi fost ele şi a dat concursul ce situaţiunea reclama. 

Alegerile pentru Camerele actuale s’au făcut conform Consti- 
tuţiunii, sub direcţiunea autorităţilor comunale, care şi ele proced 
din sufragiul poporului. 

Exercitându-se sub un regim în care libertatea presei şi a întru¬ 
nirilor este fără margini şi fără control, lupta electorală n’a putut 
avea alt moderator decât bunul simţ al poporaţiunilor. Cu toate 
acestea avem fericirea de a constata că liniştea a domnit în toate 
alegerile, ordinea n’a fost un singur minut turburată în toată întin¬ 
derea României şi că naţiunea a dovedit din nou a ei maturitate,, 
care va avea asupra opiniunii publice europene o înrâurire favora¬ 
bilă pentru noi. Din purtarea ei, lumea se va încredinţa, sper, că 
suntem la înălţimea instituţiunilor- noastre şi că stabilitatea în Ro¬ 
mânia nu mai este ameninţată. Această cpnvingere, odată dobân¬ 
dită de Europa, va avea de rezultat a înlesni încheierea de conven- 
ţiuni, care vor da o soluţiune chestiunilor jurisdicţiunii consulare, 
patentelor şi poştelor streine în România. 

Pot, domnilor, să vă anunţ că sunt negocieri începute spre acest 
scop şi că guvernele Maiestăţilor Lor Imperatorilor Rusiilor şi 
Austriei au manifestat intenţiunile Lot binevoitoare de a încheia 
cu noi asemenea convenţiuni. Cât pentru celelalte Puteri, avem 
încrederea că ele vor arăta aceeaşi bunăvoinţă de a rezolva aceste 
chestiuni, care nu pot fi decât favorabile desvoltării intereselor comer¬ 
ciale şi industriale, atât ale supuşilor lor cât şi ale ţării. 

Vin acum la o chestiune ce în zilele din urmă a devenit foarte 
delicată, chestiunea Israeliţilor. Cu această ocaziune repet declara- 
ţiunea ce în mai multe rânduri a făcut guvernul Meu. Dacă naţiunea 
română în alte timpuri nu s’a abătut dela principiile de umanitate 
şi de toleranţă religioasă, ea nu va începe astăzi, în al XIX secol, 
sub Domnia Mea, a viola aceste sfinte principii. Şi dacă unii, pro¬ 
fitând de oarecare suferinţe economice, s’au încercat a pune chestiunea 
pe terenul religios şi au căutat a deştepta sentimentele de ură 
contra Israeliţilor în genere, precum s’a văzut în ultimele eveni¬ 
mente la Călăraşi şi Bârlad, puteţi fi siguri că acele cercări se vor 
nimici, căci legile ţării dau destule mijloace guvernului Meu, spre 
a descoperi adevărul şi a pune capăt unor asemenea uneltiri, cât 
şi spre a asigura societatea română contra relelor rezultate econo¬ 
mice ce aduce după siire vagabondajul. 

Reformele radicale ce s’au făcut în aceşti din'urmă ani în România, 
schimbând condiţiunile deosebitelor clase ale societăţii şi chiar ale 
intereselor materiale, lipsa de timpul necesar spre a face toate legile 
speciale şi mai ales administrative, care să conducă pe funcţionari 
în regularea afacerilor de toată ziua, nestabilitatea guvernelor până 
la fundarea unei Dinastii, sunt cauze atât de puternice pentru ca 
administraţiunea să fie încă departe de a răspunde la toate îndato¬ 
ririle sale; cu toate acestea, mulţumită spiritului de asimilare al 
poporului român, a fost destul scurtul interval de un an şi jumă¬ 
tate, pentru ca să putem constata o simţitoare îmbunătăţire în 
administraţiunea noastră.' 

Prin o schimbare radicală a condiţiunilor proprietăţii şi muncii, 
care în alte ţări s’au făcut în timp de şecole, lumea era foarte mult 
şi Cu drept îngrijată, ca producţiunea agricolă să nu fie redusă 
aşa încât abia să ajungă la strictul nutriment al locuitorilor şi astfel 
exportaţiunea, până acum mai singura sorginte de avuţie a Ro¬ 
mâniei, să înceteze. Doi ani însă au fost îndestul la noi, pentru ca 
libertatea muncii şi a proprietăţii să dea roadele cele frumoase şi 
pentru ca Românii să se poată orienta în noua lor condiţiune ca 
producători. Astfel s’a văzut, în anul încetat, oă producţiunea agricolă 
a întrecut pe a tuturor anilor ce au preces aplicarea legii rurale; 
fără prezumţiune pot zice că administraţiunea n’a contribuit puţin 
la acest rezultat, prin o activă şi inteligentă procedare, a înlesni con¬ 
tractările şi a le executa la timp şi într’un mod drept şi nepărtinitor. 

Legi pentru crearea unei case de asigurare contra foametei 
şi a epizootiei, pentru poliţia rurală, menită a păzi averea şi pro¬ 
ducerea cultivatorilor, pentru descentralizarea administrativă, care 
are de rezultat a da intereselor locale o mai repede satisfacere, 
pentru crearea de căi judeţene şi Comunale, ce vi sC vor prezenta 
în această sesiune, vor da avânt şi impulsiune producerii naţionale. 

In ce se atinge de finanţele ţării, Ministrul Meu de Finanţe vă 
ya spune, cu ocaziunea bugetului, situaţiunea lor. Nu Mă pot 
însă opri de a constata aici îmbunătăţirea ce s’a efectuat deja şi 
în această ramură. Aceasta o datorim bărbăţiei poporului, care, 
ajutat de binecuvântarea divină, a îndoit producerea naţională; 
o datorim unei percepţiuni mai active şi mai scrupuloase a veni¬ 
turilor şi unei mai drepte repărţiri a plăţilor. 

Funcţionarii Statului, ce de multe ori nu erau plătiţi pe câte 
nouă luni, acum se plătesc regulat. Mandatele şi bonurile tezaurului, 
care în cei din urmă ani se scomptau cu un scăzământ, ce devenise 
aproape normal, de 30 la sută, astăzi nu mai au nevoe să fie scomp- 
tate, tezaurul fiind în stare a le plăti. 

Casa de lichidare a fost prevăzută cu toate capitalele necesarii 
spre a efectua toate răspunderile ei, atât pentru prezinte cât şi 
pentru rămăşiţele trecutului şi a avea încă pe fiecare zi o rezervă. 
Acum s’au luat măsuri ca plata dobânzilor să se facă şi la casieriile 
de judeţe şi peste puţin sperăm că vom putea face ca cupoanele 
să fie plătite pe loc şi la Paris şi la Berlin şi la Viena. 

Casa de lichidare aflându-se în aşa poziţiune, obligaţiunile rurale 
s’au ridicat dela cursul de 63 la acela de 78 la sută. 

Cu toate acestea, ştiţi că sistema noastră financiară şi adminis- 
traţiunea au trebuinţă de îmbunătăţiri şi simplificări, pe care ţara 
le aşteaptă de mai mult timp. 

Organizarea puterii armate după principiile adoptate astăzi 
mai în toată lumea civilizată a fost la Români o tradiţiune naţională, 
o idee răspândită şi simţită de toţi, încă înainte de a deveni o 
credinţă europeană. Grănicerii şi dorobanţii au fost încercare de 
reconstituire, d& care trebue să ţinem socoteală. Dacă condiţiunile 
sociale şi economice, în care se afla ţara înainte de ultimele reforme 
şi alte împrejurări de diferite nattiri, au împiedicat acea reconsti¬ 
tuire de a se completa întru toate, astăzi vedem că reorganizarea 
armatei noastre a devenit posibilă şi că ea este o necesitate absolută, 


www.dacoromanica.ro 


IANUARIE 1868 


CUVÂNTĂRI 


53 


atât din punctul de vedere economic, cât şi din acela al îndatoririlor 
situaţiunii noastre politice, care ne face o condiţiune de existenţă 
din păstrarea neutralităţii noastre. Ministrul Meu de Resbel vă va 
prezenta proiectele menite a reconstitui într’un mod definitiv şi 
îndestulător această instituţiune naţională. 

La noi mai mult decât ori unde, Biserica, afară de caracterul 
său propriu, a avut şi un caracter cu totul naţional. Ea s’a înălţat 
ori a periculat cu mărirea sau scăderea naţiunii. Era dar natural 
ca, reintrând în posesiunea drepturilor sale străbune, cele dintâi 
preocupări ale poporului român să fie de a reda Bisericii sale vechiul 
său lustru. Reformele încercate de guvernul trecut spre a ajunge 
la acest scop fiind precipitate, au dat ocaziune a se crede că ar voi 
a se abate dela dogmele marii comunităţi ortodoxe. Guvernul Meu, 
voind a face să dispară aceasta cât mai curând, vă va prezenta un 
proiect de lege, care, păstrând autocefalia Bisericii române, va da 
garanţii puternice, că voim a rămâne în sânul comunităţii ortodoxe 
răsăritene. 

Statul român consacră, în comparaţiune cu, alte State, sume des¬ 
tul de mari instrucţiunii publice; însă oricât de multe ar mai 
consacra, ele ar fi nemerit întrebuinţate, căci sunt cheltuelile cele 
mai producătoare ce face un Stat. Putem zice fără presumţiune că 
rezultatele instrucţiunii publice sunt destul de simţitoare la noi; 
dar totdeodată trebue să mărturisim că, dacă ea ar fi fost orga¬ 
nizată într’un mod sistematic şi dacă s’ar fi dat totdeauna prefe¬ 
rinţă trebuinţelor celor mai neapăratd, dacă s’ar fi acordat o mai 
mare atenţiune pentru formarea institutorilor chemaţi a învăţa 
tinerimea, rezultatele ar fi fost mult mai mari; din nenorocire 
însă, pentru pregătirea acestora abia s’a făcut un început anii 
trecuţi la Iaşi şi în anul încetat la Bucureşti. Ministrul Meu de 
Culte şi Instrucţiune publică vă va comunica toate sporirile făcute 
în anul expirat şi reformele de care instrucţiunea publică are nevoie 
spre a lua o desvoltare mai mare şi mai raţionabilă. 

Agricultura, comerţul şi industria naţională cer imperios, 
pe lângă crearea de instituţiuni de credit, căi de comunica- 
ţiune. 

însemnatele sacrificii care s’au făcut până asţăzi pentru lucră¬ 
rile publice, din nefericire n’au dat rezultate ce ţara era în drept 
a aştepta. 

Guvernul Meu a căutat a repara, pe cât se poate, greşalele din 
trecut. Ministrul Meu de Agricultură, Comerţ şi Lucrări Publice, 
încă din sesiunea trecută v’a înaintat cererea unei concesiuni de 
drum de fier pentru partea de peste Milcov şi puteţi fi încredinţaţi 
că aceasta nu va fi singura cerere de asemenea natură, fie pentru 
partea de dincolo, fie pentru partea cea de dincoace de Milcov, 
în faţa căreia aveţi a vă afla. 

Nepăsarea ce a arătat ţara pentru navigarea Dunării am plătit-o 
scump, mai ales anul acesta, căci aflându-ne la discreţiunea unei 
singure companii, fără altă concurenţă, n’am putut exporta nici 
a patra parte din productele ce avem disponibile şi pe acele chiar 
cu un navlu împătrit de cel obicinuit. Atrag serioasa d-voastre 
atenţiune asupra acestei nevoi, pot zice naţionale şi sper că nu veţi 
cruţa sacrificiile ce ar cere crearea unei noui companii. 

încă din anul trecut vi s’a prezentat o convenţiune încheiată 
între Rusia, Austria şi România, care avea de scop navigabilitatea 
Prutului. Ea a provocat obiecţiuni serioase în secţiunile fostei 
Camere, care a găsit că nu este destul de asigurătoare pentru inte¬ 
resele noastre naţionale. După nişte convorbiri urmate asupra acestei 
chestiuni, cred că pot a vă asigura de intenţiunile celor două Puteri 
contractante, de a ne da, prin acte adiţionale, toate garanţiile ce 
se vor găsi de cuviinţă. Navigabilitatea Prutului, d-lor, răspunde 
la trebuinţele unei mari părţi a României de peste Milcov şi, îm¬ 
preună cu căile ferate, cu emanciparea embaticurilor din Iaşi, 
pentru care încă din anul trecut Ministrul Meu v’a prezentat un 
proiect, ea constitue o justă compensare pentru vechea capitală a 
Moldovei, care nu va înceta niciodată de a fi a doua a Noastră 
reşedinţă. 

Justiţia a atras asemenea serioasa atenţiune a guvernului Meu. 
A ridica această ramură a puterii Statului la gradul de moralitate 
şi de demnitate necesară spre a putea exercita o acţiune salutarie 
asupra societăţii, a fost preocuparea constantă a guvernului. Datoria 
noastră este acum a remedia defectele ce există în legislaţiunea 
noastră. Spre a ajunge la acest rezultat, Ministrul Meu de Justiţie 
vă va prezenta mai toate proiectele prevăzute prin Constituţiune. 

D-lor Senatori şi d-lor Deputaţi, am atins numai puncturile 
principale ale obiectelor ce sunteţi chemaţi a regula; cu toate 
acestea, aţi putut vedea cât de mare şi laborioasă este misiunea 

d-voastre. Sunt încredinţat că veţi fi la înălţimea acestei misiuni 
şi că pentru realizarea adevăratului progres nu vă va lipsi nici 
activitatea, nici prudenţa. 

Este mai mult de un an, de când Mă aflam tot în acest loc, 
încunjurat de reprezentanţii naţiunii, şi le ziceam: La lucru, Ro¬ 
mâni! La lucru cu zel şi patriotism! Astăzi nu pot decât a repeţi 
acele cuvinte, rugându-vă cu stăruinţă a dovedi acum, că sunteţi 
demni de încrederea ce a pus ţara în domniile voastre. 

Dumnezeu să binecuvânteze lucrările d-voastre şi să proteje 
România. 

Sesiunea ordinară a Corpurilor Legiuitoare pentru anul 1868 
este deschisă. 

CAROL. 

Ştefan Golescu, I. C. Brâtianu, G. Adrian, Dim. Guşti, Ant. Anon, P. Donici. 

(M. O., 1868, nr. 2, p. 13). 

77, 

Domnul la Adresa Senatului. 

21 Ian./2 Fev. 1868. 

Mitropolitul Primat asigură concursul Senatului la opera guvernului pentru 
binele României şi gloria crescândă a Augustei Familii. Domnul mulţumeşte 
pentru bunele urări. 

Sunt foarte simţitor de bunele urări şi de simţimintele leale 
de devotament ce-Mi exprimaţi. Grăbirea ce aţi pus a veni în corp 
în jurul Meu Mă mişcă adânc şi voiu păstra cea mai vie aducere 
aminte de această măgulitoare urmare. 

(M. O., 1868, nr r 18, p. 111). 

78. 

Domnul la Adresa Adunării Deputaţilor. 

23 Ian./4 Febr. 1868. 

Camera, prin Preşedintele dr. A. Fetu, comunică simţimintele de iubire şi 
de devotament pentru M. S. Adunarea, împreună cu guvernul, va căuta lă 
satisfacă toate nevoile ţării. Chestia israelită va dobândi o soluţie potrivită 
dreptăţii şi intereselor poporului român. Domnul mulţumeşte pentru devo¬ 
tamentul şi asigurările date de Cameră. 

Această Adresă este pentru Mine cu atât mai preţioasă, văzând 
că toată Camera s’a grăbit a Mi-o prezenta. Vă mulţumesc de 

această măgulitoare atenţiune, precum şi de simţimintele şi de 
urările bine simţite ce-Mi exprimaţi; mai ales însă vă mulţumesc 
de asigurările ce-Mi daţi şi care*Mi sunt cu deosebire scumpe. Am 
ferma încredere, că vă veţi grăbi a da o soluţiune promptă şi satis¬ 
făcătoare chestiunilor importante şi că veţi da tot concursul guver¬ 
nului Meu, pentru a-i uşura sarcina; astfel ţara întreagă şi Domni¬ 
torul ei vă vor fi recunoscători. 

(M. O., 1868, nr. 18, p. 111). 

79. 

Domnul către Agentul Franţei. 

28 Aprilie/10 Mai 1868. 

Mellinet, Agent şi Consul general al Franţei, prezintă scrisorile de acre¬ 
ditare şi asigură din partea împăratului de constantă amiciţie; face apoi urări 
pentru fericirea personală a M. S. şi prosperarea naţiunii române. Domnul 
exprimă recunoştinţa Sa pentru interesul şi simpatia ce Napoleon III arată 
României. 

Primind scrisorile care vă acreditează în calitate de Agent şi 
Consul general pe lângă Mine, Mă simt fericit a avea din nou oca- 
ziunea de a exprima toată recunoştinţa Mea pentru viul interes, 
simpatiile şi solicitudinea ce Majestatea Sa împăratul. Augustul 
vostru Suveran, a avut totdeauna pentru România. Cu fericire 
Văd o nouă dovadă a binevoitoarelor sale dispoziţiuni în graţioasele 
atenţiuni, cu care Majestatea Sa a binevoit în mod special a vă 
însărcina şi care Mă mişcă aiţânc. Fiţi convins, d-le Agent şi Consul 
general, că România niciodată nu va uita toate câte Franţa a 
făcut pentru dânsa şi că-i va conserva totdeauna simţiminte de 
vie recunoştinţă. 

Guvernul Meu se va grăbi a vă face misiunea ce vă este încre¬ 
dinţată cât se va putea mai lesnicioasă şi mai plăcută, şi ’n orice 
împrejurare puteţi conta pe sprijinul Meu. 

(M. O., 1868, nr. 96, p. 601). 

80. 

Domnul către Primarul Capitalei. 

10/22 Mai 1868. 

Aniversarea -zilei de 10 Mai pe Câmpul Libertăţii, în Bucureşti, prin o ser¬ 
bare câmpenească, unde Domnul e primit la Arcul de Triumf înălţat ad-hoc. 
Primarul Capitalei în numele Capitalei şi al judeţelor salută pe Domn cu 

căldură inspirată de devotamentul M. S. pentru Patrie şi cu iubire inspirată 
de virtuţile Sale, virtuţi care purifică naţiunea de impurităţile trecutului. 
Carol I spune că a simţit poporul român tânăr, cu speranţe nemărginite în 
viitor şi cu credinţa în bine ca şi El şi aceste constatări II întăresc în misiunea 
ce are de împlinit* 

Domnule Primar, 

Domnilor Delegaţi, 

Astăzi doi ani, pentru întâia dată, poporul român se manifesta 
Mie prin acela din Capitală şi negreşit că cele dintâi impresiuni 
au hotărît despre destinurile noastre. L-am simţit tânăr ca şi Mine, 
cu o speranţă nemărginită în viitor ca şi Mine, cu credinţa în bine 
ca şi Mine. De atunci am străbătut toate unghiurile României 
şi M’am convins că Bucureştii au fost credincioasa expresiune a 
naţiunii. Acest contact necurmat cu naţiunea M’a întărit în cele 
dintâi impresiuni şi M’am asigurat despre virtuţile poporului, la 
ale cărui destinuri Providenţa M’a chemat să preşed. 

Primesc dară măgulitoarele felicitări ce-Mi adresaţi, căci ele 
se răsfrâng asupra naţiunii întregi, fiindcă Domnitorul unei naţiuni 
libere nu poate fi decât adevărata sa expresiune, adevăratul ei 
reprezentant. 

(M. O., 1868, nr. 106, p. 662). 


81 . 

Mesaj Ia închiderea Adunării Deputaţilor. 

10/22 Iunie 1868. 

Senatul fusese disolvat la 2 Iunie. Adunarea Deputaţilor, neputând con¬ 
tinua lucrările, e închisă. 

Domnilor Deputaţi, 

La deschiderea sesiunii actuale am expus încrederea Mea în 
domniile voastre, bazată pe convingerea ce aveam şi am, că ori 
de câte ori un guvern face cu sinceritate şi lealitate apel la ţară, 
va găsi într’însa un răsunet puternic. 

Sesiunea ce expiră astăzi Mi-a dovedit că nu Mă înşelam şi sunt 
fericit a constâtp că, după Constituantă, Adunarea actuală este 
aceea care a făcut cele mai mari şi mai importante legi; şi, ca să 
nu citez aci decât trei, voiu aduce aminte că aţi înzestrat ţara 

cu legea organizării armatei, a poliţiei rurale şi a drumurilor de 
fier, care sunt menite a produce rezultatele cele mai fecunde pentru 
prosperitatea şi întărirea materială şi morală a României. 

Dacă efectele unora din legile ce aţi votat au fost întârziate 
prin cauzele ce au adus disolvarea Senatului, am, d-lor Deputaţi, 
ferma şi deplina credinţă, că Senatul viitor, răspunzând mai bine 
la speranţele şi aşteptările României, ne va face să recâştigăm 
timpul pierdut. 

Mulţumirile ce vin a vă exprima pentru lucrările însemnate 
ce aţi săvârşit şi pentru concursul leal, patriotic şi inteligent ce 
aţi dat guvernului Meu, fără nici o preocupare de partidă, sunt 
sigur, d-lor Deputaţi, că le-aţi găsit deja în conştiinţa domniilor 
voastre şi că, întorcându-vă pe la districte, le veţi afla şi mai pu¬ 
ternice în mijlocul concetăţenilor domniilor voastre, în recunoştinţa 
tuturor Românilor. 

Dumnezeu să vă aibă întru a sa sfântă pază. 

Sesiunea anului 1867/1868 este închisă. 

CAROL. 

-I. C. Brătianu, G. Adrian, D. Guşti, Anton I. Anon , P. Donici. 

(M. O., 1868, nr. 131, p. 843). 


82. 

Domnul către cei ce-L întâmpină. 

19/31 'Iulie—24 Iulie/5 Aug. 1868. 

Cu ocazia călătoriei în judeţele Muscel, Argeş şi Dîmboviţa, Domnul e 
întâmpinat cu urări de bunăvenire cărora le răspunde. 

Primarului din Piteşti: 

Vă mulţumesc pentru simţimintele şi iubirea ce-Mi arătaţi cu 
ocazia trecerii mele pe aci. 

Preşedintelui Consiliului general al judeţului Muscel: 

Cu a d-voastre îngrijire şi cu braţele locuitorilor, sper în curând 
a avea acest drum <spre frontiera Austriei», atât de dorit şi de folo¬ 
sitor pentru ţară. 


www.dacoromanica.ro 


IULIE 1868 


CUVÂNTĂRI 


59 


Primarului comunei Dragoslavele: 

Sunt prea bucuros aflându-Mă în mijlocul vostru, în aceste locuri 
aşa de grele şi măreţe, care în curând se vor uşura prin braţele 
voastre; primirea voastră Mă face mai mult a Mă îngriji de traiul 
vostru cel bun, care e şi fericirea Mea. 

Locuitorilor din RucAr: 

Bunilor locuitori, această mizerie, cu ajutorul lui Dumnezeu, 
se va înlătura şi se va face şi acolo un drum de comunicaţiune, spre 
uşurarea voastră şi folosul ţării întregi. 

Primarului din Târgovişte: 

Voi fi fericit când voiu cunoaşte cu deplinătate ţara şi trebuin¬ 
ţele locuitorilor. Eu prin d-ta mulţumesc Târgoviştenilor de iubirea 
ce-Mi arată. 

Locuitorilor din comuna Băldana-Fundata: 

Aceste manifestări de iubire umplându-Mi sufletul de mulţu¬ 
mire, îmi impun totodată şi datoria de a lucra cu îndoite puteri 
la fericirea României care este şi a Mea. 

(M. O., 1868, nr. 175, p. 1027—8). 

83. 

Domnul la Şcoala de Agricultură dela Pantelimon. 

27 Iulie/8 August 1868. 

Domnul merge la Pantelimon la hramul mănăstirii şi pune temelia ospi- 
ciului de infirmi. Directorul Şcoalei de Agricultură, P. S. Aurelian, Intre 
alţii, expune programul şcolalei, care s’a reformat după dispoziţiunile M. 
Sale. Domnul constată progresul şcoalei şi pentru încurajarea elevilor le 
împarte premii şi medalii. 

Am mulţumirea de a constata că şcoala a făcut progres. 

Spre încurajare, împart premiurile şi medaliile destinate pentru 
elevii care s’au distins şi Ia anul viitor sper a încorona ţi pe cei 
care vor îndoi silinţele pentru a ajunge pe colegii lor. 

(M. O., 1868, nr. 172, p. 1016). 

84. 

Domnul către cei ce-L întâmpină. 

14/26—18/30 August 1868. 

Cu ocaziunea călătoriei pnn Munţii Dîmboviţei şi ai Prahovei, locuitorii 
prezintă Domnului urări de bună venire la care Domnul răspunde bucuros. 

Preotului din comuna Măgura: 

Şi Eu sunt plin de bucurie, putându-vă pentru întâia oară 
vizita în pacinicile voastre case. 

(M. O., 1868, nr. 191, p. 1091). 

Primarului din comuna Proviţa-de-Sus, Ioniţă Olteanu. 

Să trăiţi şi voi, bunilor locuitori ai munţilor! 

(M. O., 1868, nr. 191, p^ 1091). 

Primarului din comuna Brebu: 

îmi pare bine că am venit să vă văd aci şi vă mulţumesc pentru 
urările ce-Mi adresaţi. 

{M. O., 1868, nr. 191, p. 1092). 

85. 

Mesaj la convocarea Senatului. 

2/14 Septemvrie 1868. 

Senatul e convocat în sesiune extraordinară conform Constituţiei şi pentru 
soluţionarea chestiunii construirii căilor ferate. 

Domnilor Senatori, 

Y’am convocat astăzi, la 2 Septemvrie, în sesiune extraordinară, 
atât în conformitatea literei Constituţiunii, care prin art. 95 cere, 
în caz de disolvarea uneia din Adunări, convocarea Corpurilor 
Legiuitoare în termen de trei luni, cât şi spre a da chestiunii căilor 
ferate soluţiunea ce ţara aşteaptă cu nerăbdare a vedea cu o zi 
mai curând. 

Eu recomand acest important proiect de lege la matura chib- 
zuire a Senatului. 

Dumnezeu să binecuvânteze lucrările domniilor voastre. 

Sesiunea extraordinară a Senatului este deschisă. 

Dat în Bucureşti, 2 Septemvrie 1868. 

CAROL. 

/. C. Brătianu, D. Guşti, Anton I. Anon, P. Donici. 

(M. O., 1868, nr. 198, p. 1119). 

86 . 

Mesaj Ia convocarea Adunării Deputaţilor. 

2/14 Septemvrie 1868. 

Adunarea Deputaţilor, convocată conform Constituţiei odată cu Senatul, 
are a se ocupa cu bugetul exerciţiului 1869. 

Domnilor Deputaţi, 

In urmarea disolvării Senatului şi în conformitatea literii Con- 
stituţiunii, Eu am convocat pe cel nou, în termenul prescris de art. 
9, pentru astăzi, 2 Septemvrie. 

Art. 81 din Constituţiune cerând ca, deodată cu Senatul, să fie 
convocată şi Adunarea Deputaţilor, d-voastre aţi fost dar asemenea 
convocaţi în sesiune extraordinară. 

Pe lângă celelalte lucrări rămase din sesiunea trecută, veţi 
avea a vă ocupa în această sesiune, domnilor Deputaţi 
getul exerciţiului 1869. 

Dumnezeu să binecuvânteze lucrările d-voastre. 

Sesiunea extraordinară a Adunării Deputaţilor este 

Dat în Bucureşti, 2 Septemvrie 1868. 

I. C. Brătianu, D. Guşti, Anton I. Arion, P. Donici. 

(M. O., 1868, nr. 198, p. 1119). 

87. 

Domnul către Consulul Greciei. 

7/19 Septemvrie 1868. 

T. Axelov, Consulul general al Greciei, prezintă scrisorile de acreditare şi 
adaugă că misiunea lui este menţinerea şi desvbltarea bunelor relaţiuni 
intre Grecia şi România. Carol I crede că legăturile dintre Greci şi Români 
vor deveni din zi în zi mai strânse. 

Yăd cu mare plăcere în numirea d-voastre în calitate de Consul 
general al Greciei în România o nouă mărturie, ce-Mi dă Augustul 
d-voastre stăpân, Regele, despre a Sa amiciţie, care-Mi este atât 
de scumpă. 

Sper că bunele relaţiuni ce au existat în totdeauna între Eleni 
şi Români nu se vor desvolta numai, dar ele vor deveni din zi în 
zi mai intime pentru fericirea reciprocă a ambelor naţiuni. 

Guvernul Meu va face tot ce stă în putinţa sa, ca misiunea 
d-voastre să devină cât se poate mai uşoară şi mai plăcută. 

(M. O., 1868, nr. 203, p. 1139). 


şi cu bud- 

deschisă. 

CAROL. 

88 . 

Domnul Ia inaugurarea lucrărilor c. f. Buc.-Galaţi. 

10/22 Septemvrie 1868. 

In prezenţa miniştrilor, a antreprenorului Dr. Strussberg, în str. Târgo- 
viştea, M. Sa a dat cele dintâi lovituri de sapă pentru terasamentele căii ferate 
Bucureşti—Galaţi. La gustarea oferită, asistenţii au închinat în sănătatea M. 
Sale, iar Domnul a răspuns cu urarea ca într’un an să se inaugureze întreaga 
linie. 

Sper că, de astăzi într’un an, vom închina al doilea pahar, 
pentru a inaugura linia întreagă în tot parcursul. 

(M. O., 1868, nr. 205, p. 1141). 


89. 

Domnul către membrii Soc. Lit. Române. 

15/27 Septemvrie 1868. 

La deschiderea sesiunii Soc. Literare Române, Domnul ţine o cuvântare 
în care spune că e mândru că se află între membrii acestei Instituţii şi ca 
protector. Cultivarea artelor şi ştiinţelor de către un popor sunt mărirea, tăria 
şi independenţa acelui popor. 

Sunt mândru de a Mă afla astăzi in mijlocul domniilor voastre 
ca membru, dar şi ca protector. Văd cu mare bucurie că aţi pus 
iute fundamentul pentru literatura şi limba noastră, spre a ridica 
acum templul lui Apollon în România. 

Istoria ne arată că o naţiune, care ţine la desvoltarea artelor 
şi a ştiinţelor, ajunge lesne acest fericit scop, care este mărirea, 
tăria şi independenţa unui popor. 

Doresc deci, ca toate lucrările domniilor voastre să fie bine¬ 
cuvântate, pentru fericirea Românilor. 

(Regele Carol I, Cuv. şi Scris., I, p. 122). 

90. 

Mesaj la închiderea Senatului. 

21 Sept./3 Oct. 1868. 

Senatul, convocat în sesiune extraordinară, votează concesia construirii 
căilor ferate şi e închis. 

Domnilor Senatori, 

Convocându-vă în sesiune extraordinară, ca să Mă conform 
art. 95 din Constituţiune şi ca să vâ pun cu o oră mai înainte în 

poziţiune de a dota ţara cu drumuri de fier^ ştiam că vă expun 
la un mare sacrificiu, acela de a părăsi interesele d-voastre agricole 
în timpul cel mai emininte. Graba ce aţi pus de a răspunde la apelul 
Meu şi activitatea ce a domnit în lucrările d-voastre au fost satis- 
facţiunea cea mai vie ce aţi putut da ţârii şi Mie, pentru care vă 
mulţumesc din inimă. 

Acum, domnilor Senatori, după ce v’aţi făcut datoria în inte¬ 
resul binelui public, puteţi a vă întoarce în districtele d-voastre 
şi a va ocupa de interesele d-voastre, siguri fiind că Prea Puternicul 
va binecuvânta ostenelele ce v’aţi dat, atât ca cetăţeni, cât şi ca 
părinţi de familie. 

Sesiunea extraordinară a Senatului este închisă. 

CAROL. 

Nicolae Golescu, I. C. Brătianu, D. Guşti, Anton I. Arion, P. Domex.. 

(M. O., 1868, nr. 214, p. 1189). 


91. 

Mesaj pentru închiderea Adunării Deputaţilor. 

21 Sept./3 Oct. 1868. 

Adunarea Deputaţilor, neputându-se completa în sesiune extraordinară, nu 
lucrează şi Domnul închide Sesiunea. 

Domnilor Deputaţi, 

Conformându-Mă literei Constituţiunii, a trebuit să vă convoc, 
deodată cu Senatul, în timpul cel mai emininte al anului, când inte¬ 
resele agricole reclamă prezenţa celor mai mulţi dintre d-voastre. 
Aceasta fiind negreşit cauza din care Adunarea Deputaţilor nu s’a 
putut completa în această sesiune şi, spre a nu adăuga sacrificiile 
ce aţi făcut prin. graba ce aţi pus, răspunzând la apelul Meu, Eu 
declar sesiunea extraordinară a Adunării Deputaţilor închisă. 

CAROL. 

Nicolae Golescu, I. C. Brătianu, D. Guşti, Anton I. Arion, P. Donici. 

(M. O., 1868, nr. 215, p. 1193), 

92. 

Domnul Ia toastul Colonelului Cemat. 

1/13 Octomvrie 1868. 

Domnul împreună cu Colonelul de Stat-Major Krenski, din armata pru- 
siană, vizitează cazarma Keg. 5 de linie ţi asistă la exerciţiile divizionului de 
instrucţie. Fiind ora mesei, Colonelul Cernat învită pe oaspeţi la masă, iar la 
sfărşitul dejunului, Cernat exprimă, din partea ofiţerilor, recunoştinţă pentru 
onoarea ce le-a făcut, Regimentul aşteptând ocaziunea de a-şi dovedi devo¬ 
tamentul. Domnul mulţumeşte pentru sentimentele exprimate, lăudând în 
acelaş timp organizarea mesei ofiţerilor la acest regiment. 

Vă mulţumesc din inimă pentru simţimintele ce-Mi exprimaţi. 
Sunt totdeauna fericit când Mă aflu la un loc cu armata; şi orga- 
nizaţiunea în acest corp a mesei ofiţerilor, astfel după cum am dorit-o, 
îmi face cea mai mare plăcere. Ofiţerii aflându-se astfel împreună 
mai-mult timp, spiritul de corp şi amoarea reciprocă de camarazi 
se vor mări. 

Sper că, în curând, exemplul ce dă regimentul al 5-lea va fi 
urmat şi de celelalte corpuri. 

Să trăiască regimentul al 5-lea! 

(M. O., 1868, nr. 223, p. 2029). 


93. 

Domnul către Agentul Italiei. 

4/16 Noemvrie 1868. 

Baronul Fava, Agent şi Consul general al Italiei, prezintă scrisorile de acre¬ 
ditare, adăugând că misiunea sa este de a menţine şi a desvolta raporturile 
bune dintre Italia şi România, la care Domnul, relevând simpatia şi ami¬ 
ciţia Regelui Italiei pentru România şi Suveranul ei, crede că bunele relaţiuni 
nu vor înceta de a se întări. 

Domnule Agent, 

Sunt prea fericit, primind scrisorile voastre de acreditare, a 
găsi o nouă ocaziune spre a exprima reprezentantului Italiei în 
România adânca şi sincera Mea recunoştinţă pentru probele nume¬ 
roase de interes, de simpatie şi de amiciţie ce Maiestatea Sa Regele, 
Augustul vostru Suveran, nu încetează a da ţării cât şi persoanei 
Mele. Vă va fi foarte lesne, domnule Agent, a întreţine bunele 

relaţiuni deja atât de bine stabilite între ambele ţâri. Guvernul 
Meu se va grăbi a vă face misiunea cât se poate mai plăcută; cât 
despre Mine, doresc s’o împliniţi mulţi şi îndelungaţi ani. 

(M. O., 1868, nr. 249, p. 2133). 


94 . 

Mesaj la deschiderea Corpurilor Legiuitoare. 

15/27 Nov. 1868. 

Domnul trasează situaţia generală a ţării şi expune în linii mari 
proiectele de legi ce trebuesc votate pentru bunul mers al treburilor publice. 

Domnilor Senatori, 

Domnilor Deputaţi, 

Aflându-Mă astăzi îm mijlocul domniilor voastre, cel dintâi 
simţimânt de datorie ce se deşteaptă în inima Mea, ca şi într’a 
d-voastre, negreşit, este de a mulţumi Cerului, că şi în anul acesta 
a întins asupra noastră binecuvântarea Sa de pace şi de abun¬ 
denţă. într’adevăr, nu numai că am putut exporta în acest an 
întreit decât altă dată, dar rezervele ce nu s’au exportat încă sunt 
imense. Această prosperitate a dovedit că, dacă nenorocirile din 
urmă au fost un bold spre a ne îmbărbăta ca să luptăm contra lor, 
soarta bună este şi ea pentru popoarele cele viguroase un stimulent 
puternic pentru desvoltarea activităţii naţionale. 

Dacă, domnilor, am constatat cU fericire marea creştere a acti¬ 
vităţii poporului român, îmi împlinesc o datorie constatând buna 
ordine ce domneşte în toată ţara; pot zice cu mândrie că naţiunea 
română înaintează cu paşi repezi spre a ocupa un loc în socie¬ 
tatea modernă, unde naţiunile se clasifică după garanţiile ce dau de 
moralitate, după titlurile de serviciuri ce aduc umanităţii. 

Un incident numai a venit să turbure această armonioasă stare 
de lucruri: acela dela Petroşani, unde un număr de străini, favo¬ 
rizaţi de situaţiunea localităţii, a putut dejuca supravegherea 
autorităţilor noastre, putându-se întruni şi trece Dunărea. 

Desvoltarea tuturor ramurilor activităţii naţionale cere ca şi 
administraţiunea să devină din zi în zi mai în raport cu necesităţile 
sociale. Aţi făcut mult, d-lor, pentru aceasta în sesiunea trecută. 

Guvernul Meu caută, la rândul său, să aducă îmbunătăţirile ce-1 
jprivesc. 

Dar spre a ajunge la aceasta, trebue să ţinem de aproape în 
vedere starea financiară, dela care depinde toată desvoltarea mate¬ 
rială a unui Stat şi pentru care creditul este adevăratul dinamo- 
metru. In privinţa aceasta, constatăm cu bucurie, că efectele 
publice, sporite în anul 1867 cu 15 la sută, s’au urcat în acest an 
încă cu 18. Astfel, obligaţiunile rurale, care la începutul anului 
acestuia aveau curs de 78, acum se cumpără cu 96, iar obligaţiunile 
Oppenheim cu 84, Şi cum putea fi într’altfel, când acum, nu numai 
că bugetele noastre nu se echilibrează cu un deficit, dar ele lasă 
încă un excedent? 

Intr’adevăr, exerciţiul anului 1867 s’a închis cu un prisos de 
peste 20 milioane lei vechi, cu care s’a putut acoperi deficitul 
anului 1866, fără să mai fim nevoiţi a recurge la un nou împrumut. 
Exerciţiul anului curent, dacă nu va lăsa un prisos atât de mare, 
nu trebue să uităm câte îmbunătăţiri s’au adus în deosebitele 
servicii, câte cOnstrucţiuni şi mai cu seamă câte reparaţiuni s’au 
făcut. Bugetele anului viitor, ce sunt în cercetarea comisiunii 
d-voastre, vă încredinţează că era împrumuturilor este închisă şi 
că nici contribuabililor nu se cer sacrificiuri noi, deşi avem cu dru¬ 
murile de fier şi cu organizarea armatei cheltueli extraordinare de 
întâia ordine. 

Să nu uităm asemenea, că datoria noastră, nefiind consolidată, 
ea se stinge pe tot anul prin anuităţi. Văzând că situaţiunea 
noastră financiară s’a ameliorat, putem asemenea fi mai siguri de 
a putea face onoare angajamentelor luate de guvernul trecut pentru 
rezolvarea chestiunii mănăstirilor zise închinate, fără a avea recurs 
la un împrumut, căci sperăm, d-lor, că comunităţile din Turcia, 
ce sunt interesate, nu vor mai pune piedică de a primi sumele 
consacrate lor. 

Un lucru din cele mai esenţiale, asupra căruia atrag atenţiunea 
d-vOastră, este instrucţiunea publică şi mai cu seamă şcoalele pri¬ 
mare, pentru care cred că sacrificiile ce aduce o ţară nu sunt nici¬ 
odată prea mari, fiindcă se plătesc în urmă cu interese îndoite, 
în privinţa aceasta, s’au înfiinţat în ţară un număr însemnat de 
şcoale rurale de model, despre care am constatat cu plăcere că 
produc deja fructele dorite; pentru formarea învăţătorilor au 

început a se deschide scoale normale în districte, prin lăudabila 
iniţiativă a cetăţenilor, din care se vede că se simte imperioasă 
necesitate a grăbi şi a înlesni desvoltarea luminării poporului. 

Mijloacele ce aţi dat domniile voastre guvernului Meiţ l-au pus 
în stare de a Tepara un număr mare de biserici ce ameninţau a 
cădea în ruină; cu toate acestea, mai rămâne încă mult de făcut 
în privinţa aceasta şi este o datorie a ţării şi a guvernului de a 
îngriji ca monumentele sacre, ridicate de străbunii noştri, să se 
păstreze în toată splendoarea lor, prin care se înalţă şi se însu¬ 
fleţeşte simţimântul moral al poporului şi i se nobilează inima. 

în ceea ce rămăsesem mai înapoi de societăţile civilizate, sunt 
mijloacele de circulaţiune. în anul acesta pot zice că am făcut 
paşi enormi pentru realizarea celor dintâi. Astfel dar, dacă legisla¬ 
tura anului acestuia n’ar fi făcut decât atât, tot este de ajuns spre 
a-şi lăsa numele neşters în analele noastre, precum şi în inimele 
Românilor. într’o singură legislatură aţi înzestrat ţara eu o linie 
de căi ferate, care leagă amândouă capitalele ţării şi România 
întreagă cu Occidentul şi Orientul. Aţi făcut încă, prin legea ce 
aţi votat pentru şosele, ca toate unghiurile ţării să se poată pune 
în relaţiune cu căile ferate. 

Putem dar fi siguri, că liniile ferate nu vor fi o sarcină care va 
apăsa tezaurul, ci din contra, dând un nou şi puternic avânt des- 
voltării naţionale, vor prospera şi finanţele Statului. Sunt fericit, 
d-lor, a fi cel dintâiu care să pun sub ochii d-voastre rezultatele 
strălucite ale acestor două legi. Terasamentele dela Suceava la Iaşi 
şi Roman, dela Galaţi spre Roman şi dela Bucureşti spre Ploeşti 
se lucrează cu mare activitate; pe drumul de fier dela Giurgiu 
la Bucureşti, la primăvară, se va deschide cea dintâi secţiune, iar 
la August viitor, sper, toată linia. Şosele naţionale se vor da acum 
în circulaţiune 130 kilometri; poduri mari şi mici în mare număr: 
19 poduri de fier, 78 poduri reconstruite; iar căi judeţene s’au exe¬ 
cutat pe o lungime de 1.600 kilometri, din care 200 kilometri s’au 
şi pietruit. Cu toate acestea, n’am întrebuinţat decât o parte din 
zilele prevăzute de lege pentru anul curent. 

Astfel, d-lor, nu se va împlini anul dela promulgarea ^acestor 
două legi şi România va realiza mai multe căi de comunicaţiune 
decât s’au făcut în spaţiul de treizeci ani de când s’a tras cşa dintâi 
şosea. Am vizitat o mare parte a ţării şi am constatat însumi aceste 

lucrări şi bărbăţia, ardoarea pot zice, ce toată poporaţiunea ţării 
pune în realizarea acestor artere de viaţă socială. Românii au dove¬ 
dit cu această ocaziune, că tutelele de osebite naturi, sub care erau 
puşi, fură cauza de rămaseră pe loc şi că, lăsaţi în propria lor 
iniţiativă şi în toată independenţa, nu rămân mai jos de celelalte 
naţiuni. 

Acum, d-lor Senatori şi d-lor Deputaţi, vă rămâne a vă ocupa 
în sesiunea prezentă de a crea mijloacele de circulaţiune a capita¬ 
lurilor, adică instituţiunile de credit, fără de care ştiţi că societatea 
română va fi totdeauna silită a suferi. 

Legea înarmării n’a putut să dea rezultate imediate şi atât de 
satisfăcătoare ca legile căilor de comunicaţiune. Pentru aplicarea 
ei trebuesc create elemente constitutive şi chiar mijloace. Contând 
însă pe ardoarea tinerilor noştri ofiţeri, sunt încredinţat că vom 
putea da în curând o deplină satisfacţiune şi acestor aspiraţiuni 
naţionale. 

în departamentul Justiţiei, guvernul Meu, consecinţe cu pro¬ 
misiunea ce v’am dat la deschiderea sesiunii în anul trecut, a 
continuat cu toată activitatea putincioasă, opul moralizării şi ridi¬ 
cării magistraturii, spre a o putea pune în poziţiune de a exercita 
o acţiune salutarie asupra societăţii. 

Ţara a primit cu deosebită bucurie nouile Curţi cu Juraţi ce 
i-aţi dat şi a privit într’însele o adevărată descentralizare în justiţie. 

Precum în toate ramurile, aşa şi în Ministerul Justiţiei, prin 
reducerea personalului la strictul necesar, s’a făcut o economie 
însemnată în casa Statului. 

Şi acum se vor supune desbaterii d-voastre mai multe proiecte 
de legi, în scop de a ameliora şi a înlesni administrarea justiţiei. 

In ceea ce priveşte politica noastră din afară, ea este determinată 
prin tratatele care regulează şi poziţiunea noastră către înalta 
Poartă şi ne îndatorează a păstra o neutralitate absolută în privinţa 
tuturor Puterilor străine. Guvernul Meu a căutat a observa cu scru- 
pulozitate aceste legăminte, care sunt cea mai mare garanţie pentru 
ţara noastră, păstrând în faţa Puterilor semnatare ale Tratatului 
de Paris o atitudine cu atât mai respectuoasă, cu cât ea ne este 
inspirată prin simţimintele de recunoştinţă. însă, afară de aceste 
tratate, chiar situaţiunea noastră ne impune îndatoriri de buni 
vecinătate cu marile Staturi de care suntem înconjuraţi şi cu care 

avem interesul cel mai imperios de a trăi în bune relaţiuni şi de 
a nu le da niciun subiect de inchietudine; cu modul acesta, putem 
fi convinşi că ele vor vedea cu plăcere înflorirea şi prosperarea 
Statului român, care va exercita şi asupra lor o influenţă binefă¬ 
cătoare pentru interesele lor materiale. 

Dacă însă relaţiunile noastre politice sunt determinate, ne ră¬ 
mâne a ne ocupa cu dinadinsul de cele comerciale şi civile; şi de 
aceea guvernul Meu a căutat cu mai mare stăruinţă, în anul acesta, 
să le întinză şi să le determine prin convenţiuni speciale. Astfel, 
pot astăzi a vă anunţa că am încheiat cu guvernul Maiestăţii Sale 
împăratului Austriei şi Rege Apostolic al Ungariei o convenţiune 
poştală, la care ne place a crede că va adera şi guvernul Maiestăţii 
Sale împăratului Rusiilor şi care va fi supusă la aprobare d-voastre. 

Guvernul Meu a căutat asemenea să încheie convenţiuni care 
să pună capăt jurisdicţiunii consulare. Pot de acum a vă încunoştiinţa 
că guvernul M. S. împăratului Rusiilor a avut cel întâiu graţiozi- 
tatea de a consimţi a elabora cu guvernul Meu un proiect de con¬ 
venţiune în respectul acesta şi sper că în curând acest proiect va 
deveni un act internaţional. 

Sper asemenea, ca şi celelalte Puteri, sigure- de simţimintele 
noastre de gratitudine, nu vor întârzia de a ne da şi în această 
privinţă, o nouă dovadă despre solicitudinea lor, cu care ne-au 
deprins. 

Dacă însă linia de conduită a guvernului Meu a fost corectă, 
totuşi ea n’a fost cruţată de bănueli. Dar sunt încredinţat că apum, 
ca totdeauna, faptele vor triumfa asup'ra bănuelilor. Astfel, nu poate 
fi îndoială că înalta Poartă, când se va încredinţa că concentrările 
grănicerilor şi dorobanţilor, făcute mai în toată vara trecută, ne-au 
costat milioane şi că făcurăm acest sacrificiu numai pentru ca de 
pe marginea stângă a Dunării să tiu-i vină nicio turburare, ea nu 
va mai da cea mai mică atenţiune acelor care s’ar sili s’o facă a 
pune la îndoială sinceritatea guvernului Meu şi va vedea cu plăcere 
sârguinţele ce-şi dă naţiunea română spre a deveni mai tare decât 
a fost în trecut. 

Nu pot sfârşi mai bine, d-lor Senatori şi d-lor Deputaţi, decât 
aducându-vă aminte că, ori cât de mare ar fi prosperitatea de astăzi 
a României, dacă zizania şi pasiunea s’ar încuiba' în mijlocul 
d-voastre, Statul român va periclita; şi din contră, de veţi fi uniţi, 

cel puţin în ceea ce priveşte patria şi Tronul, atunci vom putea 
potoli orice ameninţare s’ar ivi şi învinge orice greutăţi, căci atunci 
Dumnezeu va binecuvânta lucrările d-voastre. 

Sesiunea ordinară a anului 1868/1869 este deschisă. 

CAROL. 

N. Golescu, Anton I. Anon, I. C. Brâtianu, P. Donici, D. Guşti, C. He~ 
raclide. 

(M. O., 1868, nr. 258, p. 2169). 


95. 

Domnul la Adresa Adunării Deputaţilor. 

1/13 Dec. 1868. 

Ion C. Brătianu, preşedintele Adunării Deputaţilor, citind adresa, spune 
că exprimă simţiminte adânc Înrădăcinate când prezintă omagiile şi devota¬ 
mentul reprezentanţilor naţiunii. Trece în revistă succint punctele dm mesaj 
şi asigură că guvernul va avea sprijinul Camerii. Adunarea aderă de asemenea 
la apelul ca zizania să dispară Intre reprezentanţii naţiunii In ce priveşte patria 
şi Tronul. Domnul, mulţumit, relevă că pentru a se săvârşi atâtea lucrări 
ce se cer, trebue să fie în ţară Linişte, concordie şi armonie între puterile Statului. 

Domnilor, 

Am ascultat cu o vie mulţumire cuprinderea Adresei ce Mi-aţî 
înfăţişat. Termenii în care ea este concepută sunt cei mai măgulitori 
pentru Mine. Sunt foarte mişcat dar într’acelaş timp sunt mândru 
şi cred că am dreptul să fiu, pentru că ea îmi arată că am reuşit 
a câştiga inimile acelora pentru care am o iubire sinceră. 

Puţinul ce am putut face până acum pentru patria noastră nu 
este un sacrificiu, ci un capital depus, care va aduce, sper, cele 
mai importante interese: prosperitatea şi înflorirea ţării şi alipirea 
de persoana şi Dinastia Mea. 

Spre a ajunge însă la aceasta, am trebuinţă totdeauna de con¬ 
cursul acelora care reprezintă ţara. Nu Mă îndoesc niciun moment, 
că Adunarea este însufleţită de dorinţa sacra de a da ţării, prin 
lucrare activă, o dovadă că ea nu s’a înşelat punându-şi încrederea 
în d-voastre. 

Ca să putem împlini cu succes toate lucrările ce ne rămâne 
sa săvârşim, trebue inainte de toate să avem linişte, concordie şi 
armonie între toate puterile Statului. Cu bunăvoinţă nu este greu 

de dobândit aceasta ; cu atât mai vârtos, cu cât toţi tindeţi la acelaş 
scop, adică a conserva patriei cele câştigate prin muncă şi luptă, 
a o ridica la cel mai mare grad de desvoltare şi prosperitate şi a 
face ca ea să fie respectată în afară. Speranţa ce-Mi declaraţi că 
aveţi, că aceeaş armonie va exista între reprezentanţii ţării şi 
guvern, ca şi în anul trecut, îmi dă dreptul a crede că apelul ce 
ăm făcut către domniile voastre nu va rămâne fără efect şi că o 
să lăsaţi să redomnească în toate discuţiunile d-voastre spiritul 
de conciliaţiune. 

Sunt dar convins că, cu ajutorul lui Dumnezeu şi concursul 
domniilor voastre, o să putem asigura fericirea ţării. 

(M. Q,, 1868, nr. 272, paginaţia greşită). 


96. 

Domnul la Adresa Senatului. 

5/17 Dec. 1868. 

Preşedintele Senatului citeşte adresa care trece în revistă ceea ce s’a făcut 
pentru ţară şi ceea ce mai e de făcut. Cuvintele de înfrăţire pornite dela Domn 
au răsunet între senatori/ Domnul găseşte prilejul de a mulţumi Senatului 
pentru votarea legii căilor ferate şi crede că guvernul şi Camera vor găsi sprijin 
din partea Senatului în votarea legilor necesare. 

Domnilor, 

Prezentarea Adresei din partea Senatului îmi dă ocaziunea, 
de mult dorită, de a exprima a Mea mulţumire pentru ardoarea cu 
care în sesiunea extraordinară acest corp s’a grăbit, în mijlocul 
lucrărilor câirţpului, a uni votul său cu al Adunării. 

Aţi dotat ţara astfel, domnilor Senatori, cu drumuri de fier. 
Bunăvoinţa şi mai unanimitatea cu care aţi primit această lege 
importantă Mi-au dovedit cât de mult era dorită de ţară. 

Prin votul d-voastre n’aţi făcut numai un act de patriotism, 
ci aţi dat totdeodată o nouă probă de devotament către Mine, ştiind 
ce mult ţineam a vedea realizată cât mai curând această vie a Mea 
dorinţă. 

Astăzi Mă felicit, împreună cu d-voastre, de rezultatul care 
asigură ţării un viitor de mare prosperitate. 

Sper acum că vă veţi pune din nou cu zel şi amoare la lucru, 
în armonie cu Camera şi cu guvernul Meu, căruia nu Mă îndoesc 
ca veţi da concursul d-voastre şi că veţi fi conduşi în toate dis- 
cuţiunile d-voastre de spiritul de moderaţiune şi conciliaţiune. 
Prin aceasta veţi contribui a realiza dorinţi sinceră ce am de a vedea, 
jbună înţelegere între toţi Românii. Răspunzând la această a Mea 
chemare cu înţelepciune şi patriotism, de care Românii-' au dat 
aşa de multe probe în toate timpurile, veţi înlesni silinţele guver¬ 
nului Meu şi veţi dobândi un nou titlu la recunoştinţa ţării şi la 
afecţiunea Mea. 

(M. O., 1868, nr. 275, paginaţia greşiţi). 


97. 

Domnul către Consulul Belgiei. 

24 Dec , 1868/5 Ian. 1869. 

Consulul general al Belgiei, Edmond de Pitteurs-Stiegarts, prezintă scrisorile 
de acreditare şi adaugă că are misiunea de a desvolta jelaţiunile comerciale 
şi industriale reciproce. Domnul are convingerea că aceste relaţii se vor 
desvolta spre Jbmele ambelor ţări. 

Domnule Consul General, 

îmi place a vedea în numirea d-voastre la postul din Bucureşti 
o nouă dovadă de amiciţie şi simpatie din partea M. S. Regelui, 
Augustul vostru Suveran, şi-I sunt foarte recunoscător. 

Am ferma convicţiune că raporturile deja existente şi relaţiunile 
industriale şi comerciale, care s’au stabilit aşa de ferice între ambele 
ţări, nu vpr înceta a se întinde în interesul lor reciproc, iar mai 
cu seamă în interesul României, care n’are de urmat un model 
mai bun în toate privinţele, decât exemplul Belgiei, frumoasa şi 
fericita patrie a d-voastre. Legămintele de rudenie care Mă unesc 
cu familia Augustului Suveran al d-voastre nu pot decât a favoriza 
încă mai mult desvoltarea acestor relaţiuni preţioase şi a face ca 
ele să devină din ce în ce mai intime. Guvernul Meu, desigur, nu 
va neglija nimic spre a vă uşura misiunea d-Voastre în România. 

(M. O., 1868, nr. 290, paginaţia, greşită). 


www.dacoromanica.ro 


IANUARIE 1869 


CUVÂNTĂRI 


73 


98. 

Domnul către Consulul Confederaţiunii Germaniei de Nord. 

26 Dec. 1868/7 Ian. 1869 . 

Consulul general al Prusiei, corniţele de Kayserling-Rautenburg, învestit 
cu funcţiunile şi titlul de Consul general al Confederaţiunn Germaniei de 
Nord, prezintă scrisorile de acreditare. Domnul se bucură de această în¬ 
vestire, exprimând recunoştinţă Regelui Prusiei pentru interesul ce poartă 
României. 

Cu cea mai vie plăcere iau cunoştinţă despre numirea domniei 
voastre ca Consul general al Confederaţiunii Germaniei de Nord. 
Sunt fericit că Mi se oferă această nouă ocazîune prin scrisorile ce 
vă acreditează in această calitate pe lângă guvernul Meu, spre- a 
vă exprima toată recunoştinţa Mea, atât pentru interesul binevoitor 
ce M. S. Regele arată astfel către România, cât şi pentru zelul şi 
devotamentul cu care neîncetat aţi împlinit onorabila misiune a 
d-voastre. Vă va fi lesne a strânge legămintele ce există deja, aşa 
de ferice, precum aţi constatat d-voastră înşivă, între Germania şi 
România. Comptaţi totdeauna, ca şi în trecut, în orice împrejurare, 
atât pe sprijinul Meu personal, cât şi pe concursul grabnic al guver¬ 
nului Meu. 

Cât despre d-voastră, d-le Comite, ţin a vă mulţumi cu deose¬ 
bire pentru cuvintele bine- simţite ce Mi-aţi adresat. 

(M. O., 1868, nr. 291, paginaţia greşită). 


99. 

înalt Ordin de zi către armată. 

1/13 Ian. 1869. 

Urează ani mulţi şi fericiţi ofiţerilor şi soldaţilor. Pacea o dorinţa Domnu¬ 
lui, iar armata e garanţia cea mai bună pentru realizarea ei. 

La preînnoirea anului vă urez la toţi ofiţerii şi soldaţii mulţi şi 
fericiţi ani. 

Menţinerea păcii, atât de trebuincioasă pentru prosperitatea 
patriei, este cea mai scumpă dorinţă a inimii Mele. Vă amintesc 
însă, că o armată bine formată, organizată, fidelă şi disciplinată, 

este fala ori cărei naţiuni, precum şi garanţia cea mai bună pentru 
realizarea acestei dorinţe. 

Silească-se dar fiecare în cercul său spre a deveni şi a rămânea 
un membru demn al acestei mari instituţiuni. 

CAROL. 

(M. O., 1869, nr 1, p. 1). 


100 . 

Domnul către Mitropolitul Primat. 

1/13 Ian. 1869. 

Mitropolitul, în numele clerului, cu ocazia Anului Nou, felicită .pe Domn, 
urându-I ani mulţi şi fericiţi pentru prosperitatea României. Domnul urează 
ca Biserica română să se ridice la Înălţimea misiunii sale. 

Mulţumesc Eminenţei Voastre pentru urările ce-Mi' adresaţi în 
numele clerului român; urez, la rândul Meu, ca Biserica să se ridice 
şi mai mult la înălţimea sfintei sale misiuni, şi rog pe Atotputintele 
ca şi în anul acesta să binecuvânteze România. 

(M. O., 1869, nr. 2, p. 7). 


101 . 

Domnul către Agentul Austro-Ungariei. 

16/28 Febr. 1869. 

Zulauf de Pottemburg, Agentul Austro-Ungariei, prezintă scrisorile de 
acreditare şi adaugă că va căuta să întreţie şi să consolideze cele mai bune 
raporturi cu guvernul român. Domnul promite concursul guvernului pentru 
întreţinerea relaţiunilor celor mai amicale cu Austro-Ungana. 

Domnule Agent, 

Sunt fericit a recunoaşte în cuvintele d-voastre simţiminteîe 
de bunăvoinţă ce animă pe guvernul Maiestăţii Sale împăratul 
şi Regele în privinţa României. Nu e numai un interes reciproc 
al ambelon ţări, dar şi o dorinţă a Mea prea sinceră de a întreţine 
relaţiunile cele mai amicale cu statele Maiestăţii Sale împăratului 
Austriei şi Regelui Ungariei. Primind scrisorile ce vă acreditează 
pe lângă Mine în calitate de Agent şi Consul general al Maiestăţii 
Sale Apostolice, vă promit concursul guvernului Meu, care se va 

grăbi, pe cât va depinde de dânsul, a vă înlesni şi a vă face cât mai 
plăcut exerciţiul funcţiunilor d-voastre în România» 

Via mea dorinţă este ca şederea aci să vă fie cât se poate mai 
agreabilă şi mai îndelungată. 

(M. O., 1869, nr. 38, p. 249). 

102 . 

înalt Ordin de zi către armată. 

27 Febr./ll Martie 1869. 

Având în vedere lipsa de subofiţeri în armată şi reducerea termenului obli¬ 
gatoriu de serviciu în activitate, Domnul hotărăşte ca acei din subofiţeri 
şi gradaţi care vor face tot termenul de activitate sub arme să fie obligator 
primiţi în serviciile civile ale Statului, după eliberare. 

Având în vedere legea din 11 Iunie 1868, care reduce termenul 
obligator de serviciu în activitate la trei -«ni; 

Având în vedere cât este de neapărat a se asigura armatei sub¬ 
ofiţeri şi caporali; 

Având în vedere cât este de neapărat a se asigura militarilor în 
general, ce rămân a servi mai multe termene, o poziţiune care să 
le serve de răsplată serviciilor aduse de bunăvoie ţării; 

Având în vedere că, prin abrogarea legii din 28 Martie 1868 asupra 
dotaţiunii oastei, reangajerile pe primă sunt şi rămân desfiinţate; 

Având în vedere că orice fel de reangajeri pe bani nu pot fi 
hotărîte decât prin Corpurile Legiuitoare, măsuri ce, în cel mai 
scurt timp, Ministrul Nostru de Răsboiu le va supune; 

Considerând că în toate administraţiunile civile există un mare 
număr de funcţii pe care militarii de această categorie sunt suscep¬ 
tibili de a le ocupa cu succes; 

Considerând că a împlini asemenea funcţiuni cu oameni care, 
prin principiile lor, prin obiceiurile de bună ordine şi de supunere 
Ia împlinirea datoriei, ce se dobândesc şi se desvoltă în armată, 
serviciul public nu poate decât să câştige; 

Voind a da o nouă dovadă de îngrijirea ce avem pentru tot 
ce priveşte la binele armatei; 

în urma înţelegerii ce au avut Miniştrii Noştri dela deosebitele 
departamente; 

Fac cunoscut armatei următoarele dispoziţiuni: 

Art. I. Funcţiile civile, cuprinse în tabloul alăturat la acest 
ordin şi în proporţiunea numărului vacanţelor anuale însemnate, 

sunt exclusiv date subofiţerilor, caporalilor, brigadierilor şi soldaţilor 
luaţi prin sorţi, care, după întâia perioadă de 3 ani de serviciu activ 
obligator, vor continua a servi in activitate şi restul de 4 ani ce 
trebuia să-i facă în rezervă până la împlinirea de şapte ani. 

Tot aceste beneficii se oferă şi angajaţilor voluntari care vor 
servi in Activitate şapte ani. 

Art. II. Se pot bucura de acest drept şi militarii retraşi sau 
reformaţi din cauză de infirmităţi contractate pe timpul şi din 
cauza serviciului. 

Art. III. Militarii chemaţi să concure la obţinerea funcţiunilor 
civile, conform cu -art. I şi II ale acestui ordin, sunt datori a în¬ 
deplini condiţiunile de vârstă, aptitudini şi cunoştinţe speciale, 
cerute pentru împlinirea acestor funcţii, conform regulamentelor 
speciale ale fiecărei administraţiuni. 

Art. IV. Funcţiile vacante, atribuite prin acest ordin milita¬ 
rilor, se vor da cu preferinţă subofiţerilor, apoi caporalilor şi briga¬ 
dierilor şi numai în urmă soldaţilor care le-ar cere. 

Art. V. In lipsa unui număr suficient de militari susceptibili 
de a împlini totalitatea funcţiilor rezervate lor şi în cazul când 
aceste funcţii n’ar putea rămâne vacante mai mult timp fără a 
aduce prejudiciu serviciului, se pot admite pentru înlocuirea lor şi 
candidaţi civili. 

Art. VI. La sfârşitul fiecărui an se va raporta de Ministrul 
Nostru Secretar de Stat la Departamentul de Resbel de executarea 
dispoziţiilor cuprinse în acest ordin. 

CAROL. 

(M. O., 1869, nr. 49, p. 305). 

103. 

înalt Ordin de zi către armată. 

10/22 Martie 1869. 

Domnul atrage atenţia gradaţilor asupra avantajelor pe care le oferă 
decretul din 27 Februarie 1869 cu privire la încadrarea în funcţiuni civile, 
după terminarea celor 7 ani de activitate şi marele serviciu pe care îl aduc ţării, 
gradaţii ce fac şi termenul de completare în activitate. 

Subofiţeri, brigadieri, caporali şi soldaţi! 

îngrijirea Mea pentru îmbunătăţirea armatei române în general 
şi în deosebi a poziţiunii soldaţilor, nu are margini decât în piedicile 

şi greutăţile împrejurărilor neatârnate de voinţa Mea. Dar inima 
Mea este necontenit cu voi şi pentru voi şi nici o ocaziune nu-Mi 
rămâne străină, când pot a vă da dovezi despre simţimintele Mele, 

Una din aceste dovezi este decretul Meu, pe care l-am sancţionat în 
trecutele zile şi care s’a publicat în «Monitorul Oastei » din 3 Martie, 

Prin acest decret Eu am asigurat în parte viitorul acelora dintre 
voi, care, după ce-şi vor fi împlinit trei ani în şirurile armatei, 
vor mai rămânea în serviciul activ şi acei patru ani de rezervă 
hotărîţi de lege. 

Prin acest decret, peste nouă sute cincizeci funcţiuni civile, cu 
lefi dela 200 lei noi până la 2.400 pe an, sunt păstrate pentru sub¬ 
ofiţerii, brigadierii, caporalii şi soldaţii ce vor îndeplini condiţiunea 
de mai sus. îngrijirea Mea pentru voi nu se va opri aci. în curând 
are a se organiza corpul pădurarilor Statului, în număr de peste 
două mii; pe lângă salariu, aceşti pădurari vor avea casă de locuinţă 
şi pământ de hrană pentru dânşii şi familia lor. Jumătate din 
aceste posturi vor fi asemenea păstrate pentru militarii ieşiţi din 
oaste după şapte ani de serviciu activ. 

Alte noi proiecte menite a asigura bătrâneţele soldaţilor se 
pregătesc de guvernul Meu şi se vor supune Camerelor Legiuitoare, 
îndată după deschiderea lor. 

Aşa dar poziţiunea voastră, după un onorabil serviciu, chiar de 
pe acum fiindu-vă asigurată, Eu ca Domn şi ca Şeful vostru su¬ 
prem, vă îndemn să ţineţi seama de aceste avantaje şi să rămâneţi 
sub drapel până la împlinirea de şapte ani. 

Prin aceasta, pe lângă îmbunătăţirea viitoarei voastre soarte 
voi veţi face un mare serviciu ţării şi armatei, urmând a deprinde 
cu viaţa şi disciplina militară pe junii conscrişi, care anual vor 
intra în şirurile voastre. Acest serviciu Eu nu-1 voiu uita şi ochii 
Mei cu nedormire vă vor urma în tot cursul vieţii voastre, soldaţi 
sau simpli cetăţeni! 

CAROL 

(M. O., 1869, nr. 56, p. 335). 

104. 

Domnul către Reg. 2 Infanterie. 

11/23 Martie 1869. 

Domnul vizitează cazarma din Dealul Spirei, la Reg. 2 de Infanterie, 
inspectează instrucţia soldaţilor şi examinează pe elevn şcoalei regimentare. 

Comandantul Regimentului invită pe Domnitor Ia masa ofiţerilor şi, ridicând 
un toast, îi urează ani mulţi în numele ofiţerilor şi aşteaptă prilejul să dove¬ 
dească devotament! Domnitorul constată îmbunătăţiri dela ultima Sa inspecţie 
şi închină pentru prosperitatea regimentului. 

Mulţumesc Regimentului al. 2-lea de Infanterie de simţimintele 
ce-Mi exprimă prin organul Comandantului său. 

Constat cu plăcere că, în scurtul interval ce a trecut dela ultima 
Mea inspecţiune şi până astăzi, s’au realizat îmbunătăţiri vederate 
în starea corpului, pe care îmi place să le datoresc zelului ce fiecare 
a pus în sfera sa. 

Port dară acest toast pentru prosperitatea Regimentului al 
2-lea de Infanterie şi urez ofiţerilor a întreţine şi în viitor acelaş 
simţimânt de disciplină şi acelaş spirit de corp, care cu plăcere văd 
ca domneşte astăzi. 

Să trăiască Regimentul al 2-lea! 

(M. O., 1869, nr. 59, p. 348). 


105. 

Domnul către Comandanţii de corpuri la Iaşi. 

20 Apr./2 Mai 1869. 

Domnul împreună cu fratele Său, Principele Leopold, în vizită la Iaşi. 
După serbarea învierii pornesc la Palatul Administrativ unde se aflau mese 
pentru soldaţii Reg. 7 Infanterie, Pompieri şi Jandarmi. Comandantul Pompie¬ 
rilor şi colonelul Lecca exprimă devotament, supunere şi jubire. 

Domnul răspunde comandantului Pompierilor şi colonelului Lecca. 

Comandantului Pompierilor: 

Vă mulţumesc cu plăcere şi vă urez prosperitate. 

Colonelului Lşcca, Comandantul Reg. 7 Infanterie : 

Aceste cuvinte bine simţite Mă fac să-Mi amintesc cu plăcere, 
că Mă aflu în mijlocul Regimentului 7, căruia sunt prea fericit 
a-i arăta mulţumirea ce simt pentru devotamentul sincer ce-Mi 
poartă. Să trăiască Regimentul al 7-lea. 

Dela Palatul Administrativ, Domnul, împreună cu Principele Leopold, 
trece la Şcoala Militară şi de aci la Copou unde-L aştepta Reg. 2 de Artilerie, 
Lt.-Col. Angelescu exprimă devotament şi iubire, şi urează ani mulţi şi fericiţi 
pe tronul României, la care Domnul mulţumeşte. 

Mulţumesc Regimentului al 2-lea de Artilerie de simţimintele 
.sale şi sunt fericit că Mă găsesc în mijlocul unui corp creat de Mine. 

(M. O., 1869, nr. 96, p. 502). 

106. 

Mesaj la deschiderea Corpurilor Legiuitoare. 

29 Aprilie/11 Mai 1869. 

Adunarea Deputaţilor fusese dizolvată dm cauza, conflictului iscat între 
guvern şi ea pe chestiunea generalului Macedonski. Se făcuse o nouă alegere 
şi Corpurile Legiuitoare erau convocate pentru a completa sesiunea anului 
1868—1869. Domnul face apel Ip. armonie între puterea executivă şi le¬ 
gislativă. La această solemnitate este faţă şi Principele Leopold de Hohen- 
zollern. 

Domnilor Senatori, 

Domnilor Deputaţi, 

Disolvarea Adunării Deputaţilor a întrerupt lucrările legiui¬ 
toare cu puţine zile înaintea termenului de închidere. 

în virtutea art. 95 din Constituţiune, Eu v’am convocat pentru 
ziua de astăzi, spre a completa sesiunea ordinară a anului 1868/1869. 

Domnilor Deputaţi, 

Un conflict s’a fost ridicat între „Ministerul Meu şi între fosta 
Cameră a Deputaţilor. Aceasta M’a decis a face apel la ţară şi ţara 
alegându-vă, s’a pronunţat. 

D-voastre, reprezentanţi ai naţiunii, cunoaşteţi care sunt adevă¬ 
ratele nevoi şi trebuinţe ale ei. Toate clasele societăţii sunt însetate 
de îmbunătăţiri morale şi materiale. Dar acestea nu se pot dobândi 
decât prin pace şi stabilitate, datorit^ numai unei intime armonii, 
unei pline încrederi între puterea executivă şi între puterea legislativă. 

Sunt dar în drept a crede că veţi acorda tot luminatul şi ener¬ 
gicul d-voastre concurs Ministerului Meu, care şi el, prin actele 
sale de o perfectă legalitate, se va sili a menţine această armonie 
şi a merita constituţionala d-voastre aprobaţiune. 

Domnilor Senatori, 

Domnilor Deputaţit, 

îmi pare rău că sunteţi convocaţi într’un timp când agricultura, 
marea sorginte a avuţiei noastre naţionale, reclamă activitatea celor 
mai mulţi dintre d-voastre. 

Guvernul Meu va căuta a vă face posibilă, cât mai curând 
reînturnarea pe la ocupaţiunile d-voastre, pentru ca cu atât mai mult 
să fie în drept a vă cere un sacrificiu de timp mai îndelungat în 
viitoarea sesiune de iarnă. 

Totuş, oarecare chestiuni de o mare importanţă sunt încă de 
rezolvat. Ele, prin urgenţa lor, nu vor putea fi amânate până la 
viitoarea d-voastre întrunire. Miniştrii Mei dar vă vor supune 
proiectele privitoare la aceste chestiuni. 

Pun temeiu, d-lor, pe patrioticul d-voastre concurs; hrănesc 
convicţiunea că fiecare zi a activităţii d-voastre va fi întrebuinţată 
spre. binele ţării; şi dar vă şi urez ca Dumnezeu să binecuvânteze 
lucrările d-voastre. 

CAROL. 

Ministrul Preşedinte, Dinutrie Ghica ; Ministrul de Interne, M. Kogălm- 
ceanu ; Ministrul de Finanţe, A. G. Golescu ; Ministrul de Justiţie, B. Boeiescu, 
Ministrul de Războiu, Colonel Duca Ministrul Cultelor şi Instrucţiunii Pu¬ 
blice, Al. Creţtscu. 

(M. O., 1869, nr. 94, p. 493). 


107. 

Domnul la urările Senatorilor şi Deputaţilor. 

10/22 Mai 1869. 

N. Golescu, preşedintele Senatului, prezintă respectuoase şi sincere Urări 
Domnului şi felicitări Principelui Leopold. V. Alecsandri, din partea Ca- 
merii, aduce respectuoase felicitări pentru aniversarea intrării M. S. în capi¬ 
tala României şi urează ani mulţi de lungă, fericită şi glorioasă domnie. Domnul, 
primind urările şi felicitările, pune preţ pe restabilirea frăţiei strămoşeşti. 

Domnilor Senatori, 

Domnilor Deputaţi, 

Sunt fericit a primi urările c!-voastre pentru ziua de Zece Mai, 
ziua cea mai mare şi cea mai însemnată în viaţa Mea. Astăzi sunt 
trei ani de când am intrat ca Domn în Capitala României; astăzi 
sunt trei ani de când am jurat Mie de a consacra toate minutele 
vieţii Mele pentru fericirea unei naţiuni, în capul căreia sunt mândru 
de ş fi. Ziua de astăzi îmi va deveni şi mai scumpă, când ea va 
pune capăt desbinărilor trecute şi va restabili strămoşeasca frăţie, 
care în timpurile cele mai grele a salvat naţiunea română. Prezenţa 

d-voastre şi cuvintele d-voastre bine simţite, îmi dau dreptul a 
crede că dorinţele Mele nu vor fi înşelate. 

Yă mulţumesc încă odată, d-lor şi prin d-voastră mulţumesc 
însăşi naţiunii române, a cărei iubire voiu şti a o păstra ca singura 
răsplătire a stăruinţelor şi a sacrificiilor Mele pentru dânsa. 

Să trăiască România! 

(M. O., 1869, nr. 103, p. 529). 

108. 

Toast la prânzul dela Palat. 

10/22 Mai 1869. 

Cu prilejul sărbătoririi zilei de 10 Mai, după recepţie, se dă un banchet. 
Domnitorul închină în sănătatea tuturor Românilor şi pentru prosperitatea ţării, 

Ziua de Zece Mai a fost proclamată de ţară ca sărbătoare 
naţionalăridic dar acest pahar în sănătatea tuturor Românilor. 

Fac urările cele mai călduroase pentru fericirea naţiunii şi 
prosperitatea ţării. 

Să trăiască România! 

(M. O., 1869, nr. 103, p. 529). 

109. 

Domnul la Adresa Adunării Deputaţilor. 

21 Mai] 2 Iunie 1869. 

Adunarea Deputaţilor găseşte că mesajul conţin# propriile simţiminte şi 
aspiraţiuni ale naţiunii şi va aduce concursul său, în deplină armome cu gu¬ 
vernul. Domnul se bucură de concursul promis guvernului şi mulţumeşte 
pentru cuvintele ce se adresează persoanei Sale. 

Primesc cu bucurie adresa d-voastre. Ea-Mi este o dovadă 
plăcută că aveţi conştiinţa frumoasei misiuni pe care România 
v’a încredinţat-o: aceea de a-i face fericirea în prezent şi de .a-i 
asigura viitorul. Importanţa ce daţi lucrărilor de îmbunătăţire 
materială îmi arată direcţiunea practică şi folositoare ce Adunarea 
voeşte a da ocupaţiunilor sale legislative. în adevăr, d-lor, des- 
voltarea bogăţiilor noastre naturale şi înlesnirea căilor de comuni- 
caţiune sunt cel mai puternic mijloc al consolidării Statului nostru, 
cel mai puternic mijloc spre a-i asigura rangul şi importanţa ce se 
cuvine a ocupa România între celelalte naţiuni. 

Văd cu deosebită plăcere încrederea ce Adunarea împărtăşeşte 
cu Mine către Ministerul Meu; vă mulţumesc dar, ddor deputaţi, 
pentru sincerul concurs ce-i promiteţi. 

Sesiunea actuală a domniilor voastre va fi scurtă; totuş, -sunt 
sigur că activul d-voastre patriotism o va face productivă pentru 
ţară. Bunele cuvinte ce adresaţi persoanei Mele şi dreptatea ce 
daţi simţimintelor Mele, Mă fac, sfârşind, a repeta din inimă: Vă 
mulţumesc, d-lor! 

(M. O , 1869, nr. 112, p. 565).. 


110 . 

Domnul către Primarul Capitalei. 

11 Mai/2 Iunie 1869. 

G. Gr. Cantacuzino, Primarul Capitalei, prezintă Domnului noul Consiliu 
Comunal. Domnul exprimă speranţa că vor transforma Capitala României în 
raport cu importanţa ei. 

Mă simt fericit a primi astăzi pe noul Consiliu municipal al 
Capitalei Mele. 

Sunt convins, d-lor, că veţi pune tot zelul şi toată energia, spre 
a împlini cea mai vie a Mea dorinţă, care este transformarea, în 
acord cu cerinţele importanţei sale, a Capitalei României. 

Aveţi pentru aceasta patru ani înaintea domniilor voastre şi 
consacrând toată activitatea domniilor voastre administraţiunii, 
lăsând la o parte jpolitica, vă va fi lesne a atinge acest frumos scop. 

îmi pare bine că am ocazjunea a face cunoştinţă în parte cu 
fiecare din membrii Consiliului. 

(M. O., 1869, nr. 112, p. 565). 


111 . 

înalt Ordin de zi către oaste. 

14/26 Iunie 1869. 

Domnul comunică ofiţerilor întruniţi în tabăra dela Furceni îmbună¬ 
tăţirea poziţiunii în timpul cât va dură viaţa de tabără. 

Ofiţeri din tabăra dela Furceni, 

în curând am a fi în mijlocul vostru. înaintea sosirii Mele însă, 
M’am ocupat cu îmbunătăţirea poziţiunii voastre în timpul pe¬ 
trecerii în tabără. 

Pe tot acest timp, am chibzuit ca fiecare ofiţer de orice grad 
să primească aceeaşi raţiune de hrană pe care o primesc soldaţii 
în general. 

Aceasta este numai o mică dovadă a viului interes ce port pentru 
buna stare a armatei în general şi pentru a voastră în deosebi. 


(M. O., 1869, nr. 134, p. 661). 


CAROL. 


112 . 

înalt Ordin de zi către oaste. 

29 Iunie/11 Iulie 1869. 

Domnul a venit să se încredinţeze personal de bunul traiu în tabără şi 
pe de altă parte de completarea instrucţiunii militare a oştirii. 

Ofiţeri, subofiţeri, caporali şi soldaţi! 

Am Venit în mijlocul vostru ca să mă pot încredinţa prin Mine 
însumi că bunul traiu în tabără vă este asigurat, că greutăţile de 
toate zilele dela început le-aţi învins cu râvnă, cu perseverenţă, cu acel 
simţimânt înalt al datoriei către patrie, care învinge tot obstacolul. 

Puteţi. zica,.,cu „mândrie că construcţia taberei dela Furceni este 
opera armatei. 

Ofiţeri, subofiţeri, caporali şi soldaţi, 

Vă rămâne acum completarea instrucţiunii voastre militare; 
nu Mă îndoesc că o veţi face cu acelaş zel, bunăvoinţă, devotament, 
de care aţi dat totdeauna probe. 

Disciplina să fie pentru voi virtutea cea mai scumpă. Fami-* 
liarizându-vă în tabără cu viaţa serioasă a soldatului, veţi dovedi 
tuturor că armata română, şcoala de progres pentru popor, va fi 
fala ţării şi va răspunde în orice timp Ia înălţimea misiunii sale. 

CAROL. 

(M. Oastei, 1869, p. 641). 

113. 

Domnul către oastea dela Furceni. 

29 Iunie/11 Iulie 1869. 

Domnul e mulţumit de ce a constatat în tabără. 

Am fost fericit de tot ce am văzut în tabără.Vă mulţumesc pentru 
bunăvoinţa ce Mi-aţi arătat pretutindeni. In acest chip veţi ajunge 

marele scop al taberei, care trebue să fie mândria ţării. Trăiască 
România! 

(M. Oastei, 1869, p. 642). 


114. 

Mesaj la deschiderea Corpurilor Legiuitoare. 

25 Aug./6 Sept. 1869. 

Corpurile Legiuitoare sunt convocate pentru 15 zile în sesiune extraordinară 
pentru constituirea Senatului şi votarea câtorva legi. Domnul anunţă că>- 
lătoria sa în Germania şi vizita la suveranii statelor garante. 

Domnilor Senatori, 

Domnilor Deputaţi, 

Spre a Mă conforma art. 95 din Constituţie, v’am convocat în 
sesiune extraordinară, deşi în această epocă a anului cei mai mulţi 
din d-voastre sunt ocupaţi cu importantele lucrări ale câmpului. 
De aceea, guvernul Meu a mărginit durata acestei sesiuni pentru 
un termen numai de 15 zile, aşteptând ca lucrările cele mai însem¬ 
nate sa se efectueze în viitoarea sesiune ordinară. 

Sper însă, d-lor Senatori, că după ce veţi termina verificarea 
titlurilor d-voastre şi vă veţi constitui, totuş veţi găsi timpul spre 
a vota în această sesiune câteva proiecte de legi, votate de Camera 
Deputaţilor şi care nu pot suferi amânare. 

Domnilor Deputaţi, 

Domnilor Senatori, 

Depărtat de sânul familiei Mele de mai mult de trei ani, un 
simţimânt natural Mă îndeamnă a nu întârzia mai mult de a o 
vedea. Voiu şi pleca dar peste puţin spre a realiza această dorinţă. 

Mă voiu folosi de această ocaziune, spre a vizita pe Suveranii 
Statelor garante, cărora România, nu trebue să uităm, le datoreşte 
o neştearsă recunoştinţă. 

Aceasta deja am şi început a o pune în lucrare prin vizita ce 
am făcut Maiestăţii Sale împăratului Rusiei, în Crimeea, unde 
am fost obiectul celei mai afectuoase primiri. 

Astfel, sunt în drept a crede că şi în Occident, prin aceeaşi bine¬ 
voitoare primire şi prin relaţiunile personale ce se vor stabili, ţara 

noastră nu va putea decât să câştige şi interesele noastre naţionale 
Vor afla şi mai tari şi mai călduroşi apărători. 

Cu plină dar încredere în viitorul patriei, care merge cu paşi 
repezi pe calea progresului şi a prosperităţii, rog pe Dumnezeu 
să binecuvânteze lucrările d-voastre. 

CAROL. 

Ministrul Preşedinte, Dimitne Ghica.; Ministrul de Interne, M. Kogălm- 
ceanu; Ministrul de Finanţe, Al. G. Golescu ; Ministrul de Justiţie, B. Boeretcu; 
Ministrul de Culte şi Instrucţiune Publici, A. Creţetcu; Ministrul de Războiu, 
Colonel G. Mânu. 

(M. O., 1869, nr. 187, p. 867). 


115. 

Domnul către Primarul Capitalei. 

12/24 Nov. 1869. 

Primarul Capitalei, G. Cantacuzino, întâmpină pe Domn în gara Filaret, 
la intrarea solemnă în Bucureşti, împreună cu Augusta Sa Soţie, Principesa 
Elisabeta, şi Le face urări de hunăvenire. Domnul mulţumeşte Primarului 
şi Consiliului comunal pentru felicitări. 

Mulţumesc din inimă d-lui Primar şi Consiliului Comunal de 
bunele cuvinte de felicitare ce Ne adresează. Ziua aceasta, când, 
după o lungă absenţă, Mă pot întoarce în frumoasa Capitală a Ro¬ 
mâniei, cu o consoartă atât de dorită de naţiune, este una din cele 
mai fericite ale vieţii Mele. Fiţi siguri de adevărata Mea mulţumire 
şi bucurie de a Mă afla iarăşi în mijlocul d-voastre. 

(M. O., 1869, nr. 252, p. 1127). 


116. 

Domnul către Primarul Capitalei. 

12/24 Noemvrie 1869. 

G. Cantacuzino, după binecuvântarea căsătoriei Domnului la Mitropolie, 
exprimă omagii şi devotamentul populaţiei Capitalei. Domnul e mişcat de 
aclamaţiile spontane şi devotamentul cu care a fost primită căsătoria Sa 
în capitala României. 

Sunt foarte mult mişcat de frumoasele cuvinte ce Ne-aţi adresat. 
Nu vă pot destul exprima mulţumirea inimii Mele, văzând cu câtă 
bucurie şi entuziasm căsătoria Mea a fost aclamată de Capitala 

României, ca şi ţara întreagă. Aceste expresiunr atât de unanime 
şi spontane constitue încă o nouă dovadă de iubirea, de devota¬ 
mentul ce au Românii pentru Dinastia lor. Sper că aceleaşi simţi- 
minte au să se răsfrângă şi asupra consoartei Mele, care cu curaj 
a primit să împărţească a Se devota cu Mine pentru marea misiune 
ce poporul român Mi-a încredinţat. 

(M. O., 1869, nr. 252, p. 1127). 


117. 

Domnul către reprezentanţii autorităţilor constituite. 

13/25 Noemvrie 1869. 

In sala Tronului prezintă urări şi felicitări Domnului cu ocazia căsătoriei: 
Mitropolitul Primat, Primul preşedinte al Curţii de Casaţie, Preşedintele Curţii 
de Conturi, Primul Preşedinte al Curţii de Apel din Bucureşti şi Rectorul Uni¬ 
versităţii din Capitală. Domnul mulţumeşte fiecărui reprezentant în parte 
pentru urările făcute. 

Am ascultat cu vie mulţumire cuvintele frumoase de felicita- 
ţiune, pe care toate autorităţile constituite Ni le-au adresat cu 
ocazia căsătoriei Noastre. 

Rugăciunile înălţate de cler către Cer Ne vor sprijini în marea 
misiune care Ne este încredinţată. 

îmi aduc aminte cu plăcere, că Curtea de Casaţie a fost cel 
întâiu corp care a' exprimat dorinţa de a vedea pe Tronul României 
şi o Doamnă. în numele Său dară şi al Meu, astăzi, că această 
dorinţă este împlinită, mulţumim Curţii de bunele cuvinte ce Ne-a 
adresat. 

Nu mai puţin sunt simţitor pentru urările exprimate de înalta 
Curte de Conturi, precum şi de celelalte Curţi şi Tribunale. 

Asemenea am fost mişcat de simţimintele exprimate, în numele 
corpului profesoral, prin domnul rector al Universităţii. Ţin mult 
la aceste simţiminte, căci ele yor fi transmise, sunt sigur, ju¬ 
nelor generaţiuni a căror cultură îi este încredinţată. 

în fine, mulţumesc tuturor autorităţilor, pentru urările ce Mi-au 
adresat şi pentru zelul şi credinţa ce au arătat întru îndeplinirea 
datoriilor lor pe tot timpul absenţei Mele din ţară. 

(M. O., 1869, nr. 252, p. 1128). 


www.dacoromanica.ro 


NOEMVRIE 1869 


CUVÂNTĂRI 


87 


118. 

Domnul către Primarul Iaşilor. 

13/25 Noemvrie 1869. 

D. Guşti, primarul Iaşilor, în numela delegaţilor tuturor judeţelor şi co¬ 
munelor, prezintă urări Domnului cu ocazia căsătoriei. Domnul mulţumeşte 
şi face urări pentru judeţe şi comune. 

Domnilor , 

Mulţumesc judeţelor şi comunelor care v’au trimis să-Mi adresaţi 
urările ţării; vă mulţumesc şi d-voastre, pentru că, spre a-Mi face 
aceste felicitări, aţi .făcut un drum atât de depărtat. în curând, 
împreună cu Doamna, Ne vom exprima mulţumirile Noastre în 
înseşi judeţele şi comunele d-voastre, mulţumiri cşire le datorim 
ţării pentru avântul cu care a salutat căsătoria Noastră. 

Sunt ferice a vedea că reprezehtantul simţimintelor ţării este 
Primarul oraşului Iaşi, a doua a Mea reşedinţă, care de astăzi, pe 
lângă Mine, va fi iubită şi de Doamna României. 

încă odată vă mulţumesc, domnilor. Să trăiască judeţele! 
Să trăiască comunele! 

(M. O., 1869, nr. 252, p. 1128). 


119. 

Domnitorul către Min. de Războiu. 

13/25 Noemvrie 1869 < 


Ministrul de Războiu, în numele armatei, prezintă urări şi exprimă omagii 
pentru Doamna. Domnul mulţumeşte în numele Doamnei. 

Sunt mândru de armata României. Simţimintele sale de devo¬ 
tament îmi sunt cunoscute. 

Vă mulţumesc pentru simţimintele de dragoste ce exprimaţi 
pentru Doamna. 

Să trăiască urmata României! 

(M. O., 1869, nr 252, p 1128). 

120 . 

Domnul către Comandantul Gărzii Civice. 

13/25 Noemvrie 1869. 

Colonelul Zăgănescu, comandantul Gărzii Civice, adresează urări Domnului 
cu prilejul căsătoriei, iar Domnul mulţumeşte Gărzii şi Comandantului pentru 
ordinea ce a, păstrat în lipsa Sa dm ţară. 

Mulţumesc Gardei Civice pentru urările ce Ne adresează, ca şi 
pentru simţimintele dinastice ce are. 

Mulţumesc Gardei pentru buna ordine ce a ţinut în tot timpul 
lipsirii Mele dm ţară. Mulţumesc şi d-voastre în parte de ostenelele 
ce vă daţi aci. 

(M. O., 1869, nr. 251, p. 1135). 

121 . 

Domnul către Corpul Diplomatic. 

13/25 Noemvrie 1869. 

Reprezentanţii Puterilor străine tac urări pentru căsătoria Domnului. 
Măria Sa le mulţumeşte exprimând recunoştinţa Sa pentru primirea ce I s'a 
făcut de Suverani. 

Mulţumesc domnilor reprezentanţi ai Puterilor pentru urările 
ce-Mi fac şi pentru viul interes ce poartă acestui eveniment. 

Sunt încă fericit a avea astăzi ocaziunea să exprim recunoştinţa 
Mea pentru primirea graţioasă ce Mi s’a făcut de Suverani şi de 
care voiu păstra cele mai plăcute amintiri. Yă rog, domnii Mei, 
a fi interpreţii simţimintelor Mele de recunoştinţă pe lângă Suve¬ 
ranii d-voastre. 

(M. O., 4869, nr. 252, p, 1128). 


122 . 

Mesaj la deschiderea Corpurilor Legiuitoare. 

15/27 Noemvrie 1869. 

Domnul anunţă căsătoria Sa care consolidează Dinastia. Din punct de 
vedere general, politica de neintervenţie în ale vecinilor a dus la o mai mare 
încredere şi la o sene de convenţiuni cu Rusia, cu Austro-Ungana în chestiuni 
diferite; ele vor veni în desbaterea Corpurilor. Se va proceda prin o comisie 
internaţională la revizuirea graniţei spre Austro-Ungana. O atenţie deosebită tre- 
bue dată desvoltării marinei noastre comerciale. Finanţele, bisenca, instrucţia 

publică, armata, tocmelile agricole, magistratura vor forma obiectul unor 
proiecte.de legi de reorganizare sau numai de completare. Pentru toate acestea, 
pentru întărirea României, unirea tuturor e necesară şi Camerele nu vor pre¬ 
cupeţi această unire guvernului. 

Domnilor Senatori, 

Domnilor Deputaţi, 

Sunt fericit că după aproape trei luni de călătorie, ce am între¬ 
prins mai cu deosebire în interesul ţării, Mă aflu din nou în mijlocul 
d-voastre şi vă pot anunţa în persoană realizarea uneia din cele mai 
legitime dorinţe ale poporului român şi uneia din cele mai princi¬ 
pale preocupaţiuni ale inimii Mele: căsătoria Mea. 

Salutată cu entuziasm de naţiune, privită cu plăcere de Suve¬ 
ranii Puterilor europene, însoţirea Mea cu Principesa Elisabeta, 
adăugind încă legăturile de sânge cu celelalte familii domnitoare 
din Europa, află în amoarea poporului român cea mai dulce a ei 
consacrare. 

Astfel, realizându-se una din cele mai esenţiale condiţiuni ale 
consolidării Dinastiei române, consoarta Mea, încurajată prin aceleaşi 
simţiminte de amoare şi devotament ce Mi-aţi arătat Mie, va putea 
împlini marea misiune ce-I impune Tronul României, pentru ca 
amândoi împreună să putem atinge scopul comun: mărirea şi pros¬ 
peritatea iubitei noastre ţări. 

Onorurile ce am primit dela Suveranii, ale căror Curţi am vizitat, 
se răsfrâng asupra naţiunii române; ele erau date Domnului ei, 
care era pretutindeni însoţit de aureola Coroanei României şi 
astăzi acele mari Puteri au un titlu şi mai mult la recunoştinţa 
noastră. 

Bănuelile dispărând, confienţa revenind, sunt în drept a crede 
că relaţiunile noastre cu înaltele Puteri garante au să ia de acum 
înainte un caracter şi mai favorabil pentru interesele noastre. 

Aceste Puteri n’au uitat şi nici nu pot uita că naţiunea română, 
aşezată la porţile Orientului, pe marginea celei mai mari artere 
de comunicaţiune, este chemată, prin desvoltarea zilnică a for¬ 
ţelor sale morale şi materiale, prin paşii săi repezi spre civili- 
zaţiune, a juca un mare rol în echilibrul Europei orientale. 

Acest rol ne va fi cu atât mai uşor de împlinit, eu cât lealitatea 
va prezida mai mult la păzirea cu sfinţenie a îndatoririlor ce ne 

sunt prescrise prin tractatele care au pus sub puternicul scut al 
Europei legăturile noastre seculare cu înalta Poartă. 

Aceste tratate au precurmat de drept amestecul străin în afa¬ 
cerile noastre interioare; însă chipul, cel mai sigur şi mai nimerit 
de a face ca străinii să nu intervie în cele din întru ale noastre, 
este ca şi noi să nu ne amestecăm în treburile vecinilor noştri. 
Atunci în adevăr că pragul casei noastre va fi necălcat şi sfânt. 

Că această politică, care o urmăm şi care ne este dictată şi prin 
obligaţiunile noastre internaţionale şi prin poziţiunea noastră, este 
politica cea mai bună, se dovedeşte prin bunăvoinţa ce astăzi 
găsim în Puterile garante, de a îndestula prin convenţiuni inter¬ 
naţionale toate chestiunile noastrş de interes comun. 

Aşa, guvernul imperial al Austriei a primit ca, prin cale de reci¬ 
procitate, să se execute în toate provinciile reprezentate în Dieta din 
Yiena sentinţele tribunalelor române în materie civilă şi comercială. 

Aşa, două convenţiuni sunt a se încheia cu guvernul austro- 
ungar pentru hotărîrea ppncturilor de întâlnire a căilor ferate române 
cu căile ferate austro-ungare dela Suceava, Orşova şi Braşov. 

De mai mult timp urmau drepte şi necontenite stăruinţe din 
partea ţării, pentru a se reînnoi printr’o comisiune internaţională 
vechile noastre hotare dealungul provinciilor austro-ungare. Guvernul 
Meu are plăcuta datorie a vă anunţa, domnilor Senatori şi domnilor 
Deputaţi, că guvernul actual al Ungariei a dat satisfacere cererilor 
noastre. 

Comisiunea internaţională chiar a şi intrat în lucrare. Deşi, 
din cauza timpului înaintat, ea n’a putut mult propăşi, totuş de 
pe acum putem a fi mulţumiţi de rezultatul însemnat al consta¬ 
tărilor sale. Aşa, comisiunea a statornicit la judeţul Buzău că 
adevăratul hotar între ambele ţări este zisa Cheia-Buzăului, iar nu 
pe unde pretindea comuna Zagonu. 

O altă veche călcare de hotar s’a constatat pe teritoriul român, 
dela râul Bâsca în sus, alături cu pârâul Pitacu. 

Dispoziţiuni sunt luate pentru restabilirea pe faţa pământului 
a adevăratelor noastre hotare, precum în unanimitate s’au stator¬ 
nicit de comisiunea internaţională. 

D-Voastre cunoaşteţi dreptele cereri ale României în chestiunea 
oborîrii jurisdicţiunii consulare. Această stare de lucruri excep¬ 
ţională şi necompatibilă cu drepturile şi legile României a fost 

supusă la cercetarea generoasă a Europei încă de către Adunările 
naţionale din 1857. Mă aflu în drept a crede că, în fine, suntem în 
ajunul zilei când şi în această chestiune România va intra în deplinul 
exerciţiu al autonomiei sale. 

Deja negocierile noastre pentru încheierea unei convenţiuni, 
cu scop de a se supune naţionalii ruşi la jurisdicţiunea legilor ţării 
sunt sfârşite şi, sprijinindu-ne pe bunăvoinţa M. S. împăratului 
Rusiei şi a guvernului Său, sper că chiar în cursul acestei sesiuni 
se va putea prezintă Corpurilor Legiuitoare instrumentul definitiv. 

Negocieri în această chestiune sunt începute şi cu celelalte 
Puteri europene. 

Termenul convenţiunii încheiate cu Serbia pentru extrădarea 
reciprocă a dezertorilor şi a criminalilor fiind expirat, s’a primit 
de ambele guverne încheierea unei noui convenţiuni, în care nu 
vor fi uitate principiile noului drept public european în privinţa 
emigraţilor politici. 

Am mulţumirea de a constata că relaţiunile noastre cu buna 
noastră vecină Serbia devin din zi în zi mai amicale, şi-mai, intime, 

Ratificaţiunile convenţiunii pentru navigabilitatea Prutului sunt 
efectuate; întrunirea comisarilor Statelor co-riverane se va face 
în curând. 

In vederea lucrărilor ce într’un timp apropiat au a face din 
Prut un râu cu o navigaţiune regulată, guvernul Meu este în tra¬ 
taţie pentru stabilirea unui serviciu de a transporta călători între 
Iaşi şi Galaţi. 

Toate convenţiunile citate mai sus se vor supune aprobaţiunii 
d-voastre. 


Domnilor Senatori, 

Domnilor Deputaţi, 

Veţi afla cu bucurie că marina noastră de comerţ din zi în zi 
merge spre desvoltare. Deja numărăm aproape de 200 bastimente 
de mare sub pavilionul român şi care aparţin indigenilor. Numai 
în anul curent s’au acordat patente la peste 30 «bastimente. 

Va fi de interesul ţării, va fi o lucrare nu din cele mai puţin 
meritorii ale d-voastre, dacă veţi da guvernului Meu mijloacele 
necesare pentru a asigura marinei noastre o desvoltare în propor- 
ţiune cu întinderea ţărmurilor noastre de Dunăre şi de Mare. 

Cel dintâiu pas spre a ajunge la acel folositor rezultat va fi 
negreşit o cât mai curândă punere în lucrare a votului d-voastre în 
privinţa deschiderii portului român dela Marea Neagră. 

îmbunătăţirea finanţelor Statului este preocupaţiunea constantă 
a guvernului Meu. 

Mai multe deficituri repetate şi acumulate din anii trecuţi au 
crescut datoria flotantă pană la o cifră, care trebue să deştepte 
în toţi dorinţa de a regula imediat stângerea ei şi de a o mărgini 
pe viitor în limitele unei simple operaţiuni de tezaur. 

Acest rezultat va fi lesne de căpătat, îndată ce veţi stabili, în 
coînţelegere cu guvernul Meu, un adevărat echilibru bugetar.-Ţara 
are conştiinţă de resursele ei; ea a susţinut şi susţine creditul ei 
la înălţimea la care vedem ajunse Statele cele mai bine întemeiate. 
Rămâne ca d-voastre să-i veniţi în ajutor cu măsurile ce veţi com¬ 
bina în înţelepciunea şi patriotismul d-voastre. 

Guvernul Meu v’a supus în privinţa aceasta, încă din sesiunea 
trecută, mai multe proiecte de legi. Ele se vor completa în sesiunea 
prezentă prin mai multe alte proiecte privitoare la îmbunătăţirea 
serviciilor financiare, la o mai largă desvoltare a resurselor 
bugetare. 

Bunele d-voastre intenţiuni pentru înălţarea prestigiului Bise¬ 
ricii române, pe care le-aţi arătat prin grăbnicia ce aţi pus de a vota 
credite pentru restaurarea de locaşuri sfinte şi-au dat fructul lor. 
Peste 24 de biserici sau mănăstiri se ridică astăzi din ruine, spre 
gloria Domnului, deosebit de sfânta Episcopie de Argeş, unde s’au 
făcut în anul acesta cele dintâi şi mai dificile lucrări pregătitoare 
pentru a se putea începe chiar în viitoarea primăvară restaurarea 
radicală a acestui mare monument de artă şi de pietate stră¬ 
bună. 

Proiectul de lege organică a Bisericii, care se află pe biuroul 
Camerei, este pentru d-voastre o altă ocazie mare ca să dotaţi 
sfânta noastră Biserică cu o organizaţiune puternică, conformă 
canoanelor şi tradiţiunilor ţării. Apreciind importanţa şi urgenţa 
sa, sunt fundat a spera că d-voastre veţi face chiar în sesiunea 
aceasta ca acel proiect să poată deveni lege. 

Un început de îmbunătăţire la soarta preoţilor de mir dela bise¬ 
ricile Statului din câteva localităţi mai însemnate, precum şi a 
proto-presbiterilor, vi se va propune în bugetul anului viitor. Nu 

Mă îndoesc că d-voastre veţi cumpăni după merit această necesi¬ 
tate, prin a cărei satisfacere Biserica însăşi va creşte în cuviinţă 
şi în demnitate. 

Instrucţiunea publică reclamă asemenea o lege organică mal 
eficace, după experienţa de aproape cinci ani la care a iost supusă 
legea actuală. Una din condiţiunile esenţiale ale îmbunătăţirii 
instrucţiunii publice va fi înfiinţarea unei Eforii speciale a şcoalelor. 
Guvernul Meu vă va propune un proiect spre modificarea unor 
părţi din actuala lege. Bugetul pe 1870 ăvând a fi prezintat într’un 
tot conform acelui proiect, Eu pun temeiu pe zelul şi activitatea 
d-voastre, de a-1 face să dobândească sancţiunea legislativă în 
decursul acestei sesiuni. 

Spre generalizarea instrucţiunii primare, prescrisă de mai mulţi 
âni în legile noastre, a lipsit până acum o sistemă în destul de comr 
pletă de inspecţiune, care să fie totdeodată un mijloc puternic de 
a o activa. Guvernul Meu vă Va propune instituirea în toate distric¬ 
tele de revizori şcolari -cu atribuţiuni mai întinse şi am toate cu¬ 
vintele de a crede că aici stă începutul cel serios al luminării, la 
care poporul are drept şi pe care legile ne îndatorează a i-o înlesni. 

Sunt mai multe părţi din legea instrucţiunii, care până acum 
n’au fost încă puse în lucrare. Guvernul Meu a prevăzut înfiinţarea, 
în anul 1870, a mai multor şcoale de meserii în deosebite oraşe ale 
ţării. 

Bazele puse pentru organizarea puterilor noastre militare prin 
legea dela 11 Iunie 1868 s’au stabilit în acest an din ce în ce mai 
mult. Diferite regulamente şi instrucţiuni au venit să puie în lucrare 
şi să desvolte acele baze. 

Oştirea noastră permanentă s’a armat cu arme noui perfecţio¬ 
nate ; armele necesare miliţiilor sunt sosite în parte şi astfel nu peste 
mult timp vom vedea funcţionând şi noul element al forţelor noastre 
militare, miliţiile. Guvernul Meu s’a ocupat şi se ocupă pentru a 
pregăti instrucţiunile şi depozitele trebuincioase, ca la întâia che¬ 
mare şi sosire a miliţiilor, dânsele să se poată convinge că sunt 
o parte însemnată a mijloacelor de apărare ale ţării noastre. 

Pentru ca armata permanentă să serve bine de şcoală ostăşească 
în toate ramurile ştiinţei militare, prin care să treacă toţi tinerii 
Români, în anul acesta i s’a dat ocazie a cunoaşte şi serviciul în 
campanie, prin manevrele în corpuri mai numeroase. Formarea 

taberei dela Furceni, în timpul căreia am fost mândru de a fi 
însumi în capul armatei, a produs rezultatele cele mai satisfăcă¬ 
toare^ atât în privinţa spiritului de corp, cât şi în privinţa instruc¬ 
ţiunii, prin manevre sistematice ; cu această ocaziune, armata română, 
atât de devotată Dinastiei, s’a arătat că este la înălţimea misiunii sale. 

Guvernul Meu recunoaşte că nu este lesne nici bine a modifica 
din nou legea constitutivă a armării ţării. Dar când experienţa 
anilor din urmă a dovedit lacune, neperfecţiuni, sau erori în acea 
iege, aceste neperfecţiuni trebuesc îndreptate. Guvernul Meu yă 
va prezintă dar un proiect care să cuprindă îmbunătăţirile ce sunt 
a se aduce acelei legi. 

Asemenea veţi grăbi negreşit, domnilor Senatori şi domnilor 
Deputaţi, votarea proiectului de lege, ce se află de mai mult timp 
dinaintea d-voastre, despre tribunalele noastre militare. Nepotri¬ 
virea în care se află Codul penal militar cel vechiu cu cel civil, 
trebueşte să dispară cu o oră mai curând. 

Guvernul Meu vă va prezintă şi alte proiecte de legi, tot atât 
de imperios reclamate, precum: acela al contingentului anului 
viitor, acela al soldelor, un nou proiect pentru regularea poziţiunii 
ofiţerilor, un altul pentru recrutare şi unul pentru înaintare, spre 
a le pune în armonie cu noua lege pentru înaintare, spre a le pune 
în armonie cu noua lege constitutivă a armatei. 

Guvernul Meu v’a înfăţişat în sesiunea ordinară un prpiecj de 
lege în vederea de a asigura judeţelor o mai mare descentralizare 
administrativă. Sunt în drept a crede că d-voastre Veţi binevoi a 
supune acest proiect unei conştiincioase şi grabnice cercetări, pentru 
ca încă în sesiunea aceasta judeţele să aibă a vă datora o mai în¬ 
tinsă independenţă în administrarea intereselor lor locale. 

Această lege ar rămâne însă fără efect, domnilor Senatori şi 
domnilor Deputaţi, dacă totdeotată d-voastre nu vă veţi ocupa 
şi cu realţarea autorităţii morale a primarilor comunelor rurale. 
Nu scăpaţi din vedere, vă rog, că legile votate de d-voastre se aplică 
în ţară prin aceşti primari, în calitate de agenţi ai puterii executive, 
şi că prin urmare este şi de un interes municipal şi de un interes 
general, ca aceşti magistraţi să fie înzestraţi cu capacitatea cerută 
pentru a putea înţelege şi a aplica legile ţării. Una din condiţiunile 
de căpetenie pentru îndreptarea primarilor rurali este de a le ridica 
Gât mai curând funcţiunea de agenţi fiscali. 

Legea tocmelilor agricole, prin experienţă s’a dovedit că lasă 
încă mult de dorit. Ea nu este în stare a asigura agriculturii acea 
repede şi deplină îndestulare a intereselor sale, fără de care lucrul 
câmpului nu poate propăşi. Guvernul Meu vă va prezintă modifi- 
caţiunile pe care le socoteşte de neapărate, spre a face ca această 
lege să corespundă la marele său scop. 

Legea poliţiei rurale a început a-şi dovedi salutarele sale efecte. 
O mai bună poliţie s’a introdus în comunele rurale şi numărul 
delictelor câmpeneşti s’a împuţinat într’un chip simţitor. Această 
lege prevede în fiecare judeţ statornicirea unei case de asigurare 
în contra boalei vitelor. Experienţa a dovedit că judeţele nu sunt 
în stare de a crea aceste stabilimente şi că, chiar dacă acestea s’ar 
întemeia, ele, prin micile lor mijloace, n’ar fi în stare a răspunde 
la intenţiunea legiuitorului. 

Trebue dar reprezentaţiunea naţională să se ocupe cu adop¬ 
tarea unui mijloc mai nimerit pentru a feri clasele muncitoare de 
marile pagube ale epizootiei. 

Guvernul Meu vă va prezintă un proiect de lege pentru fun¬ 
darea unei case de asigurare generală a vitelor. 

Dela 1 Aprilie trecut poştele străine şi-au luat sfârşit în Ro¬ 
mânia. Convenţiunile încheiate între guvernul Meu şi între Monarhia 
austro-ungară şi între Germania de Nord sunt astăzi puse în întreaga 
lor lucrare; în curând aceste acte internaţionale se vor înmulţi 
printr’o convenţiune încheiată cu Imperiul Rusiei. 

Poştele noastre încredinţate în mâini române funcţionează bine. 
In comparaţiune cu veniturile anului trecut, poştele înfăţişează 
în anul 1869 un spor de aproape un milion, când cheltuielile sunt 
mai aceleaşi ca din timpul când nu aveam decât un serviciu poştal 
interior. 

Art. 54 şi 55 din legea rurală, din deosebitele împrejurări au 
fost rămase până acum nepuse în lucrare. Guvernul Meu a luat 
toate măsurile, pentru ca, cu aprobaţiunea d-voastre, însurăţeii şi 
celelalte categorii de săteni prevăzuţi prin articolele mai sus citate, 
să fie puşi pe moşiile Statului în stăpânirea părticelelor de pământ 
ce le sunt acordate prin lege. 

Guvernul Meii îşi pune toate silinţele de a ridica pe fiecare zi 
justiţia la acel grad, da unde ea să inspire încredere în întru, consi- 
deraţiune în afară. Curtea de Casaţiune, redobândindu-şi autoritatea 

sa morală şi asigurată prin respectarea legii inamovibilităţii sale, 
este pusă în poziţiune de a-şi împlini cu eficacitate lucrările marii 
sale misiuni. Un proiect de lege depus pe biuroul Adunării, relativ 
la distribuţiunea cauzelor între ambele secţiuni, este de natură a 
înlesni foarte mult lucrările fiecăreia. Se iau măsurile cele mai 
practice pentru ca legile cele noui, mai ales procedura civilă şi legea 
organizării judecătoreşti, puţin aplicate sau rău înţelese în unele 
localităţi, să se aplice în toate părţile lor, căci garanţia ce prezintă 
o lege rezultă numai din exacta sa aplicare. 

Proiectul de lege depus la Adunare, privitor la inamovibilitatea 
Curţilor de Apel, este de natură a garanta independenţa magistra¬ 
turii, a o asigura contra fluctuaţiunilor şi pasiunilor politice şi a o 
pune astfel în condiţiuni de a putea atinge cu succes marele său 
scop. Guvernul Meu vă va, mai prezintă şi alte proiecte de legi 
speciale, prin care se modifică sau se. completează unele părţi din 
legile noastre civile sau penale. 

în privirea lucrărilor publice, am mulţumirea de a constata că 
linia ferată dela Bucureşti la Giurgiu a început a funcţiona după 
dorinţa exprimată de Corpurile Legiuitoare, adică prin mijloacele 
proprii ale Statului. 

Linia Suceava-Roman, împreună cu ramura Iaşi, în lungime 
de 175 kilometri, va fi dată circulaţiunii înainte de finitul anului. 

Lucrările de pe celelalte linii se execută cu mare activitate şi 
se speră a se mai da circulaţiunii în cursul anului viitor liniile 
Bucureşti-Galaţi, Bucureşti-Piteşti, Roman-Galaţi şi ramura Bârlad, 
în lungime totală de 634 kilometri. 

Pentru lucrările ordinare de poduri şi şosele, guvernul şi-a pus 
toate silinţele spre a executa pe cele mai urgente, în limitele credi¬ 
telor acordate. între altele, 19 poduri de fier s’au terminat, între 
care cel dela Buzău este de o lungime de 530 metri; prin aceasta, 
comunicaţiunile au dobândit o mare îmbunătăţire în mai multe 
puncte dificile. 

Lucrările de drumuri judeţene au dat în anul acesta rezultate 
şi mai mulţumitoare decât în anul expirat. S’a constatat şi un 
însemnat progres în modul executării şi astăzi locuitorii sunt puşi 
în poziţiune de a aprecia rezultatele binefăcătoare ale legii. 

Instrucţiunea profesională nu a fost neglijată, ci s’a căutat a 
i se da toată impulsiunea, pe cât mijloacele au permis. 

Prin numeroasele concursuri şi expoziţiuni, guvernul a putut 
deştepta şi constata o însemnată emulaţiune între agricultorii ce 
intră pe calea îmbunătăţirilor. 

Domnilor Senatori, 

Domnilor Deputaţi, 

V’am expus situaţiunea generală a ţării. Ordinea interioară este 
asigurată prin consolidarea Dinastiei. 

Europa ne poartă astăzi un viu interes. Să ne unim dar cu toţii 
spre a dovedi că suntem un popor demn de această bunăvoinţă, 
un popor care are conştiinţa misiunii civilizatoare ce-i este încredin¬ 
ţată la gurile Dunării. Pentru îndeplinirea acestei frumoase misiuni, 
să înlăturăm luptele de partid. Să ne pătrundem de spiritul stră¬ 
moşilor noştri, de câte ori s’a âtins de binele ţării, au fost strâns 
uniţi în cugetare şi în voinţă. 

D-voastre, reprezentanţi fideli ai aceloraşi simţiminte, nu Mă 
îndoiesc că veţi da tot concursul guvernului Meu, spre a putea 
astfel cu toţii satisface legitimele trebuinţe şi aspiraţiuni ale Ro¬ 
mâniei. 

Dumnezeu dar să binecuvânteze lucrările d-voastre. 

CAROL. 

Preşedintele Consiliului Miniştrilor şi Ministrul Lucrărilor Publice, Dimitrie 
■Ghica; Ministrul de Interne şi ad-interim la Afacerile Străine, M. Kogălni- 
ceann; Ministrul Finanţelor, Al. G. Golescu ; Ministrul Justiţiei, B. Boerescu; 
Ministrul Cultelor Şi Instrucţiunii Publice, Al. Creţescu; Ministrul Războiului, 
<7. Mânu. 

(M. O., 1869, nr. 253, p. 1131—1132). 

123. 

Domnul către Senat. 

16/28 Nov. 1869. 

Senatul prezintă urări pentru căsătorie. Domnul mulţumeşte în numele 
Său şi al Doamnei Elisabeta. 

Urările Senatului României au un deosebit preţ pentru Doamna 
şi pentru Mine. Vă mulţumesc dară în deosebi, căci nu Mă îndoesc 
de simţimintele unui Corp care p sprijinul natural al Dinastiei. 

în numele Doamnei, vă asigur că simţimintele d-voastre atât 
de bine exprimate au ajuns la inima Sa; o zic aceasta, fiindcă pot 
asigura că consoarta Mea va şti a merita totdeauna afecţiunea 
d-voastre şi a întregului popor român. 

Mulţumim Senatului întreg şi fiecăruia din d-voastre în parte. 

(M. O., 1869, nr. 251, p. 1135). 

124. 

Domnul către Adunarea Deputaţilor. 

16/28 Noemvrie 1869. 

Adunarea Deputaţilor exprimă urări pentru căsătorie. Carol I mulţumeşte 
în numele Său şi al Doamnei Elisabeta. 

Sunt mândru de cuvintele atât de bine exprimate din partea 
reprezentanţilor Naţiunii. 

Mulţumim dm inimă tuturor Deputaţilor pentru aceste simţi- 
minte. 

Puteţi fi siguri, domnilor, că constatarea Mea va face totul spre 
a realiza speranţele d-voastre şi a merita amoarea şi .creclinţa 
poporului român. 

în numele Doamnei vă pot asigura că Ea iubeşte deja din suflet 
patria noastră şi că este fericită a fi împreună cu Mine în capul 
unei naţiuni, care are un viitor mare şi frumos. 

(M. O., 1869, nr. 256, p. 1141). 

125. 

Domnul către agentul Serbiei. 

16/28 Noemvrie 1869. 

Zukici, Agentul Serbiei, prezintă scrisorile de acreditare şi asigură că se 
va strădui pentru prietenia ambelor ţări. Domnul rememorează legăturile 
strânse ale României cu Serbia. 

Domnule Agent, 

Sunt fericit că, prin canalul d-voastre primesc din nou asigură¬ 
rile despre amiciţia ce există între ambele ţări. Am ţinut a constata 
şi înaintea Camerelor Legiuitoare că legămintele noastre cu guvernul 
şi ţara d-voastre devin din zi în zi mai intime şi aceasta spre binele 
nostru reciproc. 

Guvernul Meu va avea o deosebită îngrijire a vă face petrecerea 
în România cât se poate mai plăcută; şi cât pentru Mine, domnule 
Agent, sper că vă vom avea pentru mult timp între noi. 

(M. O., 1869, nr. 251, p. 1135). 


126. 

Domnul la, Adresa Adunării Deputaţilor. 

30 Nov./12 Dec. 1869. 

Delegaţia Adunării Deputaţilor promite sprijin guvernului în activitatea 
sa legislativă şi prezintă urări Domnului şi Doamnei. Domnul relevă că 
numai prin armonie între puterile Statului se realizează aspiraţiumle naţiunii. 

Am ascultat cu o vie plăcere Adresa Adunării. Nu Mă îndoesc, 
d-lor, că d-voastră!~ veţi da tot sprijinul guvernului Meu, fiindcă 
numai prin armonie perfectă între toate puterile Statului se pot 
realiza adevăratele aspiraţiuni ale naţiunii; în acelaş timp prin 
aceasta, veţi—realiza” dorinţele Mele cele mai sincere pentru ţară. 
Sunt convins de mai înainte de simţimintele exprimate prin această 
Adresă şi vă mulţumesc, ca şi pentru cuvintele adresate Doamnei 
şi Mie. 

(M. O., 1869, nr. 265, p. J177). 


127. 

Domnul către profesorii Universităţii. 

14/26 Dec. 1869. 

Universitatea din Bucureşti s’a completat cu Facultatea de Medicină. Cu 
acest prilej Domnul şi Doamna asistă la inaugurare. Domnul elogiază acest 
templu de lumină şi ştiinţă, care prepară un viitor prosper. Forţa unei naţiuni 
creşte prin impulsiunea desvoltării morale. Să dobândim această forţă d,e care 
avem nevoie, dela acest templu. 

Domnule Rector, Domnilor Profesori, 

Inauguraţia Universităţii dm Capitala României este o frumoasă 
sărbătoare, la care tot Românul participă şi cu inima şi cu raţiunea. 
Sunt fericit a o putea celebra împreună cu d-voastră şi mulţumirea 
Mear este cu atât mai mare, că şi Doamna,' la începutul vieţii Sale 
româneşti, asistă la deschiderea şi inaugurarea templului ştiinţei 
care are să lumineze calea viitorului patriei Sale. 

Prin ştiinţă şi lumină putem numai întări prezentul şi prepara 
bazele solide ale unui viitor prosper. Puterea unui Stat modern 
se măsoară mai ales după gradul culturii sale intelectuale. 

Precum în ordinea vieţii materiale spiritul pune în mişcare 
materiâ, mens agitat molem, asemenea şi în ordinea vieţii sociale forţa 
unei naţiuni creşte prin impulsiunea desvolţării sale morale. Să ne silim 
cu toţii, d-lor, a căpăta această forţă, a crea această impulsiune. 

Strămoşii noştri au pus. cele dintâi temelii ale învăţământului 
nostru naţional, şi aci, pe fundamentele vechii şcoale a Sfântuhli 
Sava, să le exprimăm eterna noastră recunoştinţă. Sămânţa, ce 
ei au pus, a prosperat. Modesta şcoală a lui Lazăr se află astăzi 
transformată într’un splendid palat dedicat ştiinţelor superioare 
şi bele-artelor. Misiunea noastră însă este abia începută. Ea este 
cu atât mai mare, cu cât trebuinţa instrucţiunii este mai general 
simţită, mai mult apreciată. 

D-voastre, sacerdoţi ai ştiinţii, căutaţi a o infiltra cu ardoare 
şi devotament în inimile unei generaţiuni ce are să lucreze pentru 
un viitor şi mai măreţ. 

Recunosc cu mulţumire că începutul este deja bun. Ştiinţa, 
literile şi bele-artele fac progrese simţitoare pe fiecare zi în ţara 
noastră. Am putut vedea că Facultatea de Drept produce deja 
efectele cele mai mulţumitoare; sper că şi celelalte Facultăţi, des- 
voltându-se şi completându-se treptat, nu vor întârzia a produce 
aceleaşi rezultate. 

Să continuăm dar, d-lor, cu convicţiune şi încredere, pe această 
mare cale a ştiinţei şi ostenelele d-voastră nu vor fi în deşert. 

Naţiunea noastră, plină de juneţe şi inteligenţă, atât de aptă 
pentru civilizaţiune, va şti a gusta cu succes din acest fruct al 
ştiinţii; şi ţara noastră va putea astfel deveni un centru de lumini 
în Orient. 

Din parte-Mi şi din partea Doamnei, vă pot promite tot con¬ 
cursul şi interesul, spre a ajunge acest nobil scop. Tare prin voinţa 
naţiunii, care a văzut în Mine realizarea unui principiu, ştiu că 
puterea Mea rezidează în lumină şi, abstracţiune făcând de pasiunile 
lăturaşe, în lumină numai o caut şi de dânsa numai Mă preocup. 

Repet, d-lor, expresiunea fericirii Mele şi a Doamnei, de a putea 
astăzi inaugura acest far al prezentului şi al viitorului României. 

(M. O., 1869, nr. 276, p. 1260). 

128. 

Toastul Domnului pentru Universităţile Române. 

U/26 Dec. 1869. 

După ceremonia inaugurării Universităţii din Capitală, Rectorul a oferit 
un banchet tn sala Pinacotecii. Domnul ridică un toast '-in sănătatea profe¬ 
sorilor şi prosperitatea Universităţilor din Bucureşti şi Iaşi. 

Ridic un toast în sănătatea corpului profesoral. Asemenea fac 
toate urările pentru prosperitatea Universităţilor din Bucureşti şi 
Iaşi şi pentru desvoltarea instrucţiunii publice în România. 

Să trăiască toţi care sunt chemaţi a împlini această frumoasă 
misiune pe lângă tânăra noastră generaţiune. 

(M. O., 1869, nr. 276, p. 1260). 

129. 

înalt Ordin de zi către armată. 

1/13 Ian. 1870. 

Domnul constatând iubirea şi devotamentul ce armata poartă Tronului 
li urează un an fericit. 

Ofiţeri ? subofiţeri, caporali şt soldaţi, 

în anul ce trece am avut ocaziunea a trăi mai mult împreună 
şi a vă cunoaşte din ce în ce mai mult. 

Am constatat cu o vie mulţumire iubirea şi devotamentul ce 
purtaţi Tronului şi, arătându-vă cât sentimentele acestea găsesc 
un ecou în inima Domnului vostru, urez ca anul cel nou să fie ferice 
pentru armata română. 

Dat în Biicureşti, la 1 Ianuarie 1870. CAROL. 

Ministrul de Războiu, G. Mânu. 

(M. O., 1870, nr. 1, p. 1). 

130. 

Domnul către Agentul Belgiei. 

2/U Ian. 1870. 

Cavalerul de Moyard, Agent şi Consul al Belgiei, prezintă scrisorile de acre¬ 
ditare şi adaugă că va stărui pentru strângerea bunelor relaţiuni între ambele 
ţâri. Donimil mulţumeşte şi transmite mulţumiri Regelui Belgiei pentru 
primirea făcută agentului român. 

Cu o plăcere cu totul particulară primesc, prin intermediul 
d-voastre, scrisoarea M. S. Regelui, Augustul vostru Suveran şi 

sunt fericit a vă vedea însărcinat cu misiunea ce veniţi a împlini 
pe lângă guvernul Meu, ca Agent diplomatic şi Consul generaL 

Legăturile ce Mă unesc cu familia Augustului vOstru Suveran 
sunt o garanţie puternică pentru strângerea bunelor relaţiuni ce 
au existat în totdeauna între ambele ţări şi care, sper, vor deveni 
din ce în ce mai intime. 

Misiunea d-voastre vă va fi cu atât mai uşoară, cu cât guvernul 
Meu, sunt sigur, nu va cruţa nimic pentru a v’o face agreabilă. 

Profit de această ocaziune, pentru a vă ruga să transmiteţi 
M. S. Regelui mulţumirile Mele pentru graţioasa primire ce a bine¬ 
voit a face Agentului Meu în timpul ultimei sale misiuni la Bruxella. 

(M. O., 1870, nr. 4, p. 14). 


131. 

Domnul către reprezentantul Confederaţiunei Germaniei de Nord. 

12/24 Febr. 1870. 

Reprezentantul Confederaţiunii Germaniei de Nord, de Radowitz, pre¬ 
zintă scrisorile de acreditare, iar Domnul, amintind legăturile de rudenie 
cu. Regele Prusiei, promite că va stărui ca guvernul român să facă plăcută 
misiunea cu care este însărcinat. 

Primesc cu osebită plăcere scrisorile ce vă acreditează pe lângă 
Mine în calitate de Consul general al Confederaţiunii Germaniei 
de Nord. Văd în numirea d-voastre o nouă dovadă despre simţimin- 
tele de bunăvoinţă ce animă în privinţa Mea pe M. S. Regele, Augustul 
vostru Suveran, precum şi despfre simpaticul interes ce poartă 
României. 

Legăturile de rudenie ce Mă unesc cu ilustra Sa Casă contribuesc 
puternic la desvoltarea bunelor relaţiuni formate de mult timp 
deja între această ţară şi Germania şi devenite mai intime încă în 
urma suirii Mele pe Tron. Fiţi bine încredinţat, d-le Consul general, 
că guvernul Meu se va sili a vă face uşoară şi plăcută misiunea de 
care sunteţi însărcinat. Sper, din parte-Mi, că vă voi vedea ocupând 
timp îndelungat acest post, cu atât mai mult că n’am decât a Mă 
lăuda de alegerea făcută de către Augustul vostru Suveran în 
această împrejurare. 

(M. O., 4870, nr. 33, p. 177). 

132. 

Domnul către Maiorul Gorjan. 

16/28 Martie 1870. 

Luând masa împreună- cu ofiţerii batalionului 4 de Vânători, la toastul 
Maiorului Gorjan, comandantul acestei unităţi, Domnul se felicită că. a 
înfiinţat acest batalion model şi mulţumeşte ofiţerilor pentru zelul în serviciu. 

Batalionul al 4-lea de Vânători s’a înfiinţat de Mine ca batalion 
model. îmi place a recunoaşte că merită şi acum această numire. 
Beau dar acest pahar pentru Batalionul al 4-lea de Vânători şi 
mulţumesc ofiţerilor pentru zelul ce pun la serviciu^ 

(M. O., 1870, nr. 61, p. 375). 

133. 

Domnul către Colonelul Donici. 

23 Martie/4 Aprilie 1870. 

Domnul vizitează Reg. 3 Roşiori în cazarma Malmaison şi rămâne să ia 
masa împreună cil ofiţerii. Comandantul Regimentului, Col. Donici, ridică 
un toast asigurând pe creatorul Regimentului de gratitudine, devotament şi 
credinţă. Domnitorul închină în sănătatea tuturor ofiţerilor. 

Mă simt foarte fericit a Mă găsi pentru întâia oară în mijlocul 
d-voastre. Regimentul de Roşiori, pe care l-am creat, sunt convins 
că va da totdeauna probe de fidelitate şi devotament patriei şi 
Tronului şi că va purta cu fală deviza: perseverării şi Credincios. 
Sper că Roşiorii vor face în toate împrejurările! onoare acestei 
devize şi sunt fericit a exprima mulţumirea Mea de buna stare în 
care am găsit Regimentul, la care a contribuit zelul tuturor ofiţerilor, 
în sănătatea bărora ridic acest pahar. 

Să trăiască Roşiorii! 

(M. O., 1870, nr. 67, p. 410). 

134. 

Mesaj de prorogarea Corpurilor Legiuitoare. 

8/20 Aprilie 1870. 

Domnul închide sesiunea legislativă pe data de 8 Aprilie şi în acelaşi timp 
prorogă -sesiunea pentru 12 Mai spre a se ocupa, cu votarea legilor financiare. 

Domnilor Senatori, 

Domnilor Deputaţi, 

Sesiunea Corpurilor Legiuitoare pentru anul 1869 — 1870, pre¬ 
lungită a doua oară prin mesajul Meu delâ 30 Martie treciit, expiră 
astăzi, fără a se fi putut compune noul Cabinet. 


www.dacoromanica.ro 


104 


REGELE CAROL I 


Spre a nu vă ţinea mai mult timp depărtaţi de căminele 
d-voastre, mai ales în apropierea sărbătorilor Paştelor, Eu, în vir¬ 
tutea art. 95 din Constituţiune, declar sesiunea închisă. 

Totodată vă anunţ că am însărcinat pe d-1 A. G. Golescu cu 
formarea Ministerului. 

Văzând dificultăţile ce provin din nerezolvarea chestiunilor 
financiare, menite a aduce echilibrarea bugetului ţării, Eu, în 
virtutea aceleeaşi prerogative constituţionale, convoc Corpurile Le¬ 
giuitoare în sesiune extraordinară, pentru 12 Mai viitor, ca să 
puteţi termina votarea legilor financiare. 

Dat în Bucureşti, la 8 Aprilie 1870. 

CAROL. 

Ministrul Preşedinte, Al. G. Golescu; Ministrul de Războiu, G. Mânu, Mi¬ 
nistrul Finanţelor, I. A. Cantacuzino; Ministrul Justiţiei, P. Vioreanu; Mi¬ 
nistrul Cultelor şi Instrucţiunii Publice, G. Mârzescu; Ministrul Lucrărilor 
Publice, D. Cozadini. 

(M. O., 1870, nr. 79, p. 485). 


135. 

Mesaj la deschiderea Corpurilor Legiuitoare. 

J/13 Mai 1870. 

Corpurile Legiuitoare sunt convocate în sesiune extraordinară înainte de 
data indicată în mesajul precedent, după cererea Consiliului de miniştri. 

Domnilor Senatori, 

Domnilor Deputaţi, 

Pentru motivele cuprinse în raportul Consiliului Meu de Miniştri 
dela 22 Aprilie st. v., v’am convocat pentru astăzi în sesiune extra¬ 
ordinară, mai curând decât vă anunţasem prin mesajul Meu de 
închidere. 

Sesiunea Corpurilor Legiuitoare este deschisă. 

CAROL. 

Preşedintele Consiliului de Miniştri ţi Ministrul de Interne, M. Costache ; 
Ministrul Războiului, G. Mânu; Ministrul Lucrărilor publice, G. Gr. Cantacu¬ 
zino; Ministrul Finanţelor, C. Grădiţteanu; Ministrul de Externe, P. P. Carp; 
Ministrul Justiţiei, Al, Lahovari. 

(M. O., 1870, nr. 951, p. 559). 

136. 

Mesaj pentru dizolvarea Corpurilor Legiuitoare. 

1/13 Mai 1870. 

Corpurile Legiuitoare sunt dizolvate de oarece nu s’a putut forma cabinetul 
din majorităţile lor. 

Domnilor Senatori, 

Domnilor Deputaţi, 

Prin mesagiul Meu de prorogarea Corpurilor Legiuitoare din 8 
Aprilie, v’am făcut cunoscut însărcinarea ce pusesem d-lui Al. G. 
Golescu, ca expresiune a majorităţii Adunării, pentru formarea 
unui nou Cabinet. 

D-l Golescu nereuşind a forma un alt Minister şi membrii 
Cabinetului actual, numiţi din iniţiativa Mea, ca unii ce fac parte 
din sânul minorităţii, neputând spera concursul majorităţii, Mi-au 
cerut a face un apel la alegători, apel la care Eu am consimţit. 

Despărţindu-Mă de d-voastre, d-lor Senatori, d-lor Deputaţi, 
nu Mă pot opri de a vă manifesta toată a Mea recunoştinţă pentru 
sentimentele de devotament ce Mi-aţi arătat în tot cursul exerci¬ 
ţiului mandatului d-voastre. 

CAROL. 

Preşedintele Consiliului Miniştrilor şi Ministrul de Interne, M. Costaehe; 
Ministrul Războiului, G. Mânu; Ministrul Lucrărilor Publice, G. Gr. Cantacu- 
zmo ; Ministrul Finanţelor, G. Grădişteanu; Ministrul de Externe, P. P. Carp ; 
Ministrul Justiţiei, A. Lahovari. 

(M. O., 1870, nr. 95, p. 559). 


137. 

Domnul către Ţară. 

9 Mai/21 Iunie 1870. 

Domnul adresează o proclamaţiune poporului rom&n prin care îi anunţă 
întărirea Dinastiei. 

Români, 

Aniversarea sosirii Mele în mijlocul vostru este O dată scumpă 
inimii Mele'. Entuziasmul cu care M’aţi primit, sunt acum patru 

ani, a fost pentru Mine un îndemn puternic şi am început cu băr¬ 
băţie şi iubire frumoasa misiune ce-Mi era încredinţată. în toate 
actele Mele până astăzi, n’am avut altă ţintă decât fericirea şi 
prosperitatea ţării şi, -deşi rezultatul, n’a răspuns totdeauna la sin¬ 
ceritatea aspiraţiunilor şi dorinţelor Mele, sper că viitorul va corona 
c’un deplin succes nişte silinţe stăruitoare şi neinteresate. 

Dacă însă acele decepţiuni, care însoţesc neapărat orice lucrare 
umană, nu au lipsit misiunii noastre comune, încrederea Mea în 
voi nu este sdruncinată, şi aceasta cu atât mai puţin, cu cât o nouă 
legătură este a se statornici între noi, prin îndeplinirea unei dorinţe 
exprimate cu căldură la mai multe ocaziuni/: întemeiarea Dina¬ 
stiei. 

Mă simt ferice a vă putea anuhţa astăzi, că în anul acesta chiar, 
dorinţa naţiunii române va fi, cu ajutorul lui Dumnezeu, un fapt 
îndepliniţi 

CAROL. 


Preşedintele Consiliului Miniştrilor şi Ministrul de Interne, M. Costache; 
Ministrul de Externe, P. P. Carp j Ministrul Justiţiei, Al. Lahovari; Mi¬ 
nistrul de Războiu, G. Mânu; Ministrul Lucrărilor Publice, G. Gr. Cantacuzino; 
Ministrul Finanţelor, G. Grădişteahu. 

(M. O.j 1870, nr. 101, p. 587). 


138. 

Domnul către Colonelul Cerchez. 

20 Mai/l Iunie 1870. 

Domnitorul inspectează Reg. 4 de Infanterie în cazarma din Dealul-Spirei 
şi ia parte la masa ohţerillor. Comandantul Regimentului, Col. Cerchez, ridi¬ 
când un toast exprimă sentimentele de devotament ale ofiţerilor, iar Domnul 
face urări Regimentului. 

Simt cea mai mare bucurie că Mă aflu în mijlocul Regimentului 
al 4-lea; am dorit de mult şi sunt sigur că Regimentul al 4-lea de 
Infanterie va face totdeauna onoare armatei. 

Să trăiască Regimentul al 4-lea! 

(M. O., 1870, nr. 110, p. 629). 

139. 

Domnul către Mitropolitul Primat. 

21 Mai/2 Iunie 1870. 

Mitropolitul Primat face urări familiei Domnului la sărbătorirea hra¬ 
mului Mitropoliei, Sf-ţii împăraţi Constantin şi Elena. Domnul mărturiseşte 
că dorinţa Sa este să vadă Biserica română tare, autonomă şi cu prestigiul 
crescând. 


Prea Sfinte Părinte, 

Yă mulţumesc din inimă pentru bunele simţiminte Ce-Mi expri¬ 
maţi în numele întregului cler. 

Sunt fericit a celebra a patra oară, împreună cu Eminenţa Ta, 
hramul Sfintei Mitropolii a Capitalei şi a mărturi Prea Sfinţiei 
Tale, cu această ocaziune, că nu simt mai sinceră şi mai vie dorinţă, 
decât a vedea Biserica română tare, independentă, autonomă şi 
înconjurată de un prestigiu din ce în ce crescând. 

(M. O., 1870, nr. 112, p. 637). 

140. 

Mesaj Ia deschiderea Corpurilor Legiuitoare. 

Rucăr, 11/26 Iunie 1870. 

Domnul convocă Corpurile Legiuitoare în sesiune extarordinară pentru 
15 zile să facă verificarea alegerilor şi să se constitue. 

Domnilor Senatori, 

Domnilor Deputaţi, 

V’am convocat în sesiune extraordinară pentru 15 zile, spre a 
procede la verificarea titlurilor şi a constitui cât mai curând puterea 
legiuitoare. 

Cunosc că ocupaţiunile agricole reclamă pe cei mai mulţi dintre 
d-voastre şi de aceea am mărginit la un termen mai scurt durata 
acestei sesiuni. 

Dumnezeu să binecuvânteze lucrările d-voastre. 

Rucăr, 14 Iunie 1870. QAROL. 

Preşedintele Consiliului Miniştrilor şi Ministrul de Interne, M. Costache; 
Ministrul de Războiu, G. Mânu; Ministrul Lucrărilor Publice, G. Gr. Cantacu- 
zino; Ministrul Finanţelor, C. Grădvşteanu; Ministrul de Externe, ad-interim 
la Instrucţiunea. Publică şi Culte, P. P. Carp ; Ministrul Justiţiei, Al. Lahovari, 

(M. O., 1870, nr. 130, p. 713). 

141. 

Domnul către Ploeşteni. 

25 Iunie/6 Iulie 1870. 

O delegaţie de comercianţi din Ploeşti prezintă Domnului o adresă 
de lealitate a locuitorilor. Domnul primeşte aceste asigurări de devotament 
şi adaugă că negustorilor li se cade să menţină liniştea şi să desaprobe încer¬ 
cările subversive de turburare a ordinei. 

Domnilor, 

Primesc cu o vie satisfacţiune adresa d-voastre şi sunt fericit 
a vedea asigurările de devotament ce conţine; aceste asigurări îmi 
sunt cu atât mai scumpe, că PIoeştii, în cei din urmă doi ani, au 
fost priviţi ca un centru de uneltiri culpabile. D-voastre, d-lor, 
ca comercianţi şi ca reprezentanţi ai adevăratelor interese ale 
Ploeştilor, vă este dat a menţine liniştea oraşului prin energica 
dezaprobare a tuturor încercărilor subversive ordinei. 

(Regsle Carol I, Cuv. şi Scris., I, p. 213). 

142. 

Domnul către Soc. Academică Română. 

15/27 Sept. 1870. 

La deschiderea sesiunii generale a Soc. Academice Române, Domnul 
arată menirea acestei societăţi, care prin muncă conştiincioasă şi cugetări 
serioase dă putere şi viaţă Statului. 

Domnilor, 

Mă găsesc totdeauna cu o nouă plăcere între d-voastre. Chemaţi 
a fi păzitorii tezaurelor intelectuale ale României, sunteţi meniţi 
a desvolta, departe' de agitaţiunile febrile ale unor aspiraţiuni 
necoapte, adevăratele forţe ale naţiunii şi a răspândi în popor, 
prin exemplul ce daţi, convicţiunea că în timpurile moderne o 
muncă conştiincioasă şi cugetări serioase sunt singure în stare a 
da unui Stat putere şi viaţă. 

Este drept că greutăţile, ce începuturile oricărei întreprinderi 
întâlnesc, au fost cauza că lucrările d-voastre nu au ajuns la numărul 
de opuri folositoare ce, altfel, ar fi fost produse; viitorul însă va 
proba că încrederea ce ţara a pus în luminile şi activitatea d-voastre 
a fost bazată nu numai pe speranţe, ci pe o adevărată apreciaţiune 
a însuşirilor ce vă disting. 

(M. O., 1870, nr. 202, p. 979). 

143. 

Domnul către Reg. 2 de Artilerie. 

17/29 Sept. 1870, 

Domnul inspectează Regimentul şi ia masa împreună cu ofiţerii. Comaur 
dantul ridică un toast arătând devotamentul pentru ţară şi Tron. Domnul 
închină în sănătatea Regimentului, care e creaţia Sa. 

Ridic acest toast în sănătatea Regimentului No. 2 de Artilerie, 
creat de Mine şi sunt fericit că găsesc într’însul spiritul de devo¬ 
tament pentru ţară şi Tron, care trebuesc a fi nedespărţite una de 
altul în inima unui adevărat ostaş. 

(M. O., 1870, nr. 204, p. 985). 

144. 

Domnul către PIoeşteni. 

12/24 Oct. 1870. 

Domnul e în vizită la Ploeşti. Cetăţenii îi dau un banchet, asigurându-L 
de sentimentele lor de lealitate. Domnul închină în sănătatea cetăţenilor din 
Ploeşti, care sunt pentru linişte, ordine şi stabilitate. 

Vă mulţumesc pentru urările şi simţimintele care Mi-aţi expri¬ 
mat; am văzut cu o vie plăcere că majoritatea locuitorilor din 
Ploeşti a condamnat actele criminale care s’au întâmplat în acest 
oraş. Ridic dar acest toast în sănătatea acelor cetăţeni din Ploeşti, 
care sunt pentru linişte, ordine şi stabilitate, fiindcă numai pe aceste 
baze România va putea prospera. 

Să trăiţi! 

(M. O., 1870, nr 227, p. 1079). 

145. 

Domnul către Consulul Belgiei. 

3/15 Nov. 1870. 

Barteleyns de Foselaert, Cqnsulul general al Belgiei, prezintă scrisorile de 
acreditare, iar Domnul exprimă dorinţa cai bunele relaţiuni dintre ambele ţări 
să se desvolte din ce în ce mai mult. 

Domnule Consul General, 

Primind scrisorile ce vă acreditează pe lângă guvernul Meu în 
calitate de Consul general al M. S. Regelui Belgilor, sunt fericit 
a regăsi o ocaziune spre a exprima cât de viu doresc ca bunele 

relaţiuni stabilite de mult timp între ambele ţări să se desvolte 
din ce în ce mai mult în interesul lor mutual. 

Guvernul Meu, fiţi încredinţat, d-le Consul general, se va grăbi 
a vă face misiunea lângă dânsul pe cât se poate mai plăcută şi 
Uşoarăi Cât despre Mine, legăturile de rudenie ce Mă unesc cu 
Casa Augustului vostru Suveran nu vor contribui mai puţin spre 
a aduce acest rezultat în timpul şederii d-voastre în România, 
ce, o sper şi o doresc, va fi de o durată îndelungată. 

(M. O., 1870, nr. 242, p. 2055). 

146. 

Domnul către Consiliul Comunal al Capitalei. 

15/27 Nov. 1870. 

Primarul ţi noul Consiliu comunal al Capitalei te prezintă la Palat. Dom¬ 
nul speră că vor satisface cererile orăşenilor care le-au Încredinţat această 
sarcină. 

îmi pare bine de a vedea Capitala României astfel de bine 
reprezentată; sper că veţi pune toate silinţele spre a satisface 
dreptele cereri ale orăşenilor, care v’au încredinţat o aşa de frumoasă 
sarcină. 

(M. O., 1870, nr. 253, p. 2101). 

147. 

Mesaj la deschiderea Corpurilor Legiuitoare. 

15/27 Nov. 1870. 

Prin mesajul de deschidere Domnul se ocupă de relaţiile noastre externe, 
de situaţia financiară deficitară a României, de căile de comunicaţie: şosele 
şi căi ferate şi de proiectele de legi pentru remedierea stărilor proaste şi pentru 
organizarea ad-ţiei, armatei şi învăţământului. 

Domnilor Senatori, 

Domnilor Deputaţi, 

Mă simt ferice a Mă găsi din nou în mijlocul d-voastre. Fru¬ 
moasa misiune de control ce aveţi a îndeplini asupra actelor gu¬ 
vernului Meu este nu numai o legitimă satisfacţiune dată ţării, 
dar şi un mijloc de întărire pentru un guvern onest şi devotat 
instituţiunilor publice. 

Sesiunea pentru care sunteţi convocaţi se deschide în mijlocul 
unei crize europene, creată de marele resbel care s’a încins în 
Occident. în faţa acestei lupte uriaşe între două naţiuni puternice, 
linia de purtare a guvernului Meu era clar indicată. Credincios 
convenţiunilor internaţionale, care garantează existenţa noastră 
politică, el s’a silit pe de o parte a menţine ordinea înnăuntru, iar 
pe de alta a întreţine relaţiuni de bună înţelegere cu înalta 
Poartă şi Puterile garante. Ţinuţi la respectul tratatelor care asigură 
autonomia noastră, suntem convinşi că, păstrând şi de aci înainte 
sincera atitudine ce am avut, vom putea conta din partea Europei 
pe aceeaşi bunăvoinţă ca şi în trecut. 

Sunt fericit că pot şi acuma constata, în faţa ţării, că rela- 
ţiunile noastre exterioare sunt din cele mai amicale. Astfel guvernul 
Imperial şi Regesc al Austro-Ungariei a anunţat în mod oficial 
guvernului Meu, că consimte la desfiinţarea atât de dorită a stă- 
rostiilor şi că este gata a încheia o convenţiune în chestiunea juris- 
dipţiunii consulare, pentru o reformă completă a raporturilor judi¬ 
ciare şi administrative dintre ambele ţări. 

Aceste probe de bunăvoinţă ne fac a privi viitorul cu încredere. 
Rămâne numai ca înţelepciunea şi moderaţia tuturor să înlesnească 
menţinerea ordinei înnăuntru şi să nu atragem asupra noastră 
imputarea că am ieşit din rezerva ce se cuvine să păstrăm în împre¬ 
jurările de faţă. 

Recunoştinţa pentru o naţiune, care a dat României în atâtea 
rânduri puternicul său sprijin, legitimează simpatiile noastre pentru 
dânsa. în expresiunea lor să ne ferim însă de a amesteca fără 
cuvânt atacuri nedrepte sau zadarnice aţâţâri. 

Să nu uităm consideraţiunea ce se cuvine să avem pentru toate 
Puterile care garantează astăzj poziţiunea hoastră politică. Astfel 
jiumai vom asigura viitorul ţarii în contra oricăror eventualităţi 
compromiţătoare. 

Guvernul meu a avut o ţintire neclintită asupra situaţiunii 
financiare. 

Cunoaşteţi, d-lor Senatori şi d-lor Deputaţi, că bugetul anului 
trecut s’a încheiat cu un deficit de 17 milioane, precum vi se va 
arăta mai cU amănuntul în expunerea situaţiunii financiare şi că 
o datorie flotantă de 46 milioane, provenită din deficitele acumu¬ 
late ale anilor trecuţi, apasă situaţiunea tezaurului public. 

Guvernul a luat angajamentul către d-voastre de a micşora 
acel deficit şi de a nu spori datoria flotantă; şi cu toate că eve¬ 
nimentele politice au produs o criză financiară fără precedent, 
cu toată stagnaţiunea comerţului nostru agricol, guvernul a în¬ 
deplinit acest angajament şi d-voastre sunteţi puşi în poziţiune 
a constata aceasta în faţa ţării, chiar dela începutul sesiunii legis¬ 
lative. 

Asemenea, pentru creditele extraordinare şi suplimentare, gu¬ 
vernul s’a ţinut strict în limitele fondului de 2 milioane ce au fost 
acordate, afectând chiar o parte din acel fond pentru serviciile 
anilor din urmă. 

Dacă însă răul nu s’a agravat, ar fi un pericol pentru prosperi¬ 
tatea publică a nu-L vindeca cu o oră mai înainte. 

Bugetul, ce vi se va prezenta de către guvern, însoţit şi de le¬ 
gile financiare indispensabile, s’a echilibrat. 

Un deosebit' proiect vi se va prezenta pentru stingerea datoriei 
flotante. Prin el se va pune totdeodată pentru viitor o limită la, 
contractarea unor asemenea datorii şi sancţiunea lui va sta în apli¬ 
carea principiului salutar al responsabilităţii ministeriale. 

Din datoria flotantă, 11 milioane aparţin Casei de consemna- 
ţiune şi ea, reintrând în capitalul ei, va putea participa, în sensul 
legii sale organice, cu o mare parte dintr’însul la crearea unui 
institut de credit funciar, fiindcă experienţa ne-a dovedit că sumele 
ce se depun anualmente covârşesc cu mult cererile de înapoiere. 

Asemenea vi se va înfăţişa un alt proiect de lege, care va înlocui 
impozitul personal şi de şosele, pentru a cărui constatare şi percep- 
ţiune vom reveni la sistemul întrebuinţat în trecut, prin fixarea 
lui în perioade de 5 în 5 ani, lăsând perceperea în sarcina comunelor 
şi suprimând complicatul şi împovărătorul sistem de constatare, 
de percepţiune şi de controlare, astăzi în vigoare. 

Astfel, simplificând mecanismul de astăzi, vom realiza o ade- 
vârâtă binefacere, mai cu seamă pentru locuitorii comunelor ru¬ 
rale, scăpându-i de un numeros personal de agenţi fiscali şi de siste¬ 
mul de amenzi, care până acum nu au dat loc decât la abuzuri, 
fără ca regularitatea percepţiunii să facă vreun progres. 

Oricare ar fi însă modificarea introdusă în sistemtil de percep¬ 
ţiune pentru contribuţiunile către Stat, n’ar corespunde cu depli¬ 
nătate la rezultatele ce ar putea produce, dacă în acelaş timp nu 

vom puni şi o margine variatelor şi numeroaselor contribuţiuni 
la care sunt supuşi locuitorii comunelor rurale, pentru nişte servicii 
ce nu corespund cu sacrificiile făcute, când nu sunt cu totul nepro¬ 
ductive. Spre a curma şi aci izvorul de abuzuri, vi se va propune 
suprimarea de orice dare directă sau indirectă, astăzi existente în 
comunele rurale, lăsându-li-se numai facultatea de a preleva zecimi 
adiţionale, pe lângă darea generală ce va înlocui contribuţiunea 
personală şi cea de şosele. 

Prin proiectul de buget s’a prevăzut şi plata anuităţilor drumului 
de fier. Linia Roman-Suceava-Iaşi se află de acum pusă în circu- 
laţiune. In curând, sper, se vor putea deschide şi liniile Roman- 
Galaţi-Bucureşti •, astfel, se va afla în exploatare o lungime totală 
de peste 700 kilometri cale ferată. 

Această mare operă de pace şi de civilizaţiune s’a continuat 
în mijlocul crizei generale produsă prin războiul din Occident. Ea 
se poate privi ca un fapt îndeplinit pentru România Mare şi Mol¬ 
dova. Rămâne numai ca, cu aceeaşi activitate, să se urmeze lucrările 
în România Mică, ale cărei interese mai reclamă şi joncţiunea 
liniilor sale cu Austria şi Ungaria, 

Pe lângă legătura ce are a se face la punctul Vârciorova, studii 
se urmează pentru a uni direct Craiova cu punctul Petroşani prin 
valea Jiului. Această linie şste de un interes capital, atât pentru 
această parte a ţării, Cât şi pentru tranzitul internaţional. 

Este de o importanţă capitală ca rezoul drumurilor noastre 
ferate să se termine cât mai curând, pentru ca ţara, prin experienţa 
înlesnirilor ce vor procura, să ajungă la cunoştinţa deplină a nume¬ 
roaselor folosuri ee decurg din aceste mijloace perfecţionate de 
comunicaţiune pentru desvoltarea ei viitoare. 

în privinţa acestor concesiuni, guvernul a căutat a se Conduce 
cu acea bună credinţă, ce ţrebue să fie linia de purtare a oricărei 
administraţiuni oneste. El crede că şi-a îndeplinit această datorie. 

Guvernul Meu vă va supune proiectul unei alte întreprinderi 
de mare utilitate publică, primită deja cu mulţumire, pentru partea 
ce-i aparţine, de către guvernul otoman, acela al unui pod stătător 
Tpc, Dunăre, dela Giurgiu la Rusciuc. 

înfiinţarea drumurilor judeţene s’a continuat anul acesta cu 
o mare activitate, pe lângă o construcţiune mult mai îngrijită. 
Căile naţionale, ţleşi n’au participat în acelaş grad la această 

impulsiune, din cauza mijloacelor restrânse afectate în bugetul 
anului curent, totuş s’a continuat executarea contractelor încheiate, 
în limitele bugetare. 

în aplicarea legii de expropriaţiune pentru cauză de utilitate 
publică, recunoscându-se oarecare lacune regretabile, guvernul a 
simţit imperioasa necesitate de a vă supune un proiect de lege, 
prin care, fără a se sacrifica nimic din principiul respectului pro¬ 
prietăţii, se va asigura fixarea indemnităţilor pe nişte baze mai 
echitabile. 

Mai multe proiecte de legi militare, propuse încă din sesiunea 
trecută, aşteaptă deliberarea d-voastre, spre a completa opera 
organizării armatei noastre. 

Punerea în lucrare în toată întinderea lor a legilor existente, 
mai cu seamă adunarea miliţiilor şi concentrarea repeţită a grăni¬ 
cerilor şi a, dorobanţilor, a întărit în anul acesta instrucţiunea 
militară a României. 

în privinţa instrucţiunei publice, este de dorit, d-lor Senatori, 
d-lor Deputaţi, ca prin înţeleptul d-voastre concurs, învăţământul 
să fie îndreptat mai mult către carierele productive şi studiile fe¬ 
cunde, în vreme ce până acum el a fost mai exclusiv dirijat către 
funcţiunile Statului. Tot odată atrag serioasa d-voastre atenţiune 
asupra rezultatelor cu totul minime ce dau Seminariile. Deşi Statul 
întreţine cu mari sacrificii 750 de interni, totuş aproape o jmie de 
biserici adică mai o a treia parte a cifrei totale a comunelor rurale, 
stau astăzi în părăsire, din lipsă de preoţi. 

Guvernul Meu vă va mai prezenta un proiect de creaţiune a 
unui stabiliment de băi la Slănic, după o înţelegere ce a avut cu 
aşezământul Sf. Spiridon din Iaşi. 

Terminând, d-lor Senatori şi d-lor Deputaţi, sunt convins că 
situaţiunea financiară şi echilibrul bugetar vor ţine cel dintâiu 
loc în deliberaţiunile d-voastre. Pe terenul unor discuţiuni serioase, 
inspirate numai de o sinceră iubire pentru binele public, puteţi 
fi siguri că ne vom găsi totdeauna împreună şi că un deplin acord 
va domni între toţi. 

De asemenea, îmi place a crede, d-lor Senatori şi d-lor Depu¬ 
taţi, că în urma evenimentelor întâmplate, pe care ţara le cunoaşte, 
veţi cbibzui cele mai înţelepte măsuri spre înlăturarea în viitor a 
unor fapte care au Compromis existenţa unor naţiuni mai vechi 

şi mai puternice decât a noastră. Cred că şi d-voastre sunteţi 
pătrunşi de adânca cugetare a lui Montesquieu că: un stat liber, 
adică pururea agitat, nu poate să se menţină, dacă el, prin propriile 
sale legi, nu este capabil de îndreptare. 

Dumnezeu să binecuvânteze lucrările d-voastre. 

CAROL. 

Preşedintele Consiliului şi -Ministrul de Interne, M. Coslache; Ministrul 
de Războiu, G. Mânu; Ministrul Lucrărilor Publice; G. Gr. Cantacuzino; Mi¬ 
nistrul Finanţelor, C. Grădifteanu; Ministrul Afacerilor Străine, ad-interim la 
Instrucţiunea Publică şi Culte, P. P. Carp ; Ministrul Justiţiei, Al. Lahovariy 

(M. 0„ 1870, nr. 253, p. 2101). 

148. 

Domnul la adresa Senatului. 

29 Nov./Îl Dec. 1870. 

Senatul va da concursul său pentru toate legile necesare desvoltării şi con¬ 
solidării instituţiilor noastre şi asigură pe Domn de devotament şi iubire pentru 
Tron şi Dinastie. Domnul primeşte promisiunile şi sentimentele exprimate 
de Senat. 

în împrejurările de faţă, primesc cu cea mai vie mulţumire 
promisiunile şi simţimintele exprimate prin adresa Senatului, cu 
atât mai vârtos cu cât ele vin din partea unui Corp eminent conser¬ 
vator, în interesul căruia stă de a susţine, de a întări Tronul şi 
a lupta pentru ordine şi stabilitate. 

Numai prin menţinerea prestigiului tuturor instituţiunilor, vom 
ajunge la această ţintă şi sunt convins că respectul legilor de către 
guvern şi guvernanţi ne va asigura întărirea şi prosperitatea Ro¬ 
mâniei. 

(M. O., 1870, nr. 264, p. 2165). 

149. 

Domnul la Adresa Adunării Deputaţilor. 

11/23 Decemvrie 1870. 

Adunarea Deputaţilor încredinţează că va exercita controlul său. pentru 
întărirea instituţiunilor la care Domnul răspunde că prin concursul Şi înţele¬ 
gerea între puterile constituite se pot satisface aspiraţiuni legitime. 

Prin mesajul ce v’am adresat la deschiderea acestei sesiuni, 
v’am declarat că întrevăz în controlul d-voastre mijlocul cel mai 
puternic de întărire a instituţiunilor noastre. 

Primind astăzi încredinţările ce-Mi daţi, nu pot decât a vă 
asigura din nou, că nu am altă dorinţă decât a vedea satisfăcute 
legitimele sale aspiraţiuni prin concursul şi comuna înţelegere între 
puterile constituite. 

(Regele Carol I, Cw. şi Scris., I, p. 228—9). 

150. 

înalt Ordin d« zi către armată. 

1/13 Ianuarie 1871. 

Armata şi-a împlinit anul expirat datoriile ce-i revin şi Domnul urează 
fiecăruia în parte sănătate şi un an fericit. 

Ostaşi, 

Am fost mulţumit de voi în anul care încetează. 

Disciplina, instrucţia, paza ordinei publice, toate grelele voastre 
datorii le-aţi împlinit bine. 

Vă urez în anul care începe aceeaşi cale. 

Aduceţi-vă mereu aminte că este un lung sacrificiu cariera ce 
aţi îmbrăţişat. 

Urez în parte fiecăruia din voi sănătate şi un an fericit. 

CAROL. 

(M. Oastei, 1871, nr. 1, p. 1). 


151. 

Domnul către Consulul Statelor-Unite. 

25 Martie/6 Aprilie 1871. 

Peixoto, Consulul Statelor-Unite Americane, prezintă scrisorile de acre¬ 
ditare, iar Domnul e mulţumit că St.-Unite sunt reprezentate din nou în 
România. 

Domnul Meu, 

De câtva timp deja am resimţit sincera dorinţă de a vedea 
Statele-Unite reprezentate din nou în această ţară. Sunt dar fericit 
a primi dela guvernul d-voastre scrisoarea ce vă acreditează în 
calitate de Consul general şi Agent diplomatic în România. 

Doresc ca relaţiuni pe cât se poate mai întinse să se formeze 
între ambele ţări, din care pentru România nu poate rezulta decât 
cel mai mare folos. 

Am avut totdeauna cea mai mare admiraţiune pentru ţara 
d-voastre şi sunt convins că numai prin spiritul liberal şi ospita¬ 
lier ce o animă, ea a parvenit la o aşa de puternică desvoltare a 
prosperităţii. Sper că vom avea plăcerea a vă păstra ani îndelun¬ 
gaţi în mijlocul nostru şi guvernul Meu nu va lipsi de a vă face 
împlinirea misiunii d-voastre atât de uşoară şi plăcută pe cât îi 
va sta în putinţă. 

(M. O , 1871, nr. 68, p, 399). 


152. 

Domnul către profesorul Tacian la Galaţi. 

Galaţi, 10/22 Aprilie 1871. 

Domnul şi Doamna în vizită la Galaţi. Tacian, directorul gimnaziului 
de acolo, în numele Cetăţenilor, urează bunăvenire şi vede fericirea României 
prin întărirea Dinastiei. Manifestaţiunile naţiunii care doreşte stabilitatea şi 
ordinea sunt o dovadă hotărîtoare pentru Domn. 

Yă mulţumesc, domnilor. Toate manifestaţiunile ce Mi s’au 
făcut în cursul călătoriei, sunt o dovadă pipăită despre simţimin.- 
tele sincere şi spontanee ale naţiunii, care doreşte stabilitatea şi 
ordinea. Cu concursul tuturor bunilor cetăţeni, vom face fericirea 
patriei noastre. încă odată, vă mulţumesc şi în numele Meu şi 
în numele Măriei Sale Doamnei! 

(M. O., 1871, nr. 83, p. 484). 


153. 

înalt Ordin de zi către armată. 

Bacău, 11/23 Aprilie 1871. 

Domnul şi Doamna în vizită la Bacău. Şefii de corpuri, în numele tru¬ 
pelor, fac urări. Domnul mulţumeşte pentru urări şi pentru ţinuta oştirii şi 
a miliţiilor. 

Mulţumesc trupelor de toată arma pentru urările ce-Mi fac. 

Arăt tuturor şefilor de corpuri a Mea satisfaeţiune pentru ţinuta 
în care am găsit oştirea şi miliţiile în toate părţile călătoriilor 
Noastre. 

CAROL. 

(M. O., 1871, nr. 81, p. 476). 

154 . 

Domnul cit» Primarul Iaşilor. 

laşi, 27 Aprilie/9 Mai 1871. 

Familia domnitoare în vizită la Iaşi. La plecare, la gară, primarul Iaşilor, 
Cerchez, arată fericirea Ieşenilor pentru aflarea M M.L.L. în mijlocul lor şi 
exprimă sentimente de devotament către Dinastie. Domnul e convins că 
Adunarea trecută n’a fost expresia sinceră a ţării şi toţi Românii care iubesc 
patria lor vor încunjura Tronul lucrând la fericirea şi prosperitatea României. 

Primirea frumoasă şi călduroasă ce a doua capitală a României 
Ne-a făcut, precum şi în toată călătoria Noastră, M’a convins că 
Adunarea trecută n’a fost expresiunea sinceră a ţării şi că simţi- 
mintele naţiunii sunt cu totul altfel. Am luat acum din nou curajul 
a lucra cu inimă şi energie la frumoasa misiune care Mi-a încredinţat 
Naţiunea. Sper că toţi Românii care iubesc patria lor vor încunjura 
Tronul şi vor lucra împreună cu Mine Ia fericirea şi prosperitatea 
României, cu care inima Mea este strâns legată, mulţumind şi din 
partea Doamnei încă odată de sincerile simţiminte ce Ne-aţi arătat. 
Petrecerea Noastră între iubiţii Ieşeni va rămâne neştearsă din 
inima Noastră. Cu părere de rău Ne despărţim acum; dar la revedere! 

(M. O., 1871, nr. 91, p. 523). 


155 . 

Domnul în sănătatea Românilor. 

10/22 Mai 1871. 

Cu prilejul zilei de 10 Mai s’a dat un prânz la Palat. Corniţele Nic. Rosetti, 
din partea locuitorilor Capitalei, ridică un toast, apoi Domnul arată că n'a 
putut face cât a dorit pentru Rojnânia, însă viitorul acestei ţări e asigurat 
prin ordine şi stabilitate. Face urări penţru fericirea naţiunii şi Închină în să¬ 
nătatea Românilor. 

Astăzi sunt cinci ani de când am onoarea a sta în capul naţiunii, 
împrejurările nu Mi-au permis a face atâta cât am dorit pentru 
această frumoasă ţară; însă sunt încredinţat acum, că viitorul 
României va fi asigurat prin ordine şi stabilitate, singura bază 
solidă pentru prosperitatea unei ţări. Făcând urări pentru fericirea 
naţiunii, ridic acest toast în sănătatea Românilor. 

(M. O., 1871, nr. 10, p. 555). 

156. 

Domnul către Mitropolitul Primat. 

21 Mai/2 Iunie 1871. 

“Domnul şi Doamna asistă la serviciul divin cu ocaziunea hramului Mitro¬ 
poliei din (Bucureşti. Trecând apoi In apartamentele Palatului Metropolitan, 
primesc urările clerului prin graiul Mitropolitului. Domnul închină în sănătatea 
clerului. 

Mulţumim pentru urările Prea Sfinţiei Tale. Ridic acest pahar 
în sănătatea clerului, dorind ca el să aibă totdeauna o influenţă 
binefăcătoare asupra poporului. 

(M. O., 1871, nr. 110, p. 593). 


157. 

Domnul către Primarul Capitalei. 

21 Mai/2 Iunie 1871. 

Primarul şi noul Consiliu comunal al Capitalei se prezintă Domnului, care 
le arată că au a împlini o misiune frumoasă, însă şi o sarcină grea de a sa¬ 
tisface cererile legitime ale cetăţenillor. 

Sunteţi chemaţi a împlini o frumoasă misiune; însă aveţi şi o 
sarcină grea, foarte grea. Sunt convins că veţi pune tot zelul şi 
toată silinţa spre a satisface cererile legitime ale cetăţenilor şi a 
arăta astfel recunoştinţa d-voastre către alegătorii din Capitală, 
care au pus încrederea lor în d-voastre. 

(M. O., 1871, nr. 110, p. 93) 

158. 

Mesaj la deschiderea Corpurilor Legiuitoare. 

23 Mai/4 Iunie 1871. 

Corpurile Legiuitoare sunt convocate în sesiune extraordinară să se se ocupe 
de legea stingem datoriei flotante, dc reducerea cheltuelilor bugetare pe 1871, 
de chestia concesiunii construirii c.f.r. 

Domnilor Senatori, 

Domnilor Deputaţi, 

Y’am convocat în virtutea art. 95 din Constituţiune, ca sa va 
ocupaţi de marile interese ale ţării, care nu mai pot rămâne în 
părăsire. 

Ministerul Meu vă va prezintă legea stingerii datoriei flotante, 
care stă de atâta timp nevotată. Vă rog a vă pătrunde de gravele 
nevoi ale tezaurului şi ale creditului public şi a le da preferinţă 
mai înainte de toate. 

Veţi examina reducerile ce a făcut guvernul Meu cheltuielilor 
anului 1871 în comparaţiune cu bugetul anului 1870 şi nu Mă 
îndoesc că veţi aproba însemnatele economii ce s’au făcut faţă cu 
un buget nevotat de fosta Adunare; veţi binevoi încă a vota bugetul 
anului J 872, spre a ne conforma odată cu art. 113 din Constituţiune. 

Ministerul Meu vă va prezenta încă legile cele mai urgente, din 
care unele stau de mai mult timp pe biroul Adunării: legea comunală, 
legea pentru convenţiunea judiciară încheiată cu Rusia, legea pentru 
taxele municipale, convenţiunea cu Austro-Ungaria pentru jonc¬ 
ţiunea drumurilor de fier, legea pentru cheiajuri dela porturile 
Dunării conform Tratatului din Paris, modificarea legii organi- 
zaţiunii militare în sensul solidităţii ce se cuvine a se da miliţiilor 
şi a aşezării corpului de ofiţeri pe baze mai potrivite cu cerinţele 
de astăzi ale instituţiunii noastre militare, modificarea legii instruc¬ 
ţiunii publice, legea inamovibilităţii judecătorilor şi alte legi a 
căror lipsă este de mult timp simţită. 

Chestiunea drumurilor de fier va fi obiectul celor mai serioase 
atenţiuni. Ministerul Meu a urmărit cu energie şi urmăreşte pe con¬ 
cesionari şi pe calea civila şi pe cea criminală. Vă va prezenta toate 
fazele prin care a trecut această chestiune şi situaţiunea în care 
se află. 

Nu Mă îndoiesc de sentimentele d-voastre de devotament pentru 
binele public şi de aceea sunt sigur că veţi da guvernului Meu tot 
concursul de care are nevoie în greaua sarcină ce a primit în circum¬ 
stanţe foarte grave. 

Cât pentru Mine, fiţi bine încredinţaţi, d-lor reprezentanţi, că 
nu voi cruţa nici un sacrificiu ca să-Mi îndeplinesc cu sfinţenie 
înalta misiune ce Mi-a desemnat încrederea naţiunii. 

Sunt epoci în viaţa popoarelor, în care legea Providenţei se mani¬ 
festă în toată puterea ei. România are destinele ei; Dumnezeu o 
protege şi va apăra-o, ca şi în trecut, de toate relele. Am trecut 
cu toţii prin grele încercări, dar lupta ne-a întărit, experienţa ne-a 
luminat şi cunoscând mai bine oamenii şi lucrurile, vom merge cu 
paşi mai siguri pe adevărata cale a progresului. Naţiunea întreagă, 

obosită de luptele sterile în care se frământă de mai mulţi ani şi 
care îi puteau ameninţa chiar existenţa sa politică, s’a ridicat ca 
un singur om şi, răspunzând apelului ce i-a făcut guvernul Meu, 
a prdnunţat verdictul său. 

Prezenţa d-voastre aici, d-lor Senatori şi d-lor Deputaţi, probează 
îpdestul, că ţara este decisă a nu-şi căuta fericirea aiurea decât în 
ordine şi stabilitate; căci nu fără impunitate se calcă legea adevărului 
şi nu fără teribile consecinţe se violează principiile cele mai funda¬ 
mentale pe care este aşezată societatea. De aceea, să consolidăm 
prezentul pentru ca să asigurăm viitorul. 

Probele constante de încredere în guvernul Meu, ce Mi se dau 
din toate părţile, liniştea ce domneşte preţutindeni, afectuoasa 
primire ce Mi s’a făcut în călătoria ce am întreprins cu Doamna 
în o parte a României, M’au convins pe deplin că ţara este emina¬ 
mente conservatoare, că lecţiunile trecutului au dat roadele lor 
şi că orice întreprinderi de dezordine nu pot întâmpina în viitor 
decât o dezaprobare' generală, mai înainte cbiar de a fi pilduite 
prin înfrânarea legilor. 

Din afară guvernul Meu a primit încurajerile cele mai măgu¬ 
litoare. Sublima Poartă ne dă tot concursul său binevoitor, încre¬ 
dinţată fiind în ferma noastră rezoluţiune de a menţine intacte 
legăturile ce avem şi care, suntem convinşi, nu pot decât a întări 
România în existenţa sa politică. Maiestatea Sa Sultanul Mi-a 
dat asigurări despre a Sa înaltă solicitudine şi încredere. Marile 
Puteri garante, care au atâtea drepturi la recunoştinţa naţiunii, 
privesc cu interes mersul trebilor noastre şi ne dau probe evidente 
de ale lor constante simpatii. 

Astfel, prin fidela observare a tratatelor şi prin energica men¬ 
ţinere a ordinei, drepturile noastre vor fi totdeauna respectate. 

Domnilor Senatori, 

Domnilor Deputaţi, 

Dela d-voastre depinde să faceţi a naşte o eră de prosperitate 
pentru România. Am nevoie de concursul tuturor, pentru a face 
să domnească în ţară dreptatea, moralitatea, libertatea, adevărata 
libertate, care dă lumină şi fericire popoarelor, iară nu licenţa şi 
anarhia, care le duc la pieire. Unde nu este datorie, nu este drept; 
unde nu este ordine, nu este libertate. 

Sunt ponvins că sunteţi pătrunşi de ţaceste înalte adevăruri. 
Fideli mandatari ai ţării, veţi asculta strigătul ei şi veţi răspunde 
la speranţele-i legitime ce a pus în d-voastre. Ţara vrea să trăiască, 
ţara vrea să meargă înainte. 

Dumnezeu să binecuvânteze lucrările d-voastre. 

Sesiunea Corpurilor Legiuitoare este deschisă. 

CAROL. 

Preşedintele Consiliului Miniştrilor şi Ministrul de Interne, Lascăr Calargiu; 
Mini strul Justiţiei şi ad-interim la Lucrările Publice, N. Kretzulescu ; Ministrul 
Cultelor şi al Instrucţiunii Publice, General Chr. Teii; Ministrul Afacerilor 
Străine, G. Costaloru; Ministrul Finanţelor, P, Mavroghem; Ministrul de 
Războiu, General I. Em. Florescu. 

(M. O., 1871, nr. 111, p, 397). 


159. 

Domnul la Adresa Adunării Deputaţilor. 

1/13 Iunie 18/1. 

Adunarea Deputaţilor prin preşedintele său D, Gbica, face urări familiei 
domnitoare, exprimă devotamentul său pentru Dinastie şi făgădueşte concurs 
guvernului. Domnul arată că dorinţa cea mai imperioasă a ţării e stabilitatea 
şi numai prin stabilitate se poate ridica ceva durabil; recomandă Adunării 
unire cu guvernul, ca lucrările să aducă fericirea României. 

Domnule Preşedinte, 

Domnilor Deputaţi, 

Primesc astăzi Adresa votată de xeprezentaţiunea naţională 
cu o adevărată satisfacţiune. Pun toată încrederea în simţimintele 
sale de devotament şi Mă felicit că nu M’am înşelat în speranţele 
Mele. Răspunsul la discursul Tronului, aclamat de mai unani¬ 
mitatea Camerei, este cel mai elocvent comentariu al cuvintelor 
Mkle. 

Sunt momente de durere în inimile cele mai statornice. Văzând 
cum o minoritate, servindu-se de libertate pentru dezordine şi 
profitând de buna credinţa şi de nepăsarea majorităţii liniştite a 
ţării, a căutat să paralizeze toate silinţele ce am pus dela cel dintâiu 
moment când M’am suit pe Tron, am bănuit că intenţiunile Mele 
ku fost rău înţelese şi, nevoind niciodată a Mă impune ţării, am 
crezut up moment a ceda locul. 

Astăzi însă, încrederea ce Mi-a arătat naţiunea în modul cel 
mai sincer şi mai spontan, primirea entuziastă ce mandatarii 
ţării Mi-au făcut la, deschiderea sesiunii — primire de care am 
fost adânc mişcat — Mă conving pe deplin despre devotamentul 
tuturor către Tron şi Dinastie şi-Mi dau toată tăria de a împlini, 
prin concursul Camerelor şi patriotismul tuturor bunilor cetăţeni, 
frumoasa Mea misiune. 

Căci este timpul, domnilor, după atâtea infructuoase încercări, 
să răspundem odată la dorinţa cea mai imperioasă a ţării, care este 
stabilitatea; pe un tărâm fără consistenţă şi totdeauna agitat nu 
se poate ridica ceva durabil. 

începutul lucrărilor d-voastre este o puternică garanţie pentru 
viitor. Sunt convins că se va menţine intactă unirea guvernului 
cu o majoritate pe care patriotismul o inspiră şi care negreşit nu 
se va abate din calea datoriei sale, ispitită prin cercări de tendinţe 
contrare sau amăgită de o vană popularitate. 

încă. odată, domnilor, vă mulţumesc şi în numele Doamnei 
pentru simţimintele de devotament şi urările călduroase ce Ne 
exprimaţi. Doresc din inimă ca lucrările d-voastre să producă 
toate roadele binefăcătoare pentru fericirea României. 

(M. O., 1871, nr. 118, p. 636). 


160 . 

Domnul la Adresa Senatului. 

6/18 Iunie 1871. 

Comisia Senatului, în frunte cu Mitropolitul Primat, prezintă Domnului 
adresa la mesajul Tronului. Domnul mulţumeşte mai întâiu Senatului pentru 
conduita sa din iarnă şi apoi pentru concursul ce promite guvernului ca să 
domine în ţară religia, moralitatea, ordinea şi stabilitatea. 

înalt Prea Sfinţite , 

Domnilor Senatori, 

Simt o adevărată fericire astăzi, când am ocaziunea de mult 
dorită, spre a exprima Senatului toată încrederea Mea. 

Conduita d-voastre în momentele grele de astă iarnă, când 
pasiunile au căutat a expune ţara la grave complicaţiuni, v’au 
atras stima tuturor şi Senatul a probat încă odată că este demn 

de numele ce poartă de un corp eminamente conservatoi*. Moţiunea 
ce a,ţi votat atunci a găsit un răsunet simpatic în inima Mea. 

Termenii în care este concepută Adresa ce-Mi prezentaţi sunt 
o nouă probă despre constanta d-voastre hotărîre pentru menţinerea 
stabilităţii şi a ordinei. 

Aveţi dreptate, d-lor senatori şi este, mai mult decât în a ori 
cărui altuia, în ale d-voastre atribuţiuni, de a încunjura Tronul 
şi a da puternic concurs guvernului Meu, pentru a face să domine 
în ţară religiunea, moralitatea, ordinea şi stabilitatea. 

Temelia Statelor este bazată pe aceste mari principii; şi este 
un mare adevăr, înscris în toate legile divine şi umane, că adică: 
orice dreptate purcede dela Dumnezeu. Acele popoare care au uitat 
un minut pe Dumnezeu, au plătit amar secoli întregi rătăcirea lor. 

De aceea, d-lor Senatori, Noi nu vom lăsa să se pericliteze fru¬ 
moasele destine ale României prin uneltirile celor răuvoitori, ci 
prin puternicul d-voastre concurs şi acela al naţiunii întregi, ţinând 
sus drapelul libertăţii şi al ordinei, vom putea lăsa intact urmaşilor 
noştri scumpul depozit ce Providenţa şi voinţa poporului Ne-au 
încredinţat. 

Primiţi încă odată, d-lor Senatori, ale Mele sincere urări şi spe¬ 
ranţa că veţi continua şi în viitor, ca în trecut, să fiţi sprijinul 
tuturor silinţelor Mele pentru prosperitatea României şi astfel să 
atrageţi asupră-vă obşteasca binecuvântare pentru toate sacrificiile 
ce aţi făcut şi veţi mai face. 

(M. O., 1871, nr. 123, p. 657). 

161 . 

Domnul către Min. Instrucţiunii. 

30 lunie/12 Iulie 1871. 

Domnul asistă la distribuirea premiilor în şeoalele secundare din Bu¬ 
cureşti. Vorbeşte Ministrul Instrucţiunii, iar Domnul răspunde că temelia 
învăţăturii e In Şeoalele Normale, care formează învăţători pentru şeoalele 
rurale, căci acolo e începutul instrucţiunii unui popor. 

Am ascultat cu mare interes discursurile de astăzi şi de ieri. 
Numai prin stabilitate se poate asigura o instrucţiune serioasă şi 
solidă. Pentru Mine, văd temelia învăţăturii în Şeoalele Normale, 
prin care se formează institutori pentru şeoalele rurale şi primare; 
acolo dar este începutul instrucţiunii unui popor. 

Suntem fericiţi a putea asista acuma la distribuţiunea premiilor 
şi a distinge astfel pe acei care au dat probe de zel şi silinţe la studiu 
în cursul anului şcolar. 

(M. O., 1871, nr. 146, p, 792). 

162. 

Domnul către Consulul Franţei. 

5/17 Iulie 1871. 

Le Sourd, Consulul general al Franţei, prezintă scrisorile de acreditare. 
Domnul exprimă dorinţa ca România să se bucure mai departe de inte¬ 
resul Franţei. 

Domnule Consul general, 

Primind scrisorile ce vă acreditează pe lângă guvernul Meu în 
calitate' de Consul general, Mă simt fericit a găsi ocaziunea spre a 
vă exprima cât de mult ţinem a vedea continuându-se binevoitorul 
interes ce Franţa a mărturisit totdeauna pentru România. Sper 
că relaţiunile între ambele ţări vor fi tot aşa de intime cum au 
fost în trecut. Adânca simpatie şi recunoştinţă ce au Românii 
către Franţa sunt cea mai bună chezăşie despre sinceritatea acestei 
dorinţe. Fiţi sigur, d-le Consul general, că guvernul Meu se va 
sili a vă înlesni misiunea d-voastre în mijlocul nostru şi a y’o face 
pe cât se poate de plăcută. 

Această misiune doresc să o împliniţi multă vreme lângă Mine, 
spre mulţumirea ambelor popoare amice. 

(M. O., 1871, nr, 146, p. 791). 


163. 

Mesaj pentru închiderea Senatului. 

8/20 Iulie 1871. 

Legile pentru care Senatul a fost convocat în sesiune extraordinară fiind 
votate, Senatul e închis. 

Domnilor Senatori, 

Lucrările pentru care Corpurile Legiuitoare au fost convocate 
în sesiune extraordinară fiind terminate, vă exprim a Mea sinceră 
mulţumire pentru concursul eficace ce aţi dat guvernului Meu ]a 

toate lucrările ce vi s’au supus, precum şi la votarea legii datoriei 
flotante, care de mai mulţi ani ameninţă finanţele noastre. 

Dumnezeu să vă aibă în a sa sfântă pază. 

Sesiunea extraordinară a Corpurilor Legiuitoare este închisă. 

CAROL. 

Preşedintele Consiliului Miniştrilor şi Ministrul de Interne, L. Catargiu; 
Ministrul Lucrărilor publice, N. Kretzulescu, Ministrul Cultelor şi Instruc¬ 
ţiunii publice, General Chr. Teii; Ministrul Afacerilor Străine şi ad-interim 
la Justiţie, G. Costaforu; Ministrul Finanţelor, P. Mavroghem; Ministrul Răz¬ 
boiului, General I. Em. Flortscu. 

(M. O., 1871, nr. 149, p. 809). 


164. 

Mesaj la închiderea Adunării Deputaţilor. 

8/20 Iulie 1871. 

Domnul mulţumeşte Adunării că In această sesiune extraordinari a votat 
un număr de legi de o importanţă deosebită pentru România şi Închide 
sesiunea. 


Domnilor Deputaţi , 

Este timp ca după o sesiune aşa de laborioasă ca cea actuală, 
să mărginim aci lucrările sesiunii extraordinare. 

D-voastre aţi reuşit a corespunde la trebuinţele reale ale ţării. 
Int r’un scurt timp aţi. rezolvat chestiunile cele mai. însemnătoare. 
Aţi regulat bugetul pe 1871, aţi votat pentru prima oară, conform 
Constituţiunii, bugetul anului viitor, spre a pune capăt greutăţilor 
financiare, aţi votat importanta lege a stingerii datoriei flotante. 

Vă exprim dară a iviea sinceră mulţumire şi Dumnezeu să vă 
aibă în a sa sfântă pază. 

Sesiunea extraordinară a Corpurilor Legiuitoare este închisă. 

CAROL. 

Preşedintele Consiliului Miniştrilor şi Ministrul de Interne, Latcăr Catargiu 
Ministrul Lucrărilor publice, N. Kretzulescu; Ministrul Cultelor şi Instrucţiunii 
publice, General Chr. Teii; Ministrul Afacerilor Străine şi ad-intenm la Justiţie, 
G. Costaforu; Ministrul Finanţelor, P. Mavrogheni; Ministrul Războiului, Ge¬ 
neral I. Em. Flarescu. 

(M. O., 1871, nr. 149, p. 809). 

165. 

Domnul către Min. de Războiu. 

24 Iulie/5 Aug. 1871. 

Cu ocazia concursurilor militare de tragere la semn, Ministrul de Războiu 
ţine o cuvântare la care Domnul răspunde mulţumind pentru silinţele de¬ 
puse în acest scop. 

Sunt mândru a Mă vedea înconjurat de reprezentanţii întregii 
puteri armate a ţării, adunaţi aici într’un scop atât de cavaleresc. 
Silinţele ce aţi depus toţi sunt demne de toată lauda. Ele sunt 
totdeodată de un bun augur pentru viitor. 

Vă mulţumesc, domnilor. 

(M. O., 1871, nr. 164, p. 913), 


166. 

Domnul către Grăniceri şi Dorobanţi. 

Sinaia, 25 Iulie/6 Aug. 1871. 

Domnul ridică un toast în sănătatea Grănicerilor şi Dorobanţilor, mul¬ 
ţumind pentru urările ce-I fac. 

Vă mulţumesc pentru urările ce faceţi pentru Mine, pentru 
Măria Sa Doamna şi pentru fiica Mea. Ridic acest toast în sănă¬ 
tatea Grănicerilor şi Dorobanţilor şi sper că aceste instituţiuni na¬ 
ţionale vor prospera în totdeauna pentru fericirea României. 

(M. O., 1871, nr. 163, p. 908). 


167. 

Domnul către Preşedintele Cons. jud. Prahova. 

10/22 Aug. 1871. 

Preşedintele Consiliului general al judeţului Prahova exprimă simţiminte 
de devotament pentru Dinastie, care şi-a ales reşedinţa de vară In acest judeţ. 
Domnul mulţumit de devotament spune că va clădi la Sinaia o reşedinţă de 
vară. 

Domnul răspunde că Măriile Lor «simt o adevărată mulţu¬ 
mire de simţimintele de afecţiune şi devotament ce Li se mani¬ 
festă, şi că în viitor, decişi fiind a clădi la Sinaia o locuinţa pentru 

reşedinţa de vară, vor avea ocaziunea plăcută de a veni mai ade¬ 
seori spre a petrece o parte din timpul anului în munţii Pra¬ 
hovei ». 

(M. O., 1871, nr. 178, p. 979). 


168. 

Domnul închină pentru Români. 

Cotroceni, 8/20 Sept. 1871. 

La serbarea zilei onomastice a Principesei Maria, Domnul ridică uit 
toast în sănătatea Românilor care împărtăşesc toate sentimentele scumpe 
inimei Sale. 

Cu o vie mulţumire M’am putut convinge cât ţara împărtăşeşte 
cu Mine, la toate ocaziunile ce sunt scumpe inimii Mele, mişcările 
ce resimt. Adeseori, România Mi-a şi dat dovezi despre această 
iubire, care, puteţi fi siguri, este reciprocă, căci inima Mea nu bate 
decât pentru fericirea României. 

Urând de a vedea ţara noastră prosperând din zi în zi, închin 
acest pahar în sănătatea Românilor. 

(M. O.-, 1871, nr. 200, p. 1076). 


169. 

Domnul la serbările Soc. de tragere la semn. 

9/21 Sept. ltofl. 

Domnul deschide concursul de tragere la semn salutând pe reprezen¬ 
tanţii din toate colţurile României. 

Am venit cu o plăcere cu atât mai mare în mijlocul d-voastre,. 
că am astăzi ocaziunea de a saluta pe reprezentanţii din toate 
unghiurile ţăriii Am aflat cu mulţumire că tragerea la semn a în¬ 
ceput a se desvolta în diferitele districte într’un mod destul de sa¬ 
tisfăcător. Românii trebue să se deprindă cu aceşt exerciţiu, căci 
mânuirea armelor este un mijloc puternic de propăşire a institu- 
ţiunii miliţiene, ce este menită a contribui la întărirea ţării noastre- 

îmi place a deschide acum concursul de tragere la semn, spre 
a Mă convinge prin Mine însumi de progresele făcute. 

(M. O., 1871, nr. 201, p. 1079). 

170. 

Domnul către Consulul Austro-Ungariei. 

11/23 Oct. 1871. 

Consilierul aulic Baron Ottocar Schlechta-Wesherd, Consul general al 
Austro-Ungariei, prezintă scrisorile de acreditare. Domnul transmite gu¬ 
vernului austro-ungar simţimintele de recunoştinţă pentru interesul binevoitor 
•şi simpatia de care ne-a dat dovezi. 

Domnule Consul general, 

Prezentarea scrisorilor d-voastre de acreditare îmi dă ocaziunea 
de mult dorită de a transmite guvernului Maiestăţii Sale împăra¬ 
tului Austriei şi Regelui Ungariei simţimintele Noastre de recu¬ 
noştinţă pentru interesul binevoitor şi simpatia despre care Ne-a 
dat dovezi simţitoare, mai ales în timpul din urmă. 

Ne vom aduce aminte în totdeauna cu o vie gratitudine de 
bunele sale oficiuri, ce vor contribui puternic spre a strânge încă, 
de va fi posibil, legăturile de amiciţie stabilite din fericire între 
ambele ţări. 

Nu Mă îndoesc că, prin desvoltarea căilor de comunicaţiune, 
xelaţiumle Noastre comerciale se vor întinde din zi în zi şi vor răs¬ 
pândi astfel îmbelşugare şi prosperitate asupra acestor ţări aşa de 
frumoase şi aşa de bine înzestrate de natură. 

Căt despre d-voastră, d-le Consul general, sper că misiunea, la 
care sunteţi chemat şi pe care guvernul Meu se va sili a v’o înlesni, 
va fi pe cât se poate mai plăcută, şi şederea d-voastre în mijlocul 
nostru cât se poate de îndelungată. 

(M. O., 1871, nr 226, p. 1188). 

171. 

Domnul către directorul Şcoalei Agronomice. 

12/24 Octombrie 1871. 

Directorul Şcoalei Agronomice dela Herăstrău prezintă Domnului rezul¬ 
tatele Şcoalei, cu ocazia Împărţirii premiilor la elevi şi la concursul de pluguri. 
La serbarea mai sunt de faţă Doamna şi Principesa de Wied. Domnul 
constată progresul şcoalei de Agricultură şi e mulţumit că distribuirea premiilor 
se face într’o clădire a cărei piatră fundamentală a pus-o Insuşi- 

Domnule Director , 

Constat cu o vie satisfacţiune, din arătările ce-Mi faceţi în dis¬ 
cursul d-voastre, progresul destul de simţitor ce a realizat Şcoala 

de Agricultură în anul din urmă; aceasta măreşte încă plăcerea ce 
resimţim de a fi venit în mijlocul d-voastre. 

îmi pare bine de a putea vedea acum pe elevi primind premiile 
dobândite prin silinţele lor din mâna Doamnei chiar şi sătenii 
sper că vor găsi asemenea în concursul plugurilor un îndemn mai 
mult pentru o bună şi priincioasă arătură a pământului. 

Distribuţia premiilor de astăzi are pentru Mine un interes deo¬ 
sebiţi căci se face într’o zidire a cărei piatră fundamentală am pus-o 
însumi, sunt acum trei ani. Sper că acest institut, atât de trebuin¬ 
cios agriculturii noastre* se va desvolta din an în an şi va da ţării 
roadele cele mai bune. 

Sunt fericit că soacra Mea a fost martoră la această solemni¬ 
tate şi că a putut vedea expoziţiunea şi concursul plugurilor, spre 
a se convinge astfel de starea înaintată a agriculturii noastre na¬ 
ţionale. 

Mulţumim, atât pentru Noi cât şi în numele Ei, pentru cuvintele 
bine simţite ce Ne-aţi adresat în discursul d-voastre. 

(M. O., 1871, nr. 229, p. 1201). 


172. 

Mesaj la deschiderea Corpurilor Legiuitoare. 

17/29 Octombrie 1871. 

Domnul convocă Corpurile Legiuitoare înainte de termenul legal ca să 
se ocupe de o serie de proiecte de legi şi în deosebi de cele privitoare la finanţe, 
reorganizarea Curţii de Conturi, administraţia domeniilor şi pădurilor Statului, 
exploatarea salinelor şi a vămilor, monopolul tutunului şi altele privind mai 
toate departamentele. 

Domnilor Senatori, 

Domnilor Deputaţi, 

V’am convocat mai înaintea termenului legiuit, ca să vă ocupaţi 
de lucrări urgente care reclamă imperios concursul Corpurilor Le- 
guitoare. 

Naţiunea încredinţându-vă interesele ei cele mai mari, d-voastre 
aţi aprobat în sesiunea trecută că ea nu s’a amăgit în speranţele sale. 

Guvernul Meu, care s’a aflat în circumstanţe dificile, a căutat 
în mijlocul d-yoastre tot sprijinul şi tăria de care avea nevoie. 

Sunt fericit, domnilor, a Mă afla în mijlocul unei reprezen- 
taţiuni, care a ştiut a rupe cu tristele tradiţiuni de mai înainte şi 
care va şti totdeauna să înlăture cu bărbăţie ori ce insinuaţiuni 
contrare şi să nu asculte decât glasul raţiunii şi al dreptăţii. 

Graţie concursului patriotic ce aţi dat guvernului Meu, am 
putut pune stavilă crizei financiare de care eram ameninţaţi. 

Pentru prima oară astăzi ne aflăm în regulă, cu un buget votat 
pe anul viitor şi pentru prima oară, după atâtea infructuoase 
silinţe ce s’au pus în anii trecuţi, simţim via satisfacţiune de a vă 
anunţa că imensa datorie flotantă, care apăsa mai înainte asupra 
tezaurului într’un mod ruinător, se află stinsă prin legea ce aţi 
votat. 

Dar, ceea ce este şi mai mult, ceea ce trebue să umple inimile 
noastre de o legitimă mândrie naţională, este că împrumutul de 
78 milioane, ce era destinat a uşura toate dificultăţile tezaurului 
public, s’a realizat numai în ţară şi prin propriile noastre resurse. 

Acesta este un mare eveniment, d-lor Senatori şi d-lor Deputaţi, 
mai ales când vă veţi gândi în ce momente critice ne-am aflat în 
timpul acesta; punându-se la cercare propriile forţe ale ţării, s’a 
demonstrat cu această ocaziune într’un mod peremptoriu a ei 
vitalitate şi credinţă în viitor. 

De aceea găsesc de a Mea datorie a recunoaşte în jnijlocul 
d-voastre, că patriotismul cu care publicul român a concurs, în 
grelele circumstanţe în care ne-am aflat, la subscrierea împrumutului 
şi puternica acţiune cu care oamenii noştri de finanţe au ştiut să 
încurajeze şi să atragă economiile private spre plasarea lor în acest 
împrumut, merită toată lauda Noastră. 

Iar d-voastre vă exprim încă odată a Noastră mulţumire că, 
preocupaţi numai de interesele ţării, aţi ştiut, votând legea, a încuu- 
jura pericolele ce ameninţau finanţele noastre. 

Ministerul Meu vă va prezenta acum mai multe proiecte de legi, 
conform cu angajamentele ce a luat în sesiunea trecută, care n’au 
altă ţintă decât aceea de a se organiza serviciile pe baze stabile, 
de a se face toate economiile putincioase, de a se echilibra chel¬ 
tuielile cu veniturile, de a introduce cât mai curând reforme sim¬ 
ţitoare în sistemul de astăzi, pe care se vor baza bugetele anului 
1873 ce sunteţi chemaţi a vota; cu un cuvânt a se lua măsurile 
cele mai energice spre a se evita în viitor reîntoarcerea cauzelor 

regretabile care, într’un period mai puţin de zece ani, au preci¬ 
pitat ţara pentru a treia oară în criză financiară, crize nefaste care 
nu aduc după ele decât ruina contribuabililor şi discreditul 
ţării. 

Avem multe de remediat, sunt încă mari dificultăţi de învins; 
dar nimic bun nu se poate spera fără ordine şi stabilitate. De aceea, 
am ferma convingere că cu toţii, întrunuţi pe calea binelui şi predo¬ 
minaţi numai de interesul patriei, veţi da tot concursul guvernului 
Meu şi, prin propria iniţiativă ce aveţi, veţi lumina asupra diverselor 
mijloace de întrebuinţat spre a atinge scopul ce ne-am propus a 
realiza, adică prosperarea Statului, care este inima ţării. 

Deocamdată^ reorganizarea Curţii de Compturi, a administra- 
ţiunii domeniilor şi a pădurilor Statului, a exploatării salinelor şi 
a vămilor, o prefacere radicală în administraţiunea generală a 
finanţelor pe baza unei noui diviziuni teritoriale, cu care se află 
în strânsă legătură bugetele pe 1873, sunt atâtea proiecte care au 
de ţintă a introduce stabilirea ordinei în finanţe, depărtarea chel¬ 
tuielilor inutile, sporirea veniturilor şi realizarea de economii înţelepte 
în cheltuielile Statului. Pe lângă aceasta, Ministerul Meu va susţine 
şi va cere votarea proiectelor depuse încă din sesiunile trecute 
asupra monopolului tutunului şi a taxei de timbru şi de înregistrare. 
Aceste proiecte sunt neapărat necesare a se lua cât mai curând în 
examinare, ca să nu ne ajungă anul nou fără de a avea încă de mai 
înainte asigurată plata la timp a tuturor cheltuielilor Statului şi 
a ne expune astfel la noui perturbaţiuni în finanţe, care ar neutra¬ 
liza bunele efecte ale operei ce cu toţii am întreprins. 

Situaţiunea generală a stării financiare actuale vi se va prezintă 
deodată, cu înfăţişarea bugetelor pe anul 1873 şi cu începerea se¬ 
siunii ordinare. 

Mai este încă o chestiune importantă privitoare la finanţe şi, 
care cere a fi imediat rezolvată; aceasta e chestiunea pensiunilor. 
Neaplicarea repartiţiumi prescrise de legea pensiunilor din chiar 
ziua punerii ei în lucrare şi votare de pensiuni în proporţiuni cu totul 
covârşitoare sorgintelor afectate casei pensiunilor, au produs cea 
mai mare împovărare situaţiunii pensionarilor şi chestiunea a devenit 
din cele mai dificile. Ea reclamă deci toată atenţiunea Corpurilor 
Legiuitoare şi o promptă soluţiune pentru vindecarea răului şi 
stăvilirea în viitor a cauzelor care l-au produs. 


www.dacoromanica.ro 


OCTOJiVRlE 1871 


CUVÂNTĂRI 


133 


Chestiunea căilor ferate a trecut prin diverse faze dificili; Minis¬ 
terul Meu vă va prezintă toate actele. Nu Mă îndoiesc că, prin 
concursul d-voastre, se va regula acum într’un mod definitiv. 

în privinţa puterii armate a ţării, proiectele de legi ce v’a 
prezentat guvernul încă în sesiunea trecută, precum şi acelea care 
sunt gata a vi se prezintă în această sesiune, vor face a se înlătura 
neîndemânârile ce s’au cercat până acum în aplicaţiunea legiuirii 
din anul 1868. 

Cu toate lacunele şi imperfecţiunea acestei legi, am putut însă 
constata cu o vie satisfacţiune zelul şi aptitudinea ce desvoltă toţi 
aceia care sunt chemaţi Ia nobilul exerciţiu al armelor. Prin votarea 
bugetului anului 1872, d-voastre aţi consacrat în armata perma¬ 
nentă, care este menită a servi de şcoală miliţiilor, principiul unui 
învăţământ superior pentru ofiţerii cei tineri şi chiar în iarna aceasta 
va funcţiona această nouă instituţiune, care va întări armata 
noastră prin instrucţiune. 

Instrucţiunea publică a fost obiectul celor mai vii preocupări 
ale guvernului Meu. Cu toţii trebue să doriln, domnilor, ca ea să 
devină o adevărată lumină, care întinzându-se neîncetat în toate 
treptele sociale, să înobileze inimile şi să fortifice inteligenţa juni¬ 
mii noastre, către care avem sacra datorie a o conduce pe calea 
adevărului şi a o proteja contra erorii. 

Guvernul Meu vă va prezintă modificările ce s’au crezut necesare 
n se face în ambele aceste ramuri de serviciu. D-voastre veţi ajuta, 
nu mă îndoesc, silinţele ce-şi dă guvernul Meu pentru a ridica 
Şcoala şi Biserica la adevărata înălţime ce trebue să aibă aceste 
două mari temelii a oricărei societăţi umane. 

Asemenea veţi avea, d-lor Senatori şi d-lor Deputaţi, a vă 
ocupa de mai multe proiecte de legi privitoare la desvoltarea lucră¬ 
rilor publice, a agriculturii şi a comerţului. Aceste proiecte fiind 
legate de mijloacele financiare ale ţării, vi se vor prezintă la timp 
şi în măsura putinţei, pentru a nu se împovăra prezentul cu sarcini 
covârşitoare, pe care nu le-ar putea purta. 

în privinţa administraţiunii generale a ţării, guvernul Meu vă 
va prezenta proiectul de lege pentru o nouă împărţire teritorială, 
dela a cărei votare depinde regularea bugetelor pe anul 1873, reali¬ 
zarea de însemnate economii, mai cu seamă în cheltuelile comunale 
şi judeţene şi ameliorarea tuturor celorlalte servicii. Totodată, veţi 

avea, d-lor Senatori şi d-Jor Deputaţi, a desbate şi vota proiectele 
de îegi pentru schimbarea sistemului alegerii consiliilor comunale 
şi judeţene, fcpre a pune legea în acord cu Constituţiunea, pentru 
numirea primarilor şi ajutoarelor lor, pentru mărirea razei comu¬ 
nelor şi alte 1 modificări. 

Se “vor supune asemenea deliberărilor d-voastre proiectele de 
legi pentru modificarea serviciului penitenciar, bazat pe sistemul 
celular mixt, înfiinţarea de penitenciare pentru minori, conform 
legii care se află pe biuroul Adunării din sesiunea trecută; proiectul 
pentru organizarea serviciului sanitar, proiectul pentru organizarea 
serviciului* statistic, proiectul de lege pentru modificări în legea 
tocmelilor agricole. 

în administraţiunea justiţiei se simte de mult timp. nevoie de 
modificaţiuni în legile existente, Deocamdată vi se vor prezenta 
proiectele de legi pe care experienţa şi necesităţile actuale le desemnă 
«5a cele mai necfesare. 

Astfel,, s’a proiectat o nouă lege de organizaţiune judiciară. 

Se vor stipune încă deliberărilor d-voastre proiectele de legi 
pentru modificarea mai multor articole din Codul penal şi din Codul 
de procedută penală şi revizuirea unor articole din aceleaşi Codice, 
în conformitate cu art. 24 din Gonstituţiune; proiectul de lege pentru 
darea în judecată ă funcţionarilor. 

în ceeace priveşte departamentul Afacerilor Străine, deosebit 
de convenţiunea cu Rusia pentru jurisdicţiunea consulară, aceea 
cu Austro-Ungaria pentru joncţiunea căilor ferate şi convenţiunea 
cu Serbia-, care se află în desbaterile Camerei din sesiunile trecute* 
guvernul Meu vă va prezenta încă convenţiunea telegrafică cu Austro- 
Ungarja, convenţiunea poştală cu Rusia şi alte proiecte de recu- 1 
noscuta necesitate, ce vi se vor prezenta în timpul sesiunii. 

Domnilor Senatori, 

Domnilor Deputaţi, 

Lucrarea pentru care v’am convocat aparţine de astăzi silinţelor 
d-voastre. Veţi şti a. pun&.mai presus de toate interesele cele mari 
ale ţării, veţi şti a proba că în orice circumstanţe naţiunea noastră 
nu va înceta un moment de a merita solicitudinea înaltei Porţi şi 
binevoitorul concurs al înaltelor Puteri garante. 

Cât pentru Mine, vă repet şi cu această ocaziune, că nu am altă 
ţintă decât aceea de a consacra toate forţele Mele la prosperitatea 
şi întărirea României. 

Dumnezeu să binecuvânteze lucrările d-voastre, 

CAROL. 

Preşedintele Consiliului Miniştrilor şi Ministrul de Interne, Lascăr Catargiu; 
Ministrul Lucrărilor publice, N. Kretzulescu; Ministrul Cultelor şi Instrucţiunii 
publice, General Chr. Teii; Ministrul Afacerilor Străine şi ad-interim la Justiţie, 
C. Costaforu; Ministrul Finanţelor, P. Mavrogheni ; Ministrul de Războiu, 
General I. Em. Florescu. 

(M. O., 1871, nr. 230, p. 1207). 

173. 

Domnul către Miliţienii din Ilfov. 

28 Oct./9 Nov. 1871. 

Domnul inspectează batalionul de miliţieni din Ilfov, concentrat pentru 
instrucţie, care se găsia pe câmpul de lângă Şos. Kiseleff şi exprimă mulţumirea 
Sa pentru buna lor ţinută şi pentru modul execuţiei exerciţiilor. 

Vă mulţumesc pentru zelul cu care aţi împlinit datoria la care 
v’a chemat legea militară. 

Convocarea anuală a miliţienilor este singurul mijloc de a întări 
instituţiunea miliţiană şi de a face ca ea să devină de un folos ade¬ 
vărat pentru ţară. 

îmi pare bine de a vă putea exprima mulţumirea Mea pentru 
buna voastră ţinută şi pentru modul cu care aţi executat exerciţiul, 
care Mi-a plăcut cu atât mai mult, că timpul în care l-aţi învăţat 
a fost aşa de scurt. 

Ca un îndemn pentru toţi şi spre a întări cadrele miliţiene, voi 
numi pe loc un număr ^le^aporali. 

(M. O., 1871, nr. 240, p. 1249). 

174. 

Domnul către Primarul Capitalei. 

31 Oct./12 Nov . 1871. 

Se inaugurează Uzina de gaz dela Filaret şi solemnitatea e prezidată de 
Domn. Ia parte şi Doamna. Primarul Capitalei adresează cuvinte măguli¬ 
toare pentru Domn, Care, insuflat de dorinţa progreselor intelectuale şi mo¬ 
rale ale ţării, recomandă Consiliului comunal să întrebuinţeze toată puterea 
pentru îmbunătăţirile necesare Capitalei. 

înainte de toate, vă mulţumesc pentru măgulitorul cuvânt ce 
Mi-aţi adresat; nU vă înşelaţi zicând că sunt totdeauna insuflat 

de dorinţa de a vedea progresul intelectual şi moral al ţarii; Ou con¬ 
cursul tuturor, surit convins că-1 vom ajunge pe deplin 

Pătrunşi de un simţimânt de adevărată satisfacţiune, am venit 
dar astăzi, împreună cu Doamna, spre a prezida această solemnitate, 
căci inaugurare^ Uzinei de gaz, Ne dă o nouă dovadă că pe fiecare; 
an se efectuează progrese simţitoare la noi. Cu toate acestea, nu 
trebue să încetăm a ne pune toate silinţele spre a înainta repede 
desvoltarea morală .şi materială. 

Sper că veţi întrebuinţa toată puterea, ca îmbunătăţirile aşa 
de trebuincioase Capitalei noastre să. meargă din ce în ce crescând, 
şi că veţi reuşi astfel a face din, Bucureşti o metropolă demnă a 
României. 

(M. O., 1871, nr. 242, p. 1257). 

175. 

Domnul la Adresa Senatului. 

7/19 NoemPrie 1871. 

Comisiunea Senatului în frunte cu vice-preşedintele Al. Orescu, prezintă 
adresa de răspuns la mesajul Tronului. Domnul relevă conservatismul 
Senatului şi armonia în care lucrează cu guvernul. 

Domnule Vice-Preşedinte, 

Domnilor Senatori, 

înaltul Corp ce reprezentaţi, fidel continuator al tradiţiunilor 
sale, a căpătat drepturi necontestabile la recunoştinţa ţării. 

Sprijinul patriotic, ce aţi dat în toate ocaziunile silinţelor guver¬ 
nului Meu, garantează asigurările ce promiteţi pentru viitor. 

Simt o vie mulţumire, domnilor Senatori, văzând bunele exem¬ 
ple ce daţi d-voastre, care mai mult de cât oricine ^sunteţi chemaţi 
a contribui la întărirea instituţiunilor noastre. D-voastr6, ajutaţi 
de experienţa trecutului, susţinuţi de preceptele religiunii, veţi 
şti totdeauna a da prudente corisilii guvernului Meu. 

Unanimitatea cu care Senatul a inaugurat lucrările sale, con¬ 
stată în modul Cel mai evident că există în adevăr armonie între 
puterile Statului. Fericirea României depinde dela menţinerea 
acestei armonij. 

Nestabilitatea puterii este o cauză permanentă de dezordine şi 
o adevărată piedică pentru realizarea binelui public. 

Fiţi bine încredinţaţi, domnilor, că numai astfel se va atinge 
marele scop, la care aţe drept a aspira naţiunea, după atâtea lupte 
infructuoase prin care a trecut. 

Primiţi, domnilor Senatori, mulţumirile M*ele pentru concursul 
patriotic ce promiteţî guvernului Meu; reînnoesc cu această ocaziune, 
şi din parteâ Doamnei, expresiunea 'simţîmintelor de gratitudine 
pentru devotamentul ce arătaţi către Noi. 

(M. O., 1871, m. 248, p. 1283). 

176. 

Domnul la Adresa Adunării Deputaţilor. 

7J19 Nocmvrie 1871. 

Comisia. Camerei, în frunte cu preşedintele D. Ghica, prezintă adresa de 
răspuns la mesaj cu urări şi promisiuni din partea Adunării. Domnul, mul¬ 
ţumind pentru sentimentele de devotament şi concursul promis guvernului, 
spune că nimic nu se poate întemeia fără acordul perfect între puterile Sta¬ 
tului, disensiunile ducând ţara la pieire. 

Domnule Preşedinte, 

Domnilor Deputaţi, 

Vă mulţumesc de urările şi asigurările ce-Mi daţi. 

Concursul d-voastre eficace, susţinut prin probe pipăite şi prin 
votarea unanimă a Adresei, devine din zi în zi o forţă reală, de care 
are neapărată nevoie guvernul Meu, pentru a merge cu încredere 
şi bărbăţie pe drumul ce şi-a tras. 

Se vede, domnilor, că toţi oamenii de bine, care^unt marea majo¬ 
ritate ş naţiunii, şi-au dat mâna pentru a depărta spiritul discor¬ 
diei dintre noi şi a asigura adevărata libertate, care este baza oricărei 
ordine durabile a societăţii. 

D-voastre aţi înţeles, domnilor Deputaţi, cîţ nimic nu se poate 
funda fără un acord perfect* între puterile Statului şi că luptele 
pasionate şi disensiunile conduceau ţara la pieire. 

Am toată Convicţiunea că prin constanta d-voastre voinţă de 
a lucra la binele şi numai la binele comun, se va, consolida viitorul 
României. Guvernul Meu se va aplica necontenit a asculta voinţa 
Reprezentanţilor Naţiunii, iar d-voastre, care aveţi o aşa mare 
parte la conducerea afacerilor ţărif, nu veţi înceta, sunt convins, 
un singur moment, de a merita a ei recunoştinţă pentru marile 
interese ce a încredinţat răspunderii d-voastre. 

Pătruns de sacra datorie ce am, de a veghia la destinele patriei 
noastre, toate cugetările şi forţele Mele vor fi totdeauna conduse 
numai pentru fericirea ei. 

încă odată, domnilor Deputaţi, vă mulţumesc, şi din partea 
Doamnei, pentru afectuoasele simţiminte de devotament ce Ne 
manifestaţi. 

(M. O., 1871, nr. 248, p. 1283). 

177. 

înalt Ordin de zi către armată. 

2/23 Ianuarie 1872. 

Domnul urează sănătate, ani mulţi ţi fericiţi armatei, Indemnând-o să 
fie disciplinată şi instruită. 

Ostaşi, 

Cu mândrie constat astăzi, când anul expiră, că v’aţi împlinit 
datoria voastră. 

Aţi binemeritat de înalta Mea încredere şi a ţării întregi. Vă 
mulţumesc şi vă urez sănătate. 

Ştiţi bine, ostaşi, că disciplina şi instrucţia sunt bazele funda¬ 
mentale ale unei armate. Şi una şi alta au făcut progrese simţite. 

Menţineţi-vă pe această cale, faceţi-vă onoare din abnegaţiunea 
şi sacrificiile ce vi se cer şi astfel vom avea cu toţii satisfacţia de 
a vedea armata la adevărata înălţime a misiunii ei. 

Vă urez ani buni şi fericiţi. CAROL. 

(M. O., 1872, nr. 1, p’. 1). 

178. 

Domnul către Mitropolitul Primat. 

2/23 Ianuarie 1872. 

Cu prilejul Anului Nou Mitropolitul Primat, în numele clerului, urează mulţi 
ani plini de glorie şi mărire pe scaunul ce domneşte împreună cu Doamna şi 
fiica Lor şi roagă pe Dumnezeu să Le dea putere şi tărie să învingă orice pie- 
deci ar găsi în mersul naţional. Domfiul mulţumeşte pentru urări şi se 
asociază la rugăciunile clerului român pentru prosperarea României. 

Mulţumesc Prea Sfinţiei Voastre pentru urările ce-Mi adresaţi. 
Urez, la rândul Meu, tuturor ani mulţi şi fericiţi, rugând, împreună 
cu clerul român, pe Atotputintele, ca şi în anul acesta să bine- 
cuvinteze iubita noastră ţară. 

(M. O., 1872, nr. 2, p. 10). 

179. 

Mesaj Ia închiderea Senatului. 

23 Martie/4 Apr. 1872. 

Domnul mulţumeşte Senatului pentru lealul şi statornicul concura ce 
a dat guvernului şi închide sesiunea. 

Domnilor Senatori, 

înainte de plecarea d-voastre, ţin a vă mulţumi pentru lealul 
şi statornicul concurs ce aţi dat guvernului Meu la toate legile şi 
chestiunile de mare importanţă ce s’au supus deliberărilor d-voastre. 

Lucrările Senatului fiind astăzi terminate, Eu închid sesiunea 
actuală ce crezusem de cuviinţă a o mai prelungi până la 1 Aprilie. 

Senatul a probat şi în această sesiune devotamentul său pentru 
ţară. Astfel, el a binemeritat încrederea şi mulţumirea generală. 

Dumnezeu să vă aibă în a sa sfântă pază. 

Sesiunea Corpurilor Legiuitoare este închisă. 

CAROL, 

Preşedintele Consiliului şi Ministrul de Interne, L. Calargiu; Ministrul 
Agriculturii, Comerţului şi Lucrărilor Publice, N. Kretzulescu; Ministrul Cul¬ 
telor şi Instrucţiunii publice, General Chr. Teii ; Ministrul Afacerilor Străine 
şi ad-interim la Justiţie, G. Costaforu; Ministrul Finanţelor, P. Mavrogheni ; 
Ministrul de Războiu, General I. Em. Florescu. 

(M. O., 1872, nr. 68, p. 423). 


180. 

Mesaj la închiderea Adunării Deputaţilor 

23 Martie/4 <Apr. X872. 

Domnitorul mulţumeşte Camerei pentru statornicul concurs dat guver¬ 
nului şi închide sesiunea. 

Având în vedere că, după o lucrare laborioasă şl conştiincioasă 
de mai bine de cinci luni, cei mai mulţi dintre d-voastre au nevoie 
de a se reîntoarce în sânul familiei şi a se ocupa de lucrările agrit 
cole, din care cauză în zilele din urmă Camera nu s’a putut completa. 

Eu cred de a Mea datorie, mulţumindu-vă de statornica apli- 
caţiune ce aţi pus spre deslegarea chestiunilor celor mai importante, 
să închid sesiunea ce prelungisem până la 1 Aprilie. 

Ţara vă va fi recunoscătoare, d-Ior Deputaţi, pentru zelul şi 
unitatea ce aţi pus spre depărtarea tuturor greutăţilor şi pentrucă 
aţi ştiut proba, prin al d-voastre devotament pentru binele ţării, 
cât de mari şi producătoare sunt rezultatele stabilităţii şi armoniei 
între marile Corpuri ale Statului. 

Dumnezeu să vă aibă în a sa sfântă pază. 

Sesiunea Corpurilor Legiuitoare este închisă. 

CAROL. 

Preşedinte al Consiliului şi Ministrul de Interne, L. Catargiu; Ministrul 
Agriculturii; Comerţului şi Lucrărilor publice, N. Kretzulescu; Ministrul Cul¬ 
telor şi Instrucţiunii publice, General Chr. Teii ; Ministrul Afacerilor Străine 
şi ad-interim la Justiţie, G. Costaforu; Ministrul Finanţelor, P. Mavrogheni; 
Ministrul de Războiu, General I. Em. Florescu. 

(M. O., 1872, nr. 68, p. 423). 


181 . 

înalt Ordin de zi către armată. 

23 Apr./5 Mai 1872. 

Domnul a inspectat trupele din garnizoanele Bucureşti, Brăila, Galaţi 
şi Focşani şi face observaţiile Sale asupra ţinutei şi instrucţiunii acestor trupe, 
relevând atât binele cât şi partea slabă a lor. 

Ofiţeri, subofiţeri, caporali şi soldaţi, 

în această lună, având ocaziunp a Ne încredinţa pe Noi înşine 
de starea morală şi materială a trupelor din garnizoanele Bucureşti, 
Brăila, Galaţi şi Focşani, recunoaştem mai înainte de toate, ceea 
ce este un simptom din cele mai încurajetoare pentru fiecare şi pentru 
ţara întreagă, este progresul însemnat ce am găsit în genere, deşi 
starea cazărmilor este din cele mai deplorabile şi astfel ele ar fi 
contribuit a împiedica orice progres, dacă nu ar fi suplinit fiecare 
pe scara ierarhică printr’o deosebită şi inteligentă bunăvoinţă, în 
îndeplinirea unei misiuni atât de sacre. 

Astfel fiind starea lucrurilor, Mă mărginesc a semnala numai 
binele şi răul ce am putut găsi în diferite corpuri, convins fiind 
mai dinainte, că ofiţerii de orice grad se vor sili a aduce remediul, 
dăndu-Mi astfel plăcuta ocaziune de a nu avea la viitoarele inspec- 
ţiuni decât a le arăta mulţumirile Mele. 

Ţinuta 

în genere am observat în ţinută oarecare -abateri regretabile 
dela ordonanţe şi aceasta nu numai la gradele inferioare, dar 
chiar şi la unii din ofiţeri. în această privinţă atrag cea xnai 
serioasă atenţiune dela ministru până la cel din urmă grad ofiţeresc, 
căci ideea ce trebue să predomine pe fiecare în privinţa ţinutei, 
este aceea că uniforma pentru a fi respectabilă urmează a fi purtată 
cu cea mai mare stricteţă şi în toate amănunţimile ei. 

Astfel am observat căptuşeli roşii la unele tunici şi mantale, 
pe când aceasta se cuvin© numai Generalilor. Unele ţine-epolete 
căptuşite cu diverse culori şi unele căciiili de cavalerie căptuşite 
cu catifea în loc de postav. 

Atât la ofiţeri cât şi la soldaţi cureaua leduncelor şi a raniţelor 
aruncată deasupra contra-epoletului, în loc de a fi petrecută pe 
dedesupt. 

Nodul de şiret negru pe pantalonul de mare ţinută al ofiţerilor 
de Călăraşi de diferite forme şi mărimi, în loc de a fi toate uni¬ 
forme şi după ordonanţa Roşiorilor. 

Cu noile centuroane de infanterie se va observa ca să fie după 
şoldul stâng catarama, având înaintea sa baioneta. 

Chipiul să fie aşezat drept pe cap, cuprinzând jumătatea frunţii, 
iar nu unele prea înapoi şi altele prea la o parte. 

Asemenea cureaua sub-bărbii aproape de gât. 

Aşezatul epoletelor şi contra-epoletelor la soldaţi drept pe 
umăr, căci diformează pe om îndată ce elş ap avea poziţiuni diferite. 
La cei mai mulţi soldaţi am observat cravatele rău aşezate şi toate 
asemenea amănunţimi, ar fi fost lesne de rectificat, dacă s’ar fi 
inspectat cu luare aminte oamenii de către caporali sau brigadieri, 
sergenţi, sergenţi-majori şi ofiţeri, fiecare după cum este regle¬ 
mentat şi de dorit, având a suporta răspunderea unul către celălalt 
pe calea ierarhică. 

în Artilerie şi Cavalerie, pe lângă observaţiunile comune In¬ 
fanteriei, am observat cataramele leduncii ce vin la spate, că nu 
sunt aşezate la toţi la aceeaş înălţime la mijlocul spatelui, şi la 
unele centuroane, sub cârlig, nu este totdeauna aşezată o bucală 
de piele, spre a nu se vedea postavul tunicei. 

în deobşte gulerile nu sunt totdeauna bine aşezate şi după 
grosimea gâtului oamenilor, ele nu sunt totdeauna bine încheiate 

prin copca de jos, încât unele sunt prea largi, altele prea strâmte, 
din care cauză oamenii ar suferi într’un chip foarte simţit, într’un 
marş mai lung. 

Prin cazărmi efectele nu le-am găsit totdeauna aşezate conform 
reglementelor; astfel încât dispoziţiunea lor varia dintr’un corp la 
altul şi de multe ori dela o companie la alta. 

Raportul scris se va da în viitor numai la şefii corpurilor, iar 
şefii de părţi precum: companii, baterii şi escadroane vor raporta 
numai prin grai de starea efectivului părţii de trupă ce le este 
încredinţată. 

îp cursul unei inspecţiuni, un şef de parte se cuvine a se afla 
totdeauna alături de şeful corpului, iar acesta îndată după persoana 
care face inspecţiune. 


Instrucţiunea. 

Dacă am constatat cu plăcere că ş coaiele--de l-iul grad funcţio¬ 
nează cu succes în toate corpurile, dreptatea cere a recunoaşte ca 
şcoala de al 2-lea grad dă rezultate foarte satisfăcătoare în Bata¬ 
lionul de Geniu şi în Regimentul 1 şi al 6-lea de Infanterie. Chemăm 
asupra acestor ramuri, atât de importante în armată, atenţiunea 
tuturor şefilor de corpuri, iar mai cu seamă a comandanţilor Regi¬ 
mentelor de Artilerie, unde fiecare sergent, ca şef de tun, nu-şi 
va putea îndeplini în cunoştinţă de cauză delicata sa misiune, 
fără o instrucţiune hine îngrijită. 

Am văzut cu plăcere introducerea conferinţelor militare, ţinute 
ofiţerilor prin corpuri şi acelea din Regimentul 2 Artilerie şi al 
3-lea de Infanterie au fost cele mai practice şi cele mai înaintate. 

La exerciţiurile pe târârii, arăt mulţumirile Mele şefului Bata¬ 
lionului 1 de Vânători, în care mânuirea armelor s’a făcut cu o 
adevărată perfecţiune. Asemenea menţiune merită Regimentul Nr. 
8 şi al 2-lea de Linie, unde marşul şi evoluţiunile s’au făcut într’un 
mod satisfăcător. 

La Regimentul 1 de Roşiori, ţinând cont de greutatea serviciului 
în acest an, am găsit instrucţiunea practică destul de înaintată, 
şi nu Mă îndoesc că prin întrunirea Regimentului Nr. 2 de Roşiori, 
ce este a se face în tabăra dela Furceni, instrucţiunea va putea 
înainta şi în acel Regiment, care a fost până acum deslocat din 

cauza cerinţelor serviciului, într’un chip atât de prejudiciabil 
instrucţiunii. 

La Călăraşi instrucţiunea am găsit-o foarte înapoiată, atât în 
mânuirea armelor cât şi în diferitele mişcări din şcoala de escadron. 
Aceasta aş fi fost dispus d’a o atribui naturii serviciului din această 
armă, dacă n’aş fi dobândit convicţiunea în urma inspecţiunii 
escadronului din Focşani, comandat de Căpitanul Alexandrescu, 
care aflându-se în condiţiuni identice cu acelea din Brăila şi Galaţi, 
a ajuns la rezultate destul de satisfăcătoare. Cu această ocaziune 
atrag atenţiunea şefilor de escadroane din toate judeţele asupra 
mişcării din dreapta câte unul în carieră, care urmează a se face 
cu agerime atât în iuţeala cailor, cât şi în tăerile cu sabia, mişcare 
atât de necesară oricărui călăreţ, dar mai cu seamă unei trupe 
uşoare ca aceea a Călăraşilor. 

Compania de Grăniceri, concentrată la Brăila, M’a făcut să cred 
încă odată ce poate aştepta ţara dela Regimentele de Dorobanţi, 
ce sunt a se organiza după noua legiuire. Această companie a 
mânuit armele şi a manevrat ca o adevărată companie de linie. 

Cu această ocazie recunosc şi .mulţumesc fiecăruia pentru silin¬ 
ţele ce a depus, căci constat dela ultimele inspecţiuni un progres 
adevărat. Dară, totdeodată chem atenţiunea d-lor şefi de divizii 
teritoriale militare, precum şi a şefilor de corpuri asupra observa- 
ţiunilor din acest ordin, căci un mare adevăr, pe care nu trebue 
niciodată să-l pierdem din vedere, este acela că: stricta obser¬ 
vare a diferitelor amănunţimi, fie în ţinută, fie în instrucţiune, 
asigură disciplina care constitue adevărata soliditate a unei armate 
şi aceasta mai cu seamă la noi unde armata permanentă este ade¬ 
vărata şcoală a celorlalte elemente ale puterii noastre militare. 

Dat în Bucureşti, la 23 Aprilie 1872. 

CAROL. 

(M. Oastei, 1872, nr. 16, p. 293—5). 

182. 

Domnul către locuitorii din Piteşti. 

26 Apr./8 Mai 1872. 

Domnul în inspecţie spre Oltenia. La Piteşti, după ce inspectează ca¬ 
zărmile Călăraşilor şi Vânătorilor, catedrala oraşului, temniţa, şcoala şi spi¬ 
talul, seara întruneşte la o cină pe Prefect, Primarul Piteştilor şi al Curţii- 

de-Argeş -ţi p» alţi notabili. Primarul Piteştilor prezinţi adâncă recunoşţinţă 
în numelş. orăşenilor şi devotament sincer către Tron şi Dinastie. Domnul 
mulţumeşte şi închină pentru prosperitatea Piteştcnilort 

Mulţumesc orăşenilor prin d-voastră, d-le primar, de entuziasta 
Şi afectuoasa primire ce şi de astă dată am aflat în Piteşti. Măria 
Sa Doamna este impacientă a vedea cât de curând şi această parte 
a României. Nu M’am.îndoit niciodată de devotamentul cetăţenilor 
Piteşteni, şl port acest toast pentru prosperitatea Piteştenilor. 

(M. O., 1872, nţ. 95. p. 573). 

183. 

Domnul către Craioveni. 

29 Apr./11 Mai 1872. 

La Craiova Domnul e instalat la familia Glogovcanu. Vizitează spitalele, 
şi toate instituţiile publice, principalele magazine unde cumpără obiecte pe 
Care le donează la şcoale şi biserici. Seara la cina dată, au fost invitaţi magistraţi, 
deputaţi de Dolj, Magheru, arhiereul Troados şi mai mulţi notabili. Troados 
ridică tin toast pentru sănătatea Domnului şi Doamnfei, iar G. Chiţu, deputat, 
pentru sănătatea Principesei Maria. Domnul ridică un toast pentru uni¬ 
rea tuturor ca să fim respectaţi de străini şi viitorul ţării să fie asigurat. 

Sunt fericit a vedea astăzi împrejurul acestei mese cetăţeni 
din toate nuanţele politice. Ştiţi bine că numai din unirea partidelor 
va putea naşte fericirea şi tăria ţării noastre; şi atunci, fiind uniţi 
cu toţii, vom fi respectaţi şi de străini şi viitorul ţării va ji asigurat. 
Ridic acest toast pentru unirea tuturor partidelor. Să trăiască 
România! 

(M. O., 1872, nr. 98, p. 585). 

184. 

Domnul către Primarul Tg.-Jiului. 

29 Apr./II Mai 1872. 

Domnul plecând dela Craiova spre Severin, după ce trece Jiul, o întâm¬ 
pinat de prefectul de Gorj, primarul şi mai mulţi deputaţi şi cetăţeni din Tg.- 
Jiu. Primarul prezintă felicitări şi omagii. Domnul exprimă speranţa că In 
curând calea ferată va da dţsvoltarea meritată jud. Gorj. 

Sper că în curând navigaţiunea Jiului şi calea ferată pe la Vulcan 
Va da acestui judeţ şi oraşului Târgu-Jiu toată desvoltarea ce merită, 

(M. O., 1872, nr. 95, p. 573). 

185. 

înalt Ordin da zi către armată 

Bucureşti, 15/27 Mai 1872. 

Domnul inspectează trupele dm i judeţele Dâmboviţa, Muscel, Argeş, 
Olt, Vâlcea, Romanaţi, Dolj, Mehedinţi, Teleorman şi Ilfov şi consemnează 
scăderile şi progresele unităţilor inspectate în ce priveşte instrucţia şi pre¬ 
zentarea. 


Ofiţeri, subofiţeri, caporali şi soldaţi, 

Cu, ocazia călătoriei .Noastre din urmă, inspectând trupele din 
judeţele Dâmboviţa, Muscel, Argeş, Olt, Râmnieul-Vâlcea, Roma- 
naţi, Dolj, Mehedinţi şi Teleorman, am hotărît ca printr’un Ordin 
de zi să aduc la cunoştinţa armatei starea în care le-am găsit, 
pentru ca fiecare pe calea ierarhică să caute a îndrepta inconvenien¬ 
tele ce există, precum totodată a se cunoaşte şi a se servi drept 
exemplu acele corpuri unde reglementele militare erau bine păzite. 
Sunt încredinţat că menţionând aci atât binele cât şi răul, voiu 
avea plăcerea ca pe viitor să. văd în tot o schimbare, astfel înfcât 
să nu am decât a arăta la fiecare mulţumirile Mele. 

Judeţul Dâmboviţa. Miliţienii concentraţi la Sălcuţa şi Găeşt.i 
>MLau produs o adevărată mulţumire, atât prin ţinuta cât şi prin 
exerciţiile lor. Iar Călăraşii acestui judeţ -urmează a fi inspectaţi, 
căci nu Mi-am putut face o idee despre instrucţiunea lor şi apti¬ 
tudinea ofiţerilor din cauză că toţi oamenii erau împrăştiaţi pe tot 
lungul drumului. 

Judeţul Muscel. Miliţienii atât în acest judeţ, cât şi în Argeş 
au fost numeroşi şî succesul lor în exerciţii Mi-a probat cu atât 
mai mult inteligenţa şi aptitudinea oamenilor noştri la arme, ciţ 
cât ei erau lipsiţi de cadrele trebuincioase. Călăraşii judeţului Muscel 
au făcut exerciţiul săbiei destul de satisfăcător. I’am găsit însă 
slab în exerciţiul de escadron. 

Judeţul Argeş. Batalionul al 4-lea de Vânători. Aci am găsit 
multe „neorîndueli. Livretele în neregulă; oamenilor detaşaţi dela 
companiile dela Ocnă Pe lipseau cu totul livretele, care trebue să 
fie tdtdeauna la oameni. Atât pentru această împrejurare cât şi 

pentru oarecare neglijenţă în exerciţiuri într’un Batalion, care 
la ultima Mea inspecţiune nu lăsa nimic de dorit, chem atenţiunea 
Ministrului, care va face prin Divizia respectivă a se încredinţa 
despre modul cum ştie a-şi îndeplini datoriile noul său Comandant, 
Maiorul Bureleanu, acordându-i-se un termen de două luni. 

Am găsit escadronul de Călăraşi foarte înapoiat în exerciţiile 
pe jos. Căpitanul Poroineanu are toată voinţa, dar este slab în cuno¬ 
ştinţa reglementelor. 

Judeţul Olt. Am găsit că miliţiile din acest judeţ sunt de mijloc, 
dar acei dela Slatina lasă mult de dorit şi aceasta numai din cauza 
slăbiciunii şi necunoştinţii reglementelor a şefului for, Căpitanul 
Cătină Nicolae, pentru care Ministrul va lua măsuri. 

Escadronul de Călăraşi l-am găsit neglijat din cauza lipsei de 
ofiţeri. 

Judeţul Romanaţi. Miliţienii foarte bine exersaţi şi mai cu 
deosebire acei din compania dela Balş, unde locotenentul Stanciu 
Teodor, pe lângă cunoştinţele reglementare, pune un adevărat zel 
în îndeplinirea datoriilor sale. 

Instrucţiunea Călăraşilor acestui judeţ am găsit-o foarte slabă 
şi comandantul lor, Căpitanul Plopşoreanu Dimitrie, n’a fost prezent. 

Judeţul Râmnicul-Vâlcea. Am găsit pe miliţienii acestui 1 judeţ 
slabi în exerciţiuri; se va cere cont şefului de batalion, Maiorul 
Bârsescu, care nu s’a aflat prezent. 

Judeţul Dolj. Regimentul Nr. 4 atât în administraţie cât şi 
instrucţie Mi-a produs o adevărată mulţumire. Şcolile regimentare, 
dela care depinde viitorul armatei, le-am găsit în progresul cel mai 
satisfăcător. Dar întristarea Mea a fost mare văzând starea clă¬ 
dirilor de care depinde sănătatea oamenilor. Spitalul precum şi 
cazarma în cea mai deplorabilă stare. 

Miliţiile din oraşul Craiova precum şi cele din judeţele Dolj şi 
Mehedinţi şi mai ales compania din Strehaia, Mi-au făcut o deose¬ 
bită plăcere şi M’au Încredinţat cu câtă înlesnire se vor organiza 
la noi Regimentele de Dorobanţi,' create prin legea dela 27 Martie 
acest an. Miliţienii au împins zelul lor până a-şi face înşişi puşti 
de lemn cu baionete, pe care doresc a le vedea cât mai în grabă 
înlocuite cu adevărate arme. 

Ca efectiv am văzut la Calafat concentraţi peste două mii cinci 
sute miliţieni şi la Becbet peste şase sute. 

La Prunilor, copiii de prin sate comandaţi chiar de unul din- 
tr’înşii, Mi-au probat rezultatul salutariu ce se poate aştepta dela 
introducerea exerciţiilor militare prin şcoli. 

Călăraşii din judeţele Dolj şi Mehedinţi nu, lasă nimic de dorit, 
atât în exerciţiuri cât şi în disciplină. Ei sunt adevăraţi călăreţi 
şi ageri în mânuirea armei. Exprim mulţumirea Mea Maiorului 
Bălşan, comandantul divizionului. 

Grănicerii din Mehedinţi în foarte bună stare şi au manevrat 
ca adevăraţi soldaţi. Aceiaş menţiune se cuvine Grănicerilor dela 
Yârciorova şi Calafat. 

Judeţul Teleorman. Escadronul de Călăraşi în foarte proastă 
stare, atât în exerciţiuri cât şi în călărie. Sunt convins că oamenii 
sunt pretutindeni aceiaşi, dar că comandantul acestui escadron r 
căpitanul Dragulănescu, urmează a-şi da socoteala de starea esca- 
dronului ce-i este încredinţat. Grănicerii, deşi concentraţi într’un 
număr restrâns, dar s’au găsit în bună stare. 

* 

* * 

Corpul cel din urmă pe care l-am inspectat fiind Călăraşii esca- 
dronului de Ilfov, am rămas cu totul satisfăcut atât de ţinută 
cât şi de instrucţie. Căpitanul Berlescu a probat cât de mulţumi¬ 
toare rezultate se pot dobândi dela trupă, când ofiţerii ce o comandă 
au instrucţiunea cuvenită şi sunt animaţi de adevăratele sentimente 
militare. Zece zile au fost de ajuns ca acest esbadron să facă atât 
mânuirea armelor cât şi întreaga şcoală de escadron în modul cel 
mai satisfăcător. Menţionez mai cu deosebire rânduiala ce s’a păzit 
în atac atât pe plutoane, cât şi cu întregul eseadron, precum şi inte* 
ligenţa şi agerimea ce au pus fiecare în atacul individual, atât de 
necesară pentru trupe călăreţe uşoare. 

Singurul lucru de dorit este să vedem în ţara noastră cai de o 
talie mai mare, însă aceasta este o chestiune de viitor şi de un 
interes general. 

Nimic mai necesar pentru trupele noastre decât a se deprinde 
cu regulile tăbăruirii şi în această privinţă exprim mulţumirea 
Mea şi doresc ca în timp de concentrare, atât şefii escadroanelor 
de Călăraşi cât şi acei de Dorobanţi, să îngrijească cu cea mai mare 
băgare de seamă asupra instrucţiei aşezării oamenilor prin tabere, 
cantonamente şi bivuacuri. 

Observaţiunile din acest Ordin de zi se vor lua în de aproape 
băgare de seamă de fiecare în ceea ce-1 priveşte pentru satisfacţiunea 
acelora care au ştiut a-şi facş datoria precum şi pentru îndreptarea 
acelora care au fost cauza neajunsurilor ce am constatat. 

Dat în Bucureşti, la 15 Mai 1872. 

CAROL. 

(M. Oastei, 1872, nr. 20, p. 355—7). 

186. 

Domnul către Consiliul judeţului Prahova 

Sinaia, 2/14 Iulie 1872. 

Consiliul judeţean de Prahova, în frunte cu G. Gr. Cantacuzino, arată de¬ 
votamentul şi iubirea întregului district pentru M. S. şi Dinastie. România 
are nevoie de limşte şi stabilitate şi pentru acestea urează ani mulţi şi fericiţi 
Dinastiei. Domnul, mulţumind pentru urări, speră că stabilitatea care s’a 
aşezat în ţară va duce la prosperitatea, desvoltarea şi progresul României. 

Mulţumesc pentru cuvintele călduroase şi pline de adevăr ce 
Ne adresaţi în numele Consiliului general de Prahova. Salutăm cu 
mare plăcere în d-voastre cel dintâiu Consiliu Judeţean, în care, 
prin noua lege, toate clasele societăţii sunt reprezentate; sunt con¬ 
vins că veţi pune toate silinţele spre a deschide, prin mijloacele de 
comunicaţie, bogăţiile numeroase ale acestui frumos district şi veţi 
înlesni astfel crearea industriei, de care are o uşa mare trebuinţă 
ţara. 

Am toată speranţa că, plin stabilitatea care a prins rădăcini 
în ţară ca şi în toate ramurile administraţiunii, vom ajunge la 
ţinta ce fiecare Român trebueşte să dorească: prosperitatea, desvol¬ 
tarea şi progresul României. 

(M. O., 1872, nr. 148, p. 685). 

187. 

Domnul către Primul Ministru. 

8/20 Septemvrie 1872. 

Cu ocazia serbării tragerii generale la semn cu delegaţi din judeţele ţării, 
Primul Ministru prezintă pe premianţi şi delegaţii din 26 de judeţe şi roagă 
pe Domn să deschidă concursul. Domnul socoteşte tragerea la semn ca o ser¬ 
bare naţională, salută pe concurenţi şi deschide concursul. 

Tragerea la semn generală este şi trebue să fie totdeauna o 
serbare naţională şi sunt convins că fiecare Român ţine la acest 

frumos exerciţiu, mai ales că el este chemat a întări instituţiunea 
militară. 

Am venit cu bucurie în mijlocul d-voastre, spre a saluta pe dele¬ 
gaţii trimişi de diferitele districte şi spre a lua parte însumi la acest 
concurs care, în toate ţările unde se află statornicit, a dat roadele 
cele mai bune; cu multă plăcere dară, voiu deschide acum tragerea 
la semn naţională. 

(M. O., 4872, nr. 201, p. 1160) 


188. 

înalt Ordin de zi către armată 

Bucureşti, 9/21 Septemvrie 1872. 

Domnul face unele observaţiuni cu privire la instrucţia trupelor din Bucu~ 
reşti şi Ploeşti. 

în ziua de 7 curent, inspectând trupele din garnizoana Bucureşti, 
am văzut cu plăcere atât bunăstarea ţinutei oamenilor, cât şi pro¬ 
gresul ce am constatat în toate corpurile, în privinţa instrucţiunii 
trupelor. 

Mulţumesc şefului diviziei Il-a teritoriale şi tuturor şefilor de 
corpuri, pentru starea plăcută în care am găsit trupele şi pentru că 
am constatat că fiecare a ştiut să profite de observările care au făcut 
obiectul ordinului Meu de zi dela 23 Aprilie. 

Dacă câţiva ofiţeri subalterni au adus oarecare confuziuni în 
mişcări, pricina este indulgenţa de care nu e bine a uza mai mult; 
recomand dar şefilor de corpuri a exercita o acţiune mai energică 
subalternilor lor şi a uza mai mult de drepturile şi autoritatea ce le 
dau legile şi regulamentele în vigoare. 

în scurtul timp care ne desparte de ziua în care au să înceapă 
manevrele mari dintr’acest an, recomand mai cu deosebire şefilor 
de corpuri, scrupuloasa explicare a dispoziţiunilor reglementare în 
privinţa ordinelor de luptă şi a exerciţiului de tiraliori. 

Astfel, instrucţiunea trupelor din garnizoana Bucureşti va fi 
completă şi ele se vor putea prezenta cu cuvenită soliditate în mane¬ 
vrele viitoare. 

Cu această ocaziune exprim a Mea mulţumire şefului Batalio¬ 
nului II de Vânători în garnizoană la Ploeşti; administraţia şi 

instrucţiunea Batalionului ar fi lăsat foarte puţin de dorit, dacă 
partea reglementelor privitoare la tiraliori ar fi fost terminată. 

îmi place a crede că maiorul Măldărescu va şti a completa 
instrucţiunea, până la momentul concentrării trupelor pentru ma¬ 
nevrele dintr’acest an. 

Am Văzut cu mare plăcere zelul Cu care cetăţenii ploeşteni 
concură la organizarea miliţiilor; Ie mulţumesc, precum şi şefului 
regimentului de Dorobanţi, care a dobândit frumosul rezultat de 
a putea face ca o companie de miliţieni să execute cu preciziune 
înaintea Mea părţile cele mai esenţiale ale şcoalei de companie. 

în privinţa Călăraşilor de Prahova am o singură observare de 
făciit, aceea de a-i vedea făcând cu mai multă agerime mişcările 
armelor. 

Dat în Bucureşti, la 9 Septemvrie 1872. 

CAROL, 

(M. O., 1872, nr. 205, p. 1175). 

189. 

Domnul către autorităţile din Târgovişte. 

Târgovişte, 30 Sept. 112 Oct. 187%. 

In timpul manevrelor, M. S. şi cartierul general sosesc la Târgovişte să 
dea dispoziţiuni pentru primirea trupelor. La bariera oraşului, primarul Ion 
Răducanu şi preşedintele comitetului permanent N. Dărmănescu, întâmpină 
pe Domn, asigurându-L de sentimentele de iubire şi devotament ale oră- 
şenilor.aDomnul mulţumeşte pentru sentimentele manifestate şi laudă progresul 
oraşului şi reţeaua de drumuri a judeţului. 

Am fost totdeauna foarte simţitor Ja simţimintele ce Mi-aţi 
manifestat, de câte ori am venit în mijlocul d-voastre. 

Astăzi vin cu un simţimânt de mândrie, în capul unui corp de 
armată, într’această veche capitală, atât de bogată în fapte glori¬ 
oase şi zilele ce vom petrece aci vor reaminty vechea splendoare 
a acestui oraş. 

Vă urez din toată inima a persista în progresul ce-Mi anunţaţi, 
atât în îmbunătăţirile comunale ale oraşului cât şi în acele ale jude¬ 
ţului, dintre care căile de comunicaţiune sunt cele mai importante. 
Acestea sunt, domnilor, artere de viaţă pentru orice ţară şi vă felicit 
de progresul care l-am găsit în acest judeţ. 

(M. O., 1872, nr. 223, p. 1247). 

190. 

Domnul către Primarul Târgoviştei. 

Târgovişte, 3/15 Octomvrie 1872. 

Elisabeta Doamna, cu prilejul manevrelor dela Târgovişte, vine în oraş. 
E întâmpinată" de Domn, Consiliul comunal şi cetăţeni. Primarul, Ion Ră- 
ducanu, îi urează bunăvenire. Domnul, în numele Doamnei, mulţumeşte de 
primirea ce I s’a făcut. 

Yă mulţumesc, domnilor, în numele Măriei Sale Doamnei, 
pentru frumoasa şi entuziasta primire ce l-aţi făcut. 

Este mult timp de când Măria Sa Doamna dorea să viziteze 
acest interesant oraş şi Se felicită că Şi-a putut îndeplini această 
dorinţă cu ocazîunea concentrării trupelor noastre pentru manevre, 
care este o adevărată serbare naţională. 

(M. O., 1872, nt. 224, p. 1251). 


191. 

înalt Ordin de zi către armată. 

Târgovişte, 5/17 Octombrie 1872. 

După manevrele generale, Domnul e mulţumit de modul cum au fost exe¬ 
cutate şi de aptitudinile soldaţilor. 

Ofiţeri, subofiţeri, caporali şi soldaţi, 

Pentru întâia oară în România, o armată concentrată din toatd 
unghiurile ţării a executat manevre pe un teritoriu de o întindere 
de peste 120 kilometri. 

Legea din 27 Martie a şi produs din fructele sale; toate comunele 
au fost reprezentate la aceste operaţiuni, adevărată imagine a 
războiului. 

Cincisprezece zile de marşuri şi manevre, executate cu soliditate 
şi cu acea inimă care arată aptitudinea voastră la arme, dovedesc 
că ţara poate conta pe voi. 

Yoi, cei din armata de linie, vă veţi întoarce în garnizoanele 
voastre şi nu uitaţi că sunteţi şcoala cea mare militară a patriei. 

Vă mulţumesc. Aştept şi cer mult dela voi. 

Dorobanţi şi Călăraşi, întoarceţi-vă în comunele voastre, spuneţi 
părinţilor şi fraţilor voştri că Domnitorul este mulţumit de voi 
şi că tăria ţării constă în organizarea voastră. 

Dacă armata permanentă este menită mai cu seamă a forma 
cadrele, voi sunteţi acei ce daţi masele. 


Ofiţeri, subofiţeri, caporali şi soldaţi, 

Iubiţi disciplina, faceţi dintr’însa o religiune, îndepliniţi cu sfin¬ 
ţenie datoriile voastre şi ţara recunoscătoare vă va binecuvânta. 

CAROL. 

(M. O., 1872, nr. 224, p. 1251). 


192. 

Domnul către Armată. 

Târgovişte, 5/17 Octomvrie 1872. 

După terminarea manevrelor, Domnul trece in revistă pe câmpia Susani 
întregul corp de armată şi face prima distribuire a medaliei militare pentru 
actele de bravură sau pentru că cei decoraţi au împlinit 12 ani în grad de 
sergent. 

Sunt fericit că pot recompensa serviciul şi meritul vostru, 
printr’un semn românesc, în faţa acestui corp de armată. 

Cred că aceasta va fi un îndemn pentru camarazii voştri, care 
vor şti a vă imita. 

Primeşte defilarea trupelor şi întruneşte apoi pe toţi ofiţerii la un ceai în 
sala Arsenalului. Domnul adresează ofiţerilor întruniţi următoarele cuvinte : 

Târgoviştea, acest vechiu Scaun Domnesc, ne aduce aminte 
timpurile glorioase, în care ostaşii români aveau fericirea a apăra 
cu sângele lor autonomia ţării. 

De atunci România a trecut prin diferite faze grele până când 
a putut ajunge la momentul cel mai fericit, la unirea ambelor ţări. 

Din acest moment şi armata a început a se organiza pe baze 
mai largi, desvoltându-se şi progresând din an în an. 

însă, spre a pregăti o armată pentru scopul la care este desti¬ 
nată, singurul mijloc este acela al concentrărilor şi al manevrelor. 


www.dacoromanica.ro 


OCT.-NOV. 1873 


CUVÂNTĂRI 


153 


Din acest punct de vedere, sunt fericit a vedea astăzi o mare 
parte din armată reprezentată aci şi sunt mândru că însumi M’am 
găsit în capul ei. Astfel M’am putut convinge de progresul simţitor 
ce s’a făcut în aceşti din urmă ani şi mulţumesc la toţi ofiţerii 
<?are au contribuit la acest rezultat. 

Sper că vom merge şi de azi fnainte pe această cale a progresului 
şi nu Mă îndoesc niciun momeht că, în caz când armata ar fi chemată 
a apăra drepturile ţării, ea se va grupa cu încredere în jurul Meu, 
şi că toţi ostaşii din toate unghiurile ţării vor alerga, spre a împlini 
cu inimă şi cu iubire această datorie sacră şi frumoasă şi a rea¬ 
minti atunci faptele glorioase din secolii trecuţi. 

Ridic acum un toast în onoarea armatei, dorind să Mă întâlnesc 
în fiecare an pe câmpul de manevre şi astfel armata să fie totdeauna 
la înălţimea misiunii sale. 

(M. O., 1872, nr. 225, p. 1255). 


193. 

Domnul pentru viitorul Giurgiului. 

Giwgiu, 21 0ct./2 Nov. 1872. 

La serbarea aşezării pietrei fundamentale la cheiul portului din Giurgiu 
iau parte Domnul şi miniştrii. La dejunul dat de comună, M. S. închină pentru 
prosperitatea şi fericitul viitor al portului Giurgiu. 

Cu mare plăcere am venit astăzi la Giurgiu, spre a prezida o 
solemnitate demnă de a fi înscrisă în analele oraşului ca un eveni¬ 
ment din cele mai fericite. 

Sunt convins că, cu săvârşirea cheiului, comerţul va lua un 
avânt neaşteptat în acest port, care este menit a deveni marele port 
al Capitalei. 

Din momentul ce guvernul otoman va fi pătruns de însemnatul 
folos ce va aduce şi Imperiului construirea, în înţelegere cu noi, a 
unui pod de fier, ce-1 dorim atât de mult, atunci se va putea prezice 
portului Giurgiu un strălucit viitor, căci el va fi cheia comerţului 
dintre Orient şi Occident. 

Urez ca toate dorinţele Mele pentru Giurgiu şi pentru ţara 
întreagă să se realizeze curând, şi ridic acest pahar în prosperitatea 
şi în fericitul viitor al portului Giurgiu. 

(M. O., 1872, nr. 236, p. 1300). 

194. 

Domnul către cetăţenii din Piteşti. 

29 Oct./lO Nov, 1872. 

Domnul împreună cu Doamna pleacă în inspectarea căii ferate Bucureşti- 
Piteşti. In gara Piteşti, preşedintele comisiei interimare, T. Naum, iese în în- 
tămpinare prezentând omagii şi felicitări de bună venire, urări pentru ani mulţi 
şi fericiţi. înalţii oaspeţi merg la Catedrală şi apoi participă la dejun în casele 
lui Meculescu. La acest dejun iau parte şi N. Golescu, Ion C. Brătianu, Episcopul 
şi autorităţile. Către sfârşitul dejunului, Episcopul felicită pe Măriile Lor de 
bună venire în Piteşti şi exprimă fericirea de a vedea întâia oară pe Doamna 
venită în Eparhie. Domnul închină în sănătatea orăşenilor din Piteşti care şi-au 
arătat devotamentul prin călduroase primiri. 

Sunt aproape şase luni, cu ocaziunea ultimei Mele. veniri în acest 
oraş, că Mi-am exprimat dorinţa de a reveni estimp, împreună 
cu Doamna, în mijlocul d-voastre şi a vedea atunci Piteştii legat 
cu Capitala prin cale ferată. 

Este o adevărată şatisfacţiune pentru Mine, că această a Mea 
dorinţă s’a putut împlini aşa de curând. Fie ca drumul de fier, 
acest puternic mijloc al civilizaţiunii, să deschidă toate bogăţiile 
judeţului Argeş şi să contribuească la înflorirea oraşului Piteşti, 
prin desvoltarea comerţului; fie ca înlesnirea căilor de comuniea- 
ţiune să răspândească prosperitatea asupra acestei frumoase părţi 
a României. 

Urând ca să vedem într'un viitor apropiat realizarea acestor 
progrese, aşetptate cu nerăbdare de fiecare din noi, închin acest 
pahar în sănătatea orăşenilor piteşteni, care astădată, ca şi ori de 
câteori am venit în mijlocul lor, Mi-au arătat devotamentul lor 
prin călduroase primiri, pentru care le mulţumesc din inimă. 

Să trăiţi ani îndelungaţi şi fericiţi! 

(M. O., 1872, nr. 241, p. 1320). 


195. 

Mesaj la deschiderea Corpurilor Legiuitoare. 

15/27 Nov. 1872 

Domnul deschide Corpurile Legiuitoare, exprimând speranţa că repre¬ 
zentanţii naţiunii vor da acelaşi sprijin, ca în sesiunile trecute, guvernului. 

Activitatea ce au a desfăşura priveşte, pe lângă buget, Înfiinţarea Creditului 
Funciar, unele modificări ale Codicelui ţi procedurii penale, legea privitoare 
la alegerea Mitropoliţilor şi Episcopilor şi instituţia Sf. Sinod şi legea instruc¬ 
ţiunii publice. 

Domnilor Senatori, 

Domnilor Deputaţi, 

Sunt pătruns de o vie mulţumire deschizând astăzi pentru a, 
treia oară sesiunea Corpurilor Legiuitoare, încunjurat de aceiaşi 
mandatari ai ţării şi de aceiaşi consilieri ai Tronului. 

Sper că şi sesiunea aceasta veţi continua opera d-voastre, ale 
cărei bune rezultate sunt atât de evidente. 

în adevăr, veţi vedea, domnilor Senatori şi domnilor Deputaţi, 
în cursul desbaterilor, cât de mari au fost foloasele ce s’au obţinut, 
graţie voturilor ce aţi dat, pentru stabilirea ordinei în finanţe şi 
pentru desvoltarea tuturor ramurilor administraţiunii. 

O percepere mai regulată a dărilor a permis tezaurului public 
să facă onoare la timp plăţilor sale. Creditul Statului s’a menţinut 
în condiţiunile cele mai favorabile înăuntru şi afară, chiar în epoca 
crizei ce domneşte pe pieţele cele mai importante ale Europei. 

Graţie ajutorului ce aţi dat tezaurului public, prin votarea legii 
monopolului tutunului şi a timbrului şi înregistrării, putem zice 
astăzi cu încredere, că s’a pus capăt perturbaţiunilor financiare şi 
că t ţara nu va mai fi în viitor dureros surprinsă prin supunerea la 
plata de imense datorii flotante. 

Căile ferate, care au trecut prin atâtea faze neplăcute şi au dat 
loc la atâtea desbateri şi complicaţiuni, aproape de a deveni pericu¬ 
loase, sunt astăzi în plină mişcare şi mai mult de nouă sute de kilo¬ 
metri sunt deja la dispoziţiunea călătorilor şi a mărfurilor. Linia 
Piteşti—Slatina—Craiova—Turnu-Severin—Vârciorova se va începi 
în curând şi se va termina conform legii. 

Acest mare bine ţara îl datorează înţelepciunii, cu care J-voastri 
aţi ştiut să puneţi capăt tuturor peripeţiilor în care căzuse această 
importantă chestiune. Pentru completarea acestei opere, guvernul 
Meu vă va prezenta în sesiunea aceasta convenţiunea încheiată cu 
Austro-Ungaria pentru joncţiunile căilor ferate, destinate a înlesni 
productelor noastre şi tranzitului străin mijloace de a se transporta 
la diferite destinaţiuni în distanţe depărtate. 

Căile ferate, domnilor, vor transforma cu totul starea economică 
a României. Agricultura şi comerţul se resimt dejşi de binefacerile 
unei mişcări grabnice şi regulate; bogăţia generală se măreşte şi chiar în 
anul acesta sperăm, din producţiunea liniei Piteşti—Galaţi—Roman, 
să putem diminua anuitatea înscrisă în buget pentru această linie. 

Dacă, pe lângă toate acestea şi pe lângă votarea bugetelor ce 
vi se Vor prezenta, veţi rezolva, domnilor Senatori şi domnilor 
Deputaţi, în această sesiune şi chestiunea Creditului Funciar, che¬ 
stiune care încă din sesiunea trecuta a ocupat deliberările d-voastre, 
atunci putem fi siguri că ne vom afla în cele mai bune condiţiuni 
de a vedea prosperând marea noastră industrie agricolă, care reclamă 
toată solicitudinea noastră. 

Pentru întărirea armatei, d-voastre, domnilor Senatori şi dom¬ 
nilor Deputaţi, nu aţi refuzat niciodată mijloacele ce vi s’au cerut. 
Asemenea şi pentru viitor, sunt sigur că veţi acorda ceeace va trebui 
pentru a completa aplicarea legii dela 27 Martie, astfel ca oştirea 
noastră să poată totdeauna corespunde la misiunea ei. Această 
lege abia s’a pus în lucrare şi deja am avut plăcerea personalmente- 
să constat, cu ocaziunea concentrării din toate judeţele a unei părţi 
din trupele române, cât de mari şi binefăcătoare au să fie rezultatele 
ce aşteptăm dela noua organizaţiune. 

Prin diferitele inspecţiuni ce Miniştrii Mei au făcut în interiorul 
ţării, au putut vedea de aproape nevoile şi lipsele ce se simt în diver¬ 
sele localităţi, au dat ascultare scrupuloasă cererilor ce s’au ivit, 
au stimulat activitatea administraţiunii şi s’au luat toate.măsurile 
de îmbunătăţire, potrivit cu mijloacele ce guvernul a avut la dispo- 
ziţiunea sa. 

S’a pus în aplicaţiune legea reformată a consiliilor judeţene, 
legea tocmelilor agricole; s’au creat din nou trei penitenciare, s’au 
făcut studii şi planuri pentru construcţiuni de noi penitenciare 
sistematice, combinate cu înfiinţare de ateliere. 

Legea pentru birourile poştei rurale s’a pus în aplicaţiune şi 
în curând corespondenţa publică va putea merge regulat şi sigur 
în toate comunele ţării. 

Pe lângă proiectele din anul trecut, guvernul Meu va supune 
desbaterilor d-voastre mai multe legi, ce sunt indispensabile pentru 
satisfacerea intereselor celor mai importante în diversele ramuri 
ale administraţiunii,. 

Justiţia este cea mai mare instituţiune într’o ţară unde indepen¬ 
denţa legii domneşte. Guvernul Meu s’a silit în toate modurile a 
ameliora această ramură a administraţiunii. Pe lângă proiectul 
privitor la unele modificări de introdus în codicele penale şi de 
procedură penală, ce se află supus deliberărilor d-vOastre încă din 
sesiunea trecută, guvernul va cugeta cu maturitate asupra noilor 
reforme de introdus. 

Biserica şi şcoala sunt cea mai înaltă preocupare a noastră a 
tuturor. Religiunea, această legătură sublimă a omului cu Dumnezeu, 
această temelie statornică a familiei şi a monarhiei, această perpetuă 
mângâiere a durerilor lumii, este în acelaş timp pavăza în contra 
căreia s’au înfrânt toate lovirile ce s’au cercat a se da naţionalităţii 
noastre. Sunt convins dar, domnilor, că veţi grăbi a desbate şi a 
vota legea privitoare la alegerea Mitropoliţilor şi a Episcopilor şi 
la instituirea Sinodului Bisericii. Asemenea veţi lua în desbatere 
legea instrucţiunii 'publice şi veţi pune guvernul în stare să dea 
junimii învăţători luminaţi, iar ţării să-i asigure o viitoare gene- 
raţiune inspirată de simţimântul binelui şi al datoriei. 

Relaţiunile noastre exterioare sunt satisfăcătoare. Astfel, dom¬ 
nilor, cu ordinea şi liniştea dinlăuntru şi cu concursul înţelept al 
d-voastre, putem privi viitorul cu toată încrederea. 

Domnilor Senatori, domnilor Deputaţi, prin luminatul sprijin 
ce aţi dat guvernului Meu, aţi înlesnit silinţele sale în greaua sar¬ 
cină ce a pus asupra-i încrederea Mea. 

Primiţi mulţumirile Mele. 

Dumnezeu să binecuvânteze lucrările d-voa3tre. 

CAROL. 

Preşedintele Consiliului Miniştrilor şi Ministru de Interne, L. Catargiu; 
Ministrul Lucrărilor publice, N. Kretzulescu; Ministrul Justiţiei, Manolache 
Coslache; Ministrul Cultelor şi Instrucţiunii Publice, General Chr. Teii; Mi¬ 
nistrul Afacerilor Străine, G. Cosiaforu; Ministrul Finanţelor, P. Mavroghem ,- 
Ministrul Războiului, Generalul I. Em. Florescu. 

(M. O., 1872, nr. 254, p 1373). 

196. 

Domnul la adresa Adunării Deputaţilor. 

30 Nov./12 Dec. 1872. 

Delegaţia Adunării, în frunte cu preşedintele, prezintă adresa la mesaj 
stăruind asupra înţelegerii leale între puterea legiuitoare şi puterea executivă 

ţi asupri devotamentului către persoana M. S. ţi Dinastie. Domnul mulţu¬ 
meşte ţi speră în concursul ce-1 vor da guvernului. 

Domnule Preşedinte, 

Domnilor Deputaţi, 

Vă mulţumesc pentru simţimintele sincere ce-Mi exprimaţi. 
Vocea ţării o voi asculta totdeauna cu băgare de seamă şi vă repet 
cu această ocaziune, că datoria Mea, de a îndeplini scopul ce Pro¬ 
videnţa şi încrederea naţiunii Mi-au desemnat, va fi mai presus 
de orice consideraţie. 

Aştept, domnilor Deputaţi, să nu am decât a Mă felicita, ca şi 
până acum, de binevoitorul concurs, ce sper că veţi urma a-1 da silin¬ 
ţelor guvernului Meu, care la rândul său nu se va depărta niciodată 
dela datoria ce are, de a apăra interesele Statului şi a menţine 
principiul armoniei puterilor. Astfel, domnilor, vom conduce de¬ 
stinele României pe calea cea mare. 

Fiţi bine încredinţaţi că simţim, atât Eu cât şi Doamna, o 
adevărată plăcere, primind urările ce Ne vin din partea mandata¬ 
rilor Naţiunii. 

(M. O., 1872, nr. 266, p. 1425). 


197. 

Domnul la adresa Senatului. 

3/15 Decemvrie 1872. 

Senatul e fericit de stabilitatea guvernului şi va lucra de acord cu el pentru 
toate nevoile ţării. Domnul speră în această asociere a. Senatului Ia silinţele 
guvernului. 

Prea Sfinţite Părinte, 

Domnilor Senatori, 

Adresa ce-Mi faceţi Mă convinge şi în anul acesta, cât de mult 
Senatul este pătruns de înalta sa misiune. 

Nu aţi lipsit niciodată, domnilor, să vă asociaţi cu silinţele 
guvernului Meu şi să-l ajutaţi cu luminele şi experienţa d-voastre. 

Preocupaţi numai de interesele cele mari ale Statului, sper că 
veţi continua pe aceeaş cale, astfel ca în toate ocaziunile să puteţi 
menţine bunele tradiţiuni ce aţi întemeiat. 

Fiţi siguri, domnilor Senatori, că apreciez meritul lucrărilor 
d-voastre şi că voiu ţine totdeauna cont de dorinţele ce veţi ma¬ 
nifesta. 

Vă mulţumesc şi din partea Doamnei pentru urările şi sincerile 
simţiminte de devotament ce Ne exprimaţi. 

(M. p , 1872, nr. 269, p. 1445). 

198. 

Domnul către Soc. Amicii Artelor frumoase. 

30 Dec. 1872/11 Ian. 1873. 

S’a pregătit o expoziţiune a Societăţii Amicilor artelor frumoase, la a cărei 
inaugurare a fost invitat şi Domnul. Gr. C. Cantacuzino, preşedintele so¬ 
cietăţii, exprimă vii mulţumiri M. S. pentru graţiosul concurs şi puternicul 
sprijin. Domnul salută cu satisfacţie formarea acestei societăţi care are 
de Scop să răspândească în ţară iubirea şi gustul artelor. 

Domnilor, 

Deschiderea primei expoziţiuni de arte Mă umple de bucurie. 
Văd un adevărat progres într’aceasta, căci numai într’o ţară care 
înfloreşte, artele se pot desvolta. 

Cultivarea bele-artelor este unul din cele mai puternice mijloace 
spre a înălţa inima şi constitue cea mai frumoasă legătură între 
toate popoarele, conducându-le la cele mai nobile aspiraţiuni. 

Am salutat dar cu o vie satisfacţiune formarea unei Societăţi, 
care-şi propune scopul de a răspândi în ţară iubirea şi gustul artelor. 

Mulţumesc acum tuturor câţi au luat această lăudabilă iniţiativă, 
şi urez ca silinţele Societăţii Amicilor bele-artelor să fie încununate 
de un deplin succes. 

(M. O., 1873, nr. 2, p. 7). 

199. 

înalt Ordin de zi către armată. 

1/13 Ianuarie 1873. 

Domnul exprimă ostaşilor mulţumiri şi le urează sănătate. 

Ostaşi, 

La începutul anului expirat^ Mă felicitam, împreună cu ţara 
întreagă, de progresul ce făcuse armata noastră. Vă recomandam 
atunci a vă face o onoare din abnegaţiunea şi sacrificiile ce vi se cer. 

Astăzi, Mă felicit de realizarea în mare parte a dorinţelor Mele, 
ceea ce am putut-o constata cu mândrie şi cu plăcere cu ocaziunea 
inspecţiunilor şi manevrelor din toamna trecută. Vă adresez dară 
ale Mele mulţumiri şi vă urez sănătate. 

Ostaşi, 

Nu uitaţi niciodată că desvoltarea şi întărirea instituţiunii 
noastre militare este chiar consolidarea întregului viitor al patriei. 

Vă urez an hun şi fericit! 

CAROL. 

1873, Ianuarie 1. 

(M. Oastei, 1873, nr. 1, p. 1). 

200 . 

Domnul către Mitropolitul Primat. 

1/13 Ian. 1873. 

Mitropolitul, în numele clerului, face urări şi binecuvântări pentru Dinastie, 
pentru grija continuă ce poartă bisericii. Domnul mulţumeşte pentru felicitări 
şi face urări la rândul Său. 

înainte de toate, trebue să ne înălţăm glasul către Atotputintele, 
spre a-I mulţumi pentru fericirile ce ne-a acordat în cursul anului 
trecut şi pentru care vom păstra în inimile noastre o adâncă şi 
sinceră recunoştinţă. 

Rugăciunile înaltului cler, sunt încredinţat, vor atrage şi în 
anul acesta binecuvântările Cerului asupra iubitei noastre ţări. 
Plin de încredere dar privesc anul care se deschide înaintea noastră. 

Cuvintele Prea Sfinţiei Voastre sunt expresiunea fidelă a însăşi 
dorinţelor Mele şi sunt convins că legea eclesiastică va încunjura 
din nou Biserica noastră cu strămoşeasca ei splendoare. 

Vă mulţumesc din inimă pentru felicitaţiunile ce Ne adresaţi 
în numele clerului şi vă urez la rândul Meu ani mulţi şi fericiţi. 

(M. O., 1873, nr. 1, p. 2). 

201 . 

Domnul la învestirea Episcopilor. 

29 Ian./9 Ftv. 1873. 

Ceremonia învestirii episcopilor AtbanaBie al Râmnicului-Noului-Sevenn, 
Isaiia al Romanului, Inochentie Chiţulescu al Buzăului şi Iosif al Argeşului. 
După ce fiecare primeşte cârja episcopală din mâna Domnului şi spune 

câteva cuvinte, Domnul, după ultimul, adresându-se tuturor, le arată mai 
tntâiu figurile ce au ilustrat scaunele unde vor merge şi apoi misiunea ce au de 
îndeplinit, propovăduind mântuitoare cuvinte între credincioşi şi purtând o 
deosebită grije de monumentele vechi religioase. 

Prea Sfinţi Părinţi, 

Deapururea am fost însufleţiţi de cea mai vie dorinţă a vedea 
păstrate frumoasele tradiţiuni ale sfintei Biserici, care pentru câtva 
timp căzuseră în părăsire. 

Cu o adevărată bucurie dar, am săvârşit astăzi, înaintea acestei 
înalte Adunări, actul de învestitură, după vechile datine ale Bisericii 
noastre, a patru Episcopi aleşi conform legii nouă de către înaltul 
cler şi reprezentanţii poporului. 

Dela. anul o mie opt sute şasezeci şi şase încă, am exprimat 
în diferite alocuţiuni ale Mele către Adunările Legiuitoare, dorinţa 
ce aveam pentru restabilirea Bisericii române pe bazele canonice, 
spre a-i asigura, ca şi clerului, poziţiunea, ce caută a ocupa în Stat, 
cu deplină libertate în afacerile curat religioase. 

Plin de încredere, vă văd acum pornind la scaunele episcopale. 

Părinte Episcop al Râmnicului, ducându-te la ţărmurile Oltu¬ 
lui, în mijlocul voinicilor Olteni, vei întâmpina la fiecare pas, în 
frumoasele mănăstiri, ce ai fericirea a le poseda în eparhia Prea 
Sfinţiei Tale, urme din istoria patriei; vei regăsi urme ale spiritului 
blând şi pios, ale tăriei în credinţă a strămoşilor noştri, care îşi 
aflau acolo în timpii grei un azil, în timpii de fericire sfinte locaşuri 
spre a înălţa rugile lor de mulţumire către cel Atotputernic. 

Prea Sfipţia Ta, Episcop al Romanului, eşti chemat a ocupa 
unul din cele mai frumoase scaunej din patruzeci şi cinci de pre¬ 
decesori ai Prea Sfinţiei Tale, mulţi au ştiut a-şi câştiga un nume 
nemuritor prin actele lor pentru înălţarea simţului pietăţii creştine 
şi a literaturii bisericeşti. Mai înainte de împărţirea eparhiilor de 
către fericitul întru pomenire Domn Alexandru cel Bun, Romanul 
a fost pentru câtva timp chiar reşedinţă de Mitropolit şi multă 
vreme purtă denumirea de Mitropolia Ţării de jos. Nu putem să 
nu pomenim aci, cu o profundă recunoştinţă, de Prea Sfinţia Sa 
Episcopul Dositeiu, acel strălucit şi luminat Păstor, care, ca Episcop 
al acestei eparhii, a fost creatorul primei versificări în limba română 
a Psaltirului şi căruia, mai pe urmă, ca Mitropolit, se datoreşte 
marea idee de a suprima, atât în leturghie cât şi în cărţile bisericeşti, 

întrebuinţarea limbii slavone, pentru a o înlocui cu limba poporului; 
de renumitul Ioanichiu, fundator şi reclăditor al mai multor mănăs¬ 
tiri şi spitale, căruia Domnul Constantin Racoviţă, pentru a răs¬ 
plăti virtuţile şi vrednicia sa, i-a acordat favoarea de a purta mitra 
şi podoabele arhiepiscopale; de Episcopul Leon, care a trecut mai 
pe urmă Mitropolit şi care s’a luptat cu bărbăţie, în unire cu boerii 
ţării, spre a nimici alegerea Unui Arhiepiscop din Fanar; de marele 
Veniamin Costache în fine, acel virtuos şi înţelept Episcop şi Mitro¬ 
polit, ale căruia urme glorioase le găsim la fiecare pas în toată 
Moldova, atât pentru ordinea şi splendoarea ce a introdus în Biserică 
cât şi pentru neobosita sa silinţă de a îmbogăţi literatura bisericească 
română. 

Iar Prea Sfinţia Ta, Episcop al Buzăului, care eşti chemat a 
înlocui pe repauzatul în Domnul părintele Dionisie, ale căruia merite 
pentru cărţile bisericeşti îi dau atâtea titluri la recunoştinţa noastră 
adu-ţi aminte cu gratitudine şi de piosul Domn Radu IV, care, sunt 
acum mai bine de trei sute de ani, a clădit catedrala episcopală 
a Buzăului şi de fericitul întru pomenire Episcopul Chesarie, acest 
înalt model de virtute şi de pietate, care a ridicat din nou această 
biserică din ruine şi a clădit acele palaturi pentru cultura spiri¬ 
tuală ; dar adu-ţi aminte mai ales de acei bine credincioşi, care în 
timpii de amară încercare au săpat în stânci în fundul munţilor 
sfintele lor locaşuri, pe care le privim astăzi cu o adâncă mişcare, 
ca nişte monumente eterne ale credinţei din acele timpuri de lupte 
cumplite. 

Părinte Episcop al Argeşului, vei saluta cu bucurie la intrarea 
în eparhia Prea Sfinţiei Tale cel mai frumoş monument al nostru 
din vechime, pomenind cu recunoştinţă de Neagu Vodă Basarab, 
care n ridicat acest templu impozant, al căi’uia renume străbate 
departe peste hotarele ţării. Ziua când vom vedea acest monument 
readus în toată vechea sa splendoare, vom saluta-o cu fericire^ căci 
va da un lustru nou acestei Episcopii seculare. 

Conservarea, cu sfinţenie a mănăstirilor şi a bisericilor trebue 
să fie cea mai scumpă datorie pentru fiecare din noi, căci ele, nu 
numai că sunt sfintele noastre locaşuri, ci şi monumentele de căpe¬ 
tenie ale istoriei strămoşeşti. 

Pe noi toţi însă ne uneşte un monumentj un semn, un simbol, 
Sfânta Cruce, care există deapururea, care învinge toate popoarele, 

care îmbrăţişează toate ţările, Sfânta Cruce ce a apărat pe strămoşii 
noştri, ce i-a susţinut în timpii de nevoe şi de asuprire, emblema 
credinţei. 

A propovădui după putinţă mântuitoarele învăţăminte ce re¬ 
prezintă acest sfânt simbol, a lăsa în inima credincioşilor, a căror 
mântuire vă este încredinţată, urme neşterse de puterea sublimelor 
cuvinte ale Sfântului Apostol Mateiu, care zice: « Aşa să lumineze 
lumina voastră înaintea oamenilor, ca să vază faptele voastre cele 
bune şi să glorifice pe Tatăl vostru cel din ceruri», iacă înalta 
misiune ce s’a pus asupra Prea Sfinţiilor Voastre. 

(M. O., 1873, nr. 23, p. 121). 


202 . 

Domnul către elevii Şcoalei Militare. 

15/27 Martie 1873. 

Domnul vizitează Şcoala Militară de Infanterie şi Cavalerie din Ca¬ 
pitală şi la plecare adresează elevilor un cuvânt de mulţumire pentru modul 
cum s’au prezentat şi le recomandă să asculte mai tntâiu pentru a putea comanda 
mai în urmă. 

Am rămas mulţumit de inspecţiunea ce am făcut astăzi Şcoalei 
Militare şi cu plăcere M’am convins de progresele ce faceţi. 

Nu uitaţi niciodată că sunteţi chemaţi la înalta misiune de a 
deveni conducătorii armatei; pătrundeţi-vă prin urmare de marele 
adevăr: pentru ca cineva să poată comanda, cată mai întâiu să ştie 
a asculta şi puneţi-vă toate silinţele spre a dobândi mulţumirea 
şefilor voştri. 

t * 

Doresc ca deviza să fie: «Onoarea, disciplina şi simţimântul 
datoriei», pe care să o păstraţi deapururea în inimele voastre. 

(M. O., 1873, nr. 61, p. 496). 


203. 

Domnul către Corpul ofiţerilor. 

10/22 Mai 1873. 

.Aniversarea zilei de 10 Mai cu serviciu divin, primirea felicitărilor la Palat 
şi apoi participarea Domnului şi Doamnei la banchetul dat MM. LL., în cazarma 
Sf. Gheorghe, de către corpul ofiţeresc din Capitală. Participă, pe lângă ofiţeri 
şi persoane care reprezintă diferite ramuri ale administraţiei publice, comer- 


www.dacoromanica.ro 


164 


REGELE CAROL I 


ţului «tc. Generalul Florescu, ministrul de războiu, închină, exprimând dra¬ 
gostea şi recunoştinţa armatei pentru desvoltarea şi întărirea ce M. S. îi dă, 
în sănătatea şi pentru realizarea înaltelor şi româneştilor cugetări ale Domnului, 
în sănătatea Doamnei şi a Principesei Maria. Domnul e mândru că serbează 
aniversarea în mijlocul armatei în care vede tăria şi viitorul ţării. 

Ziua de 10 Mai, în care am intrat în Capitala României, va 
rămâne totdeauna neştearsă în inima Mea. Sunt mândru de a 
serba astăzi aniversarea acestei zile cu armata, în care am pus 
toate speranţele Mele şi în care văd tăria şi viitorul ţării. 

Rog pe cel Atotputinte să-Mi acorde o viaţă lungă, pe care 
să o pot consacra pentru fericirea României. 

Să trăiască armata şi prin ea să trăiască poporul român. 

(M. O., 1873, nr. 103, p. 713). 

204. 

Domnul către Gălăţeni. 

Galaţi, 20 Oct./l Nov. 1873. 

Domnul vizitase Galaţii şi pleca spre Ismail. La îmbarcare, după bordul 
vaporului Ştefan cel Mare, la uralele locuitorilor, Domnul laudă activitatea 
municipalităţii, care poate fi daţi model oraşelor dm România. Urează pros¬ 
peritate portului a cărui piatră fundamentală a cheiului fusese pusă cu o zi 
înainte. 


Petrecerea Mea de astă dată în oraşul Galaţi va rămâne scumpă 
în inima Noastră. M’am convins cu mare satisfacţiune că, graţie 
energiei şi activităţii municipalităţii, Galaţii au făcut în scurt timp, 
în privinţa lucrărilor publice, progrese însemnate; lucrările ce am 
văzut pot fi citate ca model tuturor oraşelor din România. 

Punând ieri piatra fundamentală a cheiului din portul cel mai 
însemnat al României, presimt că am pus şi temelia unei desvoltări 
mai mari a comerţului, care, prin înlesnirea ce asemenea lucrări 
aduc, mai cu seamă prin mijloacele de comunicaţiune, iau totdeauna 
proporţiunile cele mai neaşteptate. 

Spre a asigura însă Galaţilor un viitor fericit, voiu uza de toată 
influenţa Mea, ca acest frumos oraş să intre, prin o linie ferată 
mai scurtă şi mai directă, în marele rezou al drumurilor de fier; 
cu acest mod, putem spera că prosperitatea acestui port va lua o 
desvoltare mai întinsă. Iată sincerele urări ce fac pentru Galaţi f 
care M’a primit totdeauna aşa de bine în sânul său. 

(M. O., 1873, ur. 233, p. 2159). 

205. 

Domnul către cetăţenii din Ismail. 

Ismail, 20 Oct./l Nov. 1873. 

Domnul vizitează Ismailul ca să se convingă de starea lui. La ban¬ 
chetul oferit de cetăţeni, I se urează ani îndelungaţi pentru fericirea fi prospe¬ 
ritatea României. Domnul închină în sănătatea orăşenilor din Ismail şi pentru 
desvoltarea portului. 

Am venit în mijlocul d-voastre spre a Mă convinge însumi de 
starea oraşului Ismail; fac toate urările ca, prin desvoltarea agri¬ 
culturii şi comerţului în această parte a României, acest port să se 
ridice şi să prospere. închin acum acest toast pentru realizarea 
acestei dorinţe şi în sănătatea orăşenilor Ismailului. 

(M. O., 1873, nr. 232, p. 2156). 

206. 

Domnul către superiorul bisericii elene. 

Brăila, 22 Oct./3 Nov. 1873. 

Domnul vizitează la Brăila noua biserică eleni. Preotul bisericii bine¬ 
cuvântează pe Domn, roagă Providenţa pentru gloria, prosperitatea M. S. 
a preagraţioasei Doamne, a augustei familii, pentru fericirea poporului român 
frate şi amic cu poporul elen. Domnul mulţumeşte pentru buna primire 
şi vede cu ochi buni înţelegerea ce există între Români şi Eleni. 

Văd cu cea mai vie plăcere frumoasa biserică monumentală ce 
colonia elenică din Brăila a clădit şi-i mulţumesc pentru buna pri¬ 
mire ce-Mi face. Elinii au găsit totdeauna cea mai mare ospitalitate 
în România şi văd cu mulţumire buna înţelegere ce există între 
Homâni şi Elini. 

(M. O., 1873, nr. 234, p. 2163). 

207. 

înalt Ordin de zi pe toată oastea. 

27 Octomvrie/8 Noemvrie 1873. 

Domnul mulţumeşte tuturor dm armata permanentă, teritorială, mi- 
liţu, cât şi gărzilor orăşeneşti pentru zelul şi abnegaţiunea cu care au răspuns 
la concentrările pentru instrucţie şi pentru progresele remarcate. 

Ofiţeri, subofiţeri, caporali şi soldaţi, 

Concetrarea- oastei din cele patru diviziuni teritoriale a dat 
într’acest an rezultatul cel mai satisfăcător. 

Ne-am putut încredinţa, atât în persoană la Furceni şi la Bucu¬ 
reşti, cât şi prin Ministrul Nostru de Răsboiu în celelalte diviziuni, 
că în ţara întreagă armata permanentă precum şi cea teritorială, 
au făcut mari progrese; dar ceeace este menit a face să salte de bu¬ 
curie inima oricărui Român, este zelul şi abnegaţiunea, ce au arătat 
tinerii care au fost chemaţi a face parte din batalioanele de miliţii - 
Î4 toate capitalele de judeţe, în toate plăşile, ei au alergat eu vioi- 
ciime la apelul ce li s’a făcut, probând astfel că apărarea ţării are 
îloi ostaşi a pune în linie. 

Ofiţeri, subofiţeri, caporali şi soldaţi ai armatei permanente, ai 
dorobanţilor, călăraşilor şi miliţienilor, precum şi vouă celor din 
gardele orăşeneşti, care păzind garnizoanele înlesniţi concentrarea 
celorlalte elemente ale forţei armate, 

Vă mulţumesc. 

Dat în Bucureşti, la 27 Octomvrie, anul 1873. 

(M, Q-, 1873, nr. 236, p. 2171). 

208. 

Mesaj la deschiderea Corpurilor Legiuitoare. 

15/27 Noemvrie 1873. 

Domnul prezintă Corpurilor Legiuitoare stadiul relaţiilor cu vecinii şi 
al punerii în lucrare a unor legi şi le cere a asigura concursul lor guvernului 
pentru rezolvarea tuturor greutăţilor din calea guvernului şi pentru organi¬ 
zarea ţării. 

Domnilor Senatori, 

Domnilor Deputaţi, 

Deschiderea sesiunii Corpurilor Legiuitoare în anul acesta este 
semnalată printr’un fapt important în viaţa noastră constituţională. 
Adunarea Deputaţilor începe a treia sesiune ordinară a legislaturii 
sale şi Senatul va împlini de astă dată termenul fixat de Consti- 
tuţiune pentru reînnoirea sa periodică. 

Salut dar cu mulţumire mai vie decât totdeauna întrunirea 
reprezentaţiunii naţionale. Totdeodată constat cu plăcere, că în 
tot acest timp armonia n’a încetat a domni între marile puteri 
ale Statului. Ţara, liniştită prin această stabilitate, începe a culege 
fructele principiilor conservatoare care v’au condus. 

Astfel numai, guvernul Meu a putut învinge dificultăţile situa- 
ţiunii şi tot într’un timp a pune temelia unei reorganizaţiuni serioase. 

de care ţara simte atâta nevoie. Această operă, pentru care garanţia 
timpului este neapărată, s’a început cu energie, se urmează cu acti¬ 
vitate. Atârnă dela luminatul d-voastre concurs, ca dânsa să fie 
săvârşită; tare înlăuntru, un guvern va fi totdeauna respectat în 
afară. 

Relaţiunile noastre exterioare sunt din cele mai satisfăcătoare. 
Am avut mai multe ocaziuni spre a Mă convinge de încrederea ce 
inspiră Puterilor străine starea actuală a României şi progresul ce 
ea a realizat în câţiva ani. Călătoria Mea de astă vară şi simţimintele 
binevoitoare ce Mi s’au arătat din partea Suveranilor, cu care am 
avut onoarea a Mă întâlni, sunt pentru Mine o nouă dovadă de consi- 
deraţiunea de care ţara noastră se bucură în străinătate. Nu putem 
decât a ne felicita şi a fi recunoscători de interesul cu care Imperiul 
vecin a privit expoziţiunea noastră şi de primirea graţioasă cu care 
personal am fost onorat deMajestatea Sa împăratul Austro-Ungariei. 

Vă mai fac încă cunoscut cu deosebită plăcere, domnilor Senatori 
şi domnilor Deputaţi, că convenţiunea poştală ce guvernul Meu a 
încheiat cu Imperiul Rusiei şi pe care d-voastre aţi ratificat-o în 
sesiunea trecută, s’a pus deja în lucrare. Guvernul Meu va avea 
a supune aprobării d-voastre în sesiunea actuală şi alte conven- 
ţiuni încheiate cu alte Puteri străine. 

Administraţia judeţelor a câştigat mult prin modificările ce aţi 
introdus în legea consiliilor judeţene şi astăzi cea mai mare parte 
din conturile judeţelor şi comunelor pe anii trecuţi sunt lichidate. 
Prin modificarea legii comunale, sunt încredinţat că veţi aduce în 
administraţiunea comunelor îmbunătăţiri reclamate de toţi. 

Mulţumită legilor ce aţi votat şi resurselor ce aţi binevoit a 
acorda prin bugetele pe anii 1872 şi 1873, serviciul telegrafic şi 
poştal s’a îndreptat în mod simţitor şi veniturile au sporit. Guvernul 
Meu vă va prezenta spre ratificare o convenţiune încheiată cu com¬ 
paniile căilor ferate, prin care se deschid peste optzeci de birouri 
telegrafice noui pela toate staţiile drumului de fier, fără ca prin 
aceasta să se îngreuieze alocaţiunile bugetare. 

în ceeace priveşte serviciul penitenciarelor, guvernul aşteaptă 
votarea legii asupra regimului închisorilor, precum şi chibzuirea 
despre mijloacele de care s’ar putea dispune pentru zidirile indis¬ 
pensabile. In acest mod va putea generaliza sistemul moralizator 
al muncii, care deja s’a aplicat Ia Mărgineni. 

Administraţiunea justiţiei în toate ramurile sale va fi o constantă 
preocupaţiune a guvernului Meu. 

Aţi recunoscut înşivă, domnilor Senatori şi domnilor Deputaţi, 
în sesiunea trecută, că legile noastre reclamă mai multe îndreptări. 
Proiectele necesare pentru a atinge acest scop dorit de toţi vi se 
vor înfăţişa de către Ministrul Meu la departamentul Justiţiei. 
Comisiunea întocmită pentru modificarea codicelui de procedură 
civilă continuă cu activitate această importantă lucrare, care va 
fi supusă discuţiunii d-voastre cât se va putea mai curând. 

Nu mai puţin îngrijit şi de personalul chemat a aplica legile, 
guvernul Meu a mai gătit un proiect, prin care, aducându-se oare¬ 
care schimbări în legea actuală pentru admisibilitate şi înaintare în 
funcţiuni judecătoreşti, se precizează condiţiunile cerute pentru 
frumoasa şi delicata carieră de magistrat. 

Lucrările publice au luat în anul acesta un nou avânt. Rezul¬ 
tatele binefăcătoare ale legii prestaţiunii sunt simţite de ţara în¬ 
treagă ; pe lângă marile înlesniri ce şoselele executate până acum 
au adus comumcaţiunilor publice, agricultura nu a profitat mai 
puţin de dânsele, în principalele noastre porturi lucrări impor¬ 
tante încep a se ridica. Cheiul din portul Giurgiu s’a terminat în 
mare parte; cel dela Brăila şi Galaţi se lucrează cu activitate. 

Căile noastre ferate astăzi în circulaţie au început a produce 
efectele salutare ce acest puternic mijloc de civilizaţiune a avut 
pretutindeni. Comunicaţiile, până acum foarte grele şi costisitoare, 
s’au înlesnit într’un grad necunoscut până astăzi; cei neavuţi se 
pot bucura ele dânsele cu aceeaş înlesnire ca şi cei avuţi şi putem 
constata cu mulţumire cât de mult au crescut astfel, în favoarea 
desvoltării comerţului, relaţiile între diferitele centruri de popo- 
raţiune dela o margine în cealaltă a ţării. Transportarea asemenea 
la schele a productelor noastre — principalul izvor de bogăţie al 
României — s’a făcut în anul curent pe liniile ferate şi continuă a 
se face în cantităţi foarte mari şi cu preţuri reduse în raport cu cele 
ce costau până aci pe producători. 

în privinţa veniturilor realizate, putem zice de pe acum că 
beneficiul în profitul anuităţilor va întrece previziunile bugetare. 

Prin expoziţiunea dela Viena, am putut arăta lumii forţa pro¬ 
ductivă şi a industriei noastre născânde. Rezultatul ce am obţinut 
este foarte măgulitor pentru noi, când vedem numărul însemnat 

de medalii şi recompense ce au dobândit mai cu seamă producţiu- 
nile noastre agricole. 

Vă pot anunţa, domnilor Senatori şi domnilor Deputaţi, cu 
mândrie, rezultatul mulţumitor ce a avut aplicarea legii organizării 
puterii noastre armate. Această lege a fost promulgată la 27 Martie 
anul trecut şi în mai puţin de doi ani, ea ne-a dat o nouă probă de 
toate ce putem aştepta dela ţară, când i se vorbeşte de drepturile 
ei şi de mijloacele de a le păstra. 

Două concentrări, una generală în anul trecut şi’cea de a doua 
pe diviziuni teritoriale în anul acesta, au probat încă înlesnirea cu 
care poporul se formează la nobila carieră a armelor. Armata peT- 
manentă, acea teritorială, miliţiile şi gardele orăşeneşti, toate aceste 
elemente ale puterii noastre armate, au răspuns la apelul ce li s’a 
făcut cu un zel adevărat patriotic. în partea materială avem încă 
mult de făcut; dar totuşi s’a sporit materialul nostru de geniu, acel 
al ambulanţelor şi în genere al muniţiunilor, a căror lipsă era atât 
de greu simţită. 

Pe lângă aceasta, instrucţiunea orăşenească s’a asigurat într’un 
mod permanent, prin crearea şcoalei divizionare, care chiar într’acest 
an a dat rezultatele cele mai satisfăcătoare, aducând o nouă emula - 
ţiune între sergenţii noştri. 

Ministrul Meu la departamentul Finanţelor vă va supune, 
domnilor Senatori şi domnilor Deputaţi, situaţiunea financiară a 
tezaurului public în toate părţile şi amănuntele ei. Această situaţiune 
nu a variat mult din aceea ce era la finitul sesiunii trecute, încât ea 
este cunoscută de d-voastre. Aplicaţiunea legii ultimului impozit 
votat de d-voastre asupra stabilimentelor de băuturi spirtoase a 
dat rezultate peste toată aşteptarea: însă imensa criză care bântue 
de mai multe luni lumea financiară şi care a mers până acum tot 
crescând n’a contribuit puţin a apăsa şi asupra finanţelor ţării 
noastre, prin distrugerea creditului general, care s’a resfrânt în un mod 
defavorabil asupra productivităţii unora dintre principalele noastre 
venituri indirecte. Această criză, fără precedente prin întinderea şi 
durata ei, a provocat pentru un moment şi pentru întâia oară o 
depreciere minimă a efectelor noastre publice. Dar când comparăm 
această neînsemnată scădere cu aceea de care au fost lovite efectele 
publice streine, nu putem decât a ne felicita şi a fi mândri de soli¬ 
ditatea creditului nostru în ţară cât şi în străinătate. 

Prin instituirea unei Bănci de scont şi de circulaţiune, creditul 
şi transacţiunile comerciale se vor desvolta şi mai mult. Asupra 
acestui obiect, guvernul Meu vă va prezenta un proiect de lege. 

Cu excedentul provenit din ultimul impozit peste prevederea 
înscrisă în bugetul anului 1874, acest buget, votat cu un deficit 
de peste 2 milioane, se prezintă astăzi în condiţiuni satisfăcătoare, 

în un period de doi ani şi jumătate, guvernul Meu, în înţelegere 
cu domniile voastre, a învins şi rezolvat numeroasele şi marile difi¬ 
cultăţi care apăsau greu ţara şi tezaurul public. Acest rezultat s’a 
dobândit prin emiterea împrumutului domenial şi prin sporirea 
graduală a veniturilor Statului cu o sumă anuală de aproape 19 
milioane. Acum însă ne mai rămâne a aviza la echilibrarea situaţiunii 
generale a tezaurului public, prin chibzuirea mijloacelor celor mai 
nemerite pentru a acoperi golul constatat în sesiunea trecută, cre¬ 
ditele diferite ce se mai pot prezenta şi sarcinele privitoare la bugetul 
anului 1875. 

Nu numai trebuinţele materiale, dar şi cele de ordin moral au 
fost obiectul constantei îngrijiri a puterilor publice în Statul nostru. 
Un pas însemnat s’a făcut în această privinţă. Prin legea ce aţi 
votat în anul trecut pentru alegerea Mitropoliţilor şi a Episcopilor 
şi pentru constituirea Sfântului Sinod, prin împlinirea vacanţei a 
mai multor scaune episcopale, aţi reaşezat Biserica română pe 
vechea temelie pe care o pusese canoanele ecumenice şi datinele 
naţionale. înfiinţarea în capul Bisericii române a unei autorităţi 
supreme, care o reprezintă înlăuntru şi afară, asigură respectarea 
dogmelor şi menţinerea disciplinei eclesiastice. Ceea ce aţi făcut 
pentru biserică nu veţi întârzia, sunt sigur, a face şi pentru instruc¬ 
ţiunea publică. 

0 experienţă de mai mulţi ani ne-a demonstrat îndestul, că în 
legea actuală sunt şi lacune de împlinit şi nouă dispoziţiuni de adăugat. 

Nu Mă îndoesc că şi asupra acestei importante reforme veţi 
purta luminata d-voastre atenţiune. 

Domnilor Senatori, 

Domnilor Deputaţi, 

Din toate aceste puteţi vedea cât de numeroase şi importante 
sunt lucrările ce sunt supuse deliberaţiunii d-voastre îii sesiunea 
actuală. 

Guvernul Meu a pregătit materialul acestei opere. La rândul 
d-voastre veţi aduce, sunt încredinţat, acestei patriotice întreprin¬ 
deri puternicul sprijin de care dispuneţi. 

Insuflaţi numai de dorinţa binelui public, veţi rămâne uniţi 
într’o singură cugetare şi o singură voinţă: întărirea şi prosperitatea 
iubitei noastre patrii. 

Dumnezeu să binecuvânteze lucrările d-voastre. 

CAROL. 

Preşedintele Consiliului do Miniştri şi Ministrul de Interne L. Calargiu; 
Ministrul Lucrărilor Publice, N. C. Kretzulescu ; Ministrul Cultelor şi Instruc¬ 
ţiunii Pubhce, General Christian Teii; Ministrul Finanţelor, P. Mavrogheni; 
Ministrul Războiului, general I. Em. Florescu; Ministrul Afacerilor Străine, 
B. Boerescu; Ministrul Justiţiei, AL Lahovari. 

(M. O., 1873, nr. 249, p. 2227). 

209. 

Domnul la adresa Adunării Deputaţilor. 

25 Nov./7 Dec. 1873. 

Preşedintele Camern, în fruntea comisiumi adresei la mesaj, se prezintă 
Domnului, care mulţumeşte Adunării pentru devotament şi crede că gu¬ 
vernul va găsi sprijin la deputaţi pentru rezolvarea chestiunilor ce interesează 
viitorul şi prosperitatea ţării. 

Domnule Preşedinte , 

Domnilor Deputaţi, 

Vă mulţumesc de simţimintele de devotament ce astă dată încă 
exprimaţi pentru persoana Mea. Aoeste urări le ascult cu fericire, 
ca un răsunet sincer al glasului naţiunii pe care o reprezentaţi. 

Spiritul înţelept şi patriotic, care vă animă, îmi este o sigură 
dovadă, că guvernul Meu va găsi în d-voastre acel sprijin necesar 
pentru rezolvarea atâtor chestiuni ce interesează viitorul şi prospe¬ 
ritatea ţării. 

Astfel, se vor învinge greutăţile interioare, astfel România, tare 
şi liniştită înlăuntru, va menţine în afară străbuna autonomie a 
drepturilor sale. 

Având de ţintă numai această nobilă ambiţiune, Adunarea 
actuală va rămânea neştearsă în suvenirea recunoscătoare a ţării. 

Primesc dar cu o deosebită plăcere, domnilor Deputaţi, rostirea 
simţimintelor d-voastre leale şi credincioase către Mine şi pinastia 
română. 

(M. O., 1873, nr. 257, p. 2267). 

Domnul la adresa Senatului. 

25 Noemvrie/7 Decemvrie 1873. 

Preşedintele Senatului, in fruntea comisiunii adresei de răspuns la mesaj, 
se prezintă Domnului, care mulţumeşte pentru spiritul conservator şi de 
maturitate ce domină în lucrări şi pentru silinţele de a fi în armonie cu gu¬ 
vernul. 

înalt Prea Sfinte Părinte, 

Domnilor Senatori, 

Primesc cu o însemnată mulţumire urările Senatului. 

Patriotismul de care el Mi-a dat probe în toate împrejurările, 
îmi este o sigură dovadă că şi în sesiunea actuală va ajuta silinţele 
ce guvernul Meu depune pentru binele şi prosperitatea ţării. 

Am contat totdeauna pe maturitatea şi experienţa acestui înalt 
Corp. 

Dând cel dintâi exemplu unui spirit conservator, el va contribui 
în măsura cea mai mare a răspândi în ţara noastră acele idei bine¬ 
făcătoare de stabilitate, fără de care nu este nici un progres durabil. 

Vă mulţumesc în numele Meu şi al Doamnei pentru expresiunea 
devotamentului ce-Mi arătaţi. 

(M. O., 1873, nr. 257, p. 2267). 


211 . 

Domnul către Arhierei. 

29 Nov./II Dec. 1873. 

Domnul răspunde la cuvântările arhiereilor Policarp Bârlădeanu şi Ieremia 
Gălăţeanu. 

Prea Sfinţi Părinţi, 

Am ascultat cu plăcere cuvintele rostite de Prea Sfinţia Voastră, 
inspirate fiind din înalt devotament către Biserica ortodoxă a 
României, cum şi de supunere la legile ţării. 

Pacea introdusă între ierarhii ţării am privit-o cu cea mai mare 
bucurie, căci numai prin pace Biserica română va prospera. Vă 
mulţumesc, Prea Sfinţi Părinţi, pentru călduroasele simţiminte 

prin care vă exprimaţi devotamentul ce aveţi pentru Domnul 
României şi Dinastia Sa. 

Să trăiască România şi să conserve Dumnezeu pentru totdeauna 
pacea în sânul Bisericii ei. 

(M. O., 1873, nr 266, p. 2320). 

212 . 

înalt Ordin de zi către armată 

1/13 Ian. 1874. 

Domnul urează an bun şi fericit armatei care a dat dovezi de aptitudini 
pentru arme cu prilejul concentrărilor din toamna trecută. 

Ostaşi, 

în anul expirat oastea a dobândit o nouă soliditate. 

Mulţumită aptitudinii de arme, de care Românii au dat probe 
cu ocaziunea concentrărilor din toamna trecută, mulţumită con¬ 
cursului energic şi inteligent al acelora care au fost chemaţi a în¬ 
cadra masele concentrate pentru manevre, am dobândit însumi 
o nouă încredere în rezultatele ce vom obţine în anul în care intrăm. 

Ostaşi, 

Ţara vă va privi totdeauna cu mândrie. Eu vă urez an bun 
şi fericit. 

Dat în Bucureşti, la 1 Ianuarie 1874. 

(M. Oastei, 1874, nr. 1, p. 1). 


213. 

Domnul către Mitropolitul Primat. 

1/13 Ian. 1874. 

La Mitropolie, după serviciul religios. Mitropolitul în numele clerului mul¬ 
ţumeşte pentru înalta şi binevoitoarea protecţiune, pentru statornicirea drep¬ 
turilor bisericeşti şi face urări pentru M. S., pentru Augusta Familie; urează 
deasemeni ani lungi şi prosperi naţiunii române. Domnul face aceleaşi urări 
pentru biserica şi naţia română. 

Mulţumesc pentru cuvintele prin care îmi exprimaţi simţimin- 
tele călduroase ale clerului român, simţiminte care îmi sunt cu 
atât mai scumpe, fiind însoţite de rugile sale către Atotputintele 
pentru ţară, pentru Mine şi familia Mea. 

Primiţi din parte-Mi urările cele mai vii pentru anul nou, care 
sper că va fi fericit pentru Biserică şi Naţiunea română. 

La mulţi ani! 

(M. O., 1874, nr 2, p. 8) 


214. 

Mesaj la închiderea Corpurilor Legiuitoare. 

23 Martie'4 Aprilie 1874. 

.Senatul şi Camera, după a doua prelungire a sesiunii, sunt închise. Dom¬ 
nul mulţumeşte pentru activitatea desfăşuraţă în armonie cu guvernul spre 
îmbunătăţirea instituţiilor şi întărirea stabilităţii. 

Domnilor Senatori, 

Domnilor Deputaţi, 

Termenul celei de a doua prelungiri a sesiunii Corpurilor Legiui¬ 
toare împlinindu-se astăzi, Mă simt fericit, înnainte de a Mă despărţi 
de d-voastre, a vă exprima toată mulţumirea Mea. 

Legile importante ce aţi votat constituesc o nouă probă despre 
activitatea cu care aţi lucrat Ia îmbunătăţirea instituţiunilor noastre 
şi Ia întărirea stabilităţii. 

Prin patriotismul şi înţelepciunea d-voastre, prin armonia ce 
şi de astădată aţi ştiut a menţine între puterea legiuitoare şi guvernul 
Meu, aţi câştigat noi drepturi Ia recunoştinţa ţării. 

In virtutea art. 95 din Constituţiune, declar închisă sesiunea 
Corpurilor Legiuitoare. 

Dat în Bucureşti, la 23 Martie anul 1874. 

CAROL. 

Preşedintele Consiliului de Miniştri şi Ministrul de Interne, L. Catargiu; 
Ministrul Finanţelor, P. Mavroghem / Ministrul Războiului, General I. Em. 
Florescu; Ministrul Afacerilor Străine şi ad-interim la Culte, B. Boerescu; 
Ministrul Justiţiei, Al. Lahovari; Ministrul Lucrărilor Publice, G. Gr. Canta- 
cuzino. 

(M. O., 1874, nr. 69, p. 457). 


215. 

Mesaj la deschiderea Corpurilor Legiuitoare. 

25 Apr./7 Mai 1874. 

Domnul convocă Corpurile Legiuitoare în sesiune extraordinară până 
la sfârşitul lui Mai, având a se ocupa de proiecte de legi financiare şi econo¬ 
mice; Senatul urmează să se reînnoiască Ia 2 Iunie. 

V’am convocat în sesiune extraordinară, spre a se supune des- 
baterii d-voastre diferite proiecte de legi, mai ales financiare şi 
economice. 

Durata sesiunii este mărginită până la sfârşitul lunii Mai, îm- 
plinindu-se în 2 Iunie termenul fixat de Constituţiune pentru reîn¬ 
noirea periodică a Senatului. 

însemnătatea şi urgenţa proiectelor pe care veţi avea a le desbate 
M’a făcut a vă cere concursul într’un timp, în care ocupaţiunile 
agricole vă reclamă pe cei mai mulţi dintre d-voastre. Sunt însă 
convins că veţi aduce, ca şi în trecut, acest sacrificiu pentru binele 
ţării. 

Dumnezeu să binecuvânteze lucrările d-voastre. 

CAROL. 

Preşedintele Consiliului Miniştrilor şi Ministrul de Interne, L. Catargiu, 
Ministrul Finanţelor, P. Mavrogheni ; Ministrul de Războiu, General I. Em. 
Florescu; Ministrul Afacerilor Străine, B. Boerescu; Ministrul Justiţiei, Al. 
Lahovari; Ministrul Lucrărilor Publice, G. Gr. Cantacuzino; Ministrul Cultelor 
şi Instrucţiunii Publice, T. Maiorescu. 

(M. 0„ 1874, nr. 92, p. 603.) 


216. 

Domnul către Adunarea Deputaţilor. 

2/U Mai 1874. 

Adunarea Deputaţilor în corpore, în frunte cu D. Ghica, exprimă M. M. 
Tu. L. profunda durere pentru pierderea Principesei Maria, durere împărtăşită 
de ţara întreagă. Domnul mulţumeşte pentru cuvintele de mângâiere. 


Domnule Preşedinte, 

Domnilor Deputaţi, 

Sunt adânc mişcat de graţioasa atenţiune ce Adunarea a avut-o, 
votând această Adresă de compătimire şi prezentând-o în corp. 

Yă mulţumesc pentru simţimintele ce d-voastre Ne exprimaţi. 
Via parte ce ţara întreagă a luat la durerea Noastră este pentru 
Mine răsplătirea cea mai frumoasă pentru tot ce am căutat a face 
până acum, spre a asigura României o poziţie demnă, un viitor 
frumos. Dureroasa pierdere a singurului Nostru copil n’a slăbit 
niciun moment şi nu va slăbi zelul Meu pentru toate interesele 
ţării. Vă mulţumesc şi în numele Doamnei pentru cuvintele de 
mângâiere, ce d-voastre aţi găsit pentru inimile Noastre întristate. 

Dumnezeu Ne va da tăria spre a Ne supune voinţei Sale. 

(M. O., 1874, nr. 97, p. 623). 


217. 

Domnul către Senat. 


4/16 Mai 1874. 

Mitropolitul Nifon, Preşedintele Senatului, regretă că maturul corp nu *'a 
putut întruni mai devreme pentru a exprima profunda durere împărtăşită de 
toată ţara la pierderea Principesei Maria. Domnul spune că orice suferinţă 
împărtăşită devine mai uşoară şi în dragostea poporului român vor găsi tărie 
şi răbdare pentru a trece prin această crudă încercare. 

înalt Prea Sfinte Părinte, 

Domnilor Senatori, 

Ca în totdeauna şi în astă tristă împrejurare, Senatul s’a grăbit 
a Ne expune simţimintele sale de iubire şi de alipire. 

Vă mulţumim din inimă pentru via parte ce d-voastre luaţi 
a durerea Noastră amară. Este foarte adevărat că orice suferinţă 
devine mai uşoară când este împărtăşită; cu atât mai mult trebue 
să devie mai uşoară suferinţa Noastră, fiind Împărtăşită de un 
popor întreg. 

Da, în dragostea poporului Nostru vom găsi tărie şi răbdare, 
spre a Ne supune la această crudă încercare. 

Rugile înaltului cler vor atrage binecuvântările Cerului asupra 
tuturor familiilor care au fost izbite ca Noi. 

Dumnezeu să Ne ajute! 

(M. O., 1874, nr. 99, p. 631). 

218. 

înalt Ordin de zi către armată. 

15/27 Mai 1874. 

Domnul, dorind a da o dovadă de dragoste faţă de M. S. Milan Obreno- 
vici IV al Serbiei, îl numeşte şef onorar al Reg. 6 de Infanterie, 

Dorind a da o probă de dragoste bunului Nostru Frate, Domni* 
torului Serbiei, Milan Obrenovici al IV-lea şi spre a strânge şi mai 
bine legăturile de simpatie între armata sârbă şi română, 

Numim Cap al Regimentului al 6-lea de Infanterie de linie 
pe M. S. Domnitorul Serbiei Milan Obrenovici al IV-lea. 

Regimentul al 6-lea va adresa M. S. Domnitorului Serbiei raport 
trimestrial de situaţiunea Regimentului. 

Dat în Bucureşti, la 15 Mai 1874. 

Ministrul de Războiu, General de Divizie I. Em. Florescu. 

(M. O., 1874, nr. 107, p. 671). CAROL. 

219. 

Domnul către Regimentul 6 Infanterie. 

15/27 Mai 1874. 

Domnul e convins că numind pe Principele Serbiei cap al Reg. 6 In¬ 
fanterie se va stabili o legătură de frăţie între amândouă armatele. 

Am hotărît a numi pe M. S. Domnitorul Serbiei Cap al Regi¬ 
mentului al 6-lea de Infanterie. Sunt convins că prin această nu¬ 
mire se va stabili o legătură între amândouă armatele, unindu-se 
astfel mai mult cu camarazii noştri de arme din Serbia. Această 
unire va fi o nouă dovadă de înfrăţirea ce există între poporul sârb 
şi poporul român. 

Apoi M. S. Domnul, adresându-Se către A. S. Principele Serbiei, roiteşte, 
în limba franceză, următoarele cuvinte: 

Alteţă! Ne felicităm că de azi înainte Alteţa Voastră faceţi 
parte din armata Noastră, primind a fi Capul unui regiment român. 
Ziua în care numele Alteţei Voastre a fost trecut în anuarul nostru 
militar, va rămâbe săpată în memoria Noastră ca o dată scumpă 
şi vecinică despre sincera prietenie care uneşte ambele Noastre 
popoare şi ambele Noastre oşti. 

(M. O., 1874, nr. 108, p. 677). 

220 . 

Mesaj pentru închiderea Senatului 

31 Mai/12 Iunie 1874. 

Ajungând la termenul când se prevede reînnoirea Senatului, Domnul 
trece In revistă toată opera legislativă ieşită din armonia între guvern şi Senat 
şi laudă stabilitatea care a dus la prosperitate România. 

Domnilor Senatori, 

Pentru întâia dată Senatul ajunge la termenul reînnoirii sale 
periodice fixat prin Constituţiune. 

Dacă stabilitatea şi armonia între puterile Statului sunt o con- 
diţiune neapărată pentru prosperitatea poporului, suntem în drept 
a ne felicita cu toţii de acest rezultat. 

Mulţumirea noastră este cu atât mai mare, cu cât legislatura 
de patru ani, care se încheie acum, a fost cea mai bogată în lu¬ 
crările ei. 

Organizarea bisericii după datinele ţării şi după sfintele canoane, 
organizarea armâtei, rezolvarea înţeleaptă a greutăţilor ivite în 
urma primei concesiuni a căii ferate Roman—Yârciorova, întărirea 
ordinei în finanţe prin crearea de resurse nouă în bugetul Statului, 
legea domeniilor şi a casei pensiunilor, reforma administraţiunii în 
district şi comună prin legea consiliilor judeţene şi prin legea comu¬ 
nală, convenţiunile telegrafice şi poştale cu Statele vecine, legea 
telegrafelor şi poştelor, modificarea codului penal şi legea regimului 
închisorilor şi, chiar în această laborioasă sesiune extraordinară, 
legea pentru legarea căilor ferate cu reţeaua cea mare a Europei, 
legile vamale, sanitare şi a împroprietăririi coloniştilor din Basara¬ 
bia ; aceste legi împreună vor consolida administraţia generală a 
Statului român, iar pentru d-voastre în deosebi vor fi un titlu 
la recunoştinţa ţării. 

în mesajul Meu din 23 Mai 1^71, prezentat d-voastre tot prin 
guvernul actual, v’am exprimat încrederea ce am în destinele 
României şi speranţa că naţiunea întreagă, luminată prin experienţă, 
după atâtea grele încercări, şi obosită de lupte sterile, va merge 
prin mandatarii săi cu paşi siguri pe adevărata cale a progresului 
prin ordine şi stabilitate. 

încrederea Mea a fost fundată; speranţa s’a realizat* 

Vă exprim dar, domnilor Senatori, Domneasca Mea mulţumire 
şi rog pe Dumnezeu să vă aibă în sfânta Sa pază. 

Sesiunea extraordinară a Corpurilor Legiuitoare este închisă. 

CAROL. 

Preşedintele Consiliului Miniştrilor şi Ministrul de Interne, L. Catwrgiu; 
Ministrul Finanţelor, P. Mavroghem; Ministrul de Războiu, General I. Em. 
Florescu; Ministrul Afacerilor Străine, B. Boerescu; Ministrul Justiţiei, AL 
Lahovari; Ministrul Lucrărilor Publice, G. Gr. Cantacuzmo; Ministrul Cultelor 
şi Instrucţiunii Publice, T. Maiorescu. 

(M. O., 1874, nr. 119, p. 759). 


221 . 

Mesaj pentru închiderea Adunării Deputaţilor. 

31 Mai/12 Iunie 1874. 

Domnul închide sesiunea extraordinară a Adunării Deputaţilor, mul¬ 
ţumind pentru laborioasa activitate economică şi financiară şi pentru unirea 
cu guvernul în resolvarea problemelor Statului. 

Domnilor Deputaţi, 

Termenul până când aţi fost convocaţi în sesiune extraordinară 
expiră astăzi. Până în cea din urmă zi a acestei laborioase sesiuni, 
v’aţi ocupat de legile economice şi financiare, ce trebuinţele ţării 
le reclamau, şi aţi adus binelui public sacrificiul intereselor d-voastre 
particulare. 

Unirea perfectă, ce şi de astă dată a domnit între puterile Sta¬ 
tului, a produs rezultate fericite pentru înaintarea României. în 
adevăr, prin votarea mai ales a legii pentru legarea căilor noastre 
ferate cu reţeaua cea mare a Europei, a legii vamale, a legii pentru 
împroprietărirea coloniştilor din Basarabia şi a legii sanitare, s’a 
făcut un pas însemnat pe calea progresului real al ţării. 

Vă exprim dară a Mea Domnească mulţumire şi rog pe Dumne¬ 
zeu să vă aibă în sfânta Sa pază. 

Sesiunea extraordinară a Corpurilor Legiuitoare este închisă. 

CAROL 

Preşedintele Consiliului Miniştrilor şi Ministrul de Interne, L. Gatargiu; 
Ministrul Finanţelor, P. Mavrogheni; Ministrul de Războiu, General I. Em. 

Florescu; Ministrul Afacerilor Străine, B. Boerescu; Ministrul Justiţiei, Al. 
Lahooari; Ministrul Lucrărilor Publice, G. Gr. Cantacuzmo; Ministrul Cultelor 
şi Instrucţiunii Publice, T. Maiorescu. 

(M. O., 1874, nr. 119, p. 759). 


222 . 

Domnul către armată. 

14/26 Oct. 1874. 

După manevre, la Băneasa, şe sfinţesc şi se împart oştirii 32 de steaguri 
noi. Domnul încredinţează steagurile noi oştirii, cu convingerea că le va 
apăra cu iubire şi devotament. 

Cu mândrie şi încredere v’am dat aceste steaguri, având ferma 
convingere că armata va şti a le apăra în orice împrejurare ca un 
sfânt depozit şi a le păstra cu onoare şi fără pată. 

Nu Mă îndoesc niciun moment, că fiecare dintre d-voastre, 
când veţi fi chemaţi a vă împlini datoria, o veţi face cu iubire şi 
devotament, având numai o ţintă, deviza steagurilor: «Onoare 
şi Patrie! ». 

Seara s’a dat un banchet la Palat pentru ofiţerii străini în misiune şi pentru 
ofiţerii superiori «ti trupelor concentrate pentru manevre. La şampanie, M. S. 
a toastat: 

Ziua de astăzi fiind serbarea cea mai însemnată, cea mai fru¬ 
moasă a armatei noastre, ridic cel întâiu pahar în sănătatea sa, 
făcând urările cele mai călduroase pentru întărirea şi desvoltarea 
oastei. 

Să trăiască armata! 

A răspuns Generalul I. Em. Florescu pentru armată şi ofiţeri, închinând 
In sănătatea Domnului şi a Doamnei. 

Apoi Domnul s’a adresat ofiţerilor străini în limba franceză: 

Cu o adevărată satisfacere ridic acest pahar pentru armatele, 
pe care am avut plăcerea a le vedea reprezentate la manevrele 
noastre de toamnă. Exprimând via Noastră recunoştinţă guver¬ 
nelor care v’au trimis, Domnii Mei, în România, nutresc speranţa 
că veţi păstra o bună amintire de petrecerea voastră printre noi. 
Armata Mea se uneşte cu urările ce fac pentru ţările voastre şi se 
asociază din inimă la toastul Nostru. 

în sănătatea Suveranilor şi pentru prosperitatea guvernelor 
ce aveţi onoarea a reprezenta! în sănătatea armatelor voastre! 

Colonelul de Stat-Major englez Charles Morris a răspuns în numele cole¬ 
gilor, mulţumind pentru buna primire ce li s’a făcut; vor păstra o plăcută 
amintire şi închină în sănătatea M.M. L.L. şi a armatei. 

(M. O., 1874, ur. 227, p. 1308). 

223. 

înalt Ordin de zi către armată. 

14/26 Oct. 1874. 

Domnul mulţumeşte oştirii de modul cum s’a prezentat la manevre, 
îi distribue noi steaguri şi îi cere să jure că va apăra totdeauna aceste stea¬ 
guri care simbolizează Patria. 

Ostaşi, 

Pentru a treia oară voi aţi ştiut să răspundeţi la apelul ce v’am 
făcut. 

Aţi dovedit din nou că nu s’au şters din inima Românilor vir¬ 
tuţile militare ale străbunilor. 

Rezemată pe voi, ţara poate păşi cu încredere spre viitorul ei. 

Ostaşi, vă mulţumesc la toţi împreună. 

Astăzi veţi primi steagurile cele noi, simbolurile unei nouă 
organizări a armatei. Ele nu mai sunt semnele esclusive ale singurei 
armate permanente, precum erau cele vechi, ce se vor păstra de 
acum ca un sacru depozit. Steagurile cele noi înfăţişează toate 
elementele puterii militare, întreaga ţară sub arme. 

Voi vă veţi aduna pururea în jurul lor, când voiu avea trebuinţă 
de voi şi veţi dovedi în orice întâmplare că cuvintele « Onoare şi 
Patrie », înscrise pe ele, sunt mai adânc înscrise în inimile voastre. 

Ostaşi, 

Juraţi că veţi apăra totdeauna aceste steaguri şi că veţi fi gata 
a vă jertfi vieaţa pentru ţara voastră, a cărei pază, în onoarea şi 
drepturile ei, vă este încredinţată sub aceste semne! 

Dat în Bucureşti, la 14 Octomvrie 1874. 

(M. O., 1874, nr. 228 p. 1311). 

CARQL. 

224. 

Domnul către cetăţenii Capitalei. 

8/20 Noemvrie 1874. 

Desvelirea statuei lui Mihai Viteazul. După slujbă. Primarul Capitalei spune 
că pentru prima dată se ridică un monument în memoria gloriilor noastre na¬ 
ţionale. Domnul, adresându-se poporului, e fericit că în timpul Său s’a 
ridicat această statue care aminteşte epoca cea mai glorioasă, din istoria na¬ 
ţională. Spiritul ostăşesc sădit de marii înaintaşi în sufletul Românilor găseşte 
răsunet astăzi şi bărbăţia de altădată va fi trează la chemarea Patriei, 

Sunt fericit ca sub Domnia Mea s’a ridicat statuea lui Mihai 
Viteazul, care ne aduce aminte epoca cea mai glorioasă din istoria 
noastră, epocă în care acest mare Domn român a avuţ fericirea de 
a lupta pentru apărarea şi autonomia ţării. 

El, împreună cu Mircea şi Ştefan cel Mare, a pus temelia acestui 
spirit ostăşesc, care insuflă astăzi armata noastră şi care află un 
răsunet în naţiunea întreagă. 

Inaugurând acum această statue, sunt sigur că timpul de băr¬ 
băţie n’a trecut şi că, în momentul de pericol, România se va scula 
ca un singur om, spre a împlini ca în trecut datoria sa. Dea Dumnezeu 
ca în acel moment să pot răspunde şi Eu aşteptărilor ţării şi să 
putem săpa în inima generaţiunilor viitoare recunoştinţă către apă¬ 
rătorii moşiei româneşti. 

Cadă acum acel văl, care acopere această statue şi rămână 
încredinţat orăşenilor Capitalei monumentul lui Mihai Viteazul. 

(M. O., 1874, nr. 246 p., 1398). 

225. 

Mesaj la deschiderea Corpurilor Legiuitoare. 

15/27 Noemvrie 1874. 

Domnul, deschizând sesiunea Corpurilor Legiuitoare, trece în revistă rapor¬ 
turile cu vecinii şi situaţia armatei noastre, a exerciţiilor militare în şcoală, cât 
şi noile proiecte de lege ce sunt a se vota, proiecte privind mai toate laturile 
de manifestare ale naţiunii. 

Domnilor Senatori, 

Domnilor Deputaţi, 

Deschid astăzi cea dintâi sesiune a Senatului reînnoit în termenul 
fixat de Constituţiune şi totodată a patra şi cea din urmă sesiune 
ordinară a Adunării Legislative. 

Acest fapt însemnat nu s’a putut îndeplini decât prin buna 
înţelegere ce a domnit între puterile Statului. El este o dovadă că 
ţara a dobândit conştiinţa trebuinţelor sale reale şi că înaintează 
cu maturitate în desvoltarea morală şi economică. 

Relaţiunile noastre cu Puterile străine continuă a fi şi în anul 
acesta din cele mai mulţumitoare. Interesele Statului român nu 
pot decât să câştige prin practica politicei noastre exterioare, bazată 
numai pe legalitatea tractatelor şi respectarea drepturilor. 

în ceea ce priveşte armata, constat cu mulţumire progresele 
făcute. 

Repeziciunea cu care în toamna aceasta o parte a ei a putut 
fi concentrată pe Ialomiţa, precum şi marşurile şi manevrele ce 
s’au executat şi la care am avut satisfacţiunea a vedea asistând şi 
reprezentanţii celor mai multe armate străine, dovedesc că ţara 
se află pe calea unei bune organizări militare şi că nu are a se căi 
de jertfele ce aduce pentru dânsa. 

Dorobanţii, acest puternic element militar care prin recrutarea 
anului curent s’a înfiinţat în toată ţara, au arătat din nou cu câtă 
înlesnire poporul român poate fi deprins la arme şi ce suntem în 
drept a aştepta dela armata teritorială. 

Asemenea s’a putut vedea, chiar din primul an al organizării, 
rezultatele ce Artileria judeţeană, creată prin legea din 12 Martie 
1874, promite pentru viitor. 

0 măsură nu mai puţin binefăcătoare, luată de guvernul Meu 
şi care merită a fi semnalată d-voastre este introducerea exerci- 
ţiilor militare obligatorii în şcolile publice. 

Legea de recrutare din 1864 ne mai fiind în armonie cu refor¬ 
mele introduse în organizarea armatei, guvernul Meu vă va prezenta, 
chiar în această sesiune, o nouă lege de recrutare, bazată pe princi¬ 
piul serviciului militar obligatoriu şi personal pentru tot tânărul 
valid. 

Domnilor Senatori şi dommlor Deputaţi, în urma modificărilor 
introduse de d-voastre în legea comunală, consiliile comunale s’au 
reînnoit şi alegerile s’au făcut în toată ţara în cea mai deplină linişte. 
Cât pentru domunele rurale în deosebi, d-voastre veţi putea vedea 
din tabloul ce vi se va înfăţişa, nouăle circumscripţiuni fixate pro¬ 
vizoriu de Consiliul Meu de Miniştri. Din acest tablou rezultă că 
numărul comunelor rurale s'a redus mai la jumătate. 

Guvernul Meu a luat toate măsurile necesare, pentru ca, prin 
iregulamente, instrucţiuni şi prin deosebită priveghere, legea pentru 
organizarea serviciului sanitar, votată de d-voastre în sesiunea 
trecută, să se aplice strict în toată întinderea ţării. 

O conferinţă medicală internaţională s’a întrunit vara aceasta 
la Yiena. România a luat parte la lucrările ei şi guvernul Meu este 
în ajun a încheia două convenţiuni medicale cu Statele ce au par¬ 
ticipat la acea conferinţă. 

Prin legea votată în sesiunea trecută pentru mărginirea epizo¬ 
otiilor, s’a putut opri îndată întinderea boalei de vite în unele judeţe 
unde se ivise. 

Şi în anul acesta, guvernul român a fost reprezentat la comi- 
siunea internaţională permanentă de statistică, ce s’a ţinut în vara 
trecută la Stockholm. 

Serviciul telegrafic şi poştal continuă a se întinde şi a se îmbu¬ 
nătăţi. Convenţiunile cu Rusia şi cu Serbia, votate de d-voastre 
în sesiunea trecută, s’au pus în aplicaţiune. 

Guvernul Meu vă va supune în curând spre ratificare noul tratat 
poştal internaţional încheiat (la 9 Octomvrie trecut) la Congresul 
dela Berna, la care reprezentantul nostru a luat parte împreună cu 
delegaţii celorlalte State. 

Legislaţiunea noastră administrativă este departe de a fi com¬ 
pletă şi guvernul Meu vă va prezenta în această sesiune proiectele de 
legi, atât pentru organizarea Ministerului de Interne, cât şi pentru 
administrarea judeţelor. în urma modificării llegii comunale şi a 
reducerii numărului comunelor rurale, este neapărat a se reduce 
şi numărul de plăşi şi a se face întinderea circumscripţiunilor actjiale 
mai în raport cu numărul şi întinderea comunelor rurale. 

în ramul agriculturii, comerţului şi lucrărilor publice, guvernul 
Meu a căutat a îndestula, în marginile mijloacelor votate, cerinţele 
cele mai simţite. O expunere generală a Ministerului Meu vă va 
pune în poziţiune de a cunoaşte cu deamănuntul starea lucrărilor. 

Un Consiliu special de agricultură, comerţ şi industrie se va 
crea în curând, care, compus din persoane competinte, va fi chemat 
a-şi da părerea asupra măsurilor de luat pentru desvoltarea acestor 
mijloace de avuţie naţională. 

Guvernul Meu se ocupă cu studierea bazelor unei sisteme raţio¬ 
nale de irigaţiuni, a cărei realizare treptată 'va fi una din cele mai 

mari binefaceri pentru viitor. Totodată se află în studiu şi creerea 
instituţiunii de credite agricole, precum şi un proiect de lege asupra 
minelor şi acela pentru punerea în aplicare a noului sistem de măsuri 
şi greutăţi. 

Lucrările de poduri şi şosele s’au condus cu activitate şi multe 
lacune s’au împlinit. 

Veniturile drumurilor de fier şi în anul acesta au mers crescând 
şi au întrecut cu mult prevederile bugetare. 

Studiile pentru nouăle linii votate de d-voastre se vor termina 
în curând şi chiar în această sesiune vi se vor prezenta proiecte de 
legi realtive la executarea lor, iar calea ferată dela Piteşti la Vâr- 
ciorova, ale cărei lucrări sunt foarte înaintate, se va da în circula- 
ţiune la termenul prevăzut şi astfel se va realiza una din cele mai 
mari opere ale timpurilor noastre în România. 

Din experienţa de 9 ani, de când este pusă în lucrare legea asupra 
instrucţiunii, s’au putut constata neajunsurile ei. Şcoalele elemen¬ 
tare cer o mai bună preparare a învăţătorilor lor, prin institute 
normale anume destinate la aceasta. învăţământul secundar trebue 
să primească o direcţiune mai reală, pentru ca să poată corespunde 
trebuinţelor unei ţări ale cărei legitime aspiraţiuni în viitor sunt 
în parte întemeiate pe desvoltarea ei economică. Iar Facultăţile, 
pe lângă cultura abstractă a ştiinţelor ce le este încredinţată, vor 
îndeplini şi scopul practic de a da Statului înalţii funpţionari ce-i 
trebuesc şi un corp profesoral bine preparat pentru şcoalele secundare. 

în toate aceste priviri, proiectul de lege specială asupra învăţă¬ 
mântului public, ce vi se va prezenta de guvernul Meu şi de care 
veţi avea a vă ocupa în chiar această sesiune, este menit a introduce 
îmbunătăţirile reclamate de timpul prezent. 

Asemenea vi se va supune un deosebit proiect de lege, elaborat 
de Sfântul Sinod, pentru organizarea seminariilor, punându-se 
astfel în lucrare prescrierea articolului 26 din legea pentru alegerea 
Mitropoliţilor şi Episcopilor eparhioţi, cum şi pentru constituirea 
Sfântului Sinod. 

Prin reforma codicelui penal, pe care aţi votat-o în sesiunea tre¬ 
cută, o simţită îmbunătăţire se vede în aplicarea justiţiei. 

După nouă luni abia de experienţă, această lege- a dat rezultate 
atât de decisive, încât a justificat toate aşteptările şi a înlăturat 
toate temerile exprimate în privinţa ei. 

Rămâne numai ca, prin reorganizarea juriului, să îndeplinim 
un nou progres, făcând ca infracţiunile cele mai periculoase să 
găsească aceeaş represiune sigură, care loveşte astăzi faptele mai 
puţin criminale. 

Revizuirea legilor civile v’a preocupat de asemenea cu drept 
cuvânt. 0 comisiune a fost numită, după votul d-voastre, pentru 
a studia şi elabora un proiect de îndreptare a procedurii noastre 
civile. Comisiunea a lucrat, în parte, proiectul cu care a fost însăr¬ 
cinată. Chiar în sesiunea actuală, Ministerul Justiţiei vă va prezenta 
articolii privitori la judecătoriile de plasă, a căror reformare sperăm 
că va aduce însemnate îmbunătăţiri în o ramură a justiţiei care pri¬ 
veşte partea cea mai numeroasă a poporaţiunii. 

Pe lângă necesitatea de a completa şi lămuri legile, cunoaşteţi 
foarte bine importanţa ce are alegerea personalului chemat a le 
aplica. Timpul a sosit pentru a se cere dela acei care aspiră la înalta 
misiune de magistrat condiţiuni de admisibilitate mai ^precise. Se¬ 
natul, încă din sesiunea din urmă, a votat un proiect de lege pentru 
acest scop. Am toată speranţa că Adunarea Legiuitoare în sesiunea 
actuală se va ocupa la rândul său de o lege atât de neapărată. 

Domnilor Senatori, 

Domnilor Deputaţi, 

Am constatat cu o vie satisfacţiune mersul regulat al afacerilor 
tezaurului public, mulţumită legilor financiare ce aţi votat în cursul 
acestei legislaturi. Ministerul de Finanţe a putut răspunde cu exac¬ 
titate şi fără cea ţnai mică întârziere la toate îndatoririle sale. Din 
situaţia detailată ce vi se va supune, veţi lua cunoştinţă de starea 
financiară în care ne aflăm în toate amănuntele ei, şi veţi constata 
totdeodată că greutăţile ce ne ameninţau în aplicarea bugetului 
anului curent se pot considera ca învinse. 

Bugetul însă al anului 1875, care se află împovărat cu anuitatea 
drumului de fier Piteşti—Vârciorova şi cu alte cheltuieli, parte 
adăogate cu ocaziunea votării lui, parte cerute acum, precum şi 
acoperirea datoriei contractate prin bonuri de tezaur, conform votu¬ 
rilor d-voastre, trebue să facă obiectul primei d-voastre ocupaţiuni. 

Proiectele de legi privitoare la codicele forestier şi la înfiinţarea 
unei Bănci naţionale de scont şi circulaţiune, proiecte supuse de 
mai mult timp Adunării Deputaţilor,. sunt asemenea de o necesitate 

de prima ordine. Mai cu seamă distrugerea pădurilor, prin defrişare* 
lor nemărginită, a ajuns a fi un fapt îngrijitor. El a produs p perturbare 
simţită în fenomenele climaterice ale ţării, perturbare ce s’a şi resfrânt 
asupra agriculturii şi o ameninţă. Domniile-voastre, nu Mă îndoesc, 
veţi chibzui asupra măsurilor necesare spre a combate acest pericol. 

în anul 1871, în momentul întâiei d-voastre întruniri, greută¬ 
ţile financiare erau destul de îngrijitoare; domniile voastre aţi 
ştiut şi aţi putut să le învingeţi. Yeţi şti şi astă dată, înainte de a 
vă despărţi, a asigura continuitatea mersului regulat în care au 
intrat finanţele noastre. 

Domnilor Senatori, 

Domnilor Deputaţi, 

Patriotismul, cu care în sesiunile trecute aţi conlucrat cu guvernul 
Meu la reformele cerute în administraţiunea internă a Statului, la 
regularea finanţelor şi la întinderea relaţiunilor lor exterioare şi 
prin care aţi câştigat drepturi la recunoştinţa ţării, îmi dă temei¬ 
nica încredere că veţi continua opera începută şi că veţi ajuta şi 
în această sesiune Ministerul Meu în conducerea României pe calea 
unui progres pacinic, dară neîntrerupt şi hotărît. 

Dumnezeu să binecuvânteze lucrările d-voastre. 

CAROL. 

Preşedintele Consiliului Miniştrilor şi Ministrul de Interne, L. Catargiu; 
Ministrul Finanţelor, P. Mavrogheni; Ministrul de Războiu, General I. Em. 
Florescu; Ministrul Afacerilor Străine, B. Boertscu; Ministrul Justiţiei, Al. 
Lahovari; Ministrul Agriculturii, Comerţului şi Lucrărilor Publice, G. Gr. 
Cantacuzino; Ministrul Cultelor şi Instrucţiunn Publice, T. Maiorcscu. 

(M. O., 1874, nr. 250, p. 1419). 

226. 

Domnul la Adresa Adunării Deputaţilor. 

28 Nov./IO Dec. 1874. 

Comisia Cameni de răspuns la mesaj în frunte cu Preşedintele Adunării 
se prezintă Domnului, Care mulţumeşte pentru simţimintele de fidelitate şi 
pentru concursul dat guvernului. 

Domnule Preşedinte, 

Domnilor Deputaţi, 

Nu am putut asculta fără mişcare simţimintele ce prin Adresa 
d-voastre Mi le exprimă Adunarea Legislativă. 

în tot decursul de până acum al acestei memorabile legislaturi, 
înţelepciunea d-voastre a ştiut, prin desbaterea independentă a 
celor mai grele chestiuni, să ţină seamă de situaţiunea ţării şi să 
ajute guvernul Meu în dreapta lor rezolvire. 

Astfel, armonia între puterile Statului, pe care o afirmaţi cu 
atâta tărie, a produs efectele sale salutare. Ea a dat ţării putinţa 
de a se ocupa cu spiritul liniştit de întărirea ei înlăuntru şi a con¬ 
tribuit a stabili cu Puterile străine relaţiuni din ce în ce mai mari 
în acord cu drepturile Statului român. 

Nu Mă îndoesc că şi în această ultimă sesiune, veţi fi inspiraţi 
de acelaş cuget şi veţi continua a da exemplul unui patriotism 
luminat. 

Sunt fericit că Mi-a fost dat a vedea introducându-se în scumpa 
noastră ţară acea stabilitate, fără de care niciun progres nu este 
cu putinţă, şi vă mulţumesc din inimă de simţimintele de iubire 
şi fidelitate ce Mi le arătaţi. 

(M. O., 1874, nr. 261, p. 1465). 


227. 

Domnul Ia Adresa Senatului. 

1/13 Dec. 1874. 

Mitropolitul Primat Nifon, în fruntea Comisiei de răspuns la mesaj, asi¬ 
gură pe Domn de iubire şi devotament; Senatul va da concursul său pentru 
proiectele de legi privitoare la mine, irigaţie, exploatarea pădurilor, învăţă¬ 
mântul profesional, modificarea legii comunale, credit fonciar, bănci agricole. 
Domnul mulţumeşte Senatului pentru ce a făcut şi ce promite. 

înalt Prea Sfinte Părinte, 

Domnilor Senatori, 

Sunt totdeauna fericit când primesc din partea Senatului expre- 
siunea simţimintelor sale de fidelitate. Astăzi, însă, mai mult 
decât totdeauna, simt o vie satisfacţiune văzându-vă în jurul Meu. 

După patru ani de lucrare în armonie cu guvernul Meu, Senatul 
pentru prima oară s’a putut reînnoi în forma prescrisă de Consti- 
tuţiune. 

Acel corp care, după spiritul legii fundamentale, reprezintă 
elementul ponderat. în viaţa politică a României, a fost în adevăr 

şi cel dintâi care a dovedit că îndelungatele aspiraţiuni ale ţării 
spre ordine şi stabilitate devin un fapt îndeplinit. 

Sunt cu atât mai fericit de acest fapt, cu cât d-voastre înşivă 
făcându-vă interpreţii naţiunii care v’a ales, constataţi în unanimi¬ 
tate ridicarea creditului şi a demnităţii României şi siguranţa 
propăşirii sale politice şi economice. 

Nu Mă îndoesc că, şi în această nouă legislatură a Senatului, 
veţi contribui împreună cu guvernul Meu a menţine ţara pe calea 
salutară, pe care o vedem înaintând. 

Plin de această încredere, vă mulţumesc pentru simţimintele 
de iubire şi devotament, ce Mi le exprimaţi şi această dată. 

(M. 0„ 1874, nr. 264, p. 1477). 

228. 

înalt Ordin de zi către armată. 

1/13 Ian. 1875. 

Domnul urează ostaşilor un an bun şi fericit. 

Ostaşi, 

In anul care încetează astăzi, voi Mi-aţi dat o nouă probă că 
putem merge cu încredere înainte pe calea desvoltării şi întăririi 
instituţiunilor noastre militare. 

Vă mulţumesc la toţi şi vă urez ap bun şi fericit. 

1 Ianuarie, 1875. 

CAROL 

(M. Oastei, 1875 nr. 1, p. 1). 

229. 

Domnul către Mitropolitul Primat. 

1/13 Ianuarie 18/5. 

Mitropolitul Primat Nifon, în numele clerului, exprimă recunoştinţa popo¬ 
rului român pentru liniştea şi pacea de care se bucură ţara, omagii de devota¬ 
ment şi urări de am mulţi. Domnul, mulţumind, urează ani mulţi şi fericiţi 
pentru toţi, 

înalt Prea Sfinte Părinte, 

Vă mulţumesc din inimă pentru simţimintele ce-Mi exprimaţi 
în numele clerului; primiţi din partea Mea urările cele mai căldu- 

roase pentru anul nou şi vă rog a înălţa rugi către Atotputernicul, 
spre a atrage binecuvântarea cerului asupra scumpei noastre ţări. 

Vă urez la toţi ani mulţi şi fericiţi ! 

(M. O., 1875, nr. p. 19). 

230 . 

Mesaj la închiderea Corpurilor Legiuitoare. 

16/28 Martie 1875 

Se închide sesiunea Corpurilor Legiuitoare. Domnul relevă importanţa 
stabilităţii Corpurilor pentru opera constituţională încredinţată lor şi le mul¬ 
ţumeşte. Fiind ultima sesiune a Adunării Deputaţilor, Domnul îi prezintă 
succint rezultatele practice ale colaborării cu guvernul pentru prosperarea 
naţiunii. 

Domnilor Senatori, 

Domnilor Deputaţi, 

Am venit în mijlocul d-voastre pentru a vă adresa în persoană 
cuvintele ce-Mi este dat a vă spune la sfârşitul sesiunii. 

Deosebita solemnitate ce înconjoară astăzi acest act, provine 
din însăşi însemnătatea lui pentru desvoltarea noastră constituţio¬ 
nală, Inchizându-se sesiunea prezentă, se închide totodată cea 
dintâi legislatură completă a Adunării Deputaţilor. 

Domnilor Senatori, 

Prin sprijinul cu care şi de astădată aţi susţinut reformele pro* 
puse de guvernul Meu, aţi continuat opera constituţională încre¬ 
dinţată înaltului corp ponderator şi prima sesiune a Senatului 
reînnoit vine a se alătura cu acelaş succes şi cu acelaş merit la se¬ 
siunile legislaturii sale trecute. 

Nu pot dar decât a vă mulţumi pentru activitatea neobosită 
cu care v’aţi îndeplinit misiunea pâpă în ultima zi şi nu Mă îndoesc 
că şi în viitoarea sesiune veţi fi conduşi de acelaş cuget plin de un 
înţelept patriotism. 

Domnilor Deputaţi, 

Termenul pentru care aţi fost aleşi expirând, guvernul Meu, 
în conformitate cu prescrierile Constituţiunii, va pune ţara în pozi- 
ţiune de a-şi alege din nou reprezentanţii ei la Adunare. 

O întreagă legislatură de patru ani, plină de activitate, inspirată 
de binele public şi păstrând înţelegerea cu guvernul Meu reprezentat 
prin acelaş Minister, dovedeşte aptitudinea ţării de a se identifica 
cu nouăle cerinţe ale timpului. Stabilitatea, ce pentru prima oară 
s’a menţinut cu atâta tărie în reprezentanţii puterilor Statului, a 
produs roadele ei binefăcătoare şi în toate ramurile administraţiunii 
publice ne putem bucura de îmbunătăţirile îndeplinite. 

Controlul constituţional a devenit în fine o realitate. Sistemul 
nostru financiar, precizat în toată procedarea lui, a ajuns la o 
deplină lămurire. Socotelile au fost date la timp spre lichidare 
şi totdeauna cu un an mai înainte, după prescrierea Constituţiumi, 
aţi fost puşi în poziţie de a cunoaşte bugetul veniturilor şi cheltue- 
lilor Statului. Datoria flotantă s’a regulat şi s’a mărginit în limite 
sigure. O nouă formă de credit al Statului s’a introdus prin crearea 
rentei, care însemnează totdeodată un adevărat progres în situa- 
ţiunea noastră financiară. Renta însăş, precedată de realizarea 
favorabilă a împrumutului domenial, s’a putut emite cu un curs 
atât de semnificativ pentru creditul ţării, încât ne-a apropiat de 
Statele a căror ordine financiară stabilită este recunoscută. Resurse 
nouă şi îmbelşugate s’au deschis Statului prin monopolul tutunului, 
prin legea timbrului şi a licenţelor; iar instituirea Creditului fun¬ 
ciar român, organizarea administraţiunii domeniilor, legea vamală 
cu tarifele ei şi mai ales regularea înţeleaptă a diferitelor chestiuni 
relative la drumurile de fier, constituesc o nouă eră de puternică 
desvoltare materială a ţării noastre. 

Efectul natural al acestei lucrări nepregetate pe tărâmul econo¬ 
mic a fost înălţarea creditului nostru înlăuntru şi în afară. Cursul 
titlurilor emise de Stat s’a urcat şi s’a menţinut; procentele plătite 
pentru împrumuturi s’au coborît şi, în proporţie dreaptă cu încre¬ 
derea ce inspiră ţara, relaţiunile Noastre cu Puterile garante şi cu 
alte State s’au înmulţit şi s’au ridicat. 

Convenţiunile internaţionale pentru diferite interese s’au putut 
încheia cu Austro-Ungaria, cu Rusia şi cu Serbia; am subscris 
asemenea tratatul dela Berna pentru uniunea poştală şi partici¬ 
parea noastră la mişcarea culturii generale în Europa este astăzi 
un fapt recunoscut. 

In mijlocul acestei desvoltări, armata nu putea să rămână 
îndărăt. Legea nouăi organizări din 1872, legea asupra înaintării, 

codul justiţiei militare şi resursele votate pentru construcţiuni 
şi pentru îmbunătăţirea armaturii, dovedesc hotărîrea nestrămu¬ 
tata a României de a-şi păzi — în limitele poziţiunii ei — demni¬ 
tatea de Stat şi drepturile întemeiate pe tratate. 

Nu mai puţin aţi contribuit prin lucrările d-voastre la înain¬ 
tarea ţării în interesele ei morale. 

Prin legea Sinodului aţi pus temelia Bisericii ortodoxe naţio¬ 
nale. Prin legea admisibilităţii judecătoreşti, prin reforma codicelui 
penal şi a instituţiunii juraţilor aţi dat Statului o garanţie mai 
mare în ceea ce este temelia sa: în distribuirea sigură a justiţiei. 
Modificarea legii judeţene şi comunale, organizarea serviciului sa¬ 
nitar, reforma regimului închisorilor, sunt tot atâtea progrese în 
regularea administraţiunii generale. 

Nu este mult timp de când România, deşteptându-se spre o 
nouă viaţă naţională din amorţirea în care o aruncase regimul 
trecutului, reclama pentru întâia oară înaintea Europei partea sa 
de lumină şi-i afirma puterea de a păşi împreună cu celelalte State 
pe calea progresului adevărat. 

întâlnindu-se într’un generos simţimânt, Puterile garante au 
venit în ajutorul aspirărilor junelui nostru Stat şi i-au încurajat 
încercarea de a se întemeia pe bazele unei civilizaţiuni, spre care-1 
phemau toate tradiţiunile sale de Stat creştin şi înrudirea sângelui său. 

Statornicia cu care naţiunea întreagă a lucrat spre îndeplinirea 
acestui scop măreţ şi vrednic de viaţa unui popor liber, începe a-şi 
aduce rezultatele dorite. Patriotismul d-voastre luminat şi prudent, 
armonia ce aţi menţinut-o totdeauna cu guvernul Meu, energia cu 
care aţi înfrânat ambiţiunile personale şi le-aţi silit a se supune 
marelui scop, care este mai presus de noi toţi — este o vie dovadă 
că România, într’un timp aşa de scurt, a ştiut a se apropia de 
înălţimea culturii altor State care i-au servit de model. 

Domnilor Deputaţi, 

închizând cea din urmă sesiune a unei legislaturi complete şi 
aşa de fertile în rezultatele binefăcătoare, sunt fericit a vă putea 
exprima mulţumirile Mele pentru opera D-voastră de patru ani. 
întorcându-vă la căminele U-voastre, vă veţi aduce aminte cu mân¬ 
drie că aţi contribuit în mod puternic la înaintarea ţării, *ai cărei 
mandatari aţi fost atâta timp. 

Domnilor Senatori, 

Domnilor Deputaţi, 

Dumnezeu să vă aibă în sfânta Sa pază şi să ocrotească şi de 
acum înainte scumpa noastră patrie. 

CAROL. 

Preşedintele Consiliului Miniştrilor şi Ministrul de Interne, L. Catargiu ; 
Ministrul de Războiu, General de divizie Ioan Em. Floretcu; Ministrul Afa¬ 
cerilor Străine, B. Boerescu; Ministrul Justiţiei, Al. Lahovari; Ministrul Fi¬ 
nanţelor, G. Gr. Cantacuzmo; Ministrul Cultelor şi Instrucţiunii Publice, T. 
Maiorescu; Ministrul Agriculturii, Comerţului şi Lucrărilor Publice, T. Rosetti. 

(M, 0. ( 1875, nr. 62, p. 1575—1576). 

231 . 

Domnul la Clubul Ofiţerilor. 

31 Martie/12 Aprilie, 1875. 

La deschiderea Clubului militar al Diviziei a Il-a teritoriale, din Bucureşti, 
seara, servindu-se un punch, I. Florescu, Ministru de Războiu, arătând impor¬ 
tanţa cluburilor militare pentru solidaritatea corpului ofiţeresc şi qa mijloc de 
instrucţiune, ridică un toast în sănătatea Domnului şi a Doamnei. Domnul 
mulţumeşte pentru felicitări şi urează ca cercurile militare să aducă roade 
e ntru armata română. 

Cercurile militare contribuind a forma între ofiţeri nouă şi strânse 
legături şi a ridica mai mult, prin dese întruniri, spiritul de corp 
între dânşii, Mă simt foarte fericit a deschide astăzi clubul garni¬ 
zoanei. 

Vă mulţumesc pentru cuvintele bine simţite ce-Mi adresaţi şi 
urez ca cercurile militare să aducă pentru armata noastră roadele 
cele mai bune. 

Să trăiască armata! 

(M. 0., 1875, nr. 74, p. 1814) 


232 . 

Domnul la inaugurarea Jockey-Clubului Român. 

6/18 Aprilie 1875. 

Domnul, ca preşedinte, a inaugurat Jockey-Chibul român, instituit în 
-două secţiuni: una la Bucureşti şi a doua Ia Iaşi, cu scopul de a îmbunătăţi 
şi a încuraja creşterea Cailor de rasă. In salonul cel mare al Clubului s’a dat 

un banchet ţi vice-preţedintele, D. Ghica, a Închinat in sănătatea Domnului 
ţi Doamnei. Domnul ridică paharul în sănătatea fundatorilor şi membrilor 
Clubului, căruia îi doreţte un deplin succes. 

Am venit cu cea mai ipare plăcere în mijlocul d-voastre spre 
a inaugura clubul, care poate ajunge de un adevărat folos pentru 
ţara noastră, ocupându-se cu îmbunătăţirea rasei cailor. 

Prin realizarea acestui frumos scop, sper că calul românesc va 
recâştiga reputaţia ce a avut în Europa încă la începutul acestui 
secol. 

Urmând ca silinţele clubului să fie încoronate de un bun succes, 
Tidic acest pahar în sănătatea fundatorilor şi a membrdor săi. 

Să trăiţi! 

(M. O., 1875, nr. 80, p. 1958). 


233 . 

Domnul către Ofiţeri şi tinerii militari. 

15/27 Aprilie 1875. 

M. S. Domnul invitase Ia prânz, pe lângă comandanţii superiori şi 
pe tinerii militari care se oferiseră a forma escorta M. S. în noaptea Paştelor. 
La sfârşitul dejunului M. S. ridică un toast pentru armată: soldaţi sau ofi¬ 
ţeri, fiind la fel apărători ai Patriei. 

Este acelaş onor a fi soldat sau general, fiindcă fiecare ostaş 
este apărătorul ţării, gata a lupta şi muri pentru patria sa. Prin 
urmare trebue să fie o mândrie pentru tot Românul de a face parte 
din armată. Yăd cu cea mai mare mulţumire că acest simţimânt 
pătrunde astăzi tinerimea noastră. începutul este bun; nu Mă în- 
doesc că el va găsi un răsunet în toate districtele şi atunci ţara 
poate aştepta în linişte ora de pericol şi Eu voiu striga cu încredere: 
Trăiască România, tare deapururea! 

(M. O , 1875, nr. 85, p 2064). 

234 . 

Mesaj la deschiderea Corpurilor Legiuitoare. 

19/31 Mai 1875. 

Convocarea Corpurilor Legiuitoare în sesiune extraordinară pe timp hotărît 
e legată de constituirea Camerii, alegerea unui Mitropolit, votarea unor pro- 

iecte economice-fmanciare şi a concesiunii construirii drumului de fier Ploeşti 
—Predeal şi Adjud. Urează Corpurilor să lucreze în înţelegere cu guvernul. 

Domnilor Senatori, 

Domnilor Deputaţi, 

V’am convocat în sesiune extraordinară spre a vă ocupa cu 
proiecte de legi importante, a căror aplicare şi utilitate -urgentă nu 
puteau suferi întârziere. 

D-voastre, domnilor Senatori, al căror patriotism şi experienţă 
luminată le cunoaşte de mult ţara, veţi pune, sunt sigur, acum ca 
şi în anul trecut, aceeaşi activitate, acelaş devotament încercat, 
pentru a face ca şi această sesiune extraordinară să fie tot atât de 
avută în tune rezultate pentru ţară, ca şi sesiunile trecute, în care 
aţi avut ocaziunea a dobândi drepturi la stima şi recunoştinţa ţării. 

Această sesiune extraordinară este întâia, domnilor Deputaţi, 
a vieţii d-voastre parlamentare. Sunt fericit a vă adresa în per¬ 
soană cele dintâi salutări de bună venire. 

Chemaţi a fi reprezentanţii naţiunii, nu în urma unui conflict 
sau dizolvări, ci după ce, într’un mod natural şi memorabil, fosta 
Adunare şi-a terminat mandatul, vi se poate cu drept prezice că, 
născuţi sub auspicii atât de fericite, veţi. şti a vă îndeplini misiunea, 
în lunga domniei-voastre carieră, aşa cum s’o terminaţi, încunjuraţi 
de aureola unor servicii reale aduse patriei. 

Camera precedentă, realizând prin lucrările sale de patru ani 
atâtea mari şi recunoscute îmbunătăţiri şi fiind necontenit în de¬ 
plină armonie cu guvernul Meu, a întărit bazele adevăratului regim 
constituţional la noi şi a făcut a se avea încredere în junele noastre 
instituţiuni de guvern liber, care se întăresc într’o ţară numai prin 
o înţeleaptă aplicare a principiilor de ordine şi de autoritate, care 
nu exclud nici progresul nici libertatea. 

Astfel, de câţiva ani încoace, stabilitatea deveni şi la noi o rea¬ 
litate, iar nu numai un cuvânt şi progresul se realiză încet, dar 
permanent şi constant. Ţara noastră dobândi în acest chip o repu- 
taţiune meritată şi inspiră în Europa încredere în viitorul ei. 

Opera este dar începută. D-voastre, noi Deputaţi, din nou man¬ 
datari ai ţării, continuaţi-o. Tari prin nouă puteri, îmbărbătaţi 
prin încrederea ce vi s’a acordat şi prin progresul dip trecut ce s’a 


www.dacoromanica.ro 


1% 


•REGELE CAROL I 


realizat, veţi şti a continua opera, perfecţionând-o, consolidând-o, 
completând-o. 

Suntem un popor mic ca număr, ca întindere teritorială. Putem 
însă fi apreciaţi ca un popor mare, prin puterea dreptului nostru, 
prin respectul şi încrederea ce vom şti 4 inspira. Să căutăm puterea 
noastră în desvoltarea tuturor sorgintelor noastre, în organizarea 
noastră interioară, în adoptarea şi aplicarea îmbunătăţirilor com¬ 
patibile cu poziţiunea şi interesele noastre, în practicarea, în fine, 
a principiilor de libertate şi de ordine în acelaş timp. 

Când, tari prin această putere din lăuntru, vom şti a inspira 
încredere în afară, menţinându-ne în stricta limită a legalităţii 
tractatelor, susţinând cu moderaţiune, dar cu nestrămutare, drep¬ 
turile noastre străbune; când, practicând o politică înţeleaptă de 
respect pentru alţii, vom căuta numai a revendica şi pentru noi 
exerciţiul drepturilor noastre autonome şi a ne ţine, conform poli¬ 
ticei noastre de echilibru, în cele mai bune relaţiuni cu marile Puteri 
garante, atunci puterea noastră morală din afară va fi tot aşa de 
reală ca şi cea din lăuntru. Naţionalitatea română va deveni din 
ce în ce mai asigurată şi mai întărită. 

D-voastre, domnilor Deputaţi, sunteţi chemaţi a continua această 
operă din afară, ca şi cea din lăuntru. Misiunea d-voastre este dar 
mare şi frumoasă; îndeplinită în cursul vieţii d-voastre parlamen¬ 
tare de patru ani, cu patriotism, inteligenţă şi abnegaţiune, veţi 
putea, sunt sigur, dobândi titluri la recunoştinţa generaţiunilor 
viitoare. 

în sesiunea actuală, domnilor Senatori şi domnilor Deputaţi, 
sunteţi convocaţi numai pentru un timp scurt de treizeci de zile. 

Acest timp va fi destinat, în parte, pentru a se verifica titlurile 
domnilor deputaţi şi a se constitui Camera. Veţi avea apoi, domnilor 
Senatori şi domnilor Deputaţi, a împlini vacanţa, ce cu regret vă 
anunţ că s’a făcut în scaunul de Primat al României. încetând din 
viaţă înalt Prea Sfinţia Sa fericitul Nifon, care a ştiut în lungul 
timp al sfintei sale misiuni a susţine şi a apăra demnitatea şi inde¬ 
pendenţa Bisericii noastre ortodoxe române, sunteţi chemaţi, după 
lege, a alege pe succesorul său, la cea dintâi sesiune. Aveţi a vă 
ocupa în urmă de câteva proiecte importante, cu privire mai 
ales la chestiuni economice şi financiare, care nu puteau suferi 
amânare. 

Intre acestea, proiectul de concesiune al drumului de fier dela 
Predeal şi cel dela Adjud vine în primul rând. 

Legaţi din nainte printr’un act internaţional cu Statul vecin 
al Austro-Ungariei, suntem ţinuţi a săvârşi în termen scurt, până 
la August 1878, linia de joncţiune dela Ploeşti la Predeal. 

Este dar, nu numai un folos economic foarte însemnat, este încă 
o chestiune de onoare ca această linie să fie terminată la epoca stipu¬ 
lată ; şi nu am putea ajunge această ţintă decât votându-se chiar 
în această sesiune concesiunea obţinută în urma concursului ce 
s’a publicat; căci numai astfel se va câştiga campania anului curent. 

Aceeaş activitate, acelaş studiu serios veţi pune, sunt sigur, 
domnilor Senatori şi domnilor Deputaţi, spre a discuta şi celelalte 
proiecte “ce yi se vor prezenta în această sesiune. 

Astfel, prin cooperarea şi acordul între toate puterile Statului, 
când Senat, Cameră şi Guvern, ajutaţi de toţi bunii Români, vor 
lucra împreună, uniţi în principii şi în acţiune, viitorul României 
va fi asigurat şi patria va fi mândră de fiii săi. 

Dumnezeu să binecuvânteze lucrările d-voastre. 

CAROL. 

Preşedintele Consiliului Miniştrilor şi Ministrul de Interne, L. Catargiu; 
Ministrul de Războiu, General de divizie Ioan Em. Florescu ; Ministrul Aface¬ 
rilor Străine, B. Boerescu; Ministrul Justiţiei, Al. Lahovari; Ministrul Fi¬ 
nanţelor, G. Gr. Cantacuzmo; Ministrul Cultelor şi al Instrucţiunii Publice, T. 
Maiorescu; Ministrul Agriculturii, Comerţului şi al Lucrărilor Publice, Teodor 
Rosetti. 

(M. O., 1875, nr. 199, p. 2477—2478). 

235. 

Domnul către Senat şi Cameră. 

4/16 Iunie 1875. 

La 2/14 Iuhie trenul dela Giurgiu se ciocnise cu altul Încărcat cu pietriş. 
M. S. Domnul, aflându-se în trenul ce venea dinspre Giurgiu, fusese uşor 
rănit la picior. Preşedintele Adunării Deputaţilor şi al Senatului felicită pentru 
scăparea din acest accident. Domnul mulţumeşte. 

Către Preşedintele Adunării Deputaţilor: 

Vă mulţumesc din inimă pentru simţimintele ce-Mi exprimaţi 
In numele Adunării, cu ocazia unui pericol la care am fost expus 
împreună cu mulţi reprezentanţi ai ţării. 

Suntem adânc mişcaţi de această nouă dovadă de iubire ce Ne 
dau astăzi mandatarii naţiunii. Cerul a veghiat şi de astă data 
asupra Noastră. Să avem dai- încredere în viitor, căci România Sare 
un Dumnezeu. 

Către Senatori: 

Sunt foarte viu mişcat de interesul şi de iubirea ce-Mi arată 
Senatul şi sunt fericit că niciun accident serios n’a izbit pe nici 
unul din domnii Senatori şi din persoanele ce Mă însoţiau. înalta 
Providenţă ne-a ţinut şi de astă dată sub sfânta ei pază. 

(M. O., 1875, nr. 124, p. 2701). 


236 . 

Domnul la Adresa Senatului. 

12/24 Iunie 1875. 

Preşedintele Senatului, odată cu adresa de răspuns la mesaj, prezintă 
omagii şi asigurări de devotament. Domnul mulţumeşte şi speră că vor lucra 
în acord cu guvernul pentru a asigura prosperitatea ţării. 


înalt Prea Sfinte Părinte, 

Domnilor Senatori, 

Am ţinut şi ţin o deosebită socoteală de principiile d-voastre 
conservatoare şi de aprecierile d-voastre mature şi nepărtinitoare 
în privinţa aplicării legilor fundamentale ale ţării. 

Sunt fericit a constata, cum prin unirea principiilor de conser¬ 
vare şi de libertate, lucrând în acord cu guvernul Meu, d-voastre 
înţelegeţi a se desvolta instituţiunile noastre şi a se asigura pros- 
perarea noastră interioară, precum şi respectarea şi exerciţiul 
drepturilor noastre autonome în afgră. 

Astfel Senatul, răspunzând la misiunea sa de conservare şi de 
progres în acelaş timp, va câştiga din ce în ce mai mult încrederea 
şi respectul naţiunii. 

(M. O., 1875, nr. 127, p. 2829—2830). 

237 . 

Domnul Ia Adresa Adunării Deputaţilor. 

12124, Iunie 1875. 

Preşedintele Camerii, prezenţând adresa Ja mesaj, asigură pe Domn de 
iubire şi devotament şi de concurs guvernului. Domnul, mulţumeştş pentru 
principiile sănătoase expuse. 

Domnule Preşedinte, 

Domnilor Deputaţi, 

Primesc cu o deosebită fericire, expresiuneă de iubiră şi de devo¬ 
tament ce Adunarea Deputaţilor îmi trimite prin organul d-voastre. 

Sunt mândru a Vedea că şi această Adunare, inspirată de prin¬ 
cipiile cele mai Sănătoase, promite a conlucra cu guvernul Meu, 
spre a conduce ţâre, P e singura cale care-i procura prosperitate 
înlăuntru, încredere şi respect în pfară. 

Numai lucrând astfel, toţi împreună, conduşi de’ o politică în¬ 
ţeleaptă, dar fermă, rezemat pe d-voastre, pe reprezentaţiunea 
ţării, pe aceea adică ce constitue cea mai esenţială garanţie îqtr’un 
Stat constituţional, vom putea, domnilor, consolida prezentul şi 
prepara viitorul patriei noastre. 

(M. O.,- 1875, nr 127, p. $830). 


238 . 

Domnul la învestirea Mitropoliţilor. 

15/27 Iunie 1875. 

Murind Nifon, Mitropolitul Primat, Corpurile Legiuitoare., au ales Primat 
pe Mitropolitul Moldovei, Calimc Miclescu, iar la scaunul Mitropoliei iloldovei 
pe Episcopul Iosif al Argeşului. La Palat, la lumânarea cârjei arhiepiscopale, 
Domnul se adresează către Mitropolitul Primat, Calinic MicleScu: 

încredinţez înalt Prea Sfinţiei Tale toiagul arhipăstoral, pen¬ 
tru ca să Conduci Mitropolia Ungro-Vlahiei şi Primatul României. 

Către Mitropolitul Moldovei şi Sucevei, Iosiî Naniescu: 

încredinţez înalt Prea Sfinţiei Tale toiagul arhipăstoral, pen¬ 
tru ca să conduci Mitropolia Moldovei şi Sucevei. 

In urmă, către ambii, urându-Ie a conduce sfânta biserică cu duhul creştinesc 
al păcii şi iubirii pentru tnnălţarea Patriei. 

Prea Sfinţite Mitropolit Primat, 

Cu o vie mulţumire am întărit alegerea înalt Prea Sfinţiei Tale 
la scaunul de Mitropolit al Ungro-Vlahiei şi Primat al României. 

Prin trecerea dela Mitropolia Moldovei şi Sucevei la Mitropolia 
Ungro-Vlahiei şi prin înălţarea totodată la Primatul României, 
înalt Prea Sfinţia Ta înfăţişezi astăzi unitatea Bisericii autocefale 
române. 

Condu această sfântă Biserică cu duhul creştinesc al păcii şi al 
iubirii, întru înălţarea şi întărirea naţiunii. 

Prea Sfinţite Mitropolit Iosif, 

Cu aceeaş mulţumire am întărit alegerea Prea Sfinţiei Tale la 
scaunul de Mitropolit al Moldovei şi Sucevei. înălţându-te în aşa 
scurt timp dela Episcopia de Argeş la această Mitropolie, sunt sigur 
că vei însufla în eparhiile de peste Milcov aceeaş iubire, care te înso¬ 
ţeşte din eparhia unde ai păstorit până acum. 

Prea Sfinţilor Părinţi Mitropoliţi, 

Privesc cu încredere în viitorul Bisericii naţionale, condusă de 
Mitropoliţi aşa de luminaţi şi virtuoşi şi doresc din inimă ca Atot¬ 
puternicul Dumnezeu să vă dăruiască ani mulţi şi fericiţi pentru 
îndeplinirea sfintei voastre misiuni. 

(M. O., 1875, nr. 130, p. 2911). 

239 . 

Domnul către fundatorii Soc. Geografice Române. 

15/27 Iunie 1875. 

Domnul ca preşedinte al Soc. Geografice Române, ţine în palatul Aca¬ 
demiei, primul cuvânt Ia înfiinţarea acestei Societăţi, stăruind asupra menirii 
ei pentru prosperarea României. 

Domnilor, 

Salutând Societatea Geografică Română, a cărei înfiinţare în¬ 
deplineşte una din vechile Mele dorinţe, bucuria Mea este cu atât 
mai mare cu cât 6unt încredinţat că lucrările ei vor fi de un folos 

nemărginit pentru viitorul ţării, a cărei desvoltare economică şi 
politică o urmăreşte Europa cu un interes crescând. Terenul deschis 
exploatării d-voastre ştiinţifice este foarte întins şi o muncă de 
zecimi de ani va fi de trebuinţă pentru a ajunge la exactitatea 
cunoştinţelor neapărate în asemenea întreprinderi. însă împărţirea 
d-voastre în secţiuni va pune o regulă în lucrări şi le va simplifica. 

Secţiunea matematică şi astronomică este chemată a se pune 
în legătură cu acea reţea de admirabile cercetări ştiinţifice, care au 
cupîins şi au ilustrat întregul nostru glob terestru şi observările 
d-voastre se vor putea executa cu succes, îndată ce veţi poseda 
instrumentele trebuincioase lor. 

Cu deosebită plăcere văd că mai mulţi din ofiţerii noştri de 
stat-major au intrat în Societatea Geografică şi s’au înscris în 
secţiunea ei matematică. Dela zelul şi silinţele d-lor sunt în drept 
a aştepta că vor executa în mod sistematic ridicarea planului trigo¬ 
nometric al ţării. Lucrările de triangulare întreprinse anul trecut 
în judeţele Suceava, Botoşani şi Dorohoiu, sunt un început bun 
pentru aceasta. Să sperăm că în curând harta de stat-major a Mol¬ 
dovei se va termina şi aceea a Valahiei se va supune unei nouă 
prelucrări. Ele împreună vor forma opera demnă şi frumoasă a 
junelui nostru stat-major. 

Mai uşoară este sarcina secţiunii fizieale, ca una ce poate deja 
dispune de oarecare material. Prin deosebitele hărţi, care însă cer 
o prelucrare mai exactă şi o completare în amănunte, se pot fixa 
aproximativ relaţiunile orografice şi hidrografice. Nu tot aşa de 
înaintaţi suntem în atmosferografie şi mai ales în climatologie, 
căreia i s’a dat până acum prea puţină atenţiune, deşi tocmai această 
parte a ştiinţei este din cele mai importante pentru o ţară care 
atârnă aproape exclusiv de agricultura ei. 

De se făceau mai de timpuriu observări şi cercetări, nu s’ar fi 
prădat atâtea regiuni întregi de pădurile lor şi nu am avea aşa 
de des recolte slabe. Dacă nu se vor opri cu toată energia tăierile 
de păduri, vom vedea clima noastră în curând periclitată în modul 
cel mai ameninţător. Devastarea pădurilor la munte seacă isvoarele 
şi produce surpări-, devastarea lor la şes usucă câmpiile şi preface 
pământul roditor în pustie. 

Nu de mai puţină importanţă sunt studiile zoologice, botanice 
şi mineralogice, care pot avea cea mai simţită influenţă asupra 

vieţii Noastre economice naţionale. Să vă fie dat a deprinde ţara 
la ameliorarea raselor noastre de animale şi a plantelor noastre 
de hrană. Să vă fie dat £ desgropa prin o bună Hartă geologică 
comorile ascunse în pântecele pământului. Cum a fost cu putinţă 
ca minele noastre de metaluri, isvoarele noastre tămăduitoare, să 
ne fi rămas nouă şi Europei aproape necunoscute; ca petrolul 
nostru, câre. se poate măsura cu cel pensilvanic — căci aci ca şi 
acolo este în aşa grad inflamabil în cât se aprinde la simpla apro¬ 
piere a unei flăcări — să nu fi făcut încă pe continent concurenţă 
celui american? Este de neapărată trebuinţă a ne gândi serios la 
executareanjnei hărţi geologice; prin o asemenea lucrare Societatea 
beografică şi-ar aşeza un adevărat monument. Atunci în scurt timp 
sarea noastră gemă, despre care nu se ştie încă dacă se ţine de 
perioada triasică sau este din epoca terţiară, ceara de. pământ, 
chihlibârul nostru cel negru, straturile noastre de cărbuni de pământ, 
pucioasa^ăauţă. la «uprafaţă, marmura^ vor ajunge a fi cunoscute 
departe peste graniţele României. 

Secţiunea etnologică va observa moravurile şi datinile, traiul 
şi portul poporului nostru, din punct de vedere ştiinţific şi va putea, 
prin studiul lor amănunţit, să facă comparaţie cu alte popoare. 

Cercetările arheologice, care sunt deja începute cu mult zel 
şi .jbun rezultat de către arheologii noştri, ne vor da materialul 
dorit pentru a descrie şi a judeca starea culturii noastre celei ţnai 
vechi. 

Cum vedeţi, domnilor, câmpul activităţii d-voastre este foarte 
^lOtins^şi timpul .pe vă mai rămâne în anul acesta prea scurt. Va 
fi totuş cu putinţă, prin ajutorul lucrărilor de până acum, să se 
alcătuiască un conspect general asupra faptelor geografice Relative 
la ţara noastră, aşâ în cât şă putem fi bine reprezentaţi la 
Congresul din Paris, care s’a convocat în acest an prin iniţiativa 
Societăţii Geografice franceze, din care suntem mândri»^, face, 
parte. 

Fie ca juna noastră Societate-Geografică să asocieze într’un 
mod demn celorlalte societăţi instituite în mai toate ţările şi din 
parte-Mi niţ, Mă îndoesc că — sprijinită prin bărbaţii noştri de 
ştiinţă — ea îşi va îndeplini misiunea ei şi, prin hărţi şi opuri geo¬ 
grafice îngrijite, va scoate ţara din .regiunea necunoscutului. 

(M. O., 187S, !ar^l32, p. 2959). 

240. 

Mesaj la închiderea Corpurilor Legiuitoare. 

4/16 Iulie 1875. 

Domnul, la închiderea Camerii şi Senatului, mulţumeşte pentru zelul 
şi munca depuşi în timpul sesiunii extraordinare prelungite. 

Domnilor Senatori, 

Domnilor Deputaţi, 

împlinindu-se astăzi termenul sesiunii extraordinare prelungite 
a Corpurilor Legiuitoare, sunt fericit a vă putea mulţumi pentru 
prea însemnatele lucrări ce aţi săvârşit în decursul ei. 

Aţi fost chemaţi a părăsi interesele d-voastre private în timpul 
cel mai greu şi a vă ocupa numai de interesele publice urgente. 
Dar jertfa ce aţi adus-o a fost pentru înzestrarea ţării cu legi de 
cea mai mare importanţă. în deosebi convenţiunea comercială, 
pe care aţi primit-o, încheiată între România şi Austro-Ungaria, 
darea construirii liniei drumului de fier Ploeşti—Predeal, conven¬ 
ţiunea cu supuşii francezi Lemaître şi Bergman şi legea pentru 
răscumpărarea unei părţi a drumului de fier Roman—Vârciorova, 
au dovedit din nou cu câtă prudenţă şi cu cât patriotism luminat 
ştiţi a judeca trebuinţele ţării înăuntrul ei şi în relaţiunile ei inter¬ 
naţionale. 

Chestiuni de această natură sunt totdeauna înconjurate de 
mari greutăţi şi nu puţin contribue la acest fapt mulţimea intere¬ 
selor ce le ating şi felurimea consecinţelor îndepărtate ce le produc, 
în curând însă va veni timpul când se va înţelege de toţi cât de 
însemnată şi cât de binefăcătoare a fost opera d-voastre în această 
privinţă şi veţi fi mândri a fi Conlucrat la o adevărată întărire a 
viitorului economic şi politic al României. 

încă odată vă mulţumesc şi, în virtutea art. 95 din Constitu- 
ţiune, declar închisă sesiunea extraordinară prelungită a Corpurilor 
Legiuitoare. 

Dat în Bucureşti, la 4 Iulie 1875. 

CAROL. 

Preşedintele Consiliului Miniştrilor şi Ministrul de Interne, L. Catargiu; 
Ministrul de Rizboiu, General de divizie 7. Em. Florcscu; Ministrul Afa¬ 
cerilor Străine, B. Boerescu; Ministrul Justiţiei, Al. Lahovari; Ministrul Fi- 

nanţelor, G. Gr. Cantacuzino; Ministrul -Agriculturii, Comerţului şi Lucrărilor 
Publice, T. Rosetti; Ministrul Cultelor şi Instrucţiunii Publice, T. Maioretcu. 

(M. O., 1875, nr. 145, p. 3269—3270). 

241 . 

Dom n ul 1* punerea pietrei fundamentale a Peleşului. 

10/22 Aug. 1875. 

Se pune piatra fundamentală a Castelului Peleş. Domnul şi Doamna 
încing şorţuri de zidari, răspândesc varul asupra temeliei, se aşează piatra de 
temelie şi Domnul, luând ciocanul, rosteşte această urare: 

Să se ridice acest Castel şi să fie într’o zi leagănul Dinastiei 
Noastre şi al ţării. 

(M. O., 1875, rtr. 178, p. 4054). 


242 . 

Domniţi către Ieşeni. 

16/28 Sept. 1875. 

Domnul, însoţit de Preşedintele Consiliului de Miniştri, L. Catargiu, a 
plecat cu trenul din Bucureşti spre Moldova, tren condus de directorul general 
«1 Căilor Ferate şi s’a dus până la Botoşani, apoi s’a întors la Iaşi, unde a rămas 
noaptea. Seara a dat un banchet, la care a invitat pe Mitropolit, Gr. Sturdza, 
general Cernat şi alte notabilităţi. La urările primarului Ganea, Domnul 
ridică paharul pentru prosperitatea Iaşilor şi sănătatea cetăţenilor ieşeni. 

Peticit de cordiala şi frumoasa primire ce Mi-au făcut Ieşenii 
astăzi, ca totdeauna când am venit în mijlocul lor, mulţumesc'din 
inimă pentru sentimentele de dragoste ce-Mi exprimaţi în numele 
oraşului. Ridic acum acest pahar pentru prosperitatea celei a doua 
capitale a ţării şi în sănătatea cetăţenilor ei. 

(M. O., 1875, n*r. 232, p 5735). 


243 . 

Domnul către Primarul din Bârlad. 

Bârlad, 21 Oct./2Nov. 1875. 

în călătoria pe care Domnul o face cu trenul în Moldova, merge şi la 
Bârlad. Primarul oraşului îi urează bună venire, iar Domnul mulţumeşte, 
pentru buna primire. 

De mult doriam a vizita districtul şi oraşul Bârlad, unde n’am 
fost de şapte ani. Cu cea mai mare plăcere dar am venit astăzi 

în mijlocul d-voastre şi vă mulţumesc pentru urările bine simţite 
ce-Mi exprimaţi în numele oraşului şi pentru primirea frumoasă 
cu care Mă întâmpinaţi astăzi. 

(M. O., 1857, nr. 237, p. 5831). 


244. 

înalt Ordin de zi către Armată. 

4/16 Noemvrie 1875. 

Domnul face observările Sale cu privire la concentrările pe diviziuni 
teritoriale. Rezervele încorporate în rândul armatei permanente au dat rezul¬ 
tate mulţumitoare, dar sunt încă lipsuri cu privire la instrucţia tirului; 
recomandă deasemenea comandanţilor de divizii teritoriale instrucţia cadrelqr 
de Dorobanţi şi Călăraşi. 

Ofiţeri, subofiţeri, caporali şi soldaţi! 

Concentrarea armatei active prin centrurile diviziilor teritoriale 
şi grabnicul apel la care au răspuns clasele rezervei din anul 1870 şi 
1871, încorporaţi printre rândurile armatei permanente, au dat anul 
acesta rezultate foarte mulţumitoare pentru viitorul armatei Noastre. 

Ne-am putut încredinţa atât în persoană la diviziunile 4, 3 şi 
2, cât şi prin Ministrul Nostru de Resbel în l-a divizie, de buna 
stare în care s’a găsit armata permanentă, cum şi ce,a teritorială. 

Am constatat progres în instrucţie, rămânând însă mult de 
făcut, mai cu seamă în ceeace priveşte tirul, această parte atât de 
importantă,, a instrucţiei militare şi asupra căreia chem cea mai 
serioasă luare aminte a şefilor de corpuri. 

Concentrările acestui an pe divizii au avut mai ales drept 
scop stricta aplicare a reglementelor; am recunoscut un adevărat 
progres; dar sunt dator a recomanda, mai cu deosebire comandan¬ 
ţilor de divizii teritoriale, instrucţiunea cadrelor de Dorobanţi 
şi Călăraşi. 

Ofiţeri, subofiţeri, caporali şi soldaţi ai armatei permanente şi 
teritoriale, vă mulţumesc pentru stăruinţele ce aţi pus, precum 
şi vouă celor din gardele orăşeneşti, care aţi înlesnit mobilizarea 
trupelor Noastre. 

Dat în Bucureşti, la 4 Noemvrie 1875. 

(M. Oastei, 1875, nr. 35, p. 909). 

245. 

Mesaj la deschiderea. Corpurilor Legiuitoare. 

15/27 Noemvrie 1875. 

Domnul, deschizând sesiunea ordinară a Corpurilor Legiuitoare, »eco- 
mandă lucrarea lor în armonie cu guverpul pentru -desvoltarea economică 
a ţării. 

Domnilor Senatori, 

Domnilor Deputaţi, 

Am venit cu cea mai mare plăcere în mijlocul d-voastre pentru 
a deschide sesiunea ordinară a Corpurilor Legiuitoare. 

După ce, prin legile şi resursele votate în legislatura trecută, 
ţara a îndeplinit exact obligaţiunile contractate în anii de mai 
înainte şi s’a pus pe calea unei temeinice organizări, este momentul 
venit a ne opri cu creaţiuni noua şi a da poporului timpul neapărat 
trebuincios pentru a se folosi de ceeace a dobândit. Mai toate proiec¬ 
tele de lâgi care vor forma obiectul desbaterilor d-voastre în decursul 
acestei sesiuni s’au şi depus pe biuroul Camerei. 

Domnilor Deputaţi, 

Prima chestiune de care veţi avea a vă ocupa este bugetul 
rectificat pentru anul viitor. Cum ştiţi, acest buget a fost votat 
cu un deficit de 7 milioane, a cărui acoperire prin nouă resurse 
rămânea a vi se propune de către Minister în această sesiune. Prin¬ 
cipala măsură însă ce v’o propune guvernul Meu, este o energică 
reducţiune a cheltuelilor în toate ramurile administrative. Amâ¬ 
nând pentru mai târziu unele îmbunătăţiri, restrângând toate chel- 
tuelile la strictul necesar şi propunându-vă, pentru neînsemnata 
sumă ce mai rămâne, alte mijloace, guvernul este în poziţiune a 
vă prezenta bugetul anului viitor echilibrat, fără a impune ţării 
sarcini nouă. 

Această stare de lucruri o constat şi v’o anunţ cu mulţumire. 
Ea va contribui a întări creditul Statului în afară şi a da dreptate 
acelora care au ştiut a despărţi dezvoltarea economică a României 
de vicisitudinile financiare ale altor State, ce nu ne ating întru 
nimic. 

Domnilor Senatori, 

Domnilor Deputaţi, 

Relaţiunile noastre cu Statele străine sunt din cele mai satisfă¬ 
cătoare. Negocieri sunt pendinte pentru a regula prin nouă conven- 
ţiuni interesele comune şi a strânge mai de aproape legăturile ce 
ne unesc cu Puterile garante. 

Evenimentele ce se petrec în cealaltă parte a Dunării, nu putem 
decât a le urmări cu o vie atenţiune. Mulţumită poziţiunii noastre 
favorabile, am fost până acum în stare a continua calea pacinicei reor¬ 
ganizări înlăuntru, care răspunde aşa de mult la trebuinţele naţiunii. 
Aceste trebuinţe, deplina şi libera desvoltare economică a ţării şi 
'înaintarea ei spre poziţiunea ce-i este indicată atât prin însemnă¬ 
tatea teritorială, cât şi prin crescândul progres al poporului, vor 
fi şi pentru viitor regulatorii politicei noastre. 

Ţara urmăreşte cu interes desbaterile d-voastre şi Eu sper că 
şi în această sesiune Corpurile Legiuitoare vor continua în. linişte 
şi în armonie cu guvernul Meu îndeplinirea misiunii lor. 

Dumnezeu să binecuvânteze lucrările d-voastre. 

CAROL. 

Preşedintele Consiliului Miniştrilor, Ministru de Interne şi ad-intepim la 
Afacerile Străine, L.Catargiu; Ministrul de Războiu, General de divizie I. Em. 
Florescu; Ministrul Justiţiei, Al. Lahovan ; Ministrul Finanţelor, G. Gr. Can- 
tacuzino; Ministrul Cultelor şi Instrucţiunii Publice, T. Maiorescu; Ministrul 
Agriculturii, Comerţului şi Lucrărilor Publice, T. Rosetti. 

(M. 0„ 1875, nr. 253, p. 6087—6088). 

246 . 

Domnul la Adresa Adunării Deputaţilor. 

27 Nov./9 Dec. 7875. 

Preşedintele Adunării Deputaţilor, D. Ghica, prezintă adresa de răspuns 
la mesaj, în care Camera promite lucrarea în armonie a reprezentanţilor ţării 
cu guvernul. Domnul spune că această unire face tăria ţării şi mulţumeşte 
în numele Doamnei pentru bunele Urări. 

Domnule Preşedinte, 

Domnilor Deputaţi, 

Primesc cu plăcere atât de mare Adresa Adunării Legiuitoare, 
cu cât ea afirmă şi mai tare armonia ce domneşte şi acum între 
reprezentaţiunea ţării şi guvernului Meu. 

Această armonie este de cea mai mare importanţă în împreju¬ 
rările de faţă. Unirea face pururea tăria unei ţări; ea ne-a permis 
până acum a privi cu linişte, dar nu şi cu nepăsare, cele ce se în¬ 
tâmplă în vecinătatea noastră. Simţimintele ce exprimaţi le împăr¬ 
tăşesc şi Eu; ele vor inspira şi pe guvernul Meu. 

Vă mulţumesc şi în numele Doamnei pentru bunele urări ce 
Ni le rostiţi. 

(M. O., 1875, nr. 263, p. 6271—6272). 


247. 

Domnul la Adresa Senatului. 

30 Nov.J12 Dec. 1875. 

Mitropolitul Primat, preşedintele Senatului, prezintă adresa de răspuns 
la mesaj. Domnul se simte fericit că Senatul este în Jbună înţelegere cu gu¬ 
vernul şi mulţumeşte pentru, urările exprimate. 

înalt Prea Sfinte Părinte, 

Domnilor Senatori, 

Primesc cu o vie mulţumire Adresa Senatului şi sunt fericit a 
vedea din cuvintele d-voastre buna înţelegere în care vă aflaţi 
cu Ministerul Meu. 

Cu drept cuvânt vă bucuraţi de creditul Statului, în a cărui 
menţinere stărueşte guvernul împreună cu reprezentaţiunea ţării. 
Acest credit a fost şi este, mai ales în împrejurările de astăzi, una 
din temeliile prosperităţii şi demnităţii naţionale. 

Constat asemenea cu satisfacţiune aprobarea ce aţi dat poli¬ 
ticei guvernului Meu, în faţa evenimentelor ce se petrec în ţările 
dp peste Dunăre. 

Noi toţi dorim a continua în pace organizarea ţării înlăuntru 
şi, tari în mijloacele noastre de apărare şi sub scutul Puterilor 
garante, putem aştepta viitorul cu încredere. Vă mulţumesc pentru 
urările ce Ne exprimaţi. 

(M. O., 1875, nr, 266, p. 631P). 

248. 

înalt Ordin de zi către Armată. 

1/13 Ianuarie 1876. 

Domnul urează ostaşilor un an bun şi fericit, mulţummdu-Ie In acelaşi timp 
pentru progresul din anul expirat. 

Ostaşi, 

Văd cu o mândrie adevărat naţională că voi îmi oferiţi la fie¬ 
care reînnoire a anului ocaziunea de a vă mulţumi pentru progresul 
simţitor ce aţi continuat a face în anul încetat. 

Aceasta e de cel mai bun augur pentru viitorul instituţiunii 
noastre militare. Vă mulţumesc' şi vă urez an bun şi fericit. 

Dat în Bucureşti, la 1 Ianuarie 1876. 

CAROL. 

(M. O., 1876, nr. 2, p. 25). 

249. 

Domnul către Episcopul Argeşului. 

22 Fevr./5 Martie 1876. 

La. investituri sa, Episcopul Ghenadie al Argeşului urează, sănătate Suve¬ 
ranului şi prosperitate României. Domnul mulţumeşte pentru sentimentele 
exprimate. 

Mulţumesc Prea Sfinţiei Tale pentru sentimentele ce-Mi exprimi 
şi-Ţi urez ani mulţi şi fericiţi pe acest vechiu scaun episcopal dela 
Curtea de Argeş, care ne aduce aminte timpurile glorioase ale stră¬ 
bunilor noştri. 

(M. O., 1876, nr. 42, p. 1091). 

250. 

Mesaj la închiderea Adunării Deputaţilor. 

3/15 Martie 1876. 

Dizolvându-se Senatul, Adunarea Deputaţilor e Închisă ne mai putând 
lucra. Domnul mulţumeşte Cameru pentru sprijinul dat guvernului. 

Domnilor Deputaţi, 

în urma disolvării Senatului, lucrările Camerei ne mai putând 
continua, închid astăzi sesiunea Adunării Legiuitoare, care fusese 
prelungită până la 10 Martie. 

înainte de a Mă despărţi de d-voastre, domnilor Deputaţi, ■vă 
arăt toată mulţumirea Mea pentru sprijinul înţelept pe care l’aţi 
dat guvernului Meu în tot cursul acestei sesiuni. 

Menţinând şi de aci înainte armonia ce trebue să domnească 
între marile Puteri ale Statului, veţi întări acea stabilitate binefă¬ 
cătoare, care în mijlocul unor evenimente grave ne-a câştigat în¬ 
crederea Europei şi a nsigurat pacinica desvoltare a ţării. 

CAROL. 

Preşedintele Consiliului Miniştrilor şi Ministrul de Interne, Lascăr Catargiu ; 
Ministrul de Războiu, General de diviziune, I. Em. Florescu; Ministrul Justiţiei, 
Al. Lahovari; Ministrul Agriculturii Comerţului şi Lucrărilor Publice, T. Ro- 
setti; Ministrul Finanţelor, I. Strat; Ministrul Afacerilor Străine, I. Bălă- 
ccanu; Ministrul Cultelor şi al Instrucţiunii Publice, P. P. Carp. 

(M. O., 1876, nr. 50, p. 1272). 


251. 

înalt Ordin de zi către Armată 

31 Martie/12 Aprilie 1876. 

Domnul inspectează şcolile şi trupele din garnizoana Bucureşti, consta¬ 
tând progresul în instrucţie şi în prezentare a unităţilor militare. 

La inspecţia ce am făcut în persoană şcolilor şi trupelor din 
garnizoana Bucureşti, am constatat cu o vie mulţumire un adevărat 
progres, atât în instrucţiunea trupelor cât şi în modul de a prezenta 
unităţile militare de către comandanţii lor respectivi. 

Ministrul Nostru de Resbel este însărcinat a comunica la toţi 
şefii de corpuri observaţiunile ce am făcut asupra aplicării regle¬ 
mentelor noastre tactice şi pe acelea care, fiind de un interes general, 
urmează a fi cunoscute şi în celelalte divizii teritoriale. 

Dat în Bucureşti, la 31 Martie 1876. 

(M. Oastei,. 1876, nr. 9, p. 193). 


252. 

Domnul închină pentru Ţară şi Armata română. 

8J20 Aprilie 1876. 

La aniversarea naşterii Domnului şi a proclamării plebiscitului, se dă 
o cină la Palat. Generalul Florescu, Ministrul de Războiu, urează, în numele 

armatei, ani mulţi Domnului pentru realizarea înaltelor şi patrioticelor 
aspiraţiuni ce nutreşte pentru ţară. M. S. mulţumind pentru urări, închină 
pentru ţară şi armata română. 

Mulţumind pentru urările ce-Mi exprimaţi, ridic acest pahar 
în onorul ţării şi al armatei, pe care le privesc întotdeauna cu dra¬ 
goste şi încredere. Sunt sigur că Dumnezeu va întinde mâna Sa 
puternică asupra României şi va lua în paza Sa scumpa noastră 
ţară. 

în sănătâteR d-voastre! 

(Sţ. O., 1876, nr. 80, p. 2085). 


253. 

Mesaj la deschiderea Senatului. 

15/27 Aprilie 1876. 

Domnul convocă Senâtul în sesiune extraordinară pentru constituire 
şi pentru a vota proiectele de legi financiare urgente. 

Domnilor ăenatori, 

în urma disolvării Senatului şi noilor alegeri, y’am convocat 
astazi, la 15 Aprilie, în sesiune extraordinară, atât pentru a Mă 
conforma art. 95 din Constituţiune care, în caz de disolvare a uneia 
din Adunări, cere convocarea Corpurilor Legiuitoare fn termenul 
legal, cât şi spre a va invita să daţi chestiunilor financiare soluţiunea 
ce ţara aşteaptă cu nerăbdare. 

Veţi avea a Vă ocupa totodată, domnilor Senatori şi de alte 
proiecte de legi, care nu pot aştepta sesiunea ordinară a Corpurilor 
Legiuitoare. 

Dumnezeu să hinecuvinteze lucrările d-voastre. 

Sesiunea extraordinară a Senatului este deschisă. 

CAROL. 

Preşedintele Consiliului ^Miniştrilor,, Ministrul de Războiu şi ad-interim la 
Interne, General de divizie I. Em. Florescu; Ministrul Finanţelor, General Chr. 
Teii; Ministrul Justiţiei, D. P. Vioreanu; Ministrul Afacerilor Străine, D. 
Korne; Ministrul Cultelor şi Instrucţiunii publice, Al. Orăscu; Ministrul Agri- 
-culturii, Comerţului şi Lucrărilor publice, General T. Gherghel. 

(M. O., 1876, nr. 84, p. 2161). 

254. 

Mesaj Ia deschiderea Adunării Deputaţilor. 

15/27 Aprilie 1876. 

Adunarea Deputaţilor, in urma alegerii Senatului, e convocată in sesiune 
extraordinară pentru a vota legile rămase din sesiunea trecută. 

Domnilor Deputaţi, 

în urma disolvării Senatului, Eu am convocat, conform art. 
95 din Constituţiunea ţării, noul Senat în termenul legal, astăzi 
15 Aprilie. 

Fiindcă, după art. 81 din Constituţiune, se cere ca deodată să 
funcţioneze ambele Corpuri Legiuitoare, v’am convocat şi pe 
d-voastre în sesiune extraordinară. 

Veţi avea a vă ocupa în această sesiune, domnilor Deputaţi, cu 
lucrări rămase din sesiunea trecută, precum şi cu alte proiecte de 
legi, care nu pot aştepta sesiunea ordinară a Corpurilor Legiuitoare. 

Dumnezeu să binecuvânteze lucrările d-voastre. 

Sesiunea extraordinară a Adunării Deputaţilor este deschisă. 

CAROL. 

Preşedintele Consiliului Miniştrilor, Ministrul de Războiu şi ad-interim la 
Interne, General de divizie, i, Em. Florescu; Ministrul Finanţelor^ General Ckr. 
Teii; Ministrul Justiţiei, D. P. Vioreanu; Ministrul Afacerilor Străine, D. 
Korne; Ministrul Cultelor şi Instrucţiunii Publice, Al. Orăscu; Ministrul Agri¬ 
culturii, Comerţului şi Lucrărilor Publice, General T. Gherghel. 

(M. O., 1876, nr. 84, p. 2161). 


255. 

Domnul Ia patronul Reg. 5 şi 6 de linie. 

23 Aprilie/5 Mai 1876. 

După ce Domnul ia parte la serviciul divin dela biserica Sfântului 
Gheorghe-Nou, porneşte la Regimentele 3 şi 6 de Linie care aveau patron pe Sf. 
Gheorghe şi prânzeşte în mijlocul ofiţerilor acestor două corpuri.» Domnul 
se adresează ofiţerilor închinând pentru cele două Regimente. 

Sunt fericit a Mă afla astăzi în mijlocul d-voastre la serbarea 
Regimentelor al 3-lea şi al 6-lea. Ridic acest pahar în sănătatea 
acestor Regimente, care fac o parte demnă din armata noastră 

şi care în toate ocaziunile, la exerciţiuri, la inspecţiuni şi la manevre, 
au ştiut a-şi atrage mulţumirea Mea. 

Şefii regimentelor mulţumesc M. S. pentru onoarea ce El le face venind în 
mijlocul lor ţi închină în sănătatea M. S. ţi a Doamnei. Domnul ridică pa¬ 
harul în sănătatea Principelui Milan al Serbiei, şef al Reg. 6 de infanterie, 
pentru înfrăţirea între ambele armate. 

Sunt acum aproape doi ani de când Regimentul al 6-lea de 
Infanterie de linie a serbat o zi care va figura ca un fapt istoric 
în analele sale, atunci când am numit pe Alteţa Sa Principele 
Milan al Serbiei Şef al acestui Regiment ca un semn de înfrăţire 
între amândouă armatele. Ridic acest toast în sănătatea înaltului 
d-voastre Şef, Principele Milan Obrenovici IV. 

(M. O., 1876, nr. 92, p. 2316). 


256. 

Domnul la Adresa Senatului. 


2fli Mai 1876. 

Preşedintele Senatului, Mitropolitul Primat, prezintă adresa de răspuns 
la mesaj, arătând sentimentele de care e condus senatul. Domnul mulţu¬ 
meşte în numele Său şi al Doamnei pentru urări şi devotament. 


înalt Prea Sfinte Părinte, 

Domnilor Senatori, 

Primesc cu o deosebită plăcere Adresa Senatului şi vă mulţumesc 
pentru sentimentele şi urările ce-Mi exprimaţi. Cea mai vie a Mea 
dorinţă este a merge pururea strâns legat cu ţara, a întări institu- 
ţiunile sale şi a asigura astfel desvoltarea şi consolidarea Statului 
român. 

Nu Mă îndoesc că guvernul Meu, cu concursul d-voastre şi al 
ţării, va învinge toate greutăţile care ne preocupă astăzi. 

Plin de această încredere, vă mulţumesc încă odată în numele 
Meu şi dl Doamnei pentru expresiunea devotamentului ce Ne arătaţi. 

(M. O., 1876, nr. 97, p. 2441). 

257. 

Mesaj de închiderea Senatului. 

3/15 Mai 1876. 

Din cauza dizolvării Adunării Deputaţilor, se închide sesiunea extraordinară 
a Senatului. 

Domnilor Senatori x 

Aţi fost convocaţi în sesiune extraordinară pentru a Vă constitui 
şi pentru a da o soluţiune chestiunilor financiare. 

Constituirea aţi făcut-o în virtutea prerogativelor constituţio¬ 
nale ce vă revin de drept şi aţi pus toată bunăvoinţa de a rezolva 
chestiunea financiară în conformitate cu nevoile ţării şi cu cererea 
guvernului Meu. 

Vă exprim dar mulţumirile Mele. 

Disolvând astăzi Adunarea Deputaţilor, în virtutea art. 95 din 
Constituţiune, 

Eu declar sesiunea extraordinară a Senatului închisă. 

Dat în Buctireşti la 3 Mai 1876. 

CAROL. 

Preşedintele Consiliului Miniştrilor şi Ministrul Lucrărilor publice, Ma- 
nolache Costache; Ministrul Afacerilor Străine, M Kogălniceanu; Ministrul 
Finanţelor, Ion Brătianu • Ministrul de Interne, G. D. Vernescu; Ministrul 
de Războiu, Colonel G. Slămceanu; Ministrul Cultelor şi Instrucţiunii Publice, 
G. Chiţu; Ministrul Justiţiei, M. Ferechide. 

(M. O., 1876, nr. 98, p. 2457). 


258. 

înalt Crdin de zi către armată. 

10/22 Mai 1876. 

Cu ocazia aniversării zilei de 10 Mai, Domnul arată satisfacţia pentru 
progresele făcute in timp de 10 ini şi mai ales pentru reorganizarea armatei 
care este garanţia naţionalităţii şi a drepturilor sale. 

Ostaşi , 

Din ziua în care România îmi încredinţă destinele sale, preo¬ 
cuparea Mea cea mai vie a fost organizarea armatei, ale cărei tra- 
diţiuni formează una din marile glorii ale trecutului nostru. 

Prin armată, România a putut străbate lungile perioade istorice, 
în care au dispărut naţiuni altă dată puternic». 

Vechile noastre instituţiuni militare sunt astăzi restabililft şi 
organizarea lor solidă va asigura scumpei noastre patrii viitorul său. 

Sunt zece ani de când urmez cu o vie satisfacţiune progresele 
crescânde ce s’au făcut prin concursul fiecăruia din voi. Stăruiţi 
pe această cale; numai astfel veţi răspunde la aşteptările ţării, 
care deja a făcut atâtea sacrificii spre a găsi în armată garanţia 
naţionalităţii şi a drepturilor sale. 


Ostaş i, 

Nu uitaţi niciodată cuvintele înscrise pe drapelul nostru. 
Disciplina voastră este cel mai bun garânt că veţi şti a fi tot¬ 
deauna demni fii ai acelor eroi, cărora le datorim o patrie. 

Din parte-Mi, voiu fi totdeauna acolo unde interesul ţarii îmi 
va însemna locul. 

Dat la Bucureşti, la 10 Mai 1876. 

CAROL. 


fM. O., 1876, nr. 104, p. 2593). 


259. 


Domnul către Ministrul de Războiu. 

10/22 Mai 1876. 


Ministrul de Războiu, Col. G, Slăniceanu, la aniversarea zilei de 10 Mai, 
prezintă urări ca înţemeierea dinastiei să ducă la mărirea României, şi la per¬ 
petuarea acestei serbări. Domnul mulţumeşte pentru urările făcute şi de¬ 
votamentul arătat in numele armatei, care, e convins, e pătrunsă de credinţă 
şi disciplină. 

Vă mulţumesc pentru urările ce-Mi exprimaţi în numele armatei, 
care în cursul acestor zece ani ai Domniei Mele Mi-a dovedit că 
este pătrunsă de aceste două mari virtuţi ostăşeşti: credinţă şi dis¬ 
ciplină. 

Sunt convins că şi în viitor armata îşi va îndeplini în totdeauna 
datoria şi se va arăta astfel demnă de încrederea ce ţara împreună 
cu Mine punem într’însa. încă odată, vă mulţumesc pentru devo¬ 
tamentul vostru. 

Să trăiască iubita noastră armată! 

(M. O., 1876, nr. 104, p. 2597f. 

260 . 

Domnul către Corpul Diplomatic. 

10/22 Mal 1876. 

Cu ocazia serbării zilei de 10 Mai, Corpul Diplomatic urează Do Anului şi 
dinastiei ani mulţi şi fericiţi. Domnul mulţumeşte pentru urările adresate. 

Sunt foarte simţitor pentru plăcutele cuvinte ce-Mi adresaţi 
în numele Corpului diplomatic şi consular. Mă simt fericit a putea 
exprima în această ocaziune recunoştinţa Mea pentru interesul 
binevoitor ce Puterile garante şi celelalte State Mi-au dovedit în 
cursul acestor zece ani. Sper că şi în viitor voi putea conta pe 
aceeaş simpatie. 

Primiţi, domnilor, cele mai vii ale Mele mulţumiri de bunele 
urări ce-Mi adresaţi “ pentru fericirea Mea şi a Doamnei şi pentrit 
viitorul României. 

(M. O., 1876, nr. 104, p. 2597). 


261 . 

Domnul către Mitropolitul Primat. 

10/22 Mai 1876. 

Cu ocazia aniversării a 10 am de domnie, Mitropolitul Primat, în numele 
clerului ortodox, face urări pentru dinastie. Domnul mulţumeşte şi roagă 
pe Dumnezeu să reverse mila sa asupra României. 


Înalţi Prea Sfinţi Mitropoliţi 

şi Prea Sfinţi Părinţi Episcopi şi Arhierei, 

Yă mulţumim pentru urările ce Ne exprimaţi şi simţim o vie 
plăcere a Nn aminti cât aceşti zece ani ai Domniei Noastre au fost 
de fructuoşi pentru sfânta Biserică autocefală română, restabilind-o 
pe antica ei bază canonică şi naţională. 

Să înălţăm cu toţii astăzi şi în totdeauna rugile noastre către 
Atotputernicul şi să-L rugăm să reverse nemărginita Sa milă şi 
binecuvântare asupra scumpei noastre patrii. 

(M. O., 1876, nr. 104, p. 2597). 

262. 

Domnul către pastorul Teutschlaender. 

10/22 Mai 1876. 

La aniversarea a 10 Suni de domnie, pastorul Teutschlaender, reprezentantul 
bisericii Evanghelice germane ţi Reformate ungare, aduce omagii ţi urări sin¬ 
cere Domnului, Care, mulţumind, relevi activitatea culturali a Pastorului. 

Cu o deosebită satisfacţiune primesc urările ce-Mi exprimaţi 
prin cuvinte atât de călduroase. Urmez necontenit cu mare interes 
activitatea d-voastre şi ştiu că, mai ales jpe tărâmul şcoalelor, aţi 
realizat multe rezultate binefăcătoare. 

(M. 0„ 1876, nr. 104, p. 2597). 


263. 


Domnul către Comunitatea Israelită. 


10/22 Mai 1876. 


Reprezentanţii Comunităţii Israelite exprimă urări cu ocazia aniversării 
a 10 ani de domnie. Domnul mulţumeşte pentru urări. 


Am ascultat cu plăcere cuvântul d-voastre şi vă mulţumesc 
pentru urările ce-Mi exprimaţi în numele Comunităţii de cult mozaic. 
(M. O., 1876, nr. 104, p. 2598). 


264. 

Domnul către Senat. 

17/22 Mai 1876. 

D. Sturdza, vicepreşedinte al Senatului, urează M. S. ani mulţi ji fericiţi 
cu ocazia aniversării a 10 ani de domnie. Domnul, mulţumind, subliniază 
unirea frăţească între Români în momentele solemne, unire care va duce la 
fericirea şi mărirea patriei. 

Domnule Vicepreşedinte, 

Domnilor Senatori, 

Felicitările ce-Mi adresează Vicepreşedintele celui dintâi Corp 
al ţării au un mare preţ pentru Mine. 

încrederea ce am în tăria şi în lealitatea poporului român mă 
îmbărbătează în îndeplinirea misiunii la care Providenţa şi voinţa 
naţională M’au chemat. în toate momentele solemne toţi Românii 

au ştiut să se unească frăţeşte; sunt convins că aşa vor urma şi 
în viitor şi că cu toţii împreună vom coopera Ia fericirea şi mărirea 
patriei. 

(M. O., 1876, nr. 104, p. 2598). 

265. 

Domnul către Curtea de Casaţie. 

10/22 Mai 1876. 

Preşedintele şi consilierii înaltei Curţi de Casaţie şi Justiţie prezintă feli¬ 
citări Domnului la aniversarea a 10 am de domnie. Domnul, mulţumind, stărue 
asupra misiunii instituţiei. 

Domnule Preşedinte, 

Domnilor Consilieri, 

Ascultăm cu o vie mulţumire urările ce Ne prezintă înalta Curte 
de Casaţie şi Justiţie. 

Organ suprem al magistraturii ţării, acest mare Corp va fi, 
nu Ne îndoim, pe viitor ca şi în trecut, paladium al legii şi al drep¬ 
tăţii şi va şti a se ţine în totdeauna la înălţimea la care l-au aşezat 
instituţiunile noastre. 

(M. O., 1876, nr. 104, p. 2598). 


266. 

Domnul către Curtea de Conturi. 

10/22 Mai 1876. 

Preşedintele şi Consilierii înaltei Curţi de Conturi prezintă felicitări la ani¬ 
versarea a 10 ani de domnie. M. S. mulţumeşte pentru felicitările exprimate 
Sieşi şi familiei Sale. 

Domnule Preşedinte, 

Domnilor Consilieri, 

Primiţi mulţumirile Noastre pentru urările ce Ne exprimă 
înalta Curte de Conturi. Nu Ne îndoim că activitatea şi zelul acestei 
instituţiuni menite a da roade folositoare va şti îp totdeauna să 
corespundă la aşteptările ţării şi ale Noastre. 

Suntem foarte simţitori pentru sentimentele ce cu această 
ocaziune arătaţi familiei Noastre. 

(M. O., 1876, nr. 104, p. 2598). 

267 . 

Domnul către Primarul Capitalei. 

10122 Mai 1876. 

Cu ocazia aniversării a 10 ani de domnie, Primarul Capitalei, G„ Mânu, In 
numele comunei Bucureşti, prezintă urări Domnului, Doamnei şi Principesei 
de Wied. Domnul arată la a 10-a aniversare ca nu se căeşte că a primit mi¬ 
siunea de a conduce destinele României şi urează Capitalei să propăşească 
şi să devie centrul oricărui fel de- activitate românească. 

Domnule Primar, 

Sunt astăzi zece ani de când glasul unei naţiuni M’a chemat a 
prezida la destinele ei. 

Fără a-Mi ascunde dificultăţile unei sarcine atât de mari, n’am 
văzut în puternicul apel îndreptat către Mine decât o datorie de 
împlinit, o frumoasă misiune de realizat: aceea de a ajuta un nobil 
popor, încercat şi oţelit de seculare lupte şi suferinţe, în a-şi asigura 
o existenţă naţională neatârnată şi a-şi păstra neatinse scumpele 
sale drepturi strămoşeşti. Sunt mândru a putea spune astăzi că nu 
Mă căesc de avântul inimii Mele şi ca încrederea ce am pus în naţiu¬ 
nea română a fost pe deplin justificata, 

« Nimic fără Dumnezeu » este deviza Casei Mele; pe Dânsul dar, 
Atotputernic, îl rog pururea a face prosperă şi fericită scumpa 
noastră Românie. 

Primesc cu o deosebită plăcere, domnule primar, expresiunea 
simţimintelor ce-Mi rostiţi în această zi în numele comunei Bucu¬ 
reşti, a acestui oraş care în aceşti zec» ani Oţnpărtăşit cel dintâi 
«şL,împraună cu Mine amintirile Mele cele mai scumpe şi mai duioase 
ca Domn şi ca părinte. 

Urez din inima Capitalei, care a făcut serioase progrese în de¬ 
cursul acestor ani, să propăşească şi să devie din ce în ce mai mult 
centrul nu numai al activităţii politice, dar şi al vieţii intelectuale, 
comerciale- şi industriale a României. 

Vă mulţumesc în numele Doamnei şi al prea iubitei Mele soacre, 
Principesa de Wied, pentru binevoitorele urări ce Le adresaţi. 

(M. O., 1876, nr. 104, p. 2599). 

268. 

Domnul către Corpul Didactic. 

10/22 Mai 1876. 

Decanii Facultăţilor, membru Consiliului superior «1 Instrucţiunii publice 
şi profesorii, prin I. ^alomit, Rector, prezintă urări cu ocazia aniversării a 10 
ani de domnie. Domnul arată misiunea Şcoalei şi Bisericii pentru păstrarea 
religiei şi a naţionalităţii noastre. Urează ca Universitatea din Bucureşti îm¬ 
preună cu cea din Iaşi să fie farul ştiinţei pentru neamul românesc. 

Domnule Rector şi domnilor Decani, 

Domnilor membri ai Consiliului superior al Instrucţiunii 
publice şi domnilor profesori, 

Mă simt cu deosebire fericit a vedea în solemna zi de astăzi 
adunaţi împrejurul Tronului bărbaţi din cei mai distinşi şi stimaţi 
ai Corpului învăţământului public. Mare şi nobilă este misiunea 
ce acest corp are a împlini în Stat, căci el este chemat a forma 
generaţiunile viitoare, care au să primească dela noi preţioasa 
moştenire ce ne-au lăsat străbunii noştri. 

Biserica şi şcoala au fost pentru dânşii sfinte sicriuri, -în care 
au păstrat religia şi naţionalitatea noastră; şi pe când cu o mână 
ei zidiau mănăstiri şi templuri, în care glorificau pe Domnul, cu 
alta ei instituiau, chiar în timpurile cele mai depărtate, şcoale, 
de unde se revărsa lumină şi se întăria prin învăţătură conştiinţa 
naţională. Astfel au urmat în al şeaptesprezecelea veac glorioşii 
Domni Mateiu Basarab şi Vasile Lupu, astfel au urmat şi alţi 
Domni de fericită şi eternă memorie. 

Nu Mă îndoesc, domnilor, că şi d-voastre veţi şti în totdeauna 
a vă arăta demni de frumoasa sarcină ce aveţi asupră-vă şi că veţi 
insufla tinerimei acele principii de religiune şi de morală, fără de 
care nu este adevărată învăţătură, acele simţiminte de respect 
către lege şi de iubire nemărginită către patrie, care fac cetăţenii 
virtuoşi şi popoarele mari. 

Vă mulţumesc, domnule Rector, pentru urările ce-Mi adresaţi 
în numele Universităţii din Bucureşti, al acestei Universităţi de 
care sunt mândru a se fi instituit în aceşti zece ani ai Domniei 
Mele, completându-se în anul 1869 cu câte 4 facultăţi. 

Fie ca această Universitate, împreună cu sora ei din Iaşi, să devie' 
adevăratele facle ale ştiinţei pentru neamul românesc. 

(M. O., 1876, nr. 104, p. 2599). 

269. 

Domnul către Mitropolitul Primat. 

10/22 Mai 1876. 

Cu ocazia aniversării a 10 ani de domnie, la cina dela Palat, Mitropolitul 
Primat urează M. S. ani mulţi şi fericiţi. Domnul e fericit de a putea fi îm¬ 
preună în acest moment cu acei oameni care au lucrat timp de un deceniu la 
desvoltarea şi întărirea României. 

îţi mulţumesc, înalt Prea Sfinte Părinte, pentru urările ce-Mi 
adresezi. Sunt mândru a vedea împrejurul Meu pe toţi bărbaţii 
politici care în curs de zece ani au lucrat împreună cu Mine la în¬ 
tărirea şi la desvoltarea ţării. 

într’o ţară constituţională trebue să fie partide care se află în 
lupte politice, însă trebue să fie şi un gând care uneşte pe toţi: 
iubirea pentru patrie. Pe acest tărâm toate partidele îşi pot întinde 
mâna. Să uităm dar astăzi trecutul şi tot ce luptele sale au putut 
avea câte odată de neplăcut şi, privind viitorul cu încredere, să ne 
unim toţi într’o singură strigare: 

Să trăiască scumpa noastră Românie! 

(M. O., 1876, nr. 104, p. 2600). 


270. 

Domnul către Primarul Capitalei. 

22 Mai/3 Iunie 1876. 

Primarul Capitalei, la punerea pietrei fundamentale a şcoalei primare din 
strada Clemenţei, relevă interesul pe care îl poartă Domnul pentru instruc¬ 
ţia pritnarâ. Domnul mulţumeşte pentru cuvintele adresate. 

Simt o mare plăcere de a pune astăzi însumi întâia piatră a 
acestei şcoale, care sper că va deveni o adevărată şcoală de model 
pentru Capitală. Totdeauna, am avut şi voiu avea un deosebit 
interes pentru instrucţiunea primară, care este şi trebue să fie 
temelia învăţăturii noastre poporale; prin ea se pune întâiu în 
inimile tinerimii sămânţa simţimântului religios şi naţional. 

Yă mulţumesc, domnule primar şi domnilor profesori, de cu¬ 
vintele ce-Mi adresaţi. 

(M. O., 1876, nr. 112, p. 2781). 


www.dacoromanica.ro 


222 


REGELE CAROL I 


271. 

Domnul către C. Bosianu. 


18/30 Iunie 1876. 

M. S. Domnul asistă la examenele elevilor dela liceul Sf. Sava ţi 
dela Şcoalele Normale şi, satisfăcut de rezultate, asigură de nestrămutata să 
protecţiune pe C. Bosianu, preşedintele Societăţii pentru învăţătura poporu¬ 
lui român. 

Totdeauna am purtat un viu interes şcoalelor normale, destinate 
a da învăţători săteşti. Aci e fundamentul instrucţiunii poporului. 
Fiţi sigur, domnule Preşedinte, de nestrămutata Mea protecţiune. 

(M. O.} 1876, nr. 137) p. 3268). 


272. 

Mesaj Ia deschiderea Corpurilor Legiuitoare. 

20 Iunie/2 Iulie 1876. 

Domnul convocă Corpurile Legiuitoare în sesiune extraordinară pentru cons¬ 
tituirea Adunării Deputaţilor, pentru revizuirea bugetului şi votarea unor 
proiecte de legi. 

Domnilor Senatori, 

Domnilor Deputaţi, 

Terminându-se alegerile pentru Camera de Deputaţi, guvernul 
Meu s’a grăbit a vă convoca în sesiune extraordinară, pentru ca 
Corpurile Statului fiind constituite, ţara, cu o oră mai înainte, să 
poată intra în deplinul exerciţiu al drepturilor sale constituţionale. 

Domnilor Deputaţi, guvernul Meu a promis ţării o completă 
abţinere dela orice ingerinţă sau manifestaţiune de preferinţă în 
alegeri. D-voastre, cu ocaziunea verificării titlurilor, veţi constata 
dacă Ministerul a rămas fidel angajamentelor sale. JVu a stat însă 
în putinţa sa a da o satisfacţiune contestărilor multiple ridicate 
contra listelor electorale lucrătoare pe acest an. 

Dela înţelepciunea d-voastre va depinde ca legislatura d-voastre 
să fie mănoasă în rezultate pentru binele public. 

Domnilor Senatori, 

Domnilor Deputaţi, 

Fac cu atât mai mult apel la patriotismul şi la moderaţiunea 
d-voastre în momentele actuale, cu cât la hotarele Noastre agita¬ 
ţiunile durează şi orizontul politic este departe de a fi senin. Pozi- 
ţiunea creată României prin Tratatul dela Paris ne asigură bine¬ 
facerile neutralităţii. în cât timp vom îndeplini legile acestei neu-i 
tralităţi, în cât timp vom oferi Europei spectacolul unui popor 
lucrând în pace la reformele şi îmbunătăţirile sale dinlăuntru, avem 
tot dreptul de g ne aştepta că pericolele exterioare se vor opri la 
hotarele noastre. 

In vederea înaintării lucrărilor câmpului, cari vor reclama 
prezenţa multora din d-voastre, guvernul Meu se vă mărgini a 
vă prezenta numai proectele cele mai imperios cerute. în întâiul 
rând figurează economiile financiare ce guvernul Meu vi le va pre¬ 
zenta chiar pentru anul curent şi el poate chiar de acum a vă 
afirma nestrămutata sa hotărîre de a reduce pentru anul viitor 
cheltuelile Statului în limitele resurselor bugetare. 

Tot în sesiunea actuală vi se va prezenta şi proiectul de lege 
pentru transformarea zilelor de prestaţiune într’o dare fixă bă¬ 
nească. 

Nu Mă îndoesc, domnilor senatori şi domnilor deputaţi, că 
ţinând seama de hotărîrea guvernului Meu de a îndeplini greaua 
sarcină ce-i este dată, d-voastre, la rândul d-voastre, veţi conlucra 
ca un perfect acord să domnească între ambele Corpuri Legiuitoare, 
pentru ca astfel cu toţii să contribuim la întemeierea instituţiunilor 
noastre constituţionale, la desvoltarea intereselor publice şi private, 
la înflorirea scumpei noastre Românii. 

Dumnezeu să binecuvânteze lucrările d-voastre. 


CAROL. 

Preşedintele Consiliului Miniştrilor şi Ministrul Agriculturii, Comerţului 
şi Lucrărilor Publice, Manolache Costache; Ministrul Afacerilor Străine-, M. 
Kogălniceanu; Ministrul Finanţelor, Ion Brătianu; Ministrul de Interne, George 
D. Vernescu; Ministrul de Războiu, Colonel G. Slămccanu; Ministrul Cultelor 
şi Instrucţiunii publice, G. Chiţu; Ministrul Justiţiei, M. Fcrcchide. 

(M. O., 1876, nr. 136, p. 3240—3241J. 

273. 

Domnul 1» premierea elevilor şcolilor secundare. 

29 Iunie/11 Iulie 1876. 

Cu ocazia împărţirii premiilor la şcoalele secundare de băieţi din Capitală. 
Domnul spune că Ii creşte inima de bucurie când priveşte la Buccesele tinerei 
generaţii care într’o zi va continua opera naţională; manifestă de asemenea 
mulţumirea Sa pentru progresele şcoalei. 

Domnilor, 

Am ascultat cu un deosebit interes ideile conţinute în discursul 
rostit cu ocaziunea solemnităţii de astăzi, solemnitate din cele mai 
plăcute pentru noi toţi. Precum primăvara muncitorul străbate 
mândru holdele sale şi-i creşte inima privind cum încolţeşte sămânţa 
aruncată de dânsul pe brazdele mănoase, se ridică, înfrăţeşte şi 
devine în curând spicul care-i dă belşugul şi veselia, astfel inima 
noastră a tuturor care asistăm la sărbătoarea de azi creşte şi se 
înveseleşte, când privim la succesele tinerei generaţiuni care este 
chemată a continua într’o zi opera consolidării şi măririi naţionale. 
De aceea n’am lipsit niciodată şi nu voiu lipsi a da cea mai mare 
Solicitudine şi a arăta cel mai viu interes pentru învăţământul 
nostru public şi pentru şcoale. Mă simt dar fericit a avea această 
ocaziune solemnă, spre a proclama serioasele progrese ce am 
constatat prin Mine însumi la examenele şcolare ale acestui an 
şi spre a exprima în public atât întregului corp profesoral, cât. şi 
elevilor silitori, Domneasca Mea mulţumire, părinteştile Mele 
încurajări. 

Să urmăm, domnilor* cu toţii nepregetat pe acest'drum şi vom 
culege mari şi avute roade în viitor. Sanctuar al ştiinţei, al moralei 
şi al patriotismului, şcoala este peiitru fiecare transiţiunea din 
viaţa de familie în viaţa publică, în care are să intre într’o zi omul, 
şi unde el trebue să se înarmeze cu învăţătură, cu noţiunile dreptului 
şi ale binelui, spre a susţine bărbăteşte anevoioasa luptă a vieţii 
şi a deveni un membru folositor al comunităţii. Dar dacă şcoala 
are de scop realizarea unei asemenea frumoase misiuni, nu este ea 
singură numai care o poate îndeplini în societăţile omeneşti; împreună 
cu dânsa, înnainte de dânsa chiar, este familia, este căminul părin¬ 
tesc, care trebue să pună în acest tânăr şi fraged odor, în inima 

copilului, germenele binecuvântat al respectului pentru tot ce este mare 
şi sfânt: « Iubirea patriei, frica de Dumnezeu ». Aceasta, domnilor 
profesori, aceasta, părinţi plini de bucurie care asistaţi la succesele 
încununate de astăzi ale copiilor voştri, să n’o uitaţi niciodată. 

Priveliştea ce avem înaintea noastră, domnilor, este menită 
a ne da veselie pentru ziua de astăzi, încredere pentru cea de mâine. 

Când un popor ajunge la convicţiunea la care a ajuns poporul 
român, că nu dela numărul şi întinderea stăpânirii sale numai îi 
atârnă puterea, ci dela desvoltarea cumpănită a muncii intelectuale, 
morale şi materiale, dela răspândirea instrucţiunii dela treptele 
sociale cele mai înalte până la cele mai de jos şi peste aceste toate 
dela încordarea patriotismului său; atunci se poate zice că acest 
popor trăeşte şi că mulţi ani încă Va trăi* 

Astfel au judecat nestrămutat Românii. Grija şi solicitudinea 
ce ei au avut în totdeauna de a da culturii lor o direcţiune mai 
îţiaihte de toate naţională, explică nu numai progresele ce această 
ţară a putut realiza într’un spaţiu de timp relativ foarte scurt, 
dar şi salvarea şi menţinerea existenţei lor proprii prin toate greu¬ 
tăţile şi restriştele vremilor. înlocuirea limbii slavoneşti prin cea 
naţională în leturghiile cultului şi afacerile oficiale în secolul al 
XVII-lea, înfiinţarea şi strălucirea şcoalelor române şi renumele 
ce până astăzi au păstrat la noi instituţiunile şcolare ale ’ui Mateiu 
Basarab şi Yasile Lupu, toate aceste nu sunt ele dovezi de stăruinţa 
depusă de strămoşi pentru a păstra priit limbă şi prin şcoală fiinţa 
neamului românesc? Această stăruinţă, pe care nici dominaţiunea 
regimului fanariot n’a putut-o stârpi din inima Românilor, n’a 
renăscut încă mai vie şi mai puternică cu nemuritorul nostru Lazăr, 
al cărui nume deşeaptă un sfânt ecou în aceste ziduri, atât de umile 
atunci când glasul său răsuna aci,, atât de mândre astăzi şi care se 
înalţă în faţa acelui monument care ne aminteşte gloria şi vitejia 
Românilor dela Călugăreni? 

Da, domnilor, patriotică şi naţională a fost întotdeauna direc¬ 
ţiunea învăţământului nostru; ei i-am datorat pe străvechii noştri 
analişti şi cronicari de care amintiţi astăzi şi al căror nume trebue să 
vieze etern între Români, pe Costin, Urechiă, Cantemir ; Greceanul, 
Şincai, Maior; ei i-am datorat apoi pe Văcăreşti, pe Eliazi, pe Bal- 
ceşti şi pe acei care ne-au reamintit prin cântările lor faptele pline de 
laudă ale părinţilor noştri, pe un Bolintineanu, pe un Alecsandri. 

Tot în această cale vor urma, sunt sigur, de aci înainte, guvernele 
împreună cu naţiunea fără desbinare, căci nu odată Românii au 
probat că sunt fiii aceleiaş mame şi că cuvântul « Patrie » îi strânge 
pe toţi împreună. Guvernul Meu, fiţi convinşi, domnilor, nu va ne¬ 
glija niciun sacrificiu pentru a face să progreseze învăţământul şi 
şcolile; fiţi pururea încredinţaţi de interesul ce port acestei mari 
chestiuni. 

Iar voi, iubiţi elevi, care v’aţi distins prin silinţa voastră în acest 
an şcolar şi pe care voiu avea plăcere a vă încununa, urmaţi în 
totdeauna pe această cale şi aduceţi-vă aminte, când veţi fi într’o 
zi bărbaţi, de aceste cuvinte pe care vi le spune domnul vostru 
şi pe care le veţi auzi din gura Sa oricând vă veţi aduna în jurul 
Său, fie zile bune, fie zile grele: 

Cinstiţi pe Dumnezeu, iubiţi Patria, mai înainte de toate! 

(M. O., 1876, nr. 145, p. 3461). 


274. 

Domnul la premierea elevelor şcoalelor secundare. 

30 Iunie/12 Iulie 1876.. 

Directoarea externatului secundar de fete din Bucureşti, Paulina Zaha- 
rescu, cu ocazia împărţirii premulor, arată silinţa depusă de a ridica învăţă¬ 
mântul tinerelor fete. Domnul regretă că Doamna, care urmăreşte cu In¬ 
teres activitatea şi studiile elevelor, n’a putut participa fiind bolnavă. Arată 
locul ce-1 are femeia în centrul familiei şi vieţii ca mamă şi recomandă profe-, 
soarelor să facă din eleve femei virtuoase, instruite şi modeste. 

Doamnelor Institutoare, 

Vin astăzi în mijlocul d-voastre spre a înlocui pe Doamna, a 
cărei sănătate nu I-a permis a satisface una din cele mai vii şi mai 
plăcute dorinţe ale inimii Sale, aceea de a încununa cu mâna Sa 
pe elevele şcoalelor publice, care prin silinţa şi asiduitatea lor la 
studiu s’au distins mai mult în cursul acestui an. 

Am asistat es-timp la examenele Şcoaler centrale de fete şi am 
putut să constat prin Mine însumi silinţele şi aplicaţiunea depuse 
pentru a ridica învăţământul tinerelor copile la înălţimea la care 
el trebue să aspire într’o societate setoasă de lumină şi de progres. 
Ştiţi bine cu toţii interesul ce Doamna, scumpa Mea soţie, poartă 

pentru instrucţiunea şi educaţiunea femeilor şi durerea Sa a fost, 
vă asigur, mare, că nu a putut anul acesta să asiste la examene 
împreună cu mine. Cu toate acestea, Dânsa urmăreşte cu un mare 
interes activitatea şi studiile voastre şi a ascultat cu o deosebită 
plăcere informaţiunile ce I-am dat despre progresele ce am fpst 
fericit a constata. 

în rezolvarea problemei atât de mari şi dificile a instrucţiunii 
publice într’un Stat, educaţiunea femeilor ocupă locul oel dintâiu. 
Centru al familiei şi al vieţii casnice, motor al sentimentelor celor 
mai nobile şi generoase, femeia într’adevăr a avut şi va avea rolul 
cel mai înalt şi mai frumos în societăţile omeneşti şi, ca fiică, ca 
soţie, ca mumă, ea are o misiune de îndeplinit, pe care Providenţa 
i-a indicat-o, dar pentru care o educaţiune îngrijită şi o instrucţiune 
.solidă trebue să o prepare. Aceasta este misiunea şcoalelor de fete, 
şi de aceea Eu şi guvernul Meu nu vom pregeta niciodată a da 
cea mai vie şi mai serioasă solicitudine acelor şcoale. 

D-voastre, doamnelor institutoare, aveţi o mare şi meritorie 
sarcină de îndeplinit şi fiţi sigure că în îndeplinirea ei cu conştiinţă 
vă veţi atrage recunoştinţa publică. 

Faceţi din tinerele fiinţe încredinţate creşterii şi îngrijirii 
d-voastre aceea ce trebue să fie: femei virtuoase, instruite, modeste, 
cum se cuvine să fie femeia şi casnice, inspirate de abnegaţiuni 
şi devotament pentru tot ce sufere, tot ce este nenorocit; încurajaţi 
în ele această nobilă dorinţă de a se ridica prin învăţătură, dorinţă 
care am constatat-o Eu însumi acest an în silinţele ce pun atâtea 
eleve spre a deveni institutoare. Faceţi dintr'însele mai ales Ro* 
mânce, care să nu uite că în ele trebue să se păstreze vii, ca, nişte 
nestinse candele, flacăra religiunii şi a patriotismului. Faceţi ca 
ele să, meargă pe urmele acelor lăudate femei ale neamului românesc, 
al căror nume istoria şi poezia ni l-au transmis cu iubire şi cu res¬ 
pect, al unei Roxandra, unei Bălaşa Doamna; sa se devoteze în 
totdeauna pentru tot ce este mare, nobil şi frumos şi atunci na¬ 
ţiunea română se va putea număra printre naţiunile cele mai culte 
şi civilizate. 

Fie ca încurajările şi cununile ce distribuesc astăzi acestor 
tinere fete în numele Doamnei să ne conducă la acest scump şi 
dorit rezultat! 

(M. O., 1876, nr. 146, p. 3492). 

275. 

Domnul la premierea elevilor şcoalelor primare. 

1/13 Iulie, 1876. 

Cu ocazia împărţirii premiilor la elevii şcoalelor primare, institutorul N. 
Scurtescu arată menirea şi desvoltarea acestui învăţământ. Domnul spune 
că va fi deplin mulţumit atunci când fiecare Român va şti să scrie şi să citească. 

Domnilor, 

Sunt fericit a putea prezida es-timp solemnitatea distribuirii 
premiilor la elevii şcoalelor primare. Ştiţi interesul ce am purtat 
totdeauna pentru învăţământul poporal; el este temelia instrucţiunii, 
el dă mai întâi direcţiunea studiilor şi dela dânsul depinde adesea 
soarta ce copilul îşi prepară în ziua în care va intra în societate. 

Nu se poate dar veghia în destul asupra acestui învăţământ şi 
nu este sarcină mai nobilă şi mai frumoasă decât aceea a institu¬ 
torului primar. El devine pentru copilul încredinţat creşterii şi 
învăţăturii sale un al doilea părinte, care îi dă o a doua viaţă, acea 
morală şi intelectuală. 

Yoiu cere în totdeauna guvernului Meu a nu cruţa niciun sacri¬ 
ficiu pentru şcoalele primare, pentru prosperarea, pentru înmul¬ 
ţirea lor. Un mare şi generos Rege al Franţei zicea în vremurile 
trecute, că nu va fi mulţumit decât când fiecare supus al său îşi 
va avea fiertura pe vatră asigurată. Eu voiu zice, la rândul Meu, 
că în ziua aceea voiu fi pe deplin mulţumit, când fiecare Român 
va şti să scrie şi să citească, căci atunci traiul său moral şi material 
va fi asigurat. 

Timpul nu Mi-a permis în anul acesta a asista la examenele 
d-voastre, precum am făcut pentru alte şcoale. Sper că în cursul 
anului încă o voiu putea face. Cu toate acestea însă, în călătoriile 
Mele prin ţară, Mi-am făcut o deosebită plăcere de a 'vizita şcoalele 
primare de prin oraşe şi de prin sate chiar, şi pretutindeni am 
constatat un real progres. 

Iniţiativa luată în anul acesta de Primăria Capitalei, de a clădi 
o şcoală primară comunală, a cărei temelie am fost fericit a o putea 
aşeza Eu însumi, această iniţiativă este din cele mai lăudabile 
şi sper că acest exemplu se va imita în curând şi de celelalte oraşe 
ale ţării. Instrucţiunea primară în comunele urbane trebueşte cât 

mai mult susţinută de comunele înseşi, pentru ca Statul, mai uşurat, 
pe cât cu putinţă, de această sarcină, să poată mai lesne întrebuinţa 
prisosul la desvoltarea învăţământului primar rural, a celui se¬ 
cundar şi superior. 

Tineri şi studioşi copii, veniţi acum de primiţi răsplata silinţelor 
voastre din mâna Mea. Voi, care vă destinaţi a urma cu studiile 
voastre înainte, mergeţi în totdeauna pe această cale, spre a deveni 
într’o zi membri folositori ai Statului şi ai familiei voastre; iar voi, 
care opriţi învăţătura voastră la studiile primare, spre a îmbrăţişa 
arte şi meşteşuguri folositoare societăţii, nu uitaţi niciodată că 
omul se onorează numai prin muncă, prin probitate, prin iubirea 
de Dumnezeu şi de Patrie. 

(M. 0., 1876, nr. 148, p. 3573). 

276. 

Domnul către Corpul Didactic. 

1/13 Iulie 1876. 

M. S. Domnul, oferind o cină la Palat corpului didactic, după serbările de 
sfârşit de an, ridică un toast în sănătatea corpului profesoral, care lucrează 
pentru tăria şi prosperitatea ţării. 

Ridic acest pahar în onoarea învăţăturii noastre naţionale şi 
în sănătatea celor care sunt chemaţi a o răspândi. 

Urez ca silinţele corpului profesoral să fie încununate cu un 
deplin succes, asigurând astfel tăria şi prosperitatea scumpei 
noastre ţări. 

(M. 0., 1876, nr. 148, p. 3573). 

277. 

Domnul la Adresa Senatului. 

8/20 Iulie 1876. 

Vice-preşedintele Senatului, Ion Ghica, prezintă adresa de răspuns la mesaj 
în care exprimă simţiminte de devotament. Domnul e mulţumit de străina 
legătură şi înţelegere între Senat şi guvern. 

Domnilor Vicepreşedinţi, 

Domnilor Senatori, 

Sunt foarte simţitor pentru simţimintele de devotament ce-Mi 
exprimaţi şi astă dată. 

Asigurările ce-Mi daţi în numele Senatului îmi sunt cu atât mai 
scumpe, cu cât, în împrejurările actuale, numai prin o strânsă 
înţelegere între Corpurile Legiuitoare şi guvern, numai sprijinit 
de patriotismul şi de spiritul de moderaţiune al mandatarilor na¬ 
ţiunii, vom putea menţine, în faţa evenimentelor ce se petrec la 
hotarele noastre, neutralitatea, atât de necesară spre a înlătura 
pericolele exterioare, spre a lucra la desvoltarea din lăuntru a inte¬ 
reselor morale şi materiale ale iubitei noastre patrii. 

Vă mulţumfcs(fîncă odată, domnilor senatori, pentru afecţiunea 
d-voastre. Doamna Se asociază la aceste mulţumiri. 

(M. O. 1876, nr. 150, p. 3632) 


278. 

Domnul Ia Adresa Adunării Deputaţilor. 

10/22 Iunie 1876. 


Preşedintele Adunării Deputaţilor, C. A. Rosetti, exprimă simţimântul de 
devotament pentru Domn şi dinastie, cu prilejul adresei la mesaj. Domnul 
mulţumeşte pentru acest simţimănt şi arată că nu are In vedere decât desvol¬ 
tarea şi mărirea- Patriei Sale. 

Domnule Preşedinte , 

Domnilor Deputaţi, 

Mulţumindu-vă pentru simţimintele de devotament? ce-Mi ex¬ 
primaţi în numele Adunării Deputaţilor, vă pot asigura la rândul 
Meu că, pururea străin luptelor de partide, nu am în vederea Mea 
decât desvoltarea şi mărirea patriei noastre, prin întărirea instL- 
tuţiunilor constituţionale, prin sincera aplicare a legilor şi prin 
un control eficace şi imparţial al Corpurilor Legiuitoare. 

Sunt asemenea convins că numai o strânsă înţelegere între 
Corpurile Legiuitoare şi Puterea executivă va putea învinge greu¬ 
tăţile de care suntem înconjuraţi. 

Vă mulţumesc şi în numele Doamnei pentru urările ce Ne adresaţi. 

(M. O., 1876, nr. 152, p. 3691). 

279. 

Mesaj la închiderea Corpurilor Legiuitoare. 

31 Iulie/12 Aug. 1876. 

Domnul închide sesiunea extraordinară a Corpurilor Legiuitoare ţi mulţu¬ 
meşte pentru zelul şi patriotismul cu care au răspuns la apelul Său şi pentru 
concursul dat. 

Domnilor Senatori, 

Domnilor Deputaţi, 

V’am convocat în sesiune extraordinară, ca să îndeplinesc 
dispoziţiunile art. 95 din Constituţiune şi pentru ca Corpurile Legiui¬ 
toare să fie puse în poziţiune. a se ocupa cu o zi mai ^înainte de 
regularea numeroaselor chestiuni de interes general, rămase pendinte 
şi a căror soluţiune nu sufere cea mai mică întârziere^ 

Pătrunşi ca şi Mine de trebuinţele ţării şi lăsând la o parte 
orice alte ocupaţiuni, n’aţi cruţat niciun sacrificiu pentru a veni 
acolo unde datoria vă chema şi y’aţi consacrat toată activitatea 
d-voastre, în timpul cel mai puţin priincios al anului, la aducerea 
îmbunătăţirilor imperios reclamate de ţară, la discutarea şi votarea 
celor mai multe din măsurile legislative pe care guvernul Meii le-a 
supus la deliberările d-voastre. 

Mulţumindu-vă dar pentru zelul şi patriotismul cu care aţi 
răspuns la apelul Meu şi pentru concursul sincer şi leal ce aţi dat 
guvernului în aceste împrejurări şi considerând că timpul este 
prea înaintat astăzi pentru a se putea prelungi această sesiune 
extraordinară, 

în baza art. 95 din Constituţiune, Eu declar închisă sesiunea 
actuală a Senatului. 

Dat la Sinaia, la 31 Iulie 1876. 

caroL. 

preşedintele Consiliului Miniştrilor şi Ministru de Finanţe, I. C. Brătianu.; 
Ministru de Interne, G. D. Vernescu; Ministrul Agriculturii, Comerţului şi Lu¬ 
crărilor Publice, D. A. Şturdza; Ministrul de Războiu, Colonel G. Slâniccanu; 
Ministrul Cujtelor şi Instrucţiunii Publice, G. Chiţu; Ministrul Afacerilor 
Străine, N. Ion eseu; Ministrul Justiţiei, Eugeniu Stătescu. 

(M. O., 1876, nr. 169, p. 4251—4252). 

280 . 

Mesaj pentru deschiderea Corpurilor Legiuitoare. 

21 Oct./2 Nov. 1876. 

Domnul convocă Corpurile Legiuitoare In sesiune extraordinară pentru a 
te ocupa de buget ţi de o serie de modificări de introdus în legile organice 
ale serviciilor publice. Intre proiectele de legi sunt transformarea impozitului 
personal, reforma legilor de organizare judeţeană şi de descentralizare ad¬ 
ministrativă. 

Domnilor Senatori, 

Domnilor Deputaţi, 

Simţind necesitatea de a termina cu o zi mai înainte opera 
laborioasă a reformelor şi a îmbunătăţirilor, pe care ţara le aşteaptă 
cu o legitimă nerăbdare dela d-voastre şi în faţa grelelor circums¬ 
tanţe prin care trecem, în mijlocul evenimentelor ce se desfăşoară 
împrejurul nostru, M’am determinat să înaintez epoca fixată de 
Constituţiune pentru întrunirea Corpurilor Legiuitoare şi şă vă 
convoc în sesiune extraordinară. 

Raporturile noastre cu Statele străine sunt din cele mai bune. 
Din partea tuturor Puterilor garante suntem încurajaţi întru men¬ 
ţinerea atitudinii noastre neutrale, pe care guvernul Meu a adoptat-o 
încă dela începutul luptelor ce se urmează în Peninsula Balcanilor, 
însăş Sublima Poartă se pare acum mai dispusă a recunoaşte 
justiţia revendicaţiunilor noastre., Pe toată ziua, putem zice, avem 
semne bune despre şjmţimintele binevoitoare, de care sunt animate 
în privinţa României toate Puterile cele mari ale Europei. 

Aş<ţ, mulţumită direcţiunii prudente şi ferme ce reprezentanţii 
naţiunii au imprimat guvernului Meu, avem temeiu de a spera dă, 
atunci când pericole mai presus de forţele noastre ar ameninţa 
Statul român, puternicul scut al Europei garante nu ne va lipsi 
întru apărarea integrităţii teritoriului şi a drepturilor noastre 
naţionale. 

Avem însă cea mai deplină încredere că un viitor apropiat va 
aduce liniştea în Orient, graţie silinţelor ce toate puterile Europei 
pun pentru ameliorarea soartei popoarelor creştine. 

Domnilor Senatori , 

Domnilor Deputaţi, 

Peste puţine zile această sesiune se va ajunge cu cea ordinară 
a anului. Atunci bugetele pe anul viitor 1877 vi se vor prezenta 
imediat,* dimpreună cu modificările de introdus în legile organice 
ale serviciilor publice, modificări recunoscute de necesare prin re¬ 
ducerile impuse de situaţiunea noastră financiară. 

Aceste modificări legislative vor trebui a fi votate în timpul 
cuviincios, înainte de începutul .exerciţiului anului 1877; aşa, ele 
vor servi de bază Ia discuţiunea şi votarea bugetelor pe anul 1878. 

Celelalte proiecte de legi, precum e acel pentru lucrarea dru¬ 
murilor, acel pentru transformarea impozitului personal, acel pentru 
reforma legilor -judeţene şi comunale, toate reclamă atenţiunea 
serioasă a d-voastre. Acest din urmă proiect se recomandă Corpu¬ 
rilor Legiuitoare ca o reformă indispensabilă pentru a asigura 
ţării binefacerile principiului descentralizării administrative, fără 
de care este cu anevoie a stabili odată acea autonomie comunală 
prescrisă solemn de Constituţiune. 

Dificultăţile situaţiunii sunt mari şi numeroase. Nu Mă îndoesc 
însă că, prin unirea şi patriotismul lor, Românii, acum ca şi altă 
dată, vor şti să le întâmpine şi să Ie învingă. 

Astfel lucrările d-voastre vor fi binecuvântate. 

CAROL. 

Preşedintele Consiliului de Miniştri şi Ministru de Finanţe, I. C. Brălianu', 
Ministru de Interne, G. D. Vernescu; Ministrul Agriculturii, Comerţului şi Lu¬ 
crărilor Publice, D. A. Sturdza; Ministru de Războiu, Colonel G. Slăniceanu; 
Ministrul Cultelor şi Instrucţiunii Publice, G. Chiţu ; Ministrul Afacerilor Străine 
N. lonescu; Ministrul Justiţiei, Eugeniu Stătetcu. 

(M. O., 1876, nr. 235, p. 5689)- 


281. 

Domnul cătrt Primarul din Craiova. 

Craiova , Si Oct. 112 Nov. 1876 . 

La urările de bunăverure ale Primarului din Craiova, Domnul mulţumeşte. 
pentru cuvintele bine simţite. 

Vă mulţumesc din inimă pentru cuvintele bine simţite ce-Mi 
adresaţi în numele Capitalei României-Mici. Am venit cu cea mai 

mare plăcere în mijlocul d-voastre, mai ales în aceste timpuri 
grele, pe care sper că le vom străbate cu ajutorul lui Dumnezeu 
şi concursul întregii naţiuni. 

(M. O., 1876, nr. 246, p. 5940). 


282 . 

Domnul la Adresa Adunării Deputaţilor. 

6/18 Nov. 1876. 

Vice-Preşedintele Adunării Deputaţilor, A. Stolojan, prezentând adresa de 
răspuns la mesaj, exprimă sentimente de devotament pentru Domn şi Doamnă. 
Domnul mulţumeşte Adunării şi se simte fericit că domneşte unire de vederi 
Intre guvern şi reprezentanţii naţiunii. 

Domnilor Vicepreşedinţi, 

Domnilor Deputaţi, 

Primesc cu o vie satisfacţiune urările ce-Mi faceţi şi mulţumesc 
Adunării pentru simţimintele de devotament, ce şi cu această 
ocaziune exprimă pentru Doamna şi Mine. 

Mai mult decât ori când am fost fericit să văd că cea mai com¬ 
pletă unire de vederi şi de simţiminte domneşte între ţară de o 
parte, guvern şi reprezentaţiune naţională de alta. 

Această unire în momentele grele a făcut ca ţara noastră să poată 
străbate toate vijeliile timpurilor şi scăpând individualitatea ei 
de pericolele ce o ameninţau, să capete o adevărată valoare în ochii 
lumii civilizate. 

Ea ne dă şi astăzi dreptul de a crede că, oricare ar fi greutăţile 
situaţiunii, Românii vor şti să le învingă şi că astfel, sprijiniţi şi 
pe simţimintele binevoitoare ale Puterilor garante, vom putea 
salva drepturile noastre şi a păstra intact patrimoniul transmis 
nouă de strămoşii noştri. 

Cât pentru Mine, puteţi fi încredinţaţi, domnilor Deputaţi, că 
Mă voiu afla în totdeauna acolo unde datoria şi interesele ţării 
Mă vor chema. 

(M. O., 1876, nr. 249, p. 6010). 

283. 

Domnul la Adresa Senatului. 


9/21 Nov. 1876. 

Preşedintele Senatului, Mitropolitul Primat, prezintă adresa de răspuns la 
mesaj, In care arată viul devotament ce-i leagă de Domn şi Doamnă. Domnul 
mulţumeşte pentru acest devotament şi pentru cooperarea cu guvernul In 
timpurile grele ce vor urma. 

înalt Prea Sfinte Părinte 3 
Domnilor Senatori, 

înainte de toate, mulţumesc Senatului pentru simţimintele de 
devotament ce exprimă pentru Doamna şi pentru Mine. 

Niciodată Corpurile Legiuitoare nu s’au întrunit în momente 
mai grave. Am însă toată încrederea că armonia? completă dintre 
ele şi guvernul Meu, precum şi atitudinea noastră corectă aprobată 
de Europa, ne vor ajuta a ieşi mai întăriţi din această încercare. 

Cu cea mai deplină satisfacţie primesc asigurarea ce-Mi dă 
Senatul că, în înţelegere cu guvernul Meu, va coopera la toate 
actele ce reprezentaţiunea naţională va fi chemată a lua pentru 
menţinerea ferma a politicei noastre naţionale, bazată pe respectul 
integrităţii şi al drepturilor ţării. 

Senatul, sunt sigur, nu se poate îndoi că, acolo unde vor fi 
interesele naţionale, totdeauna voiu fi şi Eu. 

(M. O., 1876, n t. 250, p. 6033—6034). 

284. 

Domnul către Primarul Brăilei. 

Brăila, 10/22 Nov. 1876. 

Domnul, In vizită la Brăila, oferă autorităţilor o masă. Primarul ridică un 
toast la care Domnul închină pentru prosperitatea Portului şi judeţului Brăila. 

Vă mulţumesc pentru cuvintele atât de bine simţite şi sunt foarte 
încântat de frumoasa primire ce Mi s’a făcut într’un port atât 
de important al ţării. Ridic acest toast în prosperitatea portului 
şi districtului Brăila. 

(M. O., 1876, nr. 255, p. 6162). 

285. 

Domnul către Primarul din Galaţi. 

Galaţi, 11/23 Nov. 1876. 

Domnul vizitează Galaţii. La debarcare e Întâmpinat de cetăţeni şi toate 
autorităţile. Primarul, tn numele orăşenilor, urează bunăvenire, iar Domnul 
mulţumeşte. 

Vă mulţumesc din inimă pentru 'felicitările ce-Mi kdresaţi în 
numele primului port al României. Vin cu cea mai mare plăcere 
în mijlocul d-voastre, unde Mi s’g făcut totdeauna o frumoasă 
primire. 

(M. O., 1876, nr. 256, p. 6185). 


286. 

Domnul către Gălăţeni. 

Galaţi, 12/24 Nov. 1876. 

Cetăţenii gălăţeni oferă Domnului un prânz, la care Primarul Închină In 
sănătatea Domnului şi Doamnei, iar Domnul ridică paharul In sănătatea 
orăşenilor gălăţeni. 

Mulţumesc de primirea cea mai cordială ce azi, ca întotdeauna, 
am găsit în oraşul Galaţi; urez prosperitate celui mai însemnat 
port al României şi sper că timpurile grele în. care ne aflăm vor 
trece şi comerţul îşi va relua vechiul său curs. 

Ridic acest pahar în sănătatea orăşenilor gălăţeni. 

(M. O., 1876, nr. 256, p. 6185—6186)^ 

287. 

înalt Ordin de zi către armată. 

16/28 Nov. 1876. 

Domnitorul mulţumeşte ostaşilor pentru graba cu care au răspuns la che¬ 
marea sub arme în diviziuni cu efectiv de războiu. Face recomandări pentru 
completarea instrucţiei individuale şi a serviciului în campanie. 

Ostaşi, 

Vă mulţumesc pentru graba cu care aţi răspuns la chemarea 
sub arme din anul acesta. Organizaţia diviziunilor active cu efectivele 

de răsboiu vă dă ocaziunea pentru prima oară de a executa exer¬ 
ciţiile şi mişcările militare în condiţiunile cerute de serviciul în 
campanie. Profitaţi dar de această întrunire, pentru a face cea 
mai întinsă aplicare a regulamentelor tactice şi a completa instruc¬ 
ţiunea individuală* ca să deveniţi apţi pentru toate serviciile la care 
puteţi fi chemaţi. 

Organizaţia mixtă a marilor unităţi tactice va înlesni mult 
instrucţiunea corpurilor de dorobanţi, care, nu Mă îndoesc, că 
printr’o stăruitoare aplicare, vor şti a dobândi soliditatea corpurilor 
de linie, ce trebue a le servi de model. 

Cantonarea trupelor în oraşele cele mai însemnate ale ţării, 
făcută în îndoitul scop de a vă procura bunul traiu şi de a nu mai 
împovăra satele şi cătunele, care până acum suportau singure sar- 
cinele de asemenea natură, vă impune cea mai corectă conduită. 
Am fost fericit a constata însumi, în fiecare diviziune, dragostea 
cu care aţi fost primiţi pretutindeni. Căutaţi a fi totdeauna vred¬ 
nici de această solicitudine. 

Ofiţeri, 

Nu uitaţi că împrejurările pot chema o armată la împlinirea 
celor mai mari destinuri. Profitaţi dar de toate ocaziunile pentru 
a completa calităţile militare ale soldatului nostru, prin instrucţiunea 
cea mai îngrijită; numai astfel veţi avea conştiinţa datoriei împli¬ 
nite către ţară, care şi-a pus toate speranţele în voi. 

Din parte-Mi, voi fi totdeauna fericit a împărtăşi ostenelile 
voastre. 

Dat în Bucureşti, la 16 Noemvrie 1876. 

CAROL. 

(M. 0., 1876, nr. 259, p. 6265). 


288. 

înalt Ordin de zi către armată 

1/13 Ian. 1877. 

Domnul, cu ocazia Anului Nou, urează un an bun ţi fericit armatei. 


Ostaşi, 

în anul care încetează astăzi, prin disciplina voastră şi căldu¬ 
rosul răsunet ce a găsit în voi apelul ţării, aţi meritat stima şi în¬ 
crederea Noastră. 

Vă mulţumesc! Patriotismul vostru este cel mai bun garant 
că veţi fi totdeauna gata a vă face datoria, când ţara vă va în¬ 
credinţa apărarea drepturilor sale. 

Fiţi nestrămutaţi a practica, ca şi în trecut, aceleaşi virtuţi 
militare; astfel numai veţi merita înalta onoare de a fi scutul patriei. 

Vă urez un an bun şi fericit. 

Dat în Bucureşti, la 1 Ianuarie 1877. 

CAROL. 

(M. O., 1877, nr. 1, p. 1). 

289. 

Toastul Domnului de Anul Nou. 

1/13 Ian. 1877 . 

Cu ocazia Anului Nou, la prânzul dela Palat, iau parte Corpul diplomatic, 
Mitropolitul Primat, miniştrii şi inalţii demnitari şi funcţionari, ai Statului. 
Domnul urează mai întâiu pentru ţară pace, linişte şi concordie şi tuturor ani 
mulţi şi fericiţi. 

La începutul anului, întâiul gând trebue să fie pentru ţară. 
Să dea Dumnezeu ca acest an să ne aducă pace, linişte şi concordie, 
dorind din suflet a vedea scumpa noastră Românie totdeauna tare 
ţi mulţumită! Urez la toţi ani mulţi şi fericiţi. 

(M. O., 1877, nr. 2, p. 26). 


290. 

Domnul către Curtea de Casaţie. 

20 Ian./l Fee. 1877. 

Delegaţiunea înaltei Curţi de Casaţie prezintă relaţiuni cu privile la refor¬ 
mele de introdus în legislaţia ţării. Domnul mulţumeşte pentru lucrarea 
supusă. 

Domnule Prim-Preşedinte, 

Domnilor Preşedinţi, 

Primesc cu o deosebită plăcere lucrarea ce-Mi supuneţi şi felicit 
atât pe Curte cât şi pe d-voastre de ideea ce aţi avut de a pune 
în lucrare anul acesta dispoziţiunea art. 81 din legea organică r 
C urţii de Casaţiune. Cu modul acesta, cred că vom putea ajunge 

treptat a aduce în legile noastre îmbunătăţirile de care ele sunt 
susceptibile şi a face să înceteze multe îndoeli şi nedumiriri în 
aplicarea şi interpretarea lor. 

Dar fiindcă Comisiunea Centrală nu mai există în mecanismul 
Nostru constituţional, voiu înainta această lucrare guvernului Meu, 
recomandându-i a o avea în vedere la facerea proiectelor de lege 
trebuincioase, spre a preîntâmpina în viitor dificultăţile la care 
legile noastre au dat loc în aplicarea lor. 

(M. O., 1877, nr. 15. p. 465—466). 

291. 

Mesaj la închiderea Adunării Deputaţilor. 

23 Martie/4 Aprilie 1877. 

Disolvând Senatul, Domnul închide şi Adunarea Deputaţilor şi-i mulţu¬ 
meşte pentru zelul cu care a lucrat în timpurile cele mai turburi. 

Domnilor Deputaţi, 

Aţi fost convocaţi în două sesiuni consecutive spre a vă ocupa 
de chestiuni vitale, a căror soluţiune nu mai îngăduia întârziere. 

Chestiunile financiare, echilibrarea bugetului prin reducerea la 
ultima limită posibilă a cheltuelilor şi prin sporirea veniturilor 
într’un mod cât mai puţin simţitor pentru contribuabili, se arătau 
în capul lucrărilor parlamentare ca opeta cea mai grea şi din toate 
punctele de vedere cea mai anevoie de realizat. 

Aţi dat probă, domnilor Deputaţi, în săvârşirea acestei opere, 
atât de o deciziune nestrămutată, cât şi de o abnegaţiune de vederi 
personale şi de partidă, ce nu Mă îndoesc că vor fi preţuite de 
naţiunea întreagă şi vă vor atrage recunoştinţa ei. 

Complicările afacerilor politice din Orient, care puteau sa ame¬ 
ninţe interesele ţării noastre, reclamau din partea reprezentaţiunii 
naţionale o atenţiune ageră şi o îngrijire patriotică, spre a păstra 
'României o poziţiune demnă şi o atitudine corectă în orice eventua¬ 
litate. 

Aţi tratat r domnilor Deputaţi, chestiunile care ne priviau cu 
un simţ curat românesc şi în acelaş timp cu un tact politic, care a 
ridicat prestigiul naţiunii în afară şi a prezervat demnitatea ei 
contra oricărei atingeri. 

în mijlocul preocupărilor, pe care politica exterioară le făcea 
să nască şi din cauza laborioasei şi spinoasei sarcine de a aduce 
o amelioraţiune situaţiunii noastre financiare, mai multe proiecte 
de legi pentru reformele cerute imperios în legislaţiunea noastră 
au rămas încă nerezolvate. Chestiunile ce ele tratează sunt însă 
de natură a cere un studiu aprofundat şi trebuinţele publice, pe 
care acele proiecte sunt menite să le satisfacă, nu vor avea poate 
decât să câştige din timpul de studiu ce va rămâne acum până 
la sesiunea viitoare. 

Sunt fericit, domnilor deputaţi, a constata zelul şi patriotismul 
luminat cu care aţi condus lucrările parlamentare în aceste din urmă 
sesiuni, pentru realizarea principiilor de ordine în finanţe şi de 
întărire naţională. 

în baza art. 95 din Constituţiune, declar sesiunea legislativă 
închisă* rugând pe Dumnezeu să vă aibă în a sa sfântă pază. 

CAROL. 

Preşedintele Consiliului. Miniştrilor, Ministru de Interne şi ad-interim la 
Finanţe, I. C. Brătianu; Ministrul Agriculturii, Comerţului ţi Lucrărilor Pu¬ 
blice, I. Docan; Ministru de Războiu, Colonel G. Slăniceanu; Ministrul Cul¬ 
telor şi Instrucţiunii Publice, G. Chiţuj Ministrul Afacerilor Străine, N. lo- 
nescu; Ministrul Justiţiei, I. Cămpineanu. 

(M. O., 1877, nr. 67, p. 2124—2125). 


292. 

Domnul către Guvern. 


8/20 Aprilie 1877 . 

E aniversarea naşterii Domnului şi a proclamării plebiscitului. Guvernul 
vine In corpore la Palat unde e primit de Domn. Preşedintele Consiliului Adre¬ 
sează urări; deşi condiţiile sunt destul de grele, ţara nu se teme având condu¬ 
cător pe acel care a răspuns acum 11 ani la apelul ei. Domnul, mişcat de 
cuvintele adresate, speră cu ajutorul lui Dumnezeu şi concursul naţiunii şi 
al armatei să fie trecute vremurile turburi. 

Sunt foarte mişcat de cuvintele ce-Mi adresaţi. Am toată încre¬ 
derea că, cu ajutorul Iui Dumnezeu* cu concursul naţiunii şi al 
armatei, vom trece aceste timpuri grele şi că ţara va fi păzită în 
furtuna care ameninţă Orientul. 

împrejurările astăzi sunt mai serioase decât erau acum unspre¬ 
zece ani, când am venit în capul naţiunii care M’a ales; cu toate 
acestea, nu Mă tem, căci sunt convins că Românii n’au uitat nici 
bărbăţia, nici prudenţa strămoşească, cu care ţara s’a strecurat 
prin atâtea greutăţi. 

(M. O., 1877, nr. 79, p. 2385). 


293. 

Mesaj 1» deschiderea Corpurilor Legiuitoare. 

14126 Aprilie 1877. 

La. 9 Apnlie, M. S. Domnul dăruise din lista Sa civilă 100.000 lei pentru 
a se plăti ofiţerilor indemnitatea de războiu pe luna curentă, ce nu fusese încă 
votată de Cameră. Convocarea în sesiune extraordinară a Corpurilor Legiui¬ 
toare priveşte situaţia noastră internaţională. Neutralitatea nu ne fusese recu¬ 
noscută de cabinetele streine. Rusia, declarând războiu Turciei, trecuse hotarul 
nostru afirmând că nu va impieta asupra drepturilor noastre. România, ne 
mai având garanţia tratatelor, se rezumă la puterile ei. Do mn ul cere ca 
reprezentanţii naţiunii să hotărască asupra liniei de conduită în aceste îm¬ 
prejurări şi să voteze resursele financiare necesare. 


Domnilor Senatori, 

Domnilor Deputaţi, 

Grelele împrejurări prin care trece ţara noastră, M’au făcut să 
vă convoc în sesiune extraordinară. 

Răsboiul a izbucnit. Stăruinţele noastre pe lângă înalta Poartă 
şi Puterile garante, ca neutralitatea noastră, pentru a căreia men¬ 
ţinere, în decurs de un an, am făcut atâtea sacrificii şi care de către 
înseşi Cabinetele străine ni se cere ca o datorie, stăruinţele noastre 
ca această neutralitate să ni se recunoască şi ca un drept, au rămas 
fără succes; înalta Poartă a refuzat chiar de a introduce această 
cerete în sânul Conferinţei din Constantinopol. 

înt r’a asemenea situaţiune, România, abandonată de sprijinul 
altora, nu mai are să conteze decât pe sine. 

Vom invocă dar ocrotirea Dumnezeului părinţilor noştri, care 
în ora pericolului nu ne-a lipsit niciodată. 

Consultând interesele naţiunii^ povăţuindu-ne de tradiţiunile 
strămoşeşti, ne vom rezima pe patriotismul tuturor Românilor şi, 
la caz de nevoie, vom recurge^ chiar la braţul fiilor ţării. 

Domnii Mei, dacă astăzi nu mai putem a ne bucura de neu- 1 
tralitatea pământului nostru, ca nerecunoscută de nimeni, datoria 
noastră este ca, cu orice preţ, cu orice sacrificiu, să ferim ca 
România să nu devie teatrul războiului, ca oraşele şi satele 
noastre să nu fie prefăcute în cenuşe, ca poporaţiunile noastre 
să nu fie masacrate, ca avuţiile noastre, fructul muncii în timp 
de douăzeci de ani de pace, să nu se nimicească în mijlocul 
unui războiu pe care nu l-am voit, pe care nu l-am provocat 
prin vina noastră. 


Domnilor Senatori, 

Domnilor Deputaţi, 

Intrarea armatelor imperiale ruse este un eveniment european, 
în contra căruia nu ştim ca Puterile garante să fi protestat. Apar¬ 
ţine d-voastre ca, în puterea art. 123 din Constituţiune, să-Mi 
trageţi linia de urmare ce guvernul Meu va avea a ţine. 

Odată cu intrarea armatelor rosiene pe teritoriul nostru, Majes- 
tatea Sa Imperatorele Alexandru, unul din puternicii garanţi 
ai existenţei politice şi ai drepturilor României, ne-a declarat 
că nu este în intenţiunile Sale, că nu este în voinţa Sa, de 
a lovi în aceste drepturi, de a atinge instituţiunile şi guvernul 
autonom al acestpi ţări. Ca semn de recunoaşterea individualităţii 
noastre politice şi de asigurarea pacinicei funcţionări a instituţiu- 
nilor noastre, Bucureştii, capitala României, nu va fi ocupat de 
trupele rosiene. 

Până ce d-voastre vă veţi rosti, guvernul Meu, faţă cu armata 
imperială, a observat şi va obşerva o atitudine de rezervă, singura 
ce este permisă puterii executive într’un Stat constituţional. Această 
ţinere în rezervă este desemnată prin încheierea Consiliului de 
Miniştri, dată şi publicată în ziua de 12 Aprilie. 

Ministrul Meu vă va supune toată corespondenţa diplomatică 
ţinută de guvernul Meu cu cabinetele străine în mijlocul ultimelor 
evenimente. 

Domnilor Senatori, 

Domnilor Deputaţi, 

Misiunea d-voastre în această sesiune extraordinară este mărgi¬ 
nită prin înseşi împrejurările dureroase în mijlocul cărora patria 
este învăluită. 

Activitatea d-voastre va avea mai cu deosebire a se ocupa 
de situaţiunea politică a ţării şi a da guvernului Meu mijloacele tre¬ 
buitoare pentru a putea face faţă greutăţilor răsboiului, pentru a 
apăra drepturile şi interesele României. 

Astfel, domnii Mei, activitatea d-voastre fiind concentrată 
asupra unicei trebuinţe de astăzi: salvarea ţării şi a instituţiunilor 
ei, am tot temeiul de a crede că pe acest tărâm diviziuni de partide, 
uri şi sfâşieri din lăuntru nu mai există, Un apel de înfrăţire ar fi 
din parte-Mi chiar de prisos. Fii ai aceleiaşi ţări, d-voastre nu 
puteţi avea şi nu aveţi, am ferma convicţiune, decât un singur 
gând, o singură voinţă, un singur scop: binele mumei noastre a 
tuturor, binele României. 

Cât pentru Mine, domnilor Senatori şi domnilor Deputaţi, fiţi 
siguri că-Mi voiu face datoria. Din ziua de când am "pus piciorul 
pe acest pământ,, am devenit Român. Din ziua de când M’am suit 
pe acest Tron, ilustrat prin atâţia mari şi glorioşi Domni, cuge¬ 
tările lor au devenit marea gândire a Domniei Mele: reînălţarea 
României, împlinirea misiunii sale la gurile Dunării şi mai presus 
de~toate, menţinerea drepturilor ei ab antiquo, apărarea integri¬ 
tăţii hotarelor ei. Şi întru îndeplinirea acestei, sfinte datorii, fie 
bine încredinţată ţara Mea că, în capul junei şi bravei noastre 
armate, voiu şti a plăti cu persoana Mea. 

Dumnezeu să proteagă România! 

Dumnezeu să binecuvânteze patrioticele d-voastre lucrării 

CAROL. 


Preşedintele Consiliului Miniştrilor, Ministru de Interne şi ad-interim la 
'Finanţe, I. €. Brătianu; Ministrul Afacerilor Străine, Mihail Kogălniccanu; 
Ministrul Agriculturii, Comerţului şi Lucrărilor Publice, I. Docan, Ministrul 
Cultelor şi Instrucţiunii Publice, G. Chiţu; Ministrul Justiţiei, I. CAmpineanu ; 
Ministru de Războiu, General Al. Cernat. 

(M. O., 1877, nr. 84, p. 2487—2488). 

294. 

Domnul la Adresa Camerii. 

22 Aprilie/4 Mai 1877. 

C. A. Rosetti, preşedintele Adunării Deputaţilor, asigură pe Domn de 
sprijinul necondiţionat al aleşilor naţiunii. Domnul mulţumeşte. 

Domnule Preşedinte, 

Domnilor Deputaţi, 

Dacă. luminatul şi puternicul d-voastre sprijin este în tot timpul 
trebuitor guvernului Meu, el devine de un preţ mult mai mare 
astăzi, când interesele cele mai sacre ale naţiunii sunt puse în 
pericol. 

Cunoaşteţi câte sacrificii am făcut în decurs de un an pentru 
a ne ţinea într’o deplină neutralitate. Peste aşteptările noastre, 
România se vede însă învăluită într’un mare război şi în toată ora 
suntem ameninţaţi a vedea chiar pământul nostru devenind teatrul 
acestui război. 

Forţele întrunite ale naţiunii singure pot, o sper, face faţă acestor 
mari pericole. 

Vă mulţumesc dar de bărbătescul răspuns ce aţi făcut apelului 
ce v’am adresat, în ziua când v’am adunat împrejurul Tronului. 
Acest răspuns unanim al d-voastre corespunde simţimintelor 
naţiunii, şi ca atare, el va da guvernului Meu forţa morală, atât 
de trebuitoare spre a putea păşi cu prudenţă, dar şi cu energie, 
calea trasă de d-voastre, aceea de a apăra cu orice sacrificiu hotarele, 
drepturile şi instituţiunile acestei ţări. 

Vă mulţumesc de bunele cuvinte ce în deosebi îmi adresaţi. 
Fiţi încredinţaţi, domnilor Deputaţi, că voi şti a corespunde încre¬ 
derii ce naţiunea a pus pe Mine; ca Domn al Românilor, în tot 
timpul şi în toată împrejurarea, voi lucra româneşte. 

Doamna se asociază Ia sincerele Mele mulţumiri pentFu urările 
adresate Nouă de d-voastre. 

Să trăiască România! 

Să trăiască reprezentanţii ei! 

(M. O., 1877, nr. 92, p. 2704). 

295. 

Domnul către Preşedintele Cernerii. 

2â Aprilie/6 Mai 1877. 

Cu prilejul onomasticei M. S. Doamnei, Preşedintele Adunării Deputaţilor 
a făcut urările de rigoare, la care Domnul dă răspunsul ce urmează. 

Răspunsul cel mai nimerit Ia frumoasele cuvinte ce Ne-aţi 
rostit este de a reînnoi astăzi acea veche deviză latină: Tranquillus 
saevis in undis, adică în mijlocul valurilor şi al furtunei silnt liniştit, 
rezemat pe idbirea şi încrederea ţării. 

(M. O., 1877, nr. 94, p. 2746). 


296. 

Domnul la Adresa Senatului 

25 Aprilie/7 Maiu 1877. 

Dimitrie Brătianu, preşedintele Senatului, arată că maturul corp • hotărit 
-*ă aibă faţă de împrejurările externe o atitudine energică. Domnul, in răs¬ 
punsul său, menţionează atacurile neprovocate ale Turcilor şi indică, în caz 
extrem, calea armelor pentru curmarea loz 1 . 

Domnilor Vice-preşedinţi, 

Domnilor Senatori, 

Primiţi expresiunea desăvârşitei Mele recunoştinţe pentru con¬ 
cursul energic ce-Mi promiteţi în gravele împrejurări de astăzi. 

Şi nici că putea fi altfel din partea Senatului României! Au, 
toţi nu avem şi nu urmărim acelaşi scop: mântuirea patriei? 

Domnilor Senatori, dela Mesajul Meu din 14 Aprilie lucrurile 
s’au înăsprit. Fără să fi dorit, fără să fi provocat răsboiul ce a 
izbucnit între puternicii noştri vecini, ţara a şi început, despre partea 
Dunării, a se resimţi de dureroasele lui efecte. Fără ca de pe ţăr¬ 
murile noastre o singură puşcă românească să se fi tras, oraşele 
şi satele noastre, pe jumătate pustii, încep a fi devastate. 

Comerţul nostru internaţional, chiar din susul Dunării, este 
cu desăvârşire nimicit, căci, în contra dreptului gintelor, moni¬ 
toarele otomane intră în înseşi porturile noastre şi capturează şi 
chiar ard vasele, fără privire către pavilionul care poartă. Oraşe 
-deschise ca Brăila şi mai ales Reni s’au bombardat. Olteniţa, în 

care nu se găseşte un singur pluton din armata rusă, a avut aceeaşi 
soartă; o nouă ameninţare de bombardare 1 s’a şi făcut. Pe la mai 
multe puncte s’au şi făcut invaziuni de bande de Cerchezi şi de 
başbuzuci. Nu mai târziu decât ieri, un corp de başbuzuci, trecând 
Dunărea, a ars vasele aflate pe Jiu în portul feechet şi a pustiit 
locuinţele. 

Precum vedeţi, domnilor Senatori, în contra botărîrii noastre 
de a nu provoca, de a nu ataca, noi ne vedem provocaţi şi atacaţi 
pe însuşi teritoriul nostru. 

In faţa acestei atitudini agresive, totuşi guvernul Meu nu va 
părăsi calea prudentă, dar şi energică, care i s’a recomandat de 
ambele Corpuri Legislative. însă tu durere prevăd că nu ni se va 
ţinea seamă de moderaţiunea noastră. 

In asemenea caz, vom fi siliţi a respinge forţa prin forţă, căci 
mai înainte de toate suntem datori către ţară a-i apăra hotarele. 

Şi atunci, am convicţiunea că juna noastră armată, luând ppvaţă 
dela faptele strămoşeşti, prin vitejia sa va dovedi că este demnă 
urmaşe acelor oştiri române, care, secole întregi, au apărat civili- 
zaţiunea creştină la porţile Orientului. 

încă odată, sunt fericit, şi îi reînnoesc recunoştinţa Mea, văzând 
că Senatul este hotărît a nu cruţa niciun sacrificiu, atunci când 
drepturile, interesele şi demnitatea României vor fi puse în joc. 

Trăiască Senatul! 

Trăiască naţiunea română! 

{M. O., 1877, nr. 94, p. 2744). 

297. 

înalt Ordin de eî eăire Armată. 

10/22 Mai 1877. 

România declară război Turciei, Cu acest prilej Capul oştirii se adre¬ 
sează ofiţerilor şi soldaţilor români arătându-lţ că onoarea Patriei stă în sufle¬ 
tul şi braţele lor. Cu credinţa în Dumnezeu, să pornească la luptă pentru a cu¬ 
ceri independenţa Ţării. 

Ofiţeri, subofiţeri, caporali şi soldaţi, 

în momentele grave prin care trece ţara .noastră, România 
întreagă are ochii ţintiţi asupra voastră; ea pune în voi toate spe¬ 
ranţele sale. 

In ora luptei aveţi înaintea voastră faptele bătrânilor oşteni 
români; aduceţi-vă aminte că sunteţi urmaşii eroilor dela Racova 
şi dela Călugăreni. 

Drapelul sub care luptaţi este în mijlocul vostru însăşi imaginea 
patriei. Urmaţi-1 dar vitejeşte şi, când odată laurii* păcii vor reîn¬ 
verzi pe munţii şi câmpiile României, Patria cu recunoştinţă va 
înscrie numele bravilor ei apărători pe frontispiciul edificiului 
independenţei române. 

Ofiţeri, subofiţeri, caporali şi. soldaţi, 

Domnul vostru vă urmăreşte cu mândrie. El în curând va fi 
în mijlocul vostru, în fruntea voastră. Cauza ce vă este încredinţată 
estte o sfântă cauză. Cu noi dar Va fi Dumnezeu, cu noi va fi victoria. 

Dat în Bucureşti, astăzi 10 Mai, anul 1877. 

(M. O., 1877, nr. 106, p. 3143). 


298. 

Domnul către Primul Ministru. 

10/22 Mai 1877. 

La 9 Mai Corpurile Legiuitoare proclamaseră independenţa României, Pri¬ 
mul ministru, I. C. Brătianu, în numele Guvernului felicită pe Domnul Ro¬ 
mâniei, cu acest prilej. Suveranul răspunde că şi marile Puteri vor recunoaşte 
ci o Românie independentă va constitui un element în plus pentru liniştea ţăr¬ 
murilor Dunării. 

Domnilor Miniştri, 

Vă mulţumesc pentru îndemânarea cu care aţi urmat impul- 
siunii simţimântului naţional în îndeplinirea dorinţei celei mai 
scumpe a ţării întregi. 

Sper că, cu concursul d-voastre şi cu sprijinul naţiunii, acest 
mare fapt va rămânea neşters în istoria noastră. Europa şi marile 
Puteri, care au arătat în totdeauna bunăvoinţă şi solicitudine acestei 
ţări, vor recunoaşte, sunt sigur, în îndeplinirea dorinţelor noastre 
naţionale, manifestate încă de Divanul ad-hoc din 1857, un pas 
mai mult făcut spre a asigura în mod statornic liniştea şi pacea 
pe ţărmurile Dunării. 

(M. 0„ 1877, n/. 106, p. 3144). 

299. 

Domnul către Mitropolitul Moldovei. 

10/22 Mai 1877. 

Mitropolitul Moldovei, în numele Clerului, binecuvintează fapta domnească 
şi a naţiunii întregi, declararea independenţei. Domnul arată că Biserica a 
fost totdeauna alături cu naţiunea în luptele acesteia din trecut şi că şl de 
astădată nu putea fi altfel. 

Prea Sfinţiţilor Părinţi, 

în zilele mari ale României, clerul a fost pururea alături ca 
naţiunea, sau, mai bine zicând, a fost însăşi naţiunea. 

Nu putea să fie altfel şi astăzi, când naţiunea română proclamă 
hotărîrea sa de a trăi cu propria sa vieaţă, de a fi stăpână desti¬ 
nelor sale, de a fi de sine stătătoare. 

La voturile Corpurilor Legiuitoare, Biserica aduce binecuvân¬ 
tările sale. Cum să nu credem în succesul cauzei noastre, cum să 
ne îndoim că glasul poporului nu va fi şi glasul lui Dumnezeu? 

în numele naţiunii primesc binecuvântările Prea Sfinţiilor 
Voastre şi cu toţii să strigăm: 

Să trăiască România! 

Să trăiască Biserica ei! 

(M. O., 1877, nr. 106, p. 3145). 

309. 

Domnul către delegaţiunea Senatului, 

10/22 Mai 1877. 

Vice-Preşedintele Senatului, D. Brătianu, însoţit de o numeroasă delegaţie, 
felicită pe Domn în prima zi a independenţei României. In răspunsul Său 
şeful statului relevă contribuţia Senatului în ceasul hotărîtor al proclamării 
ruperii legăturilor cu Turcia şi-Şi exprimă credinţa în victoria finală. 

Domnilor Vice-preşedinţi, 

Domnilor Senatori, 

Când parcurgem paginile istoriei noastre, noi vedem în mod 
constant că Românii datoresc conservarea lor mai ales unei virtuţi 
caracteristice a lor, aceea de a fi strâns uniţi în ora pericolului, 
aceea de a nu avea decât un cuget, decât o inimă, decât o voinţă, 
când se atinge de binele comun, de interesele Patriei. 

Unanimitatea cu care Senatul a proclamat ruperea unor legături 
care de mult îşi făcuseră timpul, care nu făceau decât a împiedica 
România în calea sa de pace şi de civilizaţiune, făcand-o solidară 
cu greşeli străine şi atrăgând asupra pământului nostru rele şi 
calamităţi neprovocate de noi; această unanimitate este o puter¬ 
nică- dovadă că viu este între d-voastre spiritul bătrânilor noştri, 
spiritul acelor mari strămoşi, care în timpurile cele mai grele n’au 
disperat niciodată de soarta României. 

Urmeze a trăi între noi acest spirit matur şi mântuitor, urmeze 
a se întemeia din mult în mai mult concordia între toţi fiii aceleiaşi 
ţări şi am ferma convincţiune că, cu toate greutăţile ce încă ne 
aşteaptă, vom ajunge la limanul dorit de toţi. 

Şi dar, în prevederea acestei zile mult aşteptate, acestor zile 
frumoase, să zicem cu toţii: 

Să trăiască România! 

Să trăiască Senatul României! 

(M. O., 1877, nr. 106, p. 3145—6). 

301. 

Domnul către delegaţiunea Adunării Deputaţilor. 

10/22 Mai 1877. 

In fruntea unei delegaţiuni de deputaţi, C. A. Rosetti, preşedintele Camerli, 
adresează cu prilejul independenţei, cuvinte de înălţare Domnului, care 
arată că acest act e o verigă a trecutului nostru de libertate şi mândrie, că 
neamul românesc l-a dorit şi că Europa va sprijini această dreaptă cucerire 
a României. 

Domnule Preşedinte, 

Domnilor Deputaţi, 

îmi readuceţi aminte cuvintele ce, sunt acum unsprezece ani, 
le-am rostit atunci, când pentru prima oară am pus piciorul în 
palatul naţiunii. Aceste cuvinte sunt scumpe inimii Mele; ele au 
fost povaţă Domniei Mele în tot şirul de ani ce am parcurs 1 îm¬ 
preună. 

Şi astăzi, ca şi la Zece Mai 1866, nu Mă căesc nici că Mi-am 
lăsat familia, nici că M’am despărţit de ţara naşterii Mele. Nu, 
d-lor Deputaţi, nu Mă căesc că Mi-am făcut din România ţara 
Mea, că Mi-am făcut din naţiunea română însăşi familia Mea. 

Difnpotrivă, astăzi, când cunosc mai bine frumuseţile acestei 
ţări şi destinele la care ea are drept de a aspira; astăzi, când am 
putut aprecia mai de aproape marile calităţi ce disting poporul 
român, cu bucurie îmi readuc aminte de ziua alegerii Mele de Domn, 
de ziua în care am venit în mijlocul Românilor, de ziua când M’aţi 
pus pe un Tron ce este ilustrat de atâţia mari şi glorioşi Domni, 
apărători ai independenţei naţionale şi ai creştinătăţii în faţa se¬ 
milunii. 

O singură umbră acoperia anii acum trecuţi; o singură .umilire 
exista pentru România şi pentru Domnul ei; voiesc a vorbi de acele 
legăminte rău definite şi fără “temei, care se numiau în Constanti- 
nopol suzeranitate şi pentru Bucureşti vasalitate. 

Pentru înlăturarea acestor legăminte, nepotrivite nici cU pozi- 
ţiunea, nici cu interesele, nici chiar cu drepturile noastre ab antiquo, 
pentru înlocuirea lor cu legămintele secolului al nouăsprezecelea, 
acele pe care State şi popoare libere le încheie cu State şi popoare 
libere, au lucrat două generaţiuni de Români şi mai cu deosebire 
dela o mie opt sute cincizeci şi şapte încoace. 

Şi sunt în drept de a susţinea că alegerea Mea, că chemarea 
Mea la gurile Dunării tocmai dela sorgintele marelui fluviu, că 
însăşi misiunea Domniei Mele n’a însemnat decât emanciparea 
României de aceste legăminte. 

In mijlocul evenimentelor nedorite, neprovocate de noi, înalta 
Poartă a rupt singură aceste legăminte. Nu noi le vom restatornici! 
Au nu d-voastre, au nu toate Corpurile Statului, au nu naţiunea 
întreagă au proclamat, au declarat că, prin ruperea acestor legă¬ 
minte, România reintră în vechea sa independenţă, ca naţiune 
liberă, ca Stat de sine stătător, ca membru util, pacinic, civilizator, 
în marea familie a Statelor europene? 

Aparţine 'acum energiei şi devotamentului tuturor fiilor acestei 
ţări, aparţine prudenţei politice a Corpurilor Statului, aparţine 
acum şi Mie, iertaţi-Mi această afirmaţiune, aparţine râvnei, acti¬ 
vităţii şi neobositelor Mele stăruinţe, de a mijloci, de a ajunge, ca 
noua stare politică a României să primească o consacraţiune euro¬ 
peană. 

Când ne uităm la bunăvoinţa, la înalta solicitudine cu care 
marile Puteri, cu care Auguştii Monarhi au înconjurat toate sfor¬ 
ţările Noastre de renaştere, toate actele Noastre naţionale, fie-ne 

permis a spera, ba să avem ferma credinţă, că puternicul lor con¬ 
curs nu va lipsi României nici în aceste momente supreme, când 
ea nu reclamă decât ceea ce-i revine ca popor demn de a fi liber, 
ca ţară care n’a demeritat dela aşteptările Europei, ca Stat care 
are forţa şi inteligenţa de a îndeplini misiunea ce-i este trasă prin 
poziţiunea sa geografică. 

Aceasta să o sperăm, să o credem, să o voim şi independenţa 
României, departe de a fi o îngrijire pentru pacea Europei, pentru 
liniştea Statelor vecine, am ferma convicţiune că ea va fi nu, numai 
o satisfacţiune dată trebuinţelor noastre naţionale, dar va îndestula 
totdeodată şi un mare interes european. 

încă odată, vă mulţumesc, domnilor Deputaţi, de bunele cuvinte 
ce-Mi adresaţi în această zi memorabilă şi Doamna, asociindu-Se 
la aceste mulţumiri, împreună vă urăm: Să trăiască Deputaţii 
României şi, mai presus de noi toţi, să trăiască România! 

(M. O., 1877* nr. 106, p. 3146—7). 

302. 

Domnul către Preşedintele înaltei Curţi de Casaţie. 

10/22 Mai 1877 , 

Justiţia ţării, prin Pnm-Preşedintele înaltei Curţi de Casaţie, AI. Creţuleacu, 
felicită pe Domn de ziua Independenţei României. Domnul mulţumeşte, 
accentuând că « vocea dreptului» este alăturea de puterea braţelor şi de căldura 
inimei româneşti In aceste clipe. 

Domnule Prim Preşedinte, 

In a unsprezecea aniversare a zilei scumpe inimii Mele, în care 
încrederea naţiunii Mă aduse pe Tronul glorioşilor ei Domni, sunt 
fericit a asculta patrioticele şi înţeleptele cuvinte, rostite în numele 
magistraturii de primul magistrat al României. 

Urările d-voastre, domnule Prim Preşedinte, îmi sunt cu atât 
mai scumpe, cu cât în noua poziţiune ce este astăzi făcută ţării 
Noastre! prin puterea evenimentelor şi prin patriotismul fiilor ei, 
vocea neînvinsă a dreptului trebue să se unească cu răsunetul arme¬ 
lor, spre a afirma atât drepturile poporului român Ia o viaţă naţio¬ 
nală absolut independentă, cât şi puternica lui voinţă de a le sus¬ 
ţinea şi de a face ca ele să fie pretutindeni recunoscute. 

Fiţi sigur, domnule Prim Preşedinte, câ tare şi mândru prin 
încrederea naţiunii, tare prin braţul fiilor ei, tare prin conştiinţa 
responsabilităţii pe care am primit-o deodată cu misiunea de a lucra 
la realizarea aspiraţiunilor naţionale, pu voi cruţa nimic din ce ar 
putea să asigure triumful armelor noastre şi recunoaşterea Româ¬ 
niei ca Stat absolut independent. 

Am ferma speranţă că marile Puteri vor găsi că este mai demnă 
de susţinerea lor şi chiar mai conformă cu interesul lor o Românie 
având conştiinţa puterii şi responsabilităţii sale directe, decât un 
Stat cu o poziţiune rău definită şi fără responsabilitate nemijlocită 
faţă cu Europa. 

Rugându-vă, domnule Prim Preşedinte, să fiţi pe lângă înaltul 
Corp ce reprezentaţi şi pe lângă întreaga magistratură interpretul 
mulţumirilor Doamnei şi ale Mele pentru patrioticele urări ce Mi-aţi 
făcut, voi zice împreună cu d-voastre: 

Tră ască România! 

(M. O., 1877, nr. 106, p. 3147). 


303. 

Domnul către Preşedintele înaltei Curţi de Conturi 

10/22 Mai 1877. 

De Zece Mai, Preşedintele înaltei Curţi de Conturi, Em. Grădişteanu, feli¬ 
ciţi pe Domn, care mulţumeşte. 

Domnule Preşedinte, 

Domnilor Consilieri, 

înalta Curte de Conturi a împărtăşit în totdeauna cu căl¬ 
dură sentimentele patriotice care însufleţesc astăzi România în¬ 
tregită. 

Vă mulţumesc pentru felicitările ce-Mi exprimaţi şi urez pros¬ 
peritate acestei înalte instituţiuni, care este menită a avea sub scutul 
ei gospodăria Statului român şi a veghea neadormit la regulata şi 
onesta gestiune a banilor ţării. 

(M. O., 1877, nr. 106, p. 3148). 

305. 

Domnul către Studenţii Universitari. 

10/22 Mai 1877. 

La urările calde pe care studenţimea le face la deschiderea conflictului 
cu Turcia în vederea independenţei româneşti. Domnul răspunde declarând că 
voeşte a lăsa tinerimii o ţară fericită şi puternică. 

Vă mulţumesc pentru patrioticul simţimânt ce-Mi exprimaţi, şi 
văd cu o nespusă bucurie avântul junimii studioase în aceste so¬ 
lemne evenimente. Voi lucra necurmat spre a lăsa junimii acest sa¬ 
cru patrimoniu: O ţară fericită care se desvoltă şi se întăreşte pe 
cajea păcii şi a progresului. 

(M. O., 1877, nr. 108, p. 3195). 


304. 

Mesaj domnesc pentru închiderea Senatului. 

15/27 Iunie 1877. 

Domnul arată împrejurările care au dus la proclamarea independenţei 
noastre şi rostul jucat de Senat în clipa hotărîrei dela 9 Mai. 

Domnilor Senatori, 

Alegerea şi convocarea d-voastre în sesiune extraordinară s’au 
făcut de urgenţă în ajunul evenimentelor europene, care au izbuc¬ 
nit la hotarele noastre şi care în jurând au ajuns a se desvoltă în 
însuşi cuprinsul teritoriului nostru. 

Patria noastră a fost atrasă în marele vârtej; Turcia, în loc de 
a ţinea samă de greaua noastră poziţiune, de sforţările noastre con¬ 
stante, de sacrificiile ce un an întreg am făcut spre a ne menţinea 
neutri, ne-a tratat ca inimici pe toată linia Dunării, bombardând 
oraşele noastre deschise, arzându-ne satele, pustiind proprietăţile 
şi avuţiile private şi măcelărind nevinovatele noastre poporaţiuni 
rurale. 

Consecvenţi stării de războiu, create de însăşi Turcia, d-voastre, 
adevăraţi reprezentanţi ai voinţei şi ai trebuinţelor naţionale, aţi 
răspuns provocaţiunilor înaltei Porţi, proclamând ruperea legături¬ 
lor României cu Imperiul Sultanilor. 

Constatând imperioasa necesitate de a ne asigura viitorul, de a 
feri ţara noastră de solidaritatea faptelor şi greşelilor străine, de a fi 
şi noi un Stat de sine stătător şi răspunzător numai de actele noastre, 
şi contând pe sentimentele de dreptate, pe binevoitorul sprijin 
al Puterilor garante, d-voastre, în ziua de 9 Mai, aţi pro¬ 
clamat independenţa completă a României. Nu v’aţi oprit în simpla 
rostire a acestui mare vot naţional; d-voastre aţi dat guvernului 
Meu toate mijloacele, pentru ca însuşi, cu arma în mână, să poată 
lucra ca acel vot să devie o realitate. D-voastre aţi dat miniştrilor 
Mei un concurs patriotic şi constant în satisfacerea trebuinţelor 
ţării. 

Deşi âctivitatea d-voastre a fost reclamată şi dată într’o sesiune 
care ţine de două luni acum împlinite, guvernul Meu nu s’ar fi lipsit, 
nici chiar acum, de cooperaţiunea d-voastre, mai mult decât oricând 
necesară pentru Puterea executivă în vederea împrejurărilor excep¬ 
ţionale în care ne aflăm; suntem însă datori a ţinea seamă şi de ocu- 
paţiunile şi trebuinţele d-voastre private. De aceea Mă despart 
provizoriu de d-voastre, sigur fiind că, la cea întâi mare trebuinţă 
ce ar reclama consiliile şi hotărîrile d-voastre, nu veţi lipsi de a 
răspunde îndată la apelul Meu. 

In această certitudine, vă exprim dar în numele ţării recuno¬ 
ştinţa Mea pentru marile acte naţionale ce aţi săvârşit, pentru tre¬ 
buinţele publice ce aţi îndestulat, pentru concursul luminat ce 
aţi dat guvernului Meu. Şi zicându-vă Ia revedere în timpuri mai 
bune şi mai liniştite pentru iubita noastră Românie, în puterea 
art. 95 din Constituţiune, declar închisă sesiunea extraordinară a 
Senatului. 

CAROL 

Preşedintele Consiliului de Miniştri, Ministru de Interne şi ad-interim la 
Finanţe, I, C. Brătianu; Ministrul Afacerilor Străine, M. Kogălniceanu; Mini¬ 
strul Agriculturii, Comerţului şi Lucrărilor Publice, I. Docan ; Ministrul Cultelor 
şi Instrucţiunii Publice, G. Chiţu; Ministrul Justiţiei, I. Câmpineanu; Ministru 
de Război, General Al. Cernat. 

(M. O., 1877, nr. 135, p. 386l). 

Un mesaj identic, cu aceeaşi dată, a fost adresat Camerei Deputaţilor la închi¬ 
derea sesiunii extraordinare. 

(M. O., 1877, nr. 135, p. 3861—2). 

306. 

Cuvântare la Craiova. 

28 Iunie/8 Iulie 1877 

Asistând la împărţirea premiilor de sfârşit de an la şcolile Craiovei, Domnul, 
răspunzând prof. M. Fontanin, relevă principiile ce stau la baza educaţiei şi 
îndeamnă pe elevi să le practice pentru a sluji cu folos României, cum au 
făcut străbunii. 

Domnilor Profesori, 

Domnilor Institutori, 

Mă simt cu deosebire fericit de ocaziunea ce Ni s’a dat a parti¬ 
cipa, împreună cu Doamna, la această solemnă sărbătoare. 

încoronarea progresului tinerimii studioase, progres bazat pe 
religiune, morală şi ştiinţă, este totodată o datorie pentru trecut, o 
bucurie pentru prezent, o încurajare pentru viitor, 

D-voastre, d-lor profesori şi d-lor institutori, aţi dus o nobilă 
şi frumoasă luptă pentru instrucţiunea şi educaţiunea tinerimii ce 
vă este încredinţată. 

Aţi risipit nourii de întunerec prin răspândirea luminii şi a veri¬ 
tăţii ; aţi tras brazde roditoare în spirite şi inteligenţe j aţi aruncat 
seminţe de virtute, de patriotism, de româneşti simţiminte, în fra¬ 
gedele inimi care n’aşteptă decât călduroasa îmbrăţişare a societăţii 
ca să ’maturească şi să producă fructe reale şi salutare. 

Conştiinţa împlinirii acestei sacre datorii vă este cea mai dulce 
recompensă. 

Din partea Mea, precum şi din partea Doamnei, primiţi sincerele 
şi înaltele Noastre mulţumiri. 

Iar voi, tânără generaţiune, preţuiţi sacrificiile ce face societa¬ 
tea pentru educaţiunea voastră, ostenelile şi trudele ce îşi dau ma¬ 
gistrii voştri, înarmându-vă cu ştiinţa şi virtutea; ele n’au alt scop 
decât a vă prepara o cale sigură pe marea furtunoasă a vieţii, un 
drept mai mult la bunurile viitorului. 

Viitorul este al vostru. 

Nu uitaţi însă că, precum generaţiunile trecute şi cea prezentă 
au luptat cu sudori de sânge ca să vă deschidă un drum, ca să vă 
asigure o patrie, tot astfel, şi încă şi mai mult, sunteţi datori, la rân 
dul vostru, a prepara viitorul celor care vă urmează. 

Şcoala este templul principiilor; numai în viaţa practică intraţi 
pe câmpul acţiunilor. Pentru a ieşi triumfători, vi se cere o muncă 
continuă şi neobosită, o fermă statornicie în voinţă, un ideal pe care 
trebue să-l aveţi pururea dinaintea voastră, pe care să nu-1 pierdeţi 
niciun moment din cugetarea voastră: fericirea patriei, regenerarea 
şi mărirea naţiunii. 

Evenimente mari se petrec p& orizontul României. Ele au fost 
decretate prin voinţa lui Dumnezeu şi pregătite prin munca şi stă¬ 
ruinţa generaţiunilor trecute. Inspiraţi-vă Ia spectacolul măreţ al 
desfăşurării luptei naţionale pentru viitor! 

învăţaţi a iubi şi a urma exemplele frumoase ale marilor bărbaţi 
pe care istoria ni-i arată plini de virtuţi şi de glorie! Şi atunci, fiţi 
siguri, România va ţrăi în voi, şi voi veţi avea o Românie mare, pu¬ 
ternică şi fericită. 

Cât pentru Noi, vă asigurăm că nu vom avea altă fericire mai 
mare decât să fim totdeauna gata a stimula talentele voastre, a 
încuraja silinţele voastre, a recompensa meritele voastre. 

(M. O., 1877, nr. 151, p. 4272). 


307. 

înalt Ordin de zi către Regimentele de Dorobanţi şi de Artilerie la 
împărţirea celor zece drapele noi. 

Poiana, 17/29 Iulie 1877. 

Cuvintele domneşti scot în evidenţă valoarea simbolică a drapelului şi fac 
apel la soldaţii cărora le sunt încredinţate noile steaguri să le apere, ele repre¬ 
zentând onoarea şi mândria Româmei. 


Dându-vă drapelul corpului, vă încredinţez onoarea României, 
pe care o pun astfel sub scutul curajului, devotamentului şi abne- 
gaţiunii voastre. 

Pentru prima oară se prezintă solemna ocaziune de a primi dra¬ 
pelul în preziua mergerii pe câmpul de onoare; căutaţi a-1 încununa 
de o nemuritoare glorie. 

Nu uitaţi niciodată că drapelul este simbolul patriei; cea mai 
mare onoare pentru voi este de a vă da viaţa pentru a-I apăra şi a-1 

păstra în mâinile voastre, făcându-1 pururea să fâlfâe peste toate 
obstacolele ce va învinge vitejia voastră. 

Dat în marele cartier general Poiana, la 17 Iulie 1877. 

Trupele au răspuns: «Trăiască M. S. Domnul; Ura!» Domnul a adăugat: 
« Trăiască armata română! » 

(M. O., 1877, nr. 163, p. 4556). 

308. 

înalt Ordin de zi către armată. 

Corabia, 20 August/1 Septemvrie 1877. 

Se dă ordin de luptă pentru dincolo de Dunăre, in Bulgaria. Domnul mo¬ 
tivează această dispoziţie şi îndeamnă oştirea să dea probă de disciplină şi băr¬ 
băţie în luptele ce se deschid pentru lege şi libertate. 

Oşteni, 

A trecut anul de când lupta de peste Dunăre între Turci şi cre¬ 
ştini pune în primejdie hotarele noastre. 

Pentru a le apăra, ţara a făcut apel la voi. La glasul ei, v’aţi pă¬ 
răsit căminele, cu avântul oamenilor care au conştiinţă că dela de¬ 
votamentul lor atârnă fiinţa Statului român. 

Pe cât timp oştirile operau în depărtare şi noi nu eram amenin¬ 
ţaţi decât de năvălirile unor cete de jefuitori, ne puteam ţinea nu¬ 
mai în apărarea ţărmurilor. Acum însă războiul se apropie de hota¬ 
rele noastre şi dacă Turcii ar fi învingători, este învederat că ar nă¬ 
văli cu toţii asupra ţării, aducând cu dânşii măcelul, prădarea şi 
pustiirea. 

In această poziţiune, ca să scăpăm ţara de sălbăticiile năvălito¬ 
rilor, este de datoria noastră a merge să-i combatem pe chiar tărâ¬ 
mul lor. 

Ostaşi românii Voi ştiţi cât de mult a suferit patria voastră, în 
timp de peste 200 de ani, în care vi se răpiseră mijloacele de a mai 
apăra bărbăteşte, pe câmpurile de bătae, drepturile ei. 

Astăzi aveţi ocaziunea de a arăta din nou vitejia voastră, şi 
Europa întreagă stă cu ochii ţintiţi spre voi. 

înainte dar, cu inimă românească, şi lumea să ne judece după 
faptele noastre! 

Reîncepem astăzi luptele glorioase ale străbunilor, alături cu 
numeroasele şi bravele armate ale uneia din cele dintâi Puteri din 

lume. Armata română, deşi mică, se va distinge, sunt sigur, prin bra¬ 
vura şi disciplina ei. Ea va reda astfel României rangul ce a avut altă 
dată şi care i se cuvine între naţiunile europene. 

Aceasta este şi credinţa Augustului Imperator al 1 tuturor Rusii- 
lor. De aceea, nu numai Românii vor lupta alături cu Ruşii, pe acelaş 
câmp şi pentru acelaş scop, dar încă comanda superioară a ambelor 
armate dela Plevna îmi este încredinţată Mie. 

Aceasta este o onoare care se restrânge asupra ţării, asupra 
voastră. 

Faceţi dar să fâlfâe din nou cu glorie drapelul românesc pe câm¬ 
pul de bătaie, unde strămoşii voştri au fost secoli întregi apărătorii 
legii şi ai libertăţii. 

înainte dar, Ostaşi români, înainte cu bărbăţie, şi in curând vă 
veţi întoarce în familiile voastre, în ţara voastră, liberă prin voi în¬ 
şivă, acoperiţi de aplauzele întregii naţiuni. 

Dat în cartierul Nostru Domnesc din Corabia, 20 August 1877. 

CAROL 

(M. O., 1877, nr. 194, p. 5247). 

309. 

Manifest către ţară. 

Poradim, 27 August/8 Septemvrie 1877. 

Intrând în lupte pe câmpiile Bulgariei, Domnul îndreaptă spre ţară această 
chemare de mobilizare a conştiinţelor. Arată temeiurile care au împins pe 
Români la război şi rosturile de viitor ale Statului român independent la gurile 
Dunării. 


CAROL I, 

Prin graţia lui Dumnezeu şi voinţa naţională, Domn al Româ¬ 
nilor. 

La toţi de faţă şi viitori, sănătate. 

Români, 

După două secole de slăbiciune şi de înjosire naţională, voi astăzi 
aţi reluat arma în mână. 

Oştirile ţării au trecut Dunărea! 

Punându-Mă în fruntea apărătorilor drepturilor şi independen¬ 
ţei patriei, simt trebuinţă a-Mi împărtăşi cugetările şi speranţele cu 
naţiunea care Mi-a încredinţat destinările sale. 

Intrând în Bulgaria, noi intrăm în partea activă a unui război 
pe care nu l-am dorit, nu l-am provocat, pe care cu toţii am cercat 
să-l delăturăm, dar pe care, odată fiind nevoiţi a-1 primi, vom şti 
a-1 purta cu curajul şi statornicia unui popor care are conştiinţa 
drepturilor sale, care are virtutea de a le susţinea. 

încă de pe când au început neînţelegerile politice între Impe¬ 
riul Rusiei şi între Poarta Otomană, neînţelegeri care până în sfârşit 
aveau să provoace în Orient războiul de faţă, îngrijindu-ne de com- 
plicaţiunile şi nenorocirile ce cearta între puternicii noştri vecini 
avea să aducă asupra ţării noastre, şi Guvern şi Camere am stăruit 
pe lângă toate marile Puteri europene ca ele să afle mijlocul de a 
chezăşui României, pe timpul marelui conflict, drepturile unei bine¬ 
făcătoare neutralităţi, pe -care tot ele ni le asiguraseră în timpul 
păcii. 

Din nenorocire, stăruinţele noastre au rămas zădărnicite. Marile 
Puteri nu s’au crezut în poziţiune de a ne feri dânsele de pericolele 
unui război, pe care noi singuri încă mai puţin îl puteam depărta 
dela hotarele noastre. 

Cu toată prudenţa ce guvern şi naţiune am arătat în aceste 
îngrijitoare împrejurări, şi aceasta numai şi numai că doar am putea 
a ne feri de a fi învăluiţi în conflictul orietal, Poarta nu a voit să ţie 
seamă de greutăţile poziţiunii României, şi întâile ei loviri au fost 
îndreptate în contra noastră. 

Ea a bombardat oraşele noastre deschise, a făcut goană vaselor 
noastre de comerţ până înlăuntrul porturilor noastre, şi spre a le 
desfiinţa cu mai mare iuţeală, a întrebuinţat până şi petroleul; ea 
astfel a nimicnicit comerţul nostru maritim şi fluvial. Satele noastre, 
holdele şi averea poporaţiunilor noastre dunărene au fost date pradă 
başbuzucilor şi Cerchezilor; sute de oameni nevinovaţi şi near¬ 
maţi au fost parte luaţi în robie, parte ucişi şi mutilaţi; în fine, un 
război de cruzime şi de barbarie s’a întins asupra ţărmurilor noastre 
dela Calafat până la Marea Neagră. 

In faţa acestei dureroase stări de lucruri, Corpurile noastre Le¬ 
giuitoare s’au rostit în unicul mod potrivit cu demnitatea, cu drep¬ 
turile şi cu interesele ţării. Am rupt vechile legăturile rău definite 
cu înalta Poartă, am proclamat independenţa absolută a României 
şi la lovirile ce ni se adresau în mod neleal şi barbar, am răspuns 
printr’o francă declarare de război. 


www.dacoromanica.ro 


260 


REGELE CAROL I 


Au trecut de atunci mai mult de trei luni. Doritori de a cruţa 
ţara cât se va putea mai mult de relele războiului, am căutat în 
tot acest interval de timp a ne ţinea în defensivă, a ne mărgini 
numai în a apăra hotarele noastre, cu toate că devastaţiunile şi 
cruzimile dealungul Dunării din zi în zi au luat proporţiuni mai 
întinse. 

Toate le răbdam, fiindcă speram că războiul izbucnit între Rusia 
şi Turcia va ajunge la un curând sfârşit, fiindcă credeam că mode- 
raţiunea arătată de noi ne va crea titluri precumpănitoare la regu- 
larea condiţiunilor păcii de către marile Puteri europene. 

Din nenorocire însă, războiul de dincolo de Dunăre se prelungeşte 
peste aşteptare; acest război capătă din partea Musulmanilor un 
caractep din ce în ce mai înverşunat şi mai fanatic în contra creşti¬ 
nilor ; şi într’acest timp soarta României din zi în zi se înăspreşte 
mai mult. 

Dacă Europa întreagă, din cauza războiului, sufere stagnaţiune 
mai în toate ramurile activităţii sale economice, apoi mai cu dina¬ 
dinsul România încearcă toate anevoinţele acestui război, căci pu¬ 
tem zice că, prin poziţiunea noastră geografică, noi îi şi purtăm 
mai toate sarcinele. De aceea, pe nimeni efectele dezastroase ale 
luptei nu ating mai mult decât pe ţara noastră. 

Şi aşa chiar, stând cu arma la braţ, pe când numai oştirile im¬ 
periale ruse ar continua a susţinea lupta sângeroasă, nu este mai 
puţin adevărat că tot pământul nostru ar suferi mai mult, fie în 
avuţia publică, fie în avuţia particulară. 

Cu cât această stare de lucruri ar deveni mai înfricoşată, când 
armatele turceşti s’ar vedea în lesnicioasa poziţiune de a lua ofen¬ 
siva şi de a transforma teatrul războiului în însuş cuprinsul hotare¬ 
lor noastre? 

Este dar de datoria noastră de a pune toate sforţările noastre 
spre a împiedica o asemenea groaznică eventualitate. 

Expuşi a pierde prin pasivitatea noastră chiar şi ceea ce mai 
posedăm, neavând nicio garanţie că Turcia ar face o deosebire între 
războiul defensiv şi între războiul ofensiv, datori a coopera pe lângă 
armatele imperiale ruse, pentru ca cu orice preţ să grăbim finitul 
acestui război, acţiunea ne este reclamată de împrejurări, dictată 
de interesele noastre naţionale şi economice, imperios impusă de 
însuş simţimântul de conservaţiune. 

Români , 

Această dură extremitate, iar nu ambiţiunea personală, nu 
pofta de glorie sau de cuceriri, ne scoate din poziţiunea defensivă. 
Bulgaria este pustiită; poporaţiunile ei creştine sunt date pradă 
cruzimii oardelor nedisciplinate ale Asiei; războiul de extermina- 
ţiune este declarat la tot ce poartă numele de creştin. Nil avem 
dar niciun temei de a crede că, mulţumită pasivităţii noastre 
egoiste, o soartă mai bună ar aştepta pe România, când succese 
statornice ar pune armatele turceşti în putere de a călca pămân¬ 
tul românesc. 

Intru cât timp vor sta în picioare cetăţile turceşti dela Adakale 
până la Măcin, păstrate nu spre a împiedica treceri de armate 
străine, nu spre a ţinea piept altor cetăţi inimice, ci numai spre a 
bombarda oraşele noastre deschise, spre a nimicnici comerţul nos¬ 
tru internaţional şi local de pe marele nostru fluviu; întru cât timp 
regim de umanitate şi de legalitate nu va fi stabilit în Bulgaria; 
până când drepturile şi demnitatea omului nu vor fi asigurate şi 
creştinilor din Turcia, România nu poate, nu are drept a se şti în 
pace, a se crede ferită de prezente şi de viitoare catastrofe. La înlă¬ 
turarea acestor rele, care o ameninţă în toată ziua, în toată ocaziunea, 
la statornicirea în vecina Bulgarie a unei stări de lucruri reclamată 
de justiţia şi civilizaţiunea modernă, are dar şi România datoria de 
a contribui, pe cât îi comportă forţele şi mijloacele ei. Aceasta i se 
impune de trecutul ei glorios, de interesele cele mai sacre ale prezen¬ 
tului, de asigurarea viitorului său. 

Şi apoi, au noi Românii nu suntem creştini? Au interesele Orien¬ 
tului nu ne privesc şi pe noi? Au în marea chestiune a emancipării 
creştinilor răsăriteni n’avem şi noi dreptul şi datoria de a zice 
un cuvânt, de a da un concurs, de a coopera la o mântuitoare 
soluţiune? Numai meschinul egoism, numai oarba pasivitate tre- 
bue să fie politica naţiunii noastre? Dar izolându-ne din marea 
luptă, dar nedând sprijin acelora ce se bat pentru o cauză de 
umanitate şi de dreptate, oare România, prin însăşi aceasta, îfi 
ora pericolului nu se desbracă de dreptul de a reclama concursul 
altora? Trebui-va ca pururea să ne răzimăm pe umerele altora 
jşi niciodată să contăm pe propriile noastre forţe, pe propria 
noastră vitalitate? 


www.dacoromanica.ro 


262 


REGELE CAROL I 


Români, 

După stăruinţele a trei generaţiuni, după suferinţele şi sacrifi¬ 
ciile părinţilor noştri şi mulţumită generoasei protecţiuni a marilor 
Puteri europene, Statul român s’a format. A sosit acum timpul ca 
acest Stat să dovedească şi el Europei, prin energia şi abnegaţiunea 
-tuturor claselor societăţii sale, şi mai ales prin braţul fiilor săi, că 
România are vitalitate, că ea are forţe proprii ale sale, că ea are 
conştiinţa misiunii sale la gurile Dunării, că are bărbăţia de a o pu¬ 
tea împlini! 

Puterile europene creştine au avut destule ocaziuni de a aprecia 
că Românii ştiu a cumpăni aspiraţiunile lor în marginile prudenţei 
politice. Acum, prin participarea armatei noastre Ia război, prin va¬ 
loarea şi disciplina ei, a venit momentul să le dovedim că România 
este şi poate fi şi un element inteligent şi solid spre a contribui la 
întemeierea ordinei şi a stabilităţei în Orient. Toate aceste conside- 
raţiuni de mare valoare sunt atâtea datorii pentru naţiunea noastră 
câ şi noi să intrăm în luptă, ca şi noi să punem umărul, ţa şi noi să 
lucrăm împreună la curmarea unui război care, cu cât se va prelungi, 
cu atât mai mult va seca forţele noastre morale şi materiale. 

Deci, pentru apropiata dobândire a păcii mult dorite, pentru 
întemeierea solidă a drepturilor noastre de naţiune liberă şi de sine 
stătătoare, pentru întărirea stimei şi încrederii către noi a naţiuni¬ 
lor străine, invocând numele marilor noştri Domni eroi, odată ener¬ 
gicii apărători ai creştinismului în Orient, luând exemplu dela bătrâ¬ 
nele noastre oştiri, care în timpurile de glorie au preumblat trium¬ 
fătoare drapelele române dela Marea Neagră până la ţărmurile Mărei 
Baltice, noi am trecut Dunărea! 

Invocând pe Dumnezeu, în mâna căruia este soarta bătăliilor, 
bătrâni şi tineri, oşteni ai României, noi ştim ce naţiunea aşteaptă 
dela braţul nostru. Domn, ofiţeri şi soldaţi, noi ne vom face datoria. 

Români, 

Alături cu drapelul Augustului Imperator al Rusiilor, pe care 
stă scris: « Emanciparea popoarelor creştine din Orient », să înălţăm 
şi noi drapelul nostru, care poartă semnul de viaţă de sine stătătoare, 
semnul de independenţă al Statului român. 

Iubirea cu care veţi susţinea şi îmbărbăta pe fraţii şi fiii voştri, 
care au trecut Dunărea spre a afirma vitalitatea şi .forţa României, 
va înzeci avântul şi valoarea lor. 

Cu deplină dar încredere în concursul unanim şi necurmat al 
tuturor claselor naţiunii şi în convingerea că vă veţi îndeplini toţi, 
cu sfinţenie, dela mic până la mare, şi în orice împrejurare, datoriile 
voastre către patrie, noi intrăm făţiş în luptă, înălţând vechiul stri¬ 
găt cu care mai ales au învins părinţii voştri: 

« înainte cu Dumnezeu, pentru ţara noastră, pentru legea 
noastră ». 

Dat în cartierul Nostru Domnesc, Ia Poradim, la 27 August 
1877. 

CAROL 


Preşedintele Consiliului de Miniştri, Ministru de Interne şi ad-interim la 
Război, I. C. Brătianu; Ministrul Afacerilor Străine, Mihail Kogălniceanu; Mi¬ 
nistrul Agriculturii, Comerţului şi Lucrărilor publice, P. S. Aurthan; Ministrul 
Cultelor şi Instrucţiunii Publice, G. Chiţu ,• Ministrul Justiţiei şi ad-interim la 
Finanţe, I. Cămpintanu. 

(M. O., 1877, nr. 195, p. 5263—5265). 


310. 

înalt Ordin ds zi către învingătorii dela Griviţa. 

Poradim, 5/17 Septemvrie 1877. 

Domnul arată semnificaţia biruinţii româneşti dela Griviţa şi preaslăveşte 
pe cei care au câştigat-o. 

Ostaşi, 

In bătălia dela 30 August, ca şi în luptele care au precedat şi 
urmat această memorabilă zi, voi aţi dovedit că virtuţile străbune 
n’au pierit din rândurile oştenilor români. Sub focul cel mai viu 
al inamicului aţi înfruntat moartea cu bărbăţie, aţi luat o redută, 
un drapel şi trei tunuri. Ţara vă va fi recunoscătoare de devota¬ 
mentul, de abnegaţiunea voastră, iar Eu, ca Domnul şi Coman¬ 
dantul vostru, sunt mândru de voi şi vă mulţumesc. Deşi am avut 
simţitoare pierderi, deşi deplâng împreună cu voi pe bravii camarazi 
căzuţi pe câmpul de onoare, dar sângele vărsat nu va fi în zadar: 
dintr’însul va rodi mărirea şi independenţa patriei. 

Dat în Domnescul Nostru cartier general al Armatei de Occident, 
la Poradim, 5 Septemvrie 1877. 

CAROL 

(M. O., 1877, nr. 205, p. 5409). 

311. 

înalt Ordin de zi către armată. 

Poradim, 5/17 Septemvrie, 1877. 

Domnul aduce la cunoştinţa oştirii ci reg. 14 de dorobanţi ţi bat. 2 de 
vânători, cu 3 bat. ruseşti, au cucerit Griviţa. Se arată destinaţia trofeelor. 

Ostaşi, 

In ziua de 30 August virtutea noastră a încununat cu victorie 
steagurile române. Regimentul 14 de dorobanţi şi batalionul 2 de 
vânători, împreună cu trei batalioane din glorioasa armată impe¬ 
rială rusă, au luat din mâinile inamicului reduta ce el apăra cu 
atâta înverşunare, şi un drapel şi trei tunuri au fost cucerite de 
trupele noastre. 

Aceste trofee, Eu ordon a se trimite în Capitala ţării şi a se 
păstra acolo ca o vecinică dovadă a vitejiei armatei române. Dra¬ 
pelul se va aşeza deocamdată în arsenal, până se va hotărî definitiv 
locul unde are să se păstreze. 

Iară tunurile luate dela vrăjmaşi, două se vor aşeza la ambele 
părţi ale statuiei lui Mihai Viteazul. Umbra măreaţă a gloriosului 
Domn va vedea astfel că oştenii români au Tămas până astăzi fii 
ai eroilor dela Călugăreni. 

Cel de al treilea tun se va aşeza înaintea marelui corp de gardă 
dela Palatul Domnesc, pentru a fi pururea un glorios exemplu de 
imitat pentru brava noastră armată. 

Dat în Domnescul Nostru cartier general al armatei de Occident, 
în Poradim, la 5 Septemvrie 1877. 

CAROL 

. (M. O., 1877, nr. 205, p. 5407). 

312. 

Domnul către ostaşi, după luarea Rahovei. 

12/24 Noemvrie 1877. 

Domnul înscrie în faţa oştirii o nouă biruinţă a armelor româneşti: Rahova; 
se va creia o medalie « Apărătorii Independenţii României * care va reaminti 
zilele de înălţare ale vitejiei româneşti din 1877. 

Vitejia armatei noastre a avut o nouă izbândă de mare impor¬ 
tanţă. Luarea Rahovei va fi înscrisă cu litere neşterse în analele 
noastre, alături de luarea redutei Griviţa. Dea Dumnezeu ca încă 
şi prin alte fapte strălucite bravura oştenilor români să rămână 
deapururea neuitată. Aţi vărsat şi sunteţi încă gata a vărsa sângele 
vostru pentru independenţa scumpei noastre ţări. Spre amintirea 
împlinirii sfintei voastre datorii, voi institui o medalie pe care va 
fi scris: «Apărătorii independenţei României». Să unim acum 
puternic vocea noastră în faţa vrăjmaşilor noştri seculari şi, sub 
bubuitul tunurilor, să strigăm: Trăiască România de sine stătă¬ 
toare ! 

(Regele Carol I, Cuv. şi scris., II, p. 113—4). 

313. 

înalt Ordin de zi către armata română. 

Poradim, 15/27 Noemvric 1877. 

Domnul înştiinţează armata că a decorat cu «Virtutea Militară » pe Ţa¬ 
rul Rusiei care a participat la luptele şi victoriile româneşti din Bulgaria. 

Ostaşi, 

La întâia zi în care voi aţi dat piept cu duşmanul, Majestatea 
Sa împăratul tuturor Rusiilor a putut vedea însuşi voinicia voastră ; 
şi laudele ce v’a făcut Augustul Suveran sunt pentru voi o cunună 
tot atât de scumpă ca şi dafinii ce. aţi cules. De atunci, Majestatea 
Sa Imperială n’a contenit a vă da cele mai preţioase semne de 
înalta şi binevoitoarea Sa solicitudine, făcându-vă cea mai însem¬ 
nată cinste ce un Monarh poate face vitejiei unor oşteni, aceea de 
a sta faţă şi de a împărtăşi cu dânşii pericolele câmpului de onoare. 

Armata română va păstra pururea în analele sale amintirea 
datelor de 27, 28, 29, 30 şi 31 August, când steagurile ei au intrat 
în foc sub ochii lui Alexandru II, precum şi a zilei de 27 Octomvrie, 
în care Suveranul şi Capul suprem al puternicei armate imperiale, 
cu care suntem aliaţi, a inspectat poziţiunile noastre sub focul 
inamicului şi, în fortul care poartă Augustul său nume, a înfruntat 
gloanţele ca un viteaz şi mărinimos soldat. 

Majestatea Sa împăratul Rusiei a binevoit a primi din mâinile 
Mele medalia « Virtutea Militară !>. 

Semnul nostru de vitejie pe pieptul Augustului Monarh va fi 
o veşnică fală pentru oştirea românească, un îndemn şi o îmbărbă¬ 
tare pentru dânsa Ia noi izbânde şi mai strălucite. 

Eu aduc cu mândrie acest fapt Ia cunoştinţa voastră şi or<ion 
ca prezentul Ordin de zi să fie cetit în toate companiile, escadroanele 
şi bateriile. 

Dat în Domnescul Nostru cartier general al armatei de împre- 
surare a Plevnei, Poradim, 15 Noemvrie 1877. 

CAROL 

(M. O., 1877, nr. 27, p. 869). 


314. 

Mesaj pentru deschiderea Corpurilor Legiuitoare. 

Poradim, 15/27 Noemvrie 1877. 

Domnul recapitulează fazele înscrise în istoria noastră dela declararea 
Independenţei până la zi. Intre acestea luminează biruinţele şi sacrificiile de la 
Griviţa şi Rahova. Cere Parlamentului întocmirea unei legi pentru ocrotirea 
văduvelor şi orfanilor de război. Exprimă nădejdea că şi în viitor Camera şi Se¬ 
natul vor fi la înălţimea misiunii lor ca şi în trecutul apropiat. 

Domnilor Senatori, 

Domnilor Deputaţi, 

în faţa războiului ce ne-a fost făcut înalta Poartă, d-voastre, 
în sesiunea din Aprilie, aţi declarat rupte Iegămintele noastre cu 
Imperiul Otoman, aţi rostit sus şi tare că de acum înainte ţara 
noastră este de sine stătătoare! 

Independenţa României, proclamată de d-voastre, soldaţii 
noştri au afirmat-o pe câmpurile de bătaie din Bulgaria. 

Domnilor Senatori, 

Domnilor Deputaţi, 

Luptele sângeroase dela Plevna făcuseră din acest punct cheia 
operaţiunilor militare dela Dunăre. Acolo era strămutată şi linia 
noastră de apărare; acolo, la locul de pericol, instinctul de conser¬ 
vare ne impunea datoria ca să alergăm; şi dar, în capul junei noastre 
armate, am trecut Dunărea! 

M. S. Domnul Cnrol I, Comandant Suprem al armatelor romîluo-ruse, 
în împrejurimile Plevnei. 

SI. S. Domnul Carol I în Campania (lela 1877-7S. 

M. S. Domnul Cnrol I la Flevna 


www.dacoromanica.ro 







NOEMVRIE 1877 


CUVÂNTĂRI 


267 


Cum oştile române şi-au făcut datoria pe câmpul de bătaie, 
o ştie ţara, o spun vitejii şi puternicii noştri aliaţi, o recunosc înşişi 
duşmanii noştri! Soldaţii noştri n’au desminţit nobilul sânge ce 
curge în vinele lor. 

Ei, prin vitejia lor, au îmbogăţit analele noastre militare, înscriind 
pe paginile acestora numele luptelor dela Rabova şi dela Griviţa, 
alăturea cu numele glorioaselor bătălii dela Racova şi dela Călu- 
găreni. 


Domnilor Senatori, 

Domnilor Deputaţi, 

Noi am avut multe şi scumpe pierderi. Eroii care cu sângele lor 
au dat botezul drapelelor române, care cu viaţa lor au asigurat 
viaţa României, lasă un nume neuitat în inimile noastre, un nume 
scris cu litere neşterse în istoria renaşterii noastre naţionale. 

Este de datoria Corpurilor Legiuitoare de a se ocupa cu facerea 
unei anume legi, care să asigure soarta văduvelor şi a orfanilor 
acelora care s’au luptat şi au murit pentru ţara lor. 

Sunt sigur că d-voastre veţi pune onoarea d-voastre, veţi pune 
inima d-voastre pentru a vota fără întârziere o lege demnă de 
d-voastre, demnă de acei ce au căzut vitejeşte! 

Domnilor Senatori, 

Domnilor Deputaţi, 

Lupta cu armatele otomane nu este precurmată! Succesele 
trecute reclamă succese viitoare. Aceasta însăşi ne arată că Domn, 
ofiţeri şi soldaţi, trebue să stăm încă pe câmpul de onoare. Numai 
această imperioasă datorie M’a împiedicat a îndeplini o altă datorie 
scumpă pentru mine, aceea de a Mă afla în mijlocul d-voastre, 
aceea de a vă adresa din viu grai salutarea de bunăvenire la înce¬ 
putul activităţii d-voastre legislative. 

Plevna căzută, să sperăm cu toţii că din ruinele ei va răsări 
mult iubita pace; să avem credinţa că tot din aceste sângeroase 
ruine se va reînălţa şi independenţa României, recunoscută de în¬ 
treaga Europă! 

Da, d-lor, mulţumită patrioticelor d-voastre voturi, mulţumită 
vitejiei soldaţilor noştri şi sângelui vărsat pentru o nobilă cauză, 

am ferma convicţiune, şi o aveţi şi d-voastre, că marile Puteri 
garante sunt astăzi deplin încredinţate că Rorhânia are vitalitate, 
că naţiunea noastră are nu numai conştiinţa misiunii sale la Dunărea- 
de jos, dar şi perseverenţa pentru a o împlini şi bărbăţia pentru a o 
apăra cu arma în mână. 

Timpul tutelei străine, timpul vasalităţii a trecut, dar şi Româ¬ 
nia este şi va şti a fi o ţară liberă, o ţară de sine stătătoare! 

Domnilor Senatori, 

Domnilor Deputaţi, 

Până la întoarcerea Mea în ţară în mijlocul d-voastre, Miniştrii 
Mei vor supune maturelor şi patrioticelor d-voastre chibzuiri deosebite 
proiecte de legi, cerute de trebuinţele ţării în general, de trebuinţele 
armatei în special. 

Sunt pătruns de ferma credinţă că, în mijlocul gravelor şi solem¬ 
nelor împrejurări în care ne aflăm, d-voastre veţi şti a vă ţinea la 
înălţimea misiunii ce v’a încredinţat naţiunea, veţi şti a vă arăta 
cfeea ce pururea în momentele mari ale istoriei noastre au fost 
părinţii d-voastre, veţi fi Români, strâns uniţi într’un singur gând, 
într’o singură voinţă: binele, independenţa şi mărirea iubitei 
noastre patrii. 

Şi dar, de pe câmpul de luptă, vă trimit Domneasca Mea salutare 
şi urare: Dumnezeu să binecuvinteze patrioticele şi luminatele 
d-voastre lucrări legislative. 

CAROL 

Preşedintele Consiliului Miniştrilor, Ministru de Interne şi ad-interim la 
Război, I. C. Brătianu; Ministru de Externe, M. Kogălmceanu ; Ministrul Cul¬ 
telor şi Instrucţiunii Publice, G. Chiţu ; Ministrul Finanţelor, I. Cămpineanu; 
Ministrul Justiţiei, E. Stătescu; Ministrul Agriculturii, Comerţului şi Lucrărilor 
Publice, P. S. Aurelian. 

(M. O., 1877, nr. 256, p. 6455—6). 

315. 

înalt Ordin de zi către trupele imperiale ale armatei de împresu- 

rarea Plevnei. 

Poradim, 1/13 Decemvrie 1877. 

După dejun, Domnul dispune să se citească de Principele Imeritinslu, 
fostul şef de stat major al Său, înaltul ordin de zi, prin care M. S. îşi ia rămas bun 
dela trupele ruse, cari I-au fost subordonate în vederea cuceririi Plevnei. 

Ofiţeri şi soldaţi, 

Perseverenţa şi eroicele voastre silinţe au fost încununate de 
izbândă. Plevna, această poziţiune din care inamicul credea a fi 
făcut o cetate neînvinsă de unde va putea opri mersul victorios al 
armatelor Majestăţii Sale Ţarului, Plevna, care a costat falangelor 
creştine atâta sânge generos, a căzut. 

Ţinta pentru care fusese constituită armata de împresurare, a 
cărei comandă Majestatea Sa împăratul Mi-a făcut onoarea a Mi-o 
oferi, fiind atinsă, Eu vin, prin prezentul ordin de zi, a lua ziua 
bună dela frumoasele trupe imperiale ce am comandat, împreună 
cu trupele Mele române, şi a mulţumi tuturor gradelor, dela General 
până la soldat, pentru concursul ce Mi-au dat, pentru devotamentul 
simpatic cu care fiecare M’a secondat. 

Aţi combătut sub ochii Augustului vostru împărat şi cavaleres¬ 
cului vostru comandant-şef A. S. I. Marele Duce Nicolae, care au 
văzut eroismul ce aţi desfăşurat; nu mai este dară trebuinţă de a vă 
face Eu laude. 

Exemplu de vitejie şi de cele mai înalte calităţi militare pentru 
tinerele Mele trupe române care au făcut împreună cu voi primele 
lor arme, glorioasa armată imperială şi armata Mea au stabilit între 
dânsele nedistructibile legături de afecţhine. Sper că veţi păstra 
în totdeauna Românilor, fraţilor voştri de arme, aceeaşi amintire cor¬ 
dială ce dânşii vor păstra pentru voi. 

Despărţindu-Mă astăzi, cu vii regrete, de comanda ce am exerci¬ 
tat asupra voastră, şi luându-Mi ziua bună dela voi, fac urări sincere 
ca în glorioasele lupte ce veţi mai avea a susţinea pentru sfânta 
cauză ce apărăm împreună, să repurtaţi izbânde tot atât de strălu¬ 
cite ca acele ce vitejia voastră a câştigat până aci. 

înainte de a ne despărţi, să ne unim dară încă odată în acel 
strigăt de bucurie pe care inima voastră îl exprimă cu atâta 
credinţă: 

Trăiască Majestatea Sa Ţarul! 

Dat în Poradim, la 1 Decemvrie 1877. 

Comandantul armatei de împresurare a Plevnei. 

CAROL 

(M. O., 1877, nr. 278, p. 7272). 

316. 

înalt ordin de zi către armată. 

Plevna, 2/14 Decemvrie 1877. 

Domnul mulţumeşte oştirii pentru devotamentul şi spiritul de sacrificiu 
arătate în luptele pentru Independenţă. Terminat războiul, şi întorşi pe la casele 
lor, fiecare ostaş va constitui un exemplu pentru generaţiile viitoare. 

Ostaşi, 

Străduinţele voastre, nobilele şi eroicele suferinţe ce aţi îndurat, 
sacrificiile generoase ce aţi făcut cu sângele şi cu vieaţa voastră,’ 
toate aceste au fost răsplătite şi încununate în ziua în care îngrozi¬ 
toarea Plevnă a căzut înaintea vitejiei voastre, în ziua în care cea 
mai frumoasă oaste a Sultanului, cel mai ilustru şi brav General al 
său, Osman Biruitorul, au fost biruiţi, şi au depus armele înaintea 
voastră şi a fraţilor voştri de glorie, soldaţii Majestăţii Sale împăra¬ 
tului Rusiei. 

Povestea faptelor măreţe ale trecutului, voi aţi îmbogăţit-o cu 
povestea faptelor nu mai puţin mari ce aţi săvârşit, şi Cartea veacu¬ 
rilor va păstra, pe neştersele ei foi, numele acestor fapte alături de 
numele vostru. 

In curând vă veţi întoarce în ţară, purtând fiecare scris pe piep J 
tul său virtutea sa de oştean şi devotamentul său pentru Patrie; 
« Crucea trecerii Dunării» şi medalia « Apărătorilor independenţei 
României». Atunci când veţi ajunge la căminurile voastre, în ora¬ 
şele, satele şi cătunele în care v’aţi născut, veţi spune părinţilor, fra¬ 
ţilor, rudelor voastre, ce aţi făcut pentru ţară. Bătrânii vă vor 
asculta amintindu-şi de vremile de mărire ale neamului românesc, 
de care, din moşi-strămoşi, au auzit; tinerii vor vedea în voi exem¬ 
plul însufleţit al datoriilor lor viitoare, iară măreaţa figură a Româ¬ 
niei va privi mândră şi liniştită că veşnică-i va fi vieaţa pe cât va 
avea fii cu inimi calde şi braţe voinice ca ale voastre. 

In numele ţării, Domnul şi Căpetenia voastră vă mulţumeşte şi 
vă dă fiecărui din voi sufletească îmbrăţişare a vitejilor. 

Dat în Plevna, în 2 Decemvrie 1877. 

CAROL 

(M. O., 1877, nr. 273, p. 7149). 

31. S. Domnul Carol I felieitit pe Osman Paşa pentru eroica sa rezistenţii la Plenul 

(28 Noemvrie 1877). 

www.dacoromanica.ro 


PI. XVII. 












Defilarea prizonierilor turei înaintea M. S. Doinnniiii Caro! I la l’levua. 

317. 

Toastul Domnului pentru Ţar. 

3/15 Decemvrie 1877. 

La dejunul oferit generalilor ruşi şi români, Domnul a Încheiat toastul cu 
cuvintele: 

«Să ne unim cu toţii într’un glas care ner este scump: Tră¬ 
iască Imperatorul Alexandru II!*. 

(M. O., 1877, nr. 281, p. 7336). 


318. 

Domnul către delegaţii Corpurilor Legiuitoare. 

Piteşti, 15/27 Decemvrie 1877. 

Senatul, prin Mitropolitul Primat şi Camera, prin Vice-preşedintele Docan, 
Întâmpină cu cuvinte de preamărire pe Domnul victorios. M. S. arată vite¬ 
jiile săvârşite de soldaţii români şi crede că la conferinţa păcii se va ţine seamă 
de sacrificiile şi dreptatea cauzei româneşti. 

Domnilor Delegaţi, 

Sunt adânc pătruns de patrioticele cuvinte ce-Mi adresează prin 
d-voastre Reprezentaţiunea Naţională a ţării. Regret că, cu toată 
osteneala ce v’aţi dat, timpul rău, întrerupând comunicările, v’a oprit 
d’a veni în Bulgaria şi astfel n’am putut primi Adresele Camerelor 
pe chiar teatrul bravurei româneşti în veacurile trecute, martori 
din nou astăzi al actelor de vitejie ale oştenilor noştri. 

Eram sigur că naţiunea română întreagă şi reprezentanţii săi 
erau uniţi prin minte şi inimă cu Mine şi guvernul Meu şi că acţiunea 
ce armata noastră a avut în războiul cu Turcia va fi salutată ca un 
act de vigoare naţională. N’am fost însă mai puţin fericit d’a vedea 
că aceste simţiminte au fost exprese de mai unanimitatea Corpurilor 
Legiuitoare, dovedindu-se astfel încă odată că în chestiunile naţio¬ 
nale toţi Românii sunt uniţi. Prin această unire, prin concursul 
d-voastre şi al naţiunii, vom putea în viitor asigura României 
poziţiunea la care are drept a aspira în concertul popoarelor civilizate. 

Armata a adus deja un puternic concurs la această operă, prin 
valoarea ei, prin rezistenţa la privaţiunile şi suferinţele unei cam¬ 
panii făcute în condiţiuni foarte grele şi excepţionale; ea a bineme¬ 
ritat dela patrie şi a deschis o eră nouă de energie şi mărire naţională. 

Ppin sângele generos vărsat de dânsa alături cu glorioasele armate 
ale Augustului şi putintelui nostru aliat, atât M. S. împăratul tutu¬ 
ror Rusiilor cât şi celelalte Puteri garante au putut dobândi con¬ 
vingerea că n’au întins mâna lor unei naţiuni fără vitalitate, fără 
viitor. Să avem dară cu toţi ferma credinţă că, la încheierea păcii, ele 
nu vor ezita de a completa opera lor. 

Cât pentru Mine, deşi fericit de a Mă afla iarăş în mijlocul bu¬ 
nului şi bravului Meu popor, Mă voiu grăbi a Mă întoarce, oricând 
trebuinţa va cere, pe tărâmul luptei, spre a împărtăşi greutăţile şi 
pericolele armatei noastre în viitoarele operaţiuni la care este che¬ 
mată. 

Acesta este, cred, cel mai bun mod d’a răspunde la simţimintele 
ce-Mi exprimă naţiunea şi reprezentanţii săi şi pentru care, încă 
odată, vă mulţumesc cu recunoştinţă. 

Să trăiască armata! Să trăiască România!. 

(M. 0„ 1877, nr. 281, p. 7334—5). 

319. 

Domnul către Primarul Capitalei. 

Bucureşti, 15/27 Decemvrie 1877. 

Primarul Bucureştilor primeşte pe Domn, la întoarcerea din război, cui 
urări de bine. Domnul mulţumeşte, arătând rolul îndeplinit de Bucureşteni 
pe timpul războiului. 

Sunt foarte simţitor la cuvintele patriotice ce-Mi adresaţi în nu¬ 
mele Capitalei. Sunt fericit a Mă întoarce, după o absenţă aşa de 
lungă, în mijlocul iubiţilor Bucureşteni, care în aceste timpuri memo¬ 
rabile au dat atâtea dovezi de devotament. Capitala României a fost 
ca şi armata, la înălţimea misiunii ei. Dumnezeu a fost cu noi. 

Să mergem dar cu toţii împreună la Mitropolie ? spre a mulţumi 
pe Atotputernicul, care ne-a luat sub scutul său. 

(M. 0„ 1877, nr. 283, p 7387). 


320. 

Domnul către Corpurile Legiuitoare. 

15/27 Decemvrie 1877. 

După Te-Deum, Domnul trece în apartamentele Mitropolitului Primat, şi 
de aci merge în localul Adunării Deputaţilor, care-L primesc cu ovaţiuni. M. S. 

se urcă pe Tron ţi roiteţte în faţa reprezentanţilor naţiunii o Însufleţiţi cuvân¬ 
tare, prin care mulţumeşte pentru urările adresate prin delegaţiile trimise să-L 
întâmpine la întoarcerea din război. 

Domnilor Senatori, 

Domnilor Deputaţi, 

în anul 1866, când am pus piciorul pe pământul românesc, am 
venit mai întâi în mijlocul Reprezentaţiunii Naţionale spre a spune 
ţării că din acea zi vom împărtăşi împreună soarta cea bună ca şi 
pe cea rea. 

Unsprezece ani au trecut de atunci. Multe greutăţi, multe nevoi 
am avut de învins. De şase luni, mari şi însemnate evenimente s’au 
petrecut. Locul Meu, în asemenea împrejurări, era în fruntea oastei, 
care apăra moşia românească, onoarea şi neatârnarea ei. Ţara ştie 
cum armata şi-a făcut datoria, cum ea a realizat speranţele puse 
într’însa, justificând şi nestrămutata Mea încredere. 

Intorcându-mă de pe câmpul de luptă, astăzi, când cele mai 
scumpe din dorinţele dela o mie opt sute şase zeci şi şase s’au înde¬ 
plinit, am voit a veni iarăş în mijlocul d-voastre spre a vă mulţumi 
de felicitările ce Mi-aţi trimis prin delegaţiunea însărcinată a Mă 
întâmpina în Bulgaria. Din fericire, evenimentele au mers mai repede 
decât se credea, şi astăzi avem o nouă pagină de înscris în istoria noa¬ 
stră: căderea Plevnei. 

Ştiu şi am simţit că ţara a fost într’un cuget unită cu Mine în 
toate grelele împrejurări prin care am trecut, şi că ea a tresăltat de 
bucurie la auzirea isbândelor armatei noastre. 

Sunt mândru că am fost în capul ei pe când şi-a vărsat sângele 
pentru independenţa scumpei noastre patrii. 

Dumnezeu să binecuvinteze România de sine stătătoare şi să 
întărească pururea viteaza noastră armată! 

(M. O., 1877, nr. 283, p. 7388). 


321. 

Domnul către studenţii universitari. 

15/27 Decemvrie 1877. 

La cuvintele de Întâmpinare ale studenţimii, M. S. e fericit a răspunde că 
dă tineretului o Românie Independentă. 


www.dacoromanica.ro 


274 


REGELE CAROL 1 


Sunt fericit că putem da tinerimii, care este viitorul ţării, o pa- 
trie independentă. Să trăiască România I 
(M. O., 1877, nr. 283, p. 7388). 


322. 

Domnul către reprezentanţii înaltelor Curţi de Casaţie şi de 
Conturi, către Rectorul Universităţii din Bucureşti şi către Delega- 
ţiunile judeţene şi comunale. 

18/30 Decemvrie 1877. 

Urărilor reprezentanţilor înaltelor Curţi de Casaţie şi de Conturi, Rectoru¬ 
lui Universităţii din Bucureşti şi delegaţiilor judeţene şi comunale, la întoarcerea 
Domnului de pe câmpul de luptă. Acesta le răspunde mulţumind şi arătând me¬ 
ritul instituţiilor respective pe tot timpul lipsei Sale din ţară. 

Domnii Mei, 

Vă salut din inimă şi cu bucurie vă zic: Bine v’am găsit! 

Vă mulţumesc pentru felicitările ce-Mi adresaţi, pentru devota-, 
mentul ce-Mi exprimaţi. 

Vă mulţumesc pentru cuvintele patriotice şi simpatice ce, cu 
această ocaziune, adresaţi Armatei. Ea le merită, precum le merită 
şi din partea întregei naţiuni române. 

în timpul lipsei Mele din ţară, în timpul luptelor noastre pe 
câmpurile de bătaie ale Bulgariei, autorităţile publice, fără osebire, 
s’au asociat cu inima şi cu o muncă neîntreruptă la marile acte 
săvârşite de armata noastră. 

Magistratura şi, în capul ei, înalta Curte de Casaţie, am o 
deosebită plăcere de a constata, a simpatizat cu căldură cu faptele 
noastre naţionale şi vitejeşti; totodată, ţiindu-se la înălţimea 
onisiunii lor, judecătorii de toată treapta nu s’au lăsat a se turbura 
de sunetul armelor şi au dat tuturor o bună şi nepărtinitoare justiţie. 

Cu această ocaziune exprim mulţumirile Mele şi Curţii de Conturi. 

Constat asemenea, cu adevărată mândrie naţională, concursul 
energic ce ne-au dat autorităţile judeţene şi comunele, sacrificiile 
patriotice ce judeţele şi comunele au făcut, fie pentru trebuinţele 
armatei, fie pentru întreţinerea şi vindecarea răniţilor şi bolna¬ 
vilor ei. 

în numele naţiunii, mulţumesc dară delegaţiunilor judeţene şi 
comunale pe care le văd întrunite în jurul Meu, şi pe care le însăr- 

cinez de a exprima judeţelor, oraşelor şi satelor Domneştile Mele 
mulţumiri. 

0 vie şi neştearsă recunoştinţă exprim « Crucii Roşii», admi- 
nistraţiunii spitalelor şi în genere tuturor societăţilor de binefacere, 
care au alinat atâtea dureri, au vindecat atâtea răni şi au redat 
patriei în plină sănătate mii de apărători. 

Universităţile din Bucureşti şi Iaşi, cheia bolţii învăţământului 
public, Mi-au exprimat cuvinte care M r au mişcat adânc. Rog pe 
Rectorul Universităţii din Bucureşti să fie interpretul cugetărilor 
Mele celor mai vii pe lângă corpul profesoral, pe lângă junimea 
studioasă, care â simţit atât de bine că ea are a se bucura de rodul 
ostenelilor noastre. 

Lucrul nostru, domnii Mei, nu este încă sfârşit, timpul luptelor 
şi al sacrificiilor nu este încă trecut, căci încă n’am ajuns la finitul 
misiunii noastre. Să urmăm dară cu toţii, Domn, armată, autorităţi 
şi pOpulaţiune, pe calea patriotică şi bărbătească pe care a păşit na¬ 
ţiunea. 

Să dovedim însăşi Istoriei că fiii României nu cunosc trude 
destul de mari, nu cruţă sacrificii destul de dureroase, nu se opresc 
de a-şi vărsa chiar sângele atunci când se atinge de binele şi inde¬ 
pendenţa mumei noastre comune r Patria. 

Astfel, şi numai astfel, România va ajunge la acel grad de putere 
şi mărire la care-i dau dreptul poziţiunea sa, luptele genera- 
ţiunilor trecute şi energia fiilor săi de astăzi, într’un cuvânt, vitali¬ 
tatea şi bărbăţia naţiunii pe câmpurile de bătaie, ca şi pe câmpurile 
laboarei, păcii şi ale activităţii intelectuale. 

încă odată, domnilor, în numele Meu, în numele Doamnei, vă 
exprim Domneasca Mea recunoştinţă şi, înainte de a ne despărţi, să 
strigăm cu toţii: 

Să trăiască România liberă şi de sine stătătoare! 

(M. O., 1877, nr. 284, p. 7406—7). 

323. 

Domnul către delegaţiunea Senatului. 

19/31 Decemvrie 1877. 

O delegaţie a Senatului !n frunte cu Vice-preşedmtele D. Brătianu, adre- 
«ează cuvinte de laudă Domnului pentru ducerea la izbândă a armatei In 
luptele pentru Independenţă. Domnul mulţumeşte. 


www.dacoromanica.ro 


276 


REGELE CAROL I 


Domnilor Senatori, 

Ca şi în ziua reîntoarcerii Mele în Bucureşti şi la venirea Mea 
în mijlocul Corpurilor Legiuitoare, asemenea şi astăzi vă exprim 
recunoştinţa Mea pentru cuvintele patriotice şi măgulitoare ce 
Mi-aţi adresat în mai multe ocaziuni, cuvinte pe care Eu nu le 
voi uita. 

Da, domnilor, cu toţii să ne mândrim de actele de bravură ale 
oştirii noastre, căci sângele vărsat pe câmpurile de bătae ale Bul¬ 
gariei va afirma, a afirmat chiar, independenţa României. 

Vă mulţumesc din inimă, domnilor Senatori, că d-voastre aţi simţit 
aceasta atât de bine; vă mulţumesc pentru aprobaţiunea patriotică 
ce aţi dat caii ce am întreprins şi care singură ne va conduce la 
limanul dorit de toţi: binele şi mărirea României. Cu această oca- 
ziune, Doamna se asociază la simţimintele de afecţiune şi de recu¬ 
noştinţă, pe care am deosebită plăcere de a vi le exprima. 

(M. O., 1877, nr. 284, p. 7407). 


324. 

înalt Ordin de zi către garda orăşenească din ţară. 

22 Decemvrie 1877/3 Ianuarie 1878. 

Domnul mulţumeşte gărzilor orăşeneşti care au ştiut să-şi îndeplinească 
datoria pe tot timpul războiului de independenţă, menţinând liniştea şi ordinea 
în ţară. 

Gardişti, 

în tot timpul cât armata s’a aflat Ia fruntarie şi peste Dunăre 
spre a apăra ţara, voi aţi înlocuit-o cu devotament în interiorul 
oraşelor, unde aţi îndeplinit serviciul de garnizoană şi aţi menţinut 
buna ordine. 

Sarcinile ce aţi purtat au fost astădată mai grele decât oricând, 
căci aţi stat concentraţi mai bine de şase luni- însă, în momentele 
solemne prin care trecem, când fiecare este chemat a plăti cu per¬ 
soana sa pentru iubita noastră patrie, vă puteţi mândri că, prin 
ostenelele voastre, aţi contribuit şi voi Ia opera comună, aţi asigurat 
liniştea căminurilor. 

Din fericire, succesele oştirii M’au dispensat de a face apel la 
voi pentru apărarea în contra vrăjmaşului; sunt însă convins că, 


www.dacoromanica.ro 


IANUARIE 1878 


CUVÂNTĂRI 


277 


dacă ar fi fost nevoie de braţele şi de sângele vostru, voi v’aţi fi 
.făcut datoria cu aceeaşi fericire şi vitejie ca şi fraţii voştri din 
armată. 

In numele ţării, Eu vă mulţumesc pentru serviciile ce aţi făcut, 
şi România va privi cu încredere în garda orăşenească un element 
puternic pentru paza ordinei şi, la trebuinţă, pentru apărarea na¬ 
ţională. 

Ordon ca prezentul ordin de zi să se citească în toate legiunile, 
batalioanele şi companiile. 

Dat în Bucureşti, la 22 Decemvrie 1877. 

(M. O., 1877, nr. 286, p. 7453). 

325. 

Domnul la decorarea steagului Reg. 13 Dorobanţi. 

31 Decemvrie 1877/12 Ianuarie 1878. 

Cu prilejul decorării cu « Steaua României » a drapelului Reg. 13 Dorobanţi, 
Domnul arată in Sala Tronului, vredniciile acestei unităţi pentru care merită 
distmcţiunea acordată. 

Regimentul 13 a meritat prin bravura sa cea mai mare distinc- 
ţiune. « Steaua României» pe drapelul vostru va aminti pururea 
că dorobanţii de Iaşi şi Vaslui au fost cei dintâi care au dat piept 
cu duşmanul. La 27 August am avut ocaziuneâ a admira vitejia 
voastră pe care niciodată nu o voi uita. întoarceţi-vă acum în a 
doua Capitală a României, care poate fi mândră de voi. Trăiască 
bravul regiment 13! 

(M. O., 1878, nr. 1, p. 4). 

326. 

înalt Ordin de zi către armată. 

Bucureşti, 3/15 Ianuarie 1878. 

Domnul arată faptele de vitejie ale Reg. 13 Dorobanţi. Dă apoi dispoziţii In 
legături cu această unitate. 

Ostaşi, 

Regimentul 13 de dorobanţi, încă dela începutul campaniei, 
a fost unul din corpurile care a avut să îndure cele mai mari greutăţi 
şi care â avut fericita ocaziune de a se distinge în toate însărcinările 
ce a avut să îndeplinească. 

în faţa inamicului, acest regiment a dat probe de devotament 
şi curaj, luând parte la mai toate atacurile făcute contra întăririlor 
dela Plevna. 

Pentru a răsplăti dară curajul şi devotamentul acestui corp, 
ordon scoaterea sa din divizia 3-a activă în care pontează, trimi- 
ţându-se la partea teritorială, unde se va desconcentra pe ziua de 
5 Ianuarie 1878. 

Dat în Bucureşti, la 3 Ianuarie 1878. 

CAROL 

(M. O., 1878, nr. 7, p. 121). 


327. 

înalt Ordin de zi către armată. 

Bucureşti, 15/27 Februarie 1878. 

Domnul mulţumeşte oştirii care a luptat biruitor la Tatardgik, Inova şi 
Smârdan. 


Ostaşi, 

Cm memorabila cădere a Plevnei, unde aţi avut parte atât de 
însemnată, nu se puse capăt ostenelilor voastre, eroismului şi devo¬ 
tamentului vostru. Chiar după căderea Rahovei, cetăţi otomane 
importante de pe marginea Dunărei din 6are inamicul pornise 
lovirile lui asupra noastră se mai aflau încă în stăpânirea lui. Aceste 
trufaşe metereze trebuiau să intre în mâinile noastre pentru a ml 
ne mai teme de răul lor. 

In fine Yidinul, acea însemnată piaţă de arme de unde Gaziul 
Osman se năpustise cu viteaza lui oaste spre a opri mersul creşti¬ 
nătăţii, Vidinul, că un desfid şi o ameninţare, sta încă în picioare. 

Am dat dar ordin diviziunii a 4-a de a trece Dunărea şi a fi gata 
a respinge orice încercare de atac dirijat în contra teritoriului nostru 
din Silistra şi Turtucaia, iar diviziunile 1, 2 şi a 3-a sub comanda 
generalului Haralambie se îndreptară spre Vidin pentru a împresura 
şi ataca această cetate. Trupele din Calafat, care în timp de mai 
bine de 9 luni au conţinut cu atâta energie această fortăreaţă, 
bombardând-o şi reducând-o la neputinţă, au susţinut cu vigoare 
operaţiunile oştilor noastre de pe malul drept. 

Ostaşi , 

Spre a ajunge aceste nouă obiective ale operaţiunilor voastre, 
voi aţi executat cu iuţeală şi Sprintenie marşurile cele mai grele pe 
viforoasele vremi şi pe asprele geruri ale unei straşnice ierni, dar 
totodată aţi dovedit că în ostaşul român de astăzi, ca la strămoşi, 
bărbăţia este împerechiată cu răbdarea nevoilor, vârtoşia trupului 
cu tăria inimii, Nouă îupte, nouă şi strălucite fapte vă aşteptau pe 
aceste câmpii de vitejie; ele se numesc în analele, noastre militare 
cU neperitoare nume: Tatardgik, Inova, Smârdan. 

Cu sufletul înduioşat de gloria Voastră, la care de astădată 
eram silit de trebile şi grijile ţării a privi de departe, Eu am urmărit 
voiniceştii voştri paşi. Dar voi ştiaţi că inima Mea era mândră şi 
liniştită, căci Domnul vostru fusese cu voi la Plevna, şi văzuse cine 
sunteţi şi ce puteţi. 

,Nevoile grele, sângeroasele jertfe ce a trebuit să mai îngăduiţi 
pentru Patrie au fost răsplătite cu fala ce aţi avut de a intra cu 
onoare ostăşească în cetatea ce aţi împresurat cu vitejie. Vulturul 
românesc, care şi-a desfăşurat aripele la Griviţa, jîşi odihneşte acum 
sborul pe feciorelnicele ziduri ale Vidinului. Ţara, împreună cu Mine, 
vă mulţumeşte, şi, în viitor, ca în trecut, după credinţa în Dumnezeu, 
în voi, Ostaşi, credinţa îşi pune. 

Dat în Bucureşti, în 15 Fevruarie 1878. 

(M. O., 1878, nr. 37, p. 937). 

328. 

Domnul către reprezentanţii Corpurilor Legiuitoare 

8/20 Aprilie 1878. 

C. A. Rosetti, Preşedintele Adunării Deputaţilor, rostise în numele ambelor 
Corpuri: 

« Măria Ta, 

La 1866, naţiunea română, prin instinct, a serbat această zi proclamându-Te 
Domn al ei. 

Astăzi, independentă şi în deplină cunoştinţă, se strânge toată în jurul Că¬ 
pitanului şi Domnului ei, strigând cu noi toţi: 

Să trăiască Măria Ta! 

Să trăiască Măria Sa Doamna 1 » 

M. S. Domnul răspunde: 

Sunt foarte mişcat de sentimentele ce-Mi exprimaţi, care îmi 
sunt şi mai scumpe în împrejurările de astăzi, şi din inimă vă mul- 

ţumesc. Ţara trece printr’o criză serioasă, am insă ferma încredere 
că prin stăruinţă şi înţelepciune vom învinge toate greutăţile şi 
ne vom bucura de rezultatele câştigate de vitejia scumpei noastre 
armate pe câmpul de luptă. Dumnezeu ne va ajuta, şi Eu, ca în tot¬ 
deauna, contez pe concursul d-voastre. 

(M. O., 1878, nr. 82, p. 2374). 


329 . 

Domnul toastează la cina din Craiova. 

1/13 Mai 1878. 

Mulţumind Primarului pentru cordiala primire ce I s’a făcut, M. S. Domnul 
relevă contribuţia Oltenilor la făurirea Independenţei. 

Ţara, prin patriotismul său şi prin vitejia armatei, a pus o temelie 
solidă pentru existenţa sa politică; ea trebue să treacă încă prin îm¬ 
prejurări grele, însă am toată încrederea că ele vor fi învinse, fiindcă 
astăzi România este şi va rămâne un stat de sine stătător la porţile 
Orientului. închin acum acest pahar în sănătatea tuturor acelora 
care, prin sacrificiile şi devotamentul lor, au adus acest însemnat 
.rezultat, între care Oltenii iau un loc de onoare. 

(M. 0. r 1878, nr. 100, p. 2707). 


330 . 

Domnul către Primarul din Vidin. 

Vidin, 6/18 Mai 1878. 

Primarul rostise tn limba românească: 

« Cetăţenii vechiului Budin al Bulgariei, te simt fericiţi a Întâmpina pe Măria 
Ta în mijlocul lor; permiteţi, Măria Ta, ca, cu această ocazie, să exprim profunda 
noastră gratitudine pentru activa cooperare a armatelor Măriei Tale la liberarea 
Bulgariei ţi în special a cetăţii noastre ». 

M. Sa răspunde: 

Viu în cetatea Vidinului împrejurul căreia armata şi-a făcut 
datoria. 

(M. O., 1877, nr. 103, p. 2783). 

331. 

Toast la prânzul din Cr&iova. 

8/20 Mai 1878. 

Domnul mărturiseşte identitatea dintre El şi România. 

Sunt astăzi 12 ani de când jpunând pentru prima oară piciorul 
pe pământul României, am declarat că am devenit Român. 

Faptele petrecute de atunci v’au dovedit îndestul cât M’am 
identificat cu ţara Mea. România, prin sacrificiile ce a făcut, prin 
vitejia ce a arătat armata sa, eşită din popor, a câştigat drepturi 
imprescriptibile la mărire şi la independenţă. 

Cu o legitimă mândrie strig dar astăzi: Să trăiască scumpa Mea 
Ţară; sa trăiască Craiova, primul oraş careM’a salutat la venireaMea. 

(M. O., 1878, nr. 104, p. 2818). 


332. 

Toast ia cina din Piteşti. 

9/21 Mai 1878., 

Răspunzând Episcopului de Argeş, M. S. Domnul spune că-Şi reamin¬ 
teşte primirea ce I-au făcut-o Piteştenii la venirea sa în România. Face însă o 
deosebire între cea de atunci şi cea de azi. 

Atunci îmi făceaţi o politeţă; astăzi ea este expresiunea 
Tecunoştinţei voastre. Beau în sănătatea orăşenilor din Piteşti al 
căror patriotism şi devotament am avut atâtea ocazjuni a-1 
aprecia. 

(M. O., 1878, nr. 104, p. 2819). 


333. 

înalt Ordin de zi către armată. 

Piteşti, 10/22 Mai 1878. 

După o inspecţie a unităţilor din garnizoana Piteşti, Domnul arată că 
moralul şi disciplina oştirii Sale a câştigat de pe urma luptelor contra Turcilor. 
Mulţumeşte trupelor pentru curajul şi abnegaţiunea arătate în timpul războiului 
de independenţă. 

Ofiţeri, subofiţeri şi soldaţi, 

Am avut cea mai vie mulţumire a vă revedea, cu ocaziunea 
inspecţiunii oe am făcut. 

Am fost fericit a constata ca, departe de a fi sdruncinat în voi disci¬ 
plina şi instrucţiunea, campania v’a servit dimpotrivă de şcoală, şi aţi 
păstrat neatinse aceste elemente care constituiesc sufletul armatelor. 

Am vizitat cu mândrie câmpurile din urmă de bătaie, stropite 
de sângele vostru, şi am depus cunune pe mormintele eroilor rămaşi 
pe acolo ca o amintire veşnică a vitejiei armatei române. 

Vă mulţumesc dar, şi vă felicit din inimă pentru curajul şi bărbăţia 
voastră, pentru abnegaţiunea Şi devotamentul cu care aţi îndurat 
nevoile războiului; vă doresc perseverenţă nestrămutată pe această 
cale fiind sigur că numai astfel România va fi respectată şi, va 
câştiga poziţiunea la care îi dau drept sacrificiile şi demnitatea ei. 

Eu, astăzi, mai mult ca totdeauna, mândru de a fi comandantul 
vostru, vă mulţumesc îndoit din adâncul inimei Mele, şi ca aducere 
aminte neuitată a vitejiilor voastre din aceşti timpi, Crucea Tre~ 
cerea Dunărei se va purta de toate drapelele armatei, care au luat 
parte la luptele din Bulgaria. 

Dat în Piteşti, astăzi 10 Mai 1878. 

(M. O., 1878, nr. 104, p. 2815). 


334. 

Toast Ia cina din Câmpulung. 

Câmpulung, 12/24: Mai 1878. 

Numele de Plevna, Griviţa, Rahova şi Smârdan vor rămânea 
neşterse în istoria ţării; numele însă de Rahova trebue să fie scris 
în analele judeţului, fiindcă fiii lui au vărsat acolo sângele lor pen¬ 
tru independenţa ţării. 

(M. O., 1878, nr. 107, p. 2892). 

335. 

Domnul toasteaza la cina din Târgovişto 

Tărgovişte, 14/26 Mai 1878„ 

La toastul Primarului, Domnul răspunde arătând contribuţia armatei şi 
a fiecărui judeţ la «aCrificiile făcute pentru independenţa ţării. Dâmboviţa n’a 
făcut excepţie. 

Sunt acum şase ani când am venit împreună cu armata în mij¬ 
locul d-voastre; am început discursul Meu adresat ofiţerilor, cu 
cuvintele următoare: 

Târgoviştea, acest vechi Scaun Domnesc, ne aduce aminte tim¬ 
purile glorioase în care o parte a armatei a avut onoarea de a lupta 
pentru drepturile ţării, şi am sfârşit discursul zicând, că nu Mă în- 
doesc niciun moment, când ţara va avea trebuinţă de d-voastre, 
veţi alerga din toate unghiurile ţării pentru apărarea sa şi astfel 
veţi aminti timpurile glorioase ale veacurilor trecute. Nu am crezut 
că această a Mea dorinţă se va împlini aşa de curând, şi astăzi în¬ 
treaga armată a avut fericirea de a vărsa sângele său pentru inde¬ 
pendenţa scumpei noastre patrii; am înscris o pagină din cele mai 
frumoase în istoria noastră, care va rămânea neştearsă pentru gene- 
raţiunile viitoare-, patriotismul ţării întregi a adus acest măreţ re¬ 
zultat şi fiecare judeţ a adus obolul său. Mulţumesc judeţului Dâm j 
boviţa pentru partea ce a luat şi el, şi ridic acest pahar în sănătatea 
d-voastre care Mi-aţi făcut o primire aşa de strălucită. 

(M. O., 1878, nr. 108, p^2954). 


336. 

Cuvântare la împărţirea premiilor elevilor din şcoalele secundare 
şi primare de băeţi din Bucureşti 

29 Iunie/11 Iulie 1878. 

Festivitatea sfârşitului de an şcolar a fost cinstită cu prezenţa Domnului. In 
sala Universităţii, M. S. a rostit o cuvântare programatici din care se desprind 
Îndemnuri adresate profesorilor şi elevilor la încheierea bilanţului unui an. 

Domnilor Profesori, 

Domnilor Institutori, 

Simt o deosebită mulţumire a Mă afla iarăş în mijlocul tinerimii 
studioase în ziua împărţirii premiilor, şi a putea încununa cu mâna 
Mea silinţele şi diligenţa la învăţătură. 

Mari şi, pentru ţara noastră, pururea memorabile evenimente 
M’au împiedicat anul trecut a Mă afla în Capitală în timpul acestei 
solemnităţi, dar şi atunci am serbat ziua de astăzi în acea parte a 
ţării, care a fost în totdeauna cuib de vitejie şi de fapte româneşti, 
în Oltenia, ai cărei fii, rivalizând în curaj şi abnegaţiune cu fraţii lor 
de dincoace de Olt şi de dincolo de MilCov, au justificat încă odată 
vechiul lor renume. 

Puţine cuvinte voi avea de adăugat la cele ce vă ziceam acum 
doi ani, spre a lăuda zelul şi activitatea d-voastre, d-lor profesori 
şi d-lor institutori, spre a îmbunătăţi silinţele şi aplicaţiunea voastră 
la învăţătură, iubiţi copii, prin care voi faceţi nu numai fericirea 
părinţilor voştri, dar prin care veţi putea într’o zi deveni cetăţeni 
buni şi folositori ai Patriei. 

Frumoasa şi nepreţuita comoară a străvechii noastre măriri s’a 
mai înavuţit, în cursul anului încetat, cu noi şi strălucite fapte, şi 
astfel prezentul, destăinuindu-ne trecutul, ne-a deschis porţile mă¬ 
reţe ale viitorului, către care mâna nevăzută a Provedinţei a condus 
pururea naţiunea noastră, făcând-o să învingă până în sfârşit toate 
greutăţile. 

Pe de o parte, vitejii noştri oşteni împleteau iarăş dafini pe glo¬ 
rioasele lor steaguri şi făceau ca bătrâna Dunăre să tresalte din nou 
la numele de Român, iară pe dealta, bardul nostru naţional ducea 
acest nume neperitor în ţările depărtate şi înrudite, unde el culegea 
înflorită cunună a muzelor. Acestui nume de Român, cuvântat astăzi 
cu stimă şi cu respect în toate părţile, voi trebue dar, iubiţi şcolari, 
să vă siliţi a-i face onoare, îmbogăţindu-vă mintea, desvoltându-vă 
şi cultivându-vă inteligenţa, întărindu-vă inima cu morale şi reli¬ 
gioase precepte, cu mari şi patriotice exemple. 

Iar d-voastre, d-lor profesori şi d-lor institutori, care înzestraţi 
şi înarmaţi junimea ce vă este încredinţată cu valoarea ştiinţei, cu 
puterea şi credinţa în Dumnezeu, în adevăr şi în virtute, aveţi una 
din cele mai importante misiuni în Stat şi meritaţi astfel cea mai 
de aproape solicitudine din parte-i. Fiţi siguri, d-lor, că una din cele 
mai constante preocupaţiuni ale guvernului Meu este şi aceea de a vă 
înlesni, pe cât se va putea mai mult, împlinirea cu succes a nobilei 
d-voastre sarcini, punându-vă, pe cât se va putea mai bine, în pozi- 
ţiunea de a ajunge la scopul căruia v’aţi devotat. 

Societatea întreagă vă va fi astfel recunoscătoare de buna di¬ 
recţiune ce veţi da acestor tinere fiinţe, şi dânsa va binecuvânta 
ostenelile d-voastre. Aci în şcoli odrăslesc fragedele lăstare care îşi 
vor desfăşura mai târziu numeroasele lor ramuri în toate direcţiunile 
activităţii naţionale; faceţi dar ca aceste lăstare să devină într’o 
zi puternicii stejari sub care să se poată umbri cu Încredere şi cu 
mândrie scumpa şi iubita noastră mamă, România. 

(M. 0., 1878, nr. 144, p. 3882—3). 

337 . 

Cuvântare Ia împărţirea premiilor elevelor din şcoalele secundare şi 
primare de fete din Bucureşti. 

30 Iunie/12 Iulie 1878. 

Domnul, asistând la Universitate, la împărţirea premiilor de r sfârşit de 
an elevelor din Capitală, pune într’o strălucită lumină rostul de mamă al femeii, 
desrobită de creştinism. Cere şcoalei sâ cultive aceste simţiminte în fragedele 
fiinţe ce-i sunt încredinţate. 

Doamnelor Profesoare, 

Doamnelor Institutoare, 

Cu o vie mulţumire viu astăzi în mijlocul d-voastre a lua parte 
la sărbătoarea tinerelor eleve, încununând şi premiând pe acelea 
eare s’au distins mai mult, în decursul anului scolastic, prin silinţă 
la învăţătură şi bună conduită. 

Asigurându-vă totdeodată de viile simpatii ale Doamnei şi de ma¬ 
rele interes ce port pentru tot ce se referă la progresul şi cultura 
şcoalelor de feţe, nu pot a nu vă readuce din nou aminte că, familia 
fiind piatra angulară a oricărei societăţi bine organizate, a d-voastre 
este sarcina şi misiunea instrucţiunii acelor fiinţe care, într’o zi, au 
să fie temelia familiei române. 

Dacă istoria trecutului nu ne poate arăta decât starea de igno-> 
ranţă şi de sclavie a femeei, mai la toate popoarele lumei antice, re- 
veţaţiunea divină însă a creştinismului ne arată, şi în privinţa femeii, 
adevărata cale ce omenirea trebue să apuce spre a răspunde la doc¬ 
trina Mântuitorului. Creştinismul a făcut şi în privinţa femeii din 
întuneric lumină, şi astfel, în lupta de mai multe ori seculară a cre¬ 
dinţei celei noi contra învechitelor superstiţiuni ale păgânismului, 
cununa martirului a fost primită şi disputată de femee cu acelaş 
curaj, cu acelaş devotament şi, adesea, cu mai multă ardoare decât 
chiar a celor mai mari eroi. 

Istoria desvoltării creştinismului ne arată, în chipul cel mai 
învederat, de ce parte însemnată era lipsită omenirea în tot timpul 
sclaviei în care zăcea femeia în antichitate. 

Onoare dar timpilor moderni; onoare iluştrilor bărbaţi din toate 
ţările, care, deşteptaţi la făclia religiunei, a justiţiei şi a moralei, au 
recunoscut în femee frumoasele şi gingaşele virtuţi cu care Dumne¬ 
zeu a înzestrat-a spre desvoltarea şi fericirea neamului omenesc. 

Cu câtă sufletească bucurie, cu câtă naţională mândrie n’am 
văzut cu toţii, anul trecut, devotamentul, abnegaţiunea şi sacrificiile 
de care este capabilă femeea română, atunci când fiii Patriei sânge¬ 
rau pentru cucerirea independenţei, când durerile ranelor strigau 
alinare, când boalele şi moartea chiar trebuiau învinse spre a asigura 
triumful nostru naţional! 

Convinşi dar de nobilele simţiminte şi aplecări ce Dumnezeu a 
pus în inima femeii române, noi suntem siguri, doamnelor profesoare 
şi doamnelor institutoare, că d-voastre nu veţi cruţa nicio osteneală, 
nu veţi neglija nicio datorie, ci veţi căuta să desvoltaţi şi să îmbună¬ 
tăţiţi acele fericite dispoziţiuni ale fragedelor fiinţeş ce vă sunt încre¬ 
dinţate, prin necontenita propagare a luminei, a cunoştinţei şi a 
ştiinţei bazate pe religiune şi pe morala creştină. 

Astfel numai fiicele române vor deveni temelia familiilor, vesta 
lele Patriei, fericirea şi podoaba societăţii, speranţa unui viitor 
demn de solicitudinea noastră, de sacrificiile generaţiunii prezente. 

(M. O., 1878, nr. 145, p. 3913—4). 


338. 

Mesaj Ia închiderea Corpurilor Legiuitoare. 

4/16 Iulie 1878. 

Domnul arată ce s’a făcut in -sesiunea ce se închide a Corpurilor legiui¬ 
toare şi atrage atenţia că la Congresul din Berlin României i se cer mari sacrificii. 

Domnilor Senatori, 

Domnilor Deputaţi, 

După o activitate neobosită, care s’a prelungit peste 7 luni, 
întrerupeţi momentan lucrările d-voastre legislative. 

Prin această activitate, arătată în timpurile cele mai anormale, 
d-voastre aţi dovedit încă odată eficacitatea şi trăinicia instituţiu- 
nilor noastre constituţionale, care, deşi în mijlocul războiului, au 
funcţionat regulat şi paşnic fără o singură zi de suspendare. 

Domnilor /senatori, 

Domnilor Deputaţi, 

România independentă, România primită în rândul mărci 
familii a Statelor Europene, trece prin grele încercări. 

Congresul dela Berlin, preocupat de necesitatea de a da lumii 
pacea mult dorită, a transijat asupra unor chestiuni importante 
şi capitale pentru statele mici, dar considerate de un ordin secundar 
în privinţa marilor interese europene. 

în deosebi România este chemată a face păcii lumii sacrificii 
grele şi dureroase. 

Acestea le vom putea alina şi pericolele le vom putea înlătura, 
inspirându-ne de cugetările şi de purtarea părinţilor noştri, care, 
numai prin patriotismul, prin înţelepciunea şi prin unirea lor, au 
ştiut a feri şi păstra ţara în mijlocul furtunelor şi a restriştelor 
celor tmai cumplite. 

Cunoscând tot patriotismul de care este însufleţită naţiunea, 
în general, şi mandatarii ei în deosebi, Eu am ferma convicţiune 
că d-voastre nu veţi lipsi exemplului strămoşesc, şi că, în luminata 
d-voastre înţelepciune şi în iubirea către ţară, veţi găsi mijloacele 
nu numai pentru a face faţă greutăţilor prezente, dar şi pentru a 
pregăti naţiunii un viitor fericit şi măreţ. 

Astfel prin o atitudine demnă, prin hotărîri inspirate de o pru¬ 
denţă, pe cât matură pe atâta şi patriotică, noi vom dovedi înseşi 
Europei, că România merită mai mult dela Marele Areopag. 

Domnilor Senatori, 

Domnilor Deputaţi, 

Luându-Mi ziua bună dela d-voastre, pe un scurt interval, 
am ca o datorie scumpă inimii Mele să vă adresez mulţumirile 
Mele pentru laborioasele şi folositoarele d-voastre lucrări, pentru 
concursul energic ce aţi dat guvernului Meu, în tot ce vi s’a 
reclamat spre apărarea drepturilor ţării, spre îndestularea tre¬ 
buinţelor ei. 

Nu Mă îndoesc că acelaşi concurs nu mai puţin luminat şi pa¬ 
triotic îl voi găsi în d-voastre atunci când, după reîntoarcere, veţi 
di puşi în poziţiune de a cunoaşte cu deplinătate cele ce Congresul 
European a hotărît în privinţa Patriei noastre. 

La revedere, dar, în curând, domnilor Senatori, domnilor De¬ 
putaţi, şi Dumnezeu să vă aibă în a Sa sfântă pază. 

Sesiunea Corpurilor Legiuitoare este închisă. 

CAROL 

Preşedintele Consiliului Miniştrilor şi Ministru al Lucrărilor Publice, I. C. 
Brătianu; Ministrul Afacerilor Streine, M. Kogălniceanu ; Ministru de Interne, 
C. A. Rosttti; Ministrul Cultelor şi Instrucţiunii Publice, Gh Chiţu ; Ministrul Fi¬ 
nanţelor, I. Qdmpineanu ; Ministrul Justiţiei, Eug. Slătescu ; Ministru de Război, 
General de divizie Al. Cernat. 

(M. O., 1878, nr. 147, p. 3943). 


339 . 

Toast la masa din cazarma Vânătorilor dela Sinaia. 

30 August/11 Septemvrie 1878. 

Ridică paharul în cinstea armatei evocând vitejia Vânătorilor dela Griviţa 
şi dând-6 pildă urmaşilor. 

Ridic acest pahar în onoarea armatei care, prin luptele sale 
pe câmpiile din Bulgaria şi-a făcut un renume. Bătălia dela Griviţa 
deschide şirul acestor frumoase date, care vor rămânea neşterse în 
istoria noastră. Mare, frumoasă, dureroasă a fost această zi. 
Niciodată nu voi uita momentul când am venit pe câmpul de luptă 
şi întâlnind Vânătorii, fraţii voştri, ei îmi spuneau: « Niciunul din 
ai noştri nu a rămas».— «Cum se poate?» răspunsei - r «sunteţi 
3, 4, 5, şi acolo vin alţii: adunaţi-vă, scăpaţi onoarea acestei zile, 
mergeţi înainte cu vitejie şi veţi fi victorioşi». Seara, bravii Vânători 
au luat în reduta dela Griviţa steagul turcesc, aruncându-1 la picioa¬ 
rele Mele ca semn de biruinţă. Eu le spusei: « Sunteţi voinici ; vă 
mulţumesc din inimă ; de astăzi înainte este o onoare de a fi Vânător 
Şi vouă, copii, vă zic: «Faceţi ca să fie în viitor, în totdeauna, 
o onoare de a fi Vânător şi luaţi ca exemplu Vânătorii dela Griviţa ». 
Sa. trăiască Armata! 

(M. O., 1878, nr. 195, p. 5080—1). 

340 . 

Mesaj la deschiderea Corpurilor Legiuitoare 

15/27 Septemvrie 1878 . 

Corpurile Legiuitoare sunt convocate în sesiune extraordinară pentru a 
discuta şi hotărî atitudinea de luat faţă de prevederile tratatului din Berlin. Ni 
s’a recunoscut independenţa, ne-au fost cedat* gurile Dunării şi Dobrogea, dar 
ne-a fost răpit sudul Basarabiei. Domnitorul supune Camerii şi Senatului aceste 
hotărîri ale Europei şi îşi exprimă convingerea că vor fi judecate cu sânge rect 
şi patriotism, ca toate actele mari referioare la destinul Statului Român. 

Domnilor Senatori, 

Domnilor Deputaţi, 

Prin mesajul Meu de închidere a ultimei sesiuni, Eu v’am arătat 
că Congresul din Berlin, preocupat de a da lumii pacea mult dorită, 
a transijat asupra unor chestiuni importante pentru Statele mici, 
dar de un ordin secundar în privinţa marilor interese europene, şi că, 
în deosebi, România era chemată a face păcii lumii sacrificii grele 
şi dureroase. 

Tot atunci guvernul Meu a luat îndatorirea de a vă convoca 
din nou, când va fi în poziţiune de a cunoaşte cu deplinătate cele 
ce Congresul european a fost hotărît în privinţa patriei noastre. 

Aceasta o fac astăzi, chemându-vă împrejurul Meu în sesiune 
extraordinară. 

In acest interval, guvernul Meu a primit dela Preşedintele 
Congresului actul oficial al tratatului din Berlin. Asemenea guver¬ 
nul imperial al Rusiei ne-a invitat în mod oficial de a ne conforma 
hotărîrii Europei. 

Ministerul Meu vă va comunica aceste acte precum şi lucrările 
ce a socotit de cuviinţă de a înainta în această dureroasă ehestiune. 

Astfel, d-voastre vă veţi afla puşi în pozjţiune de a vă rosti 
în deplină cunoştinţă asupra celor hotărîte în privinţa noastră 
de Marile Puteri. 

Domnilor Senatori, 

Domnilor Deputaţi, 

Europa a primit România în familia Statelor independente, 
înapoindu-i gurile Dunărei şi întinzându-i posesiunile până la Mare. 
Totodată însă marele- tribunal a chemat România la un dureros 
sacrificiu, la cedarea judeţelor noastre de peste Prut! 

Nu există Român, dela Domn până la ultimul cetăţean, care să 
nu deplângă deslipirea unei părţi din pământul strămoşesc decretată 
de Europa! 

însă, pe lângă această dureroasa simţire, d-voastre ca mandatari 
ai Naţiunei, ca bărbaţi maturi, ca patrioţi neclintiţi, d-voastre 
fiveţi dreptul şi datoria de a privi, de a cumpăni cu sânge rece şi 
grelele împrejurări în care ne aflăm, şi aşa de a lua o hotărîre care 
să nu. ne compromită prezentul, care chiar să asigure viitorul ţării 
noastre. 

Energia naţiunilor tari se dovedeşte în timpul ispitelor. 

Energia noastră, în loc dar de a o îngenuncliia înaintea restriştei, 
să o îndoim prin experienţa dobândită că putem conta pe înşişi 
noi, să o oţelim prin unireamoastrăfsă o-desvoltăm-într’o continuă 
stăruire de a vindeca ranele patriei, ca aşa să dovedim lumii vita¬ 
litatea naţiunii latine dela gurile Dunărei! 

Da, domnii Mei, după ce pe câmpul de onoare am dovedit că 
braţul care a purtat sapa ştie a purta şi arma, să ne punem cu toţii la 
lucru şi să facem pe toţi fiii ţării de a se bucura de bunurile păcii. 

Astfel, v’o mai repet şi astăzi, cum v’am zis în ziua de 4 Iulie, 
vom fi în drept de a zice Europei că România merită mai mult dela 
Marele Areopag, că totuşi Românii, — ţinând seamă de grelele împre¬ 
jurări în mijlocul cărora s’a subscris tractatul din Berlin, — nu despe- 
tează de viitor. Din contra, să avem statornica credinţă că ceea ce 
rivalitatea intereselor şi necesităţile momentului nu ne-au dat astăzi, 
mâne ni se va da de către dreptatea mai bine luminată a Europei. 

Cât pentru Mine, domnilor Senatori,domnilor Deputaţi,v’o declari 
binele şi răul ce ating această ţară, care este a Mea, Mă ating şi pe 
Mine! Bucuria ei este şi bucuria Mea; durerile ei sunt şi durerile 
Mele! Oricare va fi hotărîrea d-voastre, aceasta va fi hotărîrea Mea! 

Aşa dar, domnii Mei, cumpăniţi împrejurările cu seriozitate, cu 
sânge rece, cu prevedere politică. Luaţi exemplu dela strămoşii 
noştri, care în timpuri mult mai grele decât cele ce petrecem n’au 
desperat de viitor şi ne-au păstrat o patrie! 

Oricare a fost hotărîrea Europei, oricât de dureroase sunt pentru 
noi consecinţele acestei hotărîri f să avem o convincţiune, să o păs¬ 
trăm cu fruntea sus, convincţiunea că ne-am făcut datoria, că 
puterea morală a României s’a reînălţat, că naţiunea română a do¬ 
bândit un bun pe care nici adversarii noştri, — dacă avem adver¬ 
sari, — nu ni-I pot contesta, acest bun, domnii Mei, — este bună¬ 
voinţa guvernelor străine, este stima naţiunilor, fără osebire. 

Sesiunea extraordinară este deschisă, şi Dumnezeu să binecu- 
vinteze lucrările d-voastre. 

CAROL 

Ministrul Afacerilor Străine, M. Kogălniceanu; Ministru de Interne, C. A. 
Rosctti; Ministrul Cultelor şi Instrucţiunii Publice, ad-interim la Lucrările Pu¬ 
blice, G. Chiţu; Ministrul Finanţelor, I. Câmpineanu; Ministrul Justiţiei, Eug r 
Stătescu; Ministru de Război, General Cernat. 

(M. O., 1878, nr. 204, p. 5223—4). 

341. 

Domnul către Prefectul de Ilfov. 

24 Septemvrie/6 Octomvrie 1878. 

Cu prilejul punerii în posesiune a însurăţeilor Sin Fundenii-Mitreni, la cu¬ 
vântarea Prefectului de Ilfov, Domnul a arătat că se simte mulţumit a parti¬ 
cipa la această aplicare a legii rurale. Botează comuna cu numele de « Curcani », 
In amintirea vitejiei dorobanţilor în Balcani. 

Sunt foarte mişcat de cuvintele ce-Mi adresaţi, şi vă mulţumesc. 
Ziua de astăzi este o serbare frumoasă pentru Mine şi va rămânea 
scumpă inimii Mele, fiindcă am dorit de mult ca legea rurală să fie 
aplicată în întregul ei. Sunt fericit de a putea fi astăzi naşul întâiei 
comune a însurăţeilor care trebue să poarte numele de Curcani, 
ca amintire a faptelor măreţe în ultimul război, în care bravii 
dorobanţi şi-au schimbat pe poalele Balcanilor, această poreclă 
în renume. Şi vouă, noilor proprietari, vă urez fericire în această 
comună, înfiinţată prin aplicarea legii, şi faceţi,ca ea prin munca 
voastră să prospere. 

Să trăiţi! 

(M. O., 1878, nr. 213, p_ 5392). 


342. 

Mesaj la închiderea Corpurilor Legiuitoare. 

4/16 Octomvrie 1878. 

După ce Corpurile Legiuitoare discută hotărîrile congresului din Berlin ţi 
le aprobă cu durere, sesiunea extraordinară este închisă. Domnul îşi mani¬ 
festă nădejdea că Europa va ţine seamă de sacrificiile făcute de România pentru 
a evita noi complicaţiuni. 

Domnilor Senatori, 

Domnilor Deputaţi, 

V’am chemat în sesiune extraordinară, spre a vă rosti în privinţa 
situaţiunii făcute României de Marile Puteri europene întrunite 
în congres. 

D-voastre, ţinând seamă de grelele-împrejurări în care se află 
Orientul în general şi_ ţara noastră în deosebi, aţi primit voinţa 
colectivă a Europei. 

Astfel, poziţiunea României în faţă cu Marile Puteri este regu¬ 
lată; astfel România intră în familia statelor de sine stătătoare. 

Europa, am ferma convicţiune, ne va ţine seamă de sacrificiile 
ce am făcut în interesul păcii lumii, şi naţiunea vă va fi recunoscă¬ 
toare pentru patriotismul luminat şi prudenţa politică ce aţi arătat 
spre a feri România de noi complicaţiuni. 

Nedespărţindu-Mă în nici un caz de interesele ţării, Eu v’am 
manifestat dela convocarea d-voastre toată încrederea Mea în 
d-voastre, şi v’am zis că hotărîrea d-voastre va fi şi a Mea. 

Vă mulţumesc dar ; domnii Mei, de hotărîrea dată, pe care gu¬ 
vernul Meu va executa-o cu lealitate pe calea constituţională, atât 
în deafară cât şi înăuntru. 

La curândă revedere, domnilor, şi Dumnezeu să vă aibă în a sa 
sfântă pază. 

Sesiunea extraordinară este închisă. 

CAROL 

Preşedintele Consiliului Miniştrilor şi Ministrul Lucrărilor Publice, I. C. Brâ- 
iianu : Ministrul Afacerilor Străine, M. Kogălmceanu; Ministru da Interne. C. A. 
Roielh; Ministrul Cultelor şi Instrucţiunii Publice, G. Chiţu ; Ministrul Finanţe¬ 
lor, I. Cdmpineanu; Ministrul Justiţiei, Eug. Stătetcu ; Ministru de Război, Ge¬ 
neral Alexandru Cernat. 

(M. O., 1878, nr. 221, p. 5647). 


343 . 

înalt Ordin de zi către armată la intrarea triumfală 
în Capitală. 

8/20 Octombrie 1878. 

Domnul adresează cuvinte însufleţite la întoarcerea oştirii de pe câmpul 
de luptă. Ia loc apoi în fruntea ei pentru a intra în Capitala Ţării. 

Bravi ostaşi, 

Ţara, prin delegaţii ei, împreună cu Capitala, împodobită ca 
niciodată şi însufleţită de cel rtiai sacru simţimânt al patriei recu¬ 
noscătoare, vă primeşte astăzi şi salută în voi nu numai pe eroii 
dela Griviţa, Plevna, Rahova şi Smârdan, dar chiar şi pe aceia 
care, prin sângele lor, au pus pe fruntea României coroana indepen¬ 
denţei. 

Am ales această zi memorabilă, spre a pune la drapelele armatei 
aducerea aminte neperitoare a trecerii Dunărei şi a decora drapelele 
regimentelor care, la Smârdan, au lăsat o urmă -mai mult despre 
vitejia română. Această amintire va îndemna pe urmaşii voştri a fi 
demni de voi, precum voi aţi fi fost demni de străbunii voştri, şi 
drapelul vostru va fi deapururea respectat ca şi numele de Român. 

Bravi ostaşi, 

Fiţi de acum mândri de numele ce purtaţi, păstraţi în voi cre¬ 
dinţa bărbăţiei voastre şi amintirea entuziasmului patriotic cu care 
naţiunea vă sărbătoreşte astăzi; dar nu încetaţi a vedea în steagul 
vostru talismanul care vă îndeamnă a păstra, cu cea mai mare 
sfinţenie, simţimântul de datorie şi disciplină. 

Sunt sigur dar că şi de, acum înainte, oriunde datoria vă va 
chema, veţi fi un exemplu de ordine şi disciplină, mai cu seamă 
aducându-vă aminte că inima Mea este cu voi şi că nu am mai 
mare fericire decât aceea de a vă zice: V« mulţumesc, copii! 

Cu mândrie Mă pun acum în capul vostru, spre a intra în Capi¬ 
tala ţării, unde poporul recunoscător va aşteaptă cu nerăbdare 
să vă arate dragostea şi iubirea sa. 

Dat în Bucureşti, astăzi 8/20 Octomvrie 1878. 

(M, O., 1878, nr. 226, p. 5736—7), 

344. 

Cuvinte rostite la intrarea triumfală in Capitală. 

8/20 Octomvrie 1878. 

Ministrul de Interne, în numele delegaţilor tuturor judeţelor, a pronunţat 
următoarele cuvinte: 

« România, prin într’adins delegaţi din toate judeţele, salută cu respect, cu 
.iubire şi devotament pe yiteaza armată şi eroicul ei Căpitan. 

Să trăiască Măria Ta! 

Să trăiască Măria Sa Doamna! i> 

M. S. Domnul răspunde, mulţumind şi preamăreşte pe vitejii ostaşi. 

Dragostea şi bucuria cu care Capitala şi ţara întreagă, prin de¬ 
legaţii săi, primeşte astăzi armata, este cea mai frumoasă răsplătiri 
pentru tot ce ea a răbdat pe câmpiile din Bulgaria. 

în numele bravilor oşteni, vă mulţumesc din toată inima pentru 
strălucita întâmpinare ce le faceţi şi pentru cuvintele pline de 
patriotism Ce Ne-aţi adresat. 

Da! mândră poate fi ţara de fiii săi. Cu încredere au mers la 
luptă; ca voinici s’au întors, pe aci înainte fie liniştită scumpa 
noastră patrie: un popor care şi-a vărsat sângele pentru indepen¬ 
denţa sa, cu eroism va lupta ca să întărească şi să trăiască iubita 
noastră Românie de sine-stătătoare. 

(M. O., 1878, nr. 226, p. 5738). 

345 . 

Domnul către Ministrul de Război. 

8/20 Octomvric 1878. 

Seara la orele 7 Y 2 , Măriile Lor au venit la palatul din Bucureşti, unde, 
în saloanele de sus, erau adunaţi toţi ofiţerii superiori. Generalul de divizie A. 
Cernat a întâmpinat pe Măriile Lor, exprimând din partea armatei recunoştinţa 
ei, salutând în M. S. Domnul pe primul Căpitan care, după secole de som¬ 
nolenţă a condus oştile române la victorii şi pe M. S. Doamna, care, în timpul 
războiului, a alinat prin îngrijirile Sale suferinţele răniţilor. 

M. S. Domnul răspunde cu mulţumiri. 

Sunt adânc mişcat de cuvintele ce-Mi adresaţi în numele armatei 
şi vă mulţumesc din inimă pentru sentimentele ce-Mi exprimaţi. 
Amintirea acestei mari şi frumoase zile va rămânea neştearsă în 
inimile noastre. 

Astăzi, armata este mândria ţării; să facem să se păstreze încre¬ 
derea ce naţiunea şi-a pus în ea, şi care pentru noi este un nou 
şi puternic îndemn pentru desvoltarea ei. 

Sunt fericit a vă vedea pe toţi împrejurul Meu şi vă exprim 
satisfacţiunea Mea pentru tot ce aţi făcut în această memorabilă 
epocă pe care am trecut-o cu succes. 

(M. O., 1878, nr. 226, p. 5738). 

346 . 

Domnul citra Primarul din Brăila. 

14/26 Noemvrie 1878. 

L« urările de bun Venit ale Primarului Brăilei, Domnul mulţumeşte şi 
arată rolul pe care-1 va juca portul dunărean, Brăila, în noua situaţie a alipirii 
Dobrogei la România. 

Sunt foarte; simţitor de frumoasele cuvinte ce-Mi adresaţi în 
numele oraşului Brăila, "şi vă mulţumesc. Am venit cu atât mai 
mare bucurie în mijlocul d-voastre, cu cât astăzi se va împlini sub 
ochii voştri un mare act care va fi înscris în istoria noastră. Ane¬ 
xarea Dobrogei la România va deschide un nou isvor de înflorire 
scumpei noastre ţări, şi sunt convins că Brăila, prin importanţa 
sa comercială, va lua astfel un mare avânt de vieaţă şi prosperitate. 

Vă mulţumesc şi în numele Doamnei, pentru simţimintele de 
iubire ce-I exprimaţi. Ea ştie tot ce doamnele din Brăila au făcut 
pentru răniţi, şi Noi amândoi le mulţumim pentru patriotismul 
şi abnegaţiunea ce au arătat în acest mare resbel. 

(M. O.f 1878, nr. 255, p. 7164). 


347. 

Domnul către Preşedintele Comitetului permanent 
al judeţului Brăila. 

14/26 jVoemme 1878. 

Preşedintele comitetului permanent al jud. Brăila salută pe Domnul birui¬ 
tor la trecerea Sa spre Dobrogea. Domnul mulţumeşte. 

Vă mulţumesc pentru cuvintele bine simţite cu care Mă întâm¬ 
pinaţi. întâia bombă care a căzut în oraşul Brăila a fost semnalul 
războiului, şi bateriile din Calafat au răspuns în aceeaşi zi. Prin 
luptele de peste Dunăre s’a întărit independenţa şi mărirea ţării; 
astăzi trecem Dunărea pentru a doua oară, însă în pace şi linişte, 
spre a lua în posesiune o ţară pe care armata, prin vitejia sa, a 
câştigat-o pe .câmpiile Bulgariei. 

(M. O., 1878, nr. 255, p. 7164). 


348. 

înalt Ordin de zi către armată la ocuparea Dobrogei. 

Brăila, 14/26 Noemvric 1878. 

Odată cu intrarea oştilor române în Dobrogea alipită României, Domnul 
recomandă Armatei să păzească deopotrivă pe locuitorii de orice neam ai ace¬ 
stui pământ vecbi românesc şi să ducă pe noile meleaguri legalitatea şi civili¬ 
zaţia. 

Ostaşi! 

Marile Puteri europene, prin tratatul din Berlin, au unit cu 
România Dobrogea, posesiunea vechilor noştri Domni. 

Astăzi, voi puneţi piciorul pe acest pământ care redevine ţară 
română. 

Voi nu intraţi în Dobrogea ca cuceritori, ci intraţi ca amici, ca 
fraţi ai unor locuitori care de acum sunt concetăţenii voştri. 

Ostaşi! în noua Românie, voi veţi găsi o populaţiune în cea 
mai marc parte română! Dar veţi găsi şi locuitori de alt neam, de 
altă religiune. Toţi aceştia, devenind membri ai Statului Român, 
au drept de o potrivă la protecţiunea, la iubirea voastră. 

Intre aceştia veţi afla şi populaţiuni musulmane a căror reli¬ 
giune, familie, moravuri, se deosibesc de ale noastre. Eu cu c^nadins 
vă recomand de a le respecta. 

Fiţi în mijlocul noilor voştri concetăţeni ceea ce aţi .fost până 
acum şi în timp de pace ca şi pe câmpul de onoare, ceea ce cu 
mândrie constat că vă recunoaşte astăzi Europa întreagă, adică 
model de bravură ~şi de disciplină, apărătorii drepturilor României 
şi înaintemergătorii legalităţii şi civilizaţiunii europene. 

Cale bună dară, ostaşilor, şi Dumnezeu să vă proteagă l Cuge¬ 
tările Mele cele mai afectuoase sunt nedespărţite de voi. 

Să trăiască România! 

Dat în Brăila, la 14 Noemvrie, anul 1878. 

(M. O., 1878, nr. 254, p. 7145). 


349. 

Proclamaţiunea. M. S. Domnului către Dobrogeni. 

Brăila, 14/26 Noemvrie 1878. 

Domnul încredinţează pe Dobrogeni că, alipiţi la România, ei vor fi siguri 
de libertatea şi bunurile personale, indiferent de originea lor etnică. Armata 
şi legile româneşti garantează aceasta. Ca întâiul semn de grije părintească 
pentru provincie, M. S desfiinţează 6 suma de dări cu caracter local. 

Noi Carol 1, 

Prin graţia' lui Dumnezeu şi voinţa naţională, Domn al Ro¬ 
mânilor, 

La toţi de faţă şi viitori, sănătate. 

Locuitorilor Dobrogci, 

Marile Puteri europene, prin tratatul din Berlin, au unit ţara 
voastră cu România. 

Noi nu intrăm în hotarele voastre, trase de Europa, ca cuceritori; 
dar, o ştiţi şi voi, mult sânge românesc s’a vărsat pentru desrobirea 
popoarelor din dreapta Dunărei. 

Locuitorilor de orice naţionalitate şi religiune, Dobrogea, vechea 
posesiune a lui Mircea cel Bătrân de astăzi face parte din România. 
Voi de acum atârnaţi de un Stat, unde nu voinţa arbitrară, ci numai 
legea desbătută şi încuviinţată de naţiune hotărăşte şi ocârmueşte. 
Cele mai sfinte şi mai scumpe bunuri ale omenirei: vieaţa, onoarea şi 
proprietatea, sunt puse sub scutul unei constituţiuni pe care ne-o 
râvnesc multe naţiuni străine. Religiunea voastră, familia voastră, 
pragul casei voastre, vor fi apărate de legile noastre, şi nimeni nu 
le va putea lovi, fără a-şi primi legiuita pedeapsă. 

Locuitorilor musulmani, dreptatea României nu cunoaşte deo¬ 
sebire de neam şi de religiune. Credinţa voastră, familia voastră 
vor fi apărate deopotrivă ca şi ale creştinilor. Afacerile religiunii 
şi ale familiei vor fi pentru voi încredinţate apărării muftiilor şi 
judecătorilor aleşi din neamul şi legea voastră. 

Şi creştini şi musulmani, primiţi dar cu încredere autorităţile 
române; ele vin cu anume însărcinare de a pune capăt dureroaselor 
încercări prin care aţi trecut, de a vindeca ranele resbelului, de a 
apăra persoana, averea şi interesele voastre jegiuite, în sfârşit de 
a vă desvoltă bunăstarea morală şi materială. 

Armata română, care intră în Dobrogea, nu are altă chemare 
dfecât de a menţinea ordinea şi, model de disciplină, de a ocroti 
paşnica voastră vieţuire. 

Salutaţi dar cu iubire drapelul român, care va fi pentru voi 
drapelul libertăţii şi al păcii. 

în curând provincia voastră, pe calea constituţională, va 
primi o organizaţiune definitivă, care va ţine seamă de trebuinţele 
şi de moravurile voastre, care va aşeza pe temelii statornice poziţiunea 
voastră cetăţenească. Până atunci, autorităţile române au ca întâia 
îndatorire de a cerceta şi îndestula trebuinţele voastre, de a îngriji 
de bunul vostru trai, de a vă face a iubi ţara la a căreia soartă 
de acum este lipită şi soarta voastră. 

Ca întâia dovadă a părinteştii Noastre îngrijiri pentru voi, a 
dorinţei Noastre- de a uşura greutăţile voastre, Noi desfiinţăm 
dijma de orice natură pentru anul 1879. Dela 1 Ianuarie 1880, ea 
va fi înlocuită prin o dare bănească mai dreaptă şi mai uşoară 
pentru agricultori. 

Emleacul (impozitul pe capitalul imobiliar din oraşe şi sate), 
impozitul pe venitul imobiliar din oraşe, temetuatul (impozitul de 
3 la sută asupra lucrului agricultorilor şi meşteşugarilor), impozitul 
asupra chiriei cârciumelor, cafenelelor, băcăniilor, hanurilor, toate 
acestea se vor preface, dela 1 Ianuarie 1879, într’o dare bănească 
mai uşoară şi mai dreapta; iar bedeliil (impozit pentru scutirea 
din armată), darea entizab (taxa de 2 şi jumătate la sută pe vân¬ 
zarea vitelor) şi taxa pe mori se desfiinţează cu totul. 

Şi dar chemând binecuvântarea Celui Atotputernic, în numele 
şi cu învoirea Europei, Noi luăm astăzi în stăpânire provincia 
Dobrogea, care devine şi este ţară română, şi, trimiţându-vă Dom¬ 
neasca Noastră salutare, vă urăm ca această zi să devie, pentru 
această nouă parte a României, începutul unui viitor de pace şi de 
înflorire, începutul bunului trai şi al înfrăţirii între fiii aceleiaşi ţări. 

Datu-s’a în Brăila la 14 Noemvrie, anul graţiei 1878, şi al XlII-Iea 
al domniei Noastre. 

Preşedintele Consiliului Miniştrilor, Ministru al Agriculturii, Comerţului şL 
Lucrărilor Publice şi ad-interim la Culte şi Instrucţiune Publică, I. C. Brătianu; 
Ministrul Afacerilor Străine, M. Kogălniceanu; Ministru de Interne, C.A. Ro- 
setii; Ministrul Finanţelor, I. Cdmpineanu ; Ministrul Justiţiei, Eug. Stăteicu. 

(M. O., 1878, nr. 255, p. 7161—2). 

350. 

Mesaj la deschiderea Corpurilor Legiuitoare. 

15/27 Noemvrie 1878. 

După recunoaşterea independenţei României şi aplicarea prevederilor tra¬ 
tatului din Berlin, Domnul anunţă Parlamentului reformele interne ce tre- 
buesc să atragă grija aleşilor Naţiunii. 

Domnilor Senatori, 

Domnilor Deputaţi, 

După o scurtă întrerupere, lucrările d-voastre legislative reîncep 
la termenul prevăzut de Constituţiune, 

Concursul d-voastre, pururea bine primit, ne este astăzi mai 
trebuitor decât oricând. 

Mulţumită hotărîrii unanime a Marilor Puteri europene de a 
asigura pacea lumii prin aplicarea sinceră a tratatului din Berlin, 
războiul nu ne mai ameninţă, şi România poate acum a-şi între¬ 
buinţa iarăşi activitatea în desvoltarea îmbunătăţirilor sale din 
lăuntru. 


Domnilor Senatori, 

Domnilor Deputaţi , 

România a intrat astăzi cu deplinătate în familia statelor de 
sine stătătoare. 

Independenţa sa este astăzi recunoscută de întreaga Europă. 
Toate Marile Puteri ne dau necontenit dovezi de buna lor voinţă 
şi de viul interes ce poartă la desvoltarea şi întărirea Statului 
Român, în noile condiţiuni ce i s’au creat prin actul internaţional 
dela Berlin. 

Delegatul României lucrează alăturea cu delegaţii Marilor 
Puteri in sânul Comisiunii europene căreia îi este încredinţată 
libertatea şi îmbunătăţirea navigaţiunii marelui nostru fluviu. 

Autorităţile noastre şi armata română, sub ochii Mei, au trecut 
ieri Dunărea spre a lua în posesiune Dobrogea, care prin tratatul 
din Berlin s’a anexat României. 

Organizaţiunea provizorie a acestei nouă provincii este în cale 
de a fi îndeplinită. 

Puterile limitrofe au regulat reprezentaţiunea lor diplomatică 
pe lângă Statul Român în conformitate cu noua situaţiune a Româ¬ 
niei independente. 

Noi am răspuns cu reciprocitate. 

In deosebi simt mulţumirea de a vă anunţa, că relaţiunile Mele 
cu Majestatea Sa Imperatorele Otomanilor s’au restatornicit pe 
piciorul unei depline amiciţii, şi conform cu prerogativele Statelor 
independente. 

Am ferma convicţiune că şi celelalte Mari Puteri vor urma 
în curând exemplului statelor limitrofe. 

Grabnica şi oficiala statornicire a relaţiunilor diplomatice între 
aceste state şi între România atârnă parte şi la d-voastre. 

In adevăr, în ultima sesiune extraordinară, d-voastre, patriotic 
şi înţelept, aţi primit tratatul din Berlin în toate dispoziţiunile 
sale privitoare la România. 

Ceea ce era de competenţa d-voastre aţi făcut, aţi înde j 
plinit. Mai aparţine însă d-voastre de a pune, conform cu Cons- 
tituţiunea noastră, ţara în poziţiune de a-şi da acele Carnete 
de revizdire cărora singure revine modificarea articolelor cons¬ 
tituţionale. 

împlinind d-voastre şi această ultimă îndatorire cu aceeaşi 
lealitate care a prezidat la toate lucrările d-voastre, ^am ferma 
convicţiune că vor dispare orice greutăţi Ia statornicirea refaţiunilor 
diplomatice ale tuturor Marilor Puteri cu Statul Român. 

Astfel, pe calea constituţională, d-voastre veţi pune în curând 
ţara în poziţiune de a corespunde la aşteptările Europei, la interesul 
moral care înşişi Românii îl au de a face să dispară din Constitu- 
ţiunea noastră principiul ne mai potrivit cu luminile secolului, 
acel al neegalităţir politice pentru cauză de religiune. 

în intervalul împlinirii procedurii ce Constituţiunea noastră 
prevede în această materie, activitatea d-voastre nu va rămânea 
zădărnicită. Dimpotrivă, ea va fi reclamată de mai multe reforme, 
ce imperios trebue a fi introduse în deosebitele ramuri ale servi¬ 
ciului public. 

Cu toate greutăţile politice prin care am trecut în mijlocul unui 
mare război, mulţumită energiei naţiunii, a desvoltării resurselor 
noastre şi a economiei ce a prezidat la cheltueli, starea noastră 
financiară este bună, mai bună decât ea era în ultimii noştri ani 
de pace. Aceasta veţi constata-o cu ocaziunea studierii situaţiunii 
financiare. 

Lâgea comunală care se aşteaptă de ţară cu o legitimă nerăbdare 
este deja în parte votată. D-voastre nu veţi voi a lăsa necompletă 
lucrarea începută. 

Prin bravura, prin abnegaţiunea ce mai cu deosebire a arătat 
populaţiunea noastră rurală în timpul războiului, ea a dobândit 
titluri noi la toată îngrijirea d-voastre. 

Pentru desvoltarea bunei stări a acestei populaţiuni, care în 
timp de pace este însăşi bogăţia Statului, iar în timp de război 
a fost fala naţiunii române, este neapărat de a se vota mai multe 
legi şi instituţiuni economice. 

Mai presus de toate, d-voastre vă veţi grăbi de a înzestra ţara 
cu justiţia populară, cu legea organizaţiunii judecătoriilor de pace, 
ăl căreia proiect vi s’a prezentat încă din sesiunea trecută de Mi¬ 
nistrul de Justiţie. 

Totdeodată, pentru a se stabili mai bine echilibrul puterilor în 
Stat şi a se da justiţiabililor mai mari garanţii de o bună şi nepăr¬ 
tinitoare justiţie, este, cred, neapărat ca principiul inamovibilităţii 
să fie întins şi la celelalte trepte judecătoreşti, şi ca responsabilitatea 
magistratului inamovibil să devie o realitate pentru toţi, de sus 
şi până jos. 

In acest sens Ministrul de Justiţie vă va prezintă, în sesiunea 
aceasta, un proiect de lege care se recomandă la toată serioasa 
d-voastre atenţiune. 

Experienţa dobândită pe câmpul de bătae ne-a arătat îmbu¬ 
nătăţirile care se reclamă de organizaţiunea puterii noastre armate. 
Pentru grabnica introducere a acestor îmbunătăţiri Eu contez pe 
patrioticul d-voastre zel. 

Guvernul Meu de mai mult timp are pregătite proiectele de legi 
pentru cruţarea pădurilor şi pentru exploatarea minelor. N’am 
nevoe de a vă desfăşura cât este de necesar pentru interesele noastre 
economice ca, cu o oră mai înainte, aceste proiecte să se prefacă 
în legi pozitive, 

Grabnica unire a sistemului căilor noastre ferate cu calea ferată 
Cernavoda-Kustendje este imperios reclamată de interesele noastre 
politice şi comerciale. Ministerul va supune maturei d-voastre 
chibzuiri cuvenitul proiect de lege întru aceasta. 

In fiecare sesiune, d-voastre aţi dat un patriotic şi energic concurs 
răspândirei instrucţiunei publice, atât de trebuincioasă pentru 
desvoltarea forţelor intelectuale şi morale ale naţiunii. Am ferma 
convicţiune că şi în această sesiune şcoalele noastre "vor găsi în 
d-voastre puternici sprijinitori. 

Domnilor Senatori, 

Domnilor Deputaţi, 

Cum vedeţi, dinaintea d-voastre se desfăşoară o câmpie întinsă 
de activitate şi de folositoare lucrări. D-voastre şi astă dată, ca 
totdeauna, vă veţi arăta demni de frumoasa misiune ce vă este 

încredinţată, aceea de a satisface trebuinţele naţionale, morale şi 
materiale ale iubitei noastre ţări! 

In timpul legislaturei d-voastre, mari şi europene evenimente 
s’au petrecut la hotarele şi înăuntrul României. Deşi cu crude 
sacrificii, naţiunea română a ieşit însă din mijlocul acestor grave 
evenimente mgi liberă, mai puternică şi mai stimată decât tot¬ 
deauna. 

D-voastre aţi luat parte la aceste evenimente. D-voastre aţi 
săvârşit mari fapte: aţi proclamat şi întemeiat independenţa Sta¬ 
tului Român; aţi sprijinit cu bărbăţie şi cu demnitate drepturile 
noastre naţionale. Prin eroismul soldaţilor noştri pe câmpul de 
bătae, prin abnegaţiunea şi sacrificiile de tot felul ale fiilor acestei 
ţări, prin luminatul şi patrioticul d-voastre concurs, România şi-a 
redobândit astăzi între naţiuni locul pe care odinioară îl avea în 
timpurile de mărire ale istoriei sale. Meritul acestui însemnat eve¬ 
niment revine în mare parte d-voastre. 

Fiţi dară siguri, că precum posteritatea nu va uita marile acte 
ce s’au săvârşit în zilele noastre, asemenea istoria nu va şterge de 
pe paginile sale numele acelor care au lucrat împreună la îndepli¬ 
nirea lor! 

Am dar credinţa că d-voastre, precum aţi bine început, precum 
aţi bine parcurs, asemenea veţi bine săvârşi cariera d-voastre legis¬ 
lativă. 

Şi dar, urând bun succes activităţii d-voastre, rog pe Dumnezeu 
ca să binecuvinteze lucrările d-voastre parlamentare, pentru binele 
şi prosperitatea mumei noastre comune: iubita noastră Românie. 

Sesiunea ordinară a Camerelor Legislative este deschisă. 

Preşedintele Consiliului Miniştrilor, Mini stru al Agriculturii, Comerţului şi 
Lucrărilor Publice şi ad-interim la Culte şi Instrucţiune Publică, I. C. Brătianu ; 
Ministrul Afacerilor Străine, M. Kogălniceanu; Ministru de Interne, C.A. Ro- 
setti; Ministrul Finanţelor, I. Cămpineanu; Ministrul Justiţiei, Eug. States cu. 

(M. O., 1878, nr. 254, p. 7145—7). 

351. 

înalt Ordin de zi către armată. 

Bucureşti, 28 Noemvrie/10 Decemvrie 1878. 

La un an dela biruinţa dela Plevna, Domnul Ţării reaminteşte ostaşilor 
acest măreţ eveniment. 


www.dacoromanica.ro 


DECEMVRIE 1878 


CUVÂNTlRI 


303 


Ostaşi! 

Este astăzi un an de când vitejia şi răbdarea 'voastră învinseră 
toate primejdiile, toate greutăţile, şi voi intrarăţi biruitori în Plevna. 
Această măreaţă zi trebue să rămână neştearsa din inimile voastre, 
neştearsă din paginile istoriei oastei. 

Aţi văzut cu câtă mândrie, cu câtă veselie şi recunoştinţă v’a 
primit ţara când v’aţi întors din luptă; în toate oraşele, în toate 
satele a fost sărbătoare, dară mai ales Capitala, inima ţării, v’a 
arătat cât Naţiunea ştie să preţuiască foloasele ce ea a dobândit 
cu sângele vostru şi că iubirea ei se va întinde şi mai mult de aci 
înainte asupra voastră. 

Ostaşi! In solemna zi de astăzi fiecare din voi să mulţumească 
Atotputernicului că a întărit braţul Său spre a apăra Patria şi să-şi 
facă făgăduinţa că, ori când ţara va avea trebuinţă de voi, ea vă 
va găsi la Plevna şi pe Mine în capul vostru. 

Dat în Bucureşti, astăzi 28 Noemvrie 1878. 

(M. O., 1878, nr. 265, p. 7409). 


352. 

Răspuns la adresa Senatului. 

9/21 Decemvrie 1878. 

La adresa. Senatului, citită de Vice-preşedintele Ghica, prin care se făcea 
elogiul căpeteniei şi oastei române. Domnul mulţumeşte şi «coate în relief 
meritele Senatului In desfăşurarea evenimentelor care au dus Ia Independenţă. 

înalt Prea Sfinte Părinte, 

Domnilor Vicepreşedinţi, 

Domnilor Senatori, 

Cu o deosebită plăcere am ascultat cuvintele măgulitoare ce 
Senatul adresează armatei; ca Şef al ei şi ca Domn al ţării, vă mul¬ 
ţumesc din suflet pentru sentimentele ce Ne exprimaţi. 

Ultimul război a fost ocaziunea pentru ţară de a da Europei 
convingerea, pe care Eu dela început am avut-o despre valoarea 
ei. Am fost îndoit fericit de a Mă afla în această ocaziune în capul 
bravei noastre armate. 

Mult timp s’a crezut tn afară, din cauza necunoştinţei chestiunilor 
noastre interioare, că am fi animaţi de un spirit de intoleranţă 
religioasă. Constat cu mulţumire că ţara, prin reprezentanţii ei, 
se arată hotărîtă a face să dispară această eroare, şi regret că împre¬ 
jurările par a-i impune hotărîrea sa. Acum naţiunea română va fi 
admisă de toţi la locul ce merită în opiniunea lumii, căci a probat 
prin vitejia sa că poate sta alături cu naţiunile cele mai valoroase, 
şi, prin principiile sale, că împărtăşeşte credinţele şi aspiraţiunile 
lumii civilizate. 

înalt Prea Sfinte Părinte, 

Domnilor Senatori, 

Dacă d-voastre v’aţi adus aminte şi cu această ocaziune de 
armată şi de Căpitanul său, împlinesc din parte-Mi o plăcută datorie 
reamintind că foloasele de care vorbiţi nu s’au putut dobândi decât 
cu puternicul dwoastre concurs şi cu devotamentul d-voastre 
patriotic. 

Pot adăoga că, cu această mare ocaziune, s’a putut constata că, 
dacă Senatul este menit, prin condiţiunile constituirii sale, a menţine 
naţiunea pe calea prudenţei şi a înţelepciunei, aceasta însă nu l-a 
oprit ca în momente de grele încercări să se arate plin de curaj şi de 
deciziune. 

Sunt încredinţat că ne vom întâlni totdeauna în acelaş simţimânt 
de devotament către patrie, spre a săvârşi tmpreună marea operă 
de desvoltare şi de întărire la care suntem chemaţi a conlucra. 

Primiţi, înalt Prea Sfinte Părinte şi domnilor Senatori, din partea 
Doamnei şi a Noastră expresiunea înaltei Noastre gratitudini pentru 
urările ce ne faceţi. 

(M. O., 1878, nr. 274, p. 7674). 


353. 

Răspuns la adresa Adunării Deputaţilor. 

10/22 Decemvrie 1878. 

C. A. Rosetti, preşedintele Adunării Deputaţilor, aduce respectuoase omagii 
Domnului şi armatei, cărora li se datoreşte în cea mai mare mătură situaţia 
de azi a României. Mişcat de expresia acestor simţiminte, arată contribuţia în- 
tregei ţări la marele act al Independenţei şi cu deosebire patriotismul Camerii. 


www.dacoromanica.ro 


DECEMVRIE 187» 


CUVANŢĂRI 


305 


Domnule Preşedinte, 

Domnilor Deputaţi, 

Suntem adânc mişcaţi de simţimintele ce exprimaţi armatei 
şi Tronului, pentru sfinţenia cu care, în ultimul război, şi-a împlinit 
datoria, în realizarea Gelei mai scumpe aspiraţiuni a naţiunii române. 

Ceea ce a creat României o poziţiune politică ce nu i se mai con- 
testă astăzi în Europa, este că, deşi învăluită de evenimentele cele 
mai complicate, deşi înconjurată de încercările cele mai crude, 
totuşi a străbătut cu succes prin acest cerc de pericole de tot felul, 
fără a şovăi un moment şi fără a face un pas greşit care ar fi putut 
să-i compromită chiar existenţa. 

Constatăm cu fericire, d-lor, că sacrificiile şi încercările la care 
cu toţii am fost supuşi, departe de a ne obosi şi a ne sdruncina, 
au contribuit din contră a ne întări, a ne oţeli, a ne lămuri ideile 
noastre şi a ne da mai multă unitate de acţiune, — probă despre 
aceasta este unanimitatea cu care s’a votat răspunsul d-voastre, 
ce cuprinde însăşi programa lucrărilor spre care are ar se îndrepta 
acum activitatea naţională. 

Evenimentele ce naţiunea a străbătut, întăresc şi mai mult în 
sufletul nostru credinţa ce am avut despre viitorul acestei ţări, din 
ziua când am pus piciorul" pe pământul ei. Din faptele săvârşite, 
Marile Puteri vor dobândi convingerea că Statul Român, pe care 
ele I-au admis în familia lor ca un element al echilibrului european, 
răspunde în adevăr acestei mari chemări şi va fi p condiţiune de 
securitate şi de linişte pentru puternicii săi vecini. 

Votul dat pentru a doua oară de mai unanimitatea Reprezenta- 
ţiunii Naţionale, afirmând voinţa de a se conforma dispoziţiunilop 
ce ne privesc din tratatul dela Berlin, nu mai poate lăsa Europei 
îndoiala că acesta este în adevăr simţimântul naţiunii întregi, şi 
va face astfel să dispară orice umbră de bănuială şi orice prejude¬ 
cată ar mai fi existat despre ţara noastră: 

Suntem încredinţaţi că prudenţa,, spiritul de conciliare şi uni¬ 
tatea de acţiune, ce v’au ajutat până acum în realizarea unor mari 
fapte, vă vor asigura acelaşi succes în viitor; numai astfel ranele 
lăsate de încercările la care am fost expuşi se vor vindeca, interesele 
societăţii noastre vor fi bine îngrijite, şi se va putea săvârşi opera 
ridicării şi întăririi României, cu acelaşi succes cu care a fost începută. 

Pe această cale, Mă veţi găsi d-lor, totdeauna alături cu d-voastre, 
gata la lucru şi la sacrificiu. 

Doamna, care în timpul pericolelor a împărtăşit toate simţi- 
mintele şi toate îngrijirile noastre, se uneşte azi cu Noi spre a vă 
exprima, domnule Preşedinte şi domnilor Deputaţi, viile Noastre 
mulţumiri pentru călduroasele urări ce Ne adresaţi, şi spre a zice 
împreună cu toţii: Trăiască România! 

(M. O., 1878, nr. 275, p. 7714). 

354 . 

Domnul către Consiliul de Miniştri. 

1/13 Ianuarie 1879, 

La felicitările de anul nou, exprimate de D. Sturdza In numele Consiliului 
de miniştri, Domnul mulţumeşte şi roagă pe Dumnezeu să dea ţării un an de 
pace şi prosperitate. 

Sunt foarte mişcat de sentimentele şi de felicitările călduroase 
ce-Mi exprimaţi. Să dea Dumnezeu ca anul în care intrăm să fie 
plin de fericire şi de prosperitate pentru scumpa noastră patrie. 
Ne mai rămân şi în anul acesta multe dificultăţi de învins, însă 
unindu-ne cu toţii, sunt singur că vom trece peste dânsele şi vom 
asigura astfel României o paşnică desvoltare. Contez şi în viitor 
pe concursul d-voastre. 

(M. O., 1879, nr. 3, p. 37),. 


355 . 

Domnul 1» inaugurarea Fabricei de chibrituri. 

25 Februarie/9 Martie 1879. 

La cuvintele lui V. Boerescu, in numele Întreprinderii, M. S. răspunde că se 
bucură c&nd vede că se inaugurează o fabrică românească, semn al desvoltării 
industriei naţionale. 

Asist cu o plăcere atât mai mare la inaugurarea acestei fabrice, 
eă ea va deschide o nouă ramură industriei naţionale, care este 
chemată a deveni un izvor de bogăţie pentru ţara noastră. Urez 
din toată inima ca această lăudabilă întreprindere să se desvolte 
şi să prospere, şi silinţele d-voastre să fie astfel încununate de un 
deplin succes. 

(M. O., 1879, nr. 46, p. 1237). 

356 . 

Cuvântare la investitura Episcopilor aleşi pentru Eparhiile Romanului,. 

Huşilor şi Dunării-de-jos. 

24 Martie/5 Aprilie 1879. 

După ce a rostit pentru fiecare episcop, la darea cârjei, cuvintele: « Părinte 
Episcop, îţi încredinţez cârja episcopală pentru a păstori turma Eparhiei Ro¬ 
manului (Huşilor, Dunării de jos), Domnul insistă asupra misiunii pe care o ara 
de îndeplinit fiecare în eparhia respectivă. 

Prea Sfinţiţi Părinţi, 

Mulţumesc Prea Sfinţiilor Voastre pentru călduroasele urări ce 
faceţi atât Doamnei cât şi Mie cu ocaziunea acestei solemnităţi, 
care-Mi umple inima de mândrie, ca una ce consacră nişte vechi 
tradiţiuni ale Bisericii Române. 

Prea Sfinte Episcop al Romanului, luând administraţiunea 
spirituală a eparhiei Prea Sfinţiei Tale, am ferma convicţiune că 
vei şti a conserva antica ei splendoare acestei sfinte Episcopii, care a 
fost odată reşedinţă de Mitropolit şi care a adăpostit în sânul său 
pe unele din cele mai mari figuri ale bisericii române. Marele colegiu 
nu putea să aleagă mai bine decât în persoana Prea Sfinţiei Tale pe 
demnul succesor al Episcopului Dositei şi al mai multor ilustraţiuni 
eclesiastice, care, prin devotamentul lor către ţară, prin cucernicia 
şi prin pietatea lor creştină, au ştiut să înalţe prestigiul bisericii 
naţionale şi să inspire popoarelor o nestrămutată iubire pentru 
patrie şi pentru românism. Nu Mă îndoiesc, că întocmai ca iluştrii 
Prea Sfinţiei Tale predecesori, şi inspirându-te dela aceste măreţe 
şi nobile exemple, vei înfrânge toate dificultăţile şi vei păstori mult 
timp şi cu fericire turma eparhiei Prea Sfinţiei Tale la a căreia 
cârmă te-a chemat înaltul cler şi Reprezentaţiunea Naţională. 

Prea Sfinte Părinte al Episcopiei de Huşi, naţiunea te-a însăr¬ 
cinat cu administraţiunea uneia din cele mai vechi eparhii ale 
României. Primeşte cu mândrie cârja păstoriei, pe care cu multă 
fală a purtat-o Mitropolitul Veniamin, cel ce prin faptele sale pioase 
a ilustrat această antică şi sfântă Episcopie şi al cărui nume Venerat, 
strălucind cu atâta splendoare peste dânsa, a rămas adânc întipărit 
în inima tuturor Românilor. Care misiune poate fi mai sfântă decât 
aceea de a lumina poporul prin învăţământul preceptelor Mântui- 

torului, de a-i înnobila inima predicându-i morala evanghelică? 
Sunt pe deplin convins că vei fi totdeauna alături cu naţiunea şi 
«ă, printr’o administraţiune de adevărat păstor al turmei lui ChristoS, 
vei susţinea prestigiul şi demnitatea bisericii şi a clerului şi vei face 
din fiii sufleteşti ai Prea Sfinţiei Tale nişte buni creştini şi cetăţeni 
devotaţi intereselor naţionale. îţi urez, Prea Sfinte Părinte, ani 
mulţi şi fericiţi, şi Dumnezeu cel Atotputernic să te ajute în îm¬ 
plinirea sfintei şi înaltei misiuni ce ţi s’a încredinţat. 

Incredinţându-ţi, Prea Sfinte Părinte al Episcopiei Dunării-de-jds , 
toiagul păstoral al acestei eparchii nu-Mi ascund dificultăţile pe 
care Prea Sfinţia Ta le vei întâmpina în această sfântă şi înaltă 
misiune. Yei avea a administra o nouă provincie, pe care Atotpu¬ 
ternicul, binecuvântând sacrificiile făcute şi sângele vărsat de Ro¬ 
mâni, a redat-o patriei comune. Constatând cu plăcere eminentele 
calităţi ce te disting, înaltele şi variile Preâ Sfinţiei Tale cunoştinţe, 
nU Mă îndoiesc un singur minut, că prin blându-ţi caracter, prin 
nobilele şi româneştile simţiminte care te animă, vei predica mulţi 
ani cu fericire cuvântul iui Dumnezeu, pacea şi iubirea evanghelică, 
vei semăna şi vei întinde pe pământul Dobrogei sămânţa româ¬ 
nismului, insuflând în inimile noilor noştri concetăţeni spiritul 
de concordie şi de înfrăţire, sentimentele de devotament şi de iubire 
pentru scumpa noastră patrie. 

{M O., 1879, nr. 69, p. 1834). 


357 . 

Mesaj la disolvarea Corpurilor Legiuitoare. 

25 Martiej6 Aprilie 1879. 

Domnul scoate în evidenţă rezultatele la care a dus trecuta legislaţie, 
întreruptă din proprie voinţă. Se vor alcătui Adunările Legiuitoare menite a 
modifica art. 7 al Constituţiei, pentru a respecta în totul stipulaţiile tratatului 
din Berlin. 

Domnilor Senatori, 

Domnilor Deputaţi, 

Legislatura câre se curmă astăzi a avut să preîntâmpine una 
din situaţiunile cele mai grele, prin care poate trece un Stat. Cu 
toate acestea, pe lângă îndestularea trebuinţelor urgente ale.mo¬ 
mentului, ea a găsit timp de a se ocupa şi de interesele viitorului, 

de a vota un mare număr din legile cele mai importante reclamate de 
progresele ce face pe fiecare zi patria noastră şi de necesităţile 
nouăi sale poziţiuni. Dacă, cu toată activitatea şi bunăvoinţa Repre- 
zentaţiunii Naţionale, ea nu a putut realiza toate reformele aştep¬ 
tate dela dânsa, cauza este fără îndoială că îRaprejurările nu i-au 
permis să sosească la expirarea terminului legal, care i-ar fi fost 
deajuns pentru completarea operei sale. 

Scurtând d-voastră înşivă acest termin, spre a da loc fără întâr¬ 
ziere Camerelor care au să proceadă la revizuirea art. 7 din Consti- 
tuţiune, aţi primit, în interesul păcii europene, ca România să se 
conforme cât mai curând şi întru toate Tractatului dela Berlin şi 
aţi dovedit astfel o resemnare, un curaj şi o abnegaţiune, care nu 
pot decât să ne ridice în opinia publică a lumii întregi. 

în faţa unor acte atât de convingătoare, în faţa atitudinii demne, 
înţelepte şi patriotice a poporului român, sper că prejudecăţile şi 
bănuielile ce mai există în afară vor dispărea; că toate uneltirile, 
or de unde ar veni, vor fi dejucate şi că, în scurt timp, o apreciere 
mai justă şi mai echitabilă în privinţa noastră va lua Jocul unor 
prevenţiuni cu totuL nejustificate. 

Independenţa României, pe care d-voastre cei dintâi aţi pro¬ 
clamat-o şi pe care naţiunea a dobândit-o prin. energia ei şi prin 
vitejia armatei sale, dacă nu şi-a primit încă deplina consecraţiune 
din partea unora din marile Puteri, aceasta nu provine decât din 
nişte cauze trecătoare şi cu totul circumstanţiale. Am nestrămutată 
convingere, că din punctul de vedere superior al intereselor generale 
şi permanente ale Europei, ţara noastră va dobândi în curând 
dreptate. 

Atunci când Peninsula Balcanică întreagă era în flăcări şi când 
perspective noi şi atrăgătoare ne puteau seduce, România a rezistat 
la orice tentaţiuni şi s’a ferit de a fi pentru Europa o cauză de tur- 
burări şi de complicaţiuni. Ea n’a intrat în luptă decât în acel mo¬ 
ment grav, când inacţiunea ei ar fi putut să-i devie funestă şi când 
extensiunea şi dăinuirea războiului ar fi fost prejudiciabilă nu numai 
ei înseşi, ci chiar întregei Europe. 

După război, atunci când ea avea dreptul a se aştepta, nu la 
sacrificiile dureroase ce se impun naţiunilor învinse, ci la foloasele 
la care au drept a pretinde acei care se întorc încununaţi de succes, 
ea a avut forţa, tot în interesul păcii generale, a-şi înneca durerea 

şi *’a resemnat a primi stipulaţiunile Tractatului dela Berlin. Ea a 
dovedit astfel în modul cel mai neîndoios, că nu este un element 
de prisos în sistema Statelor europene chemate a constitui nişte 
temelii solide pentru pacea generală. Prin urmare, o repet, Europa 
îi datoreşte dreptate şi sunt convins că ea nu va întârzia a i-o da. 

Domnilor Senatori, 

Domnilor Deputaţi, 

Am trecut, în timpul acestei legislaturi, prin împrejurări din cele 
mai grele, prin peripeţii din cele mai periculoase, şi cu toate acestea, 
sunt dator a o constata cu fericire, regimul nostru constituţional 
n’a încetat un singur moment de a funcţiona în toată vigoarea lui. 

Libertatea individuală, a presei, a întrunirilor şi a tribunei, 
într’un cuvânt toate libertăţile publice, s’au exercitat în deplină¬ 
tatea lor, fără a fi vreodată atinse, fără ca utilitatea lor să fie măcar 
pusă în îndoială. Naţiunea, ca şi puterea executivă, au probat 
prin aceasta că credinţa lor în acest regim era întemeiată, şi că 
instituţiunile liberale de care ne bucurăm sunt fundamentele cele 
mai sigure ale unui Stat, scutul său cel mai puternic în orice circum¬ 
stanţă. Forte în convingerile Mele intime în această privinţă, întărite 
şi mai mult prin această strălucită experienţă; încredinţat că numai 
dela sincera şi leala aplicare a legilor şi a Constituţiunii atârnă 
liniştea patriei şi viitorul ei, Mă veţi găsi totdeauna nestrămutat pe 
calea care Ne-a dus deja la rezultate aşa de satisfăcătoare, cale pe 
care sunt sigur că toţi Românii Mă vor urma. 

Deşi situaţiunea' Orientului nu este încă asigurată şi orizontul 
pare încă turbure în afară, deşi în întru chiar avem a rezolva una r 
din chestiunile cele mai arzătoare şi care cu drept cuvânt ne îngrijesc 
pe toţi, totuş sunt convins că putem privi viitorul, de nu fără serioase 
preocupări, cel puţin fără teamă. Patriotismul d-voastre va înţelege 
că, pentru a învinge aceste dificultăţi, trebue, acum ca şi în trecut, 
să rămânem cu toţii uniţi în chestiunile cele mari, în acele chestiuni 
în care hu este vorba de interese sau de opiniuni de partidă, ci de 
însăşi siguranţa Statului român. 

In timp de atâtea secole, printre furtunele cele mai violente, 
care au distrus întregul sistem al Statelor orientale şi au sguduit 
chiar monarchiile europene care mai în urmă trebuiau să devie 
expresiunea cea mai înaltă a civilizaţiunii, poporul român, deşi 

copleşit sub invaziuni care păreau că au să şteargă chiar urmele 
existenţei sale, a ştiut să reziste şi să păstreze intactă naţionali¬ 
tatea sa; tot asemenea el va lupta de astăzi înainte şi va învinge 
greutăţile la care suntem sau mai putem fi expuşi, dacă şi în viitor 
vom fi inspiraţi de un singur sentiment: iubirea patriei, vom fi 
mişcaţi de o singură voinţă: aceea de a ne consacra binelui ei. 

Despre Mine, domnilor Senatori şi domnilor Deputaţi, am cea 
mai deplină încredere în înţelepciunea şi patriotismul naţiunii, şi 
ea poate fi sigură că în orice împrejurare Mă va găsi totdeauna In 
fruntea ei. 

înainte de a ne despărţi, am ţinut a veni în persoană în mijlocul 
d-voastre pentru a vă mulţumi încă odată pentru puternicul concurs 
ce aţi dat întăririi edificiului naţional, urând împreună cu d-voastre: 
Să trăiască România, iubita noastră patrie! 

Conform art. 129 al Constituţiunii, Adunările Legiuitoare sunt 
disolvate. 

Bucureşti, 25 Martie 1879. 

CAROL 

Preşedintele Consiliului de Miniştri şi Ministru de Interne, lonC. Brătianu; 
Ministru de Finanţe, D.A. Sturdza; Ministrul Afacerilor Străine, 7. Câmpineanu; 
Ministru de Justiţie, Eug. Stătetcu j Ministrul Lucrărilor Publice, M. Pherechide; 
Ministrul Cultelor şi Instrucţiunii Publice, G. Cantili; Ministru de Război, Co¬ 
lonel N. Dabija. 

(M. O., 1879, nr. 70, p. 1857—8). 


358. 

înalt Ordin de zi către trupele întrunite în garnizoana din Capitală. 

8/20 Aprilie 1879. 

Cuvinte de îmbărbătare către oştirea care a câştigat Independenţa, cu pri¬ 
lejul zilei de 8 Aprilie. 

Ofiţeri, subofiţeri, caporali şi soldaţi, 

Sunteţi puţini la număr în această revistă, căci mare parte din 
camarazii voştri de arme, după glorioasele oboseli ale războiului, 
care â ridicat poporul român la înălţimea vechei mândrii strămo¬ 
şeşti, se găsesc astăzi la fruntarii şi în noua posesiune românească 
Dobrogea, unde duc cu mult devotament şi abnegaţiune sarcina 
ce ţara le-a impus. Cu ocaziunea acestei zile, am ţinut să vă văd 

şi, spuindu-vă vouă, să cunoască armata întreagă, că purtarea demnă 
ce aţi avut în cel din urmă război şi greutăţile ce aţi ştiut să înfrun¬ 
taţi cu atâta tărie au dat şi ţării şi Mie proba cea mai vie de încre¬ 
derea ce trebue să avem în viitorul armatei române. 

Fiţi cu toţii tari în această credinţă. Puneţi toată stăruinţa ca, 
în timpul păcii, prin instrucţie şi disciplină, să aduceţi o nouă tărie 
armatei şi să câştigaţi titluri noi la recunoştinţa ţării şi la încrederea 
Şefului şi Domnitorului vostru. 

Dat în Bucureşti, la 8 Aprilie 1879. 

(M. O., 1879, nr. 81, p. 2089). 


359. 

înalt Ordin de zi către garda naţională. 

8/20 Aprilie 1879. 

La 8 Aprilie, Domnul evidenţiază devotamentul de care au dat dovadă 
gărzile naţionale pentru siguranţa statului şi paza Tronului pe timpul războiu¬ 
lui din 1877. 

Gardişti, 

Când am trecut £)unărea cu toată armata, Gardei naţionale 
i-am încredinţat toată siguranţa Statului şi a Tronului. 

Voi aţi răspuns pe deplin încrederii Mele şi aşteptărilor ţării: 
disciplina, ordinea şi devotamentul, ce aţi arătat în aceste timpuri 
grele, au dovedit odată mai mult, că atunci când interesele ţării 
o cer, oştire, miliţii şi garda naţională, nu fac decât un singur corp, 
însufleţit de aceeaş dorinţă: împlinirea datoriei, mişcat de acelaş 
simţjmânt: devotamentul către Patrie. 

Constat aceasta cu fericire şi mulţumesc din inimă Gardei naţio¬ 
nale din toată România; vă mulţumesc vouă, Gardişti ai Capitalei, 
care reprezentaţi aici întreaga instituţiune. 

Gardişti, 

Am ales ziua de 8 Aprilie ca să vă exprim simţimintele Mele, 
fiindcă această dată îmi reaminteşte ziua când naţiunea în unani¬ 
mitate a pus bazele noii sale organizaţiuni politice şi a ridicat sus 
stindardul României. 

Strâns uniţi împrejurul acestui stindard, l-am putut apăra cu 
tărie în evenimentele din urmă. Sunt dar adânc convins că, şi de 
acum înainte, vom lucra astfel, încât să jasigurăm viitorul scumpei 
noastre patrii şi să facem ca nimeni să nu se îndoiască de dânsul. 

Patriotismul vostru, iubirea de ţară a tuturor Românilor îmi 
sunt cea mai puternică chezăşie că vă voiu întâlni totdeauna pe 
calea onoarei şi a datoriei. 

Dat în Bucureşti, la 8 Aprilie 1879. 

(M. O., 1879, nr. 81, p. 2089). 


360. 


Răspuns Ia primirea spadei de onoare din partea armatei. 

10/22 Mai 1879. 


Prezentând spada, Ministrul de Război col. N. Dabija, între altele, a spus: 

« Ca omagiu al recunoştinţei noastre, ca semn al devotamentului nostru de¬ 
plin, noi aci, reprezentanţi ai armatei din toate trupele, fericiţi a fi strânşi în 
jurul Măriei Tale, rugăm să primiţi această spadă de onoare şi să o purtaţi în 
aducerea aminte a zilei de astăzi şi a luptelor dm campania trecută. Acei care au 
luat parte la izbânzile dela Gnviţa, Plevna, Rahova, Smârdan şi altele, când 
vor vedea această spadă lucind în mâinile Măriei Tale, vor simţi acel foc sacru 
ce poartă cu sine victoria şi vor găsi noi ocazii spre a perpetua între generaţiu- 
nile viitoare numele Marelui Căpitan Carol I, Domnul Românilor ». 

M. S. Domnul mulţumeşte. 

Primesc cu mândrie această sabie, ca un semn de dragoste a 
scumpei Mele armate, care prin vitejia ei a reînviat timpurile glo¬ 
rioase ale trecutului. O primesc ca o preţioasă amintire a acestei 
mari epoce prin care am trecut împreună, împărtăşind griji şi durere, 
pericol şi speranţă, şi din care am ieşit cu onoare. Dacă ni se strânge 
inima gândind la eroii căzuţi, nu vom plânge, căci din mormântul 
lor a înflorit independenţa ţării. Să dea Dumnezeu ca spada aceasta 
să rămână un lung şir de ani în somn adânc; însă dacă ea va fi 
chemată la luptă, atunci să strălucească în capul vitejilor. 

Trăiască brava noastră armată! 

(M. O., 1879, nr. 106, p. 2581). 

361. 

Toast la prânzul dela Palat. 

10/22 Mai 1879. 

Domnul închini pentru armata română. 

Ziua de 10 Mai a fost proclamată de ţară ca serbare naţională; 
astăzi această zi a devenit şi mai scumpă inimii Mele, prin dragostea 
şi încrederea ce Mi-a arătat armata. 

Voi păstra frumoasa spadă dăruită de ofiţeri, subofiţeri şi soldaţi, 
ca cel mai scump odor. Ridic acest pahar în sănătatea bravei armate, 
care de-a-pururea va rămânea paza iubitei noastre patrii. 

Să trăiască ostaşii români! 

(M. O.. 1879, nr. 106, p. 2582). 

362. 

Mesaj la deschiderea Adunării de revizuire a Constituţiei. 

22 Mai/3 Iunie 1879. 

Domnul aduce la cunoştinţa Adunării că are de scop a modifica art. 7 din 
Constituţiune. Apoi are a se interesa de alte probleme cu caracter intern. 

Domnilor Senatori, 

Domnilor Deputaţi, 

Deschizând sesiunea acestei nouă legislaturi, constat cu o ade¬ 
vărată mulţumire liniştea deplină cu care s’au făcut alegerile generale. 

Acest fapt, datorit înţelepciunii poporului român şi legalităţii 
stricte care s’a păzit în timpul alegerilor, estq cu atât mai însemnat 
cu cât aceste alegeri se făceau în mijlocul preocupărilor celor mai 
grave şi, pot zice, totdeodată şi celor mai legitime. 

In adevăr, în urma sacrificiilor ce ţara îşi impusese pentru a ieşi 
cu onoare din dificultăţile aduse de ultimele evenimente şi în faţa 
situaţiunii ce ni se crease de Congresul din Berlin, era natural oa 
emoţiunea resimţită să producă în ţară o agitaţiune şi o îngrijire 
generală, îngrijire cu atât mai mare cu cât fiecare se întreba, care 
era limita cerinţelor ce se manifestase prin Tractatul dela Berlin, 
care va fi limita concesiunilor ce se puteau face acestor cerinţe. 

Cu toate aceste, cu neliniştea care cuprinsese spiritele, rezultatul 
a dovedit odată mai mult că poporul român, brav şi tare pe câmpul 

de bătaie, ştie să fie blând şi prudent în luptele din năuntru şi să 
se menţie neclintit pe tărâmul legalităţii. 

Acelaş patriotism, aceeaş înţelepciune, de care a dat probă 
naţiunea, sunt sigur că le voi găsi şi în Reprezentanţii ei. Sunt con¬ 
vins că toţi, fără distincţiune de partide şi de opiniune, veţi şti, 
ca în toate împrejurările mari, a pune interesele generale mai presus 
de orice alte consideraţiuni, şi nu vă veţi inspira în lucrările d-voastre 
decât de marile interese ale ţării şi de îndestularea adevăratelor ei 
trebuinţa. 

Domnilor Senatori, 

Domnilor Deputaţi, 

Preocupat de a pune capăt luptelor care de secoli însângeră 
Peninsula Balcanică şi turbură periodic pacea Europei, Congresul 
din Berlin a voit, în noua ordine de lucruri ce crea în Orient, să înte¬ 
meieze pacea prin suprimarea inegalităţii diferitelor naţionalităţi 
şi religiuni. 

Deşi România era cu totul în afară din cercul acestor lupte, totuşi, 
printr’o regretabilă şi persistentă confuziune, Europa ne-a înglobat 
şi de astă dată în lumea orientală. Art. 7 din Constituţiune da, din 
nefericire, o armă contra noastră acelora care aveau interes să pre¬ 
lungească neînţelegerea, şi astfel paraliza ficţiunea noastră contra 
uneltirilor răuvoitoare. 

Din cauza aceasta n’am reuşit încă deplin a convinge diplomaţia 
europeană că naţiunea română nu a fost niciodată şi nu este nici 
astăzi animată de spirit de intoleranţă şi că, din contra, ea a împins 
adesea ospitalitatea până la neprevedere. 

Când, după căderea Constantinopolei, creştinii din Orient fugiau 
înaintea Semilunei triumfătoare, ei găsiră aci un azil sigur; Românii 
le deschiseră braţele cu căldură şi fără rezervă. Când mai târziu 
însă, prin tendinţele lor dominătoare sub regimul domniilor fana¬ 
riote, ei deveneau un pericol pentru ţară, un obstacol pentru desvol- 
tarea ei naţională, România, ameninţată în existenţa ei, luptă 
neîncetat ca să scape de acest rău, şi această luptă seculară nu se 
termină decât în 1821 prin triumful ideei naţionale. 

Tot astfel mai târziu, când Israeliţii, persecutaţi în alte State, 
au năvălit cu grămada la noi, această imigraţiune â fost încurajată 
de ospitalitatea tradiţională a Românilor, de toleranţa ce găsiau aici. 

Când însă această imigraţiune, ajutată în parte de nepăsarea şi 
nestabilitatea Guvernelor de atunci, a luat, mai cu seamă în jude¬ 
ţele de peste Milcov, proporţiuni mari şi se prezintă cu caracterul 
unei adevărate invaziuni; când această aglomeraţiune puternică 
a unui 'element străin apasă greu asupra desvoltării comerţului şi 
industriei naţionale şi mai cu seamă asupra poporaţiunilor rurale, 
nepregătite a lupta contra exploatării muncii şi a activităţii lor, 
atunci temerile şi îngrjirile s’au ridicat, fireşte, în sânul naţiunii, 
şi astfel, în diferite rânduri, Guvernele au crezut că pot înlătura 
pericolul prin restricţiuni legislative, în rândul cărora în cele din 
urmă a fost şi art. 7 din Constituţiune. Dar aceste restricţiuni, fără 
a garanta în mod eficace interesele noastre economice, n’au servit 
decât a expune ţara la cele mai nedrepte bănueli de intoleranţă 
religioasă. 

Făcând să dispară din aceste dispoziţiuni legislative aceea ce 
le-ar putea imprima caracterul unei exclusiuni religioase şi punân- 
du-le în acord cu marele principiu ca nimenea să nu fie înlăturat 
dela folosinţa şi exerciţiul unui drept pentru cauză de religiune, 
vom da satisfacere principalei preocupări care a dictat art. 44 al 
Tractatului din Berlin. 

Cu toate că independenţa o câştigasem prin propriile noastre 
forţe, pentru a ne admite însă în concertul Statelor europene, Puterile 
cele mari au putut cere dela noi ca să ne conformăm ideilor generale 
care predomină în ţările civilizate. în regularea chestiunilor de 
detaliu, însă, ele n’au cugetat, ele nu puteau cugeta a ne impune 
soluţiuni absolute, contrarii intereselor noastre cele mai vitale. 

Nici Camerele trecute, nici Guvernul Meu nu au prejudecat 
întru nimic rezolvarea acestei chestiuni. Ea se prezintă întreagă 
deliberărilor d-voastre. Este o datorie imperioasă să-i dăm o neîn¬ 
târziată soluţiune. Yă aparţine d-voastre ca, prin măsurile înţe¬ 
lepte ce veţi lua, să asiguraţi în acelaş. timp atât interesele noastre 
din năuntru, cât şi poziţiunea României în privirea raporturilor 
internaţionale. 

Când această grea chestiune va fi terminată, veţi avea, Domnilor 
Senatori şi Domnilor Deputaţi, a vă ocupa de alte legi şi reforme, 
nu mai puţin necesare. 

Organizarea definitivă a Dobrogei, crearea unei Bănci de scont 
şi de circulaţiune şi a unei Casse de economii, construcţiunea de 

întrepozite şi docuri la porturile principale, reorganizarea şi desvol- 
tarea instrucţiunii profesionale şi agricole, înfiinţarea de Comiţii 
agricole, sunt atâtea îmbunătăţiri de natură a chema înainte de 
toate atenţiunea d-voastre. 

Nu trebue în adevăr să uităm că numai prin asemenea institu- 
ţiuni şi reforme, vom putea asigura viitorul nostru, ne vom putea 
pune la adăpost de orice pericol. 

în marea transformare a Orientului, numai printr’o activitate 
constantă şi neobosită pe tărâmul economic şi intelectual, vom 
putea păstra poziţiunea ce ne-am creat prin energia noastră, prin 
bravura ostaşilor noştri. 

Sunt convins, domnilor Senatori şi domnilor Deputaţi, că pe 
această cale şi pentru rezolvarea tuturor marilor chestiuni de interes 
general, veţi da Guvernului Meu tot concursul de care va avea 
trebuinţă şi, graţie unirii şi silinţelor tuturor, vom pune bazele 
unei nouă ere de progres şi de prosperitate şi vom întări edificiul 
naţional. 

Astfel providenţa va binecuvânta lucrările d-voastre, şi atâtea 
sacrificii făcute de naţiunea întreagă vor da rodul ce ţara aşteaptă 
dela dânsele. 

In virtutea art. 95 din Constituţiune, Eu declar deschisă sesiunea 
extraordinară a Adunărilor Legiuitoare. 

Bucureşti, la 22 Mai 1879. 

CAROL 

Preşedintele Consiliului de Miniştri şi Ministru de Interne, I. C. Brătianu; 
Ministru de Finanţe, D. A. Sturdza; Ministrul Afacerilor Străine, I. Câmpineanu ; 
Ministru de Justiţie, Eug. Slătescu; Ministrul Agriculturii, Comerţului şi Lucră¬ 
rilor Publice, M. Pherechide; Ministrul Cultelor şi Instrucţiunii Publice, G. Can- 
tili; Ministru de Război, Colonel Ddbija. 

(M. O., 1879, nr. 114, p. 2737—8). 

363. 


Răspuns membrilor Academiei Române. 

27 Mai/8 Iunie 1879. 

M. S. Domnul primeşte în audienţă la palatul dela Cotroceni pe Mem¬ 
brii Societăţii Academice, organizată în corp constituit sub denumirea de « Aca¬ 
demia Română». Preşedintele Academiei rosteşte următoarele cuvinte: 

Măria Ta, 

«Academia Română, pătrunsă de recunoştinţă pentru solicitudinea ce Al¬ 
teţa Voastră Regală a arătat acestei instituţiuni, vine astăzi, cu cel mai profund 
respect, să-I exprime simţimintele sale de gratitudine. 

Ideea fundamentală de a face ca limba să fie una, precum una eBte şi vieaţa 
naţională In noul Stat Român, a dat naştere Societăţii Academice Române. 

Cultura spiritului în toate ramurile activităţii sale face gloria naţiunilor civi¬ 
lizate, glorie care se măsoară după urmele de lumină ce lasă din generaţiune în 
generaţiune, în litere, în ştiinţă şi în arte ca şi în vitejie. 

Ca mai toate cugetările naţionale, şi aceasta a fost rezervată Domniei Măriei 
Tale a o realiza. Ea a fost şi este din numărul acelora care sunt menite a înălţa 
naţiunea pe treapta ce i se cuvine. 

Ca Patron, Alteţa Voastră Regală s’a asociat la modestele noastre încercări, 
ca Suveran, a sancţionat transformarea Academiei în instituţiune naţională. 

Noi, Membrii acestei instituţiuni, venim dar respectuos a exprima simţimin¬ 
tele noastre de gratitudine înaltului nostru Protector şi totodată a ruga pe Su¬ 
veran să binevoiască a primi presidenţia onorane a Academiei Române. 

Aceasta e cea mai scumpă dorinţă a Membrilor Academiei care vin a depune 
omagiile lor la picioarele Tronului Alteţei Voastre Regale ». 

M. S. Domnul răspunde că primeşte ciţ satisfacţie propunerea şi face 
urări pentru progresul Academiei Române. 

Sunt mândru că sub Domnia Mea s’a fondat Societatea care 
astăzi devine Academia Română. Urez din toată inima ca această 
frumoasă instituţiune să fie un avut izvor pentru ştiinţă, pentru 
limba şi istoria noastră naţională. Primesc cu o vie satisfacţiune 
a fi Preşedintele onorar al acestui doct Corp, precum am fost fericit 
de a fi, chiar dela fundarea ei, Preşedintele Societăţii Academice. 

(M. O., 1879, nr. 120, p. 2867). 


364. 

Răspuns la Adresa Senatului. 

10/22 Iunie 1879. 

La adresa Senatului, citită de Preşedintele C. Bosianu, Domnul mulţu¬ 
meşte şi exprimă părerea că interesele naţionale vor fi apărate, deşi *’a cerut 
modificarea art. 7 din Constituţie. 

Domnule Preşedinte, 

Domnilor Senatori, 

Primesc cu o vie mulţumire cuvintele ce-Mi adresaţi în nu¬ 
mele Senatului. 

Ele îmi dovedesc odată mai mult că înţelepciunea şi patriotis¬ 
mul, de care naţiunea română a dat atâtea probe şi pe care le regă¬ 
sesc cu fericire în Reprezentanţii săi, sunt la înălţimea greutăţilor 
situaţiunii şi încercărilor prin care trecem. 

Nu Mă îndoesCj d-lor Senatori, că graţie concursului luminat 
şi a experienţei d-voastre, graţie iubirii şi devotamentului tuturor 
pentru ţară, vom ieşi triumfători din aceste dificultăţi, şi că, revi- 
zuind art. 7 din Constituţiune şi răspunzând astfel cerinţelor seco¬ 
lului şi aşteptărilor Europei, veţi şti tot deodată să luaţi măsurile 
necesare pentru ca interesele vitale ale naţiunii să nu fie compro¬ 
mise şi ca viitorul ei să fie asigurat. 

Vă mulţumesc încă odată din inimă, atât Eu cât şi Doamna, 
pentru simţimintele ce Ne exprimaţi şi Ne asociem împreună cu 
d-voastre la toate urările ce faceţi pentru fericirea iubitei noastre 
patrii. 

ţM. O., 1879, nr. 132, p. 3225—6). 

365. 

Răspuns la adresa Adunării Deputaţilor. 

12/24 Iunie 1879. 

C. A. Rosetti, preşedintele Adunării Deputaţilor, citeşte Adresa Camerii. 
Domnul arată că vremurile sunt grele, dar România le va birui. 

Domnule Preşedinte , 

Domnilor Deputaţi, 

Vă mulţumesc pentru cuvintele călduroase ce-Mi adresaţi. 

In adevăr, împrejurările sunt grele. Am însă credinţa neclintită 
că înţelepciunea şi patriotismul Reprezentanţilor Naţiunii vor în¬ 
vinge, ca totdeauna, încercările în care ne aflăm. 

Să nu uităm că în unire stă tăria. 

Să nu uităm, mai ales astăzi, că această unire de cugetări şi de 
lucrări e reclamată de ţara întreagă, pentru ca să puteţi săvârşi un 
fapt atât de important precum este acela al revizuirii art. 7 din 
Constituţiune. 

Această reformă, efectuat^ în puterea liberului joc al institu- 
ţiunilor reprezentative, va întări şi va înrădăcina puternic în inimile 
tuturor încrederea în instituţiunile noastre fundamentale. 

Tari în lăuntru pe baza legii şi a libertăţii, desvoltareş naţiunii 
va lua un avânt decisiv. 

Eu şi Doamna vă mulţumim pentru simţimintele ce Ne arătaţi 
şi urăm d-voastre şi iubitei noastre patrii fericirea cea mai deplină. 
(M. O., 1879, nli . 133, p. 3282). 


366. 

« 

Cuvântare la împărţirea premiilor în şcoalele de băieţi 
din Capitală. 

29 Iunie/11 Iulie 1879. 

Domnul, răspunzând prof. D. Petrescu, cu prilejul împărţirii premiilor 
şcoalelor din Bucureşti, în Sala Universităţii, arată ce a făcut şi ce va mai face 
atatul pentru învăţământ şi sfătueşte pe elevi să corespundă prin muncă şi 
bună conduită acestor sacrificii. 

Domnilor Profesori, 

Domnilor Institutori, 

Solemnitatea distribuţiunii premiilor este una din cele mai 
frumoase serbări ale unui popor. Destinată a recompensa meritul, 
laboarea şi diligenţa pe vastul câmp al culturii morale şi intelec¬ 
tuale, ea contribue puternic la desvoltarea instrucţiunii. Simt dar 
totdeauna o vie mulţumire când viu în mijlocul tinerimii studioase, 
pentru a-i încununa ostenelile şi a o chema să primească din mâinile 
Mele legitimele ei încurajeri. 

Naţiunea română, domnilor, este pătrunsă de marile foloase 
care pot rezulta pentru dânsa din răspândirea instrucţiunii; îmi 
place a recunoaşte cu mare satisfacţiune şi mândrie că Românul 
înţelege pe deplin importanţa întinderii învăţământului public. 
Aceasta se probează prin sacrificiile continue, pe care ţara nu înce¬ 
tează de a le face pentru cultura fiilor săi. Din toate evenimentele 
şi împrejurările grele prin care a trecut ţara noastră, din toate 
schimbările şi transformaţiunile adânci prin care ea s’a avântat 
necontenit pentru a ajunge la neatârnare şi la progres, reese o idee, 
o cugetare, care a rămas constantă în sufletul naţiunii şi s’a perpe¬ 
tuat într’însa dela Basarabi şi Lupu, prin Lazăr, Asachi, Eliade, 
Poenaru şi atâţia alţi neobosiţi luptători, şi această cugetare a fost 
răspândirea luminei în deosebitele straturi ale societăţii. 

Un popor, dar, care-şi lărgeşte orizontul cunoştinţelor sale în 
domeniul ştiinţelor, literelor şi al artelor, este un popor care nu piere 
şi care-şi aşează temeliile cele mai solide ale existenţei sale naţionale. 
Prin cultură, o naţiune care tinde la un viitor lung şi fericit, se 
afirmă, se înalţă, se înobileşte şi-şi câştigă locul respectat care i se 
cuvine în concertul lumii civilizate. 

Am avut ocaziunea de a aprecia prin Mine însumi progresele 
reale obţinute în deosebitele ramuri ale învăţământului. Ţara* 
pătrunsă de salutara idee a desvoltării tuturor părţilor care consti- 
tuesc cultura unui popor, n’a încetat un singur moment de a îmbu¬ 
nătăţi, prin toate mijloacele, atât învăţământul primar şi secundar, 
cât şi învăţământul superior. Dacă este adevărat şi elementar că, 
pentru ca un popor să-şi consolide libertăţile de care se bucură, 
trebue să-şi desvolte instrucţiunea primară, nu este însă mai puţin 
adevărat că, cu cât se va ridica nivelul culturii celei înalte, cu atât 
va prospera şi învăţământul secundar, şi cu cât acesta se va îmbu¬ 
nătăţi, cu atât va lucra cu mai multă eficacitate asupra înfloririi 
acelui învăţământ care este menit de a lumina masele profunde 
ale naţiunii. Este cu atât mai necesar de a lucra pe calea aceasta, 
cu cât găsim în Român inteligenţă şi aptitudine pentru a-şi întinde 
cunoştinţele sale în toate ramurile ştiinţei. 

întorcându-ne privirile către cultura profesională ţin a constata 
că nu poate fi un progres economic şi social mai mare decât acela 
de a întinde şi de a înălţa cunoştinţele profesionale ale unui popor 
şi de a pregăti astfel un viitor mai fericit industriei naţionale. Con¬ 
stanta preocupaţiune a Guvernului a fost şi va fi de a căuta mijloa¬ 
cele cele mai nimerite pentru a putea ajunge la acest rezultat bine¬ 
făcător. 

Nu pot termina fără a vorbi şi de clădirile pentru şcoale. M’am 
putut convinge cât de insuficiente şi de puţin menite destinaţiunii 
lor sunt aceste lbcale, unde tinerimea îşi cultivă inima şi spiritul. 
Guvernul Meu se va ocupa cu o deosebită luare aminte de această 
însemnată cestiune, pentru a-i da o soluţiune pe cât se va putea 
mai satisfăcătoare. Dacă este meritoriu pentru ştiinţă de a-şi da 
roadele sale ori unde s’ar profesa dânsa, nu este însă mai puţin 
adevărat că influenţa sa binefăcătoare asupra culturii junimii se 
va simţi şi mai mult, dacă vom avea localuri mai bine construite 
şi mai apte pentru propagarea instrucţiunii. 

Ameliorând învăţământul secundar pentru fete, desvoltând 
instrucţiunea seminarială, înfiinţând şcoale normale pentru băeţi 
şi pentru fete, lărgind cunoştinţele profesionale în ţară; cu un cuvânt* 
prin desvoltarea învăţământului public în toate ramurile sale, 
putem, domnilor, privi viitorul cu încredere şi naţiunea română 
va înainta cu siguranţă spre prosperitate. 

îmi rămâne, domnilor profesori şi domnilor institutori, sâ vă mul¬ 
ţumesc pentru ostenelile ce v’aţi dat în împlinirea misiunii ce aveţi şi 
să constat că, dacă Guvernul nu pierde nici o ocaziune pentru ame¬ 
liorarea soartei materiale a corpului didactic, el este în drept de 
a aştepta dela dânsul diligenţă, activitate şi neobosită perseverenţa 
pentru luminarea tinerimii. Ţara vă va binecuvânta pentru stăru¬ 
inţele ce veţi depune întru împlinirea acestei nobile şi patriotice 
misiuni. 

Iară voi, iubiţi şcolari, care prin zelul, aplicaţiunea şi buna 
voastră purtare, aţi meritat de a fi recompensaţi, veniţi să primiţi 
răsplata ce vi se cuvine din mâinile Domnului vostru, care poartă 
cea mai vie solicitudine instrucţiunii voastre morale şi intelectuale. 
Dea Dumnezeu ca sacrificiile pe care ţara le face pentru voi să aducă 
fructele pe care ea le doreşte! 

Nu uitaţi, că numai prin instrucţiune veţi putea deveni cetăţeni 
buni, folositori societăţii, prin luminile şi cunoştinţele voastre, şi 
veţi contribui, într’o zi, la rândul vostru, la consolidarea edificiului 
naţional, la mărirea scumpei noastre patrii. 

(M. O., 1879, nr. 148, p. 3614—5). 


367 . 

Cuvântare la împărţirea premiilor in şcoalele de fete 
din Capitală. 


30 Iunie/12 Iulie 1879. 

Domnul asistă la împărţirea premiilor din Bucureşti în sala Universităţii. 
La cuvintele prof. Paulina Zahana, M. S. arată rostul şcoalei pentru educarea 
viitoarei mame şi soţii. înfăţişează apoi însemnătatea şcoalelor profesionale, 
şi îndeamnă pe eleve să muncească pentru a corespunde aşteptărilor părinţilor 
şi ţării. 

Doamnelor Profesoare, 

Doamnelor Institutoare, 

Venind astăzi la această solemnitate, spre a răsplăti zelul şi 
activitatea junelor eleve care s’au distins la studiu în cursul anului 
şcolar expirat, ţin, mai întâi de toate, a vă asigura despre via şi con¬ 
stanta solicitudine ce atât Doamna cât şi Eu avem pentru şcoalele 
în care copilele îşi primesc educaţiunea morală şi intelectuală. 

în secolul de lumină în care trăim, nimeni nu mai pune la îndo¬ 
ială datoria ce incumbă Statului şi întregii societăţi, de a da instruc¬ 
ţiunii femeei aceeaşi serioasă îngrijire, care se cuvine educaţiunii şi 
culturii bărbatului. Sfiala şi prejudecăţile, care aveau curs în această 
privinţă, au dispărut cu totul şi toată lumea este astăzi de acord 
a recunoaşte că femeea are acelaşi drept ca bărbatul de a se instrui. 
Societăţile care- au redus condiţiunea femeei la un rol inferior şi 
subaltern, nu au înţeles îndestul că, ridicând acesteia posibilitatea 
de a se lumina, s’au privat ele înşile de unul din cei mai însemnaţi 
şi mai ageri factori ai prosperităţei şi măririi lor. 

Ca mumă, femeea are o influenţă decisivă asupra minţii şi inimii 
copiilor săi, şi această influenţă rămâne neştearsă chiar atunci 
când ei ajung la maturitatea vârstei şi îşi exercită activitatea 
asupra mersului trebilor publice. Muma este chemată mai întâi 
a sădi în inimile cele fragede sămânţa simţului de datorie şi de 
patriotism, care mai târziu are să producă cetăţeni buni şi plini 
de iubire şi devotament către Patrie. 

Cu cât vom avea mumă posedând, printr’o instrucţiune so¬ 
lidă, minte cultivată, sentimente nobile şi patriotice, cu atât vom 
avea într’o zi cetăţeni care să-şi îndeplinească mai bine misiunea 
lor în Stat. 

Nu mai puţină influenţă are femeea ca soţie în vieaţa socială; 
cu cât această tovarăşă va exercita o influenţă mai cultă şi mai 
îmblânzitoare asupra soţului în diferitele dificultăţi şi încercări 
ale vieţii, cu atât bărbaţii vor ţinti mintea şi inima lor spre fapte 
bune şi lăudabile, care să le înalţe numele şi să facă onoare ţării 
cărei aparţin. 

îmi place a constata cu cea mai vie mulţumire că România 
a înţeles şi dânsa imperioasa obligaţiune a instrucţiunii femeii, şi 
că sub acest] punct de vedere nu a rămas îndărăt de celelalte 

naţiuni. Ea face tot ce-L stă prin putinţă pentru cultura femeii în 
toate ramurile învăţământului, convinsă de rezultatele binefăcă¬ 
toare ce va aduce Naţiunii Române împodobirea facultăţilor inte¬ 
lectuale ale fiicelor sale. 

Ştiu că este încă mult de făcut pe această cale. Guvernul Meu 
nu a cruţat şi nu cruţă niciun mijloc pentru amelioraţiunea şi răspân¬ 
direa instrucţiunii în şcoalele de fete. 

învăţământul profesional a făcut obiectul unei mai de aproape 
solicitudini din partea noastră, fiind pe deplin convinşi că, des- 
voltându-se această ramură şi dându-i o direcţiune practică, rea¬ 
lizăm un adevărat progres social şi pregătim viitorul economic 
şi industrial al României. 

Dacă am putut aprecia prin Mine însumi frumoasele progrese 
făcute de către tinerele fete în şcoalele unde îşi primesc educaţiunea, 
ţin a recunoaşte partea însemnată ce vi se datoreşte d-voastre, 
doamnelor profesoare şi' institutoare; mai sunt însă multe pro¬ 
grese de realizat în această privinţă; depinde dela d-voastre ca, 
printr’o neobosită şi patriotică activitate, să daţi încă şi mai mare 
avânt instrucţiunii junelor noastre generaţiuni. 

Terminând, Mă întorc către voi, tinere copile, spre a vă spun£ 
că Domnul vostru se simte mulţumit de a putea încununa şi răs¬ 
plăti astăzi munca, diligenţa şi buna voastră purtare. Aduceţi-vă 
a,minte că sunteţi chemate a împlini o misiune nobilă şi frumoasă, 
aceea de a face astăzi mulţumirea şi mângâierea părinţilor voştri 
şi a deveni bune românce. Nu veţi ajunge la acest frumos rezultat 
decât prin purtare corectă, prin aplicaţiune la studiu şi prin si¬ 
linţe de a vă desvolta moralul şi inteligenţa astfel ca femeea ro¬ 
mână să facă şi pe viitor fala şi mărirea Patriei. 

(M. O., 1879, nr. 150, p 3651—2). 


368. 

Mesaj la prorogarea Corpurilor Legiuitoare. 

11/23 Iulie 1879. 

Pentru o mai chibzuită modificare a art. 7 dm Constituţie, Domnul amână 
cu o lună sesiunea extraordinară a Corpurilor Legiuitoare. 

Domnilor Senatori, 

Domnilor Deputaţi, 

Revizuirea art. 7 din Constituţiune preocupă România întreagă; 
ea trebue a preocupa încă mai mult pe Guvern. 

Spre a cunoaşte fazele prin care această chestiune a trecut atât 
în de afară cât şi în năuntru, noii Mei Miniştri au dar trebuinţă 
de un oarecare timp. D-voastre asemenea, cunoscând acum mai 
de aproape dificultăţile ce înconjoară chestiunea, simţiţi negreşit 
de a vă pune în noi comunicaţiuni cu alegătorii d-voastre, cu~ţara, 
şi aceasta înainte de a procede la rezolvarea definitivă a chestiu¬ 
nii. în acest interval, Guvernul Meu va putea aduce la cunoştinţa 
marilor Puteri europene hotărîrea naţiunii de a admite în legisla- 
ţiunea sa principiul proclamat de art. 44 din Tractatul din Berlin, 
dar tot odată şi îngrijirile ei şi marea datorie ce avem a garanta 
şi interesele naţionale şi economice, care trebue să fie sacre pentru 
orice Stat, pentru orice popor. 

în urma raportului Consiliului Meu de Miniştri sub nr. 441 
şi pe puterea art. 95 din Constituţiune, Eu dar amân sesiunea ex¬ 
traordinară a Camerelor pe termin de o lună cu începere de astăzi. 

Dat în Bucureşti, la 11 Iulie 1879. 

CAROL 

Preşedintele Consiliului Miniştrilor, I. C. Brătianu 

(M. O., 1879, nr. 158, p. 3802). 


369. 

Toast la serbarea patronului regimentelor 1 şi 2 artilerie. 

20 Iulie/1 August 1879. 

Domnul închină în onoarea artileriei române. 

îmi voi aminti totdeauna Cu plăcere de această frumoasă zi, 
pe care am serbat-o acum doi ani împreună în tabăra dela Ca¬ 
lafat, unde artileria noastră a pus temelia renumelui său, care a 
fost încununat în urmă la Plevna, Rahova şi SmârdaU- 

închin acest pahar în onoarea artileriei române, care este şi 
«per că va rămânea pururea mândria armatei. 

(M. O., 1879, nr. 167, p. 3937). 

370. 

Mesaj la redeschiderea Corpurilor Legiuitoare. 

11/23 August 1879. 

Domnul, la redeschiderea Corpurilor Legiuitoare, exprimi nădejdea ci art. 
7 din Constituţie va li modificat în aşa fel ca si împace principiile libertăţii 
religioase şi egalităţii civile şi politice cu necesităţile naţionale şi economice 
româneşti. 

Domnilor Senatori, 

Domnilor Deputaţi, 

Astăzi se încheie amânarea sesiunii extraordinare a Corpu¬ 
rilor Legiuitoare, urmată potrivit Mesajului Meu din 11 Iulie. 

D-voastre reîncepeţi acum activitatea d-voastre legislativă. 

Miniştrii Mei vă vor supune actele atingătoare de revizuirea 
art. 7 din Constituţiune, cerută de art. 44 al Tractatului din Berlin, 
pe care, cu toate sacrificiile ce ni le impune, România l-a primit 
prin glasul Reprezentanţilor săi. 

D-voastre, d-lor Senatori, d-Ior Deputaţi, aţi profitat de tim¬ 
pul ce v’a lăsat prorogarea Camerelor, spre a studia mai de aproape 
deosebitele împrejurări ale acestei grave chestiuni. 

Am dar deplina convicţiune că, astăzi, Camere şi Guvern vor 
pune tot zelul, tot patriotismul, toată prudenţa politică, spre a 
ajunge la o soluţiune, care pe deoparte să dea satisfacţiune princi¬ 
piului libertăţii religioase şi al egalităţii civile şi politice, proclamat 
de Europa întreagă, iar pe de alta să împace cu acest principiu 
necesităţile noastre naţionale şi economice. 

Dumnezeu să binecuvinteze lucrările d-voastre. 

Dat în Sinaia, la 11 August 1879. 

Preşedintele Consiliului Miniştrilor ad-interim, M. Kogălmceanu. 

(M. O., 1879, nr. 183, p. 5269). 

371. 

Domnul către delegaţii coloniei bulgare din România. 

23 Septemvrie 15 Octomvrie 1879. 

La mulţumirile şi declaraţiile de lealitate exprimate de delegaţia Bulga¬ 
rilor din România, Domnul declară că Bulgarii au găsit totdeauna ospitalitate 
în România. Luptele date de Români şi pentru independenţa Bulgariei au ser¬ 
vit o cauză nobilă. Ele au contribuit la cimentarea legăturilor româno-bulgare. 

Primesc cu o vie mulţumire adresa coloniei bulgare din Ro¬ 
mânia şi sunt foarte simţitor pentru frumoasele cuvinte ce-Mi 
rosteşte şi pentru acele care privesc pe Doamna. 

Este adevăraţ că Bulgarii au aflat în totdeauna în timpuri 
grele ospitalitatea cea mai largă în această ţară. Aveţi astăzi o 
patrie liberă şi un Domn, care a luptat alături cu Mine pentru 
independenţa Bulgariei. Sunt mândru că armata română şi-a văr¬ 
sat sângele ei pentru o cauză atât de sfântă ca acea a liberării po¬ 
poarelor subjugate şi pentru stabilirea unui viitor fericit pentru 
dânsele, şi sper că astfel s’au stabilit legături şi mai strânse între 
poporul bulgar şi naţiunea română. Numele de Plevna, Rahova, 
Smârdan, vor fi înscrise pe paginele istoriei noastre comune. Dea 
Dumnezeu ca ţara d-voastre să prospere, să se desvolte în pace 
şi linişte, menţinându-se frăţeştile şi vechile legături între am¬ 
bele ţări vecine, şi Bulgaria să fie fericită sub Domnul ce şi-a ales 
şi pentru care, ca rudă şi ca amic, simt o deosebită afecţiune. Să 
urăm dar cu toţii: Trăiască A. S. Principele Alexandru! 

(M. O., 1879, nr. 216, p. 6175). 


372. 

Mesaj la închiderea Camerelor de revizuire şi deschiderea Corpurilor 

Legiuitoare. 

12/24 Octombrie 1879. 

Dusă la sfârşit modificarea art. 7 din Constituţie, Domnul închide sesiu¬ 
nea Camerelor de revizuire şi deschide sesiunea ordinară a Corpurilor Legiui¬ 
toare în vederea activităţii legislative cu caracter urgent. 

Domnilor Senatori, 

Domnilor Deputaţi, 

Unanimitatea pusă de d-voastre în rezolvarea uneia din chestiu¬ 
nile cele mai spinoase ce au preocupat România v’a creat drepturi 
neşterse la recunoştinţa ţării. Această unanimitate a dovedit încă 
odată că, în chestiunile cele mari naţionale, Românii ştiu a pune 
de o parte orice consideraţiuni, orice spirit de partid, spre a nu se 
gândi decât la interesul general. Această acţiune comună a con¬ 
statat din nou că, deşi Constituţiunea noastră,, ca orice operă ome¬ 
nească, poate avea defectele sale, însă chiar acestea nu se cuvin 

a fi îndreptate, ca unele ce fac parte din pactul nostru funda¬ 
mental, decât atunci când reforma este simţită de întreaga naţiune. 

Atitudinea poporului român, rezerva ce el şi-a impus, înţe¬ 
lepciunea ce a ârătat, mărginindu-se, în aceste împrejurări deli¬ 
cate, în cercul discuţiunii legale şi evitând orice turburare care ar 
fi putut compromite interesele României, au justificat încă odată 
credinţa ce am pus în inteligenţa şi prevederea politică a acestei 
ţări. Când o naţiune se află în asemenea condiţiuni, oricare ar fi 
greutăţile ce i s’ar înfăţişa, ea le poate privi fără “temere, ea poate 
păşi înainte cu încredere în viitorul său. 

Domnilor Senatori, 

Domnilor Deputaţi, 

Opera d-voastre ca Adunări de revizuire este terminată. Acum 
d-voastre aveţi, ca Adunări prdinare, a păşi la lucrări legislative 
care nu pot suferi întârziere. 

închizând dar astăzi sesiunea Camerelor de revizuire, în vir¬ 
tutea art. 95 din Constituţiune, declar deschisă sesiunea extra¬ 
ordinară a Camerelor ordinare şi anume până la finele lunii curente 
Octomvrie. 

Dat în Bucureşti, la 12 Octomvrie 1879. 

Preşedintele Consiliului Miniştrilor şi Ministru al Lucrărilor Publice, 1. 
C. Brătianu; Ministru de Interne, M. Kogălniceanu; Ministrul Cultelor şi Instruc¬ 
ţiunii Publice, N. Kretzulescu ; Ministrul Finanţelor, D. A. Sturzda; Ministru 
Afacerilor Străine, B.Botrescu; Ministru de Războiu, Colonel D. Lecca; Mi¬ 
nistrul Justiţiei, A. Stolojan. 

(M. O., 1879, nr. 233, p. 6613). 


373. 

Domnul către Primarul din Tulcea. 

15/27 Octomvrie 1879. 

La primirea cu păine şi sare a Primarului din Tulcea, Regele şi-a mani¬ 
festat iubirea pentru Dobrogea şi a făgăduit că se va strădui pentru desvol- 
tarea acestei provincii. 

Voi iubi Dobrogea cum iubesc România, din care ea face acUm 
parte; ambiţiunea mea, stăruinţele Mele, vor fi de a da acestei 
ţări desvoltarea morală şi materială la care-i dă drept admira¬ 
bila sa pOziţiune. 

(M. O., 1879, nr. 235, p. 6654). 

374 . 

Mesaj la deschiderea Corpurilor Legiuitoare. 

15/27 Noemvrie 1879. 

Domnul anunţă un vast program de gospodărie internă. Legi cu caracter 
financiar vor duce la echilibrarea bugetului. Legi de natură administrativă 
vor tinde U simplifica aparatul de stat; Dobrogea va constitui punctul asupra 
căruia grija guvernării se va concentra în chip deosebit. Justiţia se va folosi de 
experienţa’ trecutului apropiat pentru a îndrepta sau creia legi nouă care să o 
ajute. Instrucţia publică va dispune de un sprijin şi mai puternic al Statului. 
Armata se va reorganiza. Drumuri şi linii ferate nouă vor fi puse la dispoziţia 
circulaţiei. Un consiliu legislativ e de dorit a lua fiinţă, pentru coordonarea 
legilor. Activitatea Corpurilor Legiuitoare se va îndrepta înspre Îmbunătăţirea 
stărilor interne. 

Domnilor Senatori, 

Domnilor Deputaţi, 

După două lungi şi laborioase sesiuni extraordinare, astăzi 
intraţi în sesiunea ordinară a activităţii d-voastre legislative. 

Cu această ocaziune am o plăcută datorie de a vă mulţumi din 
nou pentru patriotica şi luminata râvnă, ce aţi pus în deslegarea 
spinoaselor şi grelelor chestiuni ce aţi âvut la ordinea zilei. 

Situaţiunea noastră exterioară este favorabilă pentru prezent 
şi o putem privi cu încredere pentru viitor. 

Cu toate dificultăţile ce ne impunea executarea Tractatului 
din- Berlin, cu toate chiar dureroasele sacrificii ce a trebuit să facem, 
d-voastre cunoaşteţi cu câtă lealitate şi abnegaţiune, cu cât tact 
şi umauitate am ştiut cu toţii a ne conforma acelui tractat. 

Puterile semnătoare, suntem siguri, vor ţinea seamă de leali¬ 
tatea noastră, ca şi de dificultăţile ce existau, şi vor aprecia modul 
îndeplinirii acestei obligaţiuni internaţionale precum şi valoarea 
morală a unanimităţii cu care naţiunea a putut concilia interesele 
sale interioare cu stipulaţiunile unui act european. 

Suntem dar în drept a crede că peste puţin vom vedea stabi- 
lindu-se între noi şi celelalte patru mari Puteri semnătoare tracta¬ 
tului acele relaţiuni normale, care se formează între Statele absolut 
independente. 

Politica Guvernului Meu fiind eminamente naţională, bazată 
pe lealitate, pe drepturile şi datoriile internaţionale alipite de ca¬ 
litatea oricărui Stat liber, nu va putea jigni nici un interes legitim 

străin; din contră, va inspira o egală încredere pentru noul Stat 
român din partea tuturor celorlalte State. 

Astfel ne vom putea asigura simpatiile Puterilor şi consolida 
cu dânsele acele relaţiuni permanente şi normale, de care Româ¬ 
nia are trebuinţă pentru desvoltarea activităţii sale politice şi 
economice. 

Sperând şi aşteptându-ne că în curând vom fi liberi de preocu- 
paţiuni exterioare, cu atât mai mult activitatea noastră va trebui 
să fie concentrată asupra îmbunătăţirilor noastre din lăuntru, 
asupra îndestulării trebuinţelor noastre morale, materiale, eco¬ 
nomice. 

în timpul războiului, în timpul complicaţiunilor noastre inter¬ 
naţionale, aceste trebuinţe în mare parte au fost neîngrijite. Acum 
a sosit timpul ca, cu forţe întrunite, Camere şi Guvern', să ne pu¬ 
nem serios la lucru. 

D-voastre, d-lor Senatori, d-lor Deputaţi, şi aveţi înaintea 
d-voastre mai multe proiecte de legi demne de toată binevoitoarea 
d-voastre cercetare; cele mai importante sunt: proiectul de lege 
comunală, proiectele de legi pentru îmbunătăţirea serviciului sa¬ 
nitar, pentru cruţarea pădurilor,, pentru mine, pentru organizarea 
administraţiunii Domeniilor Statului, pentru Banca de scont şi 
de circulaţiune. Alte proiecte de legi, nu mai puţin importante, 
vor veni să reclame legislativul d-voastre concurs. 

în administraţiunea finanţelor, un control mai eficace şi mai 
sever a produs îmbunătăţiri reale, şi unele ramuri ale veniturilor 
Statului, precum vămile şi monopolul tutunurilor, au dat rezul¬ 
tate ce merită a fi numite satisfăcătoare. Astfel, cu concursul lu¬ 
minat al d-voastre, vom ajunge la finele exerciţiului acestui an 
cu un buget executat întocmai după prevederile ce au predomnit 
la votarea lui, 

Cu toate aceste, în vederea multelor îmbunătăţiri ce se reclamă 
de starea noastră din lăuntru, viitorul nu se prezintă fără difi¬ 
cultăţi financiare. Silinţele constante însă de a ameliora serviciul 
şi speranţa ce am că bugetele vor fi votate la timpul oportun, Mă 
fac a crede că, cu prudenţă şi exactitudine, totuşi vom ajunge a 
vedea situaţiunea noastră financiară pe deplin regulată. 

Ministrul de Finanţe va supune d-voastre legile necesare în ra¬ 
port cu bugetul anului viitor. 

România de peste Dunăre, Dobrogea, reclamă toată bine¬ 
voitoarea d-voastre îngrijire. 

în excursiunea ce am, făcut în noua provincie română, M’am 
încredinţat că acolo posedăm un capital mare de devotament şi 
de iubire către noua lor patrie din partea întregelor poporaţiuni 
de orice naţionalitate, de orice confesiune. Este de datoria noastră, 
este în interesul nostru de a conserva şi desvolta acest preţios ca¬ 
pital moţai; şi am ferma convicţiune că orice sacrificii vom face 
pentru îmbunătăţirea şi înflorirea Dobrogei vor fi mănoase în re¬ 
zultate folositoare pentru întregul Stat român. D-voastre veţi 
avea în curând a vă pronunţa asupra proiectelor de legi privitoare 
la organizarea acestei provincii şi la regularea proprietăţii rurale 
în aceeaşi parte a ţării. 

Ministrul Meu dela Interne va înfăţişa d-voastre mai multe 
proiecte de legi privitoare la întreg Statul român, între care cele 
mai importante sunt acele pentru împuţinarea şi reorganizarea 
subprefecturilor, pentru admisibilitatea şi înaintarea în funcţiunile 
administrative, pentru completarea serviciului poştelor şi telegra¬ 
felor, pentru reformarea serviciului penitenciarelor noastre. 

Judecătoriile de ocoale, cu competinţa lor de astăzi, au îm? 
puţinat procesele la instanţele superioare. Unele tribunale deja 
au început a nu mai avea decât foarte puţine judecăţi. O reformă 
dar se impune. Guvernul Meu vă va prezenta în această privinţă 
un proiect de lege, care va asigura tot de odată şi poziţiunea ma¬ 
gistraţilor, organizând şi răspunderea lor pe o scară mai largă. 

O experienţă de mai mulţi ani a dovedit că dispoziţiunile prac¬ 
tice luate de legiuitor spre a garanta cetăţenilor foloasele princi¬ 
piilor bune ale legilor moderne n’au ajuns totdeauna scopul lor. 
De aceea, Ministrul de Justiţie vă va prezenta un proiect de reforme 
parţiale ale Codicelui de procedură civilă, în vedere de a concilia 
& mai repede cercetare a cauzelor cu trebuinţa unei instrucţiuni 
serioase a proceselor. Asemenea vi se va prezenta un proiect de 
lege privitor la reorganizarea corpului portăreilor, care se află în 
Strânsă legătură cu reforma Codicelui de procedură civilă şi în 
special cu urmăririle averilor imobiliare. Acelaşi Minister vă va pre¬ 
zenta proiecte de lege privitoare la reformarea legiuirii asupra so¬ 
cietăţilor comerciale şi economice, asupra înfiinţării notariatului,, 
asupra îmbunătăţirii organizaţiunii porpului advocaţilor. 

Astăzi, graţie impulsiunii date instrucţiunii şi ridicării nive¬ 
lului moral al naţiunii, România are un personal judecătoresc 
luminat, integru, corespunzător sacrificiilor ce ţara face pentru 
justiţie. Cu o mai bună chibzuire şi cu îmbunătăţiri parţiale în le- 
gislaţiunea noastră civilă şi criminală, fără să-i atingem bazele 
fundamentale, în curând vom ajunge a avea tribunale care să fie 
în toată privinţa la înălţimea instituţiunilor judecătoreşti ale ţă¬ 
rilor celor mai luminate. 

Experienţa făcută în ultimul război a dovedit că organizaţiunea 
actuală a armatei are trebuinţă de a fi pusă în raport cu noua si- 
tuaţiune politică a ţării şi cu desvoltările ce a luat această institu- 
ţiune în timpii din urmă. în acest scop se va supune deliberărilor 
d-voastre un proiect de organizare a armatei, stabilit pe noi baze, 
care să cuprindă toate elementele de forţă de care dispune ţara, 
spre a putea fi întrebuinţate în caz de necesitate. Introducerea 
noii organizări a forţelor noastre militare va necesita dela sine şi 
modificarea celorlalte legi, care îşi au sorgintea în legea generală 
a armatei. 

îmbunătăţirile aduse în ultimii ani diferitelor grade de învă¬ 
ţământ public, prin separarea clasei I-a de a Il-a primară şi prin 
adăogirea clasei a IV-a, pe cât mijloacele au permis; înfiinţarea 
din nou şi separarea a câtorva catedre la Universităţi, cum şi în¬ 
fiinţarea unei a doua Facultăţi de medicină la Iaşi, etc., sunt atâtea 
progrese făcute în învăţământul nostru public. Guvernul Meu va 
urma nu mai puţin şi în viitor a se preocupa de completarea învă¬ 
ţământului. 

Patriotica solicitudine a Corpurilor Legiuitoare corespunde, 
sunt sigur, dorinţelor generale de a se distribui instrucţiunea pri¬ 
mară în toate unghiurile patriei şi de a se da o mai mare desvol- 
tare diferitelor ramure de cultură specială. 

Şcoalele normale, menite a pregăti învăţători rurali, au trebuinţă 
de multe îmbunătăţiri, spre a putea corespunde în toate scopului 
pentru care ele sunt create-, între altele, trebue să li se alipească 
câteva şcoale primare pentru practica pedagogiei. 

în anul acesta s’a elaborat şi promulgat programa gimnaziilor 
reale, indispensabilă unei direcţiuni practice în instrucţiune, lucru 
la care tinde Guvernul Meu pentru completarea sistematică a 
culturii poporului. în realizarea acestei simţite necesităţi, nu Ma 

îndoesc că veţi grăbi a înlesni mijloacele necesare deschiderii şi 
organizării instrucţiunii profesionale, menite a contribui în mod 
sigur la desvoltarea economică a ţării noastre. 

Cu toate măsurile deja luate ca să se completeze şi să se în¬ 
lesnească predarea cu succes a studiilor universitare, învăţământul 
superior nu mai puţin are nevoe de deosebita d-voastre atenţiune, 
mai ales în faţa nouăi situaţiuni politice ce a dobândit ţara noastră. 

Dacă cu toate însemnatele fonduri ce s’au afectat lucrărilor pu¬ 
blice, nu s’au putut face atâtea creaţiuni din nou cât se simţia tre¬ 
buinţa, cauza a fost deteriorarea atât de mare a căilor de comu- 
nicaţiune, provenită din transporturile enorme ce s’au făcut de 
armata rusă în timpul războiului, ceea ce a necesitat şi va mai 
reclama încă fonduri considerabile, nu numai pentru reparaţiune, 
dar şi pentru reconstrucţiunea lor. Cu toate acestea, multe îmbu¬ 
nătăţiri s’au făcut. Mai cu seamă căile judeţene, executate cu fon¬ 
durile şi zilele de prestaţiuni, s’au întins cu activitatea reclamată 
de interesele locale. 

Caile ferate, care la înfiinţarea primei reţele atât de întinse, 
îngrijise pe toţi, gândindu-se la sarcinile ce ţara credea a-şi im¬ 
pune, sunt astăzi artera de vieaţă pentru prosperarea materială a 
Statului român, şi cunoaşteţi cu câtă stăruinţă desvoltarea şi îmul- 
ţirea lor este astăzi reclamată din toate unghiurile ţării. Linia 
Ploeşti—Predeal se va deschide întreagă circulaţiunii publice peste 
puţine zile şi linia Buzău—Mărăşeşti, destinată a stabili o comuni- 
caţiune mai directă a Moldovei cu Capitala şi a înlătura gravele 
inconveniente ale liniei actuale, este deja pusă în lucrare. Sper că 
această linie va fi terminată în mare parte cel puţin anul viitor. 
Execuţiunile de căi ferate prin capitaluri naţionale dovedind cu 
succes posibilitatea de a nu mai avea recurs la întreprinzători 
străini, pe-au condus la construirea de către Stat a liniei Buzău— 
Mărăşeşti. Rezultatele adjudicaţiunilor, deşi proiectele au fost 
făcute pe preţurile cele mai reduse ale întreprinderilor actuale, au 
fost atât de avantajoase, în cât suntem asiguraţi că vom putea 
în viitor întreprinde şi alte asemenea lucrări în condiţiunile cele 
mai favorabile tezaurului public. Guvernul Meu va şi prezenta 
în curând d-voastre un proiect de lege pentru o nouă cale ferată, 
care va pune în comunicaţiune centrul ţării cu portul Kiustendje, 
a cărui importanţă pentru prosperarea naţională este simţită de toţi. 

Dacă această preţioasă lucrare a fost amânată până acum^ 
cauza a fost obiecţiunile ce s’au ridicat în contra sancţionării fron¬ 
tierei de sud a Dobrogei, determinată pe tărâm, conform Tracta¬ 
tului dela Berlin, de comisiunea de delimitatre. 

Constat cu fericire că activitatea naţională merge crescând 
cu paşi repezi, fiindcă, cu toate sacrificiile ce a făcut Statul pentru 
crearea căilor de comunicaţiune, ele sunt încă departe de a răspund? 
la toate trebuinţele producţiunii noastre naţionale. 

O lipsă însă foarte însemnată ce se simte în privinţa executării 
lucrărilor de către Stat, este acea a nesuficienţei personalului tehnic 
de ingineri, spre a putea întreprinde acele lucrări cu succesul dorit. 
Pentru aceasta este de neapărat să dăm Şcoalei noastre naţionale 
de poduri şi şosele desvoltarea reclamată de necesităţile ţării. 

Ministrul Meu de Lucrări Publice va prezintă chiar în această 
sesiune câteva proiecte de legi destinate Ia îmbunătăţirea agricul¬ 
turii şi a comerţului, precum: crearea de comisiuni şi de şcoale 
regionale de agricultură, pentru organizarea de intrepozitej de 
burse- pentru misiţi şi samsari, în fine pentru organizarea de insti- 
tuţiuni economice naţionale proprii a da desvohării ţării avântul 
dorit de Mine, de simţimintele d-voastre patriotice şi reclamat 
de viitorul naţiunii române. 

Mai este un proiect de lege, pe care în deosebi îl recomand bine¬ 
voitoarei d-voastre cercetări. Acest proiect de lege este privitor 
la instituirea unui consiliu, carele între alte atribuţiuni să aibă 
şi acel principal de a elabora proiectele de legi şi regulamentele de 
administraţiune publică. O experienţă de mai mulţi ani ne-a do¬ 
vedit necesitatea unui asemenea consiliu, compus de oameni spe¬ 
ciali, prin concursul cărora numai vom putea avea proiecte de 
legi bine studiate în toate amănuntele şi puse în concordanţă cu 
•întreaga noastră legislaţiune. 

Domnilor Senatori, 

Domnilor Deputaţi, 

Cum vedeţi, un larg câmp se deschide activităţii d-voastre 
legislative. Am convicţiunea că d-voastre vă veţi pune la lucru, 
cu zel, cu inteligenţă, cu patriotism; am convicţiunea că ţara, 
mulţumită d-voastre, va datori şi acestei sesiuni legi mănoase 
în rezultate bune. 

Astfel, d-voastre veţi contribui la îndreptarea multor neajun¬ 
suri din legislaţiunea noastră, veţi îmbunătăţi serviciile publice, 
veţi înzestra naţiunea cu folositoare instituţiuni şi veţi ridica ni¬ 
velul material şi moral al poporaţiunilor noastre. Făcând aşa, 
d-voastre veţi întări ţara în lăuntru, şi tari în lăuntru, vom fi tari 
şi în de afară; căci aşa vom insufla şi vom merita stima şi încre- 
derea naţiunilor şi guvernelor străine. 

Urând activităţii d-voastre un bun şi folositor succes, rog pe 
Dumnezeu să binecuvinteze lucrările d-voastre legislative. 

Sesiunea ordinară a Corpurilor Legiuitoare este deschisă. 

Bucureşti, la 15 Noemvrie 1879. 

CAROL 

Preşedintele Consiliului Miniştrilor şi Ministru al Agriculturii, Comerţului 
şi Lucrărilor Publice, J. C. Brătianu; Ministru de Interne, M. Kogălniceanu • 
Ministrul Cultelor şi Instrucţiunii Publice, N. Kretzulescu; Ministrul Finanţelor, 
D. A.Sturzda; Ministrul Afacerilor Străine, B. Botrtscu; Ministru de Războiu, 
Colonel D. Lecca; Ministrul Justiţiei, A. Stolojan. 

(M. O., 1879, nr. 258, p. 7149—51). 

375 . 

Toast la prânzul dela Palat. 

28 Noemvrie/10 Decemvrie 1879. 

Amintind de ziua căderii Plevnei, Domnul ridică paharul in sănătatea 
voinicilor care au luptat la 28 Noemvrie 1877 şi în amintirea celor morţi atunci. 

în această memorabilă zi, a doua aniversare a căderii Plevnei, 
ne amintim cu toţii de vitejia armatelor aliate care au luptat îm¬ 
preună şi privesc cu mândrie fruntaşii oastei Mele, care Mă încon¬ 
joară. Ridic acest pahar în sănătatea voinicilor acestor lupte şi 
în amintirea eroilor căzuţi. Trăiască scumpa noastră ţară şi apă¬ 
rătorii ei! 

(M. O., 1879, nr. 270, p. 7518). 

376 . 

Răspuns la Adresa Senatului. 

4/16 Decemvrie 1879. 

Prezentând adresa Senatului, Preşedintele Gbica asigură pe Domn de 
solicitudinea pe care o are maturul Corp pentru problemele in legătură cu Do- 

brogea. M. S. mulţumeşte pentru simţimintele Senatului faţă de persoana Sa 
şi crede că sacrificiile pe care ţara le va face pentru Dobrogea vor fi depăşite- 
de devotamentul locuitorilor din România dintre Dunăre şi Mare. 

Domnule Preşedinte, 

Domnilor Senatori, 

Vă mulţumesc pentru Adresa Senatului. Acest act important, 
îmi este o nouă dovadă despre sentimentele patriotice ale d-voastre, 
despre sprijinul puternic şi luminat ce drepturile şi interesele Ro¬ 
mâniei pot pururea găsi în d-voastre. 

Să ne răzimăm pe dreptatea marilor Puteri europene, să cre¬ 
dem că în curând vom fi liberi de ultimele noastre greutăţi exterioare. 

Atuncea, cu întrunite puteri, Guvern şi Camere, ne vom deda 
ocupaţiunilor şi îmbunătăţirilor din lăuntru. 

Pe temeiul acestei folositoare activităţi, Senatul, credincios 
misiunii sale, va da, nu Mă îndoesc, Ministerului Meu toate mijloa¬ 
cele spre a îndestula multiplele trebuinţe, ce se reclamă de desvol- 
tarea morală, materială şi economică a României. 

Cu deosebită plăcere, domnilor Senatori, primesc asigurarea ce-Mi 
daţi despre deosebita îngrijire ce veţi avea pentru a bine organiza 
Dobrogea. Am ferma convicţiune că amorul şi devotamentul po- 
poraţiunilor nouăi noastre provincii pentru noua patrie vor com¬ 
pensa cu dărnicie sacrificiile ce România va face pentru înflorirea 
acestei ţări. 

încă odată vă exprim recunoştinţa Mea pentru sentimentele 
d-voastre, pentru concursul d-voastre. 

Doamna se asociază cu Mine spre a vă mulţumi, domnilor Senatori,, 
pentru bunele urări ce Ne adresaţi. 

(M. O., 1879, nr. 274, 7646). 


377 . 

Răspuns la Adresa Adunării Deputaţilor. 

li 126 Decemvrie 1879. 

Domnul mulţumeşte Preşedintelui C. A. Rosetti şi deputaţilor pentru sen¬ 
timentele exprimate în adresa Cameni şi stărue asupra activităţii economice 
care se cere a fi intensificată; Dobrogei, aşişderea trebue să i se dea organi¬ 
zarea şi buna stare reclamate de situaţia ei actuală. 

Domnule Preşedinte, 

Domnilor Deputaţi, 

Primiţi mulţumirile Mele pentru sentimentele d-voastre pa¬ 
triotice, pentru concursul ce trebuinţele ţării au găsit şi găsesc în 
4-voastre, pentru bunele cuvinte ce-Mi adresaţi Mie şi Doamnei. 

Cu drept ziceţi d-voastre că România simte necesitatea de a 
păşi înainte pe calea,îmbunătăţirilor economice. Activitatea d-voastre 
spre a asigura aceste îmbunătăţiri, sunt încredinţat că nu va fi 
întreruptă. 

Cu plăcere constat că d-voastre apreciaţi ca şi Mine, cât importă 
chiar folosului ţării întregi organizarea şi buna stare a nouăi noastre 
provincii de peste Dunăre. 

încă odată, d-lor Deputaţi, vă mulţumesc pentru concursul 
d-voastre, vă mulţumesc pentru patrioticele d-voastre cugetări 
şi acte. 

(M. O., 1879, nr. 282, p. 7915). 


378. 

înalt Ordin de zi către armată. 

1/13 Ianuarie 1880. 

Mulţumit că în «nul 1879 armata şi-a înţeles misiunea, Domnul o îndeamnă 
în pragul anului nou să continue a cultiva virtuţile militare spre folosul Ţării 
şi mulţumirea Suveranului. 

Ostaşi, 

Anul ce a încetat Mi-a probat, odată mai mult, că sunteţi pă¬ 
trunşi de nobila misiune ce vă este încredinţată, şi că, prin disci¬ 
plină şi silinţele voastre, aţi meritat mulţumirea Mea şi încre¬ 
derea Ţării. 

Continuaţi pe această cale, faceţi-vă datoria cu devotament 
şi abnegaţiune, desvoltaţi necontenit virtuţile militare, care tre- 
bue să fie podoaba voastră, şi puteţi fi siguri astfel de dragostea 
Mea, de recunoştinţa Patriei, care va privi în voi scutul ei puternic. 

Vă urez an bun şi fericit. 

Dat în Bucureşti, la 1 Ianuarie 1880. 

(M. O., 1880, nr. 1, p. 1). 

379. 

Mesaj Ia închiderea Corpurilor Legiuitoare. 

12/24 Aprilie 1880. 

Domnul «rată roadele sesiunilor Corpurilor Legiuitoare. Modificarea art. 
7 din Constituţie, perfecţionarea armatei, grija pentru Dobrogea ţi Iaşi, sunt 
numai câteva din aceste realizări. In numele Ţării şi al Său, M. S. mulţumeşte 
Camerii ţi Senatului pentru activitatea desfăşurată. 

Domnilor Senatori, 

Domnilor Deputaţi, 

Lunga şi obositoarea d-voastre activitate legislativă ajunge 
astăzi la finitul ei. Fie ca Adunări de revizuirea Constituţiunii, 
fie ca Adunări Legiuitoare ordinare, Parlamentul român a fost 
la înălţimea misiunii sale. 

D-voastre aţi deslegat grele şi spinoase chestiuni internaţio¬ 
nale, sociale şl economice. 

Aţi introdus în liberala noastră Constituţiune principiul socie¬ 
tăţilor moderne, acela al egalităţii politice fără deosebire de reli- 
giune, înconjurând aplicarea acestui principiu cu garanţiile cerute 
de interesele noastre economice. 

învingând toate greutăţile, aţi puS ţara în stăpânirea marei 
sale artere de comunicaţiune: căile ferate. 

Fără a impune poporaţiunilor noi sarcini, aţi dat Guvernului 
Meu un buget echilibrat, votat la timp şi în stare de a putea face 
faţă la toate trebuinţele serviciului public. 

Mulţumită fondurilor speciale ce aţi pus la dispoziţiunea 
Ministerului, vom putea perfecţiona organizarea noastră militară 
şi îmbunătăţi materialul armatei. 

Noua noastră provincie ne datoreşte o lege organică care a fost 
primită cu bucurie de poporaţiunile noastre transdanubiene, fără 
osebire de naţionalitate şi de religiune, şi care, prin principiile sale 
de ordine, de libertate şi de civilizaţiune, ne-a atras laudele opi- 
niunii publice europene. 

Aţi împlinit promisiunea dată de Constituantă vechei capitale 
a Moldovei, ca desdăunare a sacrificiilor ce acest nobil oraş a făcut 
cauzei Unirii, şi prin două legi speciale aţi dat Guvernului Meu 
putinţa de a ridica din ruine marile sale edificiuri: Catedrala me- 
ropolitană şi vechiul Palat domnesc. 

In numele ţării şi în numele Meu, vă exprim dar toată recu¬ 
noştinţa pentru lucrările d-voastre legislative, atât de grele, atât 
de importante, atât de mănoase în rezultate bune, şi care le da- 
torim numai activităţii şi patriotismului d-voastre. 

D-voastre vă reînturnaţi acum în mijlocul con jude jenilor cu 
conştiinţa împăcată, căci aţi dat ţării bune legiuiri şi folositoare 
îmbunătăţiri, Vă doresc dar cu această ocaziune sărbători frumoase 
în sânul familiei d-voastre şi, înainte de a ne despărţi, să strigăm 
cu toţii: Să trăiască muma noastră a tuturor, să trăiască România! 

Sesiunea Corpurilor Legiuitoare este închisă. 

Bucureşti, la 12 Aprilie 1880. 

Preşedintele Consiliului de Miniştri şi Ministru al Agriculturii, Comerţului 
şi Lucrărilor Publice, /, C. Brătianu; Ministru de Interne, M. Kogălniceanu ; 
Ministrul Afacerilor Străine şi ad-interim la Culte şi Instrucţiune Publică, B. 
Boerescu; Ministru de Finanţe, I. Câmpineanu; Ministru de Războiu, General 
D. Lecca ,• Ministru de Justiţie, A. Stolojan. 

(M. O., 1880, nr. 87, p. 2693). 


380. 

înalt Ordin de zi către armată. 

10/22 Mai 1880. 

De 10 Mai, ziua venirii Domnului pe tronul României şi a independenţei, 
M. S. se adresează oştirii, scutul Ţării, Sndemnând-o să fie pătrunsă de Înalta 
misiune ce are de a păzi patrimoniul naţional ce-i este încredinţat. 

Ofiţeri, subofiţeri, caporali şi soldaţi, 

Ziua de 10 Mai este îndoit scumpă inimii Mele: în această zi am 
intrat ca Domn în Capitala României, şi tot la 10 Mai ţara a 4 e * 
venit independentă, graţie eroismului vostru. 

Pe cât a fost însă de mare gloria care a încoronat silinţele voastre, 
pe atât este de grea misiunea de a păstra neatins sacrul depozit 
pus de acum înainte sub scutul patriotismului vostru. 

Sunt sigur că veţi fi totdeauna pătrunşi de înalta misiune ce 
vă incumbă şi că România va găsi pururea cea mai puternică ga¬ 
ranţie în devotamentul şi în îndeplinirea datoriei voastre. 

Să trăiască România! 

Să trăiască armata română! 

Dat în Bucureşti, la 10 Mai 1880. 

(M. O., 1880, nr. 106, p. 3077). 

381. 

Răspuns la felicitările delegaţiunilor din judeţe. 

10/22 Mai 1880. 

O delegaţie a judeţelor ţi comunelor urează domnie glorioasă, cu prilejul 
zilei de 10 Mai, Domnului prin glasul lui G. Lecca, Vxce-preşedintele Senatului 
ţi reprezentantul Bacăului. M. S. schiţează însemnătatea zilei şi arată menirea 
tuturor de a consolida ţara în nouăle ei condiţiuni de vieaţă. 

Domnilor, 

Sunt mândru şi adânc mişcat, văzând împrejurul Meu delegaţii 
tuturor judeţelor şi comunelor, care au venit spre a sărbători îm¬ 
preună cu Capitala memorabila zi de astăzi. 

La 10 Mai 1866, pentru prima oară, se sigilă pactul care a 
legat pentru totdeauna destinele Mele cu această ţară. 

Tot la 10 Mai 1877, un puternic şi bărbătesc freamăt făcu să 
tresară pe toţi Românii dela o margine la alta a ţării; ei se gru¬ 
pară împrejurul Meu strigându-Mi: «Trage strămoşeasca spadă 
şi reînvie zilele de glorie şi de fericire ale Românilor! Fă ţara inde¬ 
pendentă !». 

Am mers vesel şi plin de încredere, căci ştiam că am în urma 
Mea un întreg popor. Şi astfel astăzi, 10 Mai 1880, serbăm voioşi 
aniversarea neatârnării României ca ţară liberă şi suverană, recu¬ 
noscută de toate Statele. 

Acum dar, domnilor, când prin energia şi silinţele noastre 
ne-am reluat locul ce ni se cuvenia, o îndoită şi nu mai puţin nobilă 
sarcină se impune veghierilor noastre patriotice: aceea de a conso¬ 
lida, cum ziceţi, prin muncă, prin unitate, prin abnegaţiune, ceea 
ce braţul viteaz al ostaşilor noştri, ceea ce mintea, prudenţa cum¬ 
pănită a tuturor bărbaţilor care au condus trebile publice, au do¬ 
bândit pentru scumpa noastră patrie. Astfel se va dovedi şi mai 
bine că ţara aceasta, tot şitât de virilă şi de perseverentă în pace 
ca şi în război, este un element de ordine şi de progres la locul ce 
Providenţa i-a însemnat. 

Mulţumindu-vă, Doamna şi Eu, încă odată pentru cuvintele 
ce-Mi rostiţi în numele tuturor judeţelor şi comunelor, să ne unim 
din nou cu toţii în acel strigăt, eare în veselie sau în primejdie va 
ieşi chiar cu ultima suflare din ^piepturi româneşti: Să trăiască 
România! 

(M. O., 1880, nr. 107, p. 3095). 

382. 

Toast la prânzul dat în sala Teatrului Naţional. 

10/22 Mai 1880, 

Capitala a dat în sala Teatrului Naţional un prânz în. cinstea Domnului 
şi a armatei. Do mn ul închină pentru ţară. 

Ziua de 10 Mai fiind o sărbătoare naţională, închin cel dintâiu 
pahar în onorul ţării. Sunt acum trei ani de când România, în 
împrejurările cele mai grele, se declară independentă. Armată şi 
popor luptară cu vitejie şi bărbăţie şi învinseră în fine toate greu¬ 
tăţile. Lupta aceasta a oţelit şi întărit naţiunea, şi astăzi putem 
privi viitorul cuJinişte şi încredere, şi striga cu mândrie: Să trăiască 
scumpa noastră patrie de sine stătătoare! 

(M. O., 1880, nV. 107, p. 3096). 


383. 

Alocuţiune către ofiţerii Regimentului austro-ungar Nr. 6 « Carol I». 

Budapesta, 1/13 Octombrie 1880. 

împăratul Austro-Ungariei a numit pe Domn cap al Reg. 6 « Carol I», 
în timpul vizitei ce i-a fost făcută de către Suveranul român. Domnul 
a întrunit pe ofiţerii şi soldaţii regimentului Său şi le-a spus că se simte onorat 
de. cinstea pe care l-a rezervat-o împăratul, făcându-L şef al unei unităţi cu 
un trecut glorios. A invitat apoi pe ofiţeri să strige cu El: 

<< Să trăiască M. S. împăratul Francisc Iosif». 

(M. O., 1880, nr. 223, p. 6803). 


384. 

Răspuns la toastul Primarului din Galaţi. 

14/26 Octombrie 1880. 

Ih drum spre Iaşi, Domnul s’a oprit la Galaţi. Primarul oraşului , la prânzult 
oferit Suveranilor, a dat expresie simţimmtelor de devotament dinastic al Gă- 
lăţenilor. M. S. mulţumeşte. 

Mişcarea măreaţă ce primim astăzi din partea Gălăţenilor este 
în adevăr extraordinară şi prin aceasta Mă convinge de devotamentul 
despre care niciodată nu M’am îndoit. Recunoscător dar pentru 

această măreaţă şi spontanee primire, vă însărcinez, domnule Primar, 
ca să arătaţi Gălăţenilor din partea Noastră şi a Doamnei viile 
Noastre mulţumiri, urându-le prosperitate în toate interesele 
localităţii d-lor. 

(Românul, 1880, 20-21 Oct./l-2 JNov; p. 963). 

385. 

Toast la prânzul din Roman. 

16/28 Octomvrie 1880. 

Domnul toastează pentru Divizia IV, amintind faptele de arme din timpul 
războiului ţi pe eroii ei. 

închin acest pahar în onorul Diviziunii IV, care prin vitejia 
sa pe câmpul de bătaie a scris paginele cele mai frumoase din glo¬ 
riosul nostru război şi a ştiut să ridice atât de sus reputaţiunea 
armatei noastre. Convins că şi în viitor această diviziune va păstra 
neatins acest renume, beau în sănătatea Diviziunii IV, amintin- 
du-ne memoria eroilor căzuţi pentru independenţa României. 

(M. 0„ 1880, nr. 238, p. 7154). 


386. 

Toast la prânzul din Iaşi. 

18/30 Octombrie 1880. 

Domnul ridică paharul In onoarea Iaşilor, a doua capitală a Ţării şi leagănul 
Unirii, care a suferit pentru ridicarea Statului român. 

Ridic acest pahar în onorul celei de a doua Capitală a ţării, leagănul 
Unirii, din care s’â ridicat Statul român. Iaşii, vechea 'metropolă 
a României, poate dar fi mândră, fiindcă ea a pus temelia din care 
s’a ridicat România tare şi independentă, respectată de toată 
Europa. Mulţumind din toată inima laşului pentru patriotismul 
ce a arăta,t în toate ocaziunile şi pentru iubirea şi devotamentul 
cu care Ne-a primit astăzi, beau în sănătatea Ieşenilor, care au fost 
şi vor fi totdeauna, sunt convins, în fruntea actelor celor mari. 

Să trăiţi! 

(M. O., 1880, nr. 238, p. 7156). 

387. 

înalt Ordin de zi către trupele dela Ţigăneşti şi Roman. 

laţi, 21 Octombrie/2 Noemvrie 1880 . 

Relevând că în timp de p«ce armata se exercită prin concentrări şi tabere 
de instrucţie, Pomnul constată că oştirea română este la înălţimea cerinţelor 
vremii din punctul acesta de vedere. 


Ostaşi, 

Concentrările şi taberile de instrucţie sunt astăzi principalul 
mijloc de a desvolta şi de a da tărie numeroaselor trupe ce organi¬ 
zaţia militară cere de a pune în acţiune. Printr’însele numai, şefii 
superiori de toată treapta învaţă a cunoaşte şi a avea de aproape 
în mână trupele ce comandă, şi iarăş printr’însele trupa dobân¬ 
deşte încrederea şi coeziunea trebuincioasă şi câştigă, prin con¬ 
tactul zilnic, dragostea şefilor, meniţi a o conduce la îndeplinirea 
datoriilor sale către patrie. 


Ostaşi din taberele Ţigăneşti şi Roman, 

Aţi avut ocaziune să vă convingeţi înşivă de rezultatele do¬ 
bândite în acest an; şi mai cu seamă Voi, dorobanţi şi călăraşi, 
care deşi organizaţi semi-permanent, aţi ştiut cu toate aceste, prin 
râvna şi silinţa ce aţi arătat, a vă înfăţişa întocmai ca trupele cele 
vechi, aţi dovedit că temelia puterii noastre armate este pusa şi 
că ţara poate conta pe instituţiunile sale militare. 

înainte dar pe această cale şi Eu voiu fi pururea mândru de a 
fi în capul vostru, precum am simţit cea mai vie satisfacţiune con¬ 
statând în persoană, la diferitele exerciţiuri, marşuri şi manevre, 
adevăratul progres realizat prin silinţele voastre. 

Exprim dar şefilor şi trupelor Domneasca Mea mulţumire pentru 
zelul şi devotamentul ce au desfăşurat. 

Dat în Iaşi la 21 Octomvrie 1880. 

(M. O., 1880, nr. 240, p. 7201). 

388. 

Cuvântare la deschiderea Expoziţiei de arte şi industrie. 

1/13 Noemvrie 1880. 

Răspunzând lui C. Porumbaru, Preşedintele expoziţiei organizate de 
* Concordia Română », Domnul e satisfăcut a constata că expoziţiile au fost 
necesare progresului industriei şi meseriilor. La noi, expoziţiile sunt cu 
atât mai utile. Desvoltarea industriilor la Români ar scuti ţa,ra de multe cum¬ 
părături de peste hotare şi ar contribui la independenţa ei economică. 

Expoziţiunile au dat în toate ţările îndemnul cel mai puternic 
arteloţ, industriei şi meseriilor, stabilind concurenţa, răsplătind 
silinţa. Sper că tot aşa va fi şi la noi. Salut dar cu mare bucurie 
întâia expoziţiune română înfiinţată prin iniţiativa societăţii Con¬ 
cordia, şi urez din toată inima un deplin succes acestei frumoase 
întreprinderi, care, sunt convins, va purta roadele sale. Am avut 
întotdeauna dorinţa cea mai vie de a vedea industria şi meseriile 
naţionale asigurate şi desvoltate prin fabrice şi prin şcoale prac¬ 
tice, păstrându-se astfel ţării atâtea milioane care merg în fiecare 
an peste hotare. Voi fi dar recunoscător oricărui va contribui şi 
lucra la emanciparea noastră economică. Dea Dumnezeu ca această 
mică expoziţie, care este deja semnul unui progres simţitor, să fie 
începutul întru dobândirea marelui rezultat care va da nouă vieaţă 
şi tărie poporului român! 

Mulţumesc tuturor care au luat parte la această roditoare în¬ 
treprindere, şi voi trece cu plăcere prin diferitele secţiuni, spre 
a judeca silinţele şi munca fiecăruia. 

(M. O., 1880, nr. 247, p. 7334). 


389. 

Cuvântare la inaugurarea lucrărilor de canalizare a Dâmboviţei. 

2/14: Noemvrie 1880. 

Primarul Municipiului exprimă gratitudinea sa Suveranului cu prilejul 
participării la inaugurarea canalizării Dâmboviţei. Opera aceasta, remarcă 
Domnul, va transforma capitala României, făcând-o mai sănătoasă şi mai 
demnă de o ţară mare. 

Mă unesc din toată inima la bucuria generală ce simte astăzi 
Capitala, văzând începutul lucrărilor de canalizarea Dâmboviţei, 

aşteptat de mulţi ani cu nerăbdare şi viu dorit de Mine. Am toată 
încrederea că Municipalitatea va pune-toată stăruinţa spre a duce 
la un bun sfârşit această mare întreprindere, chemată a transforma 
oraşul şi a îmbunătăţi starea sănătăţii locuitorilor. Răsplata cea 
mai frumoasă, pentru iniţiativa Primăriei în această importantă 
lucrare şi perseverenţa ce va pune, va fi nu numai recunoştinţa 
Bucureştenilor, dar şi acea a naţiunii întregi, care se va mândri 
de Capitala ei. Vă mulţumesc de cuvintele bine simţite ce Mi-aţi 
adresat în numele reprezentaţiunii oraşului, şi-Mi voi aminti tot¬ 
deauna de ziua în care am pus mâna la edificarea acestei opere. 

(M. 0. r 1880, nr 248, p. V355). 


390. 

Mesaj la deschiderea Corpurilor Legiuitoare. 

15/27 JSoemorie 1880. 

Domnul face o enumerare a ceea ce s’a făcut până acum pentru gospodăria 
internă a României independente şi ce mai e de făcut. Armata, mărită în cursul 
anului 1880 cu 14 regimente de dorobanţi, 4 de călăraşi şi 1 bat. de geniu, 
Instrucţia publică, liniile ferate, finanţele, justiţia, instituţiile de credit vor 
atrage atenţia activă a Corpurilor Legiuitoare în sesiunea ce se deschide. Se 
va reglementa de asemenea problema succesiunii la tron potrivit normelor 
Constituţiei. 

Domnilor Senatori, 

Domnilor Deputaţi, 

Mă simt totdeauna fericit aflându-Mă în mijlocul Reprezenta» 
ţiunii Naţionale. Astăzi însă mulţumirea Mea este cu atât mai mare 
eă preocupaţiumle exterioare, care ne-au absorbit la începutul 
sesiumi anului trecut, sunt înlăturate şi toată solicitudinea şi acti¬ 
vitatea noastră pot fi concentrate asupra îmbunătăţirilor interioare 
şi îndestulării trebuinţelor ţării, care au putut suferi în anii trecuţi 
din cauza grelelor împrejurări prin care am trecut. 

După atâţia secoli de suferinţe şi de lupte, România indepen¬ 
dentă şi-a luat locul cuvenit între Statele europene. Recunoscută 
de toate Puterile, ea întreţine cu dânsele relaţiunile cele mai cordiale. 

Ţara va şti a răspunde la încrederea şi la simpatia ce marile 
Puteri i-au arătat. Prin dezvoltarea sa naţională, ea va proba cu 
fapte că existenţa ei constitue un element de ordine şi de civilii 
zaţiune în Orientul Europei. 

Cu ocaziunea călătoriei Mele de astăvară şi a primirii ce Mi 
s’a făcut cu atâta simpatie, care şe răsfrângea asupra naţiunii, 
am constatat însumi cu o vie mulţumire încrederea şi stima ce 
inspiră junele nostru Stat independent. 

Să continuăm a păstra aceste bune simţiminte şi a nu încete^ 
de a desvolta şi întări cu toţii, Adunări şi Guvern, elementele care 
constituesc condiţiunile de vieaţă şi de soliditate ale nouăi noastre 
situaţiuni politice. 

Relaţiunile noastre exterioare sunt din cele mai bune. 

Independenţa României, notificată tuturor Capilor de Stat, a 
fost primită pretutindeni cu o vie satisfacţiund. 

Mai multe tractate şi convenţiuni ce Guvernul Meu a încheiat 
cu diferitele State, şi altele, care sunt în negociere, vă vor fi su¬ 
puse d-voastre în această sesiune. 

Chestiunea reglementării libertăţii navigaţiunii pe Dunărea- 
de-‘Joe*-are peste puţin a se rezolva de Comisiunea europeană 
dela Galaţi. Guvernul Meu, pătruns de marile interese ce 
România are pe acest fluviu, va şti a le menţinea şi a le 
apăra, în acord cu textul tractatelor şi cu principiul libertăţii de 
navigaţiune. 

Deşi îngrijirile politice din trecut au oprit pe Guvernul Meu 
a da toată atenţiunea cuvenită administraţiunii interioare a ţării, 
totuŞ în intervalul sesiunilor Corpurilor Legiuitoare el s’a ocupat, 
pe cât i-a stat prin putinţă, cu îmbunătăţirile cele mai însemnate 
ale administraţiunii publice. 

Astfel legea organică a comunelor, care s’a şi votat în parte 
de d-voastre, s’a supus la un nou studiu, spre a ieşi astfel şi mai 
bună din votul definitiv al Corpurilor Legiuitoare, care-i va per¬ 
mite aplicarea. Asemenea se va face şi cu proiectul pentru consiliile 
judeţene, deja supus Camerei. Prin ambele aceste legi, descentra¬ 
lizarea administraţiunii va deveni o realitate, pusă în acord cu exi¬ 
genţele Constituţiunii noastre. 

Proiectul de lege pentru primirea şi înaintarea în funcţiunile 
administrative, studiat şi modificat potrivit trebuinţelor noastre, 
se va supune deliberaţiunilor d-voastre şi vom face ca, prin con¬ 
diţiunile de capacitate şi garanţiile de stabilitate, să avem un per- 1 
gonal administrativ care să corespundă la însemnata misiune ce-i 
este încredinţată. 

O experienţă de mai mulţi ani a dovedit asemenea că legea toc¬ 
melilor agricole şi acea a poliţiei rurale cer urgente şi serioase mo¬ 
dificări, pe care Guvernul Meu se va grăbi a vi le prezenta cât mai 
neîntârziat. 

Starea finanţelor noastre vă va fi supusă în toate amănuntele 
ei prin sitliaţiunea financiară ce are să vă prezinte Ministrul Meu 
de Finanţe. Trebue să constat însă chiar aci, că recolta cu totul 
mediocră a anului trecut şi grelele sarcine ce bugetul a avut să poarte 
în anul 1879 au făcut să se nască, pentru un moment, temerea că 
veniturile bugetare nu vor putea acoperi cheltuelile acelui an; 
această temere, din fericire, nu a fost întemeiată: departe de a 
prezenta un deficit, anul 1879 şi primele trei luni ale anului 1880 
s’au soldat pe deplin cu simplele resurse bugetare, lăsând chiar 
un excedent. 

Acest rezultat de care trebue să ne felicităm, e datorit negreşit 
silinţelor de îmbunătăţiri serioase aduse în administraţiunea finan¬ 
ciară ; dar mai ales şi în cel mai înalt grad studiului conştiincios 
ce a condus Camera, în alcătuirea bugetelor şi spiritului ei de eco¬ 
nomie bine înţeleasă şi apropiată trebuinţelor ţării. Pentru a în¬ 
lesni în viitor şi mai mult lucrările Camerei în această privinţă, 
Ministrul Meu de Finanţe a luat măsuri pentru studiul, revizuirea 
şi punerea în deplină armonie a legilor financiare actuale. Vi se vor 
supune treptat deliberaţiunilor d-voastre diferitele proiecte de 
legi pregătite, mai ales proiectul de lege pentru păduri, a cărui 
mare trebuinţă este de atâta timp şi atât de mult simţită de toată 
ţara. 

Instrucţiunea publică, dela al căreia mod de organizare atârnă 
viitorul întreg al ţării noastre, a atras atenţiunea deosebită a Gu¬ 
vernului Meu. 

O experienţă de 15 ani a dovedit că actuala lege a instrucţiunii 
publice, deşi a putut fi bună pentru alţi timpi, nu mai este astăzi 
îndestulătoare pentru generaţiunile tinere, cari trebue să fie pre¬ 
gătite în raport cu progresele noastre sociale şi economice. 

De aceea Guvernul Meu va supune deliberării d-voastre un 
proiect de lege asupra instrucţiunii, mai corespunzător cu intere¬ 
sele şi aspiraţiunile ţării. Fără a se neglija câtuşi de puţin necesi¬ 
tăţile culturii înalte, se vor satisface prin acest proiect: trebuinţa 
impusă de organizaţiunea noastră politică ca fiecare cetăţean să 

cunoască drepturile şi datoriile sale; trebuinţa impusă de orga¬ 
nizarea socială egalitară a poporului nostru ,ca fiecare, bărbat sau 
femeie, să aibă larg deschise carierele pentru tiare este mai apt şi 
în care poate să aducă nlai mult folos lui însuşi, precum şi ţării $ 
trebuinţă impusă de situaţiunea noastră economică ca fiecare Ro¬ 
mân, şi toţi împreună, să aibă cunoştinţele practice care să-i pună 
în stare de a lupta cu succes pe tărâmul economic. Cu un cuvânt, 
prin noua organizare se vor putea forma din generaţiunile tinere 
oameni şi cetăţeni cât mai folositori lor înşile şi ţării. 

Graţie progresului simţitor ce a făcut la noi ştiinţa dreptului, 
culeasă de junimea noastră prin Universităţile- străine, ca şi din 
Universităţile noastre, putem constata cu mândrie că un însemnat 
număr de magistraţi este gata să alimenteze şi să întărească justiţia, 
această înaltă instituţiune, care este o putere în Stat menită a 
ocroti familia, averea şi libertatea omului faţă cu cerinţele sociale. 

Guvernul Meu vă va prezenta dar, în cursul acestei sesiuni, 
o lege organică corespunzătoare şi adaptată Constituţiunii şi care 
să asigure independenţa magistraturii, precum şi alte proiecte, 
cum sunt acelea asupra libertăţii individuale, asupra domiciliului, 
al căror scop va fi a corespunde la nouăle trebuinţe- sociale. 

Pe tărâmul economic, România trebue să intre pe o cale mai 
largă, pe care o reclamă atât poziţiunea cât şi interesele ei. Mi¬ 
nistrul Meu de Lucrări Publice, Comerţ şi Agricultură vă va pre¬ 
zenta o situaţiune cu de-amănuntul asupra stării lucrărilor noastre 
publice. în sesiunea trecută, d-voastre aţi votat legea pentru cesiu¬ 
nea căilor ferate ale acţionarilor către Statul român. Această lege 
a şi primit aplicaţiunea ei mai în toate părţile sale esenţiale; astfel 
că, de fapt, Statul Ee poâte considera astăzi deplin stăpân al liniei. 
Binefacerile acestei schimbări au început chiar de pe acum a se 
simţi: în cursul acestui an s’a putut aduce o uşurare comerţului 
şi agriculturii, peducându-se în mod însemnat tarifele de transportul 
cerealelor, fără a se aduce vreo scădere în venitul normal al linieL 
Nu este de îndoit că, într’un timp scurt, introducerea îmbunătă¬ 
ţirilor proiectate sau în curs de executare are să pună marea ar¬ 
teră Roman—Vârciorova în Condiţiunile unei linii de întâia ordine. 
Liniile Ploeşti—Predeal şi Buzău—Mărăşeşti, a căror trebuinţă a 
fost recunoscută, sunt: cea dintâiu pusă deja în exploatare şi pe 
cea de a doua în curând se va putea stabili o circulare regulată şi 

neîntreruptă. O altă linie, destinată a stabili o comunieaţiune 
directă cu România transdanubiană, prin Cernavoda, este în stu¬ 
diu, şi lucrările de trasare pe tărâm, în mai multe direcţiuni, sunt 
deja foarte înaintate. 

Tot din cauza însemnătăţii, ce pe fiecare zi iau căile noastre 
ferate, caTe sunt legate cu desvoltarea progresivă a stării noastre 
economice, Guvernul Meu studiază legătura reţelei noastre de 
căi ferate cu minele de sare în exploatare, precum sunt acele dela 
Târgul-Ocnei şi dela Slănic, şi se preocupă a asigura liniilor noastre 
debuşeurile necesare pentru scurgerea productelor noastre în străi¬ 
nătate. Asemenea el a studiat şi a şi început explorări de mine 
de cărbuni de pământ în mai multe puncte, precum Bahna, Iloviţa 
şi Ploştina. Rezultatele acşlor explorări, după experienţele făcute 
pe linia Bucureşti—Vârciorova, au îndemnat pe Guvern a împinge 
cercetările şi lucrările de explorare cu cea mai mare activitate. 

Tot astfel, în ceea ce priveşte agricultura, industria şi comerţul, 
s’au făcut studii şi se vor supune deliberării d-voastre mai multe 
proiecte de organizare şi îmbunătăţiri, între care se pot enumera! 
un proiect pentru înfiinţarea Creditului Agricol, un altul pentru 
mine şi cariere, un proiect pentru modificarea legii prestaţiunilor 
şi, în fine, un proiect pentru reorganizarea Ministerului de Comerţ, 
Agricultură şi Lucrări Publice. 

In ceea ce priveşte forţele noastre militare, ele au atras cu deo¬ 
sebire îngrijirile Guvernului Meu, care le-a putut desvolta, graţie 
mijloacelor ce i s’au dat de Cameră în sesiunea trecută. Astfel, con¬ 
form cu prevederile legii organizării militare, s’au putut crea anul 
acesta încă 14 regimente de dorobanţi, 4 regimente de călăraşi 
şi un batalion de geniu; şi organizarea militară devenind încăpă¬ 
toare pentru toţi tinerii valizi, s’a putut acum aplica principiul 
serviciului obligatoriu, prin chemarea sub arme a întregului, con¬ 
tingent anual, încât numai est-timp 30.000 de tineri au putut fi 
trecuţi prin diferitele corpuri ale armatei. 

Două tabere de instrucţiune stabilite la Ţigăneşti şi la Roman, 
osebit de concentrările neîntrerupte la regimentele de dorobanţi 
şi călăraşi în fiecare judeţ, au contribuit la înlăturarea dificultăţilor 
care rezultă din orice sporire însemnată. însumi am constatat, 
cu ocaziunea inspecţiuniîor şi manevrelor ce am făcut, că aspectul 
şi soliditatea armatei sunt din cele mai satisfăcătoare. 

Dar pe cât organizarea armatei s’a lărgit, pe atât misiunea, 
cadrelor dobândeşte o importanţă preponderantă. Din formarea 
lor printr’o educaţiune specială Guvernul Meu şi-a făcut cea mai 
imperioasă datorie, pregătind înfiinţarea şcoalelor militare superioare 
ce reclamă o instituţiune larg concepută. In acest scop, o Şcoală 
superioară de război, spre a forma ofiţeri de toate armele pentru 
serviciul de Stat-major, şi o Şcoală de aplicare pentru artilerie şi 
geniu sunt pe cale de organizare, ca să poată funcţiona chiaî în 
anul acesta. Şcoala fiilor de militari din Iaşi s’a sporit cu 50 elevi 
şi în curând se speră a se înfiinţa la Craiova o nouă şcoală mili¬ 
tară după modelul celei din Iaşi. Guvernul Meu vă va cere, chiar 
în cursul acestei sesiuni, mijloacele bugetare ce reclamă privegherea 
şi progresul acestor stabilimente, din cară au să iasă cadrele supe¬ 
rioare şi inferioare ale armatei. 

Pe lângă aceste creaţiuni, s’a asigurat armatei un nou material 
de război perfecţionat; numai în anul acesta, ridicarea mai multor 
clădiri militare, din care trei în Dobrogea, a adus o însemnată îm¬ 
bunătăţire instalării trupelor, şcoalelor militare şi stabilimentelor 
de artilerie şi de marină. 

Guvernul Meu vă va prezenta în timpul acestei sesiuni toate 
proiectele de legi militare, pe care le reclamă o organizaţiune me¬ 
nită a utiliza resursele noastre defensive şi a întări instituţiunea 
noastră militară, înrădăcinată deja în inima fiecărui Român, şi 
de natură a ne asigura viitorul şi a ne garanta în contra oricărei 
eventualităţi. 

In ceea ce priveşte noua provincie română, Dobrogea, în urma 
legilor ce aţi votat — şi care au asigurat o perfectă egalitate şi 
libertate tuturor poporaţiunilor, fără deosebire — este pe cale de 
desvoltare şi prosperare. Sunt sigur că, urmându-se tot astfel şi 
dându-i-se şi alte legi de care are trebuinţă', asimilarea acestei pro¬ 
vincii cu restul României va putea deveni peste puţin completă. 

Este încă o chestiune, domnilor Senatori, domnilor Deputaţi, care 
a preocupat în cei din urmă ani, toată ţara: acea a succesiunii Tro¬ 
nului. Vă pot asigura că ea se va regula conform prescripţiunilor 
Constituţiunii noastre. Guvernul Meu vă va pune în cunoştinţă 
despre această regulare. 

Activitatea d-voastre va avea şi în sesiunea aceasta un câmp 
întins şi fertil. Ţelul ce vă propuneţi a atinge va fi cu atât mai 

lesnicios şi mai productiv, că am toată încrederea, că prin înţe¬ 
lepciunea marilor Puteri pacea se va menţinea în Peninsula Bal¬ 
canică şi că astfel vom putea continua fără preget lucrările noastre 
pacifice din întru. 

Uniţi cu toţii, Adunări legiuitoare şi Puterea executivă, să 
ne dăm un sprijin reciproc spre a atinge scopul comun- binele 
patriei. 

Prin vitejia armatei noastre s’a ridicat prestigiul ţării, încre¬ 
derea în sine şi respectul ce impune un nobil patriotism. Prin unirea 
d-voastre, prin activitatea d-voastre laborioasă şi productivă, să 
probăm că suntem tot atât de bărbaţi în luptele pacifice ale des- 
voltării noastre interioare şi că merităm a ocupa locul ce am luat 
între naţiunile independente ale Europei, 

Sesiunea ordinară a Corpurilor Legiuitoare este deschisă. 

CAROL 

Preşedintele Consiliului Miniştrilor şi Ministru al Finanţelor, I. C. Bră- 
tianu; Ministrul Afacerilor Străine, B. Boerescu; Ministru de Interne, A. Te- 
riachiu; Ministru de Războiu, General G. Slăniceanu; Ministrul Agriculturii, 
Comerţului şi al Lucrărillor Publice, Colonel N. Dabija ; Ministrul Cultelor şi 
al Instrucţiunii Publice, B. Conta; Ministrul Justiţiei, D. Giani. 

(M. O., 1880, nr. 257, p. 7513—15). 

391. 

înalt Ordin de zi către armată la împărţirea drapelelor noilor regimente. 

Bucureşti, 28 Noemvrie/10 Decemvrie 1880. 

Cu prilejul zilei căderii Plevnei, Domnul Încredinţează noilor regimente 
steagurile, făcând apel la onoarea, curajul şi devotamentul lor pentru a cinsti 
în pace şi in lupte simbolul Ţării. 

Ziua de astăzi este o dată pururea neştearsă în istoria noastră. 
Ea a încununat steagul român cu laurii nemuririi şi a răsplătit 
vitejia voastră prin independenţa României. 

Am ales dar această mare zi ca să consacru corpurile din nou 
formate, încredinţând onoarei, curagiului şi devotamentului lor 
sfântul simbol al patriei, pe care fraţii voştri l-au purtat cu atâta 
glorie pe câmpul de război. 

Fraţi de sânge şi de inimă, am încredere că veţi şti a călca pe 
urmele eroilor care l-au botezat cu sângele lor, personificând într’însul 
ca şi dânşii, onorul, vieaţa şi datoria voastră către patrie. 

Să trăiască România! 

Să trăiască armata! 

Dat în Bucureşti, la 28 Noemvrie 1880. 

CAROL 

(M. O., 1880, nr. 268, p. 7737). 


392. 

Răspuns la Adresa Consiliului de Miniştri referitoare la reglemen¬ 
tarea succesiunii la tronul României. 

3/15 Decemvrie 1880. 

Adresa începea cu cuvintele: 

Măriile Voastre, 

« Când Domnul ţării, uitând pericolul vieţii Sale, a scuturat pulberea, se¬ 
culară ce acoperia drapelul românesc şi în capul ostaşilor români, a mers să 
redeştepte virtuţi războinice puse de mulţi în îndoială, a săvârşit o faptă eroică 
şi patriotică. 

Când buna noastră Doamnă, cu sacrificiul repausului şi cu pericolul vieţii 
Sale, a mers în ^ mijlocul sfâşietoarelor dureri ale războiului, spre a lega Ea 
însăşi ranele celor căzuţi în luptă, a îndeplinit o faptă mărinimoasă şi patriotică. 

Când însă Măriile Voastre Regale, ambii în floarea vârstei şi aspirând cu 
duioşie la bucuriile paternităţii, veniţi să admiteţi cazul unei vacanţe la Tron 
fără moştenitor direct şi regulaţi succesiunea, pentru ca ţara să nu se afle niciun 
moment în prada sfâşierilor intestine, săvârşiţi împreună actul de cea mai 
înaltă abnegaţiune, ridicaţi rolul de Suverani ai României la cel mai deplin 
şi mai eroic sacrificiu de sine ... t>. 

M. S. Domnul răspunde după cum urmează i 

Suntem foarte mişcaţi de cuvintele adânc simţite ce Ne adre¬ 
saţi în numele Consiliului de Miniştri. Fericiţi că am putut da o 
nouă dovadă a dragostei Noastre pentru ţară, îngrijind a asigura 
viitorul ei în ceea ce priveşte succesiunea Tronului, vă încredinţez 
că familia Mea, care dela 1866, de când a dat un membru al ei 
României, împărtăşeşte din inimă tot ce o priveşte, a lucrat cu 

căldură spre a înlesni această soluţiune atât de dorită de ţara în¬ 
treagă. Dumnezeu să binecuvânteze şi să ducă spre bun sfârşit 
interesele scumpei noastre patrii! 

(M. O., 1880, nr. 273, jp. 7883). 


393. 

Răspuns lâ Adresa Senatului, referitoare la reglementarea succe¬ 
siunii la tronul României. 

4/15 Decemvrie 1880. 

Adresa Senatului, al cărei raportor fusese D. A. Sturzda, începea aşa: 

« Măria Ta, rhari şi importante au fost pentru ţara noastră evenimentele 
prin care am trecut în ultimii ani. Vechile drepturi ale patriei au fost pe deplin 
recâştigate. Aspiraţiunile naţiunii au devenit o realitate. Munca şi suferin¬ 
ţele a mai multor generaţiuni, au fost încoronate cu deplin succes. Graţie silin¬ 
ţelor şi înţelepciunii Măriei Tale, unite cu vitejia şi sacrificiile poporului întreg, 
România stă astăzi ca Stat independent în toată puterea cuvântului. Ea şi-a 
reluat îr Orient locul şi importanţa timpurilor străvechi. 

Lipsia. acestui edificiu politic, ridicat cu multă osteneală, .cu multă abne- 
gaţiune şi cu mult patriotism, ultima piatră. Şi ea a fost adusă şi aşezată: Mo¬ 
narhia ereditară ştabilită prin Constituţiunea din 1866... ». 

Apoi continua: 

« Stabilitatea Tronului dar, atât de dorită de întreaga naţiune, al căreia 
ecou cel mai puternic au fost Adunările naţionale dm 1857, a devenit un fapt 
îndeplinit. Noi, care ne aducem aminte de pericolele produse de nestabilitatea 
Tronului, ştim cu toţii a preţui în întregimea lui importanţa acestui act... ». 

M, S. Domnul răspunde acestor cuvinte prin cuvântarea ce urmează. 

înalt Prea Sfinte Părinte, 

Domnule Preşedinte, 

Domnilor Senatori, 

Cumpănite şi cu luare aminte de toţi ascultate sunt cuvintele 
pe care Senatul Mi le adresează la începutul fiecărei sesiuni parla¬ 
mentare căci prin ele se arată trebuinţele şi îmbunătăţirile recla¬ 
mate de propăşirea Statului nostru, precum şi solicitudinea patrio¬ 
tică a acestui înalt şi matur Corp de a conduce neîncetat naţiunea 
spre desvoltare şi progres, prin legi şi întocmiri nimerite. 

în împrejurările de astăzi, Adresa d-voastre are om deosebit 
preţ pentru mine. Constatând pe deoaprte marile şi importantele 
rezultate, la care Providenţa ne-a ajutat a ajunge, realizând dorin¬ 
ţele mai multor generaţiuni, răsplătind silinţele şi sacrificiile popo- 

rului întreg, Senatul, în unanimitatea lui, rosteşte satisfacţiunea 
ce simte împreună cu ţara pentru împlinirea ultimei dorinţe a 
Adunărilor mume din 1,857: stabilitatea Tronului Român. 

Vă mulţumesc, domnilor Senatori, în numele prea iubitului Meu 
Părinte şi Fraţilor Mei, Vă mulţumesc în numele Doamnei, pentru 
măgulitoarele sentimente ce Ne- exprimaţi. Fiţi însâ bine încredin¬ 
ţaţi, domnilor, că pentru Mine, ca pentru toţi acei care îmi sunt 
deaproape prin legături de sânge şi de iubire, nu este abnegaţiune, 
nu este sacrificiu: este împlinirea unei nobile şi măreţe sarcine, a 
ne devota cu totul la consolidarea şi mărirea acestei scumpe ţări, 
de ale cărţi destine pururea nedespărţite sunt şi ale noastre. 

Astfel, graţie luminatului şi patrioticului d-voastre concurs, 
graţie bărbăţiei şi înţelepciunii naţiunii, nimic nu va descuraja, 
nimic nu va abate pe bunii Români din marea şi glorioasa cale în 
care se află întărirea şi prosperitatea patriei. 

Trăiască România! 

(M. O., 1880, ur. 273, p. 7882). 


394. 

Cuvântare la învestitura Episcopului de Râmnic—Noul-Severin. 

7/19 Decemvrie 1880. 

La solemnitatea de învestitură a sa în calitate de conducător al Eparhiei 
Râmnicului Noului Severin, Episcopul Iosif rosteşte cuvinte de preaslăvire 
la adresa Domnului. M. S. mulţumeşte şi e încredinţat că noul ierarh va duce 
mai departe munca luminată a înaintaşilor episcopi dela Râmnic. 

Prea Sfinte Părinte, 

Mulţumesc Prea Sfinţiei Tale de urările călduroase ce faci, atât 
Doamnei cât şi Mie, cu ocaziunea acestei solemnităţi, care consacră 
una din vechile şi cele mai frumoase tradiţiuni ale bisericii române. 

Am ferma convingere că Prea Sfinţia Ta, luând administra- 
ţiunea spirituală a eparhiei Râmnicului, vei şti a conserva antica 
splendoare a acţlei sfinte Episcopii, care a fost odată Mitropolie 
şi unde se află atâtea frumoase mănăstiri, monumente trainice ale 
credinţii strămoşilor către biserică, precum numeroasele pajişti 
ale Oltului, adăpate cu sângele eroilor, care sunt atâtea monu¬ 
mente istorice a neclintitei dragoste a Oltenilor către ţară. Pe acest 

scaun episcopal au şezut păstori din cei mai iluştri; prin pietatea 
lor creştină, prin luminile şi devotamentul lor către ţară, ei au 
ştiut să ridice prestigiul preoţiei române şi să inspire poporului 
iubirea nedespărţită a religiunii şi a patriei. 

Nu Mă îndoiesc, Prea Sfinte Părinte, că, inspirându-te de mă¬ 
reţele exemple ale unor asemenea predecesori, vei păstori mult 
timp şi. cu fericire turma eparhiei, la a cărei cârmă te-a chemat 
înaltul cler şi Reprezentaţiunea Naţională. 

(M. O., 1880, nr. 275, p. 7955). 


395. 

Răspuns la Adresa Adunării Deputaţilor. 

7/19 Decemvrie 1880. 

C. A. Rosetti, în numele Camerii, manifestă bucuria Ţării faţă de regle¬ 
mentarea problema succesiunii la tron. Domnul, care la dureri ;i veselii ţi-a 
împletit viaţa cu Viaţa românească, arată mulţumirea ce simte cu prilejul 
unei nouă probe de legătură strânsă a dinastiei cu istoria noastră. 

Domnule Preşedinte, 

Domnilor Deputaţi, 

Vechile noastre datini strămoşeşti, mai înainte chiar de mo¬ 
dernele noastre deprinderi naţionale, ne învaţă că ziua, în care 
aleşii poporului se strângeau împrejurul Tronului spre a-1 lumina 
cu sfat şi a-1 întări cu dragoste, era o zi mare pentru ţară, o zi fe¬ 
ricita pentru Domn. înţelegeţi dar mulţumirea sufletească ce am 
în totdeauna, când Mă văd înconjurat de Adunarea Deputaţilor. 
Astăzi mulţumirea Mea este şi mai vie, căpi prin cuvintele ce-Mi 
rosteşti, d-le Preşedinte, Mi-arăţi satisfacţiunea ce simte Adu¬ 
narea împreună cu ţara pentru regularea succesiunii la Tron şi 
pentru măsurile ce s’au luat, conform Constituţiunii, spre a se 
întări baza constituirii politice a României. 

Vă sunt recunoscător, domnule Preşedinte şi'domnilor Deputaţi, 
pentru sentimentele ce manifestaţi Părintelui şi Fraţilor Mei; cât 
pentru Doamna şi pentru Mine, este firesc, domnilor Deputaţi, ca Noi 
să răspundem cu iubire la iubirea cu care Ne-a îmbrăţişat şi Ne-a în- 
pălzit această ţară, care împreună cu Noi a simţit, precum şi Noi îm¬ 
preună cu dânsa am simţit, orice durere şi orice veselie. Legăturile pe 
care un trecut plin de evenimente, şi încă atât de apropiat le-a înodaţ 

între naţiune şi Noi, viitorul nu va putea decât să le strângă şi 
mai mult, şi dea Domnul ca noi toţi, care în vremi de vijelii am fost 
cârmacii preţioasei corăbii care poartă România şi soarta ei, şi pe 
care turburatele valuri ale veacurilor n’au putut-o cufunda, să 
ne putem ferici că am dus-o astăzi la limanul liniştit şi sigur, unde 
nimic nu va mai putea opri munca şi desvoltarea pacifică, creşterea 
şi înflorirea iubitei noastre patrii, pe care Dumnezeu pururea a’o 
ocrotească. 

(M. O., 1880, nr. 275, p. 7954; nr. 276, p. 7985). 

396. 

Răspuns la Adresa înaltei Curţi de Casaţie şi Justiţie. 

11/23 Decemvrie 1880. 

Primul Preşedinte al înaltei Curţi, Al. Creţulescu, rostise, între altele: 

« Prea înălţate Doamne, când, în 1866, ai primit a lua marea şi greaua sarcina, 
la oare Te-a conviat naţiunea, de a prezida la îndeplinirea destinelor acestei 
ţări, România a făcut cel mai însemnat pas înainte, a cucerit stabilitatea în 
ceea ce-Mi voi permite a numi simbolul suveranităţii sale; dela acea epocă 
Tronul nu mai este în chestiune şi unirea ţărilor surori este devenită indisolubilă. 

In conştiinţă de înalta misiune a Măriei Tale şi cu dor de ţară de Domn 
Român, Te-ai grăbit a asigura României, încă de timpuriu, aceeaşi poziţiune 
pentru tot viitorul, care poate intra în prevederile omeneşti... 

M. S. răspunde: 

Domnule Prim-Preşedinte, 

Cu vie plăcere văd azi în jurul Meu înalta Curte de Casaţiune 
şi Justiţie, care, unită pe deplin cu naţiunea în sentimentele mani¬ 
festate prin reprezentanţii săi, îmi dovedeşte mulţumirile ce simte 
suprema autoritate judecătorească a ţării pentru măsurile consti¬ 
tuţionale ce s’au luat în privinţa succesiunii Tronului României. 

Prin înaltul loc care-1 ocupă în capul celei a treia puteri a Sta¬ 
tului, Curtea de Casaţiune este pusă deasupra patimilor şi luptelor 
zilnice, a frământărilor politice şi sociale, spre a ţinea neclintită 
cumpăna dreptului şi a justiţiei; de aceea şi autoritatea actelor 
sale este atât de mare şi de respectată. 

Manifestarea d-voastre dar are un deosebit preţ pentru Mine, 
şi Statul nostru se poate considera cu atât mai bine întărit pe vii¬ 
tor, cu cât toate puterile din care el se compune sunt unanime în 

hotărîrile ce s’au luat spre a se asigura stabilitatea edificiului po¬ 
litic al României. 

Doamna şi Eu vă mulţumesc, domnule Prim-Preşedinte şi 
domnilor Consilieri, pentru cuvintele ce Ne rostiţi şi vă sunt 
recunoscător pentru amintirea ce daţi familiei Mele. 

(M. O., 1880, nr. 278, p. 8033). 


397. 

Domnul către Principele Leon Urussof. 

29 Decemvrie 1880/10 Ianuarie. 1881, 

La prezentarea scrisorilor de acreditare ale împăratului Rusiei, Domnul 
a arătat trimisului imperial, Principele Leon Urussof, cât de strânse sunt le¬ 
găturile dintre Imperiul vecin şi Româma, legături consfinţite prin luptele 
comune dintr’un războiu victorios. 

Sentimentele de afecţiune şi simpatie ce Mi le exprimaţi în 
numele împăratului, pentru care am o profundă veneraţiune şi 
o sinceră alipire, îmi sunt cât se poate de scumpe şi foarte măguli¬ 
toare pentru România. De asemenea Mă simt fericit că vă pot 
asigura cât de preţioase sunt pentru noi bunele raporturi cu puter¬ 
nicul Imperiu vecin, şi cât de mult dorim noi să strângem legăturile 
de prietenie, stabilite în chip aşa de fericit între cele două ţări ale 
noastre şi care au fost consfinţite prin fraternizarea armatelor 1 
noastre, într'un război victorios, plin de vicisitudini şi de greutăţi. 

(Regele Carol I, Cuv. fi Scris., II, p. 424). 

398. 

înalt Ordin de zi către armată. 

1/13 Ianuarie 1881. 

Domnul urează armatei să continue a creşte virtuţile militare de care 
a dat probe în anul trecut. 

Ostaşi, 

Anul care încetează Mi-a dovedit că virtuţile militare s’au în¬ 
rădăcinat în inimile voastre. Privesc dar cu încredere anul care 
începe. Urmaţi pe această cale desvoltând sentimentul datoriei 
către patrie, care v’a fost şi vă va fi recunoscătoare. 

Mare este bucuria inimii Mele, putând a vă ura sub asemenea 
auspiciu un an bun, fericit şi mănos în rezultate. 

Dat în Bucureşti, la 1 Ianuarie 1881. 

(M. O., 1881, nr. 1, p. 1). 

CAROL 


399. 

Răspuns Corpurilor Legiuitoare, la prezentarea votului proclamării 

Regatului. 


14/26 Martie 1881. 

D. Ghica, preşedintele Senatului, în numele Corpurilor Legiuitoare şi al 
Ţării, aduce votul proclamării Regatului României. Domnul, la atare act, mare 
şi solemn, scoate în evidenţă că'voinţa naţiunii a fost călăuza Sa până acum 
şi de aci înainte. Primeşte titlul de Rege şi-Şi urează ca şi în această calitate 
să se bucure de aceiaşi încredere şi afecţiune a naţiunii, de aceleaşi victorii, 
ca în timpul Domniei. 

Mare şi solemn este momentul în care Reprezentanţii Naţiunii 
au venit în jurul Meu spre a-Mi supune hotărîrea unanimă a Cor¬ 
purilor Legiuitoare. El începe o foaie nouă în cartea în care stă 
scrisă vieaţa poporului român şi încheie o perioadă plină de lupte 
şi de greutăţi, dar şi bogată în bărbăteşti silinţe, în eroice fapte, 
în acest moment voi repeta ceea ce am spus totdeauna, că voinţa 
naţiunii a fost pururea călăuza Domniei Mele. De cincisprezece! 
ani sunt Domnul înconjurat cu dragostea şi cu încrederea naţiunii; 
aceste sentimente, zilele bune le-au înveselit, zilele grele le-au 
întărit între noi. Mândru dar am fost ca Domn, scump Mi-e acest 
nume, pe care s’au revărsat în trecut raze de glorie şi de mărire; 
pentru viitor însă, România a crezut că este necesar şi conform 
cu întinderea, cu însemnătatea şi cu puterea dobândită şi mani¬ 
festată prin acte neîndoelniee şi care au înălţat numele ei, de a 
se proclama în Regat. Nu dar pentru Mine personal, ci pentru 
mărirea ţării Mele primesc titlul care exprimă dorinţa cea mai vie 
care arde de atâta timp în pieptul fiecărui Român, dar care nu 
schimbă întru nimic legăturile strâns stabilite între naţiune şi Mine 
şi care au dovedit cât sunt de tari evenimentele ce le-am petrecut 
împreună. 

Fie ca primul Rege al României să se bucure de aceeaşi iubire 
ca acel care până astăzi a fost şi rămâne Domnul ei; căci pentru 
Mine dragostea acestui nobil şi viteaz popor, cărui i-am dat inima 
şi sufletul Meu, este mai scumpă şi mai preţioasă decât toate mă¬ 
ririle care înconjură Coroana. 

(M. O., 1881, nr. 60, p. 1810). 


400. 

Răspuns Ministrului de Război cu ocaziunea proclamării Regatului. 

17/29 Martie 1881. 

La cuvintele de felicitare ale generalului Slăniceanu, in numele oştirei, 
M. S. Regele României mulţumeşte făuritorilor Independenţei şi Regatului, osta¬ 
şilor. Ei vor şti să-şi facă datoria şi de-acum înainte în orice împrejurare. 

Armata cunoaşte dragostea ce am pentru dânsa şi cât sunt 
în totdeauna fericit, când Mă aflu în mijlocul ei; astăzi însă simt o 
deosebită mulţumire a vă vedea strânşi în jurul Meu. Marele act 
pe care l-a proclamat naţiunea, virtutea şi devotamentul oştirii 
l-au pregătit şi l-au înlesnit, şi din generosul sânge, cu care dânsa 
a stropit edificiul politic al României, a încolţit sămânţa măririi 
noastre, a răsărit neatârnarea, a înflorit Regatul României. Dea 
Dumnezeu ca pretutindeni, şi mai ales aci la noi, să domnească 
îndelungi ani de linişte şi de pace, de care ţafa are trebuinţă pentru 
propăşireâ şi desvoltarea ei; dacă însă vreodată mama noastră 
comună ar avea iar trebuinţă de braţul, de sângele, de vieaţa noastră 
sunt sigur că veţi urma pe Regele României cu aceeaşi încredere, 
cu aceeaşi abnegaţiune, cu care aţi urmat în trecut pe Domnul şi 
Căpitanul Vostru, care nu s’a îndoit niciodată de devotamentul 
vostru, de strămoşeasca voastră vitejie. Ceeace vă zic astăzi vouă 
dela înălţimea Tronului şi în faţa acestor steaguri, simbole încu¬ 
nunate cu glorie ale patriei, o zic prin voi tuturor camarazilor 
voştri, o zic armatei întregi, care se va uni pururea cu Mine în pu¬ 
ternicul strigăt: Trăiască Regatul României! 

(M. O., 1881, nr. 62, p. 1880). 

401 . 

Răspuns la felicitările înaltului Cler. 

19/31 Martie 1881. 

Felicitat de înaltul Cler prin cuvintele Mitropolitului Primat, cu prilejul 
întemeierii Regatului, M. S. Regele constată că Biserica a mers mână ’n mână cu 
Ţara totdeauna şi nădăjdueşte că aşa va fi şi în viitor. Mulţumeşte apoi preo- 
ţimii pentru felicitări. 

Clerul român a ştiut a atrage dragoste şi respect, fiindcă la 
toate actele mari naţionale a fost alăturea cu ţara. Acelaş exemplu 
l-au dat şi de astă dată înalţii prelaţi care şed în Senat, şi întregul 
cler a împărtăşit bucuria naţiunii de a vedea încoronat edificiul 
politic al României. In vremile grele din trecut, el a contribuit 
la păstrarea naţionalităţii, fiindcă a ştiut să insufle Românilor 
iubirea de patrie odată cu iubirea de Dumnezeu. Nu Mă îndoesc 
că, şi în viitor, clerul român va şti a feri naţiunea de orice sentimente 
disolvante, care ar pune în primejdie existenţa ei. Vă mulţumesc, 
înalt Prea Sfinte, pentru felicitările ce-Mi exprimaţi ca Mitropolit 
Primat, şi sunt convins că Atotputernicul va asculta rugăciunile 
bisericii şi va răspândi binecuvântările sale asupra Regatului Ro¬ 
mâniei. 

(M. O., 1881, mv 64, p. 1946—7). 


402 . 

Răspuns ia felicitării* înaltei Curţi de Casaţie şi Justiţie. 

19/31 Martie 1881. 

Preşedintele înaltei Curţi de Casaţie şi Justiţie, A. Creţulescu, aduce omagiile 
celei de a treia puteri în Stat primului Rege al României. M. S. Regele e mândru 
a evidenţia că legile şi instituţiile noastre fac din România un focar al cm-, 
lizaţiei în Orientul Europei. 

Cu o vie mulţumire văd Că înalta Curte de Casaţiune şi Justiţie, 
care reprezintă cea dâ a treia putere în Stat, în totdeauna vine şi 
aduce omagiile sale actelor mari naţionale, pe care ţara întreagă, 
în suveranitatea sa, cu prudenţă le-a pregătit şi cu fidelitate şi 
entusiasm le-a decretat. 

Legile şi instituţiunile noastre, întemeiate pe libertăţi, ca şi 
legea mamă de unde ele emană, şi aplicate cu sfinţenie de justiţie, 
au contribuit nu puţin să facă din România focarul crvilizaţiţinii 
şi al instrucţiunii .în Orient. Contând dar pe patrioticul d-voastre 
concurs în viitorul pe care ţara noastră şi l-a deschis înainte, pot 
cu o mândră convicţiune să asigur şi să garantez înaintea naţiunii 
şi a Europei că libertatea bine întărită şi justiţia bine împărţită 
vor constitui adevărata temelie a stabilităţii şi a ordinii sociale 
în junele nostru Regat. 

(M. O., 1881, nr. 64, p. 1947). 


403 . 

Răspuns la felicitările înaltei Curţi de Conturi. 

19/31 Martie 1881. 

La adresa de felicitare a înaltei Curţi de Conturi, privind întemeierea 
Regatului României, M. S. Regele declară că e convins că instituţia în numele 
căreia vorbeşte preşedintele Em. Grădişteanu va lucra cu acelaşi zel pentru 
prosperitatea ftegatului. 

Mulţumesc înaltei Curţi de Conturi pentru felicitările ce Ne 
exprimă şi sunt convins că ea va împlini în totdeauna cu zel şi acti¬ 
vitate importanta sa misiune de a veghia la regulata şi conştiin¬ 
cioasa întrebuinţare a fondurilor publice, condiţiune indispensa¬ 
bilă pentru prosperitatea financiară a unui Stat. 

Primesc dar cu o vie satisfacţiune adresa ce-Mi prezintaţi în 
această solemnă împrejurare. 

(M. O., 1881, nr. 64, p. 1948). 


404 . 

Răspuns la felicitările Academiei Române. 

21 MartieJ2 Aprilie 1881. 

Preşedintele Academici Române, I. Ghica, a rostit următoarele cuvinte: 

* Majustate, 

Ai luat în mână cu credinţă şi cu iubire spada română şi ai dat patriei inde¬ 
pendenţa ce perduse; astăzi ai ridicat-o la rangul la care Românii au aspirat, 
combătând vitejeşte; ai săpat în cartea lumii o pagină glorioasă; ai ridicat 
în lume un Regat nou, şi Europa civilizată Te admiră şi Te aplaudă. 

Academia Română salută cu respect şi cu mândrie pe primul Rege al Ro¬ 
mâniei, pe Protectorul ţi Preşedintele său, zicându-i cu Voltaire; 

« Cel întâi care fu Rege, fu un fericit soldat». 

Măria Ta este nu numai un lericit soldat, ci ţi un luminător al naţiunii. 

Să trăeştî Majestate! 

■Săwtrăiască' graţioasa noastră Regină! ». 

M. S. Regele răspunde: 

Primesc cu o vie mulţumire şi un sentiment de mândrie adresa 
Academiei Române, ce este chemată a scrie istoria ţării. Cu litere 
de put ya fi înscris într’însa, că visul de aur al României s’a îm¬ 
plinit, că România s’â ridicat prin forţele sale proprii, prin virtu¬ 
ţile sale politice şi militare, prin încrederea în sine, pe înalta treaptă 
pe care avea dreptul a se aşeza. Acum trebue să ne distingem şi 
pe câmpul larg literar. Academia are această frumoasă misiuni; 
ea este şi va fi, sunt convins, focarul ştiinţelor, care va străluci 
departe peste hotarele noastre. Regina şi Eu vă mulţumim pentru 
frumoasele sentimente şi bunele urări ce Ne exprimaţi din partea 
Academiei. 

(M. 0„ 1881, nr. 66, p. 2035). 


405 . 

Răspuns la felicitările Primarului Capitalei. 

22 Martie/3 Aprilie 1881. 

Cu prilejul întemeierii Regatului, Primarul Bucureştilor a adus felicitări 
M. S. Regelui. Acesta mulţumeşte în chip deosebit Capitalei pentru ovaţiile 
zilnice ce a făcut timp de o săptămână preamărind evenimentul ţi-i urează 
să crească şi să fie demnă de reşedinţa unui stat mândru şi neatârnat. 

Domnule Primar, 

Am ascultat cu cea mai vie plăcere, Regina şi Eu, felicitările 
sincere ce Ne-aţi tostilTîn numele Consiliului comunal al Capitalei, 
şi suntem fericiţi a avea această ocaziune spre a exprima, prin 
d-voastre, întregei poporaţiuni bucureştene recunoştinţa Noastră 
pentru călduroasele manifestaţiuni, pentru ovaţiunile zilnice, ce 
Ni s’âu adus în decursul unei săptămâni întregi. Era ştiut că inima 
acestui oraş, care este şi inima ţării, tresaltă ea mai întâi la toate 
faptele măreţe, comunicând puternica sa vibraţiune întregii Ro¬ 
mânii; dar niciodată aceste patriotice sentimente ale Capitalei 

nu s’au arătat într’un mod mai strălucit decât cu prilegiul memo¬ 
rabilului act săvârşit de Corpurile Legiuitoare, consacrat de Gu¬ 
vern şi aclamat de naţiune. Neştearsă dar va fi pentru Noi amin¬ 
tirea acestor zile de sinceră şi generală bucurie, şi urăm acestui 
iubit oraş, în care se concentră tot ce sufletul Nostru a simţit pe 
pământul românesc, ca el să înainteze necurmat pe calea stărui¬ 
toare a desvoltării şi a progresului, să devie din ce în ce mai mult 
demn de rangul său, de Capitala unui Stat care şi-a luat locul ce 
i se cuvenia, şi ca Bucureştii să fie cea mai preţioasă podoabă a 
Regatului României. 

(M. O., 1881, ny. 67, p. 2084). 


406. 

Răspuns la felicitările Corpului profesoral. 

22 Martie/3 Aprilie 1881. 

Corpul profesoral, prin cuvântarea Rectorului Universităţii din Bucureşti, 
aduce urări Familiei Regale cu prilejul lui 14 Martie. M. S. Regele mulţumeşte şi 
crede că profesorimea va şti să insufle tinerimii simţimintele morale şi patrio¬ 
tice pentru a o pune tn stare să slujească ţara cu folos. 

Cuvintele ce-Mi adresaţi în numele Corpului profesoral au un 
deosebit preţ pentru Mine şi, împreună cu Regina, vă mulţumesc 
pentru urările ce Ne aduceţi în această solemnă împrejurare. In- 
tr’adevăr, o nouă eră a început pentru România în ziua de 14 Mar¬ 
tie 1881. în acea zi au fost încoronate silinţele seculare, dorinţele 
cele mai vii ale Românilor. Dar tot din acea zi încep nouă şi nu mai 
puţin mari datorii pentru noi: acelea de a păstra şi a consolida 
ceea ce am câştigat cu atâtea greutăţi. îndeplinirea acestor datorii 
va fi cu atât mai mult înlesnită, cu cât toţi cetăţenii români vor şti 
a iubi şi a respecta libertatea şi ordinea, munca şi ştiinţa. Aceste 
deprinderi, care sunt temelia unui Stat bine întocmit, corpul didac¬ 
tic trebue să le sădească în inimele tinerelor generaţiuni, dacă voim 
să pregătim pentru România viitoare cetăţeni în stare de a culege 
şi păstra neatinsă moştenirea care o vor primi dela noi. Sunt con¬ 
vins că corpul didactic va şti în totdeauna a insufla junimii prin¬ 
cipii morale, sănătoase şi patriotice arătându-se astfel demn de 
marea sa misiune, de greaua sa răspundere, şi viitorimea îşi va 

aminti cu recunoştinţă numele învăţătorilor celor buni, precum 
au rămas nemuritoare numele lui Lazăr şi ale celor care, împreună 
cu dânsul, au, lucrat la deşteptarea neamului românesc. 

(M. 0., 1881, nr. 67, p. 2084). 


407. 

Răspuns la felicitările Preşedintelui Consiliului de Miniştri, în numele 
funcţionarilor şi guvernului. 

22 Martie!3 Aprilie 1881. 

Preşedintele Consiliului de Miniştri în numele Guvernului şi al tuturor 
funcţionarilor Statului aduce felicitări M. S. Regelui de 14 Martie, ziua înte¬ 
meierii Regatului. M. S. Regele mulţumeşte şi relevă rostul funcţionarilor în 
viaţa Statului. România şi de azi înainte se va sprijini pe devotamentul ca¬ 
drelor sale funcţionăreşti. 

Domnule Preşedinte al Consiliului, 

Vă mulţumim, Regina şi Eu, de frumoasele cuvinte ce Ne adre¬ 
saţi în numele Guvernului, în numele tuturor autorităţilor publice. 
Dacă prin înţelepciunea bărbaţilor de Stat, prin chibzuirile ma¬ 
ture şi prevăzătoare ale oamenilor politici, se poate într’un Stat 
ajunge la mari rezultate naţionale, aceste rezultate nu se desvoltă 
şi nu se întăresc decât cu munca zilnică şi stăruitoare, cu zelul şi 
activitatea tuturor impiegaţilor publici, care trebue să se pătrunză 
că de la conştiincioasa şi stricta îndeplinire a datoriilor lor depinde 
ordinea, prosperitatea şi puterea patriei. Dacă dar România, prin 
devotamentul tuturor fiilor ei, a putut ajunge la poziţiunea la 
care s’a înălţat astăzi, acum, ca Regat, ea are şi mai multă tre¬ 
buinţă de acest devotament, spre a menţinea cu onoare locul ce 
a ocupat, şi exemplul trebueşte dat, mai înainte de toţi, de acei 
care sunt servitorii Statului, de acei care trebue să se mândrească 
cu acest nume, de acei care trebue să dovedească că sunt demni 
de dânsul. Nu Mă îndoesc că impiegaţii români, care au dovedit 
că prin inteligenţă, prin, instrucţiune, prin iubirea binelui comun 
pot egala pe oricare alţii, se vor pătrunde şi mai mult de marile 
datorii care le incumbă şi, stimaţi şi respectaţi ei înşişi, vor face 
să se stime şi să se respecte şi mai mult Regatul României. 

(M. O., 1881, nr. 67, p. 2085), 

408. 

Cuvântare rostită la încoronare. 

10/22 Mai 1881. 

Primind coroana de oţel din mâna Preşedintelui Senatului, M. S. Regele arată 
aemnificaţia zilei aceiteia în viaţa poporului român. Regatul consacră 15 ani 
de lupte şi fapte mari. £1 este şi garanţia cea mai sigură a viitorului. 

Serbarea de astăzi consacră o epocă de cincisprezece ani, plină 
de lupte grele, de fapte mari. Sub puternicul scut al Constituţiunii, 
România a crescut, s’a desvoltat, s’a întărit. Stăruinţa naţiunii, 
vitejia armatei şi credinţa care am avut-o în bărbăţia poporului 
au împlinit dorinţele noastre cele mai arzânde prin proclamarea 
Regatului care este garanţia cea mai sigură pentru viitor. Pri¬ 
mesc dar cu mândrie, ca simbol al independenţii şi al tăriei Româ¬ 
niei, această coroană tăiată dintr’un tun stropit cu sângele vitejilor 
noştri, sfinţită de biserică. Ea va fi păstrată ca o comoară preţioasă, 
amintind momentele grele şi timpurile glorioase ce am străbătut 
împreună; ea va arăta generaţiunilor viitoare voinicia Românilor 
din est-timpi şi unirea care a domnit între ţară şi Domn. Pentru 
Regina şi pentru Mine însă, coroana cea mai frumoasă este şi ră¬ 
mâne dragostea şi încrederea poporului, pentru care n’aVem decât 
un gând: mărirea şi ferioirea Iui. 

Să ne unim dar în faţa acestor steaguri, care au strălucit pe 
câmpul de onoare; în faţa acestei coroane, emblemă a Regatului 
împrejurul căreia naţiunea strângă-se, ca oştenii împrejurul drape¬ 
lului; în faţa acestei măreţe manifestaţii, pentru care ţara întreagă 
a alergat în Capitală spre a fi martoră acestei zi fericite, să iie unim în 
strigarea scumpă inimilor noastre, şi care va găsi un răsunet 
puternic în acest loc sfinţit prin proclamarea celor mai însemnate 
acte: Să trăiască iubita noastră Românie, astăzi încoronată prin 
virtuţile sale civice şi militare! 

(M. O., 1881, nr. 32, 5 . 998). 

409. 

Mesaj la închiderea Corpurilor Legiuitoare. 

18/30 Iunie 1881. 

La închiderea sesiunii, M. S. Regele arată realizările lucrărilor Corpurilor 
Legiuitoare. Pe lângă legi curente, s’a reglementat succesiunea la tron şi s’a 
proclamat Regatul. 

Domnilor Senatori, 

Domnilor Deputaţi, 

Laborioase şi pline de binecuvântate roade au fost lucrările 
d-voastre legislative în sesiunea care se încheie astăzi. După ce 
aceste Corpuri Legiuitoare, ecou fidel al solicitudinii de care este 
însufleţită naţiunea întreagă pentru asigurarea şi întărirea edifi¬ 
ciului său politic, au dat o mai mare preciziune prescripţiunilor 
constituţionale care regulează succesiunea la Tron, tot lor le-a fost 
rezervat a împlini dorinţa cea mai ferbinte a generaţiunilor ce ne-au 
preces, a realiza aspiraţiunile cele mai înalte ale lungilor veacuri 
de sacrificii şi suferinţe ale Românilor, reînălţând patria la locul 
ce i se cuvenea între State. Urmând menirii lor de a fi pururea în 
fruntea marilor mişcări patriotice şi naţionale, Senatul şi Camera 
intrară în irezistibilul avânt de care toată suflarea românească 
era cuprinsă şi, într’o impozantă şi măreaţă unanimitate, procla¬ 
mară România Regat. Această unanimitate, dovadă nouă a caldei 
iubiri de ţară şi adâncului simţ politic al poporului nostru, când 
este vorba de existenţa şi siguranţa lui, ne-a atras şi mai mult 
stima în afară; şi toate Puterile, grăbindu-se a recunoaşte cu sim¬ 
patie actul săvârşit de Corpurile Legiuitoare şi aclamat de naţiune, 
au văzut într’însul o garanţie mai mult pentru interesele păcii şi ci- 
vilizaţiunii în regiunile Europei răsăritene. 

Onoare dar d-voastre, domnilor Senatori şi domnilor Depu¬ 
taţi, care aţi putut înscrie în istoria ţării acest act solemn. 

Faptelor mari însă, evenimentelor importante, care prin pro- 
porţiunea lor întrec cadrul obişnuit al vieţii zilnice a unui popor, 
Providenţa le mână cursul, inteligenţa şi patriotismul aleşilor şi 
conducătorilor naţiunii le înseamnă ora realizării. în laboarea însă 
de toate zilele spre înlăturarea lipsurilor şi îndeplinirea îmbunătă¬ 
ţirilor permanente de care o societate are nevoe, mai rămâneau 
încă mari şi anevoioase sarcine pentru mandatarii ţării. Aceste 
sarcine aţi ştiut a le împlini cu zel şi activitate în cursul acestei 
sesiuni. 

Prin legi bine chibzuite, aţi dat, domnilor Senatori şi domnilor 
Deputaţi, satisfacţiune multiplelor cerinţe ale Statului. Proprietatea 
funciară a primit o uşurare şi un nou avânt spre prosperitate, puin- 
du-i la dispoziţiune mijloacele de a efectua conversiunea scrisu- 

rilor funciare şi a ajunge astfel la scăderea dobânzilor. Soarta po- 
poraţiunii agricole, a numeroasei şi muncitoarei clase a ţăranilor, 
care cu drept cuvânt s’a numit temelia Statului, a aflat şi dânsa 
cea mai iubitoare solicitudine din partea d-voastre şi, prin întoc¬ 
miri bune şi părinteşti ca 'aceea a Creditului agricol şi a transfor¬ 
mării zilelor de prestaţiune, cultivatorii şi sătenii vor găsi înles¬ 
nirea de care au nevoe pentru îmbunătăţirea traiului şi o mai 
mare desvoltare a ramurei celei mai bogate a producţiunii noastre 
naţionale. 

Comerţul nostru se va mişca şi dânsul într’un cerc mai larg şi 
mai roditor, prin deschiderea de nouă linii ferate, pe care le-aţi votat, 
şi prin înfiinţarea intrepozitelor, care vor mări şi activa schimbul 
transacţiunilor. 

Interesele economice, care constituesc avuţia şi cresc puterea 
unui Stat, au avut toată îngrijirea d-voastre. Dar nu mai puţin 
Vau îngrijit şi interesele morale ale naţiunii. Credinţa religioasă 
şi cultul amintirilor istorice înalţă inima şi dau unui popor tărie, 
spre a păşi cu încredere spre viitor. Conduşi de aceste idei, aţi dat 
Guvernului mijloace spre a reclădi biserici, a repara mănăstiri, * 
se întreţinea monumente, care sunt glasul unui trecut de care cu 
drept ne putem făli. 

în fine, armata, braţul puternic al României, scutul onoarei şi 
al siguranţei sale, a avut ca în totdeauna locul ce i se cuvine în 
mintea şi inima unor legiuitori înţelepţi şi prevăzători, şi d-voastre 
i-aţi dat ce i-a fost mai indispensabil spre a asigura tăria şi a des- 
volta organizaţiunea ei. 

Toate aceste îmbunătăţiri nu s’au putut realiza decât graţie 
bunei cumpăniri! ce aţi dat finanţelor noastre şi a situaţiunii atât 
de prospere, în care ne aflăm sub acest raport şi care a făcut ca cre¬ 
ditul Statului să se ridice la înălţimea la care nu ajunsese niciodată 
până acum. 

Pentru toate aceste dar, d-lor Senatori şi d-lor Deputaţi, vă mul¬ 
ţumesc în numele ţării, în numele Meu, şi aceste mulţumiri, care 
le auziţi astăzi dela Mine, vă vor fi şi mai preţioase când le veţi 
primi din partea acelora care v’au onorat cu încrederea lor, întor- 
cându-vâ la căminele d-voastre. Acolo reluând ocupaţiunile parti¬ 
culare ţe care le-aţi lăsat spre a vă consacra binelui comun, veţi 
aduna noi puteri, spre a duce "înainte opera de âonsolidare şi de 

înflorire a junelui nostru Regat, şi la reîntâlnirea noastră viitoare 
ca şi la despărţirea de acum, să ne unim în strigătul: Să trăiască 
România! 

Sesiunea Corpurilor legiuitoare este închisă. 

CAROL 

Preşedintele Consiliului Miniştrilor, Ministru de Finanţe şi ad-intenm la 
Războiu, I. C. BrătiaAu; Ministru de Interne, C. A. Rosetti; Ministrul Afacerilor 
Străine, Eugemu Slătescu; Ministru de Justiţie, M. Pherechide; Ministrul Agri¬ 
culturii, Comerţului şi al Lucrărilor Publice, Colonel N. Dabija; Ministrul Cul¬ 
telor şi al Instrucţiunii Publice, V. A. Urechiă. 

(M. O., 1881, nr. 63, p. 2051—2). 

410. 

Cuvântare Ia împărţirea premiilor în şcoalele primare din Capitală. 

29 Iunie/11 Iulie 1881. 

M. S. Regele mulţumeşte, cu prilejul sfârşitului de an, dascălilor dela şcolile 
primare din Capitală pentru zelul depus fn îndeplinirea datoriei şi consiliază pe 
elevi a asculta sfaturile ce Ii se dau. 

Domnilor, 

Sunt fericit că Mi se dă astăzi ocaziunca să vă mulţumesc pentru 
zelul şi activitatea, ce puneţi în îndeplinirea importantei d-voastre- 
misiuni. Constat cu o vie satisfacţiune că sunteţi pătrunşi de însemnă¬ 
tatea serviciilor ce aduceţi ţării, căci prin răspândirea primelor 
elemente ale învăţământului asiguraţi temelia, pe care se poate 
ridica cu soliditate edificiul social al unui popor luminat. Urmaţi 
cu acelaş devotament lucrarea începută, şi toţi vă vor fi recunoscă¬ 
tori de munca preţioasă cu care veţi fi contribuit la binele general. 
Solicitudinea guvernului şi a municipalităţii pentru opera ce vă 
eSte încredinţată, se aplică a vă procura mijloacele materiale, şi 
în special localuri cuvincioase: putem privi cu mândrie şcoalele 
deja construite de municipalitate în condiţiunile cele mai folositoare. 

Iubiţi copii, 

Mai toţi dintre voi v’aţi silit să ascultaţi de poveţile părinţilor 
şi dascălilor; voi care v’aţi folosit mai mult de lecţiunile şcoalei, 
veţi primi astăzi răsplata ostenelei voastre. Urmaţi şi în viitor a 

asculta consiliile ce vi se dau; lucraţi cu aceeaş silinţă şi astfel 
veţi face fericirea părinţilor voştri şi veţi asigura un viitor mai 
bun pentru voi înşivă. Felicit pe cei încununaţi astăzi şi urez ca 
cei mai puţin fericiţi de astă dată să aibă mai bun succes anul 
viitor. 

(M. O., 1881, nr. 72, p. 2246). 


411 . 

Cuvântare la împărţirea premiilor elevilor din şcoalele secundare. 

1/13 Iulie 1881. 

M. S. Regele prezidează serbarea de împărţire a premiilor la şcoalele secun¬ 
dare dm Bucureşti. După cuvintele profesorului Şeicariu, Suveranul arată 
rolul cultural pe care are a-1 juca România, în Orientul Europei. Şcoala noas¬ 
tră, fiind la înălţime, va ajuta mult la îndeplinirea acestui nobil -rol. 

Domnilor, 

Ziua împărţirii premiilor este sărbătoarea cea mai solemnă a 
tinerimii studioase; ea însemnează în fastele şcoalelor cea mai fru¬ 
moasă răsplătire pentru acei care s’au distins prin silinţă şi prin la- 
boare în cursul anului; ea oferă un puternic îndemn acelora care au 
fost biruiţi în lupta pentril învăţătură, spre a fi biruitori la rândul 
lor. Simt dar o vie mulţumire când pot prezida o asemenea solemni¬ 
tate, în care aflu ocaziunea de a împărtăşi bucuria tinerilor premiaţi; 
mândria părinţilor şi satisfacţiunea profesorilor. 

Cuvintele şi promisiunile, ce-Mi adresaţi în numele corpului 
didactic, îmi sunt foarte preţioase şi vă mulţumesc dm suflet. 

Mari şi învederate sunt progresele ce ţara a făcut; în scurt timp 
s’au realizat dorinţele cele mai ardinte, speranţe neaşteptate, pentru 
împlinirea cărora generaţiuni întregi au lucrat cu încredere, au 
luptat cu bărbăţie, au suferit cu răbdare. Astăzi avem o patrie 
rezemată pe temelii solide, un viitor asigurat şi fiecare Român 
cu satisfacţie poate zice: Suntem Regatul cel mai tânăr, deşi nu 
cel mai mic; lucrăm şi luptăm însă, ca din punctul de vedere al 
instrucţiunii, să nu fim niciodată cei din urmă. Precum razele în¬ 
călzitoare ale soarelui lucesc pe România mai înainte decât pe 
multe alte ţări, asemenea Cultura noastră — soare intelectual — să 
proiecteze mai imediat decât asupra popoarelor răsăritene razele 
sale binefăcătoare. 

Acea sfântă moştenire, care este puternicul adăpost al neamului 
românesc, trebue să fie păstrată neatinsă şi gelos păzită de noi, 
desvoltată şi întărită de generaţiunile viitoare. Misiunea acelora 
care sunt chemaţi a forma aceste generaţiuni este dar înaltă şi 
frumoasă, însă şi plină de responsabilitate; deci grija şi solicitudinea 
pentru tinerimea noastră trebue să fie stăruitoare, neîncetată. 
Să sădim în inimile ei sentimentul datoriei către ţară şi mai înainte 
de toate iubirea de patrie. 

Am avut şi în anul acesta ocaziunea de a Mă convinge de pro¬ 
gresele ce instrucţiunea publică a făcut în diferitele ei ramure şi 
am constatat cu o deosebită plăcere silinţa şi aptitudinea tinerilor 
şcolari. Sunt convins că, prin o schimbare de metodă, adecă deştep¬ 
tând puterea intelectuală şi mai ales facultatea de a judeca a şcola¬ 
rilor, se poate obţine un însemnat rezultat, fiindcă prin exerci¬ 
ţiul numai al memoriei se slăbesc celelalte facultăţi, care se 
cere să fie desvoltate în mod armonic şi se uită mai târziu în 
parte ce s’a învăţat cu multă osteneală. învăţătura astfel îndrep¬ 
tată va deveni mai plăcută pentru profesori şi mai variată 
pentru şcolari; ea va fi o raţionare ştiinţifică şi va ascuţi mintea, 
fiecăruia. 

Cred că această observaţiune este împărtăşită şi de d-voastre, 
d-lor profesori şi de consiliile întocmite de astă dată pentru a con¬ 
trola în mod serios rezultatele dobândite de toate şcoalele secundare. 

Trebue să fim recunoscători membrilor acestei comisiuni exa¬ 
minatoare, care a împlinit cu multă bunăvoinţă această sarcină 
şi care a arătat cât fiecare Român este pătruns de marea însemnă¬ 
tate a învăţământului public. 

îmi rămâne a vă mulţumi, d-lor profesori, pentru zelul şi acti¬ 
vitatea cu Care aţi împlinit nobila misiune ce vă este încredinţată; 
urmaţi totdeauna cu iubire şi stăruinţă pe această cale şi căutaţi 
răsplata ambiţiunii voastre în satisfacţiunea intimă de a forma 
o generaţiune virilă şi patriotică pentru viitor. 

Iar voi, iubiţi elevi, veniţi acum şi primiţi recompensele ce aţi 
câştigat prin silinţa şi osteneala voastră. Fie ca cununele şi încu¬ 
rajările ce primiţi astăzi să vă amintească în totdeauna că numai 
prin muncă, prin onestitate şi prin respectul religiunii şi al legilor 
ţării, poate cineva deveni un membru folositor pentru societate. 

(M. O., 1881, nr. 73, p. 2270—1). 

412. 

Toast la Focşani. 

18/30 Octomvrie 1881. 

Inaugurând linia ferată Mărăşeşti-Buzău, M. S. Regele, la masa ce I-a fost ofe¬ 
rită în Focşani, a arătat însemnătatea economică şi strategică a ramurii de 
cale ferată croită acum ca o nouă punte de unire a Moldovei cu Muntenia şi 
a evidenţiat faptul că această operă se datoreşte numai minţii ţi întreprin¬ 
derii naţionale. Este un semn simbolic al trecem în practică a principiului 
4 prin noi înşine ». 

Domnilor, 

Celebrăm astăzi o îndoită serbare: deschiderea unei linii de o 
mare însemnătate economică şi strategică, o linie mult dorită şi 
a cărei lipsă a fost adânc simţită în anul 1877; inaugurarea în¬ 
tâiului drum de fer conceput, condus şi isprăvit prin noi înşine. 
Salut cu mândrie şi bucurie această lucrare românească. Mulţumesc 
tuturor celora care au contribuit la această frumoasă izbândă* 

Sunt 22 ani când Comisiunea centrală puse aci, la Focşani, 
întâia sămânţă pentru Unire; nu s’a gândit că într’un timp aşa de 
scurt un Stat puternic ar răsări, că un Regat ar înflori, care va 
străluci departe peste hotarele ţării prin virtuţile sale politice şi 
militare, prin progresele sale economice. 

Sunt 12 ani când întâiul car de foc străbătu câmpiile frumoase, 
holdele bogate ale României; nu se prevedea că în timp aşa de 
scurt vom lucra şi exploata singuri, prin propriile noastre mijloace, 
drumurile de fer; că vom fi deplin stăpâni ai acestei mari artere 
a civilizaţiunii, care a dat un avânt neaşteptat vieţei noastre co¬ 
merciale. Iată succese strălucite, progrese însemnate, dobândite 
prin noi înşine. Da, prin noi înşine. Aceste mândre cuvinte, care 
împodobesc Coroana României, trebue să fie săpate în inima fie¬ 
cărui Român. Trebue ca ele să fie călăuza noastră, fiindcă ele ne vor 
da tărie îii a învinge toate greutăţile; ele ne vor da încredere în 
viitor. 

închin acum acest pahar în onoarea întâiului drum de fer făcut 
de noi,,această nouă legătură oţelitâ între Moldoveni şi Munteni, 
care şi-au dat peste Milcov o mână frăţească, punând astfel o temelie 
nesfărâmată, pe care s’a ridicat România unită, scumpa noastră 
l 


patrie 

închin acest pahar în onoarea geniului român! în amintirea 
recunoscătoare către aceia care au lucrat, luptat şi suferit pentru 
neamul românesc. 

Să trăiască România, ridicată cu sborul vulturului, simbolul 
nostru la o înălţime la care niciun vârtej n’o poate sgudui! 

(M. O., 1881, nr. 163, p. 5474). 


413. 

Cuvântare la Şcoala de Agricultură din Herăstrău. 

1/13 Noemvrie 1881. 

Pentru încurajarea agriculturii se organizează o expoziţie agricolă la Şcoala 
dela Herăstrău şi se distribue recompense premiaţilor agricoli din Ilfov. Cu¬ 
vântează P. S. Aurelian. M. S. Regele e mândru de a lua parte la o atare 
manifestaţiune, cu atât mai mult cu cât agriculturii trebue să i se dea o mai 
mare desvoltarâ în România. 

Mari şi însemnate sunt progresele ce România a făcut pe te¬ 
renul politic şi economic; numai agricultura, acest izvor al avuţiei 
noastre naţionale, n’a luat încă tot avântul dorit. Sunt convins, 
că lucrând cu aceeaşi stăruinţă, cu aceeaşi energie, la desvoltarea 
noastră agricolă, cu care am lucrat la ridicarea edificiului nostru 
politic, am izbuti în curând a transforma ţara într’o roditoare gră¬ 
dină. Ca un început fericit şi binefăcător, salut dar cu o vie mulţu¬ 
mire această expoziţiune, ale cărei rezultate le-am privit cu un 
deosebit interes, precum şi concursurile agricole, care sunt menite 
a da un puternic îndemn cultivatorilor şi industriaşilor. Mulţumind 
pentru cuvintele bine simţite ce Ne adresaţi, Reginei şi Mie, vom 
împărţi cu plăcere distincţiunile şi premiile câştigate în această 
luptă paşnică. 

(M. O., 1881, nr. 173, p. 5685). 


414. 

Mesaj la deschiderea Corpurilor Legiuitoare. 

15/27 Noemvrie 1881. 

M. S. Regele dă un nou program de activitate Corpurilor Legiuitoare. Liniştea 
europeană îngădue o activitate internă intensă. Probleme leconomice aşteaptă 
deslegare; dintre ele navigaţia pe Dunăre ocupă un loc de seamă. Drumurile 

de fier intră prin acţiunile lor mai toate în stăpânirea Statului. învăţământul 
se va întinde mai mult la sate.; armata dă un sprijin însemnat acestei opere 
prin şcoâleli regimentare. Simt numai câteva din domeniile în care .legiferarea 
sesiunii ce se deschide va avea să sc exercite. 

Domnilor Senatori, 

Domnilor Deputaţi, 

Plăcerea ce simt de a Mă afla în mijlocul d-voastre rămâne 
în totdeauna vie. Ea-Mi. dă ocaziunea de a vorbi pd ţara, prin man¬ 
datarii ei legali, despre progresele realizate, despre trebuinţele ei 
în viitor şi despre silinţele ce mai urmează să facem cu toţii spre 
a o aşeza desăvârşit în condiţiunile unui Stat liber, prosper şi 
respectat. Această sufletească mulţumire o simt şi mai deplin astăzi, 
că pentru prima oară deschid sesiunea ordinară a Corpurilor Le¬ 
giuitoare ale Regatului Român, recunoscut cu simpatie de toate 
Puterile, unit cu dânsele prin relaţiunile cele mai bune şi cele mai 
amicale. 

In anii din urmă, pe când aveam încă a trece prin atâtea greu¬ 
tăţi, a învinge atâtea nevoi, sesiunile Camerelor absorbeau aproape 
fără întrerupere toată activitatea d-voastrff. Pentru prima oară 
în acest an, aţi putut consacra mai mult din timpul d-voastre, în 
vrhmea Vacanţelor parlamentare, intereselor d-voastre private, 
atât de legitime şi a vă pune într’un raport mai direct şi destul 
de îndelungat cu alegătorii d-voastre; tot odată aţi putut, ca şi 
guvernul Meu, a da o mai de aproape atenţiune diferitelor 
ramuri ale administraţiunii publice şi a Vă convinge împreună 
mai bine care sunt părţile slabe sau lacunele, ce numai experienţa 
putea dovedi, în legile şi instituţiunile noastre. 

Asemenea lacune sunt mai naturale la noi ca în alţe State: 
expuşi la nestatornicia ce rezultă din războaiele şi ţurburările care 
pe rând au agitat în timpi de secoli Orientul, Românii au fost 
adesea nevoiţi a întrerupe reformele ce trebuiau săvârşite în orgâni- 
zaţiunea. lor internă pentru ridicarea instituţiunilor ţării lor la ni¬ 
velul principiilor domnitoare în Europa; în răstimpuri numai, 
când ţara se bucura de o linişte relativă, ne grăbiam de a crea legi 
şi instituţiuni, pe care apoi numai timpul ne putea arăta în ce părţi 
urmau a fi modificate sau completate, spre a fi puse în concordanţă 
cu tradiţiunile şi cu moravurile ţării noastre. 

Astăzi mai cu seamă credem că vom putea să ne aplicăm cu 
o stăruinţă şi mai deplină la însemnata lucrare de îmbunătăţire 
a organizaţiunii noastre; căci împrejurările din afară ne fac să 
sperăm o epocă de linişte şi de pace. Este destul, în adevăr^ să 
privim stăruinţa egală pusă de fiecare din marile Puteri în rezol¬ 
varea chestiunilor ridicate prin Tratatul din Berlin şi care rămă¬ 
seseră în suspens; apropierea ce în timpii din urmă s’a întărit din 
nou între Suveranii unora din Statele cele mari, mai ales dintre 
Statele învecinate cu noi; să privim în fine cordialitatea ce în ge¬ 
nere caracteriză rapoartele marilor Puteri între dânsele, pentru ca 
să ne încredinţăm c’avem atâtea dovezi aş putea zice garanţii, 
că menţinerea păcii e una din preocupările de căpetenie a tuturor 
Statelor mari şi dacă în existenţa Statelor puternice, care prin luptă 
pot obţine satisfacerea intereselor lor, menţinerea păcii se consi¬ 
deră astăzi ca o condiţiune din ce în ce mai trebuitoare, cu atât 
mai mult se impune o asemenea condiţiune Statelor mai mici, 
care nu pot decât să sufere de consecinţele războiului. 

Aşa dar timpul e bine ales ca să ne ocupăm de completarea şi 
de« îmbunătăţirea legislaţiunii noastre şi să dăm mai cu osebire 
intereselor noastre economice o desvoltare potrivită cu rodirea 
şi cu avuţiile pământului ţării noastre. Aţi văzut că a fost destul 
să se înlesnească condiţiunile de navigaţiune pe marea cale a Du¬ 
nării, să construim parte din şoselele şi din căile noastre ferate, 
să dăm intereselor private asigurarea unei administraţiuni şi a unei 
justiţii regulate, pentru ca ţara sâ ia în scurt timp un avânt de 
prosperitate necunoscută până aci. Aceasta a surprins pe mulţi 
şi a fost o revelaţiune pentru cei care^nu cunoşteau avuţiile- pămân.- 
tului nostru şi se îndoiau de activitatea şi aptitudinile poporului 
român. 

Negreşit, ne-am dat mari silinţe pentru a obţine âsemenea re¬ 
zultate; acele silinţe trebuesc însă urmate, căci rezultatele dobân¬ 
dite sunt departe de a fi îndestulătoare şi trebuesc privite numai 
ca un îndemn la noi sacrificii. Numeroşi paşi înainte sunt încă 
de făcut, atât în ramura agriculturii cât şi în aceea a industriei 
miniere, care până astăzi a rămas ascunsă în sânul pământului. 

Căile ferate pe care le-aţi votat anul trecut, pentru punerea în 
legătură a trei din minele noastre de sare cu reţeaua principală, 
sunt acum în lucrare. 

Pentru minele de cărbuni, studiile sţ urmează în. mai multe 
localităţi şi cu începerea anului viitor bugetar, Ministrul Meu de 
Lucrări Publice vă va prezintă bugetul pentru exploatare» minelor 
de cărbuni dela Bahna, ale căror lucrări de explorare sunt aproape 
terminate. 

în. ceea ce priveşte agricultura, s’au îuat măsuri nemerite pentru 
a pune productele noastre în stare de a concura, prin calitate şi 
ieftinătate, cu acele din alte ţări. 

Comiţiile agricole şi concursurile de agricultură şi industrie au 
început a funcţiona regulat în mai multe judeţe şi nu Mă îndoesc 
că legea ce aţi votat la finele sesiunii trecute va da în curând roa¬ 
dele sale. 

Construcţiunea dockurilor şi intrepozitelor este în studiu; por¬ 
turile din mai multe oraşe vor fi în curând înzestrate cu cheiuri, 
ce în multe părţi sunt deja date în construcţiune şi băncile agricole 
sunt în ajun de a începe a funcţiona. 

Pe lângă acestea, Ministrul Meu de Lucrări Publice va prezintă 
diferite proiecte de legi, între care şi unele Relative la înfiinţarea 
unui Minister de Agricultură, Comerţ, Industrie şi Domenii, la reor¬ 
ganizarea Ministeriului Lucrărilor Publice şi. a corpului tehnic, 
la înfiinţarea regulelor privitoare la societăţi anonime şi un proiect 
^relativ la modificarea legii asupra Camerelor de Comerţ. 

Toate aceste lucrări constituesc un bun început; dar nu vor fi 
mai de niciun folos practic într’o ţară pe care natura şi împreju¬ 
rările au făcut-o mai cu seamă agricolă, de nu vom şti să ne punem 
şi să ne menţinem în condiţiuni favorabile de reuşită. 

îmbunătăţirea calităţii- Cerealelor şi a .vitelor, mijloacele de a 
le transporta ieftin şi repede la punctele de export, intrepozitele 
şi cheiurile vor rămâne toate îmbunătăţiri aproape zadarnice, 
dacă nu vom avea înlesnirile exportului până pe pieţele de ponşur ■ 
maţiune cele mai depărtate. 

îngrijirile dar ce a deşteptat în ţară chestiunea libertăţii; 
Dunării sunt legitime. Necesitatea de a atrage cât mai mult în 
porturile noastre, în sus ca şi în jos de- Galaţi, vasele de comerţ 
străine şi pavilioanele de orice naţionalitate este cu âtât mal viu 
simţită, cu' cât comerţul nostru întâmpină adesea, la exportul 
pe fruntariile de uscat, felurite pedici şi cu, cât dela Un timp 
încoace, sub cuvânt de epizootie, el este chiar ameninţat de a-şi 

vedea închise cu desăvârşire acele fruntarii, în ce priveşte exportul 
de vite mari. 

Interesele noastre cele mai vitale ne silesc prin urmare de a ve- 
ghia, pentru -ca cel puţin pe acea mare arteră de comunicaţiune să 
nu ni se pună condiţiuni care să împiedece desvoltarea noastră şi 
să facă din libertatea navigaţiunii un drept iluzoriu pentru noi. 
De libertatea Dunării au fost şi sunt strâns legate destinele Ro¬ 
mâniei; de aceea şi Românii au fost în toate împrejurările recu¬ 
noscători acelora care au contribuit la emanciparea acestui mare 
râu de orice preponderanţă exclusivă. Când Rusia, dărâmând ce¬ 
tăţile de pe malul stâng, a redeschis Dunărea comerţului euro¬ 
pean, când Tratatul dela Paris a venit să completeze opera în¬ 
cepută şi să asigure şi mai mult libera navigaţiune, când Tratatul 
dela Berlin, consacrând această situaţiune, a întărit-o prin noi 
garanţii hotărînd ca reglementele de navigare să se alcătuiască de 
însăşi Comisiunea Europeană dela Galaţi, Românii n’au avut şi 
nu puteau avea decât simţiminte de recunoştinţă pentru marile 
Puteri, simţiminte izvorîte din convingerea adâncă ce au că liber¬ 
tatea Dunării este o condiţiune esenţială pentru propăşirea politică 
şi economică a ţării lor. 

Această credinţă a fost în alte împrejurări unul din "cuvintele 
puternice, care ne-au făcut să declinăm cu nestrămutare propu¬ 
nerea de retrocesiune a Basarabiei. Tot această credinţă ne imppne 
astăzi datoria de a nu consimţi la combinaţiuni, care ar avea de 
efect ca navigaţiunea dela Porţile-de-fer la Galaţi să rămână sub 
acţiunea preponderentă a unei singure Puteri. Nu voim a aduce 
nicio vătămare altora; însă voim, siliţi suntem a voi, libertatea 
absolută a Dunării, cel puţin în apele noastre şi suntem gata a 
face în prezent şi în viitor, toate sacrificiile pentru a asigura în 
toate privinţele înlesnirea deplină a navigaţiunii. 

Primim reglementele cele mai severe, pentru a garanta liber¬ 
tatea tuturor pavilioanelor; primim o supraveghiere cât de ageră 
în ceea ce priveşte aplicarea lor; voim însă totdeodată ca acele 
reglemente să fie aplicate în apele române de autorităţile române; 
căci lăsând chiar la o parte pentru un moment dispoziţiunile trata¬ 
telor şi dreptului ginţilor, care sunt în favoarea noastră, avem în 
vedere că nimeni nu este mai interesat decât noi să asigure liber¬ 
tatea şi înflorirea navigaţiunii pe acest fluviu. 

Producţîunea noastră agricolă a fost est-timp mai puţin decât 
mijlocie; deşi avem încă producte de exportat, totuş acest an nu 
este din cei care pot face să prospere finanţele noastre. Trebue prin 
urmare să căutăm a mărgini cheltuelile noastre ordinare, ca şi în 
anii trecuţi, la resursele efective de care^dispunem, fără a avea 
recurş la împrumuturi sau la noi impozite;- căci împrumuturile 
nu trebuesc făcute decât pentru acele lucrări de care au să se 
bucure şi generaţiunile viitoare şi pentru care ne e permis a pune 
o parte în sarcina lor. Insă, cu toată slăbiciunea recoltei, nu 
vom încerca, nici în acest an o scădere de venituri; contribuţiu- 
nile indirecte în genere, veniturile tutunului, ale salinelor, ale 
timbrului, promit un spor simţitor. Deşi tarifele introduse prin con- 
venţiunile comerciale sunt mai reduse la noi ca în orice altă ţară, 
căci ne-am preocupat de a întinde relaţiunile noastre cu alte State 
mai mult decât a protege industria noastră născândă, totuş prin 
îmbunătăţirea administraţiunii venitul vămilor creşte şi el din 
an în an. 

îmbunătăţirile şi reformele în percepere ce vi se vor propune 
de guvernul Meu, sper că vor întinde această sporire şi la veni¬ 
turile directe. 

Nu Mă pot opri de a constata aci, că rezultatele fericite ce le-am 
obţinut până astăzi în administrarea finanţelor noastre le datorim 
în special prudenţei şi spiritului de economie de care am fost cu 
toţii animaţi, acestei împrejurări datorim că am putut evita împru¬ 
muturile, chiar în timp de război şi am putut ridica creditul Statului 
atât de sus, în cât conversiunea unei părţi a datoriei noastre publice 
ni s’a impus ca o necesitate şi ne-a permis să reducem cu aproape 
<trei milioane pe an anuităţile ce avem de plătit. 

Cu toate greutăţile întâmpinate, chestiunea drumurilor de fer 
este în ajunul rezolvării dorite de ţară. Răscumpărarea obligaţiu¬ 
nilor 6% ale societăţii şi înlocuirea lor prin obligaţiuni de Stat 5% 
s’a săvârşit în conformitate cu legea votată de d-voastre, fără a 
se spori anuitatea şi fără a se prelungi termenul de amortizare. 
Astăzi suntem în posesiunea mai a întregului capital şi, mulţumită 
dreptăţii instanţelor judecătoreşti din Berlin, vom ajunge peste 
puţin la definitiva soluţiune a chestiunii. 

De aceea şi Ministrul Meu de Lucrări Publice vă va prezintă 
un proiect de lege special pentru administraţiunea şi exploataţiunea 

întregei 'reţele de căi ferate ale Statului; asemenea va supune bu 
getul lor respectiv aprobării Camerei Deputaţilor. 

Pe lângă, toate aceste lucrări guvernul Meu vă va prezintă 
proiecte de legi nu mai puţin însemnate şi menite de a îmbunătăţi 
administraţiunea şi starea socială a poporaţiumlor noastre rurale. 
Astfel, Ministrul Meu de Interne va supune desbaterilor d-voastre 
trei proiecte de legi, prin care va cere să se modifice câteva articole 
din legile comunale, judeţene şi a tocmelilor agricole* pentru a le 
pune mai în armonie cu Constituţiunea noastră. El vă va supune 
asemenea un proiect de lege în privinţa dreptului vânzării băutu¬ 
rilor Spirtoase în comunele rurale şi aceasta în profitul şcoalelor 
şi al bisericii. 

Ministrul Meu de Justiţie yă va prezenta diferite proiecte de 
legi reclamate de necesităţi urgente, în special pentru reducerea 
dobânzilor legale, pentru asigurarea unui control eficace asupra 
aşezămintelor de un interes public, pentru înfiinţarea asistenţei 
judiciare, pentru îmbunătăţirea tcâtorya dispoziţiuni de procedură, 
în fine pentru modificarea legislaţiunii existente asupra tutelelor. 

Organizarea .armatei, pentru care Camerele au arătat totdeauna 
cel mai viu interes, se completează neîncetat, dobândind o mai 
mare soliditate. Yăd asemenea cu mulţumire juStificându-se ideea, 
pe care am avut-o încă din anii dintâi ai Domniei Mele, că dacă 
armata, în orice alte părţi, este un element de ordine şi de garantare, 
la noi ea are şi o alta misiune tot aşa de mare: aceea de a contribui, 
alături cu şcoalele, la răspândirea educaţiunii şi a învăţământului. 

Dela epoca reînvierii spiritului naţional, învăţământul românesc 
a reintrat în şcoale. Numărul acestora se înmulţesc pe fiecare an 
şi toată lumea aduce piatra sa pentru ridicarea edificiului în vă-* 
ţământului naţional. 

Ministrul Meu de Culte şi Instrucţiune Publică vă va supune 
6 serie de proiecte menite a. îmbunătăţi şi completa legea astăzi 
în vigoare la şcoale, spre a asigura mersul mai regulat şi mai prosper 
mai cu seamă învăţământului primar şi celui profesional. 

Sunt fericit de a constata, că în această lucrare concursul ar¬ 
matei nu este din cele mai nefolositoare. Cine a văzut şcoalele 
noastre regimentare s’a putut convinge de progresele ce fac soldaţii 
mulţumită stăruinţii şi iubirii cu care corpul ofiţeresc se aplică a 
secunda opera învăţământului public. Ţăranul se întoarce astfel 

la căminul său cu deprinderi de disciplină, care contribuesc a pune 
regularitatea şi ordinea în actele vieţii sale şi cu un mic capital 
de cunoştinţe, care vor contribui la îmbunătăţirea condiţiunii şi 
traiului său. 

Cum vedeţi, domnilor Senatori şi domnilor Deputaţi, dacă ne 
ocupăm cu toţii de armată, n’o facem dintr’o pornire de ambiţiuni 
nesocotite; din fericire, Românii au fost până acum feriţi de asemenea 
slăbiciune; în toate luptele lor trecute, ei au căutat numai a se 
apăra şi a menţinea ceea ce era al lor. Tocmai acestei înţelepte 
purtări, ce în toţi timpii şi-au impus-o, datoresc ei puterea ce au avut 
de a rezista şi a-şL păstra individualitatea lor neatinsă; şi este de 
observat, că din. toate Statele ce s’au ridicat, după căderea Impe¬ 
riului Roman, în Europa răsăriteană şi care au avut să sufere in- 
vaziuni succesive, România este poate singurul Stat care a rămas 
neatins până astăzi. Dacă dar ne ocupăm cu toată grija de organi- 
zaţiunea armatei, o facem pentru a ne pune cât mai curând şi sub 
toate rapoartele in poziţiunea de a păstra locul ce l-am dobândit 
prin sacrificiile noastre şi prin simpatiile marilor Puteri; o facem 
convinşi că, numai prin desvoltarea necurmată a tuturor puterilor 
naţiunii, vom putea fi un element de ordine, de pace şi de progres 
în Orientul Europei. 

Domnilor Senatori, 

Domnilor Deputaţi, 

întins şi roditor este câmpul activităţii d-voastre legislative 
în actuala sesiune. După ce aţi încheiat bolta edificiului nostru 
politic, o sarcină nouă şi nu mai puţin laborioasă începe de acum 
pentru d-voastre r aceea de a consolida marea operă la care a lucrat 
un lung şir de generaţiuni spre a funda Statul român, de a îndrepta, 
prin măsuri înţelepte şi prevăzătoare, aceea ce nestatornicia timpului 
şi pripa evenimentelor au putut lăsa încă nedesăvârşit. Sunt con¬ 
vins că, şi în această sarcină, reprezentaţiunea naţională va fi, ca 
în totdeauna, la înălţimea menirii sale şi oricare ar putea fi deo¬ 
sebirile de păreri în privinţa mijloacelor celor mai nemerite spre a 
ajunge la soluţiunea chestiunilor supuse deliberărilor d-voastre, 
deosebiri care este firesc sa se producă în sânul unor mari corpuri 
în care se desbat intereselfe diverse, în care sunt reprezentate forţele 
vii şi inteligente ale societăţii, sunt bine încredinţat însă şi întregul 

nostru trecut este spre aceasta cel mai sigur garant, că oricând 
se va atinge de onoarea şi de drepturile noastre naţionale, aici, ca 
şi pe Ţron, pa şi în ţară, nu va mai fi decât un cuget, care va ţine 
deştepte toate minţile,„ care ya face să bată frăţeşte toate inimile, 
care Va afla gata toate devotamentele, toate bărbăteştile sacrificii: 
România^ pe care pururea Dumnezeu s'o binecuvinteze! 

Sesiunea ordinară a Corpurilor Legiuitoare este deschisă* 

CAROL 

Preşedintele Consiliului Miniştrilor, Ministru al Finanţelor şi ad-intenm 
la Război, I. C. Brătianu; Ministru de Interne, C. A. Rosetli- Ministrul Afacerilor 
Străine, Eug. Stătescu; Ministrul Justiţiei, M. Pherechidt; Ministrul Agricul¬ 
turii, Comerţului şi Lucrărilor Publice, Colonel N. Dabija; Ministrul Cultelor 
şi Instrucţiunii Publice, V. A. Urechiă. 

(M. O., 1881, nr. 183, p. 5867—70). 


415. 

Toast la prânzul dela Palat, în amintirea luării Plevnei. 

28 JSoemvriej 10 Decemvrie 1881. 


M. S. Regele, întrunind Ia prânz pe Generalii Cernat, Radovici, Racoviţă, 
Mânu, G. Angelescu, Slăniceanu, Haralambie, Davila, Leca, Călinescu, Al. 
Angelescu, Creţeanu, pe Colonelii inspectori şi pe Colonelii trupelor din gar¬ 
nizoană, le reaminteşte de căderea Plevnei. 

Plevna a căzut! Această veste străbătea, sunt acum patru ani, 
ca un fulger lumea, găsind pretutindeni un puternic răsunet. 

Astăzi această frumoasă izbândă, înălţată printr’o eroică apă*- 
rare, străluceşte în istoria răsbelelor şi armata română ocupă într’însa 
un loc de onoare, cucerit prin vitejia sa. Serbăm dar totdeauna 
cu un sentiment de vie mulţumiră" aniversarea Plevnei, care ne 
aminteşte luptele sângeroase pentru independenţa noastră. 

Ţara întreagă, mândră de armata ei, 6 priveşte astăzi cu în¬ 
credere şi recunoştinţă şi se uneşte cu Regina şi cu Mine în stri¬ 
gătul de bucurie: 

Să trăiască viteaza noastră armată! 

(Românul, 1881, 2/14 Usc, p. 1077). 

416. 

Răspuns la Adresa Senatului 

3/15 Decemvrie 1881. 

Vicepreşedintele Senatului, G. Lecca, asigură pe Suveran de «imţimintele de 
.iubire ţi devotament ale maturului Corp faţă de Dinastie. M. S. Regele mulţu¬ 
meşte şi exprimă siguranţa cl Senatul, datorită patriotismului ce-1 însufle¬ 
ţeşte, va învinge dificultăţile în misiunea legislativă ce-i este încredinţată spre 
mărirea Patriei 

Domnilor Senatori, 

Primesc cu cea mai vie mulţumire asigurările ce Senatul îmi 
reîhnoeşte astăzi, de simţimintele sale de iubire şi devotament 
către Regina şi către Mine. 

Unanimitatea cu care ele sunt exprimate şi grăbirea ce Senatul 
a pus pentru a răspunde la apelul Tronului, îmi fac aceste simţi- 
minte şi mai preţioase. Ele sunt de un bun şi fericit augur pentru 
activitatea d-voastre legislativă, pentru îndeplinirea laborioasei 
opere a îmbunătăţirilor noastre interioare, la care aţi conlucrat 
cu atâta zel şi dezinteresare în tot cursul acestei legislaturi. 

Nu Mă îndoesc, d-lor Senatori, că în această sesiune, ca şi în 
cele trecute, Senatul credincios înaltei misiuni ce-i este încredinţată 
de Constituţiune, va da guvernului Meu tot concursul său şi că, 
mulţumită înţelepciunii şi patriotismului de care a dat până acum 
atâtea mari şi netăgăduite dovezi, vom ajunge a străbate toate 
dificultăţile, a asigura desvoltarea paşnică şi neîntreruptă a tuturor 
resurselor ţării şi a întemeia cât mai mult bunţî starea şi prosperi¬ 
tatea prea iubitei noastre patrii. 

(M. O., 1881, nr. 198, p. 7025). 


417. 

Răspuns la Adresa Adunării Deputaţilor. 

8/20 Decemvrie 1881. 

M. S. Regele e mişcat la simţimintele Adunării Deputaţilor manifestate 
prin adresa cetită de Preşedintele, ei, D. Brătianu. Suveranul nu se lndoeşte 
că reprezentanţii naţiunii vor da sprijinul lor guvernului regal în opera ce 
are de înfăptuit. 

Domnule Preşedinte, 

Domnilor Deputaţi, 

Primesc cu cea mai vie plăcere Adresa d-voastre. Fiţi bine 
încredinţaţi că Regina şi Fu ştim a preţui sentimentele care Ni se 
mărturisesc şi cu această ocaziune de Reprezentaţiunea Naţională, 
sentimente care strâng tot mai mult nedespărţitele legături de iubire 
şi reciprocă încredere, care de-apururea unesc ţara şi Tronul. 

Nu Mă îndoesc că şi în această sesiune veţi da guvernului Meu 
luminatul d-voastre concurs. Matura şi patriotica înţelepciune, 
care a condus până aci lucrările d-voastre, este o chezăşuire pentru 
spornica şi roditoarea activitate ce veţi depune şi de astă dată. 

Pe lângă fericiţii sorţi ce au avut aceste Adunări, îndeplinind 
ceea ce era în culmea dorinţelor naţionale, nu mai puţin mare va 
fi a lor laudă când vor dovedi că au ştiut tot aşa de bine a înte¬ 
meia desvoltarea şi întărirea din îăuntru a tânărului nostru Regat. 

îndelungi ani de linişte şi de pace fie de sus dăruiţi tuturor şi 
nouă, ca sub binefăcătoarea lor ocrotire România să poată învedera 
şi mai mult, că la locul ce i-a însemnat Providenţa prin laboarea, 
propăşirea şi împuternicirea ei, este, în familia Statelor, în care 
şi-a reluat locul, un element de ordine şi de progres. 

(M. O., 1881, nr. 202, p. 7114). 


418. 

înalt Ordin de zi către armată. 

1/13 Ianuarie 1882. 

M. S. Regele face virări, de anul nou, oştim Sale. 

Ostaşi, 

Fiecare an ce trece îmi dovedeşte că silinţele voastre pentru 
întărirea instrucţiunii şi a disciplinii dau roade nouă. 

Simt dar o adâncă bucurie a vă arăta înalta Mea mulţumire 
şi a va ura un an fericit, în care urmând pe aceeaş cale de devota¬ 
ment şi abnegaţiune, să fiţi scutul cel mai puternic al patriei şi 
al Tronului. 

Ofiţeri, subofiţeri şi soldaţi, vă ure? ani mulţi! 

Dat în Bucureşti, la 1 Ianuarie 1882. 

(M. O., 1882, nr. 220, p. 7497). 

419. 

Răspuns la felicitările înaltului cler şi ale Guvernului. 

1/13 Ianuarie 1882. 

De anul nou, M. S. Regele primeşte felicitările guvernului şi clerului, pentru 
care mulţumeşte. 

Sunt adânc mişcai de călduroasele urări ce Ni se- expirmă, Re¬ 
ginei şi Mie. Vă mulţumesc din toată inima, urând ani mulţi şi 
fericiţi. Putem privi cu mândrie şi recunoştinţă vechiul an, în care 
România s’a ridicat la înălţimea Ia care a avut dreptul a ajunge 
după lupte grele şi mari sacrificii. Să dea Dumnezeu ca şi noul an 
să fie fericit şi bogat în progrese însemnate şi mai ales în lucrări 
roditoare pentru întărirea scumpei noastre patrii! 

(M. O., 1882, nr. 221, p. 7515). 

420. 

Cuvântare la deschiderea şedinţei solemne a Societăţii Geografice 

Române. 

20 Martie/l Aprilie 1882. 

Prezidând şedinţa solemnă a Societăţii Geografice Române, M. S. 
Regele fixează în câteva cuvinte scopurile ei (cunoaşterea ţarii şi a bogăţiilor 
sale) şi-i urează spor în cercetările ce va întreprinde. 

Am venit astăzi cu atât mai vie plăcere a prezida întâia întru¬ 
nire a Societăţii Geografice, că această folositoare mstituţiune, 
după o întrerupere de mai multă vreme, se află astăzi reînsufle¬ 
ţită prin silinţele membrilor ei, spre a o aşeza pe temelii solide 
şi durabile. Scopul acestei societăţi, pe lângă serviciile aduse cerce¬ 
tărilor ştiinţifice în genere, are un interes patriotic de un ordin 
particular pentru noi, acela de a face cunoscută ţara sub privirea 
amănuntelor statistice, economice şi mai ales geologice, prin studiul 
bogăţiilor sale care stau încă în sânul pământului, aşteptând că¬ 
lăuzirea ştiinţei spre a fi scoase la lumină şi a da mari foloase. 

Mulţumită diferitelor lucrări făcute până acum de bărbaţii 
noştri speciali, putem deja înregistra un frumos început şi să sperăm 
că, prin râvna şi stăruinţa tuturor instituţiunilor noastre ştiinţifice, 
vom ajunge la ţinta ce urmărim cu toţii. Urez dar spor şi prospe¬ 
ritate Societăţii Geografice Române. 

(M. O., 1882, *nr. <25, p, 587). 

421. 

Răspuns la felicitarea înaltului Cler, la Mitropolie. 

10/22 Mai 1882. 

Diipă slujba delâ Mitropolie făcută de 10 Mai, M. S. Regele primeşte 
felicitările Mitropolitului Primat, în numele clerului, la care mulţumeşte, 
amintind deviza casei sale: Nimic fără Dumnezeu. 

Nimic fără. Dumnezeu! Credincios devizei Mele, sunt fericit 
că am început această zi cu rugăciunile bisericii şi că primesc din 
partea clerului român cele dintâi felicitări. Cu toţii ne unim rugă¬ 
ciunile ce înălţaţi către Atotputernicul spre a avea în sfânta 
sa pază iubita noastră Românie. 

(M. 0„ 1882, nr. 35, p. 800). 

42l 

Răspuns la felicitările Consiliului de Miniştri. 

10/22 Mai 1882. 

Guvernul felicită pe Suveran de 10 Mai, M. S. Regele, mişcat, răspunde că 
în ^facerile Statului se va sprijini mereu pe Înţelepciunea Guvernului şi a Pre¬ 
şedintelui de Consiliu. 

Regina şi Eu suntem foarte mişcaţi de călduroasele urări şi 
de frumoasele cuvinte ce Ne adresaţi în numele guvernului. Am 
străbătut împreună momente serioase, am avut multe griji; vom 
întâmpina încă multe din greutăţile neînlăturabile mersului afa¬ 
cerilor- unui Stat, însă, cu concursul d-voastre şi cu înţeleaptă 
şi cu matura conducere a iubitului Meu Preşedinte al Consiliului, 
nu Mă îndoiesc că le vom învinge. Contez în viitor, caşi în trecut, 
pe devotamentul d-voastre. 

(M. O., 1882, nr. 35, p. 801). 

423. 

Răspuns la felicitările Corpurilor Legiuitoare. 

10/22 Mai 1882. 

De 10 Mai, Vicepreşedintele Senatului, D. Sturdza şi Preşedintele Cameni, 
D. Rrătianu, aduc urările Ţării Dinastiei. M. S. Regele aminteşte faptele pe 
care le trezeşte în inima Sa şi a României ziua aceasta (venirea Domnului la 
tron, Independenţa, Regatul) şi relevă contribuţia reprezentanţilor naţiunii 
în atari memorabile împrejurări. 

Domnilor Senatori, 

Domnilor Deputaţij 

Suntem adânc mişcaţi, Regina şi Eu, de cuvintele ce Ne adre¬ 
saţi în numele Reprezentaţiunii Naţionale. Ziua de astăzi, care a 
devenit o dată memorabilă în istoria ţării, are şi o mare însemnă¬ 
tate pentru Mine. La 10 Mai 1866 intram în Bucureşti, chemat 
de voinţa unanimă a unui popor, care cu aclamări de bucurie re- 
mitea în mânele-Mele speranţele şi viitorul său, căruia Eu, din parte- 
Mij îi aduceam o inimă curată şi plină de credinţă, o voinţă fermă 
şi hotărîtă de ţi-Mi consacra viaţa fericirii şi prosperităţii lui. 
Un jurământ soleipn se schimba în acea zi între noi, jurământ 
căruia împreună am fost credincioşi şi care ne-a fost călăuză în 
toate greutăţile şi nevoile prin care am trecut. Dar mari şi bine¬ 
cuvântate au fost roadele ce a dat, căci, la 10 Mai 1877, România 
îşi proclama independenţa şi o sigila, apoi, cu sângele ei; la 10 
Mai 1881 România era Regat. 

Cuvine-se, dar, ca în această zi de 10 Mai să amintim cu iubire 
şi cu recunoştinţă de acei care au lucrat cu mintea şi cu braţul la 
îndeplinirea operii naţionale, de toţi nobilii fii ai acestei ţări a 
căror inimă caldă a bătut în totdeauna româneşte şi a plătit tri¬ 
butul datorit mamei lor; cuvine-se, asemenea, să mulţumim vite¬ 
zei noastre oşti, către care, domnilor Senatori şi domnilor Depu¬ 
taţi, aţi dovedit pururea necurmata solicitudine ca dânsa să fie 
în viitor, ca şi în trecut, pavăza onoarei şi siguranţei noastre. 

Trăiască România! 

Trăiască armata! 

(M. O., 1882, nr. 35, p. 802—3). 


424. 

Răspuns la felicitările delegaţiunilor din judeţe. 

10/22 Mai 1882. 

La felicitările delegaţilor dm judeţe, M- S. Regele stărue asupra faptului 
că 10 Mai a culeg atâtea roade datorită muncii fără preget ţi devotamentu¬ 
lui fără preget, pârghie ţi pentru viitor * progresului României. 

Domnilor Delegaţi, 

Cuvintele ce Ni le rostiţi prin reprezentantul iubitului Nostru 
oraş,, care e_ iemeliţţ unităţii române, Ne sunt cu deosebire 
scumpe. Din toate unghiurile ţării, din plaiuri şi din câmpii, 
v’aţi adunat cu toţii spre a sărbători aniversara zi în care 
România s’a încununat cu Coroana în oţel, făurită de vitejii noştri 
oşteni şi a saluta o memorabilă dată pe care -cu litere neşterse a 
săpat-o naţiunea în cartea vieţii sale. Dar din mijlocul nostru, 
unde vâ salutăm şi vă primim cu bucurie, de aci din Capitală, 
unde bate inima ţării, pe lângă impresiunile voioase şi sărbătoreşti ce 
urăm să culegeţi, mai este un sentiment, domnilor Delegaţi, pe care 
trebue să vi-1 întipăriţi adânc în suflet, făcându-1 să pătrunză în 
toate judeţele şi oraşele, să se încuibeze în fiecare sat, în fiecare 
cămin. Acest sentiment este că dacă .România a putut să păşească 
într’un timp relativ aşa de repede pe calea propăşirii şi consoli¬ 
dării sale naţionale, dacă ziua de 10 Mai a putut înregistra rezul¬ 
tate atât de roditoare, aceasta se datoreşte mai înainte de toate 
înţelepciunii, concordiei, muncii patriotice şi neobosite a tutulor 
Românilor şi că stăruind numai pe această cale vom putea întări 
şi asigura viitorul nostru. La lucru dar, domnilor, la lucru bărbă- 
teşte şi fără preget! Aceasta să fie îndemnul tutulor, dacă voim ca 
ziua de 10 Mai să vază în totdeauna ogorul naţional dând speran¬ 
ţele de îmbelşugat seceriş ce ne-au dat trecuţii ani şi pe care Atot¬ 
puternicul să-l sporească şi să-l binecuvinteze. 

încă odată, domnilor, fiţi bine veniţi între Noi; cu fericire 
Regina şi Eu vă vedem în jurul Nostru şi vă mulţumim pentru 
urările ce Ne aduceţi. 

(M. O., 1882, nr 35, p. 803). 


425. 

Toast la prânzul dela Palat în onoarea delegaţiunilor din judeţe. 

11/23 Mai 1882. 

M. -S. Regele rîctică paharul în sănătatea reprezentanţilor judeţelor şi 
oraşelor României şi pentru prosperitatea acestor ţinuturi şi localităţi. 

Fericit de a vedea împrejurul Meu pe delegaţii, care s’au grăbit 
a se întruni din toate unghiurile ţării în Capitală spre a serba ziua 

de 10 Mai, ridic acest pahar în sănătatea d-voastre şi întru 
fericirea şi prosperitatea oraşelor şi judeţelor, care formează atâtea 
petre scumpe în Coroana României. Să ne unim în strigarea 
scumpă inimii noastre şi care pururea va găsi un răsunet puternic 
din vârful Carpaţilor şi până^la Mare: Să trăiască iubita noastră 
Românie! 

(M. O-, 1882, nr. 36, p. 832). 


426. 

Mesaj Ia închiderea Corpurilor Legiuitoare. 

31 Mai/12 Iunie 1882. 

M. S. Regele face bilanţul legislativ al sesiunii ce se închide a Corpurilor 
Legiuitoare. Scăderea impozitului, legea învoelilor agricole, înfiinţarea caselor 
de credit agricol, regularea proprietăţii în Dobrogea, sunt câteva din înfăptuirile 
trecutei sesiuni. Rămâne ca în viitor să fie desbătute probleme în legătură 
cu învăţământul public. 

Domnilor Senatori, 

Domnilor Deputaţi, 

O lungă şi obositoare sesiune legislativă se închide astăzi. 

Noi, în numele Nostru şi al ţării, trebue să recunoaştem că 
d-voastre aţi avut ocaziunea fericită de a vă înfăţişa situaţiunea 
organizării Statului, mai ales din punctul de vedere naţional-eco- 
nomic şi mândri şi întăriţi prin conştiinţa că aţi rezolvat mulţi? 
din chestiunile politice şi de Stat, v’aţi decis fără ezitaţiune la stu¬ 
dierea şi regularea celor mai primordiale chestiuni de interes na- 
ţional-economic. 

Onoare patrioticei d-voastre iniţiative şi stăruinţei ce aţi pus, 
în acord cu guvernul, pentru rezolvarea lor! 

Dacă n’am menţiona pentru acest moment decât legea reduc- 
ţiunii celui mai împovărător impozit dela 18 la 12 lei, cu preve¬ 
derea bugetară a reducţiunii lui pentru anul viitor încă cu 6 lei j. 
dacă n’am menţiona decât legea învoelilor agricole, prin care aţi 
proclamat principiul dreptăţii şi egalităţii între muncă şi capital, 
între micul şi marele proprietar, reîntărind astfel vechea şi tradi¬ 
ţionala înfrăţire între aceste două clase, care sunt temelia morală 

şi materială a naţiunii române; dacă n’am avea în vedere decât 
legile atât de necesare şi salutare,, ca acea a înfiinţării caselor de cre¬ 
dit agricol, acea a creării de căi ferate economice, acea a reducţiunii 
preţului sării şi al tutunului, a reorganizării vămilor, acea atât de 
importantă a regularii proprietăţii în Dobrogea şi altele atâtea 
pe care ţara le-a văzut deja punându-se în lucrare cu cea mai vie 
satisfacţiune, încă ar fi pentru d-voastre o pagină frumoasă din 
istoria legislaţiunii şi reorganizaţiunii noastre interne şi un titlu 
la recunoştinţa ţârii,. 

Constatăm asemenea cu plăcere, domnilor Senatori, domnilor 
Deputaţi, că tot în timpul acestei sesiuni, d-voastre v’aţi ocupat şi de 
îmbunătăţirea soartei clerului^ precum şi de restaurarea princi¬ 
palelor noastre monumente religioase şi aţi dat şi astăzi, ca în tot¬ 
deauna, tot ce s’a putut da pentru desvoltarea şi întărirea bravei 
noastre oştiri. 


Domnilor Senatori, 

Domnilor Deputaţi, 

Aţi făcut mult, şi aţi făcut bine, pentru că aţi împlinit o bună 
parte din golul ce cu toţii simţeam. 

îndeplinirea celorlalte lipsuri, şi în special ceea ce concerne 
învăţământul public şi şcoalele, e rezervată activităţii d-voastre 
viitoare. 

Astăzi, d-voastre vă duceţi în sânul concetăţenilor, unde veţi 
avea ocaziunea de a vă ocupa din nou de nevoile încă nesatisfăcute 
ale ţării, şi am toată încrederea că, revenind în sesiunea viitoare, 
veţi complini ceea ce timpul şi împrejurările nu v’au permis de 
astă dată. 

Sesiunea Corpurilor Legiuitoare este închisă. 

Bucureşti, 31 Mai 1882. 

CAROL. 

Preşedintele Consiliului Miniştrilor şi Ministru de Interne, f. C. Brătianu; 
Ministrul Justiţiei, G. Chiţu; Ministrul Afacerilor Străine, Eug. Stătescu; Mi¬ 
nistrul Finanţelor, G. Lecca; Ministru de Război, General G. Anghelescu; Mir 
nistrul Agriculturii, Comerţului şi Lucrărilor Publice, Colonel IV.. Dabija Mi¬ 
nistrul Cultelor şi Instrucţiunii Publici, V. Ar. ilrechiă. 

(M. O., 1882, nr. 50, p. 1193—4). 

427. 

Toast la prânzul oferit Batalionului 1 de Vânători, în Sinaia. 

30 Âugust/ll Septemvrie 1882. 

30 August, ziua biruinţei dela Gnviţa, aduce pe M. S. Regele în mijlocul 
Oştirii. El preamăreşte sacrificiile făcute acolo de armată pentru Întărirea 
independenţii, pregătirea Regatului şi renumele soldaţilor români. închină 
pentru armată şi în amintirea celor căzuţi pe câmpul de onoare. 

Ostaşi, 

Aniversarul de astăzi ne aminteşte lupta cea mai sângeroasă 
susţinută cil voinicîe de armată şi răsplătită prin strălucita izbândă 
dela Griviţa. Sângele românesc, cu care a fost stropită, a întărit 
independenţa, a pregătit Regatul, a stabilit pentru totdeauna re¬ 
numele armatei. Eroii căzuţi pe câmpul de luptă au împodobit 
■steagurile noastre cu dafini şi ne-au lăsat, ca un sfânt legat, virtu¬ 
ţile militare. Plin de încredere că fiecare oştean va păstra neatinsă 
şi va apăra cu viaţa sa această scumpă moştenire, ridic acest pahar 
în onorul armatei, care poate fi mândră de înalta sa misiune; în¬ 
chin acest pahar în amintirea celor care, prin moartea lor pe câmpul 
de onoare, au dovedit dragoste nemărginită pentru patrie. Numele 
lor sunt astăzi înscrise în istoria ţării şi vor rămâne neşterse în 
inimile noastre. 

Să -trăiască armata, care Mă va găsi în toate împrejurările în 
capul său! 

(M. O., 1882, nr. 128, p. 2212). 


428. 

Toasturi la banchetul din Bârlad cu ocazia manevrelor mari. 

5/17 Octomvrie 1882. 

M- S. Regele arată că armata are datoria să corespundă sacrificiilor ce ţara 
face pentru ea şi asigură că aceste sacrificii nu sunt niciodată prea mari. 

Domnilor, 

Ţara întreagă, priveşte cu dragoste şf încredere armata, care 
are onorul de a fi paza şi scutul patriei şi care trebue să pună toată 
silinţa spre a Tăsplăti, prin râvnă şi o muncă neîntreruptă, marile 
sacrificii ce naţiunea îşi impune pentru ea. Prin luptele glorioase 

pe câmpiile din Bulgaria, România a dobândit un loc de onoare 
între Statele militare. Sîânta datorie a armatei este de a păstra 
neatins--acest însemnat /rezultat şi a fi totdeauna zeloasă de re- 
numele său. Nimeni nu ştie ce viitorul ascunde în sânul său; noi 
însă ştim că trebue să ne pregătim, să ne întărim şi să ne rezemăm 
numai pe propria noastră putere. Sunt dar fericit de a vedea, cu 
ocaziunea acestor manevre, o mare parte a armatei concentrată 
din toate unghiurile ţării şi a constata avântul şi progresul insti- 
tuţiunilor noastre militare. Mulţumesc ţârii şi armatei, care îm¬ 
preună au contribuit a împlini dorinţa Mea cea mai vie şi ridic 
acest pahar pentru fericirea şi tăria României, care, sunt convins, 
nu se Va căi niciodată de toate sacrificiile care le face pentru ar¬ 
mata sa. 

Să trăiască România! 

Să trăiască armata I 

Adresându-se apoi trimişilor străini, care asistau la banchet, Majestatea 
Sa rosteşte In limba franceză mulţumiri şi face urări Capilor Statelor respective. 

Domnilor, 

Exprimându-vă via Mea mulţumire pentru interesul ce Marile 
Puteri arată tinerei Mele armate, beau în sănătatea Suveranilor 
şi Capilor de State, care au binevoit a trimite misiuni la manevrele 
noastre, precum'ţi întru prosperitatea vitezelor lor armate. 

(M. 0. â 1882, nr. 157, p. 2756—7). 

429. 

M. S. Regele către Bârlădeni. 

5/lT Octomvrie 1882. 

Mulţumeşte pentru primirea ce I-au rezervat cetăţenii. Lui şi armatei, In 
timpul marilor manevre şţ adresează urări de fericire Bârladului, judeţului şi 
cetăţenilor lor. 

După Jce se ridică mai multe toasturi, Majestatea Sa Regele ia din nou cu¬ 
vântul. 


Domnilor, 

în toti timpul şederii Noastre în urbea Bârladul, am fost în¬ 
tâmpinaţi de atâtea semne de dragoste din partea tuturor cetă¬ 
ţenilor şi am găsit o primire, aşa de călduroasă, că zilele petrecute 

în mijlocul d-voastre vor rămâne neşterse în inimile Noastre. 
Mulţumind Bârladului pentru devotamentul ce Ne-a arătat şi 
pentru patriotismul de care a dat dovezi atât de mari, prin larga 
ospitalitate dată la 23.000 de ostaşi, ridic acest pahar pentru feri¬ 
cirea şi desvoltarea-oraşului şi a judeţului şi în sănătatea cetăţenilor. 

(M. O., 1882, nr. 157, p. 2758). 


430. 

înalt Ordin de zi citre armata. 

Sinaia, 7/19 Octombrie 1882. 

Terminate manevrele, M. S. Regele mulţumeşte ostaşilor pentru virtuţile 
militare de care au dat dovadă în cursul acestor exerciţii. 

Ostaşi, 

Acum că v’aţi întors în căminele voastre, unde vă odihniţi 
de silinţele şi bărbăteştile osteneli care, în folosul ţării, vi le-aţi 
impus în ultimele manevre unde aţi fost chemaţi, viu a vă arăta 
mulţumirile Mele pentru sârguinţa ce aţi desfăşurat, devotamentul, 
ascultarea şi neîngrădita supunere cu care aţi răspuns la glasul 
şefilor voştri. Lucrarea v’a fost îngreuiată de timpul potrivnic Ce 
aţi întâmpinat în marşuri şi evoluţiuni; această împrejurare este 
însă şi dânsa o bună încercare pentru tăria şi disciplina oşteanului, 
o minunată pregătire la greutăţile cu care el are să lupte în răz¬ 
boi. Voi aţi dovedit că sunteţi la înălţimea nobilei voastre misiuni 
şi că, în orice nevoe, patria poate cu încredere să se sprijine pe 
virtutea voastră. 

în numele ţării dar, Eu, Căpetenia şi frate al vostru de oaste, 
vă mulţumesc. 

Dat în Sinaia, la 7 Octomvrie 1882. 

CAROL 

(M. O., 1882, nr. 157, p. 2785). 


431. 

Mesaj Ia deschiderea Corpurilor Legiuitoare. 

17/29 Octomvrie 1882. 

In sesiunea extraordinară ce începe, Corpurile Legiuitoare se vor îngriji 
de alcătuirea bugetului şi de legiuirile rămase din sesiunea trecută. 

Dotnnilor Senatori, 

Domnilor Deputaţi, 

Sunt fericit sa vă urez în acest an bunăvenire înainte d,e epoca 
obişnuită a întrunirii d-voastre. 

Sesiunile ordinare ale Corpurilor Legiuitoare au fost totdeauna 
prelungite pentru a termina numeroasele lucrări, de care ele sunt 
chemate a se ocupa în fiecare an. 

Astădată, începând lucrările d-voastre mai timpuriu, veţi pu¬ 
tea consacra tot timpul necesar pentru a studia bugetul anual şi 
legile rămase din sesiunea trecută, sau care se vor mai prezintă 
încă. 


Domnilor Senatori, 

Domnilor Deputaţi, 

Constatăm cu mulţumire că relaţiunile noastre cu toate Pute¬ 
rile sunt din cele mai satisfăcătoare. Această âituaţiune o datorăm 
silinţelor neîntrerupte ale naţiunii de a se desvolta paşnic înlăuntru 
şi de a fi astfel un element de ordine şi de progres în mişcarea ge¬ 
nerală a civilizaţiunii europene. 

Anul acesta a fost pentru agricultură un an bun. Câmpiile noastre 
au ţlat roade îmbelşugate, care asigură îndestularea ţării şi permit 
a spera un export însemnat. 

Creditele agricole au început a funcţiona regulat în mai multe 
judeţe şi au produsr acolo, chiar dela început efectele lor bine¬ 
făcătoare. 

Tot în acest an, răscumpărarea marei .noastre reţele de căi fe¬ 
rate a devenit un fapt real şi definitiv, mulţumită inteligenţei şi 
energiei cu care această delicată şi importantă afacere a fost condusă. 

Nouăle linii de căi ferate, votate de d-voastre în ultimele sesiuni, 
sunt unele în construcţiune şi în ajun de a fi terminate, altele în 
studiu şi construcţiunea lor va începe în primăvară. 

fru puţin vor contribui toate aceste împrejurări favorabile a 
da un nou avânt desvoltării avuţiei naţionale şi mijloace nouă pentru 
perfecţionarea şi completarea diferitelor noastre instituţiuni 
economice. 

Dacă armata noastră, căreia am consacrat atâtea griji şi pentru 
care ţara face atâtea sacrificii, a dat rezultatele la care ne aşteptam 

şi care ne putem mândri, dacă lucrările publice au Juat într’un 
timp atât de scurt o mare desvoltare, nu e mai puţin adevărat că 
ne mai rămâne foarte mult de făcut şi în alte ramuri ale activităţii 
noastre naţionale. 

Examinând situaţiunea finanţelor noastre, veţi putea constata 
că ea este din cele mai satisfăcătoare. Cu regula care, în înţelegere 
cu guvernul Meu, aţi introdus în mod sistematic la alcătuirea bu¬ 
getelor de venituri şi cheltueli şi care a condus la echilibrarea lor, 
cu deciziunea ce aţi luat împreună, de a nu avea recurs la noi impo¬ 
zite şi de a nu contracta alte împrumuturi decât acele pentru con- 
strucţiuni şi lucrări publice, care sunt împrumuturi desvoltătoare 
produCţiunii naţionale, finanţele ţarii nu puteau decât să intre 
într’o eră de continuă prosperitate.. Eugetele anilor trecuţi s’au 
soldat toate prin excedente. Acela al cărui exerciţiu s’a finit acum, 
nu numai a făcut faţă tuturor sarcinelor Statului jşi a dat mijloa¬ 
cele de a plăti cu exactitate toate anuităţile datoriei publice, ci a 
lăsat şi un însemnat excedent de venituri. Aceste rezultate sunt; 
garanţiile cele mai sigure că creditul nostru public, care pe pie¬ 
ţele străine a ajuns pe acela al multor State mari şi avute, se va 
menţinea şi întemeia din ce în ce mai mult. Trecutul răspunde 
de înţelepciunea şi conştiinţa, cu care veţi şti să conduceţi şi în vii¬ 
tor, cu neclintită îngrijire, finanţele ţării. 


Domnilor Senatori, 

Domnilor Deputaţi, 

Reîncepând astăzi lucrările d-voastre, nu Ne îndoim că în, ul¬ 
timul an al activiţăţii d-voastre legislative vă veţi inspira, ca în¬ 
totdeauna, de aceleaşi simţiminte patriotice şi naţionale şi, uniţi 
cu toţii, veţi lucra din toate*-puterile pentru unul şi acelaş ţel: fe¬ 
ricirea şi mărirea patriei. 

Sesiunea extraordinară a Corpurilor Legiuitoare este deschisă. 

Preşedintele Consiliului. Miniştrilor şi Ministru de Război, I. C. Brătianu; 
Ministru de Interne, G. Chiţu; Ministrul Afacerilor Străine, D. A. Sturdza; 
Ministru de Juâtiţie, Eug. Stătescu; Ministru de Finanţe, G-Lecca; Ministrul 
Agriculturii, Comerţului şi Lucrărilor Publice, Colonel N. <7, Dabija; Ministrul 
Cultelpr şi ( al Instrucţiunii publice, P. S. jiurelian. 

(M. O., 188 2, nr. 163, p. 2865—6). 

432, 

Răspuns la Adresa Senatului. 

10/22 Noemvrie 1882. 

Adresa Senatului înfăţişează ce s’a făcut pentru ţară ţi ce proiecte se pot 
înfiripa pentru mai departe. M. S. Regele arată că viitorul e asigurat în măsura 
unirii noastre pentru fericirea patriei. Mulţumeşte^Sonatului apoi pentru acti¬ 
vitatea lui. 

Domnule Preşedinte, 

Domnilor Senatori, 

Primesc cu o deosebită mulţumire Adresa Senatului, care şi 
astă dată exprimă, prin cuvinte atât de bine simţite, dragostea 
şi devotamentul acestui înalt Corp al Statului către Regina şi către 
Mine. 

Am ascultat cu atenţiune expunerea Senatului despre nevoile 
şi trebuinţele ţării. în adevăr, am făcut progrese însemnate în toate 
•ramurile activităţii noastre naţionale şi putem privi cu satisfac¬ 
ţiune la lucrările săvârşite. Dar şi viitorul este asigurat, din mo¬ 
mentul în care suntem cu toţii decişi a păşi înainte, uniţi într’o 
muncă neobosită şi statornică pentru binele şi fericirea prea iubitei 
noastre patrii. 

încă odată vă mulţumesc, domnilor Senatori, pentru urările ce-Mi 
faceţi şi pentru zelul şi activitatea ce aţi arătat în toate împre¬ 
jurările, 

(M. O., 1882, nr. 182, p. 2602). 

433. 

Răspuns la Adresa Adunării Deputaţilor. 

13/25 Noemvrie 1882. 

M. S. Regele mulţumeşte Camerii pentru Adresa prezentată ţi relevă impor¬ 
tanţa legislaturii Încheiate. 

Domnule Preşedinte, 

Domnilor Deputaţi, 

Primesc cu o vie mulţumire Adresa Adunării Deputaţilor ŞÎ 
vă mulţumesc pentru simţimintele ce conţine. 

V’aţi grăbit a vă întruni la apelul ce v’am făcut şi v’aţi pus 
cu activitate la lucru. 

Legislatura aceasta a fost una dintre cele mai mănoase pentru 
ţară. Aţi lucrat cu neoboseală la consolidarea edificiului naţional. 
Aţi săvârşit acte mari, care au ridicat Statul român, în ochii tu¬ 
turor. Nu puteaţi termina mai bine lucrările d-voastre decât întă- 
riiîd progresele făcute şi asigurând pe cele viitoare prin legi' tune. 
Naţiunile, care înţeleg timpul în care trăesc şi care merg în pace 
şi cu deciziune pe calea unei desvoltări constante, cresc şjl se întă¬ 
resc. Astfel va fi cu România, căci fiii ei au ştiut totdeauna a fi 
strâns uniţi în datoriile şi iubirea lor către patrie. 

Regina şi Eu vă mulţumirii pentru simţimintele călduroase ce 
aveţi pentru Dinastie şi devotamentul sincer cu care înconjuraţi 
Tronul, 

(M. O., 1882, nr. 185, p. 2665—6). 

434. 

Cuvântare la Cercul Militar din Capitală. 

28 Noemvrie/10 Decemvrie 1882. 

Sărbătorind, în mijlocul oştirii, aniversarea luării Plevnei,*M. S. Regele 
stimulează în soldaţi simţul datoriei dând exemplu pe înaintaşii care au 
căzut la Plevna. Mulţumeşte pentru urările ce I k’au făcut. 

Sunt mândru şi fericit a Mă găsi în mijlocul d-voastre pentru 
a serba această zi măreaţă şi mulţumesc pentru urările aşa de 
bine simţite. Cum armata a împlinit datoria sa jpe câmpiile Bul¬ 
gariei, luptând cu vitejie, tot astfel sunt sigur că va fi şi în timp 
de pace la înălţimea misiunii sale şi totdeauna va şti a răspunde 
la aşteptările ţării. 

Să trăiască armata! 

(M. O., 1882, nr. 198, p. 2923). 

435. 

Înalt Ordin da zi cătra armată. 

1/13 Ianuarie 1883. 

M. S. Regele relevă probele de Virtuţi date de oştire în anul trecut şi-i 
urează si urmeze această cale şi in anul ce începe. 

Ostaşi, 

încă un an a trecut, în care- aţi dat probe netăgăduite de virtuţi 
militare, ce cu fericire am constatat. Sunt sigur că veţi urma ca şi 

în trecut a întări în inimile voastre simţimântul datoriei către ţară, 
care vă priveşte cu iubire şi mândrie. 

Ofiţeri, subofiţeri şi soldaţi, vă urez un an bun şi fericiţi 

Dat în Bucureşti, la 1 Ianuarie 1883. 

CAROL 

(M. 6.. 1883, nr. 223, p, 3147). 

436. 

Răspuns la felicitările înaltului cler şi ale Consiliului de Miniştri 

1/13 Ianuarie 1883. 

La felicitările de anul nou făcute de Mitropolitul Primat în numele cle¬ 
rului Şi de Ministrul Cultelor şi Instrucţiunii Publice, în numele guvernuluf, 
M. S. Regele răspunde cu mulţumiri şi cu urări de bine pentru toţi. 

Sunt foarte simţitor la toate urările ce Ne sunt exprimate cu 
ocaziunea reînnoirii anului şi mulţumim de simţimintele de dragoste 
ce Ne aduceţi. Rog pe Atdtputernicul să binecuvinteze şi să 
păzească scumpa noastră Românie în toate împrejurările, acor- 
dându-i o desvoltare paşnică şi răspândind asupra, ei prosperitate 
şi bogăţie, jaentru fericirea tuturor. Aceasta este dorinţa inimii 
Mele la începutul acestui an, urându-vă din partea Reginei şi a 
Mea, ani mulţi şi fericiţi. 

(M. ,0., 1882, nr. 224, p. 3434). 

437. 

Mesaj la dizolvarea Corpurilor Legiuitoare. 

5/17 Martie 1883. 

Cu prilejul dizolvării Corpurilor Legiuitoare, M. S. Regele remarcă legile în¬ 
semnate şi actele ce a înfăptujt Camera ţi Senatul în timpul funcţionării lor: 
modificarea art. 7 din Constituţie, proclamarea Regatului, desăvârşirea orga¬ 
nizării Armatei, legile cu caracter economic. Mulţumeşte pentru patriotismul 
de care au dat dovadă reprezentanţii naţiunii în tot timpul funcţiunii loc 
şi-i rgagă să transmită concetăţenilor sentimentul iubirii de ţară care călău¬ 
zeşte pe Suveran în toată activitatea Lui. 

Domnilor Senatori, 

Domnilor Deputaţi, 

Legislatura ce; se încheie astăzi va lua cu drept cuvânt un Ioc 
însemnat în istoria ţării şi a Parlamentului nostru. 

Chestiunile important» şi numeroase cu care aţi avut a vă ocupa 
şi' modul cum le-aţi deslegat sunt o nouă dova,dă de pătrunderea 
şi spiritul patriotic, ce totdeauna au insuflat pe Români, de câte 
ori au fost în chestiune mari interese Raţionale. 

Aleşi în împrejurări grele şi cu misiunea de a da o soluţiune 
chestiunii atât de importante a modificării articolului 7 din Consti- 
tuţiune, aţi ştiut să împăcaţi dispoziţîunile scrise în tractatul dela 
Berlin cu interesele noastre cele mai vitale. 

O lucrare de natura acesteia ar constitui ea singură un act în¬ 
semnat' în vieaţa unei legislaturi. 

Opera d-voastre însă nu s’a mărginit aci. 

Trecând la chestiunile de organizare interioară, legile de interes, 
economic v’au atras în special atenţiunea şi lor aţi consacrat cea 
mai mare parte a activităţii d-voastre. 

Preocupaţi de dorinţa de a înlesni desvoltarea şi sporirea avu¬ 
ţiei naţionale, aţi creat instituţiuni puternice ca: Banca Naţională, 
Casa de economii, Creditele agricole şi le-aţi completat prin legea 
învoelilor agricole, prin acea a comiţiilor agricole şi prin legea care 
asigură înfiinţarea de întrepozite în porturile noastre cele mai 
însemnate. 

Aţi început opera emancipării economice a ţării răscumpărând 
peste una mie kilometri de linii ferate, votând construcţiunea a o 
mie alţi kilometri de căi ferate în diferite părţi ale ţării. 

Menţinându-vă tot în această ordine de idei, aţi făcut legi pentru 
încurajarea industriei naţionale, pentru înfiinţarea şi susţinerea 
a mai multe fabrici, pentru instituirea expoziţiunilor şi concursu¬ 
rilor agricole şi industriale. 

în ordinea politică a fost asemenea dat acestei legislaturi a 
înscrie în istoria ţării unul din cele mai mari acte pentru întărirea 
noastră naţională: aţi proclamat şi întemeiat Regalitatea,. 

Tot deodată aţi dat armatei desvoltarea cerută pentru a putea 
răspunde misiunii sale şi aţi pus finanţele ţării într’o stare normală 
şi prosperă. 

în adevăr, ordinea, introdusă cu atâta succes în finanţe de către 
legislatura care Va precedat, aţi continuat-o cu stăruinţă, votând 
legi organice, convertind o mare parte a datoriei publice, asigurând 
în mod constant echilibrarea bugetului Statului; aţi stabilit desvol¬ 
tarea treptată a resurselor fiscale şi aţi peripis, prin realizarea de 

economii, nu numai a nu recurge la înfiinţarea de noi impozite, 
ci a uşura chiar pe unele existente. Mulţumită solicitudinii ce aţi 
pus în tot ce se atinge de finanţe, bugetele Statului s’au soldat 
neîntrerupt cu excedente, pe care, pe lângă alte resurse ordinare 
şi extraordinare, le-aţi afectat toate organizării şi întăririi armatei 
noastre. Oricât ar rămâne de făcut pe această cale, constatăm cu 
fericire -că s’au realizat progrese foarte mari, care compensează 
sacrificiile băneşti ce ţara şi-a impus. 

Domnilor Senatori, 

Domnilor Deputaţi, 

închizând ultima sesiune a acestei legislaturi,, nu ne putem 
opri de a recunoaşte cât de însemnate şi de repezi sunt progresele 
ce ţara a făcut de mai bine de un pătrar de secol. Alte ţări au pus 
un timp îndelungat pentru a obţine, adesea prin lupte sângeroase, 
rezultate ce noi am dobândit cu mai puţină greutate. Acestei îm¬ 
prejurări fericite datorim că ţara s’a putut transforma fără zgu¬ 
duiri violente, asigurând progresele viitoare sub scutul pactului 
nostru fundamental. 

Domnilor Senatori, 

Domnilor Deputaţi, 

înconjurat în tot timpul acesta de iubirea şi de devotamentul 
d-voastre, Eu Mă simt fericit, în momentul de a ne despărţi, să 
vă exprim mulţumirile Mele cele mai vii şi să vă rog ca, întorcân- 
du-vă în mijlocul concetăţenilor d-voastre, să duceţi între dânşii 
sentimentul adâncei Mele iubiri pentru scumpa noastră Românie, 
căreia aparţin toate cugetările Mele şi a încrederii depline ce am în 
viitorul ei. 

Conform art. 129 din Constituţiune, Adunările Legiuitoare sunt 
dizolvate. 

CAROL 

Preşedintele Consiliului Miniştrilor şi Ministru de Război, I. C. Brăhanu; 
Ministru de* Interne, G. Chiţu; Ministrul Afacerilor Străine, D. A. Stwdza; 
Ministru de Justiţie, Eug. Stătetcu; Ministru de Finanţe, G. Lecca; Ministrul 
Agriculturii, Comerţului şi al Lucrărilor Publice, Colonel N. Dabija; Ministrul 
Cultelor şi al Instrucţiunii Publice, P. S, Aurelian, 

(M. O., 1883, nr. 273, p. 4393—4). 


www.dacoromanica.ro 


MAI 1883 


CUVÂNTĂRI 


399 


438. 

Mesaj la deschiderea Corpurilor Legiuitoare. 

10/22 Mai 1883. 

In faţa unor noi aleşi ai naţiunii, M. S. Regele arată poziţia internaţională 
pe care şi-a câştigat-o România şi crede că modificarea legii electorale, minunea 
de căpetenie a sesiunii ce se deschide, va constitui încă o probă de maturitate 
şi patriotism a organizării noastre interne. 

Domnilor Senatori, 

Domnilor Deputaţi, 

Sunt fericit a Mă afla astăzi în mijlocul noilor aleşi ai naţiunii. 

Salutându-vă de bunăvenire, sunt dator, înainte de toate, să 
mulţumesc ţării pentru liniştea şi ordinea ce au domnit pretutindeni 
în tot timpul perioadei electorale. Deşi chestiunile cele mai arză¬ 
toare erau puse la ordinea zilei, ţara nu s’a abătut un singur mo¬ 
ment dela manifestarea paşnică şi legală a voinţii sale. 

Revizuirea legii electorale, propusă de Adunările precedente, 
îngrijirile generale ce înconjurau chestiunea Dunării în noua situa - 
ţiune în care a intrat prin Conferinţa dela Londra şi bănuelile ce 
se aruncau că s’ar medita noi şi mari reforme sociale, toate aceste 
erau de natură a preocupa spiritele, a frământa întreaga noastră 
societate şi a pune în luptă opiniunile şi interesele cele mai opuse. 
Cu toate aceste, bunul simţ al naţiunii s’a ridicat mai presus de toate 
încercările şi ţara a răspuns la apelul ce i s’a făcut cu acea pru¬ 
denţă şi linişte, care au caracterizat totdeauna lucrările poporului 
român. 

Această nouă manifestaţiune a înţelepciunii şi a spiritului po¬ 
litic, cu care România s’a condus în toate fazele grele ale desvol- 
tării sale naţionale, este o nouă dovadă că ea ştie a se feri de sgudui- 
rile prin care au trecut asemenea reforme în alte ţări şi că ea nu va 
deveni niciodată un focar de agitaţiuni şi de turburări care să inspire 
îngrijiri celorlalte State. 

Domnilor Senatori, 

Domnilor Deputaţi, 

Raporturile noastre cu Puterile străine sunt din cele mai satis¬ 
făcătoare, căci România a căutat totdeauna cu stăruinţă să-şi atra¬ 
gă simpatiile lor. Ea nu a cruţat nimic pentru a îndeplini angaja- 

mentele isvorînd pentru dânsa din tratate şi a executa toate obli¬ 
gaţiunile ce a luat asupră-şi. 

După ce prin silinţele sale şi-a redobândit independenţa, prin 
silinţele sale ea a îndeplinit cu hotărîre toate condiţiunile ce Europa 
pusese la recunoaşterea acestei independenţe, a făcut tot ce i-a 
stat prin putinţă spre a se pune în acord cu noua stare dc lucruri 
creată de Tratatul din Berlin şi a fi astfel admisă în concertul 
Statelor europene. 

Proclamând Regalitatea şi constituindu-se definitiv pe bazele 
monarhiei ereditare întemeiate la 1866, pe lângă realizarea vechilor 
aspiraţiuni naţionale, ea a vqit tot deodată să dea Edropei o probă 
şi mai învederată de spiritul său de ordine şi de conservaţiune şi 
a căutat sub această formă o< garanţie mai mult pentru indepen¬ 
denţa sa naţională. 

Toate aceste fapte ne dau dreptul, domnilor Senatori şi domnilor 
Deputaţi, să fim neclintiţi în credinţa că Europa nu va voi să aducă 
o atingere drepturilor noastre de Stat independent şi că nu va cere 
dela noi să executăm deciziuni, la care nu am participat şi la care 
nu am consimţit. 

Domnilor Senatori, 

Domnilor Deputaţi, 

Trimişi de încrederea naţiunii, pe lângă altele şi cu misiunea 
de a rşvizui legea electorală, nu Mă îndoiesc că veţi şti a rezolva 
toate greutăţile nedeslipite de o chestiune atât de delicată şi de 
importantă. însufjându-vă de principiile care au preşezut la consti¬ 
tuirea Statului român, ţinând seamă de experienţa făcută în timp 
de şaptesprezece ani şi de împrejurările particulare ale ţării noastre, 
veţi reuşi, în înţelegere cu guvernul Meu, să găsiţi, pentru exerci¬ 
tarea dreptului electoral, soluţiunea cea mai nimerită, care, ocro¬ 
tind şi mai bine interesele generale, va asigura din ce în ce mai mult 
interesele generale, va asigura din ce în ce mai mult independenţa 
şi moralitatea votului. 

Să lucrăm toţi în unire, spre a completa opera înoepută a orga¬ 
nizării noastre interioare. Să ne îndreptăm toate silinţele la întă¬ 
rirea Statului şi la realizarea progreselor paşnice ale civilizaţiunii. 
Astfel, vom putea privi viitorul cil încredere şi ţara va binecu¬ 
vânta lucrările noastre. 

Cât pentru Mine, la lucru ca şi la datorie, voi fi totdeauna mândru 
de a Mă afla în fruntea naţiunii* 

Sesiunea Corpurilor Legiuitoare este deschisă. 

CAROL 

Preşedintele, Consiliului de Miniştri şi Ministru de Război, I. C. Brătianil; 
Ministru de Interne, G. Chiţu ; Ministrul Afacerilor Străine, D. A. Sturdza ; 
Ministrul Justiţiei, Eug. Stătescu ■ Ministru de Finanţe, G. Lecca; Ministrul 
Agriculturii, Industriei, Comerţului şi Domeniilor, I. Câmpineanif; Ministrul 
Lucrărilor Publice, N. Dabija; Ministrul tultelor şi Instrucţiunii Publice, P. 
S. Aurelian , 

(M. (X, 1883, nr. 30, p. 529—30). 


439. 

Răspuns la felicitările Corpurilor Legiuitoare şi ale delegaţilor din 

judeţe şi comune. 

10/22 Mai 1883. 


De 10 Mai, Corpurile Legiuitoare, prin Mitropolitul Primat şi delegaţii ju¬ 
deţelor şi comunelor, prin Ioan Negruzzi, primarul Iaşilor, felicită pe Rege. 
M. S. Regele răspunde cu mulţumiri, constatând că la atare sărhătonri naţio¬ 
nale toată ţara I se alătură. 


Nu poate fi o fericire mai mare pentru un Rege decât a serba 
datele însemnate ale ţării împreună cu scumpul său popor şi de a 
fi înconjurat de dragostea sa. Salut dar azi cu o vie bucurie Repre- 
zentâţiunea Naţionala şi delegaţii din toate judeţele şi comunele, 
care prin prezenţa lor dau o deosebită consacraţiune acestei serbări. 
Din tot sufletul vă mulţumesc de urările călduroase ce-Mi aduceţi 
în numele ţării şi privesc cu d-voastre viitorul plin de încredere, 
fiindcă este asigurat, şi România stabilită pe o temelie aşa de tare, 
că nicio furtună n’o poate zgudui. în momentele grele însă, trebue 
să fim toţi uniţi, spre a păzi de necazuri scumpa noastră patrie. 

Să trăiască România! 

(M. O., 1883, nr. 32, p. 596—7). 

440 . 

Răspuns 1* Adresa Senatului. 

26 Mai/7 Iunie 1883. 

Senatul pnn Preşedintele său D. Ghica, prezintă Adresa Suveranului. 
M. S. Regele e fericit constatând unirea dintre Senat şi Guvern. 

Domnule Preşedinte, 

Domnilor Senatori, 

Primesc cu o deosebită satisfacţiune simţimintele de iubire şi 
devotament, ce înaltul corp al Senatului îmi exprimă prin Adre¬ 
sa sa. 

Sunt fericit a vedea deplinul acord ce domneşte între Senat 
şi Guvernul Meu, căci numai prin unirea puterilor Statului o naţiune 
se întăreşte şi-şi asigură progresele viitoare. 

Concentrând toată cugetarea şi voinţa noastră spre un singur 
şi acelaş scop, binele ţării, vom ajunge cu siguranţă a înlătura 
orice dificultăţi şi a deslega toate chestiunile ce se înfăţişează acti¬ 
vităţii naţionale. 

Pe această cale vom păşi cu siguranţă spre o desvoltare liniştită 
şi paşnică. 

Vă mulţumesc încă odată pentru bunele urări şi asigurările 
sincere ce-Mi daţi pentru Mine, pentru Dinastie şi pentru viitorul 
scumpei noastre Românii. 

(M. O., 1883, nr. 43, p. 820). 

441 . 

Răspuns la Adresa Adunării Deputaţilor. 

29 Mai/10 Iunie 1883. 

C. A. Rosetti, preşedintele Adunării Deputaţilor, prezintă Adresa Cameni 
Suveranului. M. S. Regele mulţumeşte pentru devotamentul ce-I manifestă 
Adunarea Deputaţilor şi-Şi exprimă bucuria de a vedea concordia ce există 
între Guvern şi aleşii naţiunii. Numai prin unire ţara va merge înainte. 

Domnule Preşedinte, 

Domnilor Deputaţi, 

Simţimintele de iubire şi devotament, ce d-voastre îmi aduceţi 
astăzi din partea întregei Adunări pentru Mine şi Dinastie, le 
primesc cu o deosebită bucurie. 

Expresiune fidelă a voinţei naţionale, Adunarea Deputaţilor 
dovedeşte în împrejurările actuale că. este pe deplin pătrunsă de 
înalta sa misiune. 

Dacă în orice timp unirea şi buna înţelegere între Guvern şi 
Parlament este o binefacere dorită de toţi, această unire, această 
concordie, devine cu atât mai mult o datorie pentru toţi ce simt 
bătând în pieptul lor iubirea de patrie, în faţa situaţiunii noastre 
interne şi externe. 

Mari şi serioase sunt lucrările ce ţara aşteaptă dela luminile, 
dela patriotismul şi experienţa d-voastre întru ale ţării. 

La lucru dar cu bărbăţie, cu prudenţă şi înţelepciune, şi fiţi 
siguri că ţara, care vă priveşte, vă va fi recunoscătoare. 

Eu vă mulţumesc din nou în numele Meu şi al Reginei, de urările 
sincere şi devotate ce Ne exprimaţi, zicându-vă din inimă: Să 
trăiască scumpa noastră Românie î 

(M. O., 1883, nr. 45, p. 860). 


442 . 

Cuvântare la inaugurarea statuei lui Ştefan cel Mare, în Iaşi. 

5/17 Iunie 1883. 

După discursurile reprezentanţilor autorităţilor administrative şi ai insti¬ 
tuţiilor de cultură, M. S. Regele a rostit q înălţătoare cuvântare evocând 
figura lui Ştefan cel Mare, ale cărui fapte de arme au crescut virtuţile mili¬ 
tare ale Românilor. 

Patru sute de ani au trecut; numele şi faptele lui Ştefan însă 
nu au periţ. 

Ca o stea lucitoare ele ne-au condus prin primejdiile, care adese¬ 
ori au ameninţat ţările surori. în momentele grele ele ne-au dat 
tărie, în timpuri de luptă, şi de nevoe credinţa în viitor, Rezemată 
pe un trecut istoric şi în care oştirile lui Ştefan au înfrânt pretu¬ 
tindeni pe duşman şi au înscris pe steagul lor izbânzile vestite dela 
Baia, Rahova, Valea-Albă, Dumbrava-Roşie şi multe alte strălucite. 

Privim dar cu dragoste şi admiraţiune pe eroul Moldovei, care 
este fala şi podoaba Românilor şi care împreună cu Mihai Viteazul, 
a întemeiat renumele armelor noastre, redeşteptat pe câmpiile 
din Bulgaria. 

JMumele său, care a avut un puternic răşunet în toată lumea 
creştină, care a fost spaima vrăjmaşului, străluceşte încă astăzi 
şi a rămas adânc întipărit în inima fiecărui Român. 

România recunoscătoare ridică dar în a doua a sa Capitală 
acest monument în amintirea faptelor măreţe, cu care Ştefan-Vodă 
a împodobit istoria naţională, în frumoasa epocă a reînvierii virtu¬ 
ţilor războinice, ca semn că vitejia nu se stinge niciodată la uri 
popor care a stropit cu sângele său moşia strămoşească pentru a-şi 
păstra existenţa şi a cuceri neatârnarea sa. 

Cadă acum vălul care acopere chipul acestui mare Domn şi Că- 
pitan şi jurăm, în faţa monumentului său, că în împrejurările grele 
vom fi deapururea strâns uniţi, având numai un singur gând, un 
singur simţimânt: fericirea scumpei noastre patrii, pentru care 
trebue să fim. gata a face orice sacrificii şi pe care- cerul să o ocro¬ 
tească în toate primejdiile! 

După desvelirea Statuei, Regele a adăugat: 

încredinţez Iaşilor, leagănul Unirei, această statue împreună 
cu două tunuri udate cu sângele preţios al generaţiunei prezente, 
spre a le păzi ca un sânt odor în onorul neamului românesc. 

(M. O., 1883, nr. 54, p. 1077). 


443 . 

Toast Ia prânzul din Iaşi. 

6/18 Iunie 1883. 

M. S. Regele ridică paharul în cinstea Iaşilor, a doua capitală a României. 

Vechiul Scaun domnesc al Moldovei răsună astăzi de mii de ori 
de strigătul: Să trăiască Regatul României! 

Din toate unghiurile patriei reprezentanţii au alergat spre a 
împărtăşi veselia Capitalei celei de a doua şi a fi martori la o ser - 1 
bare naţională, care a deşteptat amintirile glorioase ale trecutului 
şi oţelit şi întărit încrederea în viitor. 

Salut dar cu vie bucurie această frăţească întrunire şi închin 
acest pahar în pnorul frumoasei şi iubitei Mele cetăţi a Iaşilor, 

care Ne-a primit cu braţele deschise şi care astăzi ca totdeauna 
se uneşte cu ţara întreagă din tot sufletul cu strigătul: 

Să trăiască scumpa noastră Românie, împodobită după lupte 
seculare cu Coroana Regală. 

(M. O., 1883, nr. 54, p. 1081). 


444 . 

Toast la prânzul din Sinaia cu ocazia zilei de 30 August. 

30 August/11 Septemvrie 1883. 

Cu prilejul aniversării luării Gri vi ţoi. 

Griviţa, Plevna, sunt nume care găsesc astăzi un puternic ră¬ 
sunet în toată ţara. Ele sunt nume scumpe armatei, care a avut 
fericirea a stropi aceste locuri cu sângele său, dobândind astfel 
neatârnarea patriei. 

Lupta bărbătească dela Griviţa este încă adânc tipărită în ini¬ 
mile noastre şi va rămânea pentru generaţiunea viitoare ca un 
exemplu strălucitor de vitejie. 

Plin de recunoştinţă, închin dar acest pahar în amintirea eroilor 
căzuţi şi în onoarea armatei care, sunt convins, va fi totdeauna 
pătrunsă de înalta şi frumoasa sa misiune. 

Să trăiască armata! 

(M. O., 1883, nr. 118, p. 2434). 


445 . 

Toast la prânzul din Castelul Peleşului. 

25 Septemvrie/7 Octomvrie 1883. 

Clădind castelul Peleş, M. S. Regele a arătat prin aceasta cit de înră¬ 
dăcinată este Dinastia Sa în România. Ridică paharul cu vin românesc 
în cinstea şi pentru fericirea României. 

Am clădit acest Castel ca un semn trainic că Dinastia aleasă 
liber de naţiune, este adânc înrădăcinată în astă frumoasă ţară 
şi că răsplătim dragostea poporului Nostru cu Încrederea nemăr¬ 
ginită care avem în viitorul scumpei Noastre Patrii. împlinesc 

dar o datorie sacră, o vie dorinţă, ridicând cu vin' românesc, în 
această casă a Noastră, cel întâi pahar în onorul şi pentru fericirea 
României. 

Să trăiască draga Noastră ţară! 

(M. O., 1883, nr. 139, p. 2923—4). 


446. 

Toast la prânzul din Ploeşti în onoarea armatei. 

10/22 Octomvrie 1883. 

Răspunzând Primarului, M. S. Regele se arată mulţumit de primirea ce 
I s’a făcut în oraş, Lui şi Oştirii, şi ridică paharul în sănătatea Ploeştenilor şi 
pentru prosperitatea judeţului în care Dinastia şi-a creat o reşedinţă. 

Mulţumesc pentru cuvintele bine simţite ce Mi le rostiţi în 
numele oraşului şi pentru primirea călduroasă şi cordială ce Re¬ 
gina şi Eu, împreună cu armata, am găsit în mijlocul Ploeştenilor. 
Ridic paharul acesta în sănătatea cetăţenilor şi pentru prosperi¬ 
tatea acestui frumos judeţ, în care sunt mândru că am astăzi o 
reşedinţă. 

(M. O., 1883, nr. 153, p. 3474—5). 


447. 

înalt Ordin de zi către armată. 

1/13 Ianuarie 1884. 

M. S. Regele urează ani mulţi ostaşilor şi să desvolte virtuţile militare. 

Ostaşi, 

Dintr’un an în altul instituţiunile noastre militare merg desvol- 
tându-se, şi cu fele virtutea militară prinde adânci rădăcini în pă¬ 
mântul României. 

Mulţumindu-vă pentru serviciile aduse în anul încetat, vă urez 
să mergeţi pe aceeaş cale în anul ce începe, ca să fiţi în totdeauna 
fala patriei şi a Tronului, ce vă priveşte cu iubire şi încredere. 

Ofiţeri, subofiţeri şi soldaţi, vă urez ani mulţi! 

Dat în Bucureşti, la 1 Ianuarie 1884. 

(M. O., 1884, nr. 215, p. 4713). 

448 , 

Răspuns la felicitările înaltului Cler şi ale Consiliului de Miniştri. 

1/13 Ianuarie 1884. 

In felicitările înaltului Cler prezentate de Mitropolitul Primat şi ale Gu¬ 
vernului, prezentate de Ministrul de Externe, M. S. Regele vede o n,oui 
probă, de simpatie a Ţării pentru care mulţumeşte şi roagă pe Dumnezeu să 
aducă fericire României. 

Ţara întreagă Mi-aduce simţiminte de dragoste şi devotament 
în toate ocaziunile; prin cuvintele ce Mi s’au adresat azi, văd o 
nouă dovadă a acestei simpatii, aşa de scumpă inimii Noastre. 
Mulţumindu-vă, primiţi urările Noastre cele mai călduroase pentru 
anul nou, pe care-1 privesc plin de încredere şi pentru care rog pe 
Atotputernicul să fie mănos şi plin de fericire pentru iubita 
noastră Românie. 

(M. O., 1884, nr. 215, p. 4740). 


449 . 

Cuvântare rostită în şedinţa solemnă a Academiei Române. 

23 Martie/4 Aprilie 1884. 

M. S. Regele relevă meritul Academiei Române în domeniul istoriei naţio¬ 
nale. Adaugă însă că şi limba română trebue s’o intereseze în aceiaşi măsură. 
Propune, Ca atare, alcătuirea unui « Etymologicum magnum Romaniae » pentru 
care şi oferă sprijinul Său anual de 6000 lei. 

Având onorul de a fi Membru al acestei înalte Adunări, Regina 
şi Eu venim totdeauna cu bucurie în mijlocul d-voastre spre a 
asculta discuţiunile d-voastre ştiinţifice, pe care le urmărim cu un 
interes neîncetat. însă cum poate să fie altfel, când lucrările de 
căpetenie ale Academiei sunt istoria şi limba, temeliile existenţei 
noastre naţionale? Ţara datoreşte astăzi Academiei un şir de docu¬ 
mente istorice, ascunse până acum şi care au fost scoase din întu- 
nerec prin ostenelile neobosite ale Membrilor ei, răspândind astfel 
o nouă lumină asupra trecutului neamului românesc. Nu mai puţin 
însă trebue să ne ocupăm şi de viitor... de limba noastră, care 
s’a păstrat neatinsă în câmpiile roditoare ale Dunării, în plaiurile 
măreţe ale Carpaţilor, aceste ţinuturi încântătoare, descrise cu 
măeStrie şi în o limbă aşa de curată de poetul .nostru poporal V. 
Alecsandri. Ce sarcină mai dulce poate avea Academia decât a 

lua sub paza sa această limbă veche, pe care poporul o înţelege şi 
iubeşte? Menţinem dar aceste frumoase expresiuni întrebuinţate 
de străbuni, şi nu ne temem de cuvinte care au căpătat de veacuri 
împământenirea: Superflua non nocent. 

Ce limbă are norocul de a dispune de patru cuvinte pentru o 
însuşire, care trebue să fie mândria fiecărui popor, care trebue să 
fie scrise pe steagul fiecărei armate: voinicie, vitejie, bravură, 
eroism? Să ne ferim însă de o îmbelşugare de expresiuni moderne, 
care, nepunând o stavilă la timp, vor înstrăina poporului limba sa. 

Am fost îndemnat a rosti aceste câteva cuvinte prin dragostea 
ce am pentru frumoasa şi bogata limbă română şi fiind încredinţat 
că dorinţa Mea, îndrăznesc a zice şi a Academiei, nu va rămânea 
un pium desiderium. 

Supun dar la chibzuirea d-voastre dacă nu ar fi folositor de a 
face un fel de «Etymologicum magnum Romaniae», conţinâmjl 
toate cuvintele vechi, care altmintrelea vor fi perdute pentru gene- 
raţiunile viitoare: Verba volant, scripta manent. 

Spre a sprijini această întreprindere, pentru care patru, cinci, 
şase ani vor fi trebuincioşi, pun în fiecare an modesta sumă de şase 
mii lei la dispoziţiunea Academiei. 

într’adevăr, lucrarea aceasta este foarte întinsă, poate chiar 
nemărginită j să ne amintim însă cuvintele lui Horaţiu: «Est modus 
in rebus, sunt cerţi denique fines », şi sunt convins că opera Aca' 
demiei, care-şi va ridica sieşi un monument neperitor, va fi încoro¬ 
nată de o izbândă fericită. 

(M. O., 1884, nr. 281, p. 7107—8). 

450. 

Toast la cina dată în onoarea Archiducelui Rudolf şi a Archiducesei 

Ştefania. 

14/26 Aprilie 1884. 

M. S, Regele salută perechea imperială, moştenitoare a tronului Austriei, 
ca pe o nouă dovadă a strânselor legături dintre cele două state. Urează feri¬ 
cire familiei imperiale. 

Ţara întreagă se bucură cu Noi că avem onoare a primi în Ca¬ 
pitala României pe Augustul Moştenitor al Coroanei Habsbur- 
gilor, însoţit de graţioasa Sa consoartă. Vizita Alteţelor Voastre 

Imperiale va rămânea pentru totdeauna neştearsă din aducerea 
aminte a Noastră, ca un eveniment scump inimii noastre. II sa¬ 
lutăm cu o satisfacere cu atât mai mare, că vedem în el o nouă 
dovadă a legăturilor de amiciţie întemeiate spre fericirea lor între 
Statele Noastre şi la care punem un mare preţ. Formând urările 
cele mai călduroase pentru fericirea Casei Imperiale a Austriei, 
beau în sănătatea Majestăţilor Loi' Auguştilor Voştri Părinţi şi în 
sănătatea Alteţelor Voastre Imperiale, Auguştilor Noştri oaspeţi. 

La acest toast Arhiducele Rudolf răspunde mulţumind şi închinând pentru 
Dinastia română şi prosperitatea Regatului. 

« Rog pe Majestăţile Voastre să binevoiască a primi cea mai sinceră a 
noastră recunoştinţă pentru graţioasa primire ce ni s’a făcut în România. Profit 
de ocaziunea de faţă spre a închina în sănătatea Majestăţilor Lor Regelui şi 
Reginei, precum şi pentru prosperitatea frumosului şi marelui Lor Regat, cu 
care suntem legaţi prin mari interese şi prin cea mai cordială simpatie. 

(M. O., 1884, nr. 11, p. 170). 


451 . 

Răspuns la felicitările Corpurilor Legiuitoare. 

10/22 Mai 1884. 

D. Ghica, preşedintele Senatului şi D. Lecca, preşedintele Camerii, felicită 
pe Suveran de 10 Mai. M. S. Regele se simte fericit văzând simţimintele de 
care sunt însufleţiţi reprezentanţii naţiunii faţă de dinastie. Arată apoi dru¬ 
mul parcurs de România dela 1866, timp de 18 ani. 

Domnilor Senatori, 

Domnilor Deputaţi, 

Ne simţim cu deosebire fericiţi de a vedea astăzi împrejurul 
Nostru pe Reprezentanţii Naţiunii, care s’au grăbit a Ne aduce 
simţimintele lor de dragoste cu ocaziunea acestei zile scumpe şi 
memorabile. 

Călduroasele cuvinte cu care salutaţi, prin venerabilii d-voastre 
Preşedinţi, această însemnată aniversare şi urările cu care încălziţi 
inimile Noastre, Ne umplu de bucurie; ele sunt pentru Noi un 
puternic îndemn pentru a păşi cu încredere înainte, având numai 
o ţintă, o dorinţă: demnitatea şi tăria ţării, fericirea şi prosperitatea 
scumpului Nostru popor. 

Astăzi sunt 18 ani împliniţi de când o mărinimoasă naţiune 
Mi-a încredinţat destinele sale. 

Fără a-Mi ascunde marile răspunderi care, încă foarte tânăr şi 
fără experienţă, luasem asupra Mea, am venit în mijlocul vostru, 
atras prin o datorie sacră, prin o misiune frumoasă, şi cu hotărîrea 
nestrămutată a dobândi pentru România neatârnarea sa. 

De atunci am întâmpinat împreună multe greutăţi, am trecut 
prin grele încercări, împărtăşind cu poporul ceasuri bune şi rele; 
însă cu răbdare şi prin o înţelegere completă, neturburată niciun 
moment, între naţiune şi Tron, am ajuns a îndeplini fapte, care 
acum 18 ani erau privite numai ca nişte dulci visuri. 

Rog pe Atotputernicul ca ţara să străbată de acum înainte 
o lungă cale de linişte şi prosperitate, spre a putea întemeia şi des- 
volta ceea ce am câştigat prin muncă şi înţelepciune, cugetând 
cu toţii numai la fericirea scumpei noastre patrii. 

(M. O., 1884, nr. 31, p. 591). 

452. 

Regele către delegaţii din judeţe. 

10/22 Mai 1884. 

N. Fleva, primarul Bucureştilor, face urări dinastiei, cu prilejul comemorării 
lui 10 Mai. M. S. Regele relevă legătura strânsă dintre Ţară şi Dinastie. Această 
legătură a dus la realizările din trecut şi e temeiul viitorului. 

Salutăm din tot sufletul pe delegaţii care au alergat din toate 
părţile ţării în Capitala Regatului, pe răniţii care au venit din 
plaiuri şi câmpii în mijlocul fraţilor lor de arme, spre a reînvia amin¬ 
tirile frumoase legate de întreita aniversare de 10 Mai, care împo¬ 
dobesc deapururea istoria noastră. 

Bucuria cu care România serbează în fiecare an această scumpă 
zi este pentru Noi o dovadă cât de adânc s’a înrădăcinat în ini¬ 
mile tuturor Dinastia liber aleasă de popor. 

Nu mai puţin însă este întipărită în sufletul nostru dragostea, 
cu care am îmbrăţişat pământul românesc din ziua chiar când am 
pus piciorul pe dânsul. 

Am venit atunci în mijlocul vostru cu o credinţă nemărginită 
în viitor, cu o voinţă hotărîtă a lucra, a lupta şi a suferi chiar, spre 
a putea conduce scumpa noastră Românie la fericire şi mărire şi 
a dobândi pentru ea un loc demn între Statele europene. 

Astăzi putem privi cu bucurie şi mândrie timpurile grele ce am 
străbătut, şi a sărbători cu inima voioasă a şaptea aniversară a 
independenţii şi a treia a încoronării, roade strălucite ale unei munci 
neîncetate, datorite acelora care au lucrat şi luptat cu mintea şi 
cu braţul la îndeplinirea dorinţelor noastre celor mai scumpe. 

Regina şi Eu primim cu o vie mulţumire călduroasele urări ce 
Ne aduceţi şi pe care Primarul iubitei Noastre Capitale Ni le rosteşte 
aşa de bine în numele delegaţilor tuturor oraşelor şi judeţelor ţării. 

întorcându-vă la căminele voastre, vă rugăm a arăta tuturor 
din parte-Ne simţimintele Noastre de recunoştinţă şi a spune că 
inimile Noastre sunt apururea cu iubitul Nostru popor. 

(M. 0., 1884, nr. 31, p, 592). 


453 . 

Mesaj la închiderea Corpurilor Legiuitoare. 

8/20 Iunie 1884. 

Activitatea Corpurilor legiuitoare a fost însemnată. S’a dat ţării o nouă 
lege electorală, s’a instituit domeniul Coroanei. 

Domnilor Senatori, 

Domnilor Deputaţi, 

Lungă şi laborioasă a fost sesiunea actuală a Corpurilor Le¬ 
giuitoare. Aţi avut de îndeplinit una din cele mai grele misiuni: 
aceea de a face revizia Constituţiunii şi de a da ţării o nouă lege elec¬ 
torală. 

Această reformă era cerută de progresul moral şi material realizat 
de naţiune în timp de aproape două decenii. Trebuinţa ei era sim¬ 
ţită de ţara întreagă. Cu toate acestea, realizarea ei era anevoioasă 
şi soluţiunea nu a putut fi formulata imediat în mod precis. Prin 
desbateri amănunţite şi luminate, aţi dat timp tuturor a cugeta 
matur asupra ceea ce era de făcut şi aţi izbutit a realiza un nou 
şi însemnat progres. 

Opera d-voastre dă ţării corpuri electorale formate în vederea 
intereselor general? ale naţiunii şi înconjoară independenţa alegă¬ 
torilor şi moralitatea votului de garanţii puternice. Astfel, aţi asi¬ 
gurat viitorul naţiunii şi ţara, dimpreună cu Mine, va păstra o 
vie recunoştinţă acelora care au putut termina cu succes o lucrare 
atât de delicată şi de însemnată. 

Reforma aceasta isprăvită, o nouă eră începe, în care cu toţii 
şi din toate puterile să lucrăm la desvoltarea morală şi materială 
a ţării, la întărirea rezultatelor dobândite cu atâta muncă, cu atâtea 
sacrificii, cu atâta virtute. 

Activitatea d-voastre nu s’a mărginit însă aci, şi aţi căutat a 
da satisfacere multor nevoi şi trebuinţe, prin examinarea şi votarea 
de legi financiare şi economice. Legile pentru firmele comerciale 
şi pentru înmulţirea caselor de credit agricol, legile pentru îmbu¬ 
nătăţirea măcar în parte a poziţiunii magistraţilor şi pentru gra- 
daţiunea profesorilor, legea pentru diferite construcţiuni, între 
care acea a Catedralei şi a altor sfinte locaşuri, ocupă locul prin¬ 
cipal ; toate aceste legi vor produce, nu Mă îndoesc, efectele lor 
salutare. 

Aceste sacrificii s’au putut face de către ţară; căci deşi o mare 
criză agricolă bântue toată Europa, finanţele noastre au mers 
prosperând, graţie acordului dintre Camere şi Guvern pentru a 
menţinea pe baze solide' şi reale echilibrul constant între venituri 
şi cheltueli. 

Domnilor Senatori, 

Domnilor Deputaţi, 

Prin instituirea Domeniului Coroanei, aţi afirmat din nou că 
monarhia ereditară constituţională este piatra angulară a edifi¬ 
ciului nostru naţional şi aţi voit să-Mi daţi o nouă dovadă de iubire 
şi de încredere. Primesc acest semn de devotament cu recunoştinţă 
şi fiţi încredinţaţi că în Palatul Meu, care este al naţiunii, toate 
ideile, toate simţimintele, toate nevoile cele mari ale ţârii vor găsi 
totdeauna un răsunet puternic şi în toate împrejurările un sprijin 
călduros. 

întăriţi înlăuntru, putem privi cu siguranţă viitorul, şi constat 
cu fericire că purtarea noastră fermă şi prudentă, desvoltarea noa¬ 
stră continuă şi paşnică, insuflă pretutindenea încredere şi că Ro¬ 
mânia are astăzi în Europa o poziţiune de care se poate mândri. 

Domnilor Senatori, 

Domnilor Deputaţi, 

Terminând această sesiune importantă vă întoarceţi la cămi¬ 
nele d-voastre cu conştiinţa că aţi lucrat cu înţelepciune şi cu 

sârguinţă la realizarea unei mari Reforme, care nu va întârzia a-şi 
da roadele sale binefăcătoare. 

Vă urez dar, d-lor Senatori şi d-lor Deputaţi, din tot sufletul, 
ca Dumnezeu, care totdeauna a ocrotit scumpa noastră patrie, 
să binecuvinteze holdele noastre, risipind astfel grijile ce am avut 
cu toţii în această primăvară. Şi de astă dată ne despărţim, pre¬ 
cum ne întrunim, totdeauna, cu strigătul care ne însufleţeşte şi 
ne uneşte pe toţi: 

Să trăiască România! 

Sesiunea extraordinară este închisă. 

CAROL 

Preşedintele Consiliului Miniştrilor şi Ministru de Război, I. C. Brălianu; 
Ministru de Interne, G. Chiţu; Ministrul Afacerilor Străine, D. A. Sturdza; 
Ministru de Finanţe şi ad-interim la Agricultură, Industrie, Comerţ şi Do¬ 
menii, G. Lecca; Ministrul Lucrărilor Publice, General N. Dabija; Ministru 
de Culte şi Instrucţiune Publică, P. S. Aurelian ; Ministru de Justiţie, N, Voinov. 

(M. O., 1884, nr. 52, p. 1073—4). 


454 . 

Răspuns către Regele Serbiei 

Belgrad, 18/30 August 1884. 

M. S. Regele Milan al Serbiei numeşte proprietar al unui regiment sâr¬ 
besc pe M. S. Regele României, care mulţumeşte şi scoate in evidenţă legă¬ 
turile dintre cele două ţări. 

Primesc cu o deosebită plăcere onorul ce Majestatea Voastră 
aţi binevoit a-Mi face, numindu-Mă proprietar al unuia din regi¬ 
mentele Sale, şi sunt fericit că de acum înainte numele Meu va fi 
legat de valoroasa armată sârbă, care a vărsat sângele ei pentru 
patrie şi a combătut alături cu a Mea pentru independenţa ţărilor 
noastre. Reamintirea unui războiu victorios stabilise deja o apro¬ 
piată legătură între armatele noastre. Astăzi însă această înfră¬ 
ţire primeşte o nouă şi preţioasă consfinţire prin distincţiunea ce 
Majestatea Voastră Mi-aţi făcut, ceea ce reînalţă încă în ochii Mei 
amabila atenţiune a Majestăţii Voastre. 

(M. O., 1884, nr. 112, p. 2555). 

455 . 

Alocuţiune către ostaşii Regimentului 6 de Infaterie sârbesc « Carol I ». 

Belgrad, 18/30 August 1884. 

La luarea în primire a Reg. G Inf. sârbesc « Carol I », M. S. Regele reco¬ 
mandă trupei să cinstească vechilf tradiţii ale armatei sârbeşti şi urează pentru 
Regele Milan. 

Regimentului ce Suveranul vostru a binevoit a-Mi conferi nu 
am decât a-i recomanda de a urma vechile tradiţiuni ale armatei 
sârbeşti, care sunt credinţa către Rege şi iubirea Patriei; şi acum 
uniţi-vă cu Mine pentru a striga: Trăiască Majestatea Sa Regele 
Milan, Augustul Şef al armatei sârbeşti! 

(M. O., 1884, nr. 112, p. 2555). 


456 . 

Răspuns Ia toastul Regelui Milan. 

Belgrad, seara lui 18/30 August 1884. 

M. S. Regele Serbiei arată însemnătatea vizitei M. S. Regelui României Ia 
Belgrad pentru întărirea relaţiilor dintre cele două ţări vecine. 

M. S. Regele Carol mulţumeşte pentru primirea călduroasă ce I s’a făcut 
şi urează câ legăturile sârbo-române să devină cât mai strânse. 

Adânc mişcat de amabilele cuvinte ce Majestatea Voastră 
Mi-aţi adresat, Vă rog să primiţi expresiunea viei Mele recunoştinţe 
pentru călduroasa primire ce Majestăţile Voastre şi Capitala Rega¬ 
tului Lor au binevoit a-Mi face. 

Majestatea Voastră cunoaşte sentimentele afectuoase ce Vă 
păstrez. 

.Fie ca şederea Mea în Belgrad, de care voi păstra totdeauna 
o scumpă reamintire, să contribue a restrânge legăturile de amicie 
care, precum Majestatea Voastră a zis-o foarte bine, Ne-au unit 
totdeuna, şi a stabili relaţiunile cele mai cordiale între Serbia şi 
România. Fie ca să reînvieze între popoarele Noastre vechia frăţie, 
care n’a fost niciodată turburată şi care e bazată pe o simpatie 
reciprocă şi pe interese multiple. 

Iată o dorinţă călduroasă ce Vă exprim astăzi, odată cu cele 
mai bune ale Mele urări pentru fericirea Majestăţii Voastre şi a 
tânărului Principe, precum şi pentru prosperitatea naţiunii sârbeşti, 
însufleţit de aceste sentimente, beau în sănătatea Maiestăţilor Lor 
Regele Milan şi a Reginei Natalia, precum şi a viitorului fericit 
al Regatului. 

(M. O., 1884, nr. 112, p. 2256). 


457. 

Toast în onoarea armatei sârbeşti la prânzul dela Palat. 

Belgrad, 19/31 August 1884. 

Mulţumind Suveranului Serbiei pentru cuvintele Sale, M. S. Regele bea 
In sănătatea armatei sârbeşti. 

Mulţumind Majestăţii Voastre pentru amabilele cuvinte ce-Mi 
adresaţi, sunt fericit a purta un toast în onorul armatei sârbeşti, 
a căreia frumoasă ţinută am putut-o admira astăzi. Sunt foarte 
recunoscător Majestăţii Voastre, că Mi-aţi procurat plăcerea de 
a cunoaşte aceste trupe, care au luat partea cea mai glorioasă la 
regenerarea Sârbiei şi cărora este încredinţată onoarea şi viitorul 
tânărului Regat. Beau în sănătatea .bravei armate sârbeşti şi a 
Augustului său Şef, în sănătatea Majestăţii Sale Reginei şi a Prin¬ 
ţului Regal, tânărului caporal al batalionului al şaptelea. 

(M. O., 1884, nr. 112, p. 2557). 


458. 

Toast la masa batalionului 2 de Vânători. 

Sinaia, 30 August/11 Septemvrie 1884. 

Regele evocă lupt» dela Griviţa şx vitejia bat. 2 de vânători. Faptele a- 
cestea trebue să fie pildă urmaşilor. 

Astăzi sunt 7 ani că tunul răsuna înaintea Plevnei şi că întări¬ 
rile dela Griviţa se aflau ca o stavilă neînvinsă în faţa noastră] 
de trei ori trupele noastre încercară cu îndrăzneală a le dobândi, 
vrăjmaşul însă rezistă cu voinicie; câmpul de luptă era acoperit 

de morţi şi răniţi şi batalionul 2 Vânători părea a fi aproape sfă¬ 
râmat ; în momentul acesta am venit în mijlocul ostaşilor Mei, 
strigându-le; «înainte copii, la biruinţă! ». Ultima năvală fu în¬ 
cercată, şi seara vulturul român era înfipt pe creasta redutei; ba¬ 
talionul 2 Vânători era stăpân al întâiului steag turcesc. Astfel 
30 August a devenit pentru armată o zi mare şi strălucită, pentru 
voi însă, Vânători, trebue să rămâe o zi scumpă şi neuitată, fiindcă 
datoriţi vitejilor voştri fraţi că steagul vostru sfinţit prin scumpul 
lor sânge, este împodobit cu « Steaua României». Urmaţi tradi- 
ţiunilor batalionului dela 1877, spre a fi totdeauna vrednici de 
această înaltă distincţiune. Ridic acum acest pahar în onoarea ar¬ 
matei, care, nu Mă îndoesc, va fi în orice împrejurare la înălţimea 
misiunii sale, precum şi în amintirea eroilor căzuţi la Griviţa. 

Apoi aşezând coroana de flori oferită de Regina Elisabeta pe drapelul ba¬ 
talionului, Regele adause: 

în numele Reginei depun cr cunună de flori pe acest steag ciu¬ 
ruit de gloanţe şi împrejurul căruia puţinii rămaşi ai batalionului 
s’au strâns spre a merge înainte la izbândă. 

(M. O., 1884, nr. 121, p. 2731), 

459. 

Mesaj la dizolvarea Corpurilor Legiuitoare. 

23 Septemvriej5 Octomvrie 1884, 

In sesiunea extraordinară, M. S. Regele, în urma revizuirii legii elec¬ 
torale, dizolvă Corpurile Legiuitoare, pentru a se proceda la noi alegeri. 

Domnilor Senatori, 

Domnilor Deputaţi, 

V’am convocat în sesiune extraordinară pentru a vă încu- 
noştiinţa, că în urma revizuirii bazelor legii electorale un nou apel 
la ţară devenind necesar, Corpurile Legiuitoare urmează a fi dizolvate. 

CAROL 

Preşedintele Consiliului Miniştrilor şi Ministru de Interne, I. C. Brătianu; 
Ministrul Cultelor şi Instrucţiunii Publice, G. Chiţu >• Ministrul Afacerilor Străine, 
şi ad-interim la Lucrările Publice, D. A. Sturdza; Ministrul Finanţelor, G. Lecca ; 
Ministrul Agriculturii, Industriei, Comerţului şi Domeniilor şi ad-interim la 
Justiţie, 1. Câmpineanu; Ministru de Război, General St. Fălcoianu. 

(M, O., 1884, nr. 136, p. 3065). 

460 . 

Mesaj la deschiderea Corpurilor Legiuitoare. 

15/27 Noemorie 1884. 

M. S. Regele indică liniile de activitate ale Corpurilor Legiuitoare. Si3temul 
administrativ, instrucţiunea publică, biserica, comunicaţiile, armata ţi mai cu 
seamă starea economică trebue să atragă atenţia Senatului şi Camerii. 

Domnilor Senatori. 

Domnilor Deputaţi, 

Am simţit totdeauna cea mai vie bucurie aflându-Mă în mij¬ 
locul Reprezentanţilor Naţiunii. Astăzi însă sunt cu atât mai fe¬ 
ricit, că salut în d-voastre pe trimişii ţării aleşi în urma revizuirii 
Constituţiunii, care a aşezat legea electorală pe baze mai largi şi 
a garantat încă mai mult liberul exerciţiu al votului. 

Pentru a ajunge la acest scop, naţiunea a trebuit negreşit să 
treacă prin multe şî grele încercări. Această reformă, în adevăr, 
atingea pe de o parte interese existente, iar pe de alta ea nu satis¬ 
făcea pe deplin unor aspiraţiuni mai înaintate. Ne putem însă feli¬ 
cita, că rezultatul lungilor desbateri ce au urmat a dat în sfârşit 
o lege menită a pune capăt multor neajunsuri. 

Cu toate aceste dificultăţi, constat, domnilor Senatori şi domnilor 
Deputaţi, şi constat cu mândrie, că, în tot timpul acestei crize în¬ 
semnate, liniştea cea mai perfectă şi respectul legii nu au încetat 
un singur moment a domni în toată ţara. Naţiunea a fost şi de 
astă dată însufleţită de aceeaş prudenţă, de aceeaş maturitate po¬ 
litică, de care a dat dovezi netăgăduite în toate ocaziunile cele 
grele prin care ţara a străbătut. 

Păşind astfel înainte în desvoltarea unui progres treptat şi sigur, 
fără a părăsi un singur moment ordinea şi liniştea, încrederea în 
România nu a putut decât să crească şi să se întărească. 

Sunt fericit a vă putea asigura că raporturile noastre cu toate 
Puterile, şi mai ales cu acele vecine, sunt din cele mai bune şi mai 
cordiale. In mijlocul unei ere de pace, ele nu pot decât să contri- 
bue la desvoltarea şi întărirea noastră, şi ţara îşi va putea îndrepta 
toată atenţiunea şi toate silinţele sale în crearea de noi mijloace de 
prosperitate morală şi materială. 

Cu cât o naţiune este mai matură şi are o inteligenţă mai des- 
voltată, cu atât ea simte nevoe de a-şi perfecţiona condiţiunile 
sale de existenţă. O societate, care a dat dovezi de un spirit politic, 
de un simţimânt de solidaritate mai pronunţat, trebue neapărat 
să asigure fiecăruia o libertate de acţiune mai întinsă, ajutând şi 
stimulând la o activitate puternică. 

Pe calea urmărită de mai multe generaţiuni, am ajuns astăzi 
la o linie de demarcaţiune, care va face epocă în vieaţa noastră 
ca Stat şi ca popor. Lucrarea pentru constituirea Statului român 
este îndeplinită. O altă misiune, de nu mai măreaţă, de sigur mult 
mai grea şi mai laborioasă, ni se impune de acum înainte. Trebue 
să stabilim societatea noastră în condiţiunile de vieaţă modernă 
a celorlalte societăţi, spre a răspunde legitimelor aspiraţiuni ale 
întregului popor şi spre a pregăti şi a asigura României un viitor 
plin de prosperitate. 

Domnilor Senatori, 

Domnilor Deputaţi. 

Sunteţi chemaţi a conlucra împreună cu guvernul Meu la îm¬ 
bunătăţirea întregului sistem administrativ, punându-1 la înăl¬ 
ţimea progreselor realizate şi a creditelor junei bune şi solide orga- 
nizaţiuni interne, a da justiţiei garanţii puternice, magistraturii 
mai multă siguranţă şi justiţiabililor încredere şi înlesnire. 

Cu toate că resursele noastre sunt încă mărginite, s’au făcut 
sacrificii simţitoare pentru instrucţiunea publică. Sunt sigur că, 
cu inima voioasă, veţi face sacrificii şi mai mari. înainte de toate 
însă, să căutăm a da învăţământului public o direcţiune practică şi 
sănătoasă, menită a ridica nivelul instrucţiunii şi educaţiunii naţio¬ 
nale, pentru a dobândi rezultatele pe care ţara este în drept a le 
aştepta. 

Biserica, care în toate împrejurările a împărtăşit aceeaşi soartă 
cu naţiunea şi care totdeauna a fost strâns Jegată cu dânsa, va fi 
de sigur obiectul preocupaţiunilor d-voastre celor mai neadormite. 
Sper că îmbunătăţirea stării preoţilor de mir şi o mai bună direc¬ 
ţiune a învăţământului eclesiastic vor putea fi realizate chiar în 
cursul întâiei d-voastre sesiuni. 

Armata, care a luat un avânt atât de puternic şi a devenit astăzi 
instituţiunea cea mai naţională şi cea mai iubită, face în fiecare an 

progrese simţitoare ţi vă pot asigura că ea va fi pururea mândria 
ţării şi scutul tăriei şi independenţei scumpei noastre patrii. 

în dorinţa de a da noi înlesniri de comunicaţiuni şi de transport. 
Camerele trecute au pus la dispoziţiunea guvernului resurse extra-> 
ordinare. Ele nu sunt încă pe deplin întrebuinţate şi vi se vor da 
toate lămuririle de care veţi avea nevoe spre a cunoaşte situaţiunea 
lucrărilor, care urmează cu activitate. Răspunzând dorinţelor ex¬ 
puse de reprezentanţii ţării în sesiunea trecută, guvernul a putut 
da mai multora din liniile votate lărgimea normală, fără a trece 
peste creditele alocate. în anul viitor, sperăm că cele mai multe 
din aceste linii vor fi date în circulaţie. 

Grija însă cea mai însemnată a guvernului Meu, chestiunea 
care trebue să atragă mai serios atenţiunea d-voastre, este criza 
economică şi mai cu seamă criza agricolă care bântue Europa în-* 
treagă şi care Ia noi este şi mai mult simţită. Această criză a pro¬ 
vocat o strâmtorare monetară, care se traduce prin o ridicare excep¬ 
ţională a preţului aurului. Guvernul şi Banca Naţională fac şi vor 
face tot ce e cu putinţă spre a micşora efectele acestei situaţiuni 
anormale. Din norocire însă, această criză ne-a găsit cu finanţele 
în condiţiuni bine regulate, în cât vom putea să o străbatem fără 
ca interesele noastre să fie sguduite. 

Această criză trebue însă să fie, prin gravitatea ei, chiar, o cauză 
de deşteptare şi de impulsiune, pentru a cugeta cu toţii la remediu 
şi la îndreptare. Ea ne va sili a îmbunătăţi sistemul nostru de agri¬ 
cultură, pentru a oferi pe pieţele europene producte şi mai bune 
şi mai ieftine şi a lupta cu succes în contra concurenţei. Pentru a 
ajunge la acest rezultat, va trebui să desvoltăm creditele agricole, 
punând la dispoziţiunea lor capitaluri mai însemnate; trebue să 
reducem tarifele căilor ferate şi mai jos de cum au fost scăzute în 
timpurile din urmă. în cea mai strânsă legătură cu aceste măsuri 
stau însă crearea şi încurajarea industriei în România, cu ajutorul 
căreia numai vom putea ajunge a îndrepta în viitor starea noastră 
economică şi a împuţina efectele crizelor ca acea actuală. 

Domnilor Senatori, 

Domnilor Deputaţi, 

Se deschide dar înainte-vă un câmp întins şi frumos, demn de 
activitatea d-voastre. 

Sunt deplin convins că, însufleţiţi de dorinţele şi aspiraţiunile' 
ţării, nu veţi cruţa nicio osteneală şi veţi lucra cu toată inima spre 
a înzestra scumpa noastră patrie cu toate instituţiunile reclamate 
de timp şi de progres. 

Iar Eu rog pe Atotputernicul să binecuvinteze luctările 
d-voastre. 

Sesiunea ordinară a Corpurilor Legiuitoare este deschisă. 

CAROL 

Preşedintele Consiliului Miniştrilor şi Ministru de Interne, I. C. Brătianu; 
Ministrul Cultelor şi Instrucţiunii Publice, G. Chiţu; Ministrul Afacerilor Străine, 
şi ad-interim la Lucrările Publice, D. A. Sturdza; Ministrul Finanţelor, G. 
Lecca; Ministrul Agriculturii, Industriei, Comerţului şi Domeniilor, I. Câm- 
pineanu; Ministrul Justiţiei, N. Voinov; Ministrul Războiului, General-Adju- 
tant St. Fălcoianu. 

(M. O., 1883, nr. 179, p. 4169—70). 


461. 

Toast la cina dela Palat. 

28 Noemvrie/10 Decemvrie 1884. 

La a 7-a aniversare a Căderii Plevnei, Regele scoate în evidenţă faptele 
glorioase ale armelor româneşti la 1877, care au dus la independenţă şi regat. 

Faptele mari şi glorioase se serbează totdeauna cu vii mulţumiri 
de popoare şi de armate; să păstrăm şi noi această frumoasă datină, 
cu atât mai mult că România poate fi mândră de trecutul său. 

Bătăliile dela Griviţa, Rahova, Plevna şi Smârdan sunt şi vor 
rămânea deapururea fala şi podoaba generaţiunii actuale, fiindcă 
din sângele care a udat aceste locuri neatârnarea ţării a răsărit. 
Astfel Plevna, acest mormânt al numeroşilor noştri viteji, a devenit 
o lucitoare rază de lumină, care a încălzit simţimântul patriotic, 
a reînviat virtuţile războinice, a întărit şi înălţat pe poporul român. 

Serbăm dar astăzi cu veselie a 7-a aniversară a acestei biruinţe, 
care a găsit atunci un răsunet mare în toată lumea şi a întemeiat 
renumele nostru militar; şi gândim cu dragoste şi recunoştinţă la 
aceia care au lucrat şi luptat spre a făuri Coroana de oţel a României. 

Ridic acest pahar în onorul şi sănătatea armatei! 

(M. O., 1884, nr. 191, p. 4418). 

462 . 

Răspuns la Adresa Senatului. 

9/21 Decemvrie 1884. 

Răspunzând cu mulţumire simţimintelor de devotament exprimate de 
Adresa Senatului, prezentată de preşedintele D. Ghica, Regele arată Încrederea 
pe care o are în viitorul României, înainte mergătoarea civilizaţiei în Orientul 
Europei. 

înalt Prea Sfinte, 

Domnule Preşedinte, 

Domnilor Senatori, 

Simţimmtele de iubire şi devotament ce-Mi expirmă înaltul 
•Corp al Senatului, sunt prea scumpe inimii Mele. 

Vă mulţumesc şi, împreună cu d-voastre, privim cu încredere 
viitorul; căci armonia care domneşte între Guvern şi Parlament 
asigură desvoltarea şi consolidarea Statului român. 

Din parte-Mi, pătruns de înalta misiune ce-Mi este încredinţată, 
nu voi cruţa nicio osteneală pentru a face ca iubita Noastră patrie 
să fie înainte mergătoarea civilizaţiei în Orientul Europei. 

Vă mulţumesc, domnilor Senatori, cu aceeaş căldură cu care 
■adresaţi urările d-voastre Mie, Reginei şi familiei Mele. 

(M. O., 1884, nr. 199, p. 4578). 


463 . 

Răspuns la Adresa Adunării Deputaţilor. 

9/21 Decemvrie 1884. 

Preşedintele Adunării Deputaţilor, D. Lecca, prezintă Adresa Camerii Suve¬ 
ranului. M. S. Regele scoate în evidenţă munca de organizare ţi consolidare 
a Statului ce aşteaptă pe Deputaţi. 

Domnule Preşedinte, 

Domnilor Deputaţi, 

Primesc cu o vie mulţumire simţimintele de iubire şi devo¬ 
tament ce-Mi exprimaţi în numele ţării. 

D-voastre, aleşi în virtutea noii legi electorale, pe o bază mai 
largă, nu veţi uita izvorul din care aţi ieşit şi veţi lucra fără preget 
spre a răspunde la aşteptarea generală. Opera d-voastre este mare 
şi laborioasă, dar vrednică de ardoarea şi patriotismul ce vă însu¬ 
fleţeşte. Luptele paşnice pe tărâmul organizării interioare cer câte 
odată mai multă stăruinţă şi tărie decât chiar luptele sângeroase de 
pe câmpul de război. La lucru dar, domnilor Deputaţi, opera orga¬ 
nizării şi consolidării Statului român vă este încredinţată. 

Mult au făcut predecesorii d-voastre, dar mult încă aveţi de 
făcut. Eu care cuget zi şi noapte Ia îndeplinirea înaltei misiuni ce- 
Mi este încredinţată, aştept concursul tutulor puterilor vii ale na¬ 
ţiunii spre a ajunge scopul dorit. 

Yă mulţumesc,' domnilor, pentru urările adresate Mie, Reginei 
şi familiei Noastre; împreună cu d-voastre, repet strigarea scumpă 
inimii Mele: 

Trăiască România! 

(M. O., 1884, nr. 199, p. 4579). 


464. 

înalt Ordin da zi către armată. 

Bucureşti, 1/13 Ianuarie 1885. 

Odată cu urările de anul nou adresate Oştirii, M. S. Regele uneşte îndem¬ 
nul ca armata Lui să cultive vitejia străbună. 

Ostaşi, 

Virtutea militară este cea mai scumpă şi nobilă moştenire a 
naţiunii române. 

A o păstra întreagă este cea mai mare dorinţă a inimii Mele, 
la care cuget neadormit. Lucraţi dar fără preget ca şi în trecut, 
şi astfel veţi fi vrednicii urmaşi ai vitejiei strămoşeşti şi la înăl¬ 
ţimea tradiţiunilor militare. 

Ofiţeri, subofiţeri şi soldaţi, vă urez un an bun si fericit. 

Dat în Bucureşti, la 1 Ianuarie 1885. 

(M. O., 1885, nr. 214, p. 4897). 

465 . 

Răspuns la felicitările înaltului Cler şi ale Consiliului de Miniştri. 

1/13 Ianuarie 1885. 

La urările ce-I adresează înaltul Cler, prin Mitropolitul Primat, ţi Conii- 
liul de Miniştri, prin Ministrul de Externe, M. S. Regele asigură pe toţi că ţi 
greutăţile prezente vor fi trecute cu bine. 

Mulţumim din tot sufletul pentru urările, ce Ne-aţi exprimat 
cu atâta dragoste şi căldură, şi care de sigur vor fi spre fericirea 
noastră a tuturora. Anul în care intrăm nu Va fi fără grijă; cu 
atât mai mult trebue să muncim şi să luptăm cu energie, spre a 
învinge greutăţile care vom întâlni încă în cursul lui. 

Ţara a putut străbate fără sguduire momente mult mai grele-, 
să sperăm dar că şi astă dată criza care ne apasă va fi numai o vi¬ 
jelie trecătoare, ce va curăţi aerul şi ne va readuce zile senine. 

Cu această dorinţă ardinte, vă urez ani mulţi şi fericiţi ! 

(M, O., 1885, nr. 215, p, 4923). 


466 . 

Mesaj la închiderea Corpurilor Legiuitoare. 

20 Martie/l Aprilie 1885, 

Sesiunea Corpurilor Legiuitoare se închide cu rezultate pozitive. S’a votat 
bugetul ţi s’au luat măsurile cele mai potrivite pentru buna desfăţurare a 
activităţii economice a ţării. 

Domnilor Senatori, 

Domnilor Deputaţi, 

Sesiunea actuală ajungând la sfârşitul ei, vă mulţumesc pentru 
lucrările însemnate ce aţi desăvârşit. 

Ieşiţi din alegeri noi, aţi trebuit să consacraţi la începutul în¬ 
trunirii d-voastre câtva timp pentru a vă constitui. 

Buna cumpănire însă şi activitatea Corpurilor Legiuitoare au 
făcut să se discute şi sa se voteze bugetul, greu de echilibrat într’o 
epocă de criză economică internă şi externă, precum şi cele mai 
indispensabile legi, cu ajutorul cărora să putem întâmpina nevoile 

şi cerinţele ţării. Aţi pus asemenea la dispoziţiunea guvernului 
Meu mijloacele pentru lucrări însemnate menite a asigura desvol- 
tarea noastră economică şi comercială. 

Domnilor Senatori, 

Domnilor Deputaţi, 

Silinţele ce aţi pus în sesiunea actuală dau siguranţă, că se¬ 
siunea viitoare va fi şi ea din cele mai productive. Astfel fiecare an 
va aduce în mod constant partea sa de muncă la înălţarea şi întă¬ 
rirea patriei. Astfel, vom ajunge a realiza toate reformele nece¬ 
sare pentru a ne asigura viitorul. 

Vă mulţumesc încă odată, domnilor Senatori şi domnilor 
Deputaţi, pentru zelul şi patriotismul d-voastre. 

Vă urez o întoarcere fericită în sânul familiilor d-voastre şi un 
an bogat şi mănos. 

Sesiunea Corpurilor Legiuitoare este "închisă. 

CAROL 

Preşedintele Consiliului Miniştrilor şi Ministru de interne, I. p. Brătianu; 
Ministrul Cultelor şi Instrucţiunii Publice, D. A. Sturdza ; Ministrul Finanţelor, 
G. Lecca; Ministrul Afacerilor Străine, I. Câmpmeanu; Ministru de Război, 
General St. Fălcoianu; Ministrul Agriculturii, Industriei, Comerţului şi Do¬ 
meniilor, A. Stolojafi; Ministrul Lucrărilor Publice, R. Michaiu; Ministrul Justi¬ 
ţiei, C t Nacu. 

(M. O., 1885, nr. 278, p. 6233). 


467. 

Toast la prânzul dat în onoarea Regelui Suediei. 

3/15 Aprilie 1885. 

M. S. Regele toastează pentru Suveranii Suediei şi Norvegiei şi pentru 
sănătatea fiului lor Carol. Aminteşte de trecerea Regelui Carol XII prin Ţara 
Românească şi Moldova. 

Vizita Majestăţii Voastre este astăzi o îndoită serbare pentru 
Noi. Cu inima plină dfr dureroasă îngrijire aţi părăsit împreună, 
cu Regina, frumosul Vostru Regat, pentru a alerga la patul mult 
iubitului fiu, atins de o boală grea pe malurile Bosforului. Nici 
depărtarea, nici osteneala n’au putut împedeca pe Majestatea Voastră, 

precum şi pe Augusta mamă, a îndeplini datoria de părinţi şi a 
străbate repede Europa întreagă, precum odinioară Carol XII, 
care în momentul de pericol s’a întors călare în şasesprezece zile 
dela Marea Neagră la Marea Baltică. Cerul a răsplătit devotamentul 
Vostru şi V’a conservat ceea ce Vă este mai scump. România îm¬ 
părtăşeşte din inimă bucuria Majestăţilor Voastre, şi dacă la cea 
din urmă călătorie a respectat îngrijirile părintelui, ea este astăzi 
fericită şi mândră a saluta ca oaspe pe Suveranul unui popor, care 
are una din pagincle cele mai glorioase ale istoriei şi care poate 
să se felicite de a avea în capul său un Rege atât de ilustru. 

însufleţit de aceste simţiminte, închin un toast în sănătatea 
Majestăţii Voastre, dorind din toată inima fericirea Voastră, a Re¬ 
ginei şi a Augustei familii, precum şi prosperitatea Regatelor-Unite 
de Suedia şi de Norvegia. 

în sănătatea Majestăţilor Lor Regelui Oscar şi Reginei Sofia 
şi mai cu seamă în sănătatea tânărului Principe Carol! 

M. S. Regele Suediei mulţumeşte pentru primirea ce I s’a rezervat în Ro¬ 
mânia şi închină pentru M. S. Regele, M. S. Regina şi naţiunea română. 

Sire, 

Doamnă, 

Mulţumesc Majestăţii Voastre pentru toastul ce aţi ridicat pentru Regina 
şi pentru Mine, precum şi pentru cuvintele elocinte şi cordiale ce Mi-aţi adre¬ 
sat. Regina şi Eu suntem recunoscători pentru simpatia, ce Majestăţile Voastre 
Ne-aţi arătat la trecerea Noastră prin frumosul Vostru Regat spre a merge 
la fiul Nostru bolnav. 

Cunoaşteţi de mult simţimintele afectuoase de bună rudenie şi de amicie 
sinceră ce am pentru Majestăţile Voastre. Nu viu însă în acest moment să vor¬ 
besc numai în calitatea mea de rudă şi amic, ci ca Rege adrcsându-Mă către 
bunul Meu frate. 

Sire, 

Ţin foarte mult a mulţumi Majestăţilor Voastre şi României pentru fru¬ 
moasa şi călduroasă primire care Mi s’a făcut şi a Vă arăta stima ce simt pentru 
viteaza şi glorioasa Voastră haţiune. 

Majestatea Voastră V’aţi făcut coroana din oţelul unui tun luat pe câm¬ 
pul de bătălie de către acea bravă armata, care este însăşi opera Voastră. Maje¬ 
statea Voastră a făcut încă mai mult. Aţi stabilit Tronul Vostru p8 o temelie 
mai solidă decât oţelul, l-aţi fundat pe iubirea poporului. 

Providenţa divină a pus pe Majestatea Voastră în capul unei naţiuni, care 
a lucrat cu bărbăţie pentru regenerarea sa naţională şi care a dobândit astăzi 
o poziţiune, nu numai prin gloria armelor, dar şi prin lucrările păcii. 

închin dar acest toast Majestăţilor Lor Regelui şi Reginei României, pre¬ 
cum şi prosperităţii naţiunii române, nedespărţită de fericirea Majestăţilor 
Voastre. 

(M. 0., 1885, nr. 5, p. 124—5). 


468 . 

Mesaj la deschiderea Sfântului Sinod. 

Sinaia, 1/13 Mai 1885. 

Biserica română care a mers totdeauna în fruntea destinelor ţării, a că¬ 
pătat autocefalia. Acest fapt o va întări şi mai mult. 

Prea Sfinţiţi Părinţi, 

Sfântul Sinod al bisericii autocefale ortodoxe române are a 
înregistra de astă dată un fapt de mare însemnătate. 

Sunt fericit a anunţa Prea Sfinţiilor Voastre că autocefalia se¬ 
culară a bisericii ortodoxe române a căpătat binecuvântarea Sanc¬ 
tităţii Sale Patriarhul ecumenic şi că astfel poziţiunea bisericii 
române, egal îndreptăţită cu celelalte biserici ortodoxe autocefale, 
surorile ei de aceeaşi credinţă şi de acelaş rit, se află bine definită. 

Acest bun rezultat l-am obţinut prin stăruinţele guvernului 
Meu, cu concursul luminat şi patriotic al Prea Sfinţilor Mitropo- 
liţi şi Episcopi ai bisericii române şi graţie înaltelor simţiminte 
de adevărată frăţie creştinească ce însufleţesc pe Sanctitatea Sa 
Ioachim IV şi pe Sfântul său Sinod. 

Faptul acesta, care întăreşte şi mai mult poziţiunea bisericii 
în înălţimea şi demnitatea ce i se cuvine, trebue să umple de bu¬ 
curie inimile noastre ale tuturora. 

Biserica, din a cărei apărare în secolii trecuţi Românii îşi fac 
gloria lor, a fost totdeauna nedeslipită de destinele ţării. Pătruns 
de acest adevăr istoric şi cunoscând credinţa nestrămutată a po¬ 
porului în religiunea lui strămoşească, din cea întâi zi şi în tot tim¬ 
pul Domniei Mele am avut dinaintea ochilor Mei un ţel constant: 
mărirea şi întărirea bisericii române, pentru ca ea să rămână acea 
mRre instituţiune naţională de Stat, pe care poporul român să se 
poată totdeauna sprijini. 

Nu Mă îndoesc că biserica ortodoxă română, stând astfel în 
poziţiunea ei firească, se va întări şi se va desvolta în lăuntru prin 
strânsa unire a membrilor acestui Sfânt Sinod şi prin dragostea 
creştinească a tuturor servitorilor altarului, a căror ridicare trebue 
să fie o preocupare continuă a Sfântului Sinod şi a Guvernului Meu. 

Ţara întreagă îşi are ochii aţintiţi asupra acestei sfinte Adunări. 
Cunosc simţimintele religioase şi patriotice de care este însufleţit 
Sfântul Sinod, şi de aceea guvernul Meu îl va sprijini în toate mă¬ 
surile ce va lua în înţelegere cu dânsul şi care duc la împlinirea sco¬ 
pului ce urmărim cu toţii: întărirea şi mărirea bisericii şi a patriei. 

Eu declar deschisă sesiunea de primăvară a Sfântului Sinod 
al bisericii ortodoxe române. 

Dat în Castelul Peleş la 1 Mai 1885. 


CAROL 

Ministrul Cultelor şi Instrucţiunii publice, D. A. Sturdza. 

(M. O., 1885, nr. 26, p. 537). 


469. 

Cuvântare la 10 Mai. 

10/22 Mai 1885. 

După sfinţirea aripei zidite din nou a Palatului Regal, M. S. Regele, răspun¬ 
zând lui D. Sturdza şi aclamaţiilor mulţimii, a arătat legăturile dintre El ţi ţara 
pe care o conduce şi însemnătatea zilei de 10 Mai pentru Români. 

Salutăm cu o vie mulţumire pe această înaltă adunare, pe frun¬ 
taşii şi delegaţii ţării în noua Noastră casă, ridicată de naţiune 
în onorul Nostru, sfinţită de biserică spre a-i atrage binecuvântarea 
Cerului şi închinată de Noi spre a adăposti simţimintele nobile 
şi cugetările patriotice de care M’am însufleţit în tot timpul Dom¬ 
niei Mele. 

De 19 ani, gândul Meu a avut numai o ţintă, inima Mea numai 
o dorinţă: fericirea scumpului Meu popor. Frumoasa înţelegere 
care a domnit totdeauna între ţară şi Mine ne-a dat împreună pu¬ 
terea de a învinge toate greutăţile şi a înlătura toate primejdiile, 
de a conduce voinica noastră armată la biruinţă, întărind şi asi¬ 
gurând neatârnarea României şi ridicarea sa la Regat. Serbăm 

dar astăzi cu mândrie şi recunoştinţă întreita aniversare de 10 
Mai şi privim viitorul xu încredere, fiindcă Statul nostru e stabilit 
pe o temelie solidă şi tăria Mea este răzimată pe dragostea popo¬ 
rului şi vitejia armatei. 

Nu putem mulţumi mai bine pe toţi care s’au strâns astăzi 
împrejurul Nostru spre a Ne aduce urările lor călduroase, decât 
prin strigarea ce întâi trebue să răsune în acest nou Palat: 

Să trăiască scumpa noastră Românie! 

(M. O , 1885, nr. 32, p. 684—5). 


470 . 

Toast la cina din Craiova. 

2/14 Octomvrie 1885* 

M. S. Regele închină pentru oraşul Craiova. 

Vechiul Scaun al Olteniei a arătat în toate împrejurările dra¬ 
goste şi încredere; frumoasa primire de astăzi este o nouă dovadă 
pentru Mine, că aceste simţiminte nu s’au slăbit şi că pot conta 
aţâţ în zilele grele ca şi în zilele bune pe devotamentul Oltenilor, 
cărora păstrez o inimă caldă. Vă mulţumesc şi închin acest pahar 
în onorul oraşului Craiova, care a fost şi va fi, sunt sigur, totdeauna 
în fruntea faptelor patriotice. 

(M. O., 1885, nr. 147, p. 2949). 


471 . 

Mesaj la deschiderea Corpurilor Legiuitoare. 

15/27 Noemorie 1885. 

M. S. Regele mulţumeşte ţării pentru partea luată de ea la pierderea părin¬ 
telui Său. Arată condiţiile grele dela graniţele noastre. Se ocupă apoi de prob¬ 
lemele economice pe care au a le rezolva Corpurile Legiuitoare (tratatele de 
comerţ, bugetul, căile ferate, porturile). Armata progresează. 

Domnilor Senatori, 

Domnilor Deputaţi, 

întâia Mea cugetare aflându-Mă în mijlocul Reprezentaţiunii 
Naţionale, spre a vă ura bunăvenire, este de a mulţumi ţării pentru 

simţimintele ce Mi-a exprimat cu atâta căldură la pierderea dure¬ 
roasă a prea iubitului Meu Părinte. Această spontanee manifestare 
a fost singura Mea mângâiere şi o dovadă mai mult de strânsa le¬ 
gătură ce Mă uneşte cu naţiunea. 

Domnilor Senatori, 

Domnilor Deputaţi, 

Având o poziţiune tare şi bine lămurită, fiind în relaţiunile 
cele mai amicale cu toate Statele, am urmărit cu linişte, însă cu 
mare băgare de seamă, evenimentele ce se desfăşură dincolo de Du¬ 
năre. Neamestecul nostru într’un conflict, în care mai înainte de 
toate trebuiau să se pronunţe Puterile semnătoare Tractatului din 
Berlin, era dela sine indicat. Cu toate aceste, nu am putut să nu 
simţim o vie părere de rău, când îngrijiri s’au ivit că pacea generală 
ar putea fi turburată, acea pace atât de trebuincioasă desvoltării 
tutulor popoarelor, iar mai ales nouă, care avem încă atât de mult 
de lucrat, pentru a ajunge la acel grad de desvoltare şi de progres 
la care aspirăm cu toţii. 

Tractatele noastre de comerţ au început a ajunge la terminul 
lor şi a fi denunţate. Totdeodată regimul tarifului autonom s’a 
aplicat Statelor care nu aveau convenţiuni comerciale. Guvernul 
Meu va' prezintă d-voastre tarifele cele nouă, dimpreună cu elemen¬ 
tele necesare pentru a stabili o stare de lucruri corespunzătoare cu 
interesele actuale ale ţării, şi care va forma baza convenţiunilor 
viitoare. Cu părere de rău am văzut că aceste dispoziţiuni generale, 
de un ordin curat economic, au fost privite de Franţa ca îndrep¬ 
tate în special în contra ei. întemeiaţi însă pe vechile simpatii 
dintre amândouă Statele, sunt încredinţat că vom ajunge la o 
comună înţelegere pentru a satisface interesele legitime ale fie¬ 
cărei părţi. 

Situaţiunea economică şi prin urmare finanţele ţării n’au putut 
să nu fie atinse de reaua recoltă a anului trecut şi de criza care 
trece chiar peste limitele continentului european. Sperăm însă că 
răul de care suferim nu este decât trecător şi putem constata că ne 
aflăm la începutul unei ameliorări reale. 

Guvernul Meu va prezenta situaţiunea tezaurulyi public, şi, 
împreună cu bugetele, măsurile destinate a asigura şi mai bine echi¬ 
librul bugetar. 

în faţa unei stări de lucruri, care prezintă oarecare dificultăţi, 
guvernul Meu a crezut de cuviinţă a amâna o parte a lucrărilor 
publice pentru care aţi votat sumele necesare. Cu toate aceste, 
în decursul anului viitor, aproape şase suta kilometri de căi fe¬ 
rate vor fi puse în circulaţiune. Cea mai importantă dintre aceste 
linii nouă, care duce spre Dunăre la Feteşti, va regula într’un mod 
mai lesnicios comunicarea cu Dobrogea. Terminarea studiilor pentru 
porturile Brăilei şi al Galaţilor va permite ca aceste lucrări să fie 
executate cât mai curând, dând o nouă vieaţă acestor oraşe în¬ 
semnate. 

Armata continuă desvoltarea ei normală. Şi în anul acesta am 
putut constata progresele ei neîncetate. Putem avea toată mcre*- 
derea că ea va fi totdeauna Ia înălţimea misiunii ei, căci ea are 
deplină conştiinţă că onoarea şi neatârnarea ţării îi sunt încredinţate. 


Domnilor Senatori, 

Domnilor Deputaţi, 

Aveţi din sesiunile trecute mai multe proiecte de legi însem¬ 
nate în discuţiunile d-voastre.. Guvernul Meu va mai prezenta şi 
altele menite a îmbunătăţi treptat toate ramurele activităţii 
noastre. 

Pătrunşi de acelaş patriotism, care n’a încetat de a insufla 
mai multe generâţiuni în opera renaşterii noastre naţionale, veţi 
pune, sunt convins, şi de astă dată, tot zelul şi activitatea d-voastre, 
pentru ca lucrările sesiunii acesteia să întărească şi mai mult te¬ 
meliile pe care s’a ridicat Regatul României. 

Dumnezeu să binecuvânteze lucrările d-voastre. 

Sesiunea ordinară a Corpurilor Legiuitoare este deschisă. 

CAROL 

Preşedintele Consiliului Miniştrilor, Ministru de Interne şi ad-intenm la 
Afacerile Străine, I. C. Brătianu; Ministrul Cultelor şi Instrucţiunii Publice, 
D. A. Sturdza; Ministrul Agriculturii, Industriei, Comerţului şi Domeniilor, 
A. Stolojan; Ministru de Război, General-Adjutant St. Fălcoianu; Ministrul 
Justiţiei şi ad-interim la Finanţe, C. Nacu; Ministrul Lucrărilor Publice, R. 
Mihai. 

(M. O., 1885, nr. 180, p. 3593—4). 

472. 

Răspuns la Adresa Adunării Deputaţilor. 

5/17 Decemvrie 1885. 

Adresa Cameni, citită de preşedintele D. Lecca, dă prilej M. S. Regelui să 
constate simţimintele cu care II înconjură ţara. Aceste probe sunt pentru 
Suveran un nou îndemn de a lucra pentru fericirea României. 


Domnule Preşedinte, 

Domnilor Deputaţi, 

Vă mulţumesc din inimă pentru simţimintele călduroase, ce 
Camera îmi reînnoeşte astăzi cu ocaziunea Adresei. 

Nu M’am îndoit niciodată de aceste simţiminte, cu care am fost 
întâmpinat şi în toamna aceasta peste tot locul de mic şi de mare 
şi a căror expresiune am primit-o din nou din toate unghiurile ţării 
cu ocaziunea amintim zilei glorioase de 28 Noemvrie. 

Aceste dovezi sunt pentru Mine un îndemn puternic de a lucra 
neîncetat pentru fericirea României, care se poate făli astăzi de 
frumoasa poziţiune ce a ştiut să-şi facă prin propria ei valoare, 
prin propriile ei silinţe. 

Să păşim dar înainte cu stăruinţă pe calea trasă, spre a ne men¬ 
ţinea la înălţimea unde trebue să stea deapururea scumpa noastră 
Patrie. 

încă odată, Regina şi Eu vă mulţumim pentru urările ce Ne 
faceţi. 

(M. O., 1885, nr. 197, p. 3906). 


473. 

Răspuns la Adresa Senatului. 

6/18 Decemvrie 1885. 

D. Ghica, preşedintele Senatului, dă citire Adresei maturului Corp prin 
care acesta reînnoieşte sentimentele de devotament ale sale faţă de dinastie. 
M. S. Regele crede că Senatul va pune şi mai departe înţelepciunea sa la 
contribuţie pentru gloria României. 

Domnule Preşedinte, 

Domnilor Senatori, 

Senatul în toate timpurile şi în toate împrejurările Mi-a do-, 
vedit devotamentul său, atât de scump pentru Mine. 

Cuvintele de astăzi au mişcat cu atât mai mult inima Mea,, 
că ele amintesc în termeni călduroşi momente grele ale vieţii Mele. 

Sunt convins că Senatul va pune astăzi ca totdeauna toată, 
înţelepciunea sa, pentru ca această sesiune să fie mănoasă în lu¬ 
crări binefăcătoare pentru ţară. 

Regina şi Eu vă mulţumim pentru dragostea şi pentru bunele 
urări, ce Senatul Ne reînnoeşte şi de astădată. 

(M. O , 1885, nr 198, p 3922). 


474. 

înalt Ordin da zi către armată. 

Bucureşti, 1/13 Ianuarie 1886. 

M. S. Regele, mulţumind ostaşilor pentru chipul în care s’au comportat 
anul trecut, îşi arată speranţa că ei vor corespunde şi de acum înainte chel- 
tuelilor şi aşteptărilor ţării. 

Qstaşi, 

Gândul şi silinţele Mele sunt neîncetat îndreptate către voi. 
Ţara vă priveşte cu mândrie şi încredere şi este totdeauna dispusă 
a face mari sacrificii pentru voi. Sunt convins că veţi şti a răspunde 
în orice împrejurare la aşteptările noastre, devenind din an în an 
un scut mai puternic pentru ţară şi rămânând deapururea fala ei. 

In anul care s’a închis am fost mulţumit de voi, şi vă mul¬ 
ţumesc. Urmaţi dar şi în viitor pe această cale şi răsplata voastră 
cea mai frumoasă va fi recunoştinţa patriei. 

Ofiţeri, subofiţeri şi soldaţi, cu ocaziunea anului nou vă doresc 
ani mulţi şi fericiţi! 

Dat în Bucureşti, la 1 Ianuarie 1886. 

CAROL 

(M. O., 1886, nr. 215, p. 4193). 

475. 

Răspuns la felicitările înaltului Cler şi ale Consiliului de Miniştri. 

1/13 Ianuarie 1886. 

Mitropolitul Primat, în numele clerului şi Ministrul Cultelor şi Instrucţiei 
Publice, în numele Guvernului, aduc urări de bine Suveranului do anul nou. 
M. S. Regele mulţumeşte ; arată că anul trecut împrejurăule externe au fost 
grele şi speră în pace, bazat pe întărirea noastră. 

Vă mulţumesc din adâncul sufletului de toate bunele urări 
şi simţiminte de dragoste, ce Ne exprimaţi la reînnoirea anului. 
Anul care s’a închis nu a fost fără mâhniri şi griji; ţara şi Eu am 
pierdut oameni însemnaţi, care au lucrat şi luptat pentru patrie 
şi care au iubit România. 

La hotarele noastre o furtună a izbucnit, care ameninţa a lua o 
întindere mai mare; astăzi cerul s’a înseninat şi putem privi vii¬ 
torul mai liniştiţi; totuşi însă trehue să gândim neîncetat a ne des- 
volta şi a ne întări, spre a întâmpina orice eveniment. 

Rog pe Atotputernicul să ocrotească scumpa noastră Ro¬ 
mânie şi a-i dărui în anul acesta pace şi prosperitate. 

Cu această dorinţă, vă urez din partea Reginei şi a Mea mulţi 
şi fericiţi ani. 

(M. O., 1886, br 216, p. 4211). 


476. 

Răspuns la felicitările Corpurilor Legiuitoare. 

10/22 Mai 1886. 

La urările Camern, prin preşedintele Lecca şi la ale Senatului, prin preşe¬ 
dintele D. Ghica, M. S. Regele reaminteşte împrejurările în care a condus 
România timp de 20 de ani. Cu sprijinul aleşilor naţiunii şi al armatei şi cu sac¬ 
rificiile Ţării, Statul Român a ajuns a avea tăria şi prestigiul de care se bucură. 

Urările Reprezentaţiunii Naţionale Ne sunt totdeauna scumpe 
şi încălzesc inimile Noastre. 

Cuvintele însă, ce Ne adresaţi astăzi pentru întreita aniver¬ 
sare în numele Senatului şi al Camerei, Ne umplu de mândrie şi 
de bucurie. Ele sunt pentru Mine un nou îndemn de a păşi înainte 
pe calea care am urmat dela început. Ele sunt cea mai frumoasă 

răsplată pentru toată silinţa şi bunăvoinţă, care am pus din în¬ 
tâia zi a Domniei Mele spre a dobândi pentru România această 
înaltă poziţiune, la care a ajuns astăzi şi pe care voiu veghia neîn¬ 
cetat ca să o menţină. 

încrederea absolută în tăria poporului şi dragostea nemărgi¬ 
nită pentru ţară M’au condus la această frumoasă izbândă. 

însă ce aş fi putut face fără sprijinul acelor bărbaţi patrioţi, 
care în împrejurările cele mai grele şi cele mai delicate M’au încon¬ 
jurat, întărindu-Mă prin sfaturile lor luminate şi lucrând cu inima 
şi cu mintea la ridicarea clădirii noastre naţionale? Ce aş.fi putut 
face fără puterea morală şi materială, ce Ne-a dat naţiunea prin 
reprezentanţii săi legali, fără vitejia iubitei noastre armate, prin 
care am redobândit neatârnarea completă a patriei? 

Acestora tuturor revin roadele frumoase care culegem acum; 
lor trebue să le exprim recunoştinţa Mea adâncă. 

Privesc astăzi spre o domnie de douăzeci de ani, — o clipă 
în vieaţa unui popor — o vreme îndelungată în vieaţa unui om. 
Tânăr şi plin de nădejde, dar fără experienţă, am pus piciorul pe pă¬ 
mântul românesc, şi am luat atunci o grea sarcină asupra Mea. 
Numai credinţa în Dumnezeu şi în viitorul României M’au sprijinit în 
toate împrejurările. Cu anii s’a mărit nădejdea, experienţa nu s’a 
micşorat, sarcina Mi-a devenit scumpă şi vieaţa Mea este deapu- 
rurea închinată iubitei noastre Românii. 

(M. O., 1886, nr. 32, p. 557—8). 


477 . 

Mesaj la închiderea Corpurilor Legiuitoare. 

15/27 Iunie 1886. 

Activitatea sesiunii prelungite a Corpurilor Legiuitoare a fost consacrată 
chestiunilor economice: s’au stabilit relaţii economice sigure cu ţările cu care 
nu aveam convenţiuni încheiate. 

Domnilor Senatori, 

Domnilor Deputaţi, 

Interesele economice ale ţării şi necesitatea de a asigura comer¬ 
ţului nostru raporturi sigure cu celelalte State, cu care nu aveam 

convenţiuni încheiate, au impus Guvernului Meu datoria să pre¬ 
lungească această sesiune peste marginele obişnuite ale sesiu¬ 
nilor parlamentare. 

Stăruinţa şi zelul, cu care aţi răspuns la apelul Guvernului, 
pentru a îndestula trebuinţele ţării, au făcut ca această sesiune 
să fie una din cele mai fecunde în lucrări folositoare şi de mare 
însemnătate pentru desvoltarea prosperităţii naţionale. 

Eu vă mulţumesc şi ţara vă va fi recunoscătoare. 

Deşi mai sunt încă legi şi lucrări importante care adastă consa- 
craţiunea Corpurilor Legiuitoare, în faţa însă a timpului prea 
înaintat şi a intereselor agricole care reclamă aiurea prezenţa fie¬ 
căruia din d-voastre, am crezut că această sesiune nu se putea pre¬ 
lungi mai departe, fără ca însăşi interesele d-voastre particulare 
să nu rămână în suferinţă. 

Dealtmintrelea, d-voastre aţi avut grija de a pune Guvernul 
în poziţiune să poată asigura în mod provizoriu relaţiile comerciale 
cu Statele cu care avem negocieri începute. 

Mulţumindu-vă dar încă odată pentru concursul luminat şi pa¬ 
triotic, ce în chestiunile cele mai dificile nu aţi lipsit a da Guver¬ 
nului Meu, 

Eu declar sesiunea aceasta a Corpurilor Legiuitoare închisă. 

CAROL 

Preşedintele Consiliului Miniştrilor şi Ministru de Interne, I. C. Brătianu; 
Ministrul Justiţiei şi ad-intenm la Culte ţi Instrucţiune Publică, Eug. Stăteucu; 
Ministrul Afacerilor Străine, M. Pherechide; Ministrul Agriculturii, Industriei, 
Comerţului şi Domeniilor, A. Stolojan; Ministrul Finanţelor, C. Nacu; Mi¬ 
nistrul Lucrărilor Publice, R. Mihaiu ; Ministru de Război, General A. An - 
ghelescu. 

(M. O., 1886, nr. 59, p. 1191). 


478. 

Toast Ia masa batalionului 2 de Vânători, în Sinaia. 

30 August/11 Septemvrie 1886. 

Coinemorind bătălia dela Griviţa Intre soldaţii bat. 2 de Vânători, M. S. 
Regele recheamă în actualitate vitejia camarazilor lor dela Griviţa, îndemnând 
pa urmaşi a le urma exemplul. Ridică paharul in cinstea armatei. 

Privirea ce o arunc asupra unui trecut de care ne putem mândri 
ridică sufletul şi întăreşte încrederea în viitor. 

Serbăm dar întotdeauna cu recunoştinţă aniversările ce amin¬ 
tesc faptele războinice ale oastei. Astăzi sunt 9 ani dela izbânda 
dela Griviţa. Ca un fulger străbătu atunci ţara întreagă această fe¬ 
ricită veste, găsind un puternic răsunet în toate inimile. 

Lupta era sângeroasă, jertfele mari, duşmanul însă zdrobit 
de armata noastră victorioasă, şi din această dintâi biruinţă Ro¬ 
mânia s’a înălţat în Stat de sine stătător. 

Numele batalionului al 2-lea de Vânători este strâns legat de 
acest fapt măreţ. Mândru poate fi dânsul de bărbăteasca sa pur¬ 
tare dela Griviţa. Scumpă trebue să vă fie vouă, Vânători, ziua de 
astăzi. « Steaua României», care luceşte pe vârful steagului vostru, 
vă aminteşte vitejia fraţilor voştri căzuţi pe câmpul de onor. Vred¬ 
nici fiţi deapururea de această falnică podoabă. înconjuraţi cu 
credinţă steagul vostru, încununat astăzi de Regina cu trandafiri, 
pentru cei vii, cu frunze de dafini, pentru cei morţi; înconjuraţi 
zic, cu dragoste acest steag, simbolul cel mai înalt al ostaşului. 

Convins că scumpa Mea armată va fi în toate împrejurările 
pătrunsă de sfânta sa datorie, închin acest pahar în onorul său. 

Să trăiască armata, fala şi razimul României! 

(M. O., 1886, nr. 122, p. 2787). 

479. 

Toast la cina din Buzău. 

28 Septemvrie/10 Octomvrie 1886. 

Mulţumind pentru primire şi urări, M. S. Regele toastează pentru propăşirea 
Buzăului şi sănătatea locuitorilor săi. 

Buzăul M’a întâmpinat în toate ocaziunile cu bucurie şi am 
venit şi Eu totdeauna cu cea mai vie plăcere în mijlocul d-voastre. 
Astăzi însă, oraşul şi judeţul au ţinut a-Mi face o primire deosebit 
de călduroasă, yoind a-Mi da astfel o nouă dovadă că vom găsi 
deapururea un sprijin puternic în dragostea şi încrederea poporului. 

Mulţumindu-vâ pentru aceste sentimente de devotament şi 
de urările ce-Mi exprimaţi în numele oraşului, închin acest pahar 
pentru propăşirea judeţului şi sănătatea orăşenilor! 

ţM. 0„ 1886, nr. 146, p. 3340—1). 

480 . 

Toast la serata militară a Cavaleriei. 

Buzău, 30 Septemvrie/12 Octomvrie 1880. 

M. S. Regele arata rosturile Cavaleriei în cadrul armatei, pe timp de pace 
şi la război. 


Domnilor, 

Sunt fericit că am putut întruni pentru întâia oară 8 regimente 
de cavalerie, formând cu trei baterii călăreţe o diviziune întreagă. 

Cavaleria are o însărcinare aşa de serioasă, încât trebue să avem 
toată îngrijirea pentru instrucţiunea şi desvoltarea acestei arme. 

Ea este adăpostul mobilizării, ochiul şi urechea armatei; ea 
dă lovitura hotărâtoare în momentul izbândei, urmăreşte pe vrăj¬ 
maş, acopere retragerea. 

Sper că această concentrare nu va fi zadarnică şi că ea va proba 
şi mai mult, că trupele călări sunt o parte însemnată a apărării 
ţării. 

Naţiunea, care priveşte oştirea cu dragoste şi încredere, va face 
nu Mă îndoesc, toate jertfele şi pentru întărirea cavaleriei. 

Convins că arma cavaleriei va fi în toate împrejurările la înăl¬ 
ţimea frumoasei sale chemări, ridic acest pahar în onorul ei. 

(M. O., 1886, nr. 147, p. 3363—4). 


481 . 

Cuvântare la inaugurarea Şcoalei de poduri şi şosele. 

2/14 Octomvrie 1886. 

M. S. Regele şi ţara aşteaptă ca Şcoala de poduri şi şosele să dea ingineri 
pricepuţi şi practici, la înălţimea misiunii lor. 

Avântul puternic, ce România a luat în un timp aşa de scurt, 
se datoreşte în mare parte îngrijirii neîncetate ce ţara are pentru 
armată şi şcoală, văzând în amândouă temelia cea mai sigură pentru 
propăşirea şi întărirea noastră naţională. Aceste silinţe sunt şi 
răsplătite prin o generaţiune care aşteaptă cu nerăbdare ca patria 
să dispue de braţul şi mintea lor. învăţământul nostru a făcut 

un progres fericit din ziua când şcoalele au primit o direcţiune 
mai practică, pregătind astfel tinerimea de a fi întrebuinţată în 
diferitele ramure ale activităţii noastre. 

Salut dar cu vie plăcere reorganizarea Şcoalei de poduri şi şo¬ 
sele, condusă cu atâta înţelepciune şi râvnă, şi stabilită astăzi în 
noua frumoasă clădire, demnă de desvoltarea acestui însemnat 
institut. Sper şi urez ca elevii, care vor ieşi de aci ca ingineri instruiţi 
să fie totdeauna la înălţimea misiunii lor şi că ţara nu se va căi 
de toate jertfele care le-a făcut pentru instrucţiune. 

(M. O., 1886, nr. 149, p. 3410). 


482. 

Cuvântare după sfinţirea bisericii episcopale din Curtea de Argeş. 

12J24 Octombrie 1886. 

Ieşind în faţa bisericii, unde erau strânşi 25.000 oameni, M. S. Regele a 
arătat rostul bisericii în trecutul nostru, stăruind în special asupra ctitoriilor 
mănăstireşti. Intre acestea, face istoricul mănăstirii Curţii de Argeş, restaurată 
sub grija Sa deosebită. 

Popoarele care îngrijesc monumentele lor se ridică pe ele înşile, 
căci pretutindenea monumentele sunt povestirea vie a istoriei, 
oglinda trecutului, semnele vederate pentru generaţiunile viitoare. 

Amintirea faptelor renumite este în genere însemnată prin sta¬ 
tui; în România însă, Domnii cei mari au înălţat biserici şi lavre, 
voind a întări astfel mai mult credinţa, adeseori greu încercată prin 
năvăliri păgâneşti, şi ca mărturisire că Cerul singur dărueşte izbân- 
dele, ocroteşte de primejdii. 

întâlnim dar în plaiurile măreţe ale munţilor, în văile încântă¬ 
toare ale ţării, numeroase sfinte locaşuri, clădite de vitejii şi evla- 
vioşii noştri Domni, care priveau cu drept cuvânt în biserică şi po- 
vaţa sa scutul cel mai puternic al neamului românesc. 

Neagoe Basarab, răzimându-se cu ardoare pe religie, hotărî 
să fie pe poalele Carpaţilor cea mai falnică biserică. Meşterul Ma- 
nole se punea la lucru, calfe şi zidari munceau zi şi noapte, şi în 
curând se ridică pe Argeş în jos* pe un mal frumos, o clădire cum 
n’a mai fost alta. 

La sfinţirea ei, Vodă întruni o adunare impunătoare. Patriarhul 
Ţarigradului, patru Mitropoliţi, toţi Episcopii, toţi arhimandriţii 
ţării, egumenii din Muntele Atonului, peste o mie de preoţi, erau 
faţă la această măreaţă serbare, şi numele de Curtea de Argeş ră¬ 
suna în tot Orientul ca o minune vrednică de biserica răsăriteană. 

Asprimea vremii însă strică sfântul locaş, foc şi cutremur dărâ¬ 
mase părţile sale cele mai frumoase, şi mândra zidire era amenin¬ 
ţată .să fie nimicită. 

Poporul pătruns de acelaş simţimânt religios, care a sprijinit 
pe strămoşii săi în toate vijeliile, care a scăpat vatra lor de năpă¬ 
diri vrăjmăşeşti, nu a voit ca acest scump odor să fie pierdut. 

Naţiunea dărui o zestre bogată, şi astăzi, după trei veacuri 
şi jumătate, Curtea de Argeş străluceşte în vechea sa splendoare, 
ca o nouă dovadă că doctrinele vătămătoare n’au putut înăbuşi 
cuvioşia în inimile Românilor şi că numai prin harul lui Dumnezeu 
se pot săvârşi fapte mari şi bune. 

Noi, Regina şi Eu, suntem mândri şi fericiţi, că sub Domnia 
Noastră s’a redat credincioşilor acest sfânt şi istoric monument, 
care trebue să rămână deapururea adăpostul pravoslaviei, pe care 
poporul s’a răzimat în toate împrejurările- grele. 

Rugăm pe Atotputernicul ca să binecuvinteze scumpa noastră 
Românie. 

(M. O., 1886, nr. 161, p. 3674—5). 


483. 

înalt Ordin de zi către armată. 

14/26 Noemvrie 1886. 

M. S. Regele numeşte Cap al Reg. 3 Inf. de lime pe fratele Său Prinţul 
Leopold de Hohenzollern. 

Dorind a da o nouă dovadă de dragoste prea iubitului Nostru 
frate, Principe de Hohenzollern, şi pentru a întări încă mai mult 
strânsele legături între familia Mea şi România, numim Cap al 
regimentului 3 de infanterie de linie pe Principele Leopold de Ho¬ 
henzollern. 

Regimentul va adresa înaltului său Cap raport trimestrial 
de situaţiunea regimentului. 

Dat în Bucureşti, Ia 14 Noemvrie 1886. 

CAROL 

(M. O., 1886, hr. 182, p, 4103). 


484. 

Cuvântare către ofiţerii Regimentului 3 de linie, la numire» Princi¬ 
pelui Leopold de Hobenzollern Şef al acestui regiment şi înscrierea 
A. S. R. Principelui Ferdinand în armată ca Sub-Locotenent. 

14/26 Noemvrie 1886. 

Numirea Prinţului Leopold de Hohenzollern ca şef al Reg. 3 Inf. de linie 
şi a Prinţului Ferdinand ca Sub-Locotenent în armata română constitue încă 
o legătură puternică‘a Dinastiei cu soarta neamului românesc. 

Din întâia zi a Domniei Mele, am îmbrăţişat oştirea cu adâncă 
dragoste, privind-o ca o comoară scumpă pe care o păzesc neîncetat 
cu mândrie şi gelozie. 

Sprijinit de căpeteniile armatei, am izbutit a pune în timp 
de pace această bună sămânţă, care a răsărit, a crescut, întărin- 
du-se şi desvoltându-se aşa de repede că chiar în cel din,urmă răz¬ 
boi am putut culege roadele cele mai bogate, ca frumoasa răsplată 
a unei munci statornice. 

Am pus încă un alt germine în inimile ostaşilor, care a înflorit 
ca cea mai înaltă însuşire militară: jertfa pentru patrie, credinţa 
către Rege. 

Strâns legat sunt dar cu scumpa Mea armată, cu care am îm¬ 
părţit zile bune ca şi zile grele. N’avem, prin urmare, trebuinţă 
de alte dovezi. 

Astăzi însă doresc a întări această fericită legătură şt pentru 
timpuri mai depărtate şi a adăugi o nouă pagină în analele noastre 
militare prin numirea prea iubitului Meu Frate, a Principelui de 
Hohenzollern, Cap al regimentului al treilea de linie — un deosebit 
îndenjn pentru acest regiment — şi prin înscrierea tânărului Meu 
Nepot, a Principelui Ferdinand, ca Sub-Locotenent în armata 
noastră. Pentru El este o cinste, de care sunt convins că va fi tot 

deauna vrednic. Pentru Noi este o bucurie şi o siguranţă în viitor, 
ceea ce ţara întreagă va simţi, fiindcă El, ca membru al neamului 
Meu, poate fi chemat într’o zi a păstra opera Mea, a urma tradi- 
ţiunile Mele. 

Este dar un prilej solemn care ne întruneşte aci, şi mai târziu 
ne vom aminti că ziua de 14 Noemvrie are o mare însemnătate. 

Acum ca şi în viitor, Eu şi urmaşii Mei Ne vom răzima cu toată 
încrederea pe oştire, ca pe o temelie neclintită. 

Să trăiască armata! 

(M. O., 1886, nr. 183, p. 4121—2). 


485. 

Mesaj la deschiderea Corpurilor Legiuitoare. 

15/27 Noemvrie 1886. 

M. S. Regele înfăţişează un plan de lucru vast pentru seiiunea ce se deschide. 
Nouă convenţii comerciale de încheiat, căi ferate de făcut, punerea la punct 
a legiuirilor cu caracter economic, probleme de rezolvat in legătură cu şcoala, 
biserica şi armata: sunt puncte ale acestui plan. 

Domnilor Senatori, 

Domnilor Deputaţi, 

întrunirile anuale ale Corpurilor Legiuitoare sunt pentru Mine 
pururea ocaziunea fericită de a Mă pune în contact direct cu ţara 
prin reprezentanţii ei. Aceste întruniri dau totdeauna o impulsiune 

. . . 4 - 

noua activităţii noastre. 

Domnilor Senatori, 

Domnilor Deputaţi, 

Relaţiunile noastre cu toate Puterile sunt din cele mai bune. 

Evenimentele politice care s’au desfăşurat la hotarele noastre, 
cu toate că ne-au putut îngriji un moment, nu ne-au atins. Stăruinţa 
cu care România îşi urmează mersul ei paşnic, atitudinea ei demnă 
şi liniştită, au ridicat încă mai mult poziţiunea Statuluii Sunt în¬ 
credinţat că buna înţelegere ce există între Puterile cele mari va 
asigura şi de aci înainte pacea, atât de necesară pentru bunăstarea 
şi desvoltarea popoarelor. 

Mai multe din convenţiunile noastre comerciale au expirat în 
decursul acestui an. Sper că negocierile începute ne vor duce la 
un bun rezultat şi că guvernul Meu vă va prezintă în curând con- 
venţiuni nouă, care vor regula relaţiunile noastre comerciale într’un 
mod satisfăcător. 

Domnilor Senatori, 

Domnilor Deputaţi, 

Una din grijile cele mai de căpetenie ale ţării a fost completarea 
cât mai neîntârziată a reţelei noastre de căi ferate. în anul acesta 
s’au deschis linia dela Bârlad la Vaslui, acea dela Bucureşti la Că¬ 
lăraşi—Feteşti, acea dela Făurei la Ţăndărei; alte linii sunt în ajun 
de a se da circulaţiunii. în anul viitor, toate celelalte linii începute 
vor fi terminate, şi astfel în scurt timp o reţea de două mii cinci- 
sute kilometri va lega toate oraşele de reşedinţă ale tuturor jude¬ 
ţelor, punându-le în comunicaţiune între dânsele şi cu străinătatea. 

Cu o vie mulţumire trebue să privim asupra acestui câmp al 
activităţii noastre. Astăzi liniile de căi ferate se construesc şi se 
administrează de către inginerii noştri în condiţiunile cele mai 
bune şi cele mai ieftine. Mulţumită unei munci şi unei privegheri 
stăruitoare, am ajuns a construi kilometrul în termin de mijloc cu 
optzeci mii lei; iar venitul net al căilor ferate ale Statului dela 
1879 la 1885 a sporit dela patru milioane lei la opt şi jumătate mi* 
lioane, cu toată scăderea cea mare a tarifelor de transport, cu toate 
cheltuelile făcute pentru a îmbunătăţi liniile vechi, cu toate că 
liniile cele nouă apasă la început asupra întregei reţele. 

Noua lege pentru construirea şi întreţinerea şoselelor a dat, 
chiar din întâiul an al aplicării ei, rezultate bune. Ea ne va per¬ 
mite a completa mai curând sistemul nostru de căi de comunicaţiuni. 

Magaziile de întrepozite pentru mărfurile de export şi de import, 
a căror lucrare este începută, vor da un nou avânt comerţului 
nostru. 

Finanţele ţării arată o situaţiune lămurită şi asigurată. 

Dacă anul 1884—1885 îşi închidea exerciţiul cu o lipsă însem¬ 
nată în prevederile încasărilor veţi putea constata că ultimul exer¬ 
ciţiu închis prezintă o îmbunătăţire simţitoare. Măsurile înţelepte 
şi energice, ce aţi luat în anul trecut, ne dau siguranţa că în scurt 
timp vom izbuti a restabili în mod permanent echilibrul bugetar. 

Greutăţile financiare prin care trecem ar fi fost mai puţin sim¬ 
ţitoare, dacă am fi putut înlătura perderile suferite de fisc prin 
agiu şi dacă nu ne-am fi aflat în faţa unei crize economice generale 
şi a unor necesităţi neînlăturabile ale desvoltării noastre politice 
şi economice. 

Cheltuelile însemnate făcute pentru întărirea şi propăşirea Sta¬ 
tului au tras neapărat după sine o sporire a datoriei publice. Dela 
ultima conversiune din 1882, datoria s’a ridicat, dela şase sute 
douăzeci milioane Iei, Ia şapte sute şaptezeci şi patru milioane; 
dar în acelaşi timp s’a amortizat datoria Statului cu patru zeci şi 
şease milioane, s’au clădit căi ferate de şaptezeci şi unu milioane, 
s’au ridicat edificii publice de două zeci şi unu milioane, s’au sporit 
armamentul şi măsurile de apărare ale ţării cu cincizeci şi două 
milioane, s’a dat monopolului tutunurilor un fond de rulment 
de şapte milioane, iar creditelor agricole un capital de şase 
milioane. 

Pentru a ne da o seamă exactă de mersul finanţelor, nu trebue 
scăpat din vedere că, dacă în anul trecut s’au înfiinţat câteva nouă 
impozite, acestea sunt departe de a atinge scăderile de dări făcute 
în decursul unui deceniu. 

Creditul nostru este menţinut sus. Aceasta se datoreşte plăţii 
exacte a anuităţilor, întrebuinţării împrumuturilor în cheltueli 
folositoare şi producătoare, desvoltării avuţiei naţionale şi îmbună¬ 
tăţirilor continue ce se aduc în administraţiunea finanţelor Statului. 


Domnilor Senatori, 

Domnilor Deputaţi, 

în ordinea judecătorească, reforme însemnate sunt încă de 
îndeplinit. 

Noul Cod de comerţ, înaintat în sesiunea trecută Corpurilor 
Legiuitoare şi în mare parte votat de Senat, este aşteptat cu o le¬ 
gitimă nerăbdare. 

Interesele comerţului fiind strâns legate de o bună legisla- 
ţiune nu Mă îndoesc că vă veţi grăbi a înzestra ţara cu această 
nouă legiuire. 

Pentru a urma şi duce Ia bun sfârşit opera începută a reviziunii 
Codurilor şi a introduce totdeodată în procedura şi organizarea 

noastră judecătorească toate îmbunătăţirile de care au trebuinţă, 
este neapărat a se înfiinţa un organ special pentru studierea şi ela¬ 
borarea legilor. 

în acest scop, Guvernul Meu a supus Camerelor cuvenitul 
proiect de lege încă din anul trecut. Aparţine d-voastre a pune 
bazele acestei instituţiuni, menită a înlesni opera dificilă a pregă¬ 
tirii şi confecţionării legilor. 

Ministrul Justiţiei vă va prezintă chiar în sesiunea aceasta 
proiectul de lege destinat a asigura o mai mare stabilitate în pozi- 
ţiunea legală a magistraţilor şi a determina mai bine normele, 
după care urmează să se facă numirile şi înaintările în funcţiunile 
judecătoreşti. 

Aţi modificat în anul trecut o parte din legea comunală, căutând 
a asigura libertatea şi independenţa votului. Concursul numeros 
al alegătorilor la ultimele alegeri comunale, ordinea şi liniştea care 
în genere au domnit în alegeri, dovedesc că scopul ce v’aţi propus 
a fost pe deplin atins. în sesiunea aceasta aveţi a vă ocupa cu ter¬ 
minarea reformei legii comunale şi cu legea privitoare la regulele 
de stabilit pentru admisibilitatea în funcţiunile administrative. 

între legile supuse deliberării d-voastre, legea instrucţiunii 
publice' e una din cele mai importante. Reforma ce vi se propune 
de Guvernul Meu răspunde unei necesităţi adânc simţite de toţi, 
şi nu Mă îndoiesc că d-voastre îi veţi da toată atenţiunea ce merită, 
căci a sosit timpul să dăm eduoaţiunii naţionale o direcţiune bună. 
si sănătoasă. 

y 

Legea pentru îmbunătăţirea soartei clerului de mir aşteaptă 
şi ea o grabnică soluţiune, şi nu o pot îndestul recomanda d-voastre, 
pentru ca să poată deveni perfectă în sesiunea actuală. 

Unul din întâiele acte ale d-voastre va fi întrunirea cu membrii 
Sfântului Sinod pentru a păşi la alegerea Mitropolitului Primat 
al ţării în locul repauzatului întru fericire şi mult regretatului Pă¬ 
rinte Calinic. 

Reedificarea monumentelor vechi a fost orna din lucrările 
care totdeauna a atras deosebita Mea îngrijire. Am salutat cu fe¬ 
ricire ziua în care frumoasa Catedrală a Episcopiei de Argeş a fost 
redată cultului divin, restaurată în o splendoare şi frumuseţă care 
ridică ţara în ochii ei proprii. In curând vom serba sfinţirea bi¬ 
sericii metropolitane şi a bisericii Sfinţilor Trei Ierarhi din Iaşi» 

O naţiune, care-şî respectă monumentele străbune şf mai ales acele 
ale pietăţii şi ale credinţei creştineşti, are un viitor sigur şi neclintit. 

Reprezentaţiunile Naţionale au dovedit neîncetat cea mai mare 
grijă şi dragoste pentru armată. De aceea, organizarea şi desvol- 
tarea ei a putut lua un curs regulat şi, neîntrerupt. Ţara a făcut 
mari jertfe pentru armată, însă şi ea a devenit şcoala ordinii şi a 
disciplinii, a datoriei şi a patriotismului; iar în zile grele ea va fi 
susţiitoarea onoarei, a siguranţei şi a poziţiunii ţării. 

Domnilor Senatori, 

Domnilor Deputaţi, 

Precum vedeţi, câmpul deschis activităţii d-voastre este foarte 
întins. Nu Mă îndoesc că zelul şi patriotismul de care sunteţi insu¬ 
flaţi vor da roade folositoate pentru! ţară şi că Vom urma astfel 
a păşi pe calea, ce ne-a condus la întemeierea Regatului României. 

Dumnezeu să binecuvinteze lucrările d-voastre. 

Sesiunea ordinară a Corpurilor Legiuitoare este deschisă. 

CAROL 

Preşedintele Consiliului Miniştrilor, Ministru de Interne şi ad-interim al 
Agriculturii, Comerţului, Industriei şi Domeniilor, I. C. Brătianu; Ministrul 
Cultelor şi Instrucţiunii Publice, D. A. Sturdza; Ministrul Justiţiei, Eug. Stă- 
tescu; Ministrul Afacerilor Străine, JVf. Phercchide; Ministrul Finanţelor, C. 
Nacu; Ministru Lucrărilor Publice, R. Mihaiu; Ministru de Război, General 
A. Angheletcu. 

(M. O., 1886, nr. 183 bis, p. 4135—3). 


486 . 

Răspuns la felicitările Corpurilor Legiuitoare pentru numirea Princi¬ 
pelui Leopold cap al Regimentului 3 şi înscrierea în armată a A» 
S. R. Principelui Ferdinand. 

15]27 Noemvrie 1886. 

Reprezentanţii Corpurilor Legiuitoare, prin preşedintele Senatului, D. Gliica, 
arată fericirea ţării la intrarea in rândurile armatei a Prinţului Ferdinand şi 
a Prinţului Leopold. M. S. Regele mulţumeşte mişcat pentru această atenţie. 

Suntem adânc mişcaţi de atenţiunea membrilor Corpurilor 
Legiuitoare de a veni în corpore spre a Ne aduce urările lor căl¬ 
duroase. 

Constat cu vie mulţumire că am afirmat cu drept cuvânt, la 
memorabila serbare de eri, că ţară întreagă va simţi însemnătatea 
-zilei de 14 Noemvrie şi va împărţi bucuria ce am de a vedea doi 
membri ai Familiei Mele făcând parte din armata noastră. Astfel 
am făcut încă un pas înainte spre a asigura stabilitatea şi viitorul 
scumpei noastre Românii. Vă mulţumim, Regina şi Eu, din toată 
inima pentru dovezile de dragoste ce arătaţi pentru Noi. 

(M. O., 1886, nr. 184, p. 4143). 


487. 

Alocuţiune la încredinţarea steagului Şcoalei de Ofiţeri. 

28 Noemvrie/10 Decemvrie 1886. 

M. S. Regele încredinţează steagul Şcolii de ofiţeri în ziua comemorării 
luării Plevnei, zi în care steagul românesc a căpătat botezul sângelui şi al 
victoriei. Suveranul face apel la puterea de sacrificiu şi la patriotismul con¬ 
ducătorilor de mâine ai soldaţilor pentru a păstra şi a duce la izbândă steagul 
românesc. 


Şcoala de Ofiţeri fiind temelia instituţiunilor noastre militare, 
am botărît a vă încredinţa vouă, elevi, un steag, cel mai înalt sim¬ 
bol al ostaşului. Am ales pentru această însemnată solemnitate 
aniversarea luării Plevnei, spre a întipări în inimile voastre că pe 
câmpiile din Bulgaria steagurile noastre au primit cea întâi sfin¬ 
ţire; că acolo, în faţa vrăjmaşului, ele au fâlfâit ca semnele luci¬ 
toare împrejurul cărora ostaşii s’au strâns, siguri fiind că cu vul¬ 
turul român în frunte izbânda va fi dobândită! Pe steagurile noas¬ 
tre, stropite cu sângele vitejilor, găurite de gloanţe, împodobite 
cu « Steaua României » şi « Crucea Dunării », stă scris: « Mărirea 
ţării, neatârnarea Patriei, renumele armatei». Depun dar în mânile 
voastre un sfânt odor, care trebue să fie păstrat de voi cu credinţă 
şi apărat cu vieaţa voastră. Vrednici fiţi deapururea de această 
falnică distincţiune şi aduceţi-vă aminte de cuvintele Mele rostite 
astăzi când veţi fi în rândurile oştirii. Ele trebue să fie călăuza 
voastră în cariera voastră militară. 

Să trăiască steagul român,, fala şi onorul armatei 

(M. O., 1886, nr. 194, p. 4339). 

488. 

Toast la dejunul dela Şcoala de Ofiţeri. 

28 Noemvrie/10 Decemvrie 1886. 

M. S. Regele arată viitorilor conducători ai soldaţilor nobleţea carierei arme¬ 
lor, îndemnându-i să fie mândri de ca şi s'o cinstească. 

Iubiţi elevi, 

Frumoasă este misiunea pentru care vă pregătiţi aci, bogat 
câmpul care se deschide înaintea voastră; veţi avea fericirea de 
a fi într’o zi conduoătorii armatei, unei armate încununate cu 
frunză de lauri şi care a scris paginele cele mai însemnate ale isto¬ 
riei noastre. 

Pentru voi, cinstea este mare, mai mare încă răspunderea, 
fiindcă, ca ofiţeri, veţi fi chemaţi a sădi şi ( desvolta în inima osta¬ 
şului toate acele însuşiri care fac din el un cetăţean credincios, un 
apărător ager. 

Siliţi-vă ca Şcoala de Ofiţeri să fie totdeauna o podoabă a insti- 
tuţiunilor noastre militare şi voi mândria ţării, bucuria Mea. 

Sper că serbarea de astăzi va fi pentru voi hn nou îndemn de 
a îmbrăţişa cu seriozitate şi ardoare cariera militară şi că nu veţi 
uita sfaturile Mele insuflate de toată iubirea care o am pentru 
armată, pentru voi. 

Urez a vă vedea pe toţi ca buni fruntaşi în rândurile oştirii! 

(M: O., 1886, W. 194, fr. '4339—40). 

489. 

Cuvântare la învestitura I. P. S. Sale Părintelui Iosif, ales Arhi¬ 
episcop şi Mitropolit al Ungro-Vlahiei şi Primat al României. 

30 Noemvrie/12 Decemvrie 1886. 

M. S. Regele, încredinţând cârja Mitropolitului-Primat, roiteşte: 

încredinţez înalt Prea Sfinţiei Tale toiagul arhipăstoresc, 
pentru a conduce Mitropolia Ungro-Vlahiei şi a purta înalta dem¬ 
nitate de Primat al României şi de Preşedintele Sfântului Sinod. 

Apoi pune în evidenţă rolul bisericii In trecutul poporului român, arătând 
'misiunea ce are de îndeplinit noul înalt ierarh, pe care-1 asigură de'sprijinul 
regesc. 

-Atotputernicul te-a chemat a îndeplini o însemnată, o sfântă 
misiune. încrederea Marei Adunări şi a norodului, înconjurată de 
dragostea fraţilor tăi întru Christos, te-a ales ca Mitropolit Primat 
al României. 

Fericit şunt Eu de a întări ca Arhipăstor pe un Mitropolit atât 
de cuvios şi luminat. 

Fericit poţi însă fii şi înalt Prea Sfinţia Ta de a fi chemat a 
cârmui, dimpreună cu Sfântul Sinod, biserica, care este temelia cea 
mai neclintită în orice Stat ale cărui instituţiuni sunt bine stabilite. 

în România, poporul s’a închinat totdeauna cu dragoste şi 
râvnă înaintea bisericii, având siguranţă că el va găsi în ea nu 
numai o mângâiere dulce în momente dureroase, ci încă un sprijin 
puternic în timpuri furtunoase. în adevăr, ea este conducătorul 
cel mai credincios în vieaţa omenească. 

Vrednică şi frumoasă este dar misiunea înalt Prea Sfinţiei Tale. 
Prin sfaturile tale pline de blândeţe, vei atrage pe cei rătăciţi şi 
vei înrădăcina simţimintele religioase în inimile bine credincioşilor. 

Din partea Mea vei afla, înalt Prea Sfinte Părinte, razimul 
cel mai sigur şi mai statornic pentru înălţarea şi întărirea bisericii 
naţionale, care trebue să fie totdeauna înconjurată de cea mai mare 
cinste, de cea mai adâncă veneraţiune. 

Dumnezeu să-ţi dăruiască ani mulţi şi fericiţi pe scaunul me¬ 
tropolitan, spre îndeplinirea sfintei tale chemări! 

(M. O., 1886, nr. 196, p. 4377). 


490 . 

Răspuns la Adresa Adunării Deputaţilor. 

4/16 Decemvrie 1886. 

La Adresa Camerii citită de preşedintele D. Lecca, M. S. Regele mulţumeşte. 
manifestându-Şi totodată credinţa că aleşii naţiunii vor lucra mână în mână 
cu guvernul regal pentru propăşirea României. 

Domnule Preşedinte, 

Domnilor Deputaţi, 

Simţimintele de dragoste şi devotament, ce Camera îmi exprimă 
cu atâta căldură, sunt o nouă doVadă de strânsele legături caro 
există între Tron şi naţiune. 

Aceleaşi simţiminte am întâlnit pretutindeni Tinde am avut 
prilejul de a Mă pune în contact direct cu ţara şi ori de câte ori 
M’am aflat în mijlocul poporului Meu mult iubit. 

Aceste mărturisiri sunt pentru Mine un îndemn puternic de a 
îndrepta neîncetat toate gândurile Mele la înălţarea şi fericirea 
Patriei. 

Nu Mă îndoesc, domnilor Deputaţi, că veţi pune în această se¬ 
siune toate silinţele, pentru a face ca ţara să fie înzestrată cu refor¬ 
mele de care are nevoe, şi că veţi da guvernului Meu tot sprijinul 
pentru a îndestula trebuinţele reale ale Statului. 

Astfel, sesiunea aceasta va deveni fecundă în lucrări folositoare 
şi naţiunea va ţinea seamă de tot ce d-voastre veţi fi făcut pentru 
<lânsa. 

Cât pentru Mine, sunt fericit, a vă putea reînnoi şi astăzi cele 
mai călduroase mulţumiri din partea Reginei şi a Mea pentru ură¬ 
rile ce Ne aduceţi şi pentru împărtăşirea ce luaţi la tot ce poate 
mişca inimile Noastre. 

t 

(M. O., 1886, nr. 199, p. 4440—1). 

491 . 

Cuvântare la învestitura Episcopilor Râmnicului şi Noului-Severin, 
al Huşilor şi al Dunării-de Jos. 

12/24: Decemvrie 1886. 

După ce a înmânat fiecărui episcop cârja, rostind formula: 

« încredinţez Prea Sfinţiei Tale cârja episcopală pentru • păstori turma 
«parhiei Râmnicului şi Noulm-Severm (Huşilor, Punărei-de-Jos) », M. S. Regele 
ţine o cuvântare arătând ce au de făcut noii aleşi în eparhiile lor. Mulţumeşte 
apoi pentru cuvintele ce au adresat aceştia cu prilejul investiturii. 

Prea Sfinţiţi Părinţi, 

După vechde datine ale bisericii răsăritene, cu o deosebită 
mulţumire am încredinţat Prea Sfinţiilor Voastre cârja pastorală, 
întărindu-vă astfel în scaunele voastre episcopale, la care glasul 
poporului şi însuşirile voastre alese v’au înălţat. 

O însemnată chemare vă aşteaptă, şi nu Mă îndoesc că pătrunşi 
veţi fi de marea răspundere ce apasă asupra Prea Sfinţiilor Voastre,, 
că insuflaţi veţi fi de dulcea sarcină care aveţi a îndeplini. 

Păstoriţi cu dragoste şi îngăduinţă turma voastră. Strângeţi 
cu blândeţe pe credincioşi împrejurul vostru, povestindu-le lucruri 
bune şi plăcute lui Dumnezeu. îndulciţi cu hrană sufletească pe 
acei care sunt în suferinţe. Fiţi mângâietorii acelora care sunt neno¬ 
rociţi. Atunci veţi fi părinţii adevăraţi şi sfătuitorii priincioşi ai 
norodului, atrăgându-vă astfel binecuvântarea Cerului şi iubirea 
poporenilor. 

Naţiunea are o adâncă încredere în biserica sa, care izvorăşte 
din conştiinţa ce are că, în momente de grele încercări, va găsi 
numai într’însa un razim puternic. 

Sprijiniţi dar prin poveţele şi stăruinţele voastre acest fericit 
simţimânt, prin care veţi avea o influenţă binefăcătoare asupra 
Credincioşilor. 

Prea Sfinţite Episcop al Râmnicului fi Noului Severin , 

Eşti chemat a cârmui o eparhie mare şi însemnată, unde po¬ 
porul a păstrat vechile sale tradiţiuni, unde sunt dovezi vădite 
de cuvioşia credincioşilor. Sfintele locaşurij care se înalţă în toate 
judeţele, sunt o mărturisire pipăită că strămoşii noştri au încon¬ 
jurat biserica totdeauna cu strălucire şi veneraţie. 

Prea Sfinţia Ta, care ai studiat istoria ţării şi a bisericii, vei şti 
a-ţi conduce turma pe calea religioasă şi patriotică. 


Prea Sfinţite Episcop al Ruşilor, 

Chemat până acum a pregăti tinerimea pentru a sluji bisericii* 
treci la eparhia Huşilor, unde şi-a început misiunea episcopală fe¬ 
ricitul intru pomenire Mitropolitul Yeniamin, întemeietorul celui 
mai vechiu seminariu al ţării. 

Mândru poţi fi dar, Prea Sfinte Părinte, de această eparhie, 
de unde au ieşit tradiţiuni bisericeşti atât de însemnate, pe care 
eşti acum chemat a le păstra şi a Ie înrădăcina în clerul eparhiot- 


Prea Sfinţite Episcop al Dunării-de-Jos, 

Fericit eşti de a păşi pe urmele a doi păstori vrednici şi cuvioşi, 
care au sădit în această eparhie sămânţa credinţei celei adevăratei. 

Găseşti dar, Prea Sfinte Părinte, un ogor pregătit. Sunt con¬ 
vins că vei pune în lucrarea lui toată osârdia şi stăruinţa, pentru ca 
să producă roadele cele mai bune, care, răspândindu-se în eparhia 
ta, vor contopi cu desăvârşire ţinuturile noastre de pe amândouă 
ţărmurile Dunării-de-Jos. 

Prea Sfinţiţi Părinţi, 

Vă mulţumesc pentru simţimintele ce aţi arătat prin cuvinte 
atât de călduroase pentru Regina şi pentru Mine. Precum gândul 
Meu este nedespărţit de ţară, asemenea el este totdeauna îndreptat 
spre mărirea bisericii naţionale. Vă privesc intrând acum în epar¬ 
hiile Prea finţiilor SVoastre cu toată încrederea, urându-vă ani 
mulţi şi fericiţi pentru scaunele voastre episcopale. 

(M. 0„ 1886, nr. 205, p. 4580). 


492 . 

Răspuns la Adresa Senatului. 

14/26 Decemvrie 1886. 

Preşedintele Senatului D. Ghica prezinţi Adresa maturului Gorp. Regele mul¬ 
ţumeşte pentru asigurările de sprijinul pe care Senatul îl va da Guvernului 
şi arată că numai aşa se va străbate calea lungă ce stă înainte pentru fericirea 
ţării. 

Domnule Preşedinte, 

. Domnilor Senatori, 

Primesc cu o vie mulţumire simţimintele ce-Mi exprimă înaltul 
corp al Senatului prin Adresa sa. 

Asigurările ce-Mi reînnoiţi, că şi în cursul acestei sesiuni Gu¬ 
vernul Meu va fi sprijinit prin luminatul d-voastre concurs sunt 
pentru el un îndemn de a lucra fără preget la desvoltarea şi întă¬ 
rirea ţării. 

Numai printr’o deplină înţelegere între toate puterile Sta¬ 
tului vom urma fără întrerupere munca începută; căci, deşi putem 
constata cu bucurie un progres simţitor în toate ramurele activi¬ 
tăţii naţionale, totuş câmpul de străbătut este îndestul de întins 

până vom ajunge a îndeplini opera ce Ni se impune. Suntem dar 
datori cu toţii să nu cruţăm în acest scop nicio silinţă, spre a păstra 
României înalta poziţiune câştigată de dânsa printr’o politică demnă 
şi înţeleaptă. 

Puteţi fi siguri, domnilor Senatori, că din parte-Mi nu încetez un 
singur moment de a Mă gândi numai la fericirea şi la înflorirea 
iubitei noastre patrii. 

Mulţumindu-vă încă odată şi în numele Reginei pentru do¬ 
vezile călduroase de iubire ce Senatul Ne dă în toate ocaziunile, 
vă urez, domnilor Senatori, ca lucrările d-voastre să aducă roade 
frumoase pentru binele ţării. 

(M. O., 1886, nr. 207, p. 4624). 


SFÂRŞITUL VOLUMULUI I 

ABREVIAŢIUNI 

M. O. = Monitorul Oficial. 

M. Oastei = Monitorul Oastei. 

Regele Carol I, Cuv. şi Scris. = Regele Carol I, Cuvântări şi 
Scrisori. 


NOTĂ 

La strângerea materialului am fost ajutat de asistenţii mei, 
d-nii Constant Grecescu şi Dumitru Bodin; lor li se datoreşte şi 
alcătuirea indicelui. 

Ilustraţiile provin dela Preşidenţia Consiliului de Miniştri, Ser¬ 
viciul Presei şi Propagandei ? dela Academia Română, dela Muzeul 
Militar şi dela d-1 Al. Tzigara-Samurcaş. Rog pe conducătorii in¬ 
stituţiilor amintite precum şi pe d-LAl. Tzigara-SamUrcaş să pri¬ 
mească viile mele mulţumiri. 

C. C. G. 

362. "Mesaj la deschiderea Adunăm de revizuire a Constituţiei. 22 Mai/ 

3 Iunie 1879 . 314 

363. Răspuns membrilor Academiei Române. 27 Mai/8 Iunie 1879 .... 317 

364. Răspuns la Adresa Senatului. 10/22 Iunie 1879 . 318 

365. Răspuns Ia adresa Adunării Deputaţilor. 12/24 Iunie 1879 . 319 

366. Cuvântare la împărţirea premiilor în şcoalele de băieţi din Capitală. 

29 Iunie/l 1 Iulie 1879 .>.. 320 

367. Cuvântare la împărţirea premiilor în şcoalele de fete din Capitală. 

30 Iunie/12 Iulie 1879 ... i .322 

368. Mesaj la prorogarea Corpurilor Legiuitoare. 11/23 Iulie 1879 . 324 

369. Toast la serbarea patronului regimentelor 1 şi 2 artilerie. 2 Iulie/ 

1 August 1879 ..v... 325 

402. Răspuns la felicitările înaltei Curţi de Casaţie şi Justiţie. 19/31 

Martie 1881 . 360 

403. Răspuns la felicitările înaltei Curţi de Conturi. 19/31 Martie 1881 361 

404. Răspuns la felicitările Academiei Române. 21 Martie/2 Aprilie 1881 361 

405-. Răspuns la felicitările Primarului Capitalei. 22 Martie/3 Aprilie 1881 362 

406. Răspuns Ia felicitările Corpului profesoral. 22 Martie/3 Aprilie 1881 363 

407. Răspuns la felicitările Preşedintelui Consiliului de Miniştri în nu¬ 

mele funcţionarilor şi guvernului. 22 Martie/3 Aprilie 1881.... 364 

408. Cuvântare rostită la încoronare. 10/22 Mai 1881.-j... 365 

409. Mesaj la închiderea Corpurilor Legiuitoare. 18/30 Iunie 1881 ..,. 365 

410. Cuvântare la împărţirea premiilor în şcoalele primare din Capitală. 

29 Iunie/11 Iulie 1881 ..... 368 

411. Cuvântare la împărţirea premiilor elevilor din şcoalele secundare. 

1/13 Iulie 1881 . 369 

412. Toast la Focşani. 18/30 Octomvrie 1881 .. 371 

413. Cuvântare la Şcoala de Agricultură din Herestrău. 1/13 Noemvrie 1881 372 

414. Mesaj la deschiderea Corpurilor Legiuitoare. 15/27 Noemvrie 1881 .. 372 

415. Toast la prânzul dela Palat, în amintirea luării Plevnei. 28 Noem- 

vrie/10 Decemvrie 1881 . 380 

416. Răspuns la Adresa Senatului. 3/15 Decemvrie 1881.. 381 

417. Răspuns la Adresa Adunării Deputaţilor. 8/20 Decemvrie 1881 . *> 381 

418. înalt Ordin de zi către armată. 1/13 Ianuarie 1882 . 382 

419. Răspuns la felicitările înaltului cler şi ale guvernului. 1/13 Ianua¬ 

rie 1882 . 383 

420. Cuvântare la deschiderea şedinţei solemne a Societăţii Geografice 

Române. 20 Martie/l Aprilie 1882 ..., .t»383 

421. Răspuns la felicitarea înaltului cler la Mitropolie. 10/22 Mai 1882 .. 384 

422. Răspuns la felicitările Consiliului de Miniştri. 10/22 Mai 1882.... 384 

423. Răspuns la felicitările Corpurilor Legiuitoare. 10/22 Mai 1882 384 

424. Răspuns la felicitările delegaţiumlor din judeţe. 10/22 Mai 1882 , 385 

425. Toast la prânzul dela Palat în onoarea delegaţiumlor din judeţe. 


11/23 Mai 1882 . lf . 386 

426. Mesaj la închiderea Corpurilor Legiuitoare. 31 Mai/12 Iunie 1882.. 387 

427. Toast la prânzul oferit Batalionului 1 de Vânători, în Sinaia. 30 Au¬ 

gust/11 Septemvrie 1882 . 389 

428. Toasturi la banchetul din Bârlad cu ocazia manevrelor mari. 5/17 

Octomvrie 1882 ..,.. 389 

429. M. S. Regele către Bârlădeni. 5/17 Octomvrie 1882..,. 390 


430. înalt Ordin de zi către armată. Sinaia, 7/19 Octomvrie 1882 ..v. 391 

431. Mesaj la deschiderea Corpurilor Legiuitoare. 17/29 Octomvrie 1882 391 

432. Răspuns la Adresa Senatului. 1/1/22 Noemvrie 1882 ............ 394 

433. Răspuns la Adresa Adunării Deputaţilor. 13/25 Noemvrie 1882.. 394 

434. Cuvântare ia Cercul Militar din Capitală. 28 Noemvrie/10 Dec. 1882 395 

435. înalt Ordin de zi către armată. 1/13 Ianuarie 1883 .. 395 

436. Răspuns la felicitările înaltului cler şi ale Consiliului de Miniştri. 

1/13 Ianuarie 1883 ... 396 

437. Mesaj la - dizolvarea Corpurilor Legiuitoare. 5/17 Martie 1883.- 396 

438. Mesaj la deschiderea Corpurilor Legiuitoare. 10/22 Mai 1883. 399 

439. Răspuns la felicitările Corpurilor Legiuitoare şi ale delegaţilor din 

judeţe şi comune. 10/22 Mai 1883 ...,. 401 

440. Răspuns la Adresa Senatului. 26 Mai/7 Iunie 1883. .V 402 

'441. Răspuns Ia Adresa Adunării Deputaţilor. 29 Mai/10 Iunie 1883.. 402 

442. Cuvântare la inaugurarea stathei lui Ştefan cel Mare, în Iaşi. 5/17 

Iunie 1883 .-. 403 

443. Toast la prânzul din Iaşi. 6/18 lume 1883 ..,... 404 

444. Toast la prânzul din Sinaia cu ocazia zilei de 30 August. 30 

August/11 Septemvrie 1883 . ..... 405 

445. Toast la prânzul din Castelul Peleşului. 25 Sept./7 Oct. 1883.... 405 

446. Toast la prânzul din Ploeşti în onoarea armatei. 10/22 Octomvne 1883 406 

447. înalt Ordin de zi către armată. 1/13 Ianuarie 1884 . 406 

448. Răspuns la felicitările înaltului Cler şi ale Consiliului de Miniştri. 

1/13 Ianuarie 1884 ....i.-. 407 

449. Cuvântare rostită în şedinţa solemnă a Academiei Române 23 Martie/ 

4 Aprilie 1884 .....*.. .. 407 

450. Toast la cina dată în onoarea Archiducelui Rudolf şi a Archidueesei 

Ştefania. 14/26 Aprilie 1884 .^..... 408 

451. Răspuns la felicitările Corpurilor Xegiuitdare. 10/22 Mai 1884 .... 409 

452. Regele către delegaţii din judeţe. 10/22 Mai 1884 . 410 

453. Mesaj la închiderea Corpurilor Legiuitoare. 8/20 Iunie 1884 . 411 

454. Răspuns către Regele Serbiei. Belgrad, 18/30 August 1884 . 413 

455. Alocuţiune către ostaşii Regimentului 6 de Infanterie sârbesc « Ca- 

rol I )>. Belgrad, 18/30 August 1884 . 414 

456. Răspuns la toastul Regelui Milan. Belgrad, seara lui 18/30 August 

1884 414 

457. Toast în onoarea armatei sârbeşti la prânzul dela Palat. Belgrad, 

19/21 August 1884 . 415 

458. Toast la masa batalionului 2 de Vânători Sinaia, 30 August/11 

Septemvrie 1884 415 

459. Mesaj la dizolvarea Corpurilor Legiuitoare. 23 Sept./5 Oct. 1884.... 416 

460. Mesaj la deschiderea Corpurilor Legiuitoare. 15/27 Noemvrie 1884.. 417 

461. Toast la cina dela Palat. 28 Nov./lO Dec. 1884.. .t.. % . 420 

462. Răspuns la Adresa Senatului. 9/21 Decemvrie 1884 421 

463. Răspuns la Adresa Adunării Deputaţilor. 9/21 Decemvrie 1884 .. 421 

464. înalt Ordin de zi către armată. Bucureşti, 1/13 Ianuarie 1885.... 422 

465. Răspuns la felicitările înaltului cler şi ale Consiliului de Miniştri. 

1/13 Ianuarie 1885 . * . 423 

466. Mesaj la închiderea Corpurilor Legiuitoare. 20 Martie/l Aprilie 1885 423 

467. Toast la prânzul dat în onoarea Regelui Suediei. 3/15 Aprilie 1885 424 

468. Mesaj la desghiderea Sfântului Sinod. Sinaia, 1/13 Mai 1885 .... 426 

Cuvântare la 10 Mai. 10/22 Mai 1885 . ..... 

Toast la cina din Craiova. 2/14 Octomvrie 1885 . 

Mesaj la deschiderea Corpurilor Legiuitoare. 15/27 Noemvrie 1885.. 
Răspuns la Adresa Adunării Deputaţilor. 5/17 Decemvrie 1885 .. 

Răspuns la Adresa Senatului. 6/18 Decemvrie 1Ş85 . 

înalt Ordin de zi către armată. Bucureşti, 1/13 Ianuarie 1886 . .. 
Răspuns la felicitările înaltului cler şi ale Consiliului de Miniştri, 

1/13 Ianuarie 1886 ...... 

Răspuns la felicitările Corpurilor Legiuitoare. 10/22 Mai 1886 .... 
Mesaj la închiderea Corpurilor Legiuitoare. 15/27 Iunie 1886 .... 
Toast la masa batalionului 2 de Vânători, în Sinaia. 30 August/11 

Septemvrie 1886 .-. 

Toast la cina din Buzău. 28 Sept./10 Octomvrie 1886 .. .. 

Toast la serata militară a Cavaleriei. Buzău, 30 Sept /12 Oct. 1886 
Cuvântare la inaugurarea Şcoalei de poduri şi şosele. 2/14 Octom¬ 
vrie 1886 . 

Cuvântare după sfinţirea bisericii episcopale din Curtea de Argeş. 

12/24 Octomvrie 1886 . 

înalt Ordin de zi către armată. 14/26 Noemvrie 1886 . 

Cuvântare către ofiţerii Regimentului 3 de linie, la numirea Prin¬ 
cipelui Leopold de Hohenzollern Şef al acestui regiment şi în¬ 
scrierea A. S. R. Principelui Ferdinand în armată ca sublocote¬ 
nent. 14/26 Noemvrie 1886 .. 

Mesaj la deschiderea Corpurilor Legiuitoare. 15/27 Noemvrie 1866 
Răspuns la felicitările Corpurilor Legiuitoare pentru numirea Prin¬ 
cipelui Leopold cap al Regimentului 3 şi înscrierea în armată 

a A. S. R. Principelui Ferdinand. 15/27 Noemvrie 1886 . 

Alocuţiune la încredinţarea steagului Şcoalei de Ofiţeri. 28 Nov./lO 

Decemvrie 1886 ...*..v.. .. 

Toast la dejunul dela Şcoala de Ofiţeri. 28 Noemvrie/10 Decem¬ 
vrie 1886 . 

Cuvântare la învestitura I. P. S. Sale Părintelui Iosif, ales Arhi¬ 
episcop şi Mitropolit al Ungro-Vlahiei şi Primat al României. 

30 Noemvrie/12 Decemvrie 1886.. 

Răspuns la Adresa Adunăm Deputaţilşr. 4/16 Decemvrie 1886 .. 
Cuvântare la investitura Episcopilor Râmnicului şi Noului-SeVerin, 

âl Huşilor şi al Dunării-de-Jos. 12/24 Decemvrie 1886. 

Răspuns la Adresa Senatului. 14/26 Decemvrie 1886 . 

I. M. S. Domnul Carol I la venirea în România (1866). 

II. Jurământul pe Constituţie al M. S. Domnului Carol I la 30 Iunie/12 
Iulie 1866. 

III. M. S. Domnul Carol I la 1866. 

IV. M. S. Domnul Carol I la 1866. 

V. M. S. Domnul Carol I la 1869. 

VI7 M. S. Domnul, M. S. Doamna şi Domniţa Mana la 1872. 

VII. M. S. Domnul Carol I la 1873. 

VIII. Domniţa Mana, în, 1873. 

IX. Defilarea gărzii de onoare înaintea împăratului Alexandru al II-lea 
al Rusiei şi M. S. Domnului Carol I în faţa palatului princiar din 
Bucureşti (8 Iunie 1877). 

X. M. S. Domnul Carol I trecând Dunărea la Nicopole (1877)- 

XI. M. S. Domnul Carol I la Poradim (1877). 

XIT. M. S. Domnul Carol I, Comandant Suprem al armatelor asediatoare 
la Plevna, cu statul său major. 

XIII. Asaltul dela Gnviţa (30 August 1877). 

XIV. M. S. Domnul Carol I, Comandant Suprem al armatelor româno- 

rustf, în împrejurimile Plevnei. 

XV. M. S. Domnul Carol I în Campania dela 1877—78. 

XVI. M. S. Domnul Carol I la Plevna. 

XVII. M S. Domnul Carol I felicită pe Osman Paşa pentru eroica sa re¬ 

zistenţă la Plevna (28 Noemvrie 1877). 

XVIII. Defilarea prizonierilor turci înaintea M. S. Domnului Carol I la Plevna. 

XIX. M. S Domnul Carol I la 1879. 

XX. Sala Tronului cu darurile dela încoronare la 1881. 

XXI. încoronarea M. M. L. L. Regele Carol I şi Regina Elisabeta la Bu¬ 
cureşti (10/22 Mai 1881). 

XXII. Castelul Peleş la Sinaia, terminat în 1883. 

XXIII. M, M L. L. Regele Carol I şi Regina Elisabeta în anul 1883. 
XXIV. M. S. Regele Carol I la 1886. 

